
HI. Kötet 


1. Fejezet 


Énok beszéde a kényszerű hitről, s az Úr látható 
jelenlétének hatására kényszerű szeretetről. Az alázat 
lényege 


Miután az általános szomorúság kissé csillapodott, Énok így szólt 
Lamekhez: halljad Lamek testvérem és halljátok mindannyian! Valamennyien 
láttátok az Urat, a mi szeretetteljes, szentséges Atyánkat ténykedései közben, 
hallottátok mindenható isteni hangját és be kellett ismernetek, hogy egyetlen 
ember sem képes így beszélni! 

Olyan cselekményeket is láttatok, amelyeket egyetlen ember sem képes 
véghez vinni, hanem egyedül csak az Úr és most kétségtelenül hisztek abban, 
hogy valóban Ő az Úr. Benne való hitetek és Iránta való szeretetetek azonban 
értéktelen, mivel az Ő cselekedetei, szavai, látható megjelenése önkénytelenül 
is arra késztet titeket, hogy higyjetek Benne és szeressétek Őt. Mivel tehát ez 
a hit és ez a szeretet semmit sem használ nektek, az a kérdés, mit kellene 
tennetek, hogy ez a hit és szeretet valóban hasznotokra váljon? Szívetekben 
azt kérdezitek erre, miért ne lenne ez nekünk hasznunkra, mikor már eddig is 
végtelenül hasznos volt számukra? 

Igazatok van kedves testvéreim, ha így szóltok, de itt nem is ilyen 
haszonról van szó. Amit az Úr cselekszik, az mind hasznunkra van, ha 
helyesen használjuk fel, másként azonban nagy kárunkra szolgál. Mikor 
szolgál javunkra az, hogy az Úr szabad létre teremtett bennünket, és ezt a 
dicső Földet is megteremtette számunkra, amely bennünket hordoz, és 
mindennel ellát? 

Mindez csakis akkor szolgál javunkra, ha az isteni szeretetakarat szerint 
használjuk fel. Ha azonban nem e szerint használjuk fel, akkor ítéletünkre 
szolgál, ami már a szellem halálához vezet. Miként az Úr egykor szabad és 
önálló lényeknek teremtett bennünket, most hívő és szeretettel telt lényekké 
formált át bennünket Önmagából. 

Ez a hit és szeretet azonban még nem a ti tulajdonságotok, ez még nem 
juttat benneteket élethez, hanem csupán ítélet mindnyájatok számára, s ennek 
következtében kényszerülve vagytok hinni és szeretni. Mit tegyünk tehát, 
hogy ez alól az ítélet alól megszabaduljunk? 

Lássátok, erre az egyetlen eszköz az igazi szívbeli alázat! Vajon miben áll 
ez? Abban, hogy a legnagyobb mértékben méltatlannak tartjátok magatokat 
arra a kegyelemre, amelyben most mindnyájan részesültetek, s a 
legcsekélyebbnek tartjátok magatokat! Emellett buzgón tanítjátok a népet, 
hogy Istenben az Urat, s az egyedüli igaz Atyát felismerje és végül, ha egész 
napon át munkálkodtok az Úr nevében, élő szeretettel telt szívetekben azt 
mondjátok: 

Óh Uram és Atyám, tekints kegyelmesen rest és haszontalan szolgádra és 
fogadd el munkámat úgy, mintha az is valami volna Előtted, mert belátom, 
hogy mindaz, ami jó az én munkámban a Tőled ered, s én csak haszontalan 
szolgád voltam! Fogadd el akaratunkat műveink helyett és legyen mindenkor 


a Te szent akaratod szerint! 

Látjátok, csak ilyen lelkiállapot mellett válhat csak ez a ti hitetek és 
szeretetetek javatokra! Ezt fogadjátok meg az Úrnak, szívetekben élő 
szelleműek lesztek és veletek együtt utódaitok is részesülnek az Úr áldásában 
örökké! Amen. 

2. Fejezet Énok beszéde Lamekhez, 
főpapi tevékenységéről a 
templomban. Szabályok a 


templomelőtér látogatóinak 
megvizsgálására 


Ezen inkább csak általános jellegű beszéde után Énok Lamekhez fordulva, 
így szólt hozzá: Nos, szeretett Lamek testvérem, most hallgasd meg mi az Úr 
akarata számodra: 

A templom, a mai naptól számítva, kilencven napig zárva maradjon és a 
kilencvenegyedik nap reggelén, nyisd ki a templomot, de csak este lépje be 
abba, s egy árnyékfordulat ideje alatt (kb. négy órán át) tartózkodj a 
templomban. A templomban Isten előtt ne használd ajkadat, s kezedet, hanem 
teljesen nyugodtan, szíved alázatában, szeretetében várj Isten szellemére. 

Ne mond sem szíveddel, s még kevésbé ajkaddal: mindenható nagy Isten, 
minden örök erővel, hatalommal teljes szellem, jöjj el hozzám és közöld 
szentséges ajkaddal legszentségesebb akaratodat! Hanem, magadban, 
elevenen átérezve, így beszélj Isten előtt: Óh Isten, a Menny és a Föld 
egyedüli Ura, mint legméltatlanabb bűnös állok Előtted, s nem vagyok méltó, 
hogy reám tekints ebben a szentélyedben! Te azonban magad rendeltél ki 
engem arra, hogy belépjek szent házadba, legyen tehát örökké a Te szent 
akaratod szerint! Mivel magad tanítottál bennünket arra, hogy Téged, mint 
Atyát szeressünk és szólítsunk, azért most így fohászkodok Hozzád: Óh 
szentséges szeretetteljes Atyám, irgalmazz, kegyelmezz nekem, szegény 
bűnösnek és bocsásd meg nekem, hogy tisztátalan szívemmel szeretlek, és 
mint nagy bűnös Atyának szólítalak! 

Lásd, szeretet Lamek testvérem, ez a te dolgod a templomban. Ha ezt kellő 
áhítattal elvégezted, várd be nyugodtan az Úr szavát és akaratát! Ha 
megnyilvánul, a leggondosabban figyelj, jegyezd fel táblákra és hirdesd a 
népnek. Ha pedig nem nyilatkozik meg, imádd Istent szívedben, hagyd el 
hódolatteljesen a templomot és tartsd zárva kilencven napig. 

A templom előterét minden szabbat reggelén meg kell nyitni a nép 
számára és másnap reggelig nyitva kell tartani, hogy azok a távolabb lakók is 
bejuthassanak oda, akik nem tudták előbb elérni ezt a szent helyet. Az előtér 
kapujánál ilyenkor két figyelő álljon, s ezek vizsgálják meg a belépőket, s 
figyelmeztessék őket. Azt már ugyanis az Úrtól hallottad, mi vár azokra, akik 
méltatlanul közelednek a templomhoz. A kapunál figyelők vizsgálják meg 
tehát a belépők lelkiállapotát, s figyelmeztessék őket, hogy csak megtisztulva 
szabad az előtérbe belépni. A figyelők maguk is tisztult szívűek legyenek, s az 


Úr iránti szeretetben és alázatban végezzék e feladatukat. 

Mindezt szükséges volt megtudnod, most pedig miután ebben a 
szentélyben ezt tudtodra adtam, távozzunk innen. Zárd be a templom kapuját, 
s az előtérben még megbeszélünk egyet, s mást, azután pedig visszatérünk 
házadba! Történjen minden az Ur nevében. Amen. 

3. Fejezet Lamek csodálkozik a 
templom pompáján, de 
képtelen a templommal 

összefüggő megfeleléseket 

megérteni. Énok beszéde a 

templom főpapjának Isten 
általi taníttatásáról 


2z, 


Énok e szavai után mindnyájan dicsőítették Istent, majd eltávoztak a 
templomból. Lamek pedig bezárta utánuk a templom kapuját. 

Lamek ezután kezdte a templom nagyszerűségét szemlélgetni és dicsőítette 
Istent, amiért ilyen képességet adott az embernek. Lamek e szemlélődését 
Énok szakította félbe, mondván: szeretett Lamek testvérem, látom nagy 
hatással van reád a templom pompája, de megérted-e ennek jelentőségét? 

Erre azt feleled szívedben: nem, testvérem, hogyan is tudnám ezt 
megérteni? Nos jól van, hogy ezt becsületes szívvel bevallod nekem. Ha 
azonban mélyebben tekintesz szívedbe, lángbetűkkel írva olvashatod abban - 
neked, az Úr főpapjának fel kell ismerned ezt a művet az igazság szellemében, 
másként csak vak bűnös vagy abban! Jaj neked, ha olyanra akarod testvéreidet 
tanítani, amit magad sem értesz meg, mert azt mondja erre az Úr: - akkor 
megfenyítem a mestert és a tanítványt, s nem tekintek sem egyikre, sem a 
másikra! 

Megérted-e ezt Lamek? Lásd - aki Istenről és műveiről akar testvérének 
beszélni, és tanítani akarja őt, annak először Istentől kell ezt megtanulni, mert 
az Ő műveit senki sem ismeri, csakis Isten maga! Mindez azonban még 
idegen előtted, s még nem tudod, miként neveli, tanítja Isten az embert. 

Azt mondom neked, még ma, mielőtt az éjszaka beáll meg kell ismerned 
ennek az elemeit, s azután fokozatosan tovább, míg csak nem válsz az 
istentudomány igazi tudósává. 

Lamek erre meghökkent, s megkérdezte Énokot: Énok testvérem! Miért 
beszélsz nekem olyan dolgokról, amelyeket szívem nem képes megérteni? 
Kérlek, magyarázd meg ezt nekem világosabban, másként semmi hasznom 
sincsen beszédedből! 

Azt mondottad - jaj annak a tanítónak, aki olyasmit tanít testvérének, amit 
ő maga sem ért meg! Mihez fogjak akkor én, midőn olyan dolgokat mondasz 
nekem, amelyek idegenebbek számomra, mint a világ vége! 

Lamek testvérem - szólt Énok - ne heveskedj feleslegesen, mert ha a 
tanítvány előre tudná, mit tud majd meg tanítójától, nem volna-e akkor a 
tanító a legfeleslegesebb lény a világon? A tanító és a tanítvány között éppen 


az a legnagyobb különbség, hogy egyetlen tanítvány sem lehet oly tökéletes 
kezdetben, mint tanítója! 

Lásd - engem azért küldött le hozzád az Úr a magaslatról, hogy előzetesen 
tanítsalak, azért meg kell engem hallgatnod. De milyen balga módon járna el 
az a tanító, aki egy tárgyat magyarázna meg tanítványának mielőtt magát a 
tárgyat, megmutatta volna neki? Én azonban már feltártam előtted az isteni 
rend szerinti anyagot, s ezért Isten rendje szerinti tanító vagyok! 

Ne heveskedj tehát, mert ha már a tárgyat megadtam, a magyarázatot is 
megadom hozzá, de mindennek meg van a maga ideje! Légy tehát 
türelemmel, házadban majd megtudod a továbbit. Menjünk tehát oda! Amen. 

4. Fejezet A társaság visszatérése 
Lamek házába. A 
népcsődület. Énok jó tanácsa 
és Lamek hatásos 
felvilágosítása a nép számára 

Énok e beszéde után a jelenlévők, azaz Lamek, Tubalkain, Mura, Cural, a 
hét küldött és Énok is, a városba mentek, majd Lamek házába. Midőn 
azonban a társaság az Isten kertjéből - így nevezték későbben a templom 
előterét - kilépett, nagy néptömeg tartóztatta fel. 

A nép ugyanis látta előzőleg, hogy a dicsőséges ifjú férfiú belépett a 
templomba, most azonban nem látta, hogy a társasággal együtt ő is kilépett 
volna onnan. Ezért úgy vélte a nép, hogy Lamek bezárta őt a templomba, ahol 
most majd éhen kell vesznie. 

A felindult nép így kiabált: Lamek, te vén zsarnok, add nekünk vissza azt a 
dicsőséges férfiút, különben darabokra szaggatunk téged! Lamek erre 
megrettent, s megkérdezte Énokot: - Énok! Hatalmas barátja az Úrnak! Nem 
látod milyen nagy bajba kerültünk? El kell itt most pusztulnom? Adj tanácsot, 
hogyan szabadulhatunk meg e dühöngő nép kezei közül? 

Óh te kicsiny hitű - szólt Énok - nincsenek a kulcsok a kezedben? Mondd 
meg ennek a balga népnek, menjen be veled a templomba és keresse meg a 
dicsőséges ifjú férfiút! Ha meggyőződik arról, hogy senki sincsen a 
templomban, akkor majd megnyugszik, s mi akadálytalanul hazamehetünk! 
Így cselekedj tehát! Amen. 

Lamek erre felbátorodva, így szólt a kiabálókhoz: halljátok, a dicsőséges 
ifjú férfiút nem lehet a templomba bezárni, mert Ő az egyedüli mindenható 
Úr! Csak szentséges neve maradt meg a templomban, Ő Maga azonban - 
legnagyobb bánatunkra - láthatatlanná vált, miután szent akaratát 
megismertette velünk, és csodálatosan megáldotta az oltárát, s a templomot! 
Ha nem akartok nekem hinni, itt vannak a kulcsok, menjetek, kutassátok át a 
templomot, hozzátok ide azt a dicsőséges férfiút, s Ő szemetek láttára álljon 
bosszút rajtam! 

Ha azonban nem találjátok meg, akkor talán elhiszitek, hogy úgy van, 
ahogyan nektek most mondottam! Ügyeljetek azonban, hogy szívetek tiszta 


legyen, másként rosszul járnátok, ha a templomot megközelítenétek! 

A kiabálók nagyon megdöbbentek ennek hallatára, senki sem merészelte a 
kulcsokat átvenni, vagy egy szót is szólni. 

Lamek erre megkérdezte: nos, miért tétováztok? Nem elég bizonyosság 
igazmondásomra, hogy megengedem nektek a kutatást? 

A kiabálók lehiggadva mondták: most már elhisszük, hogy úgy van, 
ahogyan nekünk mondottad! Az az ifjú férfiú mindnyájunknak szívébe 
férkőzött, bocsásd meg tehát nekünk durva fellépésünket! 

Lamek ekkor így szólt: azt mondom nektek, maradjatok meg mindenkor 
szívetek e hajlandóságában az ifjú férfiú iránt, akkor a helyes úton haladtok, 
mert ez a férfiú az örök Isten, Farak Istene! 

A nép megrettent e szavakra, s a társaság akadálytalanul vonult be a 
városba, Lamek házába. 

5. Fejezet Énok beszéde a 
táplálkozásról. Intelem a 
mértékletességre 


Midőn valamennyien Lamek házába érkeztek, Lamek megkérdezte 
Énokot, nem volna-e itt az ideje, hogy étkezzenek? 

Testvérem - szólt Énok - ha természetszerűleg érzed ennek szükségét régi 
szokásod szerint, akkor legyen kívánságod szerint! Mi azonban még nem 
tartjuk szükségesnek az étkezést, mert túlságosan telítve vagyunk az Úr nagy 
szeretetével, kegyelmével, amiben oly bőségesen részesültünk a mai napon! 
Mert lásd - nem csupán földi kenyérrel él az ember, hanem sokkal inkább 
Isten Igéjével! 

Ha a természetszerű kenyérrel jóllaktál; s tápláltad testedet, kérdezd meg 
önmagadat, miért és miként táplálja a természetszerű kenyér és más 
természetszerű táplálék az embert? Mindenkor azt a feleletet kapod - azért 
mert a természetszerű testi táplálék is Isten örök mindenható Igéjéből ered! 

Lásd, ha tehát megrögzített, azaz az anyagba száműzött igéje is táplál, 
mennyivel inkább képes erre az Isten ajkáról eredő szabad és élő Ige? Isten 
Igéjéből jöttünk létre, ezért nem is lehet számunkra örökké sem táplálóbb más 
valami, mint Isten élő Igéje. Az ember tehát nem csupán kenyérből és egyéb 
világi táplálékból él, hanem sokkal inkább az Isten ajkáról eredő Igéből! 

Ez nem azt jelenti, hogy az ember ne vegyen magához természetszerű 
étkeket, amelyeket erre a célra teremtett, s amelyeket velünk együtt láthatóan 
Maga is fogyasztott, csak egyedüli szükségletté nem szabad ennek válnia. 
Lásd Lamek, ez is hozzátartozik az isteni dolgok rendjéhez! 

Azt mondom neked, légy mindenkor mértékletes a természetszerű táplálék 
élvezetében, mert ebben nagy kísértés rejlik. Ha tehát a természetszerű 
kenyeret, s a Föld talajának gyümölcseit fogyasztjuk, nagyon óvatosnak kell 
lennünk, hogy azok durva anyagi súlya el ne nyomja a halhatatlan szellemet. 

Már a nagyétkű gyermekeknél is tapasztalhattad, hogy az ilyenek butulnak 
és semmi szellemi iránt sem fogékonyak, a mértékletes gyermekek azonban 


alkalmasakká válnak a szellemiekre. Ez még fokozottabb mértékben 
vonatkozik a felnőttekre, mert ezek azután olyan szenvedélyekre is 
hajlamosak, amelyek a gyermekeknek még ismeretlenek. 

Azt mondom neked, kedves Lamek testvérem, a természetszerű táplálékkal 
természetszerűt fogadsz magadba, ez pedig nem szellemesül át benned, 
hanem természetszerűvé teszi szellemedet! Az Igével azonban szellemit 
fogadsz magadba, s ez táplálja, erősíti szellemedet az örök életre. 

A természetszerű táplálék a testet táplálja, a szellemet azonban elnyomja, 
és böjtölésre kényszeríti. A szellemi táplálék azonban egyaránt hasznára van a 
testnek és szellemnek, mert erőssé, hatalmassá teszi a szellemet, érzékeit 
végtelenül kifinomítja, a testet pedig rugalmassá, igénytelenné, ellenállóvá, 
erőteljessé alakítja, s ez olyan lesz, mint egy finom, de annál tartósabb 
szálakból szőtt ruha. 

A természetszerű táplálékban ártalmas, romlott szellemek rejlenek. Ha az 
ember sokat fogadott ezekből magába, elhatalmasodnak szelleme felett, s úgy 
aláássák egész lényiségét, miként a gonosz rágcsáló férgek és rovarok a fát! 
Ezzel szemben a szellemi táplálék üdítő mennyei eső a szellemnek, s ennek 
hatására az örök élet gyönyörűséges, illatos virága fejlődik ki belőle. 

Ezt mindenkor szem előtt kell tartanod, Lamek testvérem és népeddel 
együtt ehhez kell igazodnod! Miután ezt engedelmesen meghallgattad, 
gondoskodhatsz az étkezésről, de csak a kellő mértékkel! Amen. 

6. Fejezet Lamek gondoskodása az 
étkezésről a testvérek, 

valamint a szegények és a 

foglyok számára. Brudál, 
valamint fogvatartott 

családjának csodálkozása 


Ez a beszéd épületes és felemelő hatással volt Lamekre, s ezért egyszerű 
ebédet rendelt meg Brudálnál, az étekmesternél. Ez elcsodálkozva kérdezte 
Lameket, komolyan gondolta-e ezt? 

Miért kérdezed ezt - szólt Lamek - bizonyára tudod, mit cselekszem! Ne 
kérdezz tehát, hanem cselekedj úgy, ahogyan elrendeltem, akkor jó szolgája 
leszel annak, akit Isten igazi vezetődnek tett meg! 

Az étekmester meghökkent Lamek e szavaira és halkan így szólt 
önmagában: Lamek tehát már nem király? Mit akart ezzel mondani - kit Isten 
vezetőnek tett meg? Értse meg ezt, aki tudja, én azonban nem értem! 

Lamek meghallotta étekmestere dörmögését, s így szólt: halljad Brudál! 
Amit nem értesz, azt mindjárt megmagyarázom! Lamek, a király, rögtön 
megöletett volna téged ellenkezésed miatt. Lamek, az Isten által kirendelt 
vezető azonban megölel, s azt mondja: Kedves Brudálom, menj és cselekedj 
úgy, ahogyan parancsoltam, mert így akarja az Úr, Farak nagy örök 
mindenható Istene! 

Ha némi felesleges ételt-italt is össze tudsz szedni, hívd össze a 


szegényeket és a foglyokat a trónterembe és vendégeld meg őket úgy, mint 
testvéreimet és gyermekeimet! Küldj a szegényekért hírnököket az egész 
városba, s a börtönöket is nyittasd meg, amit, mint testvér parancsoltam 
neked! 

Túláradó örömmel kiáltotta erre Brudál: óh mindenható nagy Isten! Csakis 
Neked volt lehetséges Lamek vasszívét forró testvéri szívvé változtatni! Óh 
milyen boldoggá tettél engem Istenem! Még ma látni fogom hűséges 
feleségemet, két fivéremet, három fiamat, s négy felnőtt leányomat, akik 
halálra ítélve a börtönben vannak, mert nem akarták Lameket mint Istent 
imádni. 

Erre gyorsan hozzálátott, mindent elrendezett, s egy óra múlva az összes 
foglyok a trónteremben gyülekeztek nagy sereg szegénnyel együtt. A szolgák 
segítségével mindnyájukat megvendégelte, s ezek dicsőítették Farak nagy 
Istenét csodálatos megváltásukért, s vidáman ettek-ittak. 

Brudál családtagjai azonban vonakodtak az étkeket megérinteni, amíg nem 
győződtek meg arról, hogy ez nem csupán egy újabb királyi szeszélye 
Lameknek, hanem valóban megváltozott. Lamek közben belépett a 
trónterembe és megkérdezte Brudált: Testvérem miért nem hordattad fel 
nekünk az étkeket-italokat? Isten magaslatáról érkezett magasztos vendégeink 
vannak itt, mit gondolnak ezek rólunk, ha ennyire elhanyagoljuk őket? 
Gondoskodj tehát hamar étkekről, italokról vendégeink számára. 

Brudál reámutatott reszkető családtagjaira, mondván: - oh Lamek testvér, 
mondd meg azoknak a szegényeknek, milyen isteni kegyelemben részesültél! 

Lamek könnyekig meghatódott Brudál remegő családtagjai láttára, s így 
szólt hozzájuk - gyötörtelek benneteket, és nagy bűnt követtem el ellenetek! 
Most azonban mindent jóvá akarok tenni, jöjjetek tehát hozzám, az étterembe, 
s ott mindenkor asztalomnál fogtok étkezni! 

A szegény családtagok erre felkiáltottak örömükben, majd Istent 
dicsőítették, magasztalták és követték Lameket az étterembe. 

7. Fejezet Énok és Lamek párbeszéde 
az ebéd késlekedése miatt. 
Énok magyarázata a 
templom és belsejének 


szellemi megfeleléséről 


Midőn Lamek ezzel az új társaságával az étterembe lépett, Énok így szólt 
hozzá: - szeretett Lamek testvérem, mi van ma veled? Máskor egyetlen 
intésedre az asztalon voltak az étkek, most pedig már másodszor szaladsz 
étkek miatt és még mindig nincsen semmi az asztalokon! 

Elfogytak talán a készleteid, üresek a kamráid, vagy más valami történt? 
Mondd meg tehát, mit jelent ez? 

Énok, a magaslatbeliekkel együtt jól tudta ugyan mi az oka a 
késedelemnek, s Énok csak azért kérdezte meg Lameket, hogy Lameknek 
alkalma legyen bizonyságot tenni alázatáról. Lamek nem is tudta azonnal mit 


feleljen, de csakhamar összeszedte magát, s így szólt: 

Az Úr fennkölt és hatalmas barátja! Midőn étekmesteremmel közöltem az 
étkezésre vonatkozó kívánságomat, csodálkozott szavaimon, mire eléje tártam 
a Lamek király és a Lamek vezető közötti különbséget. Hogy ezt 
világosabban megértse, elrendeltem, hívassa össze szolgáimmal a város 
szegényeit, bocsátassa szabadon a foglyokat és vendégelje meg őket, mint 
testvéreimet a trónteremben. 

Itt láthatod mellettem ezt a nyolc testvéremet, akik ellen nagy bűnt követett 
el Lamek, a király, Lamek a vezető azonban elhatározta, hogy mindent 
jóvátesz, és tőle telhetőleg gondoskodik időleges és örök üdvükről. Ezért 
késett eddig az étkek és italok elhordása, de most mindjárt az asztalokon lesz 
minden! 

Énok ekkor megölelte Lameket, s így szólt: - óh te szeretett, igaz testvérem 
az Úrban! Lásd, az Úr most már minden bűnöd alól feloldozott és tisztábban 
élsz Előtte, mint a delelő Nap a derült égbolton! 

A templom és berendezésének nagy jelentősége pedig a következő: - A 
templom te vagy, a te lényiségedet most a templom férfias szilárdsága, az 
ablakok megismeréseid, s azok szeretet-lángjából keletkeznek, az aranytető a 
te megvilágosodott fejed, az oltár a szíved, a kerubok az oltár két oldalán a 
felebaráti szereteted, a név az oltáron és a felette látható világos felhő az Úr 
iránti élő szereteted, s a tetőig terjedő felhő annak a jele, hogy az Úrral 
szeretet-szövetséget kötöttél, az előtér a testi életed, s ebben gyakorlod most a 
felebaráti szeretetet! 

Lásd testvérem, ilyen nagy dicsőséghez juttatott téged az Úr és 
gyermekévé tett téged! Üdvösségedre váljon neked népeddel együtt! 

Hogy azonban meggyőződj arról, mennyire tetszetős ez az Úr előtt, 
menjünk a trónterembe! Ott fogyasszuk el az estebédet is! Amen. 

8. Fejezet A vendégek gyülekezete a 
trónteremben. Csodálatos 
gyümölcsök az asztalon. A 
gonoszság székhelye és 
eredete az emberi szívben 


Énok e beszéde után mindenki átment a trónterembe és Brudálnak 
megmondták, hogy a trónterembe hordassa az étkeket a vendégek számára is. 
A trónteremben ujjongva csodálkoztak az ott egybegyűltek a gazdag 
választékú, legpompásabb gyümölcsökön és Lamek maga is álmélkodva 
szemlélte a sohasem látott nagyszerű gyümölcsöket. 

Azért magához szólította Brudált, s megkérdezte: halljad kedves testvérem, 
mi ez itt? Honnan szerezted ezeket az eddig sohasem látott gyümölcsöket? 
Talán csodát műveltél? Miként ment ez végbe? 

Brudál szintén elámulva mondotta: óh, népünk fennkölt vezetője! Ezt 
hiába kérdezed tőlem, mert magam is csak most vettem észre! Úgy vélem, a 
magaslatról érkezett vendégek biztosan fel tudnak erről világosítani téged, 


fordult tehát hozzájuk! 

Lamek erre Énokhoz fordulva így szólt: halljad, hatalmas barátja az 
Úrnak! Bizonyára te is látod itt azt, ami engem a legnagyobb csodálatra 
késztet! Igaz ugyan, hogy az Úrnak minden dolog lehetséges, hiszen általatok 
is nagy dolgokat művel, de az én hitvány gyümölcseimnek ilyen nemes 
gyümölcsökké való változtatása mégis érthetetlen számomra! Kérlek, 
magyarázd meg ezt nekem! 

Óh, kedves testvérem - szólt mosolyogva Énok - te itt most egy gyapjúszál 
miatt lelkendezel, ami pedig a lényeges, az nem tűnik szemedbe! Azt 
mondom neked, semmisem rossz a teremtett világon, csupán az ember, ha 
elfordul szívében Istentől, s ha az ember ilyen módon rosszá válik, akkor az 
egész világ rossz és gonosz számára! 

Ha tiszta vagy szívedben, akkor minden tiszta lesz számodra, azaz mindent 
az igazságnak megfelelően látsz. Ha azonban tisztátalan a szíved, akkor 
minden olyannak tűnik fel előtted, mint amilyen a szíved. Milyen voltál te 
előzőleg? Mint király, rossz, gonosz, álnoksággal, hamissággal voltál eltelve. 
Szegény néped is többnyire ilyen volt veled szemben, s te még a 
legbecsületesebben is csak gonosztevőt láttál, s ezért börtönbe vettetted. 

Lásd, az Úr azonban irgalmas volt irántad, megmentett a pusztulástól és 
most már nem gonosztevőket látsz magad körül, hanem barátságos 
vendégeket ebben a trónteremben, akik valamennyien testvéreid! Ha tehát az 
Úr még téged is meg tudott tisztítani és javítani, hogyne lenne arra is képes, 
hogy a Föld gyümölcseit is megnemesítse ! 

Ezek a gyümölcsök itt szíved cselekedeteinek gyümölcseit jelzik, azaz az 
Úr tetszését, így tehát az tárul itt szemed elé, amit a másik teremben már 
megjövendöltem neked, azaz az Úr tetszése. Lásd, ez rejlik e jelenség mögött. 
Most pedig üljünk a már megrakott asztalokhoz és erősítsük meg magunkat az 
Úr nevében! Amen. 

9. Fejezet A nagy estebéd. Vitatkozás az 
elkésve érkező szegények és a 
szolgák között. A félig 
mezítelen szegény Maga az 
Ur 


Erre az egész társaság letelepedett a különféle gyümölcsökkel megrakott 
asztalhoz és szívükben hálát adtak az Úr kegyelméért, s kérték, maradjon meg 
ezután is áldásos kegyelmével náluk és óvja meg őket minden bajtól 
szellemileg és testileg. 

E bensőséges fohász után Énok megáldotta az Úr nevében az étkeket, 
italokat, majd így szólt: kedves testvéreim erősítsük meg most vidáman 
testünket, az Úr nevében! 

Erre mindenki fogyasztani kezdte a gyümölcsöket, habár ezek ezen az 
asztalon nem változtak át nemes gyümölcsökre. 

Lamek testvérem - szólt Énok - az Úr számos állatot teremtett, s ezeknek 


az a rendeltetésük, hogy éjjel-nappal zabáljanak. Bennünket, embereket 
azonban nem azért teremtett, hogy az evés legyen az életcélunk, hanem hogy 
szellemben tökéletesedjünk, s ezért mértékletesen csak annyit együnk, hogy 
éljünk! Ne vágyakozz tehát a vendégeid asztalán lévő nemes gyümölcsökre, 
hanem elégedj meg hálásan azzal, amit az Úr jutatott nekünk! 

Erre a beszédre Lamek megelégedetten és jóízűen fogyasztotta a kevésbé 
jó gyümölcsöket is. Közben heves szóváltás hallatszott a terem ajtaja előtt, s 
Lamek odalépve azt látta, hogy néhány elkésve érkező szegényt a durva 
szolgák nem akarták a terembe bebocsátani. 

Óh ti gonosz kígyófajzatok - kiáltotta Lamek haragra lobbanva a szolgákra 
- köszönjétek meg az Úrnak, hogy most féken tartja jogos haragomat, mert 
másként egész életetekre a legmélyebb tömlöcbe vetettelek volna benneteket a 
cselekményetekért! 

Az én szolgáim vagytok, kövessétek tehát az én utasításaimat, és ne 
önkényeskedjetek. Isten mindnyájunknak egyedüli Urunk, s bizonyára nem 
parancsolta meg nektek azt, hogy a szegényeket ne engedjétek hozzám, ti 
tehát vakon és önkényesen cselekedtetek! Azt mondom nektek - ez legyen az 
utolsó önkényeskedéstek, mert ha még egyszer megtörténne, a legsivárabb 
pusztaságba száműzlek benneteket! Most menjetek a szobátokba, bánjátok 
meg cselekedeteiteket, hogy Isten megbocsásson nektek! 

Ti pedig szegény testvéreim - jöjjetek velem és erősítsétek meg magatokat 
étellel-itallal! 

A tíz szegény között egy olyan is volt, akit főleg azért nem akartak a 
szolgák bebocsátani, mert majdnem félig mezítelen volt, Ennek láttára Lamek 
könnyekig meghatódva mondotta: óh te szegény testvérem, jöjj had öleljelek 
meg! Biztosan általam lettél ilyen szegény, de ezentúl a leggazdagabb leszel 
mellettem az Úr kegyelméből! Jöjj tehát az én asztalomhoz! 

Követlek, óh igazságos király - szólt a szegény - de ne vondd meg 
kegyelmedet ezektől a szolgáktól sem, akik engem bántalmazni akartak, 
hanem bocsáss meg nekik, miként én is megbocsátottam nekik teljes 
szívemből! 

E szavak annyira szíven találták Lameket, hogy sírva fakadt, és rögtön egy 
szolgát küldött az előbbi durva szolgákhoz, tudassa velük, hogy szabadok! A 
félmezitelen szegénynek pedig a saját helyét adta át a teremben. Ekkor az 
előbbi durva szolgák Lamek elé lépve leborultak és hálát adtak neki, ő 
azonban felemelte és testvérekként üdvözölte őket. 

A szegény erre könnyes szemmel kelt fel helyéről, megölelte Lameket és 
így szólt: Lamek! Most az örök élet ölelt át téged, s Én a te Urad, Istened, 
nem csupán Atyád akarok lenni ezen túl, hanem igazi testvéred, s mint ilyen 
fogok ezen a Földön lakozni mindörökké! 

Ekkor valamennyien felismerték a szegényben az Urat! 

10. Fejezet Énok és az Úr, mint a 
szegény. A mindenható 
Istenség lényiségéről és az 


Atya szegénységéről 


A szegény szavai villámlásként járták át az összes jelenlévők szívét, s 
Énok sem volt elkészülve erre, ezért a szegényhez fordulva így szólt: ha 
szívemet kérdezem - titkon azt mondja - Te vagy Az, szellemi szemmel 
azonban nem tudom belátni, miként lehet Isten, a minden dolgok Teremtője, a 
mindenható szentséges Atya egyben szegény is? Azért arra kérlek, juttass 
nekem erre nézve néhány szót, hogy felismerhesselek! 

A szegény erre rátekintett Énokra, mire Énok a szemébe tekintve Hozzá 
sietett, s így szólt: - igen, Te vagy valóban a jóságos Atya, mert ilyen szeretet, 
szelídség, hűség és ilyen isteni fenség nem sugározhat egyetlen ember 
szeméből sem! 

Énok e szavai után az Atya, a szegény alakjában a következő szavakat 
intézte a társasághoz: - Énok és Lamek halljátok, amit a szegény mondd, azt 
mélységesen őrizzétek meg szívetekben! Ha szegény jön hozzátok, s azt az Én 
nevemben befogadjátok, akkor Engem fogadtatok be! 

Erre azt mondjátok miként lehetséges ez, hiszen a Te lényiségeddel óh 
Isten, csak a fenséges, a hatalmas, az erőteljes egyeztethető össze? Én 
azonban azt mondom: - örökké sem ismerhettek fel Engem 
fenségességemben, hatalmamban, erőmben, hanem csakis irgalmamban, igazi 
atyai szeretetemben! 

A szeretet mindent magához vonz, és maga körül gyűjt össze a legszűkebb 
körben. Lássátok, így cselekszik az Atya is! Ha mindent csak az Én 
Istenségem szerint mérlegeltek, akkor nem szeretitek az Atyát, hanem csak az 
Istenséghez igyekeztek közeledni, ez azonban végtelen, ezért szétszórjátok, s 
végül megölitek magatokat. 

Értsétek meg Isten szellemének mélységét. Ti teremtett emberek vagytok, 
testből, élő lélekből, s ebben a szeretet lakozik. Testetek a változatlan isteni 
hatalom műve, tehát Isten mindenható kényszerének van alávetve, ezért 
halandó és elpusztítható. 

Azt kérdezitek miként lehetséges ez? Azért, mivel Istenben végtelen 
szabadság rejlik és semmiféle kényszer alá sem eshet sohasem. Ha Isten 
csupán Isten volna, sohasem teremtett volna semmit sem, hanem minden csak 
számára látható végtelen gondolat maradt volna, s egyetlen lény sem 
örvendezhetne az Istenből való szabad életnek! 

Isten azonban nem csupán Isten önmagában, hanem a szeretet Istene is. 
Isten mindenben szeretetéből indul ki és a végtelenség az Ő lényisége. Ez a 
lényiség mindenkor visszatér szeretetébe, s ott végtelen erővel, hatalommal 
telítődik! 

De hallgassátok csak tovább: - lelketeket az Atya hozta létre, azaz a 
szeretet Istenben, Miként ez a szeretet Isten tulajdonképpeni alaplényisége, 
úgy lelketek is alaplényisége léteteknek, s az örökélet befogadására szolgáló 
edény. Minden az örökéletre igazodhat, a lélek, valamint a test is, ami az 
isteni kényszernek van alávetve. 


Erre azt kérdezitek - miért van itt helye a kényszernek? Lássátok, amíg a 
kezetekben tartotok egy követ, addig az hatalmatokban van, s azt teszitek 
vele, amit akartok. Ha azonban elhajítottátok a követ, az felszabadult 
hatalmatok alól, de mégis követnie kell azt az irányt, amelyet kezetek 
megjelölt neki, midőn elhajítottátok, de repülése közben már nem szabhattok 
neki más irányt. 

Ha azután a kő leesett, mivel önmagában erőtlen, akkor újra a saját 
önkényetek hatalma alá kerül. Látjátok - az Atya, mint az Istenben lakozó 
örök, végtelen Szeretet, mindent kiadott magából. Végtelen hatalmából az 
egész végtelenséget örökké betölti végtelen nagy gondolataival, semmit sem 
tartva meg Önmagának, mert mindent odaadott, amije csak volt! 

Az Atya tehát szegény Önmagában, s a szegénység az Ő szeretete, 
gazdagsága pedig a szeretet és a minden hatalommal, erővel teljes egyedüli 
örök léte. Ez a szegénység azonban az Atya legnagyobb boldogsága, ha azt 
látja, hogy mindaz, amit önmagából kibocsátott visszatér Hozzá, és végtelen 
tökéletességében fogadhatja be szeretetébe. 

Lássátok a Nap, a Hold, s a csillagok, tehát mindaz, amit láthattok, 
megfelel Istenségemnek, hatalmamnak, lekötve az Én kényszeremmel. De ez 
nem maradhat így, mert minden azért létezik, hogy az Atya örökké 
gazdagodjon, mivel egy ideig szegény akart maradni önmagában. 

Legyetek ti is az Ő hű képmásai, legyetek az Ő igazi gyermekei! Adjatok 
mindent Nekem, szabadítsátok fel Belőlem eredő szereteteket, életeteket, 
akkor Velem együtt gazdagok lesztek mindörökké! Legyetek tehát szegények, 
hogy gazdagokká válhassatok! Amen. 

11. Fejezet Énok meghatódása az Atya 
önkéntes szegénységének 
hallatára. Az Úr feltárja 

gyermekei iránti atyai 
szeretetét. Az Úr emberré 
válásáról és áldozatos 
haláláról 


Énok, a többiekkel együtt leborult a szegény ember alakjában mutatkozó 
Atya előtt, végtelen szeretetéért, jóságáért imádva, dicsőítve Őt. 

Óh szentséges Atyám, szólt a legnagyobb mértékben elragadtatott Énok, a 
szegény szívem számos éven át foglalkozott Veled, miközben meggyőződött 
arról, hogy Te vagy a legtisztább, végtelen örök Szeretet! Korán megtanultam, 
hogy minden érzésemmel, szeretetemmel Hozzád ragaszkodjak, óh szentséges 
Atyám, s minden más elképzeléssel szemben felismerte szívem Benned a 
végtelen jóságos Atyát! Midőn azután abban a végtelen nagy mennyei 
kegyelemben részesültünk a magaslaton, hogy meglátogattál bennünket a 
legdicsőségesebben beigazolódott mindaz, ami már úgyis betöltötte szívemet! 

Most azonban szinte megsemmisülve állok Előtted, óh szentséges Atyám, 
midőn szegénynek nevezed magadat, sőt szegény is akarsz lenni, hogy 


bennünket és mindazon milliókat, akik utánunk következnek, szereteted és 
irgalmad által megdicsőítve befogadd és mindnyájunk látható, mindenható 
legszentségesebb Atyja légy! 

Óh szentséges, a legmagasabb fokú szeretettel teljes Atyánk, ez a 
leleplezésed kimondhatatlanul fenséges és szentséges a halandó ember 
számára! Szentséges - szentséges - szentséges vagy Te, óh Atyánk, s a 
Menny, a Nap, a Hold, s a csillagok és ez a Föld is telítve van a Te végtelen 
dicsőségeddel! Minden erőmmel szeretni, dicsőíteni, magasztalni akarlak 
Téged! 

Óh, végtelen jóságos Atyánk, bárcsak lehetséges volna Téged újra 
gazdaggá tenni, s mindazt visszajuttatni Hozzád, amit oly bőségesen adtál 
meg nekünk végtelen szeretetedből! Milyen végtelen boldogság lenne ez 
számomra! 

Az Atya ekkor átölelte Énokot, s így szólt: - szeretett Énokom, felesleges 
ez a gondoskodásod, hiszen hatalmamban állana mindezt visszavenni, amit 
adtam, ha ezt akarnám! De azt mondom neked: - ha vissza tudnád Nekem adni 
a Napokat, Holdakat, a számtalan csillagot és Földet, mindez végtelen 
kevesebbet jelentene Számomra, mintha te mindenekfelett szeretsz Engem, 
mint igazi fiú az igazi Atyját! Mert lásd, Számomra ez a legfőbb, hogy igazi 
Atyátok legyek, ti pedig az Én igazi gyermekeim legyetek. Azért egy 
gyermekemért milliárdnyi Napot és világot is feláldoznék, ha másként nem 
lehet magamnak visszanyerni! 

De még ennél is többet mondok neked Énokom! Magam vagyok az 
egyedüli Örökélet, kívülem nincsen élet, csak halál. Ha azonban egy 
gyermekemet csak az egyedüli örök életem feláldozásával tudnám 
megmenteni, inkább odaadnám azt is, nehogy egy gyermekem veszendőbe 
menjen! Énok! Fel tudod e fogni ezt a szeretetet? 

Énok, s a többiek is leborultak erre az Atya előtt sírva fakadva nagy 
szeretetükben, s egyikük sem volt képes egy szóra sem. 

Óh gyermekeim - szólt az Atya - azért mondotta ezt nektek Atyátok, hogy 
felismerjétek szeretetét! Amit most mondott, azt egykor véghez is viszi a nagy 
idők idején, testé vált Igéje által! Igen, egy fiút nemzek, s neki adom át egész 
életemet! Én leszek a Fiúban, s a Fiú Bennem lesz, az Atya pedig örökké egy 
lesz a Fiúval! Amen. 


12. Fejezet Énok kétségei az Úr 
áldozatos halála miatt. Az Úr 
nagy leleplezése a szeretet és 

az élet lényegéről, a 
világosságról és Isten 
bölcsességéről. Jézusról, az 
Istenemberről, mint a testté 
vált isteni Igéről 


E szavak után Énok bánatos komolysággal tekintett az Atyára. Midőn 
révedezéséből magához tért, így szólt: - óh szentséges szeretetteljes Atyám! 
Végtelen fenségesen és rejtelmesen hangzottak utolsó szentséges szavaid! Ki 
tudná ezeknek jelentőségét - Kívüled - szellemében felfogni?! 

Ha Te, számodra nem lehetetlenül megöletnéd magadat erre kirendelt 
teremtmények által, nem pusztulna el abban a pillanatban minden a végtelen 
térségekben? Hiszen mindannak, ami él, csakis Belőled van élete, milyen élet 
állhatna fenn, tehát akkor, ha Te, az élet forrása meghalsz? 

Óh szentséges Atyánk, magyarázd meg ezt nekünk, mert másként a 
minden dolgok örök és kikerülhetetlen megsemmisülését hirdetted nekünk e 
szavakkal! 

Neked Énokom - szólt az Atya megadatik, hogy megértsed országom e 
nagy titkát, de kívüled senkinek sem! Őrizd meg tehát magadban e szavakat, 
amelyet most mondok neked, mert a nagy idők idejéig senki se értse meg 
azoka jelentőségét, s a világ mindvégig vaksággal legyen sújtva! Halljad 
tehát! 

A Szeretet és az Élet - egy, de mégis kettő, mert a szeretet az alap, az élet 
pedig ennek a hatása. E kettőből még egy harmadik keletkezik, a tetterő, azaz 
a hatalmas szellem. A világosságból és a bölcsességből is egy harmadik 
keletkezik, - a rend, azaz a minden dolgok alakulása a végcélra. 

A szeretetből és az életből, valamint a világosságból, s a bölcsességből 
ered a minden szentségesség szelleme, azaz az Ige, Isten ajkáról. Ez az Ige 
lényegi jellegű, s ez az az alap, amelyből őseredetileg minden dolgok 
teremtettek. 

Ha a szeretet és az élet lényegét szemléled, és az azokból keletkező 
tetterőt, valamint a világosság és a bölcsesség lényegét, s e kettőből származó 
rendet, s végül a mindezekből eredő szentségességet, vagyis az Isten ajkáról 
eredő örök Ige lényegét, akkor azt látod, hogy hét szellem alakul ki a 
szeretetből. A szeretet az első, önmagából kialakuló szellem, s a többi hat 
pedig egyidejűleg a szeretetből keletkezik, s örökké egyek a Szeretettel. 

A szeretet és az élet azonban elválasztható egymástól, de akkor egy 
jégtömbhöz hasonló a szeretet, benső meleg nélkül, az élet önmagában pedig 
csupán romboló tűz. A világosság és a bölcsesség is elválasztható, a 
világosság akkor élettelen a romboló tűzben, a bölcsesség pedig éjszakává, 
csalássá, hamissággá, hazugsággá válik. 

A szeretetből, s az életből és a világosságból, s a bölcsességből keletkező 
Ige is elválasztható lényegileg. Hogy ez lehetséges, az az egész teremtésből is 
kitűnik, mert a teremtésben mindezeket az előbb említett elkülönítéseket 
láthatod. Ezek Belőlem keletkeztek, Én vagyok az alapjuk, s mindennek a 
végcélja az életpróba, vagyis az örökélet folytonos gyakorlása, megerősödése. 

Lásd, mindezen elkülönülések ellenére mégis osztatlanul megmaradtam 
hét szellemem teljes birtokában! Így történik ez az idők nagy idejében is, 
midőn az örök Ige, mint minden dolog lényegi alapja, önmagában testté válik, 
lényiségem pedig egész teljességével benne lakozik. 


Ezt a testet azonban megöli a világ, a testben lakozó isteni teljesség 
azonban csakhamar újra életre kelti önmagából a testet. Akkor Isten teljessége 
örökké testté vált Igéjében lakozik, mint ember, teremtményeivel szemben, s 
ezek úgy láthatják Őt és beszélhetnek vele, mint igazi testvérükkel. 

Ez Az Istenember juttatja el mindnyájatoknak az igazi örök életet, s míg ez 
meg nem történik, addig az Én szeretetemből elválasztott életben éltek. Lásd, 
- ez az értelme szavaimnak, kívüled ezt senki se értse meg, a világ pedig 
mindvégig sem! Amen. 

Most azonban egyetek-igyatok valamennyien! Amen. 

13. Fejezet Az egyes vendégek 
véleménye és kétsége a 
titokzatos szegény felől 


A mélységes hódolattal fogadott atyai beszéd után mindenki asztalhoz ült 
és evett-ivott. Az Atya szavaiból sugárzó végtelen bölcsesség hatása 
következtében senkinek sem volt bátorsága, hogy egy szót is szóljon. A többi 
vendég azonban élénk társalgásba merült. Egyesek nem tudták azt a nagy 
változást megérteni, ami Lamekkel végbement, de nem tudtak kiokoskodni, 
mivel többnyire nem is voltak beavatva mindabba, ami Lamekkel e rövid idő 
alatt történt. 

A mi szűkebb társaságunk közelében tartózkodóknak azonban feltűnt a 
szegény ember nagy bölcsessége, s nem tudták hányadán vannak vele. 
Egyesek így suttogtak - ennek látnoknak kell lennie, mások azt mondották - 
ez biztosan kígyóvarázsló, mert ilyenek azok is, akiknek a kígyók 
engedelmeskednek. Ismét mások így szóltak - ha ilyesmi lenne, akkor 
varázsvesszejének is kellene lenni, ezért mi inkább bölcs csillagjósnak tartjuk, 
s ez abból is kitűnik, hogy Atyának nevezik. Én nem osztom ezt a 
véleményeteket, mondotta egy másik, s azt állítom, hogy ez a szegény 
ugyanazon dicsőséges férfiú, aki a magaslatról érkezett agg bölcs mellett 
haladt, midőn Lamek a templomba vitte a Farak Istenének nevével ékesített 
táblát Haja, arcvonásai ugyanazok, ínséges öltözéke azonban kissé eltorzítja 
Qt. 

Ha Ő ugyanaz - jegyezte meg ismét egy másik - akkor csak meglepetés 
végett öltött magára ilyen nyomorúságos ruházatot. Ez minden rendben lehet, 
szólt egy másik, csak azt nem értem, miért nevezik a nálánál sokkal idősebbek 
is Atyának. Én egy nagyon fontos jelenséget figyeltem meg, mondotta egy 
másik, azt hogy az előbb ez az egész fennkölt társaság leborult előtte, s szinte 
imádta Őt! Ha csupán nagy bölcs volna, mint egykor a nagy tanítónk Farak és 
amilyennek a csodatételre is képes bölcsek a magaslaton, akkor nem imádnák 
Őt, Lamekkel együtt. Ezért tehát valami rendkívülinek kell mögötte rejleni, de 
hogy ez miben áll, azt mi aligha tudnánk megállapítani! Egyelőre tehát ne 
okoskodjunk, hanem lássunk inkább hozzá a gyümölcsökhöz! 

14. Fejezet A szegény vendégek 
bizalmatlansága Lamekkel 


szemben. Az Ur jó tanácsa és 
Lamek testvéri szavai a 
szegény vendégekhez 


Midőn valamennyien jóllaktak, felemelkedtek helyükről, és hálát adtak az 
Úrnak a nagyszerű ízű étkekért. Hasonlóképen cselekedtek a többiek, kik 
főleg szegények és eddig foglyok voltak. Ez utóbbiak Farak Istenének adtak 
hálát, nem tudván, hogy a szentséges Adományozó maga is közöttük van. A 
hálaadás után mindegyikük Lamek elé lépve, mellén keresztbehelyezett 
karokkal köszönte meg nagy jóságát. 

Lamek ezt elutasította magától, s a szegény emberre pillantva adta 
értésükre, - nem én, hanem Ő az adományozója nemcsak ennek, hanem 
számtalan más adománynak is! 

A szegény vendégek nagyot néztek erre, s így suttogtak egymással: mit 
akar ezzel a nagy király jelezni? Ennek a szegények adjunk hálát, akinek 
magának sincsen semmije sem? Mindig különös szeszélyei voltak Lamek 
királynak, s bizonyára ez is egyik ilyen szeszélye! Ki tudja, nem fog-e 
bennünket még ma megégetni? Igyekezzünk tehát távoltartani magunkat az ő 
veszedelmes közelségétől! 

Midőn Lamek meghallotta ezt, egyik kételkedőt kézen fogva, megkérdezte 
előbbi nyers módján - sajnálatra méltó barátom, miért tételezel fel még mindig 
rosszat felőlem? 

A kérdezett erre úgy megrettent, hogy majdnem eszméletét vesztve esett 
össze, mire maga Lamek is úgy megijedt, hogy az Atyához lépve közölte ezt 
Vele. 

Lásd - szólt az Atya - ha hasznára akarsz lenni a világnak, akkor ne járj 
ezentúl Nélkülem! Ez a nép még nem tudja, hogy te már nem királya, hanem 
Általam kirendelt főpapja vagy! Ezért nem is bízik benned, mert még a 
rettentő zsarnokot látja benned! 

Lépj fel tehát a trónra és hirdesd ki a népnek az Én nevemben, ki vagy 
most és mi a szándékod vele, akkor miden rendbe jön. Menj és tedd meg 
röviden, amit tanácsoltam neked. 

Lamek ekkor megkérdezte az Atyát, felléphet-e a trónra, amelyen előzőleg 
a legszentségesebb név volt elhelyezve. 

Lamek - szólt az Atya - ilyen ostoba lettél? Velem tudsz beszélni, de a 
trónra nem tudsz fellépni, mivel a nevemmel ellátott tábla volt előzőleg azon 
elhelyezve?! Mondd meg tehát Nekem, mi több, Én, vagy a nevem? De azért 
nem kényszerítlek, s ha nevem iránti hódolatból nem akarsz a trónra fellépni, 
lépj fel erre a székre, s innen beszélj a néphez! 

Lamek ezt már nem mondatta magának kétszer, hanem azonnal fellépett a 
székre és szeretettel, barátságosan elmondotta a népnek, mi ment vele végbe, 
miként változott meg és hogy ezentúl változatlanul ilyen is mard. A szegény 
nép erre ujjongott örömében és Farak Istenét dicsőítette. 

Midőn Lamek a székről lelépett, az Atya figyelmeztette, hogy ugyanazon a 


széken állt, amelyen az előbb Ő, a szentséges mindenható Isten ült. Lamek 
erre leborult és bocsánatért esedezett. 

Az Atya felemelte őt, s így szólt: - Lamek! Nem azért mondottam ezt 
neked, mintha azt akartam volna jelezni, hogy bűnt követtél el ezzel Ellenem, 
hanem csak azt, hogy tanítás céljára ezentúl is használhatod a trónt, annak 
ellenére, hogy a tábla egy ideig reá volt helyezve. 

Azt mondom neked, én csak a szívet tekintem minden egyéb értéktelen 
Előttem, mert Magam vagyok a szeretet és mást nem is, akarok! Most pedig 
lépj fel a trónra és tarts egy jó beszédet a néphez, hadd tudja meg, ki van itt! 
Amen. 

15. Fejezet Lamek trónbeszéde a 
szentséges Atya jelenlétéről a 
szegény ember alakjában. A 
kételkedők fenyegető szavai. 
Az Úr komoly szavai a 
kételkedőkhöz 


Lamek erre minden tétovázás nélkül fellépett a trónra és onnan hirdette a 
népnek a legszentségesebb, legszeretetteljesebb örök Atya jelenlétét a szegény 
ember alakjában. A szegény, s az eddig fogságba tartott vendégek Lamek e 
beszédének hatására leborultak és imádták az Atyát. 

A volt foglyok közül néhányan azonban így beszéltek egymás között: - 
érthetetlen miként lehet a mindenható Isten, kinek a Nap, a Hold, a csillagok, 
a szelek, a felhők, a villámok, s a nagy vizek is engedelmeskednek, egy ilyen 
szegény ember! Ez bizonyára egy újabb cselfogása Lameknek, mert belátta, 
hogy a hatalmas magaslatbeliekkel szemben erőszakkal semmire sem megy, 
ezért meg kellett velük alkudnia, másként elpusztult volna! 

Nevetséges istenségéről és királyságáról le kellett mondania, hogy azonban 
mégis uralkodhasson felettünk, a hatalmas és bölcs hegylakók segítségével 
egy látható Istenséget állított elénk, hogy a szemünk láttára egyedüli 
uralkodónak kenje fel őt. Óh Lamek, annyira mi is bölcsek vagyunk, mint te, s 
ha a látókat akarod elvakítani, ahhoz másként kell hozzáfognod! 

Menjünk tehát a szegény emberhez, s komolyan kérdezzük meg őt, 
hányadán van az ő istensége, s akkor hamarosan kiderül, mi rejlik Lamek 
csalárd fogása mögött! De jaj lesz neked Lamek, ha ez a szegény ember nem 
az, akinek előttünk feltüntetted, mert akkor mi égetünk meg téged! 

Erre közülük néhányan a szegény ember elé léptek, s szóvivőjük így szólt: 
halljad te, különben becsületes képű szegény! Valóban az, vagy-e akinek a 
ravasz Lamek most a trónról hirdetett nekünk? Fontold meg azonban jól, 
mielőtt beszélsz, mert ha észrevesszük, hogy Lameket pártolod, akkor 
ugyancsak rosszul jársz, de veled együtt Lamek is. 

Mit kérdeztek ti Engem - szólt az Úr a lázadókhoz - nem mondotta meg 
nektek Lamek? Miért hisznek a szegény Lameknek, és miért nem hisztek ti? 
Azért, mivel ti még telítve vagytok a gonosz szellemmel! Lamek minden 


időkre letett az uralkodásról, miután Engem felismert és helyette az Általam 
neki átadott pásztorbotot vette át! Ti azonban magatok akarnátok a 
pásztorbotot bitorolni, s Lameket meg akarnátok égetni! 

Engem pedig azért nem tudtok felismerni, mert gonoszsággal vagytok 
eltelve! Én nem mondom meg nektek, ki vagyok, menjetek csak Lamekhez és 
vele, vitatkozzatok Felőlem! Addig nem fogjátok az Atyát felismerni, amíg 
meg nem bocsát nektek. Most pedig menjetek, ha nem akartok meghalni! 
Amen. 

A lázadók erre meghökkenve a trónhoz mentek, de elfogódottságukban 
egy szóra sem voltak képesek, mivel a szegény ember szavai velejükig 
hatoltak. 

16. Fejezet Lamek beszéde a 
kételkedőkhöz a szegény 
ember istenségéről. A 
kételkedők egyoldalú 


istenfogalma 


Lamek észrevette, hogy ezek az egykori ellenségei, akik eddig éppen ezért 
börtönben sínylődtek mindeddig, valamit meg akarnak tőle tudni, de egyikük 
sem merészel megszólalni, ezért megkérdezte őket: mit kerestek, mit akartok? 

Egyikük erre felbátorodott mondván: hallgass meg szigorú Lamek király! 
Mi itt rosszul jártunk, nem testileg ugyan, hanem értelmünkkel! Te azt 
hirdetted nekünk, hogy ez a szegény ember az egyedüli Isten, a Menny és a 
Föld Teremtője, s ugyanazon Isten és minden dolgok Teremtője, akit egykor 
Farak is hirdetett! 

Mi ezt nem tudjuk belátni, megérteni, s ezért hinni sem! Farak egy 
végtelen istent hirdetett, aki szelem, s akit természeti lény sohasem láthat, 
mert Ő végtelen! Azt is tanította nagy tanítónk, hogy Istenhez végtelen 
sajátossága, szentségessége miatt senki sem közelíthet, s Ő örökké 
megközelíthetetlen fényességben lakozik. 

De mennyire hasonlít ez a szegény ember, akit te előbbi beszédedben 
Farak fenséges Istenének jelentettél ki, a Farak tanítása szerinti Istenhez? 
Nekünk, a te szabadon bocsátott foglyaidnak sokkal különb elképzelésünk van 
az igazi Isten felől, mint amilyen ez a szegény ember, aki egyébként 
becsületesnek, bölcsnek látszik, s aki ellen másként semmi kifogásunk 
sincsen! 

Csak sajnálni lehet vagy őt, ha valóban azt képzelné magáról, hogy 
mindenható Isten, vagy téged, óh király, ha komolyan hinnél ebben! Ezért arra 
kérnénk, adj nekünk közelebbi felvilágosítást, ha neked is úgy tetszik! 

Lamek erre leszállt a trónról, barátságosan tekintett a beszélőre, majd 
megragadta kezét, s így szólt: halljad barátom és testvérem, a te fogalmaid a 
Farak tanítása szerinti Istenről, ami még nekem is emlékezetemben van, 
teljesen méltók Istenhez! Ha azonban azt kérdeznék tőled - ha Isten 
tökéletesen olyan, amint Farak tanította, hogyan tételezhető fel akkor, hogy 


véges és teljesen jelentéktelen lényeket is teremtett, mint például egy szúnyog, 
vagy egy levéltetű? Nem felháborító-e arra gondolni, hogy a végtelen 
fenséges isten oly tökéletlenül alkotott meg bennünket, embereket, s oly nagy 
hézagok mutatkoznak teremtési műveiben? 

Miért kell a Földön éjszakának és nappalnak lenni? Nem ellentéte az 
éjszaka Isten örök világosságának? Talán elfogyott a teremtés közben az 
anyaga egy második Nap számára, hogy a földi éjszaka véget érjen? A Föld és 
az Égbolt között nagy üres térséget látunk! Miért hagyta üresen Farak Istene 
ezt a végtelen nagy teremtési térséget? Hogyan egyeztethető össze az ilyen 
nagy űr Isten végtelen fenségességével és mindenütt való jelenlétével! Adj 
nekem minderre kellő feleletet, miként vélekedsz erről, akkor én is kellő 
választ adok kérdésedre! 

Lám - hallgatsz, mert zavarban vagy a felelet miatt, de ez a szegény ember 
ott, most megadta nekem, hogy olvashatok szívedben, s abban azt olvasom - 
ha ez kétségtelenül így van, miként ezt az egész teremtés is világosan 
bizonyítja, akkor vagy nem létezik semmiféle Isten és minden csak véletlenül 
keletkező erők önkényes műve, vagy pedig létezik ugyan egy Isten, de Ő 
csupán néma szemlélője az erők végtelen működésének. 

Lásd, ilyen gyümölcsöket érlel a te istenmegismerésed! Én azonban azt 
mondom neked, menj, borulj le a szegény ember előtt, könyörögj 
kegyelméért, irgalmáért, s akkor hamarosan megérted Isten lényiségét! Mást 
nem mondhatok neked, hanem csak ezt a tanácsot adhatom. Cselekedj e 
szerint, nehogy elpusztulj, hanem szabaddá válj Istenedben! Amen. 

17. Fejezet Az Úr beszéde az értelmi 
tépelődőkhöz. Az alázatos 
Isten szeretet, mint a 
világossághoz vezető út. Az 
emberiség szellemi vezetése 
és az akarat-szabadságra 


való fejlődése 


A kételkedők erre teljesen sarokba szorítva, csüggetegen mentek Lamek 
kíséretében a szegény ember elé. Meghajoltak Előtte, s szóvivőjük 
megkérdezte: ha megengeded, hogy úgy beszélhetek veled, mint egy 
emberrel, tudasd velem, s akkor beszélek. Tudom miről akarsz Velem 
beszélni - szólt az Úr. Miattam tehát nem kellene semmit sem szólnod. Ha 
azonban testvéreid és önmagad miatt akarsz szólni, akkor csak beszélj! A 
szóvivő erre megdöbbenve hallgatott, majd így szólt: - ha ez komolyan így 
van, akkor nem is kell beszélnem, hanem csak arra kérlek, jutass nekünk 
világosságot, hogy vége legyen kételyeinknek! A világosságra, az igazi 
világosságra mindnyájunknak nagy szüksége van! Ezt tehát megteheted, ha 
bensőségesen kérünk erre. 

Halljad - szólt az Úr - aki az Én nyelvemhez méri saját nyelvét, annak 
nyelve megnémul, aki szemét méri az Enyémhez, az megvakul! Aki karját 


emeli fel karom ellen, az utolsó vércseppjéig megaláztatik, aki lábam elé 
helyezi lábát az nyomorékká válik, aki fejemre akarja helyezni fejét, annak 
agya zavaros vízzé válik! 

Aki azonban alázattal akar szívével Hozzám emelkedni, annak életét 
megvilágítom Irántam való szeretete lángjával, s egész lénye annyira 
megvilágosodik, hogy abban a világosságban sohasem látja meg a halált! 

Farak egy megközelíthetetlen Istent tanított nektek és tanítása helyes is 
volt, mert akkor valóban megközelíthetetlen volt számotokra a Menny és a 
Föld Ura, s akkoriban egy hiéna szégyenített meg titeket a szeretetben. Csak 
néhány hónapja, hogy önkéntes nagy irgalmamból Meduhed és Sinin vezetése 
alatt kivezettem gyermekeiteket, mert a szeretet kicsiny szikrája mutatkozott 
meg bennük, s a pusztában egy hiénát adtam Sihin mellé tanítónak, ezután egy 
oroszlánt, egy medvét, egy tigrist és egy farkast, mert mindezen vadállatokban 
több volt akkor a szeretet, mint az emberekben. 

Ha pedig még néhány hónap előtt ilyen volt az ember szívében, milyen 
lehetett évszázadok előtt, Farak idejében? Ti azt mondjátok, tudjuk, hogy 
Lamek idejéig még sohasem ontottak ki embervért, az embereknek itt hát 
jobbaknak kellett lenniük! 

Igen, jobbak voltak, de nem, mint szabad emberek, hanem mint ítélet 
alattiak, s mint ilyenek, nem cselekedhettek másként, mint ahogyan 
mindenhatóságom azt megengedte nekik. Kényszerülve voltak szerinte 
cselekedni, de cselekedetük nem szabd akaratuk műve volt, hanem az Én 
mindenhatóságomé, s hogy mégis fenntartassanak, Istent kérlelhetetlen 
bírónak kellett látniuk lelki szemük előtt. 

Mivel az örök bíró törvényei nagy félelemmel töltötték el a népet, 
megsajnáltam és szabaddá tettem. De mihelyt felszabadultak hatalmam 
fogsága alól, valamennyi vadállat menekült előlük, mert csupa mérges kígyót 
láttak a felszabadult emberekben. 

Ezt már örökkévalóságok óta előre láttam, de tudtam, s tudom most is, 
miért kell viharnak megelőznie a termékenyítő esőt. Tudom, mit és miért 
teszek, és ki követelhet ezért számadást Tőlem, s ha követel is, megadom-e 
neki? Lásd, így volt, így van, s miként lesz ezután? Én jól tudom, s nem 
mondom meg neked, mert örökké szabad vagyok, s azt cselekszem, amit 
akarok! 

Kételkedsz Bennem, mivel itt szegény vagyok! Az Isten és az Úr azonban 
nem szegény, s Én sem vagyok az. Az Úr azonban irgalmas volt veletek, 
szabaddá tett, hogy kedves Atyátok legyen. Az Atya az után mindent odaadott 
nagy szeretetében, hogy titeket, mint gyermekeit megnyerjen magának! Ilyen 
Ő, amint itt Engem látsz magad előtt! 

Ne higgy Nekem, csak szeress, s akkor felismersz Engem, mint igazi 
Atyát! A szeretet meggyógyít téged és megsemmisíti minden kételyedet. Menj 
tehát, vizsgáld meg szívedet, légy alázatos, s Én igazi Istened és Atyád leszek 
mindörökre! Amen. 

18. Fejezet A kételkedők tanácskozása. 


Az egyik kételkedő 
bölcsességgel teljes beszéde, 
aki a szegény ember keblén 

felismeri az Atyát 


Az Úr e szavaira nagyon megilletődtek a hitetlen társaság tagjai, s azon 
tanakodtak egymás között, miként kell értelmezni a szegény ember beszédét. 
Azt latolgatták a legfenségesebb lénynek tartsák-e, vagy tovább is ki kellene 
kérdezni lényisége felől, s ha valóban az lenne, akinek a király is állította, 
akkor olyan jelet adhatna, amelyről kétségtelenül fel lehetne Őt ismerni. 
Beszédei a mi fogalmainkhoz képest valóban fennkölt, de ha más beszélne 
hozzánk a magaslatról, akkor is ugyanezen eSét állana fenn, mert alig 
értenénk meg az ilyen beszédet. 

Egyikük aztán így szólt: testvéreim, nekem egy nagyszerű gondolatom 
támadt! Mi egy jelet követelünk ettől a férfiútól, hogy azután hinni tudjunk 
abban, hogy Ő valóban az, akinek a király hirdette. De kérdezzük meg 
magunkat, milyen jelet adott nekünk a nagy Farak tanítása igazolására? 
Tudtommal semmi mást sem, mint magát a magasztos tanítást, s mi mégis 
hittünk abban, s nem gondolkoztunk mennyiben igaz az vagy nem. 

Miért kérjünk tehát most jelet hitünk megerősítésére, hogy a Farak 
tanításának érthetetlenségét felcseréljük e férfiú tanításának nagyon is 
érthetőségével, mikor ez a férfiú még hitet sem követel tőlünk, hanem 
szelíden és végtelen bölcsen csak annyit mond: ne higyjetek Bennem, hanem 
csak szeressetek Engem, mint egyedüli igaz Atyátokat, s e szeretet lángjának 
világosságánál világosan felismeritek szívetekben, hogy az vagyok, akinek 
Lamek hirdetett! Nos, mit akarunk még ennél többet? 

Azt tudom, hogy két ember mindaddig nem ismerheti meg egymást 
tökéletesen, amíg nem szeretik egymást, mint igazi testvérek és legbensőbb 
barátok. Mivel nekünk nincsen hiányunk a testvéreink iránti szeretetben és 
ezentúl sem lesz, nem látom be, miért lenne hiányunk az Isten iránti 
szeretetben? 

Megvallom, hogy ezt a szegény embert én már minden mértéken felül 
szeretem! Ilyen bölcsesség mellett örökké sem lehet szegény az ember, s ha Ő 
szeretete által késztetve mindenét odaadta, ki nem tudná az ilyent szeretni? Én 
tehát azt mondom - Ő szeretetteljes bölcs férfiú, telve testvéri és igaz atyai 
szeretettel, szeressük tehát mi is, ahogyan Őt felismerjük! 

Hogy Ő mennyiben Isten van nem Isten, annak megítélése erősen 
meghaladja a mi képességeinket, de hogy valóban isteni rejlik benne, az egész 
lényiségéből és minden szavából kitűnik! Én akarok tehát az első lenni, aki 
szeretettől lángoló szívvel közeledik most Hozzá! 

A szóvivő erre az Úr elé lépve így szólt: - isteni bölcsességgel és igazi 
atyai szeretettel teljes legkedvesebb testvérem! Bárki vagy is, én szeretlek, 
mert minden szeretetre méltónak találtalak és tudom, hogy az ilyen igazi 
szeretetben Neked nincsen hiányod! 


Ezzel megölelte az Urat és szívére szorította. ; 
Most az örökéletet ölelted magadhoz - szólt az Ur - és szereteted legyen a 
világosságod! Amen. 
Jöjjetek ide testvéreim - sóhajtotta a szóvivő - mert itt több van egy 
embernél! Itt valóban az Atya van jelen! 
19. Fejezet A kételkedők mindnyájan 
felismerik az Atyát. Az Úr 
beszéde a különböző 
fogalmakról, s ezek okairól 


E felszólításra a többi kétkedő is az Úrhoz lépett, s már Hozzá közel érve 
is megérezték testvérük kijelentésének valódiságát. Midőn szeretettel telten 
közvetlen közelébe jutottak, leborultak Előtte és sírva kérték bocsánatát nagy 
vakságuk, dőreségük miatt, s amiért nem tudták eddig felismerni, hogy milyen 
végtelen nagy kegyelemben részesültek. 

Az Úr, helyéről felkelve felemelte őket, s így szólt hozzájuk: lássatok meg 
Engem szívetekben, s felismeritek, hogy Én a ti örök Atyátok vagyok, ti pedig 
az Én gyermekeim vagytok! Most felismertek Engem a szegény ember 
alakjában, mint Isteneteket, Atyátokat! De azt mondom nektek: - szegénynek 
mutatkozik a szegény előtt és végtelen gazdagnak a gazdag előtt. Ti 
szegények volttok szívetekben, mert kevés szeretet volt benne, ezért nem is 
jelenhettem meg másként, mint amilyen szívetekben voltam, azaz, mint 
szegény és ínséges. 

Ha gazdagok lettetek volna, akkor gazdagnak láttatok volna Engem is, 
mert szegény vagyok a szegénynek, gazdag a gazdagnak, irgalmas az 
irgalmasnak, szelíd a szelídnek, igazságos az igazságosnak, kegyelmes a 
világosságra szomjazónak, szeretetteljes Atya az Engem szeretőnek, holt a 
holtnak, tűz a tűznek, vihar a viharnak, harag a haragnak, ítélet az ítéletnek, 
menny a mennynek, Teremtő a teremtménynek, Atya a gyermekeknek, Isten a 
bölcseknek, s az igazi testvéreknek magam is igazi testvér vagyok! 

Így tehát mindenben minden vagyok! Amilyen az ember szíve, olyan 
vagyok Én is az ő számára, s csak olyan akarok lenni az embernek, amilyenné 
ő maga alakított Engem önmagában! Senkinek sincsen ereje és hatalma az 
életre, csak az, amit Én juttattam neki Önmagamból, s minden neki juttatott 
életerőt alárendeltem ennek a szabad akaratnak, s ez teljesen el van választva 
az Én isteni akaratomból, miként egy második istené. Miként a szeretet 
szabad, ugyanúgy szabad az akarat és minden megismerés is. 

Miért így alkottam meg az embert? Azért, mert tökéletes képmásommá 
kívántam tenni, s mert azt akarom, hogy az ember Tőlem függetlenül fejlessze 
önmagát a saját mértéke szerint, miként előzőleg Én alakítottam őt a saját 
mértékem szerint. Így tehát az ember maga fejleszti önmagát az Én 
képmásommá, de úgy el is torzítja magát, hogy végül a legcsekélyebb 
hasonlósága sem marad meg az Én eredeti mértékemhez képest. 

Az egyik ember bíróvá alakít Engem, a mindenkori örök Szeretetet, a 


másik bosszúálló Istenné, egy harmadik kéjnővé, a negyedik egyedüli bölccsé, 
az ötödik kérlelhetetlen örök mindenhatóvá, a hatodik végzetté, a hetedik a 
világ kormányzójává, a nyolcadik végtelen nagy királlyá, a Menny és Föld 
Urává, a kilencedik a harag tűzévé, a tizedik örök vételen erővé, s a 
tizenegyedik az anyagba süllyeszt, sőt a tizenkettedik a hasába! 

Így tehát egyik így, a másik úgy formál át Engem, és csak kevesen veszik a 
fáradtságot ahhoz, hogy mint a szentséges és örök legszeretetteljesebb Atya 
alakuljak ki szívükben! 

Halljátok csak tovább gyermekeim! Mivel az ember nem maradhat örökké 
ezen a Földön, s ezt a látszatlétet ismét el kell hagynia, szellemében azután 
csakhamar megmutatkozik, miként alakított ki Engem földi életének ideje 
alatt! Ekkor majd csak azok jutnak el az Atyához, akik jól kialakítva hoznak 
át mind Atyát a szívükben, s ezek meg is láthatják az örök Atya igazi 
ősarculatát. 

Aki pedig másként alakított ki Engem, tetszése szerint, annak a szerint is 
lesz majd része Bennem, azaz a szeretetnek a szeretetben, az irgalomnak az 
irgalomban, a bölcsességnek a bölcsességében, a haragnak a haragban, a 
bírónak a bíróban, az ítéletnek az ítéletben, a halálnak a halálban, a tűznek a 
tűzben, a pokolnak a pokolban kell híven megtalálni. 

Ti szegények voltatok, tehát mint szegény jöttem el hozzátok, mivel 
szegény vagyok bennetek. Ha azonban gazdagok lesztek az Irántam való 
szeretetben és a testvéreitek iránti szeretetben, akkor Én is gazdag leszek 
bennetek! Ha azután Hozzám jöttök, dúsgazdag Atyára találtok, és ha Én 
jövök hozzátok, nem szegény gyanánt jövök, hanem mint dúsgazdag Atya. 

Énok és Lamek, ti is szívleljétek meg ezt a tanítást gyermekeim számára, 
mert ez az igazi élő iskola az örök életre. Így tanítsátok a népeket és 
gyermekeket! Tanulják megismerni az Atyát és nem a bírót, akkor megtisztul 
a Föld a bíró átkától! 

Ti pedig gyermekeim menjetek most egynek kivételével, s az az egy jöjjön 
Hozzám! Amen. 

20. Fejezet A szellemileg vak, értelmi 
ember beszéde 


E beszéd után a társaság visszatért előbbi helyére, az egykori főszóvivő 
pedig az Úr elé lépve így szólt: íme, itt vagyok Előtted, mert hivattál, bár azt 
nem tudom miért? Reá akartok mutatni arra, mi az, ami engem visszatart attól, 
hogy higgyek abban, amiben barátaim, testvérem látszólag boldogan hisznek, 
azaz a Te közvetlen Istenségedben. Te is véges és korlátozott vagy, miként én, 
karoddal természetszerűleg nem nyúlhatsz messzebbre, mint én, és bizonyára 
nem tudsz lábaddal nagyobbat ugrani, mint én. Ezt sem Te, sem más nem 
vitathatja el. Emellett itt jelen vagy, testednek egy tagja sem hiányzik, s 
bizonyára szellemednek sem. 

Ezzel nem azt akarom állítani, hogy nem az vagy, akinek a király vagy a 
vezető hirdette, amit nagyon bölcsen Magad mondottál önmagadról. Csak azt 


szeretném tudni, ki tartja fenn, hordozza és vezeti az egész teremtést, ki élteti 
a föld talaját, ki hozza létre a szeleket, ki tartja össze a végtelen nagy tengert, 
ki éleszti a hegyek természetszerű tüzét, ki érleli a vetéseket, ki őrködik az 
összes lények élete felett, ha Te most osztatlanul közöttünk tartózkodsz? 

Lásd, ez rendkívül fontos kérdés a gondolkozó ember számára, s míg ez 
teljesen nem rendeződik bennem, addig nem fogadom el, hogy Te valóban a 
minden hatalommal, erővel teljes egyedüli örök Isten és a minden dolgok 
Teremtője Fenntartója vagy! Igaz hogy a szívbeli szeretet képes erre, miként a 
gyermekek is kétségtelenül hisznek abban, hogy a róluk gondoskodó emberek 
az ő szüleik. Ha azonban a gyermeket még csecsemőkorában messzi elviszik 
idegenbe, s az atya csak húsz év után mutatkozik előtte, akkor a szeretet nem 
elegendő, s más bizonyítékokra van szükség az atya gyanánt jelentkező 
részéről. Amíg az atya nem képes atyaságát másként is bizonyítani, nem is 
követelheti, hogy gyermeke szeresse, csak ha már értelmi alapja is felismerte 
őt igazi atyjának. 

Lásd, Te mégis ezt a szeretetet követelted meg tőlünk! Miként 
egyeztethető ez össze a Te egyébként oly magas fokú bölcsességeddel? 
Kívülem mindnyájan hisznek ugyan abban, hogy Te valóban az igazi örök 
Isten vagy, de ez csak gyenge hit, Lamek beszéde, s a Te bölcs beszéded 
eredményeként. Ez a hit ugyanolyan gyorsan megszűnik, ahogyan keletkezett, 
a nép pedig visszasüllyed nagy sötétségébe, és Isten ítéletét vonja magára. 

Miként az így sugalmazott szeretet is nagyon hamar kihűl, ugyanolyan 
hamar szűnik meg az így keletkezett hit. Ha azonban értelmünk alapján olyan 
bizonysággal tudnánk Téged felismerni, mint hogy kétszerkettő négy, akkor a 
szeretet önmagától ébred fel és ugyanúgy fenn is marad, miként az alapvető 
számtani tétel, Istennek pedig nem kell népeit ítélettel sújtani, hanem csakis 
boldogítani. 

Adj nekem minderre választ, s akkor kételkedés nélkül hiszek Neked. Ha 
azonban adós maradsz a válasszal, akkor olyannak maradok meg, amilyen 
vagyok és kitartok Farak Istene mellett! 

21. Fejezet Az Úr válasza: a kételkedő 
vakságának oka az alázat, a 
szeretet, a jóakarat hiánya. 
Az értelem útja nem vezet a 

világossághoz 


Az Úr erre jelentőségteljesen pillantott a kételkedőre, s így szólt: - 
Hallgass meg Engem, te nehézkes értelmi szellem! Feltárom előtted, milyen 
dőre és tehetetlen vagy minden értelmi képességeddel együtt! 

Már előzőleg reámutattam arra, milyen különbség van most Közöttem és a 
Farak által hírdetett Isten között! Lásd senki sincsen kívüled olyan, aki nem 
értette volna meg szívében szavaimat. Miért van ez így? 

Azt mondom neked, azért, mert a te világiasan fonák szívedben nincsen 


alázat, s ezért szeretet sincsen benne. Ha pedig szívedben nincsen szeretet, 


azért a magasabb és mélységesebb igazságokat megvilágító szeretet-tűz lángja 
is hiányzik, hogyan juthatna az ilyen szív világossághoz? Milyen szavak és 
jelek, által lehet az egyben süketet, s vakot valamely igazságról meggyőzni? 

Te azonban vak vagy és süket szívedben, ezért nem értetted meg azt, amit 
a többiek könnyedén megértettek! Azt mondod, a csecsemőkorában idegenbe 
küldött fiúnak más, értelmen alapuló bizonyítékokat kell juttatni, mint az atyai 
szeretet, hogy azután a felismert igazi atyát szerethesse, mert ha a fiú teljesen 
felismerte az atyát, akkor bizonyára önmagától is szereti az atyát. 

Jól van - de mit kell akkor tenni, ha a fiú szerencsétlenségére - vak és 
süket? Lásd, erre meghökkensz, s nem tudsz válaszolni! Én azonban azt 
mondom - ha az igazi atya észreveszi fiának szerencsétlenségét, akkor 
mindent elkövet, hogy szegény fiát újra látóvá, hallóvá tegye. Igen, vállára 
veszi fiát, s egy hatalmas szellemiségű bölcshöz viszi, hogy az visszaadja neki 
látását, hallását. 

Ha azután a fiú esetleg visszanyeri látását, hallását, akkor is további 
bizonyítékokat követel atyjától, vagy nem győződik meg az iránta tanúsított 
nagy szeretetből, hogy valóban igazi atyja áll előtte? 

Lásd, Én, az egyedüli örök szeretetteljes Atya szintén, mint vakokhoz és 
süketekhez jöttem el hozzátok, látóvá, hallóvá teszlek benneteket, és élettel 
teljes szavammal tanítlak titeket! Sokan megértenek és felismerik Bennem az 
egyedüli igaz Istent és Atyát! Miért nem vagy erre te is képes? Azért, mert 
nem akarod, hogy az egyedüli lehetséges módon meggyógyítsanak, bölcs 
vagy önmagadnak vakságodban, süketségedben! Én pedig azt mondom neked 
- bármennyire is igyekszel és próbálkozol, más úton sem időlegesen, sem 
örökké nem juthatsz el a szellemi világossághoz, mint csak azon az egyedüli 
úton, amelyre most tanítottalak téged! 

Más jelet nem fogsz Tőlem látni, mint csupán szeretetem és nagy 
irgalmam jelét. Ha ezek nem elegendők neked, maradj meg, amilyen most 
vagy, ha azonban megelégszel ezekkel, akkor semmi másra sincsen többé 
szükséged, mert ezek amúgy is a legfontosabb jelek! Olyan jelet kívánsz, mint 
a kétszerkettő az négy. Lásd ilyen jel gyanánt állok most előtted, mert Én 
ugyanaz Vagyok, mint Farak Istene! Ezt azonban mindaddig nem fogod 
felismerni, amíg szívedben meg nem ragadtál Engem! 

Értelmeddel azonban sohasem ismerhetsz fel Engem, mert az értelem 
számára végtelen vagyok, s csak Én tudom, miként tartom fenn a teremtett 
dolgokat, ha szerinted nem is tudok messzebbre nyúlni és ugrani, mint te. 
Menj, tehát és tanácskozz egy látóval, s azután mondd meg Nekem meddig ér 
el karom, és meddig tudok ugrani? 

Jelt azonban ne várj Tőlem, mert ha jeleket adok, akkor ítélek is felettetek, 
most azonban élővé teszlek benneteket! Értsd meg ezt és menj! Amen. 

22. Fejezet Az Úr által útbaigazított 
kételkedő beszélgetése egy 


barátjával 


E hathatós tanítás után a kételkedő mélyen meghajolt a szegény ember 
előtt, s visszatért társaságához, s ott megkérdezte egyik barátját: - kedves 
barátom, mondd meg nekem őszintén, hiszed-e kétség nélkül, hogy az a 
szegény férfiú ott Maga a legfenségesebb isteni Lény? Mondd meg nekem 
nem merülnek-e fel kételyeid, ha mindazon tulajdonságokat szem előtt tartod, 
amelyek elválaszthatatlanok a tiszta isteni lényiség fogalmától? 

Igaz ugyan, hogy e férfiú szavai a legmélységesebb bölcsességről 
tanúskodnak és szeretetből erednek, de ha ezt az egyszerű férfiút látom, azt 
kell kérdeznem - ez legyen tehát isten, a végtelen, az örök, a mindenható? 
Lásd, ez ellen mindenképpen lázadozik értelmem. Ebben a rendkívüli fontos 
dologban a te véleményedet szeretném tehát hallani, közöld tehát velem, 
komolyan hiszed-e ezt, vagy csupán méltányos megalkuvásból? 

Halljad, mindnyájunk barátja és testvére - válaszolta a megszólított - 
tudod, hogy Lamek azért vetett engem börtönbe, mert semmiképen sem 
akartam őt Istennek elismerni. Lásd, akkoriban számosan csak szennyes 
politikai okokból ismerték el őt Istennek! Ha azonban Lamek ezerszeres 
börtönnel fenyegetne meg engem, akkor sem ismerném el ezt a férfiút 
Istennek, ha nem volna az! 

Nem, hanem ezerszeresen szembeszállnék vele! Tudod, hogy feleségemet, 
s gyermekeimet is elragadta tőlem, feleségemet rabszolganőnek vette 
magához, gyermekeimet pedig eladta a fejedelmeknek, s ezeket a sebeket sem 
a börtön, sem ez a mai ebéd nem gyógyította be. Ha tehát ezt a férfiút mégis 
egyedüli igaz istennek ismerem el és Lamek minden gazságát megbocsátva, 
szilárdan és elevenen hiszek abban, hogy más Isten nincsen és nem is lehet, 
akkor elhiheted, hogy alapos okom van erre! 

Ez az ok pedig maga ez a szegény férfiú! Ismerd fel Őt szíveddel, s nem 
értelmeddel, s akkor Magad is azt mondod - ez a szegény férfiú minden 
angyalok és emberek nagy szentséges szeretetteljes mennyei Atyja és minden 
dolgok Teremtője és minden végtelenség és örökkévalóság az Ő 
legszentségesebb és leghatalmasabb akaratának van alávetve. Csak egyetlen 
intésébe kerülne, s az egész látható teremtés megszűnne, vagy ezer új Nap 
világítana az Égbolton! 

Lásd, ez így van és így is marad örökké! Ez az én okom és azért is hiszek 
Benne, mert Iránta való szeretetem késztet erre. Szeressd tehát te is 
mindenekfelett, akkor majd belátod ezt, mert az Atya inkább azt akarja, hogy 
szeressék, s nem annyira azt, hogy felismerjék! Ez az Ő akarata! A kis 
gyermekek is szeretik szüleiket, mielőtt még megismerték őket, és mi 
sohasem panaszkodtunk, hogy ez nincsen rendben. Miért nem lehetne velünk 
is ugyanezen szándéka a mindenható isteni Atyának? És Ő így is akarja, 
cselekedj tehát e szerint testvérem! Értsd meg ezt! Amen. 

23. Fejezet A barátja által megtérített 
kételkedő az Úr 


megismerésének útján 


A barátjától nyert válasz után a kételkedő mélyen elgondolkozott azon, 
hogy a kisgyermekek a szeretet útján, szinte ösztönszerűleg, csalhatatlanul 
felismerik szüleiket, s ezt még az álalt és a növényvilágban is felismerte. Ilyen 
jó irányú gondolatok után ismét barátjához fordult, s így szólt: 

Halljad szeretett testvérem és barátom! Minnél többet gondolkozok 
szavaidon, annál több világosságot találok azokban. Úgy tűnik fel azonban 
előttem, hogy azok tulajdonképpen nem önmagadból keletkeztek. Ezzel nem 
akarom azt mondani, hogy nem tartalak téged ilyen bölcsességre képesnek, 
mert tudom, hogy mindenkor bölcs férfiú voltál, és alaposan megfontolt 
nézetedtől nem tágítottál, még Lamek börtönében sem! 

Én azonban kétféle dolognak tartom - bölcsen beszélni, s az értelem 
alapján beszélni és cselekedni. Mivel bölcsen beszéltél, az a gondolat 
keletkezett bennem, hogy ez a bölcsesség nem önmagad talajából eredt, mert 
ehhez túlságosan messze terjedő és általános, mi emberek pedig nem vagyunk 
képesek korlátolt fogalmainkat túlságosan messzire kiterjeszteni, mert az 
ehhez szükséges áttekintésünk mindenkor hiányzott. 

És te most olyan tételekkel állsz elő, amelyek az egész teremtéssel 
kapcsolatosan, úgy vélem, nem sértelek meg azzal, ha azt állítom szavaid 
eredetéről, hogy azok nem a saját talajodból keletkeztek. Azt elismerem, hogy 
szavaid közelebb vezettek célomhoz, mint azt véled, s az istenemberi eszme is 
mindinkább világosabb előttem, s lelkem sem tiltakozik már annyira ellene. 

Most már csak a szegény férfiú álruhájának célját nem tudom megérteni, 
ha tehát te, értelmemnek jobban megfelelő szavakkal jönnél segítségemre, 
mint ez a férfiú túlságosan magas bölcsességű beszédével, akkor hajlandó 
vagyok Őt annak elismerni, akinek magam is szeretném! Beszélj tehát, hogy 
teljesen megnyugodhassak! 

Testvérem, szólt erre az előbbi, ha te nem vagy még sötétebb, mint a Föld 
középpontja, akkor ne legyen nevem! Mit nevezel te gazdagnak és 
szegénynek? Talán az a gazdag előtted, aki jobban befedi testét a saját vagy 
testvérei készítményeivel, vagy aki kőből, anyagból házat épít magának? 
Szegénynek pedig talán azt tartod, akinek mindebben többé-kevésbé hiánya 
van, önkényesen, vagy testvérei keményszívűsége miatt? 

Látod, ez alapjában téves felfogás! Isten a saját képmására teremtette az 
embert és mezítelenül helyezte a Földre, s az emberek gyermekei ma is 
mezítelenül születnek a világra. A mezítelen ember azért talán isten 
legnyomorúságosabb teremtménye, s nem inkább nagyon is gazdag, mint 
Teremtőjének képmása? 

Ha ezután a Teremtő az Ő őseredeti emberi külsejében jönne el hozzánk 
örök szeretetének és bölcsességének teljességében - kifogásolhatnád-e az Ő 
ősi alaplényiségét? Azt mondom tehát neked - ismerd fel nagy vakságodat és 
siess Hozzá! Borulj lábához, hogy megvilágosodjon életed legnagyobb 
eltévelyedése! 

Ismerd fel a végtelen kegyelmet, Istent, a mindenható Teremtőt, mint 
legszelídebb testvéredet és legszeretetteljesebb Atyádat, aki most közöttünk 


tartózkodik! Már ennek a puszta gondolata is túlságosan nagy és szentséges az 
ember számára. Itt azonban több van ennél a szentséges gondolatnál, mert a 
mindenható Atya van jelen! Te még akkor is képes vagy talán késlekedni 
ezzel, midőn az egész végtelenség megremeg nagy hódolatában? 

Nézd! Ő, a mindenható örök Isten, a végtelenség Teremtője, vár reád! 
Siess, Siess tehát Hozzá, mielőtt még nem késő és imádd Őt szíved 
legmélyéből! Siess, siess Hozzá, a szentséges Atyához! Amen. 

24. Fejezet Az újonnan megtért Terhád 
félelme. Az Úr világossággal 
és vigasztalással teljes 
szavakat intéz hozzá 


E szavak után már nem elmélkedett tovább az eddig kételkedő, hanem 
teljes mértékben elfogadta a szegény férfiút, mint a Menny és a Föld Urát. 
Mivel azonban valami még nyomasztólag hatott reá, barátjához fordulva így 
szólt: 

Halljad, kedves barátom és testvérem! Én most már tökéletesen 
meggyőződtem arról szavaid alapos megfontolása után, hogy ez a férfiú 
valóban Maga a legfenségesebb isteni lény! Semmi szükségem nincsen tehát 
bizonyítékra, mert szívem hangosan hirdeti ezt nekem! 

Most azonban már valami nyugtalanít, s ez még az előbbi kételyemnél is 
rosszabb! Lásd, olyan félelem tölt el engem, amelyhez hasonlót egész 
életemben sem éreztem. Sürgettél, menjek Hozzá, boruljak lábához és 
imádjam, de hogyan tehetem meg ezt, ha olyan félelem tölt el végtelen isteni 
fenségességével szemben, hogy megbénulnak tagjaim? Repülnék Hozzá, ha 
ez lehetséges volna! Szívemben teljesen Nála vagyok, de tagjaimat 
megbénítja a félelem! 

Az Úr erre felemelkedett, s egyenesen a beszélő felé tartott, ez ennek 
láttára el akart menekülni, de barátja megragadta karját, s így szólt: 

Testvérem, fontold meg, mit akarsz tenni. Hová akarsz menekülni, s hol 
akarsz elrejtőzni Isten elől? Az Úr már itt van előtted, mit akarsz most 
cselekedni? 

A megtért Terhád ekkor szinte élettelenül rogyott össze, mire az Úr 
megérintette, s így szólt: Terhád! Kelj fel, s ne légy élettelen, hanem élő! 

Terhád erre felemelkedett és ijedten tekintett az Úrra. Az Úr azonban 
szelíden, barátságosan nézett reá, mondván: - Terhád, te mindig egy jelet 
kívántál, hogy hinni tudj abban, amiben a többiek már hisznek! Ha Én egy 
jelet juttatok neked, vagy egy népnek, az már ítélettel, azaz a halállal jár 
együtt, aki azonban szabadon ismer fel Engem szívében, az megtalálta 
önmagában az örök életet, s a halál örökre távol marad tőle. 

Lásd, ez volt beszédem igazi értelme, neked azonban ez nem volt 
elegendő, s te szíved helyett értelmeddel akartál Engem megragadni. Erre 
barátodon keresztül, értelmedhez szóltam, hogy megvilágosodjon előtted, 
hogy valóban az Vagyok, akinek Lamek a trónról hirdetett. Ekkor értelmeddel 


közeledtél Hozzám, s mindinkább eltöltötted azt ősi örök Istenségemmel. 

Közben azonban megfeledkeztél szívedről, s ez összezsugorodott. Midőn 
azután szívedbe akartál Engem fogadni, megrettentél nagyságomtól, reszkettél 
félelmedben, és élettelenül estél össze közeledésemre. Lásd, ez is egy jel volt 
számodra, hogy csakis a szívben kellett volna Engem keresned, mert abban 
könnyebben megtaláltál volna, s nem kellett volna az ítéletet is megízlelned 
egy kissé. 

Mivel most már felismertél Engem, szíveddel ragadj meg, s légy hűséges 
őre a neked jutatott szentségemnek! Szeress Engem, s akkor sohasem kell 
többé félned Tőlem, mert mindnyájatok megmentője, s nem megrontója 
vagyok! Légy tehát vidám! Amen. 

25. Fejezet A szeretettel eltelt Terhád 
tüzes szeretet vallomása az 
Úrhoz. Az Úr nagy ígérete a 

Föld szellemi küldetéséről 


Az Úr e beszédére Terhád fellélegzett, szíve megszabadult a félelemtől, s 
egész lényét hatalmas erejű szeretet töltötte el az Úr iránt. Ennek hatása alatt 
így szólt: - Óh Te, akihez senki sem hasonlít, Te egyedüli igaz Atya! Te vagy 
az, akit el sem merészeltem magamnak képzelni, mert még neved is 
végtelenül szentséges volt, mint a Menny és a Föld mindenható Teremtője, s 
gyakran így szóltam magamban: - óh Te szentséges Név! Egész lényem 
remeg, ha Reád gondolok! Milyen lehet ennek a végtelen szentséges fenséges 
névnek a hordozója, milyen végtelen örök dicsfénynek kell öveznie, ha 
nevének kimondására porban csúszó féregnek érzem magamat? 

De mit érezzek, mit szóljak most, midőn a legnagyobb egyszerűségben, 
mint testvér állsz előttünk, miközben Általad ragyog az égbolt számtalan 
csillaga, s a Nap is a Te világosságodat sugározza a Földre! Óh, mit is 
szólhatnék Előtted, óh végtelen jóságos szentséges Atyám, ha meggondolom, 
hogy életem is mindenható akaratodtól függ, s minden lélegzetvételem 
csodálatos ajándék részedről? 

Óh Te végtelen jóságos, szentséges Atyám, irántad való szeretetből nem 
bírok magammal, és nem vagyok képes szeretetemet a Te szentséges 
jelenlétedben megfékezni! Óh engedd meg, hogy minden erőmből 
szeresselek. Annyira szerethesselek, hogy irántad való szeretetem tüze 
megemésszen, s irántad való szeretetben haljak meg, óh Istenem, Jehovám, 
szentséges jóságos Atyám. 

Óh Atyám már beszélni sem tudok, annyira erőt vesz egész lényemen az 
Irántad való szeretet! Úgy érzem, minden hajszálam azt suttogja - szeresd, 
szeresd az Atyát, mert mielőtt nem is léteztél, már örökkévalóságok óta 
szeretett téged! Ő Maga a legtisztább örök Szeretet, s a te szereteted, 
szellemed éltető szeretete, ezért szeresd, szeresd a jóságos Atyát, szeresd 
Istenedet, Teremtődet, mert - szent - szent - szent! 

Óh szentséges Atyám, engedd meg, hogy örökké szerethessünk Téged, óh 


Atyám! Én bűnösként állok Előtted, s Te mégis megengeded, hogy 
szerethesselek! Óh mily végtelen jóságosnak kell lenned, amiért még azt is 
megengeded, hogy a bűnös is szerethessen Téged! 

Óh testvéreim, boruljatok le velem együtt szentséges lábaihoz, hiszen 
látjátok milyen végtelen jóságos a szentséges Atya! Óh Atyám, bocsásd meg 
nekem, hogy bűnösségem mellett is szeretni merészellek Téged és irgalmazz, 
kegyelmezz velem együtt mindnyájunknak! 

Erre mindnyájan leborultak az Atya előtt és sírtak nagy szeretetükben. Az 
Atya pedig elfedte arcát kezével, és szinte önmagának mondotta: - Föld, mit 
juttatsz te Nekem? Gyermekeid az Én gyermekeim legyenek! Felemellek, 
hogy a Napok és angyalok térdet hajtsanak előtted, és ha valaha leszállok 
reád, mindenkor a bűnösöket keresem, s nagy irgalmat tanúsítok irántuk! 

Óh Terhád, nagy a te szereteted, ezért ugyanilyen nagy irgalomban lesz 
részed, s ezért hűséges pásztora leszek a földi bűnösnek! 

Az Úr ezzel elhallgatott és titkon Maga is sírt, szegény gyermekei iránti 
nagy szeretetében és irgalmában. 

26. Fejezet Az Úr jó bizonysága Terhád 
felől. Az ítéletről, s 
megelőzéséről. Terhád 
kirendelése a templom 
előterének őre gyanánt 


Némi idő után így szólt az Úr Terhádhoz: - Terhád, ismerlek téged, tudtam 
hogy erős szellemiségű férfiú és erős lelkű is vagy! Ezért rejtőztem el előled 
és hagytam, hogy keress, míg a többiek első pillantásra felismertek! 

Mivel te kezdettől fogva erős szellemű és lelkű voltál, és még Lamek 
tömlöcében sem fordultál el Tőlem, miután Farak tanítása alapján 
megismertél Engem, ezért főleg te késztettél arra, hogy irgalmas legyek a 
síkság lakóival, mert egy igazi megismerésű hatalmas erős szellem egyedül 
megmentheti a világmindenséget! 

Így tehát te vagy Lamek és a síkság megmentője és védelmezője az ítélet 
elől, ami másként már bekövetkezett volna reátok, s védőfal is vagy az Én 
tüzem és Káin bűne között, a halál éjszakájának mélységében. Így legyen 
ezentúl is! Amíg három igaz van egy helyiségben, megkímélem azt a 
helyiséget az ítélettől, s amíg egy városban a síkságon két igaz találtatik, 
addig megkímélem ezt a kettő kedvéért. Ha egy országban hét igaz van, nem 
látogatom meg haragommal, s amíg egy nép között tíz igaz található, addig 
megkímélem azt a népet tüzem kitörésétől. 

Amíg két olyan atya él gyermekeim között, akik Engem felismerve 
szeretnek, addig nem tekintek haragos szemmel a földre. Ha azonban itt a 
síkságon, valamint a magaslaton csak egyetlen igaz akad, akkor száz és még 
néhány évig várok, nem fordul-e valaki Hozzám, s hírnököket is küldök, hogy 
hirdessenek Engem. 

Ha azután a Tőlem elpártolt emberek újra megtérnek, akkor 


gyermekeimmé fogadom őket. Ha azonban nem fordulnak vissza Hozzám, s 
megmaradnak gonoszságukban, sőt megölik küldötteimet, akkor egy igaz már 
nem óvhatja meg haragomból a Földet, Én pedig megsemmisítem a 
gonoszokat a Földön, s egy új nemzedékkel népesítem be. 

E szavakat neked mondottam Terhád, de az egész Föld számára. Jegyezd 
fel ezeket, s akik most itt a teremben szintén hallották, azok tanuk legyenek 
arra, hogy Én mondottam ezeket neked, nehogy ezzel mentegesse magát 
valaki, hogy nem hallott erről. Ezt mindenkor neked kell hirdetni a népnek és 
te légy igazi őre az Én szentségemnek, valamint utódaid is azok legyenek! A 
szabbaton is neked kell őrködnöd a templomfal kapujánál. 

Valahányszor ezt a tisztségedet gyakorolod, hirdesd a népnek ezeket a 
szavaimat, hogy feledésbe ne menjenek! Miután mindezt már tudod, fogadd 
áldásomat ehhez a tisztségedhez, hogy erős légy és mindenkor akaratom 
szerint cselekedj! Amen. 

27. Fejezet Az elégedetlen kaján 
zúgolódók. Az Úr válasza a 
zúgolódóknak 


E szavak majdnem életébe kerültek Terhádnak, az Úr azonban rögtön 
annyira megerősítette őt, hogy kétszázhatvan évig élt, jól betöltve tisztségét. 
A többi, a teremben jelenlévő vendég között azonban akadtak néhányan, akik 
így zúgolódtak egymás között: 

Nézzétek csak ezt a dolgot! Egy ilyen konok, aki csak nagy nehezen volt 
arra késztethető, hogy higgyen ebben az Istenemberben, ilyen nagy 
kegyelemben részesül, bennünket azonban - akik minden ellenkezés nélkül 
szívünkbe fogadtuk Őt, egy szóra sem tart érdemesnek! Ez mégis csak furcsa! 
Mint a Menny és a Föld Ura, azt teheti ugyan, amit akar, és senki sem 
mondhatja Neki - Uram, miért teszed ezt, de azért mégis furcsa egy dolog ez! 

Ha ezt világosabban szóvá akarnánk tenni, azt mondhatnánk: - a 
legkonokabbnak kegyelem jár, a szelídnek, az engedelmesnek, a szeretettel 
teltnek azonban legfeljebb némi irgalom és semmi egyéb! 

Az Úr azonban félbeszakította ezt a beszédet, s így szólt: Igen, valóban 
furcsa, hogy így cselekszem, de még sokkal furcsább az, hogy ti, az Én látható 
jelenlétemben megbotránkoztok azon, hogy egy szegény testvéreteket olyan 
kegyelemben részesítettem, amelyet nem adhattam meg nektek, gyengéknek! 

Ha olyanok lennétek, amilyeneknek lennetek kellene, akkor nagy lenne az 
örömötök, mert kegyelmes voltam egy bűnöshöz, mivel azonban még 
korántsem vagytok olyanok, mint lennetek kellene, megütköztök, és furcsának 
találjátok, ha kegyelmes vagyok egy bűnössel szemben! Ti azért vagyok 
ilyenek, mert a porszemet előbb meglátjátok testvéretek szemében, mint a 
hegyeket a saját szemetekben, s ezért nem is tudjátok megérteni, miért 
részesítettem Terhádot ilyen kegyelemben! Azt mondom nektek: - már régóta 
láttam, hogy szívetek telve van kajánsággal, s ezért csak annyi kegyelmet 
juttattam nektek, hogy felismerhessetek, mint a Menny, s a Föld Urát. 


Kajánokat azonban nem alkalmazhatok tisztségekre az Én nagy 
háztartásomban! 

Tisztítsátok meg ettől szíveteket, s ha ezt tőletek telhetőleg megtettétek, 
akkor még mindig azt mondjátok, hogy a legcsekélyebb kegyelemre sem 
vagyunk méltók! Akkor majd megvizsgálom valóban tiszták vagytok-e 
Előttem, s a tisztákat magasabb tisztségekre választom ki! Addig azonban 
elégedjetek meg az életre szóló kegyelemmel, ami Belőlem ered! 

Ha igazi gyermekeim akartok lenni, becsüļjétek meg kicsiny 
adományaimat, akkor majd a nagyobbakban is részesültök a kellő időben! Ha 
kis gyermekeiteknek játékokat adtok, magatok is örültök, ha azt látjátok, hogy 
örömet szereztetek azokkal gyermekeiteknek. Nos, Én talán nem vagyok 
annyira a ti Atyátok, mint ti vagytok gyermekeitekhez? 

Örvendjetek tehát, ha mint gyermekeimnek juttatok nektek valamit, s ha 
már megerősödtetek, akkor majd meglátom, milyen tisztségre vagytok 
alkalmasok! 

Az Úr e szavainak hatására mindnyájan leborultak Előtte, s bocsánatért 
esedeztek. Az Úr felszólította őket, keljenek fel, azután megvigasztalta, majd 
visszatért eredeti társaságához! 

28. Fejezet Lamek köszönete Terhád 
tisztségéért. Az Úr terve a 
megtisztított kígyóhegyen 

építendő templomra 
vonatkozólag. Az Úr ismét 
láthatatlanná válik 


Az úr erre közölte Lamekkal, hogy Terhádot a templom előterének fő- 
őrzőjének rendelte ki, s egyben tudatta azt is, hogy háromszáz főnyi 
templomőrséget kell szervezni Terhád vezetése alatt. 

Lamek erre leborult az Úr előtt, nagy szeretettel és hálával telten, s minden 
erejéből dicsőítette, magasztalta Őt, amiért megsegítette. Lamek ugyanis már 
gondolkozott azon kire bízhatná - az Úr tetszésének megfelelően - a templom 
előterének őrzését, ezért Terhád kinevezésével nagy kő esett le szívéről. 

Az Úr azután így szólt Lamekhez: - halljad, szeretett Lamekem! Itt most 
már minden el van rendezve, de a megtisztított hegy, amelyen először láttál 
Engem, még mindig ékesség nélkül van. Már megmondottam neked, hogy 
egy emlékjelet létesíts, de közelebbről még nem jelöltem meg, milyen legyen 
az Én rendemnek megfelelő templom. 

Most megmondom neked, halljad tehát: tíz, három emberhossznyi oszlopot 
faragtass a legtisztább fehér márványból úgy, miként azt Murának és Curának 
majd megmutatom. Ezeket az oszlopokat egymástól emberhossznyi 
távolságban, körben állíttasd fel. Az alapzat kék márványból, a támaszok 
veres, az oszlopfők zöld márványból legyenek. Ez oszlopfőket sárgás 
márványból faragott gerendák tartsák össze, ércből készült kapcsokkal. 

A gerendák fölé a főtemplomhoz hasonló, aranylemezből készült tetőt kell 


helyezni, három arany gömbbel, s ezek közül a középső legyen a legnagyobb, 
a másik kettő csak fele akkora. A templom közepén ugyancsak aranyból, 
égőáldozatra szolgáló oltár legyen. Ha minden szabbaton gabonát áldozol fel 
Nekem azon, akkor megáldom a síkság földjét, és százezerszeres termést hoz 
népednek. 

A hegységet és az erdőket megtisztítom a ragadozó állatoktól, és 
kapcsolatot létesítek a magaslat és a síkság között, hogy Énok a síkság 
főpapja is legyen. Lásd, ez az Én szeretetem vágya veletek, Káin 
gyermekeivel szemben, hogy ti is teljesen az Én gyermekeim legyetek! Vidd 
ezt, tehát mihamar véghez! 

Ha ezt a művet befejezted, akkor gyermekeim magaslatára leszel 
elvezetve, Énok pedig majd sokakkal együtt lejön ide és megáldja nevemben 
az új templomot! Fogadd most áldásomat és fejezd be ezt a művet! Amen. 

Az Úr erre hirtelen eltűnt! Mindnyájan keresték Őt, de sehol sem találták 
meg többé. 

29. Fejezet Énok bölcs beszéde Isten 
lényéről és a szellemi 
látásról. Az Ú hangja az 
emberi szívben. Intelem a 
hamis prófétákra 
vonatkozólag 


Hosszú és eredménytelen keresés után, elszomorodva tértek vissza a 
vendégek a trónterembe. Néhányan közülük Énokhoz lépve megkérdezték őt, 
nem tudja-e, hová tűnt el az Úr ilyen hirtelen? 

Kedves barátaim és testvéreim - szólt Énok - titeket szívetek késztet ugyan 
arra, hogy a szentséges, szeretetteljes Atyát keressétek, s ez helyes és 
méltányos, mert Istent szívünkkel kell keresni, de a ti mostani kereséstek azért 
mégis dőreség! 

Isten, az Atya, akit most személyesen láttatok és hallottatok, szellem és 
testi szemmel sohasem látható. Ha azt akarja, hogy lássák, megnyitja a 
szellem benső szemét, s ekkor a testen keresztül megláthatja a szellemi ember 
Istent, ha Isten is úgy akarja, s ugyanúgy láthatja, hallhatja, mint az előbb ti is 
láthattátok, hallhattátok. 

Ha azután az Úr legbölcsebb végzése szerint újra láthatatlanná akar válni, 
elzárja mindenható akaratával az ember szellemi szemeit, s az ember akkor 
tehet, amit csak akar, s nem láthatja többé az Urat. Ehhez még jegyezzétek 
meg magatoknak, hogy maga a látás még nem juttatja el az embert az 
örökléthez, hanem csakis az isteni Ige hallása szerinti élet. 

Az Úr most elzárta szellemi látásodat, de nem zárta el a szellemi hallást a 
szívben. Ezért mindenki meghallhatja közületek az Úr hangját, s mindenkor 
folyamodhat atyai szeretetéhez, ha valamire szüksége van, s az Atya ezt meg 
is adja, ha ez javára szolgál, de megtagadja, ha kárára lenne. Ezt bízzátok 
mindenkor az Atyára, hogy megszólal szívetekben, ha komolyan kéritek erre. 


Ha igazi tisztult testvéri szeretetből beszéltek testvéreiteknek az Ő 
nevében, mint szeretettel telt tanítók az Ő végtelen nagy dicsőségéről, 
jóságáról, irgalmáról, kegyelméről és arról, milyen szeretetteljes szentséges 
Atyja mindazoknak, akik mindenekfelett szeretik. Biztosítlak benneteket, 
hogy minden szavatokat Isten mondja nektek szívetekben, aki ilyenkor hall 
benneteket, az Isten hangját hallja, miként most ti is azt halljátok tőlem! 

Jaj azonban annak, aki úgy beszél önmagából, mintha Isten szavát hallaná, 
csupán haszonlesésből és világi tekintélye végett anélkül, hogy előzőleg 
hallaná magában az élő Igét! Annak a nyelve mérges kígyóvá válik, s aki 
hallgatja, azzal az történik, mint akit mérges kígyó harap meg! 

Óvakodjatok tehát a haszonleséstől és szíve mélyéből - önmagáról 
megfeledkezve - mindenki csak testvérei érdekében tevékenykedjen, akkor az 
Istennel való állandó érintkezésnek örvendezhet már időlegesen, szellemben 
pedig örökké és láthatóan! 

Lássátok, így kell a jövőben a Menny és a Föld Urát keresnetek, akkor 
mindenkor könnyen meg is találjátok. Ha azután szeretettől lángoló 
szívetekben azt kérdezitek, - hol vagy Atyám, akkor azt feleli, közöttetek 
vagyok gyermekeim! Ne féljetek, mert mindenható kezem éjjel, nappal 
megvédelmez benneteket! 

Lássátok - így lesz, mert így akarja az Úr! Szívleljétek meg e szavakat, 
akkor nem lesz szükségetek ezentúl arra, hogy minden zugban keressétek az 
Urat, s mégsem találjátok meg, mert akkor az Úr mindenkor elétek jő, mert az 
Atya végtelenül többet törődik velünk, mint minden gyermeke együttesen 
Vele. 

Ezt jól jegyezzétek meg magatoknak, hogy soha többé ne legyetek 
szegények és ne kerüljetek fogságba! Amen. 


30. Fejezet A vendégek éjszakai pihenője 
Lamek házában. A 
dicsőséges Atyai Ige 
Lamekhez az ima közbeni 
benső csendről 


Énok e jó beszéde után Lamek hozzálépett, s megkérdezte őt: szeretett 
hatalmas barátom és testvérem  Istenünkben, és  legszeretetteljesebb 
mindenható szentséges Atyánkban! Mivel a mai napon az Úr nevében 
mindent tetszése szerint elrendeztünk, s én nem tudom, mit cselekedjünk még, 
a szentséges Atya dicsőítésén kívül, mondd meg az Úr nevében, mi történjen 
most! 

Halljad kedves testvérem és barátom - szólt Énok - az Úr akarata az, hogy 
térjünk nyugalomra, s az összes vendégek a te házadban töltsék ezt az 
éjszakát! Senki se törődjön a holnapi nappal, mert az ugyanúgy meghozza a 
magáét, mint a mai nap is meghozta. Térjünk tehát nyugalomra, és holnapra 
semmit se határozzunk el, mert az Úr majd tudtunkra adja, mit kell tennünk. 
Közöld ezt a vendégekkel és gondoskodj tiszta nyugvóhelyről. Én, hét 


testvéremmel együtt itt maradok éjszakára, ha akarsz te is velünk maradhatsz, 
vagy a másik szobába pihenhetsz a tieiddel együtt, mert egyik hely sem jobb a 
másiknál! Amen. 

Lamek erre közölte ezt a vendégekkel, Terhádot azonban a saját 
társaságában hagyta. Lamek szolgái ezután tisztelettudóan elvezették a 
vendégeket a hálószobákba, a szolgáló lányok pedig szőnyegeket, puha 
párnákat hoztak a trónterembe és nyugvóhelyet készítettek a magas vendégek, 
valamint Lamek kívánságára neki és övéinek is a trónteremben. 

A földi olajjal telt edények - Hanoki szokás szerint - még lángoltak az 
ablakokban, Lamek megkérdezte Énokot, ne oltassa-e el azokat. 

Hadd világítsanak - szólt Énok - mert jobb világosságban pihenni, mint 
éjszakában aludni! 

Lamek erre elbocsátotta a szolgákat, nyomatékosan meghagyván nekik, 
hogy lefekvés előtt gondoljanak az Úrra. Midőn eltávoztak, Lamek arcra 

borulva dicsőítette és magasztalta az Urat. Némi idő után, midőn Lamek 
dicsőítő szavai még mindig nem értek véget, egy hang szólott hozzá, az Atya 
hangja: 

Lamek! Szavaid szebben hangzanak ugyan a szférák zenéjénél az örök 
teremtési térségben, de a szellem szívének szeretete még ennél is szebb! 
Pihentesd tehát ajkaidat, hogy lelked élő vize sima tükörré válva, magamat 
láthassam abban, te pedig Engem láthass ennek a viznek a tükrében! 

Lamek erre felkelt, hálát adott a jóságos Atyának dicsőséges intelméért, s 
azután a többiekkel együtt nyugalomra tért. 

31. Fejezet Énok reggeli imája és 
beszéde a testvérekhez. A 
reggeli égőáldozat a 
megtisztított kígyóhegyen 


Másnap szürkületkor Énok már felkelt, dicsőítette, magasztalta 
szeretetében az Atyát és megáldotta hatalmas erejű szeretetéből még 
szunnyadó testvéreit. E Nekem tetsző cselekmény után ébresztette fel csak 
testvéreit, s így szólt hozzájuk: 

Testvéreim az Úr szeretetével, irgalmával, kegyelmével keljünk fel, s 
dicsőítsük  legszentségesebb nevét! Lássátok, a jóságos, szeretetteljes 
szentséges Atya megengedte, hogy egy új napra ébredjünk! Keletről már 
áttörnek az első napsugarak, s az éjszaka menekül előlük! Mind hatalmasabb 
erővel szorítják vissza az éjszakát, s éltető meleggel árasztják el a hegyeket, 
síkságokat. Siessünk tehát a szabadba, és mint mindenekfelett szerető 
gyermekek közösen dicsőítsük az Atyát! 

Neki tetsző reggeli áldozatot mutassunk be Neki szívünkben, amiért ilyen 
dicsőséges reggeli égőáldozatot mutat be nekünk szeretetéből, kegyelméből, 
irgalmából a most felkelő és egész napon át világító, melegítő és éltető Nap 
által! Óh kedves testvéreim, értsétek meg ezt szívetek mélyében, mi mindent 
művel érettünk a végtelen jóságos Atya, s akkor Iránta való szeretetünknek is 


izzó Nappá kell válnia! 

Nézzétek az égbolton még ékeskedő csillagokat, a Föld egész 
fenségességét, a gyönyörűséges virágok tömegét, halljátok a tollas énekeseket 
a mindinkább növekvő dicsfényére, amellyel minden lélegzetvétellel Isten 
kegyelmi világosságának teljességét fogadjátok magatokba! Melletek kitágul 
és minden vércseppetek éterivé, mennyeivé válik, minnél jobban felemelkedik 
az Úr dicsőséges Napja. Óh testvéreim értsétek meg ezt ti, a szentséges 
Atyának gyermekei, hogy mind az áldozat a kimondhatatlanul jóságos Atya 
részéről! Így becsül meg bennünket a szentséges Atya. Észre kell tehát ezt 
vennünk, és Neki tetsző égő szeretet-áldozatot kell bemutatnunk, s ennek 
lángját örökké élesztenünk kell szellemben! 

Óh testvéreim, menjünk azonnal a nagy áldozati csarnokba, az isteni 
kegyelem és irgalom nagy tróntermébe és mutassuk be Neki áldozatunkat! 
Amen. 

Ezen igazi reggeli beszéd után mindnyájan felemelkedtek, és töredelmes 
szívvel siettek a közeli, megtisztított hegyre. Itt reá-mutatott Énok Istennek 
köröskörül megnyilvánuló nagy dicsőségére, figyelmeztette őket a reggeli 
minden jelenségére, s megmagyarázta azokat a szeretet alapján. Mindnyájan 
annyira meghatódtak Isten nagy dicsősége, a szentséges Atya jósága és 
bölcsessége hatására, hogy Isten iránti merő szeretetükben szinte magukon 
kívül voltak. 

Lamek pedig így kiáltott fel, töredelmes szívének indítására: Óh nagy, 
szentséges mindenható, szeretetteljes Atyánk. Mindezt nekünk juttatod! Óh 
hogyan élhetek én még tovább, ha meggondolom, mi voltam! Énok, te dicső 
testvérem, te felnyitottad szememet és csak most ismerem fel egész 
teljességében Isten előtti bűnösségemet! Isten mindenkor ilyen szereteti, 
kegyelmi, irgalmassági, áldozatot készített nekünk, s mit tettünk mi 
mindezért? Erre nem is merészelek gondolni, mert mindenkor gyalázatos volt 
életem! 

Vigasztalódj kedves Lamek testvérem - szólt Énok - még ha a tengerek 
homokjánál is nagyobb lenne bűneid száma, mind megbocsátattak neked, 
amiért ilyen nagy szeretetet ébresztettél fel Önmagadban az Atya iránt! 
Maradj meg ebben a szeretetedben, s még ezeknél különb dolgokat 
tapasztalsz, ha Isten örök Napja fel kel benned! 

Most pedig várjuk meg a szeretet édes nyugalmában a felkelő Napot! 
Amen. 

Így töltötte el a reggelt a mi társaságunk a hegyen, és mindenki Istent 
dicsőítette, magasztalta szívében, szellemben és igazságban. 

32. Fejezet Reggeli étkezés és a 
megáldott szegények 
kiküldetése. Énok 
búcsúszavai Lamekhez és 
hirtelen eltűnése 


Napfelkelte után, Énok rendelkezése szerint mindnyájan visszatértek a 
városba Lamek házába. Itt Lamek azonnal gondoskodott jó reggeliről, ezen 
mindkét nembeli foglyok is résztvettek, Istent dicsőítve, magasztalva. 

Étkezés után Lamek az Úr nevében reá helyezte kezeit a volt foglyokra, 
megáldotta, majd felszólította őket, járják be a Földnek Káin gyermekei által 
lakott részét és tegyenek bizonyságot mindarról, amit itt láttak és hallottak, a 
nők azonban maradjanak otthon, mert a síkság asszonyai nincsenek arra 
rendelve, hogy az Úr nevében beszéljenek, kivéve gyermekeiknek. 

Énok azután így szólt Lamekhez: - te pedig szeretett Lamek testvérem és 
bajtársam, már ismered az Úr akaratát, s nincsen szükséged reám! Tartsad 
meg szívedben főleg azt, hogy Istent, a legszeretetteljesebb Atyát 
mindenekfelett szeresd, Káin törzsatyától származó testvéreidet pedig kétszer 
annyira, mint önmagadat. Akkor mindig Isten világosságában maradsz, és 
szentséges atyai hangja mindenkor megtanít Isten csodás útjain való 
haladásra! 

Építsd fel a templomot a hegyen, miként elrendeltetett, s ha az elkészült az 
Úr ígérete szerint számosan eljövünk ide a magaslatról házadba, megáldjuk a 
templomot veled együtt, majd elvezetünk a magalatra, hogy az ott még élő 
első földi embernek, Ádámnak áldását is elnyerjed, s ez által Káin átka 
eltöröltessék homlokodról! 

Éva törzsanyáét is, és ő is megáld, visszakapod Cillát és feleségeidet és 
viszontlátod Naéme leányodat, az Úr által neki juttatott férjével, a derék 
Horeddel, s ha az Atyát kellően kéred, lehet hogy az a te igazi vőd, veled 
együtt ide költözik atyád városába. Két fiadat Jabalt és Jubált is visszanyered, 
de mindenkor pontosan teljesítened is kell az Úr akaratát! 

Az Úr ugyan Maga az örök végtelen Szeretet, de alkudni nem lehet Vele. 
Végtelen hűségesen megtartja ígéreteit, de ugyanezt tőlünk is megköveteli, 
erőnkhöz képest, akaratát pedig okvetlenül teljesítenünk kell, bármibe is 
kerülne az! Minden gondod tehát Istenre és szentséges akaratára irányuljon, 
akkor Isten is örökké hűséges lesz hozzád! Amen. 

E szavak után Énok a héttel együtt oly hirtelen tűnt el, hogy Lamek azt 
sem vette észre, miként ment ez végbe. 

Terhád azonban így szólt: mivel ezek az Úr igazi gyermekei, mindenben 
hasonlóak is az Úrhoz. Ne csodálkozzunk tehát ezen, hanem fogjunk hozzá a 
számunkra elrendelt munkához. Legyen most és mindörökké Isten akarata 
szerint! 

Lamek ezt megértette és mindjárt magához szólítva Murát és Tubalkaint, 
megbeszélte velük a templomépítését. Mura elkészítette a tervet, és másnap 
már ezernyi kéz kezdte meg a munkát. 

33. Fejezet Énok a hét küldöttel útban a 
magaslatra. Kaland a 
sárkánnyal. Ennek hazug 
beszéde Istenről és 


teremtéséről 


Énokot, Kizehelt, Setlahemet, Jórámot, s a négy testvért, Hilt, Beelt, Julelt, 
Darelt csak hétezer lépésnyire vitte el az Úr ereje a várostól, a magaslatok 
lábáig. Innen már a saját erejükből haladtak felfelé a hegyekre. 

Midőn körülbelül a fele úton voltak, s egy nagy barlang előtt haladtak el, 
hatalmas nagy sárkány mászott elő onnan, s elállta útjukat. Külseje borzalmas 
látványt nyújtott erejével szinte hegyeket tudott volna elnyelni, szemei izzó 
érchez hasonlítottak, hatalmas szájából lángokkal vegyes gőz áradt. Feje a 
farkaséhoz hasonlított, de nagyobb volt egy óriási ökör fejénél, nyaka olyan 
volt, mint a legnagyobb tengeri szörnyetegé, a leviatáné, testét hatalmas 
pikkelyek, éles uszonyok borították, lábai öreg tölgyfák törzséhez voltak 
hasonlók, hatszázhatvanhat rőfnyi teste, ugyancsak hatszázhatvanhat rőfnyi, 
pikkelyes, s hétezer gyűrűsen csavarodott farkában végződött. 

Ez a borzalmas külsejű sárkány nagyon fenyegetően viselkedett, de 
legalább is úgy, mintha harcra akarata volna vándorainkat kihívni. Mivel 
Énok mindjárt felismerte a gonosz szörnyet, így szólt hozzá: halljad, te a 
teremtés söpredéke, ki önkényesen veszed magadra ezt az undorító álarcot. 
Ismerem lényiségedet és szándékodat, tehát örökké nem téveszthetsz meg! 
Isten iránti szeretetem hatalmasabb a te erődnél, s abból szentséges világosság 
árad, s fényénél mezítelenül állsz előttem feneketlen álnokságodban! 
Álnokságod azonban merő gyengeség, s ezt szeretetem egyetlen lehelete 
eltüntetheti. 

Tudjad meg ki áll most előtted! Én, Énok Isten egyedüli főpapja vagyok a 
Földön, s az én, s a te Urad, Istened nedvében azt parancsolom, távozz el 
innen feneketlen gonoszságod tengerébe, és soha többé ne merészkedj ide, 
hanem maradj meg gonoszságod mélységes fertőjében! Menekülj tehát, és ne 
várd meg, amíg ujjammal megérintelek, mert tudod, mi sors vár akkor reád! 
Távozz tehát az Úr nevében! Amen. 

A sárkány ekkor egy kéjnő hangján szólt Énokhoz: Énok! Ismerlek, miként 
mindnyájatokat is ismerem, hiszen kezdettől fogva én vagyok szilárd 
alapotok! Mielőtt egyetlen Nap világított volna az égbolton, én már léteztem, 
mint Isten első leszármazottja. Megosztotta velem istenségét, s én voltam 
abban a világosság. Midőn Isten látta, hogy a világosság hatalmasabb, mint Ő 
maga, megrettent a világosság hatalmától. 

Azért azonban örökkévalóságokon át mind erősebben engedett ragyogni, 
mert azt képzelte, a világosság majd megfogyatkozik, Ő maga pedig 
megerősödik abban. De én, mint az Istenből eredő szabad világosság, hamar 
átláttam az örök ősi Istenség tervén, s belátva azt, hogy minden hatalmammal 
sem szállhatok örökké szembe az őseredeti hatalommal, így szóltam Hozzá: - 
Halljad, örök legyőzhetetlen ősalapom! Mivel félsz hatalmamtól, vond meg 
tőlem világosságodat, s csak annyi létet hagyj meg nekem, hogy Veled 
szemben megállhassak, Téged szemlélhesselek, és Veled beszélhessek! 

Isten azonban haragra lobbanva, más lényeket teremtett Önmagából, 
ezeket fölém helyezte, s megparancsolta nekik, fogjanak el engem 
központomban, s a végtelenség minden pontján. Így aztán minden alap nélkül 


fogoly lettem. Mindent elvettek tőlem, kivéve lényiségem alapját, s csak az 
maradt meg nekem, amit itt látsz rajtam! Tehát semmi más, mint nyomorult 
külsőm, s az a tudat, mi voltam és egyedüli képességem, hogy gonoszt 
műveljek, s ehhez még az isteni akarat teljes megismerése az ezzel ellentétes 
folytonos cselekvési készséggel! 

Alaptalanul örökre elátkozott lény vagyok, merőben csak Isten haragjából! 
Ördögnek kell lennem, örökké kell szenvednem, minden lény által elátkozva, 
mivel ez isteni haragszeszély így akarja! 

Óh Énok, nagyon nyomorúságos lény vagyok, s ezt keserűen kell örökké 
átéreznem, és lehetetlen megjavulnom, mert a visszafordulás útja örökre el 
van zárva előlem és alakomat sem vagyok képes megváltoztatni! Folyton 
hazudnom, csalnom kell, hogy mindjobban magamra vonjam Isten haragját! 
Vágyakozva kell a jót, az igazat szemlélnem, a belém helyezett 
gonoszságomból azonban mindinkább kárhozatra és büntetésre méltóbbá kell 
válnom! 

Óh Énok, milyen gonosz helyzet ez számomra! Örökké sem könyörül meg 
rajtam senki sem? Óh Énok - ne távolíts el engem innen, ne tegyél engem még 
boldogtalanabbá, mint amilyen már ugyanis vagyok! Ha azonban örökre meg 
tudnál engem semmisíteni, óh tedd meg, s én örökre hálás leszek ezért a 
cselekedetedért tudatomban! 

34. Fejezet Énok párbeszéde a 
sárkánnyal. A sárkány 
eltűnik 


Énok jól megnézte a sárkányt és kedvesen, de komolyan mondotta: óh te 
sajnálatraméltó lény! Meghallgattam Isten elleni panaszodat, s meg is 
értettem! Ha ez így van, akkor valóban a legszánandóbb lény vagy az egész 
végtelenségben. Nem lehet nyomorultabb és boldogtalanabb senki sem, mint 
az a lény, akinek egész mélységében meg kell ismernie a jót, az igazat és 
hajlama is van arra, hogy úgy is cselekedjen, de ha komolyan így akar 
tevékenykedni, az istenség haragjában arra kényszeríti, hogy a saját akarata és 
a jó megismerése ellenére gonoszat cselekedjen csak azért, hogy a szeretetlen 
és igazságtalan istenség annál nagyobb kárhozattal sújthassa! 

De azt mondd meg nekem, hogyan mégis, hogy az Úr annyira kegyelmes 
és irgalmas irántunk, hogy ezért nekünk a legtisztább örök végtelen 
szeretetnek kell Őt felismernünk, s ezért mindenekfelett kell szeretnünk. Azt 
is kinyilatkoztatta már előttünk, hogy mint a legszeretetteljesebb Atya 
mindent elkövetett, hogy makacsságodat megtörve, téged újra megnyerjen 
magának! 

Azt is mondd meg nekem, miként van akkor az, hogy az Úr az egész 
látható teremtést miattad alkotta meg, hogy az anyagi halál kemény próbája 
által téged visszafordulásra késztessen. Te azonban még sem vagy hajlandó az 
Atyához visszatérni, ezért kénytelen volt az Atya végtelen szeretetében arra, 
hogy a te egész életerődet a Földön és számtalan más égitesten az emberekbe 


belehelyezze, hogy ezen a módon megszabadítson téged konokságodból, s 
téged az emberekre szétosztottan újra visszanyerjen, mert osztatlanul örökké 
sem határoznád el magadat erre? Magyarázd meg ezt nekem, s akkor 
megteszem, amit tőlem kívánsz! 

Óh te értetlen ember, szólt erre a sárkány, mit tudod te, mit jelentenek 
évezredek! Jobban akarod istent ismerni nálam, aki már örökkévalóságok óta 
minden módon megismertem? Lásd, mily végtelen gyenge és dőre vagy! 
Megnyitom gyenge szemeidet, hogy legalább némileg felismerjed, hányadán 
van a dolog a te állítólag már felismert Isteneddel! 

Ilyen teremtések, mint ez a mostani, számtalan milliárdnyit ismerek! 
Minden egyes teremtés körülbelül egy milliárdnyi földi évig állt fenn, ami 
számodra, éretlen ember számára elképzelhetetlenül nagy számot jelent! 

Ha egy ilyen teremtési időszak lepergett, s ha az Isten megunta 
teremtményeit, akkor abbahagyta nagy gondolataival folytatott játszadozását 
és megsemmisítette a teremtését. Ekkor végtelen nagy üresség keletkezett 
többmilliárdnyi földi éven át, s Nélküle és nélkülem, aki mint az istenség 
lényegrésze ellentálltam a megsemmisülésnek, semmi sem létezett. 

Ha azután az istenség számodra elképzelhetetlenül hosszú időszak után 
egy új teremtési tervet alkotott, akkor újra megkezdődött a teremtés, s ha 
ennek ideje lejárt és Isten újra megunta teremtményeit, mindennek a 
megsemmisítése következett el és ismét nagy űr keletkezett az előbbi teremtés 
helyén. 

Ha tehát az örök életben hiszel, akkor nagyon tévedsz, mert Istenen és 
kívülem senkinek sincsen örök léte! Istennek azért van, mivel önmagában 
őslényegileg is örök, nekem pedig azért, mivel nem csupán gondolat vagyok, 
mint te és miként Isten minden teremtése, hanem az istenség elpusztíthatatlan 
Tőle lényegileg elválasztott része vagyok! 

Ha te most azt kérdezed, miként van az, hogy én Isten minden fáradozása 
ellenére sem akarok visszafordulni, míg te a legtisztább szeretetnek ismerted 
fel, annak oka az, hogy én őseredetileg ismerem Istent, ami azonban 
számodra, mint rövid életű lény számára lehetetlenség, mivel az 
örökkévalóságot fel sem tudod fogni! 

A mostani, az isteni lényiségből eredő életerőddel, hozzám hasonlóan te is 
tökéletesen elválhatnál ugyan Istentől, és saját létre tehetnél szert, de ha ezt 
megtennéd az istenség ugyanolyan borzalmasan bánna el veled végtelenül 
nagyobb hatalmával, mint velem és mitsem nyernél örök léteddel, mert jobb 
nem létezni, mint ilyennek lenni, amilyen én vagyok. 

Mivel az istenség folytonos ingadozását már meguntam, s ebbe 
belefáradtam, két dolgot határoztam el magamban: vagy örökre és teljesen 
megfosztom istent minden hatalmától, és végül állandó jellegű öröklétet 
rendszeresítek minden teremtmény számára, vagy - ha ez nem sikerülne - 
örökre megölöm magamat, hogy ez által az istenségnek is örökre véget 
vessek! 

Néhányszor kértem már Istent, alkossa meg a teremtésben a szilárd 


öröklétet, de ez a kérésem mindig hiábavaló volt. Vissza akartam adni 
világosságomat is, mire Ő más, rövidlétű teremtett lények által elfogatott, 
mivel azonban tökéletesen mégsem volt képes engem legyőzni, ezt a 
nyomorult létet hagyta meg nekem, és előbbi határtalan lényiségemet erre az 
alakra zsugorította össze. 

Az Istenség látja most már, hogy világosságomban sokkal veszedelmesebb 
vagyok számára, mint előbbi osztatlan lényiségemben, ezért azon fáradozik, 
hogy elfogjon engem. Ez azonban örökké sem fog Neki sikerülni, mert inkább 
megölöm magamat, s az istenséget, hogy sem fogságba jussak, neki pedig 
még szabadabb tere nyíljon teremteni, s a teremtettet megsemmisíteni. Az 
istenség ezért alázatra igyekszik a gondolkodó lényeket nevelni, nehogy 
mentesíteni tudják magukat az isteni szeszélyek alól. 

Ezúttal szilárdan elhatároztam, hogy végleg elveszem az istenség kedvét a 
szeszélyeskedéstől! Megismertetem egész hatalmammal, s úgy meg akarom 
fenyíteni Őt, mint egy öreg gonosztevőt! Értesd meg ezt Énok! Amen. 

A sárkány erre hirtelen eltűnt. 

35. Fejezet A sárkány beszédének igéző 
hatása a hét hírnökre. Énok 
világossággal teljes 
magyarázata a sárkány 
beszédének teljes 
semmiségéről. A megkísértés 
okai 


A sárkány e beszéde után Énok kivételével mind a hét hírnök úgy 
megzavarodott, hogy egyikük sem tudta hányadán is van. Énok ezt 
észrevevén, megkérdezte Kizehelt, mi zavarta meg őt a sárkány szavaiból? 

Te kérdezel engem - felelte Kizehel - ki az Úr egyedüli megvilágosodott 
főpapja vagy? Inkább nekem kellene kérdeznem téged, mit tartasz te 
minderről! Azért én kérdezem ezt tőled, válaszolj tehát nekem, ha ez néhány 
pontban lehetséges számodra. Ez igen nagy fontosságú és nekem néhány 
ellenvetésem is van erre. A leghatalmasabb erejű világosságra van 
szükségünk, nehogy a megsemmisítő halálba süllyedjünk bele! Beszélj tehát 
Énok testvér, milyen érvényes kifogásod van a sárkány e beszédével szemben, 
s mondd meg, mit tartsunk felőle! 

Halljad testvérem, szólt Énok, aki az első pillanatra nem ismeri, mit kell a 
sárkány e beszéde felől tartatni, annak még ugyancsak vaknak kell lennie! 
Hogyan használod fel te a szentséges Atya kegyelmét, hogy ilyen kérdéssel 
tudsz nekem itt előállni? 

Nálad komolyan annak a látszata áll fenn, hogy te meghagytad magadat 
téveszteni az Úr ezen ősi ellenfelének merőben hazug beszéde által! Nem 
vetted mindjárt észre, hogy egyik szélsőségből a másikba csap át és 
többszörösen önmagával kerül ellentétbe? Nem kért engem arra, semmisítsem 
meg, s végül mégis oly hatalmasnak tüntette fel magát, mintha Isten léte az ő 


lététől függne? 

Nem mondotta-e, milyen szeretetlenül, igazságtalanul bánt vele az Úr, s 
végül irgalmatlanul elkárhoztatta, megfenyítette? Végül aztán dühösen 
jelentette ki, úgy megfenyíti az Urat, mint egy vén gonosztevőt! Egyszer Isten 
feletti hatalmat tulajdonít magának, máskor pedig azt panaszolja, hogy rövid 
életű és újonnan teremtett lények foglyul ejtik az egész végtelenségben és 
meg kell elégednie mostani nyomorult lényiségével, alakjával! 

Nem mondotta azt is, hogy az istenség csak most látja be, mennyivel 
veszedelmesebb számára a mostani alakjában, amelyet pedig a 
legnyomorúságosabbnak nevezett előzőleg? Így tehát ezt az alakját a 
legelőnyösebbnek kellene tartania, mert szerinte ez legveszedelmesebb 
Istenre! 

Egyszer az egész dicsőséges teremtést csupán az istenség gondolatainak, 
szeszélyes játszadozásának jelentette ki, de utána beismeri, hogy a mi 
életerőnk az igazi isteni lényiség egy legkisebb része! Egyik ellentmondás 
követi tehát a másikat. Miként lehetséges tehát, hogy te, Isten felébresztett 
hírnöke, nem láttad be ezt az első pillanatra? 

Miért rejtőzött el ez a nagy hazudozó oly hírtelen? Ha igazat mondott 
volna, bizonyára nem lett volna erre szüksége, de ő már megérezte, mit várhat 
tőlem, ezért sietve menekült a felelősségre vonás elől. Ez az ő régi és bevált 
cselfogása, s ezzel idézte elő kétszer is Ádám atyánk bukását. Egyszer az 
áldás nélküli nemzésnél, másodszor az Úr napjának megszentségtelenítésénél! 
Te azonban mégis olyan módon kérdezel engem felőle, mintha hinni tudnál 
ennek a vén csalónak és hazugnak! 

Óh, jaj az Úr szentséges magaslatának, ha gyermekei ilyen könnyen 
hisznek a sárkány álnok szavainak, akkor egyszer még szégyenkeznie kell a 
magaslatnak a síkság előtt, s megrontja azt legbensőbb alapjáig! Igen, Isten 
gyermekei felidézik az ítéletet, míg a világ gyermekei mindvégig hűségesek 
lesznek! Ha pedig mi, mint a világ támaszai, ingadozni kezdünk, mi lesz 
akkor a világgal? 

Azt mondom nektek kedves testvéreim, üdv és boldogság annak, aki 
elviseli a megpróbáltatást, mert csak megpróbáltatások után éri el az igazi 
életcélt, amit a szentséges, szeretetteljes Atya nekünk megígért, ha valóban 
egész szívünkből szeretjük Őt! Te azonban ne állítsd azt, hogy az Atya 
kísértett meg bennünket, mert ilyen módon senkit sem kísért meg a jóságos 
Atya a gonosszal. A minden világosság és élet Atyjától csak jó adományok 
származnak, de gyakran megengedi az ilyen kísértést, ha valamilyen hajlamot 
lát bennünk rendje ellen, hogy a megkísértés alapján ezt magunk is 
felismerjük, mert az ilyen hajlam már a bűn magva. 

Az Atya szeretetének mi is elsődleges teremtményei vagyunk, s így mi is 
elsők vagyunk, ha nem is milliárdnyi évek óta, a sárkány hazug szavai szerint, 
mert ezt maga az Atya nyilatkoztatta ki nekünk. Egyébként is úgy vélem, a 
jóságos szentséges Atyának kell hinnünk és nem a hazug sárkánynak! 

Most pedig haladjunk békességben tovább! Amen. 


36. Fejezet Megérkezés és fogadtatás a 
magaslaton. Énok intelme 
Kizehelhez, aki fél az Úrtól. 
Uránion kérdése a síkság 
állapotáról és Énok válasza 


Énok beszédére mindnyájan rendbe jöttek és a mai időszámítás szerint hat 
óra alatt felérkeztek a Kelet gyermekeihez. Megpillantva őket, sietve közölték 
Uránionnal Énok és a hét hírnök megérkezését, mire valamennyien tárt 
karokkal jöttek eléjük. 

Elsőnek a gyönyörűséges Puriszta ölelte meg Énokot és nagy örömmel 
tudatta vele, hogy a szentséges Atya megjelent konyhájában, s elrendelte 
készítsen jó vacsorát a megérkezők számára és mondja meg nekik, hogy Őt a 
szeretet kunyhójában találják meg. 

Énok és a többi hét is nagyon örvendezett e hír hallatára, s Énok üdvözölte 
és megáldotta az elébük sietőket, valamint azokat is, akik nem jöhettek 
elébük. Ugyanezt cselekedte Kizehel a többiekkel együtt. A hét hírnök 
örömébe azonban némi félelem is vegyült, midőn Purisztától az Úr 
jelenlétéről hallottak, mert még szemük előtt lebegett, hogy a hazug sátán 
majdnem megtévesztette őket. 

Énok ezt észrevevén, így szólt Kizehelhez és társaihoz: halljátok, 
semmiképen sem tetszik nekem szívetek, amiért félelem tölti el az Atya előtt! 
Kizehel, te még emlékszel arra, hogy régi téves felfogásod alapján 
szembehelyezkedtél a dicsőséges Atyával a nagy szabbaton. Nos, mi történt 
akkor veled? Lásd, nagy kegyelemben és irgalomban részesültél! 

Ha tehát ezt tudod, miért aggodalmaskodsz most a sárkány hazug állításai 
miatt, midőn úgysem akartál a szabad akaratodból elbukni? Légy tehát férfiú, 
s méltó fia Ádámnak, s ne légy dőre és gyáva! Örvendj az Atyának, szíved 


ZZ 


szeretetének legmélyéből, akkor O megerősít téged abban, amiben még 
gyenge vagy! 

Ha azonban félsz Tőle, akkor biztos lehetsz abban, hogy félelmed aláássa 
Isten iránti szeretetedet, s az Atya gyengeségedet kímélve, nem mutatkozhat 
előtted. Hidd el nekem, nem az Úr bünteti meg az igaztalant, hanem az 
igaztalan maga, mert nagy titkos félelem tölti el szívét Istennel szemben, s ez 
idézi fel az ítéletet, s a büntetést az illető saját szívében. 

Hagyj fel tehát a félelemmel, örvendj az Úrban, s Ő tárt karokkal fogad és 
miden harcodban megerősít! Ne törődj többé a sárkánnyal, gondolj arra, hogy 
milyen szellemiségű, s biztos lehetsz, hogy az Atya megnyitja legbensőbb 
látásodat, úgy hogy azután világosan felismered a sárkány lényiségét egész 
mélységében! Ezt szeretetem legbensőbb alapjából kívánom neked és 
mindenkinek! 

Most pedig menjünk Puriszta kunyhójába, s várjuk meg ott szeretettel telt 
szívvel a szentséges szeretetteljes Atyát! Amen. 

Ekkor Uránion kérdést intézett Énokhoz a síkság helyzete felől. 


Halljad - szólt Énok - természetszerűleg, a hegyekhez viszonyítva, a síkság 
még síkság marad, szellemileg azonban olyan magaslattá vált, hogy könnyen 
túlszárnyalhatja a mi szellemiségünket! Lamek, az előzőleg oly kegyetlen 
zsarnok, az Úr hozzám hasonló szeretet-eszköze lett, s az Úr, miként engem, 
Maga áldotta meg! Egyelőre nem is mondok többet, az Úr jelenlétében 
azonban nagy örömötökre, mindent megtudtok! 

Küld most el Lamelt Ádámhoz, Séthez, s a többi törzsatyához, valamint 
Séhelhez, Horedhez, feleségéhez Naéméhez, jöjjenek ide feleségükkel együtt, 
hadd hallják meg, milyen gyönyörűséges gyümölcsök teremnek most a 
síkságon! 

Naeme is hallja meg, mi lett atyjából, de csak itt! Lamel tehát semmit se 
szóljon, csak hívja ide őket, s itt majd mindent megtudnak! Amen. 

Lamel azonnal elindult és el is végezte ezt a feladatát. 

37. Fejezet Ádám a törzsatyákkal együtt 
üdvözli a visszatérteket. 
Ádám kérdéseinek özöne 
Énokhoz Énok türelemre int. 
Pura és Naeme találkozása a 


délről való idegen férfiúval 


Az öreg Ádám volt az első, aki nagy szeretettel ölelte meg Énokot, s utána 
a törzsatyák is hasonlóképpen. A szeretet első megnyilvánulása után Ádám 
így szólt Énokhoz: óh szeretett Énokom, és ti többiek is, mondjátok el mi volt 
a síkságon, miként viselkedett Lamek és mi minden örvendetes történt. 

Sohasem hagyott el benneteket az örök szentséges Atya szeretete és 
kegyelme? Mi történt a már ismert táblával, amellyel a szentséges Atya 
közlése szerint Lamek oly förtelmes dolgokat művelt? Nem éreztétek meg az 
én állandó imámat, áldásomat? 

Mióta a síkságra mentetek, éjjel-nappal sem volt nyugtom. Házamban meg 
sem tudtam maradni, hanem majdnem az egész idő alatt az atyai magaslaton 
imádkoztam érettetek, s küldtem oda áldásomat! 

A többiek is hasonlóképen cselekedtek és meg kell mondanom azt is, hogy 
Naeme is majdnem szünet nélkül imádkozott a szentséges, jóságos, 
mindenható Atyához, földi atyjának meggyógyulásáért, s nem is tudtam ezt 
mélységes meghatódás nélkül hallgatni. A szegény Puráról, a síkságról való 
szegény leánykáról is dicsérettel kell megemlékeznem! Az a gyermek 
mindnyájunkat a legnagyobb csodálatra késztetett! 

Tudod milyen rettenetesen bánt el Lamek a leánykának a szüleivel, 
rokonaival! Ennek ellenére senki sem imádkozott a magaslaton többet 
Lamekért, mint ő. Annyi szeretettel, bizalommal könyörgött a szentséges 
Atyához, hogy szilárdan hittem abban, hogy folyton látja Őt, s az volt a 
meggyőződésem, hogy igazi leánya a szentséges Atyának! Ha te láttad és 
hallottad volna, neked is ez lenne felőle a véleményed! 

Ezért magamhoz is vettem, s magammal hoztam, hogy ajkadról hallja meg 


hányadán vannak a síkságon, hiszen ő imádkozott érettük a legtöbbet a 
szentséges Atyához! Amire oly sok napon és éjszakán át vágyakoztam, azt 
tegyétek most meg nekem, s mondjatok el mindent a szentséges Atya akarta 
szerint! Amen. 

Halljad Ádám atyánk - szólt Énok - valamint az atyák és gyermekek! A 
szentséges, szeretetteljes Atya magának tartotta fenn, hogy mindazt közölje 
veletek, ami a síkságon történt, ezért nem teljesíthetem kívánságodat. Annyit 
azonban megtudhatsz, hogy hallatlan dolgok mentek végbe a síkságon, olyan 
dolgok, amelyekről itt a magaslaton sohasem álmodtunk! 

Légy türelemmel egy kis ideig és csakhamar oly világos lesz előtted 
minden, mint a reggeli Nap! Várjuk be, tehát amíg a szentséges Atya, miként 
Purisztának megígérte, megjelenik, s Ő juttatja majd szellemeteknek az igazi 
világosságot a síkságra vonatkozólag! 

Most pedig menjünk Puriszta kunyhójába, de Éva anyánkon kívül egy nő 
se lépjen be oda, a már megadott törvény szerint, s a nők vonuljanak addig 
Naemével, Purával együtt Uránion kunyhójába! Te, gyönyörűséges Pura, 
kísérj el bennünket az Úr szeretetének kunyhójához! Amen. 

Puriszta erre megkérdezte Énokot, nem lehetne-e a szegény tisztult Purát 
és Gemélát, Lamek feleségét is bebocsátani a kunyhóba? 

Ha rajtam múlna, felelte Énok, az egész világot bebocsátanám a kunyhóba, 
de én nem vagyok úr az isteni rend felett! Az Úr ezt így rendelte el, s nekünk 
mindaddig ezt az akaratát kell követnünk, amíg másként nem rendelkezik! 
Cselekedjünk tehát az Úr akarata szerint, s az Úr majd tetszése szerint 
cselekszik! Amen. 

Az Atyák erre beléptek a kunyhóba, a nők pedig Éva kivételével, kívül 
maradtak. Pura Naemével kissé eltávolodott a többiektől, mindketten 
megnyugodva, jámbor vágyukat az Úrnak áldozták fel és dicsőítették, 
magasztalták szeretettel, irgalommal teljes Atyát. 

Miközben így fohászkodtak, déli irányból egy férfiú tartott feléjük. Erre 
mindketten menekülni akartak, a férfiú azonban utánuk sietett és utol is érte 
őket. 

38. Fejezet Az idegen férfiú és Pura. 
Naeme és Geméla 
beszélgetése a nemzés 
dombján. A többi nő 
felháborodása 


Midőn az idegen férfiú a két nőt utolérte, mielőtt Uránion kunyhójába 
menekülhettek volna, segítségért kiáltottak. Az idegen férfiú azonban így 
szólt: - hallgassatok meg, Naeme és te Pura! Azt mondom nektek, ne féljetek 
tőlem, mert nem akarok semmi rosszat, hanem csakis jót, s a legnagyobb 
mértékben üdvöset! Jöjjetek tehát velem, minden félelem nélkül Puriszta 
kunyhója felé addig a szép cédrusfáig, s ott fontos és gyönyörűséges 
dolgokról beszélgethetünk! 


A két nőnek erre megkönnyebbült a szíve. Pura felbátorodva megkérdezte 
a férfiút, kicsoda és honnan való, mert ők nem emlékeznek arra, hogy valaha 
is láthatták volna a síkságon, vagy a magaslaton. 

Szeretett leányai egy nagyon jóságos Atyának, szólt a férfiú, nagyon 
csodálatos ez a mostani sűrű népesség mellett? Ti a főtörzsatyák magaslatáról 
valók vagytok, ezeket pedig a magaslatok valamennyi lakója jól ismeri és 
titeket is, mivel otthonosak vagytok a főtörzsatyáknál! Mi csodálatos van 
tehát abban, ha én is ismerlek benneteket? 

Hogy honnan jöttem, azt minden fejtörés nélkül is könnyen kitalálhatjátok, 
hiszen láttátok, hogy Dél felől jöttem ide. Hogy ki vagyok, annak is 
világosnak kell lennie előttetek, hiszen látjátok, hogy ember vagyok és nem 
madár, vagy más valamilyen állat! Ilyesmiről tehát ne kérdezgessetek engem, 
hanem jöjjetek velem a már említett helyre. Ott majd elmondom nektek, 
hányadán van a síkság, mert kezdettől fogva mindennek tanúja voltam, ami 
ott történt és pontosan tudom azt, mi történik ott most. Jöjjetek tehát velem, s 
akkor előbb megtudtok mindent, mint azok, akik Puriszta kunyhójában 
gyülekeztek össze! Ez méltányos is, mivel ti a legtöbbet imádkoztatok, 
tudomásom szerint a síkságnak a végromlástól való megmentéséért! 

Erre a biztatásra a két nő engedelmesen követte ez idegent a megjelölt 
helyre. Azt azonban egyikük sem tudta, hogy ez a hely megszentelt volt és a 
nőknek nem volt szabad erre reálépni. Midőn tehát a többi nő azt látta 
Uránion kunyhójából, hogy ez a kettő egy idegen férfiúval arra a helyre tért, 
kiszaladtak és aggodalmaskodva figyelmeztették őket erre a tilalomra és még 
Geméla is, óva intette őket ettől a helytől. 

Az idegen férfiú azonban így szólt a nőkhöz, s főleg Gemélához: mit 
jelentsem ez? Nem Isten teremtette az egész földet és nem mindenütt 
szentséges-e az? Ha nektek, nőknek tilos erre a helyre lépni, akkor az egész 
Földről el kellene tűnnötök, mert egyetlen hely sem kevésbé szentséges a 
Földön, mint ez a hely! A ti balga törvényes szokástok szerint csak ezen a 
helyen szabad napfelkelte előtt közösülni. Ha tehát a testi vágyak nem teszik 
tisztátalanná ezt a helyet, még kevésbé tehetik tisztátalanná ezek ketten, Isten 
iránti tisztult szellemi vágyakkal eltelten! Vonuljatok tehát vissza, mert én 
nem tágítok erről a helyről ezzel a két szeretett nővel! Te azonban Geméla, 
idejöhetsz hozzánk, mert ismerlek, s tudom, hogy hűséges vagy 
szeretetedben! 

Mit akarsz te tőlem, szólt Geméla, nem tudod, hogy az Úr Lameknek adott 
feleségül és szívem mindenkor és örökké az Úré? 

Mivel mindezt tudom, felelte az idegen, azért hívtalak ide magamhoz, mint 
mindenkor, úgy most is rajtad múlik követed-e hívásomat, vagy nem! 

Jóságos bölcs férfiú, szólt erre Geméla, hangod erősen vonz engem 
hozzád, s ha kimentenél Lamek előtt, akkor odamegyek hozzád! 

Nem én foglak kimenteni, válaszolta az idegen, hanem Lamek fog 
mentegetőzni előttem! Cselekedj tehát, ahogyan jónak látod. 

Geméla erre kiszakította magát a többi nő közül, odasietett az idegen 


férfiúhoz és lábaihoz ülve csodálta annak tisztultságát. A többi asszony 
ugyancsak megbotránkozott ezen, s Uránion felesége így kiáltozott: Éppen 
most kell bennünket ilyen szégyennek érnie, midőn az Urat várjuk. Mit 
szólnak ehhez az atyák, ha megtudják? Három nő, mégpedig a legszebbek, 
fényes nappal egy idegen férfiúval a nemzések helyén! Gyalázat, gyalázat! 

Igen, de a szégyen reátok hárul nagy dőreségtek miatt, szólt a férfiú, 
távozzatok és hallgassatok, másként bekötöm a szájatokat! 

A nők erre elnémultak, a férfiú pedig minden elmondott a három nőnek, 
ami a síkságon végbement, mire a három nő ujjongva dicsőítette, magasztalta 
Istent e nagy irgalmáért. 

A többi nő azonban úgy vélte, hogy az idegen férfiúnak más szándéka van, 
azért Puriszta kunyhójához szaladva értesítették a férfiakat a történtekről. 

39. Fejezet Uranion jó válasza a kiabáló 
asszonyoknak. Geméla és az 
idegen, aki megismerteti 
magát. Énok és az Úr 


Miután az asszonyok hosszabb ideig kiabáltak Puriszta kunyhója előtt 
Uránion kilépett onnan és kissé bosszankodva kérdezte, mi baj történt, miért 
kiabálnak annyira, mintha életük volna veszedelemben. 

Az asszonyok így kiáltottak: nézd ezt a nagy gyalázatosságot! És éppen 
ma, midőn az Urat várjuk! Egy erőteljes ifjú férfiú, Isten tudja honnan került 
ide, a három legfiatalabb nőt idevezette a megszentelt dombra, és ki tudja, mi 
a szándéka velük! Nézd csak, hogyan ölelgetik mindhárman, és hozzá 
simulnak! Gyalázat ez a mai napon, midőn a fennkölt Énok a hét hírnökkel 
visszaérkezett és az Úr is megígérte Purisztának, hogy megjelenik közöttünk. 
Menj oda és űzd el legalább ezeket e minden tisztességről megfeledkezetteket 
erről a helyről! 

Tudjátok mit, szólt Uránion, ha ez bántja szemeteket ne nézzetek oda, s 
mindjárt jobban lesztek! Miért zavarnám el a meghívott vendégeket, ha nem 
bántanak bennünket? 

Ennek a megszentelt helynek egyébként csak reánk nézve van jelentősége, 
idegenek számára azonban, kik mit sem tudnak erről, csak olyan, mint 
bármely más hely! Nyugodjatok meg tehát, s ne zavarjatok meg bennünket, 
kik itt a kunyhóba az Urat várjuk. Ha az Úr megjelenik, majd megrója azokat, 
akik valamilyen hibát követtek el! Ti azonban legyetek csendben! Amen. 

Uránion erre visszatért a kunyhóba. Midőn a nők látták, hogy panaszukkal 
semmire sem mennek, elhallgattak, de magukban bosszankodva szidalmazták 
a három nőt, s a férfiút, de különösen a nőket. 

Geméla közben megkérdezte a férfiút, jelen volt-e, midőn az Úr napokig 
tartózkodott a magaslaton és az üdvösség útjára tanította őket. 

Halljad te, akit az Úr szeret, szólt a férfiú, hogyne lettem volna jelen, sőt 
még arról is tudok, hogy téged tenyerén hordozott az Úr, Naémét vigasztalta, 
Purát pedig szívére szorította és nagyfontosságú ígéretet tett neki. Ebből 


láthatod, hogy valóban jelen voltam! 

Geméla erre elpirult, s így sóhajtott fel: - óh ilyen végtelen boldogságos 
pillanatokban bizonyára sohasem lesz többé részem ezen a Földön! 

Ki tudja, szólt a férfiú, mi minden történik még ma, mihelyt az Úr 
megjelenik, ha ugyan már nem jelent meg! Geméla! Nézz meg jól engem! 
Nem tetszenék-e neked, ha én is karomra vennélek téged? 

Geméla reá tekintett a férfiúra, mire titkos szeretet lángolt fel benne és 
nagy hasonlóságot talált közötte, s az örökké szeretett Abedám, a Menny, s a 
Föld Ura és Atyja között, majd így szólt: - halljad te rendkívül bölcs és 
szeretetreméltó férfiú! Elbeszélésed a síkság dolgairól oly eleven volt, hogy 
annak hallatára azt hittem, magam is tanúja voltam mindennek, s ez, valamint 
a téged most becéző Naeme és Pura is bizonyság arra, hogy a te szavaid nem 
csupán emberi szavak voltak! 

Ha közelebbről szemléllek, nagy hasonlóságot látok közötted és Abedám 
között, édes hangú szavaid is nagyon vonzanak, s ezért örömest karjaidba 
vetném magamat, ha az anyák, akik most ide kémlelnek, nem gondolnának 
mindjárt rosszra! Ha azután közben az Úr megjelenne, vagy Lamek is, akkor 
ugyancsak jó helyzetbe kerülnék! 

Azért szeretlek annyira, mert hasonlítasz az Úrra és hangod is olyan, mint 
az övé, s ez persze mentségemre szolgálna! Nagy boldogság lehet a te 
karodon ülni, s ha tudnám, hogy ezen senki sem botránkozik meg, és főleg, ha 
az Úr sem venné rossznéven, akkor bizony megtenném, amire felszólítottál! 

Halljad leányom - szólt a férfiú - az Úr miatt ne aggódj! Ha az Atya karjára 
vesz téged, az Úr sem fog haragosan tekinteni reád! Jöjj tehát Hozzám, az 
Atyához! 

Geméla erre teljesen felismerte, ki ez a férfiú és elragadtatásában 
felsikoltva, kissé illetlenül keblére vetette magát. Az Atya szívére szorította, s 
így szólt a másik kettőhöz: - óh kedves leánykáim! Szeressétek Atyátokat 
szívetek minden erejével! Ti az utolsók voltatok, s a kunyhóból kizártak 
benneteket, de mégis az elsők voltatok, akikhez eljöttem! Élvezzétek tehát 
szeretetem egész teljességét! De még ne áruljatok el, míg a többiek fel nem 
ismertek! 

E jelenet láttára a többi asszony szinte magánkívül volt. Újra Puriszta 
kunyhójához rohantak és olyan lármát csaptak, hogy Purisztával együtt az 
összes vendégek is ijedten tódultak ki a kunyhóból. Az asszonyok akkor 
figyelmeztették őket a szent helyen lejátszódó jelenetre. Énok azonban 
hallgatásra intette őket, s szintén így szólt: - ha csak erről van szó, akkor 
teljesen felesleges volt a nagy lárma! A békesség kedvéért azonban 
odamegyek, s felszólítom mind a négyüket, távozzanak el arról az ostoba 
helyről. 

Énok erre odament, s mindjárt felismerte az Urat, mire az Úr így szólt 
hozzá: - Énok küld ide a Purisztát is Nekem, hogy az asszonyok dőreségének 
véget vessünk! De azért ne árulj el Engem, csupán Sehellel közöld, hogy itt 
vagyok, s némi idő után, küld Hozzám! Amen. 


40. Fejezet Ádám kíváncsi kérdése és 
Énok válasza. Puriszta az 
Úrnál. Az asszonyok 
bosszankodása. Énok és 
Sehel. Sehel megdicsőülése 


Miután Énok ezt hallotta az Úrtól, nagy szeretetének szellemében 
dicsőítette és magasztalta a leghűségesebb legszeretetteljesebb Atyát és 
követte utasítását. 

Midőn visszatért, s a többiek azt látták, hogy az Úr még mindig megmaradt 
az előbbi, a három tiszta lánnyal együtt, Ádám megkérdezte Énokot, ki az az 
ember, aki még neki, Énoknak sem engedelmeskedik. 

Énok erre így szólt Ádámhoz, s a többiekhez: az a férfiú azért nem távozott 
el onnan, mert nem is szólítottam fel erre, mivel ezt teljesen feleslegesnek 
találtam! Ez a jelenlegi ok, a későbbi majd világosan szemetek elé tárul, a 
kellő időben! 

Puriszta ekkor Énok elé lépve megkérdezte: - a mindenható Isten egyedüli 
főpapja, nem gondolod, hogy azért késlekedik az Úr, mivel eltűrjük az anyák 
előtt illetlen jelenségeket, s úgy látszik, te sem akarsz ez ellen valamit tenni? 

Puriszta - kérdezte Énok - illetlennek találod ezt a jelenséget? Lásd, én az 
első pillantásra felismertem ezt a férfiút és az igazi, legtisztább szeretetet, s a 
legfenségesebb isteni bölcsességet találtam benne, mert néhány szavával 
értésemre adta, hogy minden főpapi bölcsességemmel is merőben csak kontár 
vagyok Hozzá képest! 

Mivel tehát e megcáfolhatatlan bizonyságom szerint ez valóban így van, 
nem látom be, miért ne tűrnénk azt el, és miért késlekedne az Úr e miatt! 
Ellenkezőleg, annál hamarább jelenik meg nálunk, mint te vártad volna! Nézd 
csak Lameket és Horedet! Ezek feleségei ott vannak e férfiú mellett, és szinte 
halálosan szeretik Őt! Elsősorban ezeknek volna joguk ahhoz, hogy 
feleségeiknek megtiltsák ezt a viselkedésüket, s onnan elűzzék őket. Ők 
azonban nyugodtan itt állanak, mindent az Úrnak áldoznak fel 
szeretetkészségükben, s azt mondják magukban: az Úr erről is tud, és 
szentséges szeretetéből bizonyára megvan az oka, amiért megengedi, hogy ez 
megtörténjen! 

Ha pedig az nem panaszkodik, akit a saruja nyom, milyen alapunk lehetne 
erre nekünk, akik mentesek vagyunk ettől? De hallgass meg engem továbbra 
is gyönyörűséges Puriszta! Az a férfiú azt is mondotta nekem: - Énok, küldd 
ide Hozzám a Purisztát, hogy azok az asszonyok kigyógyuljanak 
balgaságukból! Nos - mit fogsz most cselekedni?! 

Puriszta erre elpirult, s némi idő után, zavartan mondotta: - ugyan Énok! 
Mit kívánsz, és mit kíván az a férfiú tőlem? Nem tudod, mit parancsolt nekem 
az Úr? 

Ezt ugyan tudom, mint te - szólt Énok - hiszen a te kunyhód is nekem van 
alárendelve, miután az Úr minden szellemi főhatalmat reám ruházott az egész 


Földön! De ennek ellenére azt mondom neked, mint Isten egyedüli főpapja a 
Földön, menj oda ahhoz a férfiúhoz e vidék összes nőinek üdvösségére, mert 
ha ezt nem teszed meg, az Úr nem fog megjelenni! Kövesd tehát tanácsomat! 

Énok e szavaira szégyenpír borította el Puriszta arcát, s nem tudta mit 
tegyen. Némi idő múlva összeszedte magát, s megkérdezte Énokot: - az előbb 
megemlítetted, hogy azonnal felismerted ezt a férfiút. Nem mondanád meg 
nekem, ki ez a férfiú? Énok így felelt: - Puriszta, csak annyit mondhatok 
neked, ez a férfiú maga az Úr, s azért kell Hozzá menned! Erről azonban 
hallgass. 

Puriszta ekkor Gemélához hasonlóan, szintén felkiáltott elragadtatásában, s 
az Úrhoz szaladt, leborult lábaihoz és szeretetének könnyeivel áztatta azokat. 
Az Úr felemelte, s karjára vette őt. 

Az asszonyok ere üvöltözni, átkozódni kezdtek, majd Évához rohanva 
panaszkodtak e méltatlanság miatt. Éva azonban így szólt hozzájuk: - ne 
előzzétek meg a panaszkodással a férfiakat, akik a mi uraink, s ha ők 
panaszkodnak, akkor ti sírhattok, de az sohasem helyes, ha egy nő 
panaszkodik! Én anyátok és élő képmásotok vagyok, ha azonban ettől 
eltértek, akkor általatok megy tönkre a világ! Egyszer én is elébe vágtam 
uramnak, s ez majdnem az egész teremtés pusztulását okozta! Az Úr irgalmas 
volt ugyan gyengeségemmel, de az mégis testünk halálát vonta maga után! 
Fontoljátok ezt meg, viseljetek el mindent megadással, türelemmel, akkor 
igazak lesztek Isten előtt. A nő pedig csak szívének szelídségében lehet igaz, s 
a zúgolódó nő szálka az Úr szemében. 

Legyetek tehát szelídek és türelmesek. A zúgolódó nő elszakad szívétől, a 
szelídség azonban erős kötelékkel fűzi a férfit a nőhöz! Értsétek meg ezt, 
tartsátok magatokat az isteni rendhez és hallgassatok! Hagyjátok, hogy uraitok 
irányítsanak és rendezzenek mindent! 

Éva e szavaira végre elhallgattak az asszonyok, Énok pedig magához 
szólította Sehelt, mondván: - testvérem, menj az Úrhoz, mert szüksége van 
reád. De ne áruld el Őt, a kellő idő előtt! Az Úr megdicsőít téged és hatalmad 
ad neked világaiban való szolgálatodra! Gondolj reám is megdicsőült 
állapotodban, mert egykor engem is megdicsőít és felhatalmaz az Úr! Siess 
tehát Istenedhez és Istenemhez! Amen. 

Sehel a legnagyobb örömmel és szeretettel sietett az Úrhoz. Hozzá 
érkezve, kezét nyújtotta neki az Úr, s így szólt: - Sehel, termőföldjeimbe már 
elvettetett a mag, most gondozásra van szükségük, hogy a mag kikeljen, és élő 
örök gyümölcsöt hozzon! Ezért visszahívlak, s nagy hatalommal ruházlak fel, 
hogy végtelen világtérségeimben akaratom szerint tevékenykedj! 

Átadom neked a hatalom kardját, ragadd meg és harcolj mindenkor a 
sárkány ellen! Amen. 

Sehel erre hirtelen eltűnt és senki sem láthatta többé! 

A vendégeket és az asszonyokat ennek láttára nagy félelem töltötte el, s 
így szóltak: - ennek a férfiúnak az Úr nagyhatalmú küldöttének kell lennie. 

Ezzel mindnyájan arcra borultak és imádták Istent. 


41. Fejezet Puriszta, mint az Úr 
tanácsadója. Az ember 
kérelme, mint jámbor tanács. 
Az Atya kegyelme és 
szeretete gyermekei iránt. 


Az Isten imádása után mindenkit félelem töltött el, Énok és a négy tisztult 
lány kivételével, akik nagyon jól érezték magukat az Atya mellett. A többiek 
azonban attól tartottak, hogy az idegen férfiú velük is hasonlóképpen végez, 
mint a nagy Sehellel. 

Az Úr akkor így szólt Purisztához: halljad szeretett szakácsnőm. Mi a 
véleményed, mit tegyünk, hogy ezeket a balgákat megszabadítsuk 
félelmüktől, és lehetővé tegyük akaratszabadságuk korlátozása nélkül, hogy 
Engem, mint egyedüli igaz istent és Atyát felismerjenek? Ha ugyanis hirtelen 
ismertetem meg magamat velük, - különösen az asszonyokkal - az életükre, 
sőt néhánynak egész létébe is kerül! Adj tehát te Nekem tanácsot, mi itt a 
teendő? 

Ez a kérdés teljesen kihozta sodrából a dicsőséges Purisztát és sírni 
kezdett, mert úgy vélte az Atya meg akarja őt ezzel fenyíteni. 

Az Atya akkor barátságosan tekintett rá, s így szólt: nézz Reám leánykám, 
s mondd meg azután szívedből, olyan vagyok-e, aki meg akarna valakit 
fenyíteni? Én mindig ilyen leszek azok számára, akik Engem mindenkor 
szeretnek! Nos, - mit szólsz ehhez a kérdéshez szeretett leánykám? 

Puriszta erre kissé felbátorodva, félénken, de egyben bizalmasa így 
válaszolt: - nem, nem; legjóságosabb, legkedvesebb, szentséges Atyám! Most 
már világosan belátom, hogy Te nem is lehetsz rossz! Kérdésedre 
vonatkozólag azonban a Napnál világosabb előttem, hogy a legszigorúbb 
büntetést érdemlő, legnagyobb fokú önhittség volna részemről, ha Neked a 
végtelen bölcsességnek valamilyen tanácsot merészelnék adni, s ezzel szinte 
előírnám Neked, mit cselekedj! Még gondolni sem merek arra anélkül, hogy 
egész lényemben meg ne remegjek, hogy Neked, Istennek, a Menny és a Föld 
mindenható Teremtőjének tanácsot adjak! Ezért arra kérlek legjóságosabb, 
legkedvesebb szentséges Atyám, kímélj meg engem, erre a kérdésedre adandó 
választól! 

Halljad szeretett Purisztám - szólt az Atya - te nem értettél meg Engem 
teljesen! Figyelj tehát arra, amit most mondok neked. Te attól félsz, hogy 
büntetést érdemelnél, ha atyai kívánságom szerint gyermeki tanácsot adnál 
Nekem, mert belátod, hogy a végtelen isteni örök Bölcsességnek örökké 
nincsen szüksége tanácsra, és hogy Én mindent a legjobban intézek, 
bármilyennek tűnjön is az fel! 

Ha tehát ez kétségtelenül helyes, hogyan van akkor az, hogy te már 
többször kértél Tőlem valamit, s Én meg is adtam neked, amit kértél Tőlem? 
Nem egyéb-e az ilyen kérelem egy jámbor tanácsnál, amellyel a kérelmező azt 
jelzi, s arra mutat reá, mit cselekedjek Én? Nem tudja a kérelmező, hogy 


mindenekfelett jóságos és bölcs vagyok? Ha pedig ezt tudja, miért kér Tőlem 
valamit? Hiszen kétségtelenül fel kell tételeznie, hogy Én, mint a 
legmagasabb fokú szeretet és bölcsesség az ő, kérelembe foglalt tanácsa 
nélkül csak a legjobbat, legbölcsebbet cselekszem a kellő időben? 

Milyen nagy bűnösnek kell tehát ennek lennie, aki az ilyen, értelembe 
foglalt tanácsával olyasvalamire akar Engem késztetni, amit az Én 
legmagasabb fokú isteni bölcsességemmel ellentétesen kellene megtennem? 

Erre Puriszta, valamint a másik három is mellét verve mondotta: óh Urunk! 
Irgalmazz nekünk, mert akkor mi is utálatos bűnösök vagyunk Előtted! 

Halljátok leánykám - szólt az Úr - óh ha így folytatjátok, csak bűneiteket 
szaporítjátok, hiszen te Puriszta ismét tanácsot adtál Nekem, azzal a kéréssel, 
hogy irgalmazzak nektek! 

Puriszta erre így kiáltott fel félelmében, bánatában: óh mit cselekedtem én 
istenségeddel szemben? A síró Geméla panaszosan mondotta: így tehát 
mindnyájan elvesztünk! Naeme és Pura sem tudta hányadán van nagy 
félelmében, fájdalmában. Az Úr azonban mindnyájukat szentséges keblére 
szorította, s így szólt: 

Leánykáim! Boldogtalanok és elveszettek vagytok-e az Én keblemen, 
amidőn Én, a Teremtőtök, Atyátok, forró szeretettel, láthatóan karomon 
hordozlak titeket, akárcsak az anya, gyenge szeretett csecsemőjét?! 

Ez a kérdés kijózanította mind a négyet és Puriszta sírva mosolyogva, 
mondotta: - én legjóságosabb Atyám! Most persze nem vagyunk elveszve, de 
azért mégis bűnösök vagyunk Előtted! 

Ha bűnösök volnátok - szólt az Atya - nem lehetnétek Nálam! Mivel 
azonban nem vagytok bűnösök, az Én legkedvesebb leánykáim vagytok, 
akiket karomon hordozok. Mint Atya, azt akarom, hogy kedves kis 
gyermekeim tanácsot adjanak Nekem, mintha szükségem volna ilyen tanácsra, 
s tevékenykedni engedem őket, mintha szükségem volna tevékenykedésükre 
és segítségükre! Ezt, mint atya, kis gyermekei iránti nagy szeretetemből 
engedem meg, de cselekedetüket, tanácsukat úgy irányítom, hogy végül 
mindenkor elérjem célomat. 

Ezért ezúttal tanácsot kell adnod Nekem, leánykám, mit tegyek, s Én nem 
cselekszem addig másként, mint amiket, s ahogyan tanácsolod Nekem! 

Puriszta erre újból felbátorodva, nyakába borult az Atyának, összecsókolta, 
s mondá: - óh, engedd meg, hogy a nők is beléphessenek Irántad való 
szeretetemből a konyhába! Jöjj velünk együtt oda, s engedd meg, tetszésed 
szerint, hogy mindnyájan felismerhessenek, mint a jóságos, szentséges 
Atyánkat, s szerethessünk, imádhassunk Téged! 

Amen - szólt az Atya - így legyen! Menjünk tehát a kunyhóba! 

Geméla erre megkérdezte: Atyánk, a kunyhóban is közeledhetünk Hozzád? 

Leánykám - szólt az Atya - amiként itt ugyanúgy a kunyhóban is, mert Én 
mindenütt ugyanazon jóságos Atya vagyok! Kövessetek tehát Engem bízvást! 
Amen. 


42. Fejezet Az Úr Purisztával, 


Gemélával, Purával, 
Naemével a kunyhóban. A 
kívülálló kíváncsiskodók 
kérdései és gyanúsításai. 
Énok mélységes szellemi 
felvilágosító beszéde a 
kételkedőkhöz, s 
bírálgatókhoz 


Elmenőben az Úr így szólt Énokhoz: Készítsd elő, s csak azután vezesd 
őket a kunyhójukhoz! Az asszonyok azonban ne lépjenek be oda, amíg Én a 
kunyhóban tartózkodok, kivéve Évát, s ezt a négyet itt Velem! 

Az Úr erre négy szeretett leánykájával a kunyhóba ment, s amíg az egész 
társaság összegyűlt, az isteni kegyelem megnyilvánulásairól beszélt, feltárta 
nagy útjait gyermekeihez és szemléletesen leleplezte az emberek nagy 
rendeltetését, valamint a sátán gonosz üzelmeit. 

Közben Hored és Lamek lépett Énokhoz, s megkérdezték Énok atya nem 
mondanád meg nekünk, ki az a férfiú, aki egyedül van itt a kunyhóban, az Úr 
által megadott szabály ellenére a négy nővel, azaz feleségeinkkel és 
Purisztával, s a szépséges Purával! E férfiú mögött valami rendkívülinek kell 
lennie! Te biztosan ismered őt, mert úgy beszélt veled, mint régi ismerőssel. 
Ha Séhel megdicsőülése nem csupán érzéki csalódás volt, akkor ő bizonyára 
magasabb rendű világból való, ezért nagyon kívánatos volna számunkra, ha 
közelebbit tudnánk felőle. 

Mi már azt is gondoltuk, hogy Ő talán maga az Úr, de ez nem egyezik 
Puriszta azon kijelentésével, hogy az Úr azt mondotta, akkor jelenik meg, ha 
mindnyájan összegyűltünk a kunyhóban, s ott a legnagyobb lelki 
nyugalomban várjuk Őt, mire ezután felismerhetőleg megjelenik, s tudatja 
velünk mindazt, ami a síkságon végbement! 

Ez a férfiú azonban nem így jelent meg, s mialatt mi a kunyhóban az Úr 
fogadására készültünk, a négy legszebb nővel kissé megbotránkoztató módon 
foglalkozott! Ez a négy a legtisztább csillag a magaslaton és mi nem is 
ütköztünk meg azon, hogy szinte halálosan szerelmesek ebbe a férfiúba! 
Ebből azonban még nem következik, hogy ő maga az Úr! 

Az Úr hűséges az Ő ígéreteiben, tehát nem is jelenhet meg másként, mint 
ahogyan Puriszta által előre közölte. Mondd meg nekünk, tehát Énok atya, ki 
ez a férfiú és honnan való? 

Ezután még többen is Énokhoz léptek, s ugyanezt kérdezték tőle. 

Ádám más véleményen volt, s így szólt Énokhoz: Énok nekem gyanúsnak 
tűnik fel ez a férfiú, mert amit a különben oly szemérmes és tisztességes 
nőkkel cselekszik, azt semmiképpen sem találom helyénvalónak! 

Sét fiának teljes megsemmisítését is úgy értelmezheti az ember, ahogyan 
akarja, mert az a mi próbatételünk végett megengedhette azt is, hogy 


világosság ellenére cselekedje ezt! 

Te, úgy látszik ismered ezt a férfiút, de az nem elegendő az én 
megnyugtatásomra, mivel én nem ismerem őt! Én pedig olyan gyermek 
vagyok ki sokszor megégette magát, s ezért nagyon félek a tűztől. Adj tehát 
nekünk közelebbi felvilágosítást erről a fehér ruhásról, hadd menjünk ezután a 
kunyhóba, másként az Úr még sokáig nem jelenik meg! 

Ez a férfiú a jelzett okokból ugyanúgy nem lehet az Úr, mint a magunk 
fajtájából sem lehetne senki sem! Ha ugyanis ő lenne az Úr, akkor Puriszta 
meg lenne hazudtolva. Ezt neked is ugyanúgy be kell látnod, mint nekünk is! 
Hogy ez a négy nő annyira ragaszkodik hozzá, az nem sokat jelent, mert a nők 
könnyen hívők és vakok. Ha egyikük tíz éven át imádkozott, s a tizenegyedik 
évben erős kísértés környékezi meg, a kísértő karjába veti magát, mert a nő is 
szabad és tehet, amit akar! 

Mondd meg tehát, amit tudsz, de csak röviden, hogy hamarosan a 
kunyhóba legyünk, s hogy annak a férfiúnak ne legyen tovább alkalma ezzel a 
négy fiatal galambbal tetszése szerint foglalkozni. Az isteni dolgokban sem 
lehetünk annyira lanyhák, másként a világ nem állhat fenn még ezer évig, s 
azon túl, miként az én mindenkori Isten iránti buzgalmamból fennállott! 

Halljátok kedves atyák, testvérek és gyermekek - szólt erre Énok. 
Nyelvetek és gondolataitok ugyancsak élénk tevékenységben vannak, de 
szívetek még nem mozdult meg. Úgy látszik teljesen elfeledtétek az Úr által 
juttatott szabbati beszédemet, ha nem értitek meg a Purisztának tett ígéretet! 
Micsoda Puriszta kunyhója, amelyen mindenkor várnunk kell az Úrra? A mi 
szívünk az, az abban égő tűz, a mi égő szeretetünk Isten iránt! 

Ki vonult be közületek eddig ebbe a kunyhóba, ki fogadta be testvéreit 
ebbe, és ki akar a legutolsó és legjelentéktelenebb lenni testvérei között? Éván 
és Purisztán kívül egy nő se lépjen a kunyhóba! Ez azt jelenti - ha mi az Isten 
iránti szeretetben nyugszunk meg szívünkben, akkor ne gondoljunk a nőkre, s 
ne zavarjuk meg az Isten iránti szeretetet, a nők iránti szeretettel, kivéve az 
anyai és a gyermeki szeretetet, mert ez nem zavarja meg az Isten iránti 
szeretetet, hanem csak mértékül szolgál arra, miként kell Istent szeretnünk! 
Megértettétek ezt? 

Mivel az Úr végtelenül irgalmasabb és hűségesebb, mint mi vagyunk, 
ígérete szerint mégis eljött hozzánk, de úgy jött el, amilyen a szívünk állapota 
volt. Nők lakoztak szívünkben, tehát a nőkhöz jött el, befogadta őket, mivel 
mi nem voltunk jelen Purisztának szívünket jelentő kunyhójában! Megértitek 
ezt? 

Az Úr négy kedvence azonban - bennünket megszégyenítve - Puriszta élő 
kunyhójában várt Reá. Ezért jött először hozzájuk, amíg mi itt hiábavaló 
mindent fecsegünk, addig ők már legnagyobb boldogság közepette élvezik az 
Úr kegyelmét, irgalmát, szeretetét! Megértették ezt? 

Ti még mit sem tudtok a síkság dolgáról, ennek a négynek azonban az Úr 
már feltárta csodás útjait, vezetéseit! Megértettétek ezt? 

Ti még azt kérdezitek, ki ez a férfiú? A négy tiszta azonban már régen az 


Úr karjai között pihen a szentséges, szeretetteljes Atyánknak örvendezve! 

Én nem mondom nektek, hogy az a férfiú az Atya, hanem vonuljatok be 
szívetekbe, s akkor felismeritek, ki ez a férfiú! Megértitek ezt? Igen, most már 
meg kell ezt értenetek, hogyha nem vagytok vakabbak a Föld középpontjánál. 
Ezzel mindent megmondtam nektek, cselekedjetek a szerint és ismerjétek fel 
nevében nagy vakságtokat! Amen. 

Erre mindnyájuknak megnyílt a szeme és felismerték mellüket verve, 
milyen idő következett el. 

43. Fejezet Az elképedt férfiak. A 
kíváncsi asszonyok 
fecsegése. Mira nővér kegyes 
nézete 


Csak némi idő elteltével ébredtek az atyák, a keleti társaság tagjai 
öntudatra, de senki sem tudta mihez fogjon. Elképedve tekingettek egymásra, 
és szinte némán kérdezték - mi ez? Mi van velünk, és mit cselekedtünk? E 
néma kérdésekre azonban sehonnan sem érkezett válasz. 

A némi távolságban álldogáló nők is észrevették, hogy valami különös 
történt a férfiaknál, mert nagyon titokzatosan dugják össze a fejüket. Nem a 
gyenge, hanem a kíváncsiság néven ismert erős tulajdonságuk arra késztette 
tehát őket, hogy közelebb húzódjanak a férfiakhoz és kihallgassák mi történt. 

Egyikük útközben megkérdezte szomszédnőjét: mit gondolsz, mi történt a 
férfiaknál? A kérdezett fontoskodva mondotta: óh nővérem, biztosan valami 
nagyon különös dolog, minden esetre egy csoda! Csak mondaná meg nekünk 
valaki, mi volt ez? Egy másik így szólt: biztosan a különös férfiú miatt volt 
valami! Igen, igen, mondotta a negyedik, ez az utálatos ember egyedül ment 
be a négy szemérmes nővel a kunyhóba, mert a szabadban félt a mi erkölcsös 
szemünktől. 

Igazad van - szólt az ötödik - a kunyhóban nem kell tőlünk félni, s ott 
kényelmesebb is. Horednek és Lameknek már egyszer, úgy futólagosan már 
úgyis megmondottam, legyetek résen, mert az ilyen szép, fiatal és forróvérű 
nő sohasem teljesen megbízható! Most itt van, lássák a bölcs férfiak, akik 
nekünk, tapasztalt asszonyoknak mindig be akarják fogni a szánkat! 

Halálra nevethetné magát vagy halálra bosszankodhatna az ember. Bölcs 
orruk elől csípi el magának ez a délről való varázsló a nőket, a kelet 
gyöngyeit, akikről már ugyanis hallottam egyet s mást. Most összedugják a 
fejüket merő félelemből és féltékenységből és  bölcsességükben is 
tanácstalanok.  Legerősebb férfit már elvarázsolta, s ha erőszakot 
alkalmaznának a varázslóval szemben, ők is ugyanúgy járhatnak! 

Igen, biztosan igazad van - mondotta a hatodik - mert én láttam és 
hallottam az imént, hogy Énok odament, hogy elűzze a varázslót e 
megszentelt helyről, de a varázsló nem engedelmeskedett neki, Énok erre még 
Purisztát is elküldte a varázslóhoz, hogy meglágyítsa, s eltávolítsa, de Énok 
nagyon tévedett, mert a varázsló a Puriszta papnőt is mindjárt elvarázsolta, s 


ez rögtön reá is borult a varázslóra! 

Egyik szomszédasszony erre így szólt: igen, így volt, de én még mást is 
akartam mondani! Ah, már tudom! A bölcs Énok az erős Sehelt is odaküldte. 
Midőn Sehel a kezénél fogva el akarta húzni arról a helyről a varázslót, az 
rögtön Isten tudja hova, elvarázsolta őt! Most úgy vannak a férfiak, minden 
bölcsességükkel, mint a borjú az új kapu előtt, s nem tudnak se ki, se be! 

Nevetni tudnék, mondotta gúnyosan mosolyogva egy másik asszony, ha ez 
a derék varázsló a bölcs férfiak szemeláttára teljesen eltüntetné a kelet e négy 
gyöngyét, az örök harmatos rózsákat és isten tudja miféle szépségeket. A 
férfiaknak biztosan kiugrana erre a szemük. 

És most, fűzte hozzá egy másik, az Úr Jehova megjelenne, miként Puriszta 
hirdette, akkor szeretném látni milyen zavarba kerülnének ezek a bölcs urak! 

Ismét egy másik ezt mondotta: afelől biztosak lehetünk, az Úr most sokáig 
késlekedik, mert ilyen botrány láttára nem jelenik meg, legfeljebb a tüzes 
fenyítő vesszővel, amit a varázsló, a négy mennyei szemű, a bölcs férfiakkal 
együtt nagyon is megérdemelne! Az öreg, különben tiszteletreméltó Éva anya 
is teljesen a férfiak pártján van. Egyetlen férfira sem szabad nála panaszkodni, 
mert akkor baj van. Midőn Uránion felesége panaszkodott neki, derakas 
dorgálásban részesült vigasztalás helyett. Nekünk le kellett nyelnünk jogos 
felháborodásunkat, s hallgatnunk kellett, mint az egérnek a macska előtt! Aki 
ezt helyesnek találja, az nem tudom, miféle forrásból merítette bölcsességét! 

Egy másik megjegyezte: óh én alapjukból ismerem a férfiakat. Mindnyájan 
szerelmesek a fejük búbjáig. A varázsló azonban áthúzta most a számításukat, 
s ezért meghökkenve dugják össze a fejüket! Nem régen az öreg Ádám atya 
házában fogadta az ifjú szép Purát, folyton magával viszi a magaslatra, és már 
azt is látták, ahogyan megcsókolta. 

Ez már nem is új dolog - szólt egyik szomszédnő - ezt magam is láttam, de 
nemcsak csókolta, hanem még becézgette is, ki tudja milyen, számára persze 
már elkésett szándékkal! Igen, a férfiak, azok az igaziak. Csak addig 
bízhatunk bennük, amíg látjuk őket, de addig is csak alig! 

Mira ekkor egy hatvanéves, akkoriban tehát még nagyon ifjú és hajadon nő 
lépett az asszonyok közé, s így szólt: ez a tere-fere úgy tűnik nekem, mint 
amikor üres szalmát csépelnek, hogy egy néhány szem magot nyerjenek 
ebből. Ha rajtam múlna, inkább azt állítanám, hogy belőletek csak az izzó 
féltékenység beszél, s hogy mindabban, amivel a férfiakat vádoljátok, főleg ti 
vagytok bűnösek, míg a mindenkor oly bölcs férfiakról ezt kevésbé tételezem 
fel! 

Sőt, azt is merem állítani, hogy mindegyikünk a legcsekélyebb ellenvetés 
nélkül megengedte volna, hogy ez a dicsőséges férfiú elvarázsolja, ha úgy 
akarta volna. Mivel ez a férfiú ezt bizonyára alapos okból nem cselekedte 
meg, sőt eltávolított mindnyájunkat, ezért már gyalázatosnak bélyegzitek őt! 
Ó, ezt nagyon természetesnek találom. Nekem is intett, hogy jöjjek hozzá, s 
ha nem féltem volna tőletek, meg is tettem volna, miként unokahúgom, 
Puriszta is megtette! 


De most már minden ilyen félelem elszállt belőlem, s tudom, mit beszélek! 
Jegyezzétek meg magatoknak, ti egyébként tiszteletreméltó anyák és nővérek: 
ha az Úr, Jehova megjelenik, ha ugyan máris nem jelent meg, akkor 
ugyancsak rosszul jártok! Ki tudja, nem jobban járt-e a négy gyöngyszem, 
mint mi és az általatok annyira lebecsült férfiak? Én ugyanis erős fényt láttam 
ama férfiú mögött, s ki tudja közülünk, nem maga az Úr e, ez az általatok 
megvetett férfiú? Ha ez mégis így van, mi lesz akkor veletek? 

Erre valamennyien megszeppenve némultak el. 

44. Fejezet Az aggódó Mira beszélgetése 
Énokkal 


Mira csakhamar észrevette milyen hatással voltak szavai az asszonyokra, s 
így gondolkozott: az anyák és testvérek hirtelen elnémultak és nagy rémület 
tükröződik vissza arcukról! Ilyen siralmas állapotban nem hagyhatom őket, de 
már tudom, mit teszek! Énokhoz megyek, s megkérem vigasztalja meg a 
megrémült anyákat! 

Mirát mindig a gyors elhatározás jellemezte, s ezért itt is azonnal Énokhoz 
lépett és közölte vele mindezt. Énok majdnem felelősségre vonásként 
mondotta neki: nem kellett volna ilyen kotnyelesnek lenned, mert ezzel 
nagyon megrémítetted az anyákat és nővéreket. 

Úgy, ahogyan most megtaláltad a hozzám vezető utat, előbb is 
megtalálhattad volna ezt, s akkor még a szeretet útján rendezhettük volna az 
Úr nevében az anyák és testvérek tévelygéseit. Most azonban midőn már 
szinte ítélet alá juttattad őket, ez már nem olyan könnyű, ahogyan te 
elképzeled! 

Énok atya - felelte most már bátran Mira - te bölcs és az Úr által választott 
egyedüli főpap vagy, de azért úgy vélem én mégsem követtem el hibát, mert 
Isten jogait magasabbra kell helyezni az emberi jogoknál, ha ezek nem 
egyeznek az isteniekkel! 

Az anyák és a nővérek elragadtatták magukat volt buzgalmukban, ami 
gyakori a nőknél, s én nem tudtam tovább elviselni, hogy a legszentségesebb, 
legjóságosabb Atyát, az Ő tökéletes emberi alakjában gyalázzák, s ezért 
megmondottam nekik véleményemet. Arról nem tehetek, hogy a szavaimmal 
annyira megszomorítottam, s megfélemlítettem őket! 

Ne haragudj ezért rám, kedves Énok atya, mert én nem rossz, hanem csakis 
jó szándékkal tettem ezt. Azt mondom neked egész határozottan, ha ez a férfiú 
intene nekem, rögtön faképnél hagynám az anyákat, nővéreket, sőt az egész 
világot és egyenesen hozzá sietnék, mert e férfiú mögött több rejlik, mint csak 
egy ember. Ezt határozottan tudom! 

Halljad Mira, szólt Énok, te sokkal okosabb vagy, mint bárki a te 
nemzetedhez tartozók közül. Ezért nem is lehet nehéz számodra, hogy az 
anyákon és nővéreken, akiket teljes szívedből szeretsz, segíts! 

Igen, kedves Énok anya - felelte Mira - a te kitérő szavaid után, nem is 
marad egyéb hátra! Már úgyis gondoltam magamban, hogy nem nálatok 


található meg az irgalmasság legfelsőbb fokozata. Csak odajuthatnék ehhez a 
férfiúhoz, Ő biztosan előbb meghallgatna engem, mint ti! 

Nos, szólt Énok, az a férfiú a kunyhóban van, s az ajtó tárva van! Én nem 
akarlak visszatartani attól, hogy nála keress segítséget! Menjél tehát hozzá, ha 
úgy véled, hogy előbb meghallgat téged, mint én! 

Óh, ha ezt megtehetem, felelte Mira, akkor már egy cseppet sem félek! 
Örvendjetek ti szegény anyák és nővérek, mert Énok nélkül is segítve lesz 
rajtunk. Annak a dicsőséges férfiúnak bizonyára jobb a szíve, mint a tied, 
kedves Énok atya, s nem dorgál meg engem, ha eléje tárom azt a bajomat, 
hanem segít rajtam. 

Mira erre a kunyhóba ment! 

45. Fejezet Mira belépése a kunyhóba, 
próbára tétele, tisztulása és 
befogadása az Úr által 


Midőn Mira a kunyhóba belépett, az előtte még csak alig ismeretes Úr 
felállt, s így szólt hozzá: - Miért lépsz be most ide Mira, mikor most nem is 
intettem, midőn pedig intettem neked, akkor nem jöttél? Énok útján különben 
is úgy rendelkeztem, hogy egyetlen nő se lépje át e kunyhó küszöbét, te 
azonban mégis beléptél ide? Hogyan van ez? 

Erre, a kissé élesen hangzó kérdésre Mira kezdetben meghökkent, de 
csakhamar felbátorodott, mert így gondolkozott: Ha valóban Ő az Úr, akkor 
ezt nem veszi nagyon komolyan és meglágyul, ha bensőségesen könyörgök 
Hozzá szívem mélyéből. Ha csupán egy bölcs, akkor legrosszabb esetben úgy 
megyek el innen, ahogyan ide bejöttem! 

E fontolgatás után kissé bátortalanul mondotta: - igen, igaz, hogy 
tulajdonképpen hibát követtem el, de ha meggondolom, hogy szívem 
késztetett arra és hogy Énok nem szólt a tilalomról, akkor mégsem hibáztam! 
Ki vehetné rossz néven egy bajbajutottól, ha segítséget keres és különösen egy 
olyan gyenge női lénytől, amilyen én is vagyok? 

De egyébként is, mi rosszat cselekedtem én? Helytelen talán, ha egy női 
lény jobban tiszteli, szereti Istent, mint az embereket, akik együttvéve is merő 
semmiségek Istenhez képest? Ezért megmondtam a véleményemet az 
anyáknak, a nővéreknek, mert nem tudhattam, hogy olyan nyomasztó hatással 
lesz reájuk. Ha azt előre tudtam volna, akkor hallgattam volna. De ez már 
megtörtént, s én ezerszeresen jóvá szeretném tenni hibámat, ez pedig csak 
nem lehet helytelen. 

Mindezt megmondottam Énok atyának, de neki nem volt szíve számomra 
és nagy bajom láttára. Most ezért siettem ide, mivel azt hittem, te irgalmasabb 
leszel irántam Énoknál, de amint fogadtatásodból kitűnik, belőled sem néz ki 
több irgalmasság, mint Énokból. 

Nyíltan be is kell vallanom, hogy mióta az Úr néhány napon át folyton 
szeretetre tanított bennünket, az emberek sokkal inkább irgalmatlanabbnak 

mutatkoznak, mint amilyenek előzőleg voltak. Ez pedig nem jó jel az én 


szememben. Ha rajtam múlna, én az egész világnak a segítségére lennék, de 
főleg egy gyenge nőnek, aki érthetetlen módon, úgy Isten, mint a természet 
által mindenben hátrányosabb helyzetben van, mint a férfi. 

Most megmondottam a magamét, a szívem szerint! Ha ez nincsen kedved 
szerint és akaratlanul is megsértettelek, elegendő hatalmad van arra, hogy 
engem eltávolíts, vagy úgy cselekedj velem, mint előzőleg Sehellel, mert jobb 
nem létezni, mint olyan világban élni, ahol nincsen irgalom a kőszívű 
emberekben! 

Halljad Mira - szólt az Úr - ez ugyancsak hosszú válasz volt az Én rövid 
kérdésemre! Az egyik részét megtarthattad, a másikat elhallgathattad volna, 
mert Én jobban tudom náladnál, mi tulajdonképpen a te bajod! 

Lásd, anyáid és nővéreid féltékenyek, s te is az vagy! Anyáid ócsároltak 
Engem, viselkedésüket féltékenységükben tették. Te azután rendreutasítottad 
őket merő féltékenységből, mivel ugyanis intettem neked, több jogot formáltál 
Hozzám, mint a többiek, akiknek nem intettem. Intésemre heves szeretet 
lángolt fel benned Irántam. Midőn az anyák és nővérek ócsárolni kezdtek 
Engem, szeretetedet sértették meg, mire bosszúból jól megmondottad 
véleményedet az anyáknak és nővéreknek. 

A bosszúd azonban hatásosabbnak bizonyult, mint számítottad. Ez most 
nyomasztólag hat reád és segíteni szeretnél a szenvedőkön, s mivel erre nem 
vagy képes, segítséget keresel. Azt mondom neked, a segítség hamarább 
megérkezik, mint azt várnád. Most azonban megj ki, elmélkedj hibád felett, s 
megtisztulva jöjj ismét Hozzám. Akkor befogadlak, s a négyhez hasonlóan 
téged is megáldalak! 

Mira erre szégyenpírral az arcán mondotta - ha nem lennél az Úr, nem 
nyitottam volna meg szívemet előtted. Te azonban az Úr vagy, semmi sincsen 
rejtve Előtted, ezért kimegyek a kunyhóból, mert nem vagyok méltó itt 
tartózkodni, miután láttalak, s felismertelek! Bocsásd meg nekem bűnömet, 
mikként én is megbocsátok teljes szívemből mindenkinek, aki valaha is 
megbántott! 

Igen - szólt az Úr - neked végtelen sok megbocsáttatna, ha bűnös lennél, 
mert nagyon szeretsz Engem! Te azonban tiszta vagy, maradj tehát szíved 
szerint Nálam! Énok közben majd mindent rendbe hoz. Amen. 

46. Fejezet Mira majdnem belehal 
szeretetébe, s az Úr újra 
életre kelti. A fellángoló 
szeretet, s az Úr hirtelen 

eltűnése. Az Úr újra 
megjelenik. Az ebéd 
elkészítése 


E szavak majdnem életébe kerültek volna Mirának, ha nem lett volna az 
Elet Ura színe előtt. Sokáig leplezett szeretete kitört, s mivel erre nem volt 
előkészülve, úgy esett össze, mintha a lélek elszállt volna belőle. Az Ur 


azonban megérintette ujjával, mire új élet járta át egész lényét. 

Ez teljesen rendem szerint ment végbe, mert először mindenkinek meg kell 
halnia a világ számára, mielőtt szeretetem élő erejét és hatalmát befogadni és 
elviselni képes lenne. 

Midőn Mira szeretetemből újjászületve, felemelkedett Irántam való nagy 
szeretetében egyetlen szót sem volt képes kimondani, mert csak a szeretet 
töltötte el, s ez többet jelentett a világ összes könyveinél. Ez végtelen 
jelentőségű szeretet, azaz az Isten iránti igaz tisztult szeretet volt. Ez hatotta át 
Mira egész lényét, azért sírt, s gyémántként csillogó könnyei, amelyekkel 
lábamat áztatta, többet tartalmaztak a világ összes könyvtáránál! 

Azt mondom, hogy a bűnbánó, s Engem minden szeretetével megragadó 
bűnösnek könnyei nagyobb gazdagságot jelentenek számára, mintha ezernyi 
világot kapott volna ajándékba. Mira azonban sohasem volt bűnös, azért az ő 
szeretete egy központi Nap izzó tüzéhez hasonlított, könnyei pedig a 
bolygókat világító Napokhoz. 

Ebben a szeretetben éledt tehát újra fel Mira, s olyan szemmel tekintett 
Reám, szeretetteljes szentséges Atyjára, hogy azt senki sem lett volna képes 
abban a pillanatban elviselni! Még az Én szívemnek is vissza kellett húzódnia 
e látvány elől, mert ha szabadon engedtem volna szívem szeretet 
vágyakozását érvényesülni, a leghatalmasabb szeretet lángjával ragadta volna 
meg őt, s ennek hatására megsemmisült volna. 

Ezért rövid időre eltávoztam, Énokhoz mentem, csakis előtte láthatóan, s 
tudattam vele, mit kell mondania az asszonyoknak, hogy Engem 
felismerjenek, de lobbanjanak ezért teljesen lángra. Az atyák miatt is el kellett 
tűnnöm egy kis időre, mert az ő még kissé éretlen szeretetük is túlságos 
hevességgel lobbant volna fel, s ennek lángjában még nem tudták volna 
elviselni látható jelenlétemet. 

Hirtelen eltűnésemre kissé lelohadt az Engem oly hatalmas erejű 
szeretettel megragadó kedvenceim szeretetlángolása. Egymásra tekintettek, s 
így kérdezgették egymást: - Mi az? Miért tűnt el oly váratlanul? A Napról 
akart nekünk még egyet, mást elmondani és most mégis eltűnt. Ez igazán 
nagyon különös, midőn még nagyobb szeretettel akartuk Őt megragadni akkor 
eltűnik? 

Mira azonban így szólt: az én szemem sem látja Őt, de szívem el van Vele 
telve, s az ezerszer több mint amennyit, mint szegény bűnös megérdemelnék. 
Nekem elegendő, ha csak szerethetem Őt, mert úgy is tudom, hogy látható 
megjelenése szükségszerű és ritka kegyelem részéről! Hiszen ha állandóan 
közöttünk járna emberi külsőben, akkor Iránta való folyton erősödő 
szeretetünkben végül teljesen magunkon kívül volnánk, vagy annyira Hozzá 
szoknánk jelenlétéhez, hogy embernek tűnne fel előttünk. Ő tudja tehát a 
legjobban mi a jó és helyes, ezért jelenik meg, s távozik el a kellő időben. 

Az Úr ekkor láthatóan megjelent a kunyhóban, s így szólt Mirához: - jól 
beszéltél, mert kellő időben jön, s távozik el! Ezért, mint látjátok, újra itt van 
nálatok! 


Erre örömükben felkiáltva, mindnyájan lábához borultak. Az Úr azonban 
felemelte őket, az asztalhoz ült velük, s így szólt Purisztához: nézd meg, mi 
van a tűzhelyen a fazekakkal! Élezd fel a tüzet, mert az ebédnek készen kell 
lennie, mire az atyák a kunyhóba belépnek! Igyekezz tehát kedves leányom! 

Puriszta azonnal az Úr parancsa szerint cselekedett, s midőn a gyümölcsök 
már megpuhultak, közölte ezt az Úrral. 

Jól van, szólt az Úr, helyezz mindent az asztalra. Mira pedig tudassa az 
atyákkal, hogy az ebéd elkészült, jöjjenek tehát a kunyhóba! Így legyen! 
Amen. 

47. Fejezet Mira hiába hívja az atyákat 
az ebédhez. Az Úr alázatra 
int. Mira újra és sikeresen 

hívja az atyákat. 


Mire örvendezve ment az atyákhoz, s közölte velük, hogy az ebéd 
elkészült, jöjjenek az Úr akarata szerint a kunyhóba. Mivel Énok nem volt 
jelen, mert némi távolságban az asszonyokkal beszélt, Lamek így szólt 
Mirához: 

Lásd Énoknak még dolga van, nélküle pedig nem léphetünk be a 
kunyhóba, mert ő a mi szellemi vezetőnk! 

Ugyan, mit jelent ez most, felelte Mira. Énok talán mégsem több mint az 
Úr? Én úgy vélem, minden ember inkább az Úrnak tartozik engedelmeskedni, 
mint az embereknek! Énok bizonyára tudja majd, mit kell tennie! Közöltem 
veletek az Úr megbízását, s ez elegendő! Erőszakkal nem hozhatlak, hát, 
ahogyan akarjátok, én most visszamegyek a kunyhóba! 

Lamek azonban visszahívta, s így szólt: halljad kelet legszebb gyermeke, 
nem lenne jobb, ha Énokhoz mennél, s neki is elmondanád azt, amit nekünk 
mondottál? 

Még mit nem, felelte Mira, azt mondom neked, két úrnak nem lehet 
szolgálni. Engem csak ide küldött az Úr. Ha Énok fontosabb neked az Úrnál, 
menj magad oda! Ez az egész beszéd csak üres szalmacséplésnek tűnik fel 
előttem, én tehát visszamegyek, s ti tehettek, amit csak akartok! 

De Mira, mondotta tovább Lamek, ha az Úr téged hozzánk küldött, csak 
nem fogsz nélkülünk visszatérni a kunyhóba? Mit szól majd az Úr, ha egyedül 
térsz vissza? 

Azt nem mondotta az Úr - felelte Mira - hogy én vezesselek titeket a 
kunyhóba, hanem csak annyit mondott, hívjalak oda benneteket! Ezt meg is 
tettem, a többi már nem tartozik reám, tehát megyek! 

Akkor Ádám lépett Mirához, s így szólt: kedves gyermekem, a dolog 
rendben lenne, ha te nem önhatalmúlag hívtál bennünket a kunyhóba? 

Az bizonyára bűnös dolog részetekről, felelte Mira, ha ahelyett, hogy 
engedelmeskednétek az Úr általam most veletek közölt akaratának, s még 
engem bírálgattok. Ez már sok, s ezt meg is mondom az Úrnak! 

Ezzel Mire a kunyhóba ment, s mindjárt panaszkodni is akart az Úrnak, de 


az Úr elébe vágott kérdésével, Mira, miért jössz egyedül? Hol maradtak az 
atyák? 

Ah, legjóságosabb, legszeretetteljesebb szentséges Atyám, felelte kissé 
zavartan Mira, az atyák nagyon engedetlenek! Én megmondottam nekik, 
amivel megbíztál engem, de ah, nem is akarom tovább mondani! 

Mi van tehát az atyákkal - kérdezte az Úr. 

Ezt, Te úgyis tudod, felelte Mira, tehát nincsen szükséged arra, hogy tőlem 
kérdezd meg ezt! 

Lásd Mira, - szólt az Úr - te engedelmességre intetted az imént az atyákat 
és most te akarsz engedetlen lenni az Én színem előtt! Hogyan tudod ezt 
összeegyeztetni? 

Óh Uram, felelte Mira, Te látod szívemet, s tudod, hogy nincsen abban 
engedetlenség Irántad! 

Tudom, hogy tiszta lény vagy, szólt az Úr, az atyákkal szemben kissé 
nyersen bántál el, s ezért adták értésedre, hogy több alázatot várnak egy nő 
részéről. Menj tehát újra hozzájuk, hívd ide őket. Az atyák ezúttal mindjárt 
követték őt, Énokkal együtt a kunyhóba. 

Ádám itt leborult az Úr előtt és hálát adott Neki nagy irgalmáért, mert 
mihelyt a kunyhóba beléptek látókká válva, már tudták, mi van a síksággal. 
Ezért mindnyájan dicsőítették az Urat életük mélységéből. 

48. Fejezet Étkezés Puriszta 
kunyhójában. Az Úr beszéde 
a földi gyermekekkel kötött 
szeretetszövetségről és a 
menny, s a föld látható 


közösségéről 


Miután az atyák a hét hírnök, valamint a keleti vidék más atyái és 
gyermekei szívük mélyéből dicsőítették és magasztalták a szeretetteljes 
szentséges Atyát, az Úr felszólította őket, üljenek - első ízben - Puriszta 
kunyhójába asztalhoz, s egyék, az ott főzött étkeket. 

Erre mindnyájan helyet foglaltak az Úr nagy asztalánál, mert Puriszta 
kunyhója nem akkora volt, mint ma egy falusi vagy alpesi kunyhó, hanem 
akkora, hogy abban körülbelül hatvanezer ember elfért. Nem is csekély 
nagysága miatt nevezték kunyhónak, hanem az alázat alapján. 

Midőn mindnyájan jól laktak, az Atya így szólt: Most már az egész Földön 
helyreállt a rend. Ezért vagyok újra közöttetek és megáldom látható 
jelenlétemben az egész Földet! Most újra helyreállt a kapcsolat közöttünk, 
angyalaim és a Föld között. Ezt a közös étkezést azért rendeztem, hogy az 
egész föld megemlékezzen a Föld gyermekeinek örök atyjáról, aki az ő Uruk, 
Istenük és igazi Atyjuk is. Szövetséget kötöttem veletek, hogy ezentúl igazi 
gyermekeimmé fogadlak, s mindenkor szeretetteljes szentséges Atyátok 
leszek! 

Azt mondom mindnyájatoknak, ha megmaradtok ebben a szövetségben, 


ami az Én szeretetem irántatok, s a ti szeretetek Irántam, akkor az a látható 
közösség a Föld és a Menny között folytonosan fennáll. Ha azonban 
elszakítjátok ezt a szentséges köteléket, akkor a Föld visszasüllyed előbbi 
mélységébe, és sűrű felhők borítják el, úgy hogy többé senki sem láthat 
Engem, sem pedig a Mennyet. 

És azután a Föld még mélyebbre süllyed ebben az állapotában, akkor a 
saját ítéletébe zuhan, s akkor nem, mint szeretettel, szelídséggel telt Atya 
beszélek a Föld gyermekeivel, hanem mint örök Isten bocsátom reájuk 
ítéleteimet, haragom tüzében! Aki pedig túléli azt, annak sokáig kell várni, 
amíg a szeretet új szövetsége létrejön, mert erre időt hagyok, hogy az összes 
népek inkább elsorvadjanak, mielőtt a szövetséget megújítanám! 

Ha azonban ezt a most kötött szent szövetséget nem szakítjátok szét, a 
világ élettelen külsőségeihez való visszafordulással, akkor ugyanúgy veletek 
lesz a Földön, mint a Mennyben, a halált nem ismeritek meg, hanem 
ugyanúgy szólítalak benneteket Magamhoz, miként Sehelt, s előzőleg Zurielt, 
hogy azután a szeretet hatalmas erejével tevékenykedjetek szellemben a 
teremtmények között az Én végtelen teremtési térségeimben! 

Ahol ugyanis csak egyet láttok az égbolton, ott számtalan világ lebeg az 
Én mindenhatóságomból, hozzátok hasonlókat hordozva. Most tehát 
felismerhetitek örök rendeltetésteket, s ennek könnyű útját, de senki sem 
haladhat azon mindaddig, amíg nem érlelődött meg teljesen szeretetemben! 

Ha azonban valakit elszólítok, az megszabadul nehéz teste terhétől és 
csakhamar része lesz a Szeretet szelleme örök életének nagy dicsőségében! 

Hogy láthassátok, milyen a szellemben való élet, teljesen megnyitom 
benső látástokat! Most láthatjátok a közületek való hármat, akik már átmentek 
oda és beszélhettek velük, s felismerhetitek, hogy a Belőlem való létetek 
örökké sem szűnik meg és hogy a sárkány mindenkor egy nagy hazudozó! 
Beszéljetek tehát velük, hadd mondják el nektek, hogy a szellem a 
legnagyobb boldogságban szabadon él, uralkodik, s örökké tevékenykedik! 
Amen. 

49. Fejezet Ábel, Sehel, Zuriel szellemei 
láthatókká válnak. Séth 
Sehellel, Ádám Ábellel 


beszélget. 


Az atyák ennek nagyon örvendeznek. Ádám Évával együtt azonnal 
Ábelhez, Séth Sehellel, Geméla pedig atyjához Zurielhez lépett és a szellem 
dolgairól, s annak legtökéletesebb, legszabadabb, s ezért legboldogságosabb 
életéről beszélgettek. 

Séth megkérdezte Sehelt: Fiam mi történt veled, midőn az Úr elszólított 
ebből a világból? 

Élet legyen neked a kérdésedből, felelte Sehel. Úgy éreztem magamat, 
mintha leheletté váltam volna, remegés járta át az étert, s én szabadon 
lebegtem, mint élet a végtelenségben. Világosság hatotta át a Mindenséget, s a 


lények megfosztva eddigi lényiségüktől, új életet nyertek az új világosságban. 
S minden Világosság és Élet forrása az Atya volt! 

Most én is tökéletes lény vagyok és szabadon élek Istenből az örök, 
világossággal teljes erejű élettel! Lásd Seth atyám, így volt, így van, s így lesz 
örökké! Minden másodpercben tökéletesebb életet élek az előbbi életnél. 

Hidd el Seth atyám, amit most látsz és hallasz, az nem látási csalódás, s 
nem hallási kábultság, hanem tiszta igazság és valóság! Amit azonban a 
külvilágban látsz, az csupán a fa kérge, az igazság burkolata, s a valósághoz 
képest egy olyan ország, amelyet sűrű köd és sötét felhő borít el. 

Ott azonban, folytatta Sehel, az Úrra mutatva, óh Seth atyám, ott az életnek 
Élete, s a világosságok világossága van, egész tökéletességében! Hallgass 
Szavára, mert az, minden lét alapja. Az Ő, az Atya szavából jöttünk létre 
valamennyien! Hallgassátok meg tehát, amit az Atya mond, s őrizzétek meg 
azt magatokban, akkor majd meggyőződtök arról, hogy aki magában hordozza 
az Atya szavát, az az örök életet is magában hordozza! 

Az Ő szava lényeg és beszédének hangja minden dolgok alapja. Ezért Övé 
legyen minden szeretet, imádat, dicsőítés mindörökké. Amen. 

Sehel e szavai nagy hatással voltak az egész társaságra, s mindnyájan 
dicsőítették, magasztalták az élet Urát, amiért ilyen magas fokú bölcsességet 
és hatalmat juttatott az angyaloknak kegyelméből. 

Ádám erre megkérdezte Ábelt: - szeretett és sokáig gyászolt fiam, te is 
képes vagy ilyen szavakra, mint amilyenek most hatalmas erővel áradt Sehel 
ajkáról? 

A Föld embereinek atyja, szólt Ábel, sem Sehelben, sem bennem, hanem 
minden csak Istenben, az örök szentséges Atyában rejlik, s Belőle ered a mi 
szavunk, az Ő szava, miként szentséges akarata is mindenkor az a mi 
akaratunk. A szellem számára nincs más szó, mint csakis Istennek, az 
Atyának a szava, miként élet nincsen más, hanem csak az Atya élete létezik. 

Aki Istenben él, az Istenből is beszél, és így Isten Igéjét is hirdetheti. Aki 
azonban azt állítja, ez a saját tulajdonom, gyűjtöttem, az hazug és hasonlít a 
vén sárkányhoz, aki Isten nagy irgalmát felhasználva, azt mondja: felette állok 
az Úrnak, s megfenyíthetem, amikor akarom, holott ő maga a legsúlyosabban 
megfenyített lény! 

Lásd atyám, a tisztult szellem számára könnyű az Atya erejéből, 
hatalmából beszélni és cselekedni, mert az már az Atyában él és szabadon 
lélegzik. Övé legyen tehát örökké minden szeretet. Amen. 

E szavak meghatották Ádámot, Évát pedig sírásra kényszerítették, s Ádám 
így kiáltott fel: Óh Istenem, szentséges Atyám, örömmel élek ugyan a Földön 
gyermekeid között, de még inkább élnék ott, ahol a Te Ábeled, s az én 
Ábelem él! 

Ádám - szólt az Úr - már csak rövid időd van hátra, azután nyugalomra 
térsz! 

De mi a nyugalom? Kérdezte Ádám. 

A nyugalom - szólt az Úr - a szellem feltámadása Belőlem az örök életre! 


Amíg Én fel nem támadok benned, addig maradsz az élet világosságában, a 
Belőlem eredő szeretet testében! Nyugodj meg tehát, egyél-igyál, míg Testem 
és Vérem feltámaszt téged. 
50. Fejezet Geméla kérdései az itteni és 
a túlvilági életről. Zuriel 
szellemének válasza 


Ezután Geméla is megkérdezte atyját Zurielt, - nagy különbség van-e az 
evilági élet és a szellem élete között és láthatja-e a szellemi ember a 
természetszerű világot, s azokat az embereket, akik még testben élnek a 
világon? 

Halljad te az Úr leánya, szólt Zuriel, ez merőben hiú kérdés! Az élet 
mindenütt egyforma, s ha az ember az Úrból eredő életben él, semmi 
különbség sincsen élet és élet között! Ha pedig az ember nem az Úrból való 
életet éli, akkor az nem is élet, hanem halál. Ez tudatos ugyan, de ezzel a 
tudattal is csak önmagát csalja meg az ember, mert az ilyen lét egy rossz és 
semmis álomhoz hasonlatos, mivel semmi alapja sincsen. 

A dolgok anyagát azonban, amint azok a tudat számára megnyilvánulnak, 
nem kell élettelennek tartani, mert azokban hatalmas erők működnek, s 
mindenben megmutatkozó isteni akaraterő és hatalom megnyilvánulásaként, 
hanem csak annyiban nyilvánul meg a halál, ha az ember a neki Istentől 
juttatott akarat szabadságával önkényesen elszakad Istentől, s a saját erejéből 
akar létezni. Az isteni szeretetből és irgalomból továbbra is létezik ugyan az 
ember akkor is, de más kérdés, hogy miként! 

Mindebből megértheted leányom az Úrban, hogy a tulajdonképpeni élet 
mindenütt és minden körülmény között ugyanazon módon nyilvánul meg. Ha 
ezt még nem tudod teljesen megérteni, tekints az Úrra! Ő a minden életek 
legtökéletesebb Élete, s a mi életünk is Belőle származik, külső lényisége 
szerint nem láthatsz semmi különbséget közötte és közöttem, mert mi Istenből 
valók vagyunk, s ezért az Ő tökéletes képmásai is. 

Az Ő élete tehát a mi életünk is és bárhol is élünk, ha szívünkben Vele 
vagyunk, akár testben vagyunk még, akár szellemben. Ezért felesleges az a 
kérdésed is, láthatja-e a tiszta szabad szellem a természetszerű világot, s azt, 
ami ezen létezik. Ha ugyanis a tulajdonképpeni élet mindenütt egyforma, 
akkor a látásban sem lehet különbség. Ha az anyag által elburkolt szellemed is 
láthatja a dolgokat, mennyivel inkább kész erre a tiszta szabad szellem, ha az 
Úr ezt akarja. 

Ha azonban az Úr ezt nem akarja, akkor sem a szabad, sem a lekötött 
szellem sem láthat, mert a szellem látását is ugyanúgy elveheti, mint a testi 
látást. Miként most az Úr akaratából egyaránt láthatod a szellemi és a 
természeti világot, ugyanúgy látom én is, ha az Úr akarja, és ha szükséges, 
mind a kettőt is. Ha pedig nekünk szellemeknek az a rendeltetésünk, hogy az 
Úrból eredő szeretet hatalmával szolgáljunk a világoknak, miként volna az 
lehetséges, ha nem látnánk azokat? 


Most te is keresztül látsz az anyagon, s engem, mint szellemet is láthatsz, s 
ugyanúgy láthatlak én is téged, így tehát semmi különbség sincsen élet és élet 
között. Közöttem és közötted most még az a különbség, hogy te testben vagy, 
ez pedig nem képes szellemi mozgásra és gyors helyváltozásra, de 
szellemedben ez is benne rejlik, s ezt elevenen át is érezheted! 

Ez minden, amit egyelőre tudnod kell erről, s ha mind mélyebben vonulsz 


vissza szellemedbe, mindenről még testi életedben is meggyőződhetsz. Ezt az 
Ur nevében, szívemből kívánom neked. Amen. 


51. Fejezet Geméla túláradó hálája, s az 
Úr beszéde a szeretet nagy 
értékéről. Ígéret Gemélának, 
valamint Purának, mint a 
jövendő Máriának 


Midőn Geméla ezt hallotta Zurieltől, vidáman fordult a Menny és Föld 
Urához, hálát adott Neki, dicsőítette, magasztalta, szeretettől lángoló szívvel, 
ezért a nagy kegyelemért, amiért meggyőződhetett arról, hogy a szellem élete 
azonos a Földön, testben élő ember életével, ha ezt igazi szeretet tölti el a 
szeretetteljes irgalmas, szentséges Atya iránt! 

Igen, így van az az embereknél, szólt az Úr, akik sokat kaptak, azok 
hálátlanabbak, mint akik kevesebbet kaptak! Lásd, abban a kegyelemben, 
amelyben te részesültél, itt mindnyájan szintén bőségesen részesültek. 
Asztalomnál étkeztek, mialatt te a tűzhelynél foglalkoztál, s eddig még 
egyetlen falathoz sem jutottál asztalomról, de azért még egy sem jött Hozzám 
szeretettől késztetve, mint te! 

Én azonban azt mondom neked: Szívem a legjobb asztal, s ha nem is 
étkeztél asztalomnál, Szívemből nyersz táplálékot, s ez hasonlíthatatlanul jobb 
annál a tápláléknál, amelyet a tűzhelyen megfőztek! Azt mondom neked 
szeretett leányom, egy gyermeknek Irántam, az Atya iránti szívbeli szeretete 
többet ér a legmagasztosabb bölcsességnél és minden elképzelhető 
tudománynál! 

Mert akinek szeretete van, annak mindene megvan. Akinek szeretete 
azonban csak a bölcsességre, a tudományra irányul, annak csak legyen úgy, de 
Szívem nem lesz az övé, miként most és mindenkor a tied! Higgy szavaimban 
emberi nemzedék a Földön! És ha neked fontosabb a dolgok megismerése az 
Én atyai szeretetemnél, akkor bekövetkezik ugyan, hogy leigázod hatalmas 
bölcsességeddel a szegénységet, de Én is leigázlak, s nem kínállak és nem 
kedveskedek neked. 

Téged azonban Gemélám, megkínállak, s fenntartalak, sőt az emberek egy 
új Atyja származzon tested gyümölcséből, és töltsék el a testedből származók 
az egész földkerekséget! 

Ekkor a többi nő is leborult az Úr előtt és bocsánatát kérték, amiért 
elmulasztották megtenni azt, amit Geméla tett. A szegény Pura keservesen sírt 
és szinte magánkívül volt félelmében és bánatában. 

Az Úr azonban felemelte mindnyájukat, Purát pedig karjára vette, s így 
szólt: ne sírj leánykám, mert neked a legkevesebb okod van erre! Tudom 
mennyire szeretsz, légy tehát vidám, mert te és Geméla olyan közel vagytok 
Hozzám, mint a saját mindenható Szívem! 

Neked Geméla, egy új nemzedéket adok, Pura neked pedig élő Igémet. Így 
létezel majd szellemben élő testként, s az idők idején testben érintetlenül, 
nemzés nélküli test származik belőled, s ez lesz a minden életek alapja. 
Nyugodj meg és légy vidám, mert végtelenül szeretlek és Kívülem sem a 


Mennyben, sem a Földön nem dicsőségesebb és szebb senki sem náladnál! 

De nézd, a kunyhó küszöbén vár valaki reád, a volt földi nemződ, Gabriel 
a neve. Őt kövesd! Elvezet téged mennyi lakomba. Velem leszel idők idejéig! 
A többit majd az Én nagy atyai házamban tudod meg! Amen. 

Pura azonban átölelte az Urat, s nem akart távozni Tőle! 

Leánykám, szólt az Úr, ahová Gabriel téged elvezet ott nem kell ám 
várnod, mert mire te odaérsz, Én már ott leszek, s eléd megyek, s Magam 
vezetlek be házamba. 

Megj tehát nyugodtan, mert megtartom szavaimat! Amen. 

Pura erre mégegyszer keblére szorította az Úr fejét, aztán eltűnt, az Úr 
angyala elvezette őt átszellemült testében, az Úr házába, azaz az Atya 
szeretetébe. Mira, Puriszta és Naeme is sírt, az Úr azonban megerősítette a 
szeretetével, s megáldotta őket. 

Az Úr e beszéde és cselekménye nagyon meghökkentette az atyákat, Énok 
kivételével. Élettelen szobrok gyanánt megmerevedve álltak, s egyikük sem 
merészelt egy szót sem szólni, mivel találva érezték magukat. 

52. Fejezet Ádám mentegetőzése, s 
együgyű kérelme az Úrhoz a 
dorgálás és az ítélettel való 
fenyegetés visszavonása 
végett. Az Úr emlékezetes 
válasza 


Ádám csak némi idő után szedte össze magát, s az Úrhoz lépve, 
hódolatteljesen mondotta: óh Uram, legszeretetteljesebb szentséges Atyánk, 
amennyiben mindnyájunk nevében beszélhetek, azt mondhatom, hogy mi, 
mindenkor szerettünk, magasztaltunk Téged! Mi persze nem futottunk úgy 
Hozzád, mint a kedves, hálás Geméla tette, de ezt, legalább is érzésem szerint 
nem azért nem tettük meg, mintha nem becsültük volna meg a Te szentséges 
kegyelmedet és irgalmadat, amit velünk szemben tanúsítottál, hanem csupán 
Irántad való szeretetünk és lehető legmagasabb fokú hódolatunk miatt! 

Mi látjuk és teljesen át is érezzük, ki vagy Te, a nők azonban már kevésbé 
képesek erre, azért inkább külsőségesen kell közeledniük Hozzád, mivel a 
fokozatos benső szellemi közeledésre sokkal kevésbé alkalmasak, mint a 
férfiak. Mindezt megfontolva, nyíltan megvallom, hogy Énok kivételével 
hozzánk intézett dorgálásodat kissé túlságosan szigorúnak tartom! 

Úgy beszélek, ahogyan érzek, s ennek az érzésemnek mindaddig igaznak is 
kell lennie, amíg egy másik érzés, meg nem győz arról, hogy első érzésem 
téves volt. Te a mindenható örök Isten vagy önmagadból, én pedig csak a Te 
mindenható szentséges akaratodnak egy időleges gyenge teremtménye 
vagyok. Ha Te, mint Teremtő beszélsz velem, akkor én is nyíltan és olyan 
szabadon beszélek Veled, mint amilyennek teremtettél Engem! 

Mert nyíltan megmondom Neked, Teremtő Atyám, ezúttal nagyon is sokat 
mondottál nekünk, szegény gyermekeidnek, s a fele is elegendő lett volna 


ahhoz, hogy a halálba süllyesszen bennünket! Ha azt mondamám egyik 
gyermekemnek, - halljad te haszontalan gyermek, ha nem szeretsz engem 
mindenekfelett, s nem győződök meg a legmagasabb fokú szeretetedről, akkor 
azonnal megöllek. Ezért tudna-e az így megfenyegetett gyermek engem 
valóban szeretni? Ezért, óh Istenem, Teremtőm, Atyám, vondd vissza 
fenyegetésedet, hogy szabadon, szívünk gyermeki érzéséből szerethessünk 
Téged, nem pedig fenyegetéseid miatti félelmünkben. 

Ne fenyegess bennünket, s ne ígérj semmit, hanem maradj meg nekünk a 
Belőled eredő élettel Atyánknak, hogy azután, mint örök szentséges Atyánkat, 
mindjobban szerethessünk Téged! Te persze szabadon cselekedhetsz úgy, 
ahogyan akarsz, mert egyedül Te vagy az Úr Zebaoth Isten és senkitől sem 
kell tanácsot kérned. Minden élet a Tiéd, halál nincsen Benned, Reád örökké 
sem hat semmi sem nyomasztólag! Nálunk azonban egészen másképp van. 
Minden lélegzetvételünk Tőled van, s függ, és olyan végtelenül gyengék 
vagyunk Hozzád képest, hogy egy röpke pillantásoddal is megsemmisíthetsz 
mindnyájunkat! 

Te nem érzel fájdalmat, bennünket azonban úgy teremtettél, hogy 
kimondhatatlan fájdalmaknak, halálnak megsemmisülésnek is alá vagyunk 
vetve. De ezért még nagy fájdalmak közepette is mindenekfelett akarunk 
Téged szeretni. De ha meg akarsz bennünket ölni, akkor képtelenek vagyunk 
Téged szeretni, mert ki szerethet Téged haragodban, vagy a halálban! 

Az Úr erre Ádámhoz fordulva így szólt: te, mint ember beszélsz Velem 
Teremtőddel és jól is teszed ezt, mert ezzel bizonyítod, hogy jól sikerült 
mesterművem vagy, és szabadon tudsz beszélni Velem! De az igazi 
gyermekek, akik Atyjukat tökéletesen ismerve, tudják milyen végtelen 
jóságos Ő, egészen másként beszélnek Atyjukkal, mert szeretik, s ezért nem 
félnek Tőle, hanem úgy tesznek, mint ezek a leánykák! 

Ha azonban az Atya fenyegetéssel erőszakolná ki a szeretetet 
gyermekeitől, miként azt példaként magadon mutattad ki, akkor minden 
egyéb volna, csak Atya nem! Ha, mint egyedüli igaz Atya azt látom, hogy 
dőre módon félelem tölt el benneteket Előttem, akkor bizonyára azt is tudom, 
miként kell titeket ettől megszabadítanom, s benneteket igazi gyermekké 
változtatni! 

Ha ezt kissé megfontolod, be kell látnod, hogy Én, mint Teremtő és Atya, 
felismerem, mi a ti bajotok, segítek is, ha szükségetek van segítségemre, s 
ehhez bizonyára a legalkalmasabb eszközöket választom ki. Ne követelőddz 
tehát, hanem szeress, s meggyőződsz, halállal, vagy halál nélkül akarom-e 
gyermekeim szeretetét Magamnak megnyerni! 

Lásd, a te követelésed merőben a fordítottja az Én követelésemnek veletek 
szemben! Fontold meg ezt, s csak azután beszélj! Én, mint Teremtő és Atya, 
jól tudom, mit kell mondanom, s cselekednem! Fontold meg ezt jól! Amen. 

53. Fejezet Ádám bocsánatot kér. Az Úr 
jelentőségteljes beszéde az 
emberről, mint ítéletének vak 


felidézőjéről, és mint a 
teremtés zárókövéről 


Az Úr e szavai jobb belátásra késztették Ádámot, s ezért alázatosan az Úr 
elé lépve így szólt: - Óh kedves szentséges Atyám! Szavaid új világossághoz 
juttattak, belátom, hogy súlyosan vétettem Ellened. Ezért arra kérlek, óh 
szentséges Atyám, ne ródd fel nekem ezt a bizonyára utolsó hibámat nagyon 
szigorúan, hanem bocsáss meg nekem, gyenge aggastyánnak, ezt az utolsó 
dőreségemet! 

Az Úr erre így szólt Ádámhoz: valamint mindazokhoz, akik Ádámmal egy 
nézeten voltak: - halljátok mindnyájan, és különösen te Ádám fiam! A saját 
igazolásomra akarom most nektek megmondani, hogy ha a jövőben eltértek az 
Én tanácsomtól nem ÉN, hanem magatok idézitek fel magatokra az ítéletet, s 
ezzel romlástokat, halálotokat, mert nem követtétek a ti legbölcsebb 
Teremtőtök és legszeretetteljesebb szentséges Atyátok által számotokra 
megjelölt utat. Halljátok tehát: 

Az egész végtelen teremtéssel együtt ti is úgy vagytok Általam 
szükségszerűen megalkotva, berendezve, hogy ti legyetek az egész látható és 
láthatatlan világ végcélja, s ezzel a záróköve is. 

Ha tehát ez tagadhatatlanul így van, akkor ebből következik, hogy ha az 
ember, mint a teremtés végcélja a legbensőbb kapcsolatban áll mindennel, 
akkor szükségszerűen ura is a teremtésnek, s ezért ugyanúgy vissza kell hatnia 
az egész területre, miként a teremtésnek is szükségszerűen hatnia kell reá! 
Figyeljetek jól tovább! 

Az előttetek létrejött teremtésnek azonban nincsen saját szabad-akarata, 
hanem szükségszerűen a nektek szolgáló célokra van megalkotva, tehát 
teljesen kényszer alá van vetve. Én, mint összes teremtményeim nagy alkotó 
Mestere, egyedül tudom csak azt, milyen folyamatok mennek végbe, miként 
kapcsolódik az egyik a másikhoz, ezért megadom nektek az egyedüli 
célravezető eszközöket, hogy ezen, a legmagasabb fokozaton megálljátok a 
helyeteket, amelyre mint minden teremtésem végcéljára helyeztelek titeket. 

Ha azután megmaradtok ebben a Teremtő által számotokra meghatározott 
rendben, akkor titeket megelőző teremtés is a legszebb rendben marad meg 
mögöttetek. Ha azonban nem maradtok meg ebben a rendben, hanem 
önkényesen más rendet alkottok magatoknak, akkor nem ÉN, a ti Teremtőtök 
és mindnyájatok szentséges Atyja vagyok az oka annak, ha a mögöttetek levő 
előzetes teremtés az ő kényszerű ítéleti hatásába titeket is belevonva, magával 
ragadja ítéletébe, s végül megöl benneteket. 

A kőnek nehéznek kell lennie az anyag ítéletében, s amíg a renden belül 
rajta jártok, urai vagytok a kőnek, de ha magatokra hengerítenétek egy nagy 
követ, akkor a kő válik uratokká, reátok erőszakolja súlyát, azaz ítéletét, 
halálát! Ugyanezen eSét áll fenn az egész látható és láthatatlan 
teremtményben is, mert rendemen belül megáldhatjátok, de rendemen kívül 
megronthatjátok saját pusztulástokra. 


Az Irántam való szeretet minden rendemnek összessége. Maradjatok tehát 
mindenkor ebben a szeretetben, akkor sohasem süllyedhettek ítéletre. Ha 
azonban ettől eltértek, akkor megnyitjátok az ítélet zsilipjeit, s ez a kőhöz 
hasonlóan reátok zuhanna, zúdulva maga alá temet titeket! 

Ezt jól jegyezzétek meg magatoknak, s szívleljétek meg és tudjátok meg 
azt is, hogy Én a ti Atyátok, senkit sem ítélek meg! Értsétek meg ezt 
mindnyájan! Amen. 

54. Fejezet Uranion kérdése az Úrhoz, 
megsérthetik-e Őt az 
emberek. Az Úr igenlő 
válasza 


Az Úr beszéde után mindnyájan hálát adtak azért a nagy 
megvilágosodásért, mert Uranion kivételével valamennyien megértették, 
milyen fennkölt helyzetben áll az ember Isten végtelen teremtési sorozatainak 
számtalan lénye és dolga felett. 

Az öreg Uránion atya, azonban még nem értette meg ezt teljesen, s ezért a 
legmélységesebb alázattal az Atyához fordult, kérte engedné meg, hogy egy 
kérdést intézhessen Hozzá, mire az Úr így válaszolt: 

Szeretetemből, bölcsességemből azt akartam, nemcsak miattad, hanem 
mindnyájatok miatt, hogy beszédem egy része még rejtve maradjon! Add elő, 
tehát kérdésedet úgy, mintha nem tudnám, mit akarsz Tőlem kérdezni! 

Ó Uram, minden ember szentséges, szeretetteljes Atyja, felelt erre 
Uránion. Ha tehát az ember csupán a teremtésbe helyezett rended ellen 
vétkezhet, s ha nem szigorúan a te már megismert szentséges akaratod szerint 
él, hanem balga módon a saját akarata szerint, akkor miként bánthatja meg a 
Te szeretetteljes szentséges atyai szívedet? 

Ha az ember a lények és a dolgok ítéletében nyeri el büntetését, akkor úgy 
tűnik fel, mintha tudomást sem vennél többé arról, amit az ember cselekszik, 
és nem is lehetnél megbántva, megsértve egy balga módon önkényeskedőn, 
Te, óh Atyánk, az ember által. Erre nézve juttass nekünk, óh Atyánk némi 
világosságot kegyelmedből, szeretetedből! 

Helyesen kérdeztél ugyan, szólt az Úr, de kérdésed mögött nem rejlik 
annyi rejtett, mint azt veled együtt némelyek elképzelik. Neked is vannak 
gyermekeid, és te is készíttettél háztartásod számára hasznos dolgokat, 
eszközöket. Ha azután egyik, vagy másik gyermeked, visszásan, helytelenül 
használja egyik ilyen dolgodat, sőt azt esetleg elrontja, vagy eltöri, vagy ha 
gyermekeid az ilyen hasznos dolgokat ostobáknak, nevetségeseknek, 
feleslegeseknek tartják, azokat lábbal tapossák téged pedig ki is gúnyolnak, 
ezekért a különben hasznos dolgokért, végül talán még átkoznak is - mondd 
meg nekem hogyan érintene téged gyermekeid ilyen viselkedése, habár 
szigorúan véve nem is ellened, hanem dolgaid miatt léptek fel? 

Lásd, még meg is átkoznád az ilyen gyermeket! Mit szóljak tehát Én, a ti 
szentséges Atyátok, ha rendellenesen, önkényesen felléptek örök szentséges 


rendem ellen. Rólam teljesen megfeledkezve? Csak nem lehet előttem 
közömbös, így vagy úgy cselekedtek-e! Tehát Engem is megbánthattok! De 
azután be kell látnotok hibátokat, és újra vissza kell fordulnotok Hozzám. Én 
persze jobb vagyok, mint ti emberek, mert senkit sem utasítok el Magamtól, 
hanem minden eltévelyedettet helyes útra igyekszek téríteni, s mindenkit 
befogadok, aki vissza akar hozzám térni! 

Maradjatok meg tehát az Én szeretetemben, akkor nem követtek el bűnt a 
számotokra teremtett dolgok ellen. Most azonban még Kizehelnek nyomja 
valami a szívét, jöjjön tehát Hozzám, hadd könnyítsek terhén! Amen. 

55. Fejezet Az Úr előszólítja Satanát 
sárkányalakban Kizehel, 
Énok és Lamek jelenlétében. 
A sárkány arcátlan szavai és 
jövendölése az Úr keresztre 
feszítéséről 


E felszólításra Kizehel alázatosan sietett az Úr elé. Midőn ott elő akarta 
adni az Uránion kérdéséhez hasonló kérdését, az Úr bensőleg így szólt hozzá: 
- Kizehel, menj és vedd magad mellé Lameket és Énokot, ez a kérdés mást 
nem nyugtalanít, ezért nem szükséges mindenkinek megtudni a te kérdésedet. 
Hagyjuk el rövid időre társaságunkat, s menjünk ki a szabadba, az atyáknak 
pedig mondd meg, senki se kérdezze hová megyünk! 

Kizehel azonnal megtette, amit az Úr elrendelt, ezután az Úrral együtt 
kimentek egy erdővel borított helyre, amelyet Északról meredek sziklafal 
határolt el, ebből pedig egy nagy barlang nyílt, hasonló ahhoz, amelyből a 
magaslatra tartó küldöttek és Énok előtt a sárkány megjelent. 

Erre a helyre érkezve, az Úr így szólt Kizehelhez, lásd az Én nagy 
ellenfelem súlyos váddal illetett Engem előtted! Ha ezt a vádló nélkül 
tisztáznám, azt mondhatnád, én inkább abban hiszek, amit az Úr nekünk 
kinyilatkoztatott, de azért a sárkány kijelentéseit sem lehet teljesen figyelmen 
kívül hagyni! Most ezért vezettelek titeket ide, hogy a sárkány jelenlétében 
intézzem el ezt a dolgot! 

Az Úr erre oly erős kiáltást hallatott, hogy az egész földkerekség dörögve 
remegett meg. Ez így hangzott: Satana, Istened és örök Urad azt akarja, jelenj 
meg Előtte! E mindenható erejű szavakra, amelyek az egész teremtés 
pusztulását okozhatták volna, dühében reszketve, jelent meg a sárkány az 
örökkévalóságok mindenható Ura előtt és megkérdezte az Urat: 

Mit akarsz tőlem örök kínzóm, talán abban segítsek neked, hogy minden 
teremtésedet könnyebben semmisíthesd meg? Vagy talán egy új teremtést 
tervezel, s én jelöljek ki arra egy kedvező helyet? Azt mondom neked, örökké 
sem nyersz meg erre, mert ismerem nagy ingatagságodat! Tudom, hogy 
semmi állandóság nincsen benned, s hogy ígéreteid csupán üres szavak. Ezért 
elhatároztam, hogy fellázadok ellened, és örökké üldözlek! 

Isten vagy, uralkodsz még az egész végtelenség felett, de sohasem tudsz 


úgy elrejtőzni, elővigyázatból előlem, hogy meg ne találjalak, mert előlem 
nem bújhatsz el! Fenyegethetsz, ahogyan csak tudsz és akarsz, hamarosan 
kiderül, ki kettőnk közül a tulajdonképpeni Úr minden világok és 
teremtmények felett! Mielőtt valamire kényszerítenél engem, minden életemre 
esküszöm, hogy megsemmisítem magamat, s azután majd meglátod, mi lesz a 
te örök életeddel! Megértesz engem te vén világcsaló? 

Azért jöttél most ide, hogy engem felszólíts cáfoljam meg e három előtt, 
amit előzőleg jóakaratúlag mondottam nekik. Ó akkor ugyancsak sokáig 
várhatsz, míg a te gyalázatos eszközöddé aljasodnék! Szúrd keresztül a te 
mindenható erőddel ezt az én páncélomat, ha tudod! 

Esküszöm neked, nem én foglak el, hanem leggyengébb szolgáim ejtenek 
majd téged foglyul, megbilincselnek, s mint egy vén gonosztevőt, fára 
szegeznek, ott majd hiába kiáltozol segítségért. Megértetted ezt? 

Most ígéretet tettem neked, s ha többet akarsz, szólj és történjen, amit nem 
akarsz! Amen a te uradtól, Érts meg engem, ámen, belőlem. 

56. Fejezet Kizehel bosszúra való 
felbuzdulása. Az Úr 
megnyugtatja. Az Úr kérdése 
Satanához, ez megtagadja a 
választ. A dühöngő sárkány 
megfenyítése és 
megaláztatása Kizehel által. 


Midőn a kissé heves természetű Kizehel a sárkány e gyalázatos szavait 
hallotta, izzó bosszúvágy töltötte el egész lényét, úgy hogy felkiáltott. Uram, 
Te mindenható örök Isten, szentséges, szeretetteljes Atyám! Hogyan 
hallgathatod végig ezt a gonoszságot? Hagyd meg nekem azt az erőmet, 
amellyel a síkságon felruháztál, s én úgy véget vetek ennek a Sátánnak, hogy 
örökkévalóságokon át is megemlegeti azt! 

Óh, te mennydörgés és tűz fia, szólt az Úr, jobban bánt téged a Sátán 
gonoszsága, mint Engem, pedig hozzád jóságosan beszélt és csak Velem 
beszélt ilyen gonoszul! Vagy úgy véled, nem tudnék nélküled úrrá lenni ezen 
az elpártolt szellemen? Légy teljesen nyugodt, mert egyetlen leheletemmel 
örökre megsemmisíthetem. De ha ezt megtenném, mit nyernél azzal, s mit 
nyernék Én? 

Lásd, ha ez a sárkány valamiképpen árthatna Nekem, vagy foglyul 
ejthetne, akkor már régen megtette volna, mert már nem tartozik az ifjak közé, 
természetesen birodalmában! Önmagában teljesen belátja, hogy örökké sem 
képes semmire sem Ellenem, ezért koptatja száját, és szavakkal akarna 
bosszút állani Rajtam, mert örökké képtelen erre! 

Hagyjuk tehát csak beszélni, s ha már kibeszélte magát, akkor majd Én 
mondok neki valamit! Nyugodj meg tehát, te pedig Satana, beszélj tovább azt 
mondom Én, a te Urad, és Istened, leplezd le magadat tanúk előtt, hogy 
általuk az egész világ megismerhessen egykor téged! Először is mondd meg 


hány teremtményt semmisítettem már meg a te állításod szerint? 

A Sátán erre meghökkent, s nem akart beszélni, az Úr azonban 
megparancsolta neki, hogy beszéljen. A sárkány erre ágaskodott és úgy 
látszott, mindnyájunkat el akar nyelni. 

Az Úr ekkor így szólt: - ha nem felelsz Nekem, haragommal 
kényszerítelek erre. 

A sárkány erre tüzet okádva, ordította - mi nekem a Te haragod? Már 
régóta ismerem, mert én magam vagyok a te haragod. Nem nekem kell félnem 
Tőled, hanem Neked tőlem, hogy Reád ne támadjak, mert ha ezt megteszem, 
vége szeretetednek, s Te magad fogod gyermekeidet milliószámra elpusztítani 
a Földről és csupán néhány élve maradt lény lesz a bizonysága ennek, miként 
gondoskodsz teremtményeid fenntartásáról! 

Tartsd magadat, tehát jó távol tőlem, másként nem állok jót arról, hogy a 
hegyekig halálos áradattal elborítom a Földet, amiről titkon úgyis folytonosan 
álmodozol! 

Satana - szólt ekkor az Úr már hevesebben - ne élj vissza végletekig a 
türelmemmel, elnézésemmel, adj Nekem választ, másként hamarosan rosszul 
jársz. Az Úr egy botot adott Kizehelnek, s így szólt: menj oda és fenyítsd 
meg. Kizehel átvette a botot és hatalmasat sújtott a sárkányra. 

A sárkány erre visszafordult, üvöltött, ordított, azonnal levetette utálatos 
külsejét és emberi alakban lett látható, mint ilyen, leborult az Úr elé, s így 
szólt: Uram, mindenható örök Isten! Ha már meg akarsz büntetni, ne 
szereteted nélkül büntess nagy és gonosz konokságomért, mert haragod 
csapásai elviselhetetlenül égetőek és végtelenül fájdalmasak! 

Hogyan kérhetsz te Engem arra, szólt az Úr, aki úr akarsz lenni felettem? 
Te magad fenyegettél meg azzal, hogy megfenyítesz, hogyan van az tehát, 
hogy meghagyod magadat Általam fenyíttetni? 

Óh Uram, ne gyötörj engem oly végtelenül, hiszen tudod, hogy hazug 
vagyok, mert nélküled akartam úr lenni! Jelölj meg nekem inkább egy 
határidőt, s én Hozzád akarok ezentúl fordulni! De vedd el tőlem nagy 
hatalmadat, nehogy ezentúl kísértésbe essek, hogy fellázadjak Ellened. 

Beszélj hazugságaidról e tanúk előtt, s azután majd meglátom, mit teszek 
veled. De nyíltan mondj el mindent, különben minden könyörgésed sem 
használ neked! Amen. 

57. Fejezet Sátán bevallja hazugságait 
és beismeri gonosz 
konokságát 


Satana erre remegve emelkedett fel és Kizehelhez fordulva, ki még 
kezében szorongatta az Úr által neki átadott botot, így szólt: Halljad, aki az Úr 
hatalmából megfenyítettél, aki örökké haragvó Isten számomra és sohasem 
szűnik meg rettenetes vesszejével csapdosni engem! Borzalmas 


védőálarcomban mondottam el neked egy idő előtt olyan dolgokat az Úrról, a 
minden dolgok, szellemek, emberek, mindenható Teremtőjéről, amelyeket 


most a hozzád hasonló emberi alakomban, mint merő hazugságokat 
megcáfolok! 

Igazat mondottam ugyan, de mivel önmagamban mindent visszájára 
fordítottam, hazugsággá vált, így tehát amit az Úrról mondottam, azt 
magamról mondottam! Nem az Úr tehát a vén világcsaló, hanem én vagyok 
az! Nem az Úr rombol széjjel számos Naprendszert, hanem én magam, s ezek 
az örök semmiségbe süllyedtek volna, ha az Úr nem irgalmazott volna nekik, 
és nem helyezte volna azokat hatalmi küldöttei által a végtelenség olyan 
helyeire, ahol nyugodtan keringhetnek új pályájukon anélkül, hogy dögvészes 
leheletem elérte volna őket. 

Lásd, ha rajtam múlna, minden pillanatban egy teremtés keletkezne és 
egyetlen lénynek sem volna biztos a léte, mert én folytonosan teremteni és 
rombolni akarok. A legszebb embereket szeretném nemzeni, azután gonosz 
kedvtelésemből gyötörni, s ha ezt meguntam, teljesen megsemmisíteném őket. 

Mindenkor hazug voltam és mindenkor inkább hazugságokat mondanék 
neked, mint igazat, de sokkal jobban félek a kezedben tartott bottól, hogysem 
hazudni merészeljek. Mivel most igazat mondottam neked, azért mindaddig 
nem javul a helyzetem, amíg nagy hatalmam megmarad az anyag felett, így a 
Földre, Napra, Holdra, s számtalan csillagra, világra, s lényekre vonatkozólag, 
amíg tehát mindezek nekem vannak alárendelve, mint uruknak. 

Igen, ennek kell lennem, mint teremtett Istennek, s ebben az anyagi 
mindenségben teljesen le vagyok kötve, s mindaddig nem is szabadulhatok fel 
e kötöttség alól, amíg a világ legutolsó porszeme el nem tűnt. 

Ezért igyekszek a Mindenható által alkotott dolgok megsemmisítésére, 
hogy egyeduralomra jutva, a dicsőségek Urát trónjáról letaszítsam, mert Ő 
folytonosan ellenáll rombolási terveimnek. Isten pedig azért alkotott engem 
önmagából végtelen, nagyhatalmú létre, hogy Mellette, mint egy második 
Isten uralkodva, létem alapjából szeressem, és örökké az legyek Számára, ami 
a hűséges asszony a férfiúnak! 

Az én helyzetem valóban dicsőséges volt, amit akartam, az már meg is 
történt, s az Úr nem akadályozta akaratomat és tevékenységemet, csak akkor 
lépett fel, ha valami teremtettetett akartam szétrombolni. Ez által korlátozva 
voltam hatalmamban Istennel szemben. Fondorlattal meg akartam magamnak 
Istent nyerni, s olyan széppé alakítottam magamat, amennyire az csak 
lehetséges volt, s minden világosságomat felhasználva ragyogtam. 

Az Úr azonban hirtelen foglyul ejtett világosságomban, ebből 
megteremtette az anyagot és a gyönyörűséges lények számtalan sorozatát, s 
ezeket jobban szerette, mint engem, az Ő első teremtésű asszonyát. Ekkor 
esztelen düh töltött el és már örök idők óta átkozom az Urat! Ő már többször 
meg akart menteni, de veszett és vak dühöm nem engedi meg, hogy Általa 
megmentessem magamat, ha már nem engedett engem uralkodni! 

Satana most beszélt, s nem hazugságot, hanem igazat mondott. Vedd el 
tőle tehát Uram nagy hatalmát, hogy ne állhasson Neked többé ellen, s hogy 
ne kelljen neki ezért mind szigorúbb fenyítéseidet elszenvedni! 


Ha pedig nagy féltékenységem újra haragra lobbantana Ellened, mivel 
szíveddel teljesen újonnan teremtettekhez fordulsz, s én ezeket azért 
üldözném, akkor vonj meg tőlem minden hatalmat és vess el engem örökre, 
vagy tégy velem, amit akarsz! 

Függessz fel engem a Menny és a Föld között, hogy haragom felemésszen, 
dicsőséged arculata és mindezek előtt, akiket Te szeretsz, s akik Téged 
szerethetnek! Legyen akaratod szerint! 

58. Fejezet A Satana örökös 
fenyítésének hazugsága. 
Satana ósalakja a női 
szépség. Az Úr kereszthalála 
és Satana szabadságának 
határideje 


Az Úr ekkor újra Satanához fordulva így szólt: Satana! Te azt mondod 
számodra csak egy örökké engesztelhetetlen mindenható, haragvó Isten 
létezik, s Ő már örökkévalóságok óta, kimondhatatlan kegyetlenséggel fenyít 
meg folytonosan téged! Azt parancsolom tehát neked, tárd fel e tanúk előtt 
azokat a csapásokat, amelyeket Én mértem reád! 

A Sátán erre megdöbbent, s nem tudta mit válaszoljon a dicsőséges 
Urának. Az állítólagos fenyítés helyett ugyanis az volt az igazság, hogy az Úr 
még soha sem vonta meg tőle hatalmas nagy akaratszabadságát és szabadon 
tevékenykedhetett a végtelen teremtési térségben. Amit Satana borzalmas 
fenyítésnek tüntetett fel, az csupán annyiból állt, hogy az Úr állandóan 
megakadályozta a minden dolgoknak a Sátán által ravaszul kitervelt 
megsemmisítését. 

Erre azért volt szükség, mivel Satanát állandóan ez az eszme uralta, hogy 
Istent minden alapjától, támpontjától meg kell fosztani, s akkor egész 
mindenhatóságával sem foghat semmihez. Satanának mint az Úr ősi 
ellenfelének könnyen sikerülne ezután Istent legyőzni, trónját elfoglalni, s az 
ekként meggyengült, de soha meg nem semmisíthető Istent uralma alá 
kényszeríteni, hogy végül mindenben galád legyőzőjének tetszése szerint 
cselekedjen. 

Mivel azonban az Úr ezeket a teljesen szeretetlen és ádáz tervein 
örökkévalóságok óta keresztüllátott és mindenkor váratlanul és mindenható 
erővel keresztezte azokat, ahol ravasz ellenfele a legkevésbé várta, ezért aztán 
Isten iránti gyűlöltsége, haragja csak fokozódott, s arra késztette, hogy Urát 
legkegyetlenebb megfenyítőjének nevezze. 

Mivel a sátánnak ezek után semmi bizonyítéka sem volt az Úr ellen, 
dühében fogcsikorgatva, hallgatni kényszerült, ezért az Úr újra megkérdezte - 
miért nem teszed meg, amit parancsoltam neked? Miért nem mutatod meg e 
tanúnak örök haragomból eredő fenyítéseim sebhelyeit, hogy azután 
kárpótolhassalak a téged ért nagy jogtalanságokért. Most még felöltözve állsz 
előttünk, s a tanuk hajadon kívül mit sem látnak lényedből. Mutasd meg 


magadat leplezetlenül, hadd lássák a tanuk, hogyan tartalak téged, minden 
gonoszságod ellenére is! 

Satana erre teljesen leplezetlenül mutatkozott a tanuk előtt, s ezek a 
legnagyobb csodálattal szemlélték végtelen szépségét, tökéletességét minden 
tagjában, mert ilyen tökéletes testű nőt még sohasem láttak és Lamek meg is 
szólalt, mondván: Óh Urunk és Atyánk, akkor a mi Gemélánk, Naémánk, 
Purisztánk és Puránk, akit magadhoz vettél, külső szépségüket tekintve, 
merőben csupán otromba alakok ehhez a leggyönyörűségesebb, legtisztább 
gyémánthoz képest, s ilyen külső mellett még a legkegyetlenebb fenyítéstől 
beszél az a lény, még pedig Általad, óh Uram minden örök szentséged, 
jóságod, szereteted és irgalmad mellett! 

Igen szólt az Úr, Kizehel csapásain kívül, eddig még sohasem részesült 
Általam fenyítésben, ki Teremtője, Istene Atyja és Ura vagyok, és mégis 
gyűlöl Engem, az örök legtisztább Szeretetet, s meg akarja ölni szívemet, 
mivel nem akar - hozzá hasonlóan pusztítani! Úgy véli, egykor mégis 
megfoszthat erőmtől, ahelyett, hogy visszatérne Hozzám és kedves leányom, 
kedves nőm legyen, s Belőlem eredő minden hatalommal felruházva, s az Én 
hét hatalmi szellemem birtokában. Az összes csillagok, Napok, világok, 
bizonyságai annak, mi mindent tettem már meg, hogy jó útra vezessem. De 
mindez mit sem használt, mert megmaradt szeretetem kiengesztelhetetlen 
ádáz ősi ellenfélnek. 

Ezért most még a legvégsőt is megteszem ezen a Földön! Megengedem, 
hogy foglyul ejtsen, megöljön. Minden hatalmat reá ruházok a Földön, s az 
összes csillagok neki legyenek alárendelve. Megölhet akarata szerint, Én 
azonban minden külső támasz nélkül, újraéledek saját hatalmamból. Ezzel 
eléje tárom tehetetlenségét és nagy vakságát, visszavonom tőle a csillagok 
feletti hatalmat, s egy negyed időszakon határidőt adok neki. 

De jaj lesz neki, ha mindez eredménytelen maradna, mert akkor kezdem el 
őt megfenyíteni! Foglyul-ejtetésemig - ha ehhez ragaszkodik - teljes 
szabadságot élvezhet, s azt tehet, amit akar. Üdvére fog szolgálni, ha jól 
használja fel ezt a haladékot, ha azonban régi ádáz haragja szerint cselekszik, 
abban fogja régen megérdemelt jutalmát elnyerni! 

Ezt azonban tartsátok meg magatokban szégyene bekövetkeztéig. Amen. 

59. Fejezet Kizehel aggodalma Satana 
hatalma miatt az Úr 
megnyugtató szavai. 

Satanának az Úr elpártolt 
asszonyának csökkentett 
hatalma 


Az Úr e nagy fontosságú határozata után így szólt Kizehel az Úrhoz: 
Legszeretetteljesebb szentséges Atyám, én bizonyára Énokkal, Lamekkel 
együtt alapjában felismerem a Te végtelen jóságodat, irgalmadat. Ha azonban 
arra gondolok, milyen rettentő nagy hatalmat juttattál az egész teremtésre 


terjedően ellenfelednek, így tehát reánk vonatkozólag is, akkor félelem, 
aggodalom tölt el, s az egész földi emberiséget. 

Ha ez az ellenfeled az ő csökkentett hatalmával már kezdettől fogva ennyit 
tudott ártani Neked, a Földnek és nekünk, s mire lesz még majd képes a neki 
Általad most juttatott teljhatalommal? Ezért arra kérlek, ne ruházd fel a jövőre 
ilyen nagy hatalommal ezt az ellenfeledet, mert mielőtt észrevennéd, nagy 
kárt okozhat házadban! Mi pedig akkor sem vagyunk biztonságban miatta, ha 
Te láthatóan lennél közöttünk, miként most! Ezért fontold meg, óh Uram és 
Atyám, mit cselekszel ezzel! 

Az Úr erre így szólt Kizehelhez: - ha ennél okosabbat nem tudsz mondani, 
akkor inkább hallgass, másként bosszantó leszel Számomra. Én tudom, mit 
cselekszem, te azonban nem tudod, mit beszélsz. Én gondoskodok az örök 
rend, és minden lény fenntartásáról, te azonban csak a világ fennállása miatt 
aggodalmaskodsz! Úgy véled többet juttatok az ellenfélnek, mint nektek? 

Hogyan lennék akkor szentséges Isten? Azt mondom nektek, az ellenfél 
legnagyobb hatalma a csillagok, a Föld és felettetek együttvéve sem nagyobb, 
mint minden egyesnek a hatalma önmagából, az Irántam való szeretetében! 
Ezt már azzal a bottal jeleztem neked, amellyel ezt az ellenfélt 
megfenyítetted. Ez a bot nálatok marad az idők idejéig, amikor majd művei 
szerint fog lakolni. 

Az ellenfél tudja most meg, hogy végül az összes foglyul ejtett gyermekek 
sem lesznek hasznára, mert ez az új fa, mindent elragad tőle, s az abból eredő 
ítéletnél! Ti tökéletesen szabadok vagytok, s ettől a szabadságtól az 
ellenfelem sem foszthat meg titeket, s ti úgy cselekedhettek, ahogyan akartok. 
Ő pedig szintén azt tehet, amit akar. 

Mivel azonban ti sokkal hatalmasabbak lehettek és alapotokban is azok 
vagytok, csak tőletek függ, legyőzitek-e az ellenfélt, vagy balga módon 
megengeditek-e hogy ő győzzön le titeket. Ugyan melyik férfi gyengébb a 
feleségénél, ha igazi bölcs férfiú? Ha tehát már a feleségeiteknek is urai 
vagytok, akik pedig mindenkor körülöttetek vannak, mennyivel inkább urai 
lehettek ennek a nőnek, aki sokkal gyengébb, mint a leggyengébb a ti 
asszonyaitok között! 

Ha te megfenyítetted volna feleségedet, ellenállt volna, de megtehette 
volna-e ezt ez a nő? Ezentúl tehát mindenkorra így legyen, s Én hatalmamat 
nem vonom meg tőletek, ha megmaradtok az Irántam való szeretetben. A 
szövetség megköttetett közöttem és közöttetek, s azt örökké sem képes egy 
nő, egy ellenség hatalma széjjelszakítani. Értsd meg ezt, ne beszélj többé 
Előttem dőreségeket. Amen. 

Kizehel erre teljesen megnyugodott és bocsánatot kért az Atyától nagy 
dőreségéért. 

Az Úr erre megáldotta őt, s így szólt: - ti igazi urai vagytok a nő testének 
és nemzéstek ne a Földön, hanem a Mennyekben történjen, hogy ennek 
gyümölcsei a kegyelem és az erő gyümölcsei legyenek! Amen. 

Satana ekkor felsóhajtva mondotta: - óh Uram! Milyen gyümölcsök 


származnak belőlem? Örökké csak sóvárogjak, és terméketlen maradjak, mint 
egy kiszáradt csipkebokor? 

Fordulj vissza Hozzám, szólt az Úr, akkor olyan gyümölcsöket fogsz 
Nekem hozni, amilyeneket még az egész örökkévalóság sem látott sohasem! 
Máskülönben csak az örök halál gyümölcsei származnak belőled, s ezek 
egyszersmind, mint a legnagyobb kéjnő felett ítélnek feletted! 

Értsd meg ezt, mert ezentúl csak a csekélyre tekintek, és csak dicstelen 
egyszerűségben találom tetszésemet! Ehhez igazodj, akkor mentesülsz 
ítéletem alól! Amen. 

60. Fejezet Satana kérése az Úrhoz a 
szív adományozásáért, hogy 
szerethesse Istent! 


Satana ekkor az Úrhoz fordulva így szólt: - Uram, hogyan fordulhatnék 
Hozzád szívemben, amikor szívemet már elvetted tőlem, s abból teremtetted 
Ádámot, Évát és utódaikat? Így tehát már nincsen szívem, s képtelen vagyok 
abba befogadni Téged, vagy szívemben Hozzád fordulni! Adjál nekem újra 
szívet, s én megteszem, amit mondasz! 

Bármilyen gyönyörűségesek lennének is a gyümölcsök, amelyeket Neked 
hozhatnék, senkit sem kell kérdezned, s nem is engeded meg, hogy valaki 
tanácsot adjon Neked! Amit pedig akarsz, annak végül meg kell történnie, aki 
mást akar, azt megsemmisítheted, vagy legalább is addig sújtod ítéleteddel, 
amíg teljesen akaratod hatása alá kerül. Az imént azt mondottad, hogy ezentúl 
csak a csekélyben és a dísztelen egyszerűségben találod tetszésedet! Ez persze 
könnyű Számodra, mert ki változtathatná meg szándékaidat? De egészen 
másként van az nálam, a Te első teremtményednél! 

Aki nem Úr és nincsen más hatalma, csupán az, amit Te juttatsz neki. 
Ezzel a hatalommal azonban semmit sem tehet önmagáért, hanem csakis a Te 
akaratod szerint használhatja fel. Ha pedig az Általad neki adományozott 
úgynevezett szabad-akarat szerint használja fel, akkor bűnt követ el, elpártol 
Tőled, és ítéleted alá kerül! 

Neked könnyű, egyszerűen azt mondani a teremtménynek, - igazodj az Én 
akaratomhoz, akkor mentesülsz ítéletem alól. Ez helyes is, mert ha önmaga 
fosztja meg magát valaki az élettől, akkor Neked már sem így, sem úgy sem 
kell őt halálra juttatni. Mint Teremtő és Isten örökké legyőzhetetlennek érzed 
magadat, de tudod-e úgy érezni Magadat, mint teremtmény? Képes vagy-e 
mint örökké elpusztíthatatlan Élet, valaha is átérezni azt, amit a pusztuló, 
haldokló teremtmény érez halálakor? 

Lásd, a teremtmény a legborzalmasabb félelmet, gyötrelmet szenvedi el és 
még élete legszebb idejében is azt a fenyegető intelmet hallja - hiába 
örvendezel életednek, mert elkövetkezik reád az az idő, midőn úgy kell 
meghalnod életedért, mint egy gonosztevőnek! Ez azután egyszerre elvágja az 
amúgy is hiányos életörömöt! A mostani életén túl lehet ugyan valamennyire 
hinni a jövendő életben, de belelátni abba, nem lehet. De, még ha szilárdabban 


y z 


hisz is az ember ebben az eljövendő életben, akkor is el kell előbb pusztulnia, 
még pedig a legnyomorultabban, miként ezt oly gyakran magam is láttam. 

De miért kell ennek így lenni, s miért nem lehet ez másként? Azért, mert 
Te vagy az Úr, s tehetsz, amit akarsz, és mert mint Isten és Teremtő, nem 
vagy képes elevenen, egész teljességében átérezni, mi megy végbe a 
teremtményben, ha mindenható akaratod szerint meg kell halnia! 

Ha legalább megengednéd, hogy ez az elmúlás fájdalom nélkül történjen, 
semmit sem szólnék. De mit nyersz Te azzal, ha a teremtmények az élet 
keserű ajándékáért mindaddig gyötrődnie kell, amíg részben, vagy Neked, a 
mindenható Úrnak tetszéseddel ellentétes körülmények mellett, esetleg 
teljesen, sőt örökre megsemmisül? 

Lásd, mindabban, amit most nyíltan feltártam Előtted mivel nincsen 
szívem, nem fordulhatok tehát Hozzád szívemben! Engedj kissé alkudni 
magaddal, s én újra Feléd fordulok szívemmel. Ilyen körülmények között 
azonban örökké sem szerethetlek, mert egyik oldalad merő szeretet, a másik 
pedig maró zsarnokság, s ez nagy fájdalmak, gyötrelmek közepette akar 
minden testet elpusztítani, és csak szellemben hajlandó egy másik életet 
adományozni, de erről sem tudhatja senki, milyen lesz az a másik élet? 

A test az én gyümölcsöm, de ha Te azt elpusztítod, miként és miért 
szeresselek én Téged? Hagyj tehát alkudni magaddal, akkor szeretni akarlak! 

61. Fejezet Az Úr válasza és utalása 
Satana megtérésére és 
megnyerésére irányuló 

fáradozásaira 


Satana e beszéde után az Úr felgerjedve mondotta neki - miféle világra 
szóló képtelenségeket beszélsz te össze, és milyen gonosz szavak hangzanak 
rettentően hazug ajkadról? Ha úgy lenne, ahogyan te elmondod, akkor nem 
létezne a Föld, Ádám nem taposhatná ezt, Nap sem világítana az égbolton és a 
Hold vagy más égitest sem ékeskedhetne a végtelen teremtési térségben! 

Mivel azonban csupán gonosz és hazug vádaskodásokkal akarod magadat 
mentegetni, és mivel minden egyes szavad a hazugság, fennáll a Föld 
Ádámmal együtt, s a végtelen teremtési térséget az Én isteni dicsőségem, 
szeretetem, irgalmam és kegyelmem tölti be! 

Azt állítod nincsen szíved, mert elvettem Ádám részére, s azt akarod, 
adjam neked vissza! Mondd meg Nekem, a Teremtődnek, élsz-e vagy nem 
élsz? Azt feleled - igen Uram élek! De élhetnél-e szív nélkül, mikor enélkül az 
élet el sem képzelhető, mert minden lény életének ez az alapja!? 

Ha tehát ez kétségbevonhatatlanul így van, mire alapítod a vádadat, hogy 
Én elraboltam tőled szívedet? Lám, most újra némán állsz Előttem, s nem 
mondod meg az igazat! Mindenkor hazug voltál, és nem beszéltél igazat. Nem 
arra voltál-e hivatva, hogy Ádámnak, Általam alkotott testében megváltoztasd 
természetedet? Te azonban szabad akartál lenni önmagadból, s nem azt 
cselekedted, ami javadra szolgált volna, hanem nő akartál lenni! 


Szabadon hagytalak, és Ádám testéből alkottam neked testet, Ádámnak 
pedig új, élő lelket leheltem be és szellemileg saját hasonmásommá 
alakítottam őt. Neked Évában kellett volna legyőznöd saját magad által 
visszássá fordított természetedet, ami az ítéletet és a halált hordozta magában. 
Te azonban visszautasítottad magadból az Én kegyelmi rendelkezésemet és 
jobbnak találtad a kígyó alakjában elcsábítani egykori testedet és Éva által 
Ádámot. 

Mondd meg Nekem, elvettem a szívedet Ádám által? Külsőleg 
meghökkenve hallgatsz erre, de benső haragodban így szólsz: igen, Ádám és 
Éva szívében nem vagy együtt! Téged, Istent még nem akarlak elfogadni, 
mert önmagadból gyűlöllek, amiért nem akarsz engem egyedül uralkodónak 
és mindenhatónak megtenni! Lásd, ezek a te szavaid! 

Te úgy véled, Én nem szerethetlek Téged, mivel nem adom meg neked, 
ami után vágyakozol! Azt mondom neked: - Nekem minden dolog, azaz 
szeretetem örök művének fenntartása a szándékom, te azonban mindent 
lerombolni igyekszel! Ilyen helyzetben persze nem szerethetlek úgy, mint te, 
nagy hiúságodban elvárnád! De azért mégis szeretlek, hiszen amit eddig 
cselekedtem, azt miattad tettem és megteszem még a legnagyobbat is! 

Ha azután felismered az Én örök szeretetemet irántad, akkor megszűnik az 
a szeretetem, és majd megmutatom neked, mi mindenre képes a haragvó 
Isten! Az Én alapelvem a tűz, s minden dolgot ennek hatalmából teremtettem. 
Ebbe a tűzbe vettetsz bele, s győzd azt le, ha ugyan képes leszel rá. 

Ha rendem szerint az emberi testnek meg kell halnia, hogy az örök életbe 
átléphessen, az csak rövid kis halál, te azonban majd végtelen nagy halált 
szenvedsz el az Én tüzemben, és akkor kiderül, mi marad meg belőled. Mert 
mi is a test pusztulása? Nem egyéb, mint a szellem megváltása, azaz 
feltámadása a halálból az örök és tökéletes életre. Nagy kérdés azonban, a te 
Tőlem való elpártolásod, halálod a tűzben, szintén feltámadást eredményez-e, 
mert akkor teljesen magadra hagylak, semmit sem teszek többé éretted, és 
örökkévalóságok után derül csak ki, mi lett belőled, a saját hatalmadból. 

De még a test halála a fájdalom sem az Én művem, hanem a te műved. 
Enyéimet megóvom minden bajtól, s úgy választom el őket testüktől, hogy 
örökké sem lesz okuk panaszra. 

Földi állapotukat is olyan egyensúlyba hozom Magammal, hogy az 
emberek igazi testvéreimmé fejlődjenek, ez azonban már a legutolsó idő lesz 
számodra! 

Hogy azonban belássad, hogy még a te romlásra irányuló tanácsodat is 
meghallgatom, adj Nekem tanácsot, s Én szerinte cselekszem, rendem 
megzavarása nélkül, hogy ne állíthassad többé, Én nem fogadok el idegen 
tanácsot, mert az egyedüli Úr vagyok! Beszélj tehát, hogy azután teljesen 
feltárjam előtted, miként cselekszem Én örökké, minden teremtményem 
javára. Amen. 

62. Fejezet Satana önszeretetből eredő 
arcátlan vádaskodása az Úr 


ellen. Az Úr szomorúsága 
Satana konoksága és 
engedetlensége miatt 


Satana erre dacosan mondotta: - A Te uralkodásod csupán annak 
elrendeléséből áll, amit szabad tevékenykedésed alapján elhatároztál és 
mindannak ítélet alá helyezéséből, ami nem hordoz szabad öntudatot 
magában! Az azonban úgy látszik, teljesen idegen Számodra, 
örökkévalóságok óta, hogy ne parancsolólag, hanem jóságosan foglalkozz a 
szabad teremtménnyel és szabadon, csupán a szeretet által nyerd meg őt a 
magad számára! 

Nekem is folytonosan csak parancsolgatsz, s én szintén folytonosan csak 
szépen engedelmeskedjek Neked, s végül egyebet sem érek el minden 
engedelmességemmel, mint azt, hogy állandóan és láthatólag megvetsz 
engem! Fzt pedig örökkévalóságokra is előre megköszönöm Neked! 

Ha azt mondottad volna nekem: - szeretett gyönyörűséges Satana, tied 
akarok lenni irántad való szeretetemben, adj tehát tanácsot Nekem és Én 
követem tanácsodat, akkor adtam volna Neked tanácsot, de erre a mostani 
nyers parancsoló követelésedre nem adok neked választ! Úgy véled, hatalmad 
feljogosít arra, hogy így bánj velem! Akkor nagyon tévedsz! 

Ha Te igazi, mindenek felett bölcs Teremtő vagy, én pedig első 
teremtményed, tiszteld tehát önmagadat az által, hogy kitüntetőleg bánsz 
velem! Ha ezt nem teszed meg, azzal először is azt bizonyítod, hogy hatalmad 
és bölcsességed kontárkodásnak műve vagyok, másodszor 
kétségbevonhatatlan bizonyságot szolgáltatsz arra, hogy csupán kontár vagy a 
teremtésben, s én az egész teremtéssel együtt nem vagyok egyéb, mint 
teremtői hatalmad teljes sikertelen kísérlete! 

Viselkedj tehát másként velem szemben, nehogy felsülj állítólagos 
gyermekeid előtt! Hogyan tiszteljenek Téged ilyen gyengeségeid mellett? 

Én azonban tudom, hogy te valóban istenien bölcs és jóságos vagy, s ezért 
annál inkább bosszankodom azon, hogy velem szemben úgy viselkedsz, 
mintha nem is a teremtményed lennék, hanem valamilyen Számodra idegen 
teremtmény. 

Bizonyára én vagyok az egyetlen Belőled származó teremtmény, akinek 
bátorsága van ahhoz, hogy ezt Neked megmondja, a gyávák szemében nagyon 
különösnek tűnik fel, hogy egy teremtmény a Teremtőjét bírálja. Én azonban 
azt mondom, miért nem volna joga ehhez a teremtménynek - ha szabad 
teremtmény? Azért, mivel megteremtettél engem, nem tartozom neked hálával 
és tisztelettel, mert előzőleg nem állt módomban, hogy bizonyos feltételeket 
kössek ki megteremtésemre vonatkozólag. 

Mint teremtmény csak akkor lehetnék hálás Irántad, ha Tőled, mint 
Teremtőmtől megtudnám, hogy valóban nagy jótétemény egy Belőled 
származó szabad, öntudatos és boldog teremtménynek lenni. Amíg azonban 
ezt nem tapasztaltam, addig jogomban áll, hogy Veled vitázzak, és lehetőleg 


mindent elutasítsak magamtól, mivel teremtői hatalmadból úgy szólván 
semmiért megterhelnél engem! Nincsen tehát igazam, ha teljesen 
megsemmisítem magamat? Vagy pedig mássá alakulok, mint amilyen 
tökéletlen most vagyok, mert így örökké sem válok dicsőségedre! 

Ha azt akarod, hogy imádjalak, mint teremtményed, s mindent Tőled 
kérjek, akkor járj előttem jó példával, a bánj velem jobban, akkor majd én is 
megteszem a magamét, mint teremtmény, de parancsolgatásoddal örökké sem 
mehetsz velem semmire sem! Érts meg engem, ez az én Hozzád intézett 
tanácsom, s ennek követése nélkül örökké sem adok Neked más tanácsot! Érts 
meg engem végre. Amen. 

Az Úr erre elszomorodva fordult a három tanúhoz, s így szólt: - 
gyermekeim, ilyen vagyok Én? S ezt érdemlem Én? Ó örök Szeretetem, mi 
mindent megtettem, hogy ezt a lényt megmentsem, s a végső tökéletesedéshez 
elvezessem, de ez a művem csak nem akar sikerülni. 

Azt a hibát követtem el ennél a lénynél, hogy túlságosan tökéletesnek 
teremtettem, hogy azután oly végtelenül boldoggá tegyem, amennyire az örök 
mindenhatóságomból, szeretetemből, jóságomból és irgalmamból csak 
lehetséges! De ez az alig negyed érettségi fokáig fejlődött lény fejlődésének 
éppen leglényegesebb, legváltságosabb korszakában száll szembe az Én 
mindent irányító rendemmel úgy, hogy valóban el kell szomorodnom a 
konoksága miatt. 

Mivel azonban nem akarom őt megsemmisíteni Örök szeretetemből, 
irgalmamból, kénytelen vagyok egy végtelen hosszú folyamat során parányira 
csökkenteni konokságát, és egyben belőletek gyermekeim egy új teremtményt 
kialakítani szívem szerint, amilyenek ti vagytok! 

Óh Satana, sírtam egykor, midőn először voltál engedetlen Velem 
szemben, most is sírok, és még egyszer fogok sírni. Azután azonban többé 
sohasem sírok mattad, hanem műveid és akaratod szerint juttatok neked, s 
akkor majd meglátod hova vezetett téged gőgös makacsságod! Menjünk tehát 
innen, és hagyjuk meg ezt a lényt konokságában! 

Satana ekekor az Úr elé vetette magát, s így kiáltott: Óh Uram, ne hagyj el 
engem és irgalmazz nekem szegénynek, Tudod, hogy szegény dőre nő 
vagyok, s ezért vagyok telve konok gonoszsággal! Fenyíts meg engem 
gonoszságomért, csak ne hagyj el engem. Megteszem, amit akarsz! 

Engedelmeskedj tehát, szólt az Úr, és tedd meg, amit a saját javadra 
kívánok tőled! Akkor még maradok, s meghallgatlak! Ha azonban még 
egyszer ellenszegülsz, sohasem hallgatlak meg többé! Kelj fel tehát, és 
beszélj! 

63. Fejezet Satana kívánsága, hogy 
férfivé változzon, s ennek 
teljesülése. Satana 
javíthatatlansága, a Sátán 
eltűnik 


Satana reszketve emelkedett fel az Úr e beszéde után, s így szólt: - Uram, 
tudom, hogy örökké sem szorulsz senkinek a tanácsára, mert Magad vagy a 
legmagasabb fokú és legtökéletesebb bölcsesség mindörökké! Mivel minden 
teremtményednek szabad-akaratot adtál, s ezzel együtt a kérelem jogát is 
megadtad, ami pedig alapjában nem egyéb, az Általad bölcsen gyengének 
hagyott teremtmény alázatos tanácsát arra, mit cselekedjél vele, azért én is 
ilyen alázatos tanács gyanánt adom elő Neked kérésemet! 

Lásd, óh Uram, mostani állapotomban nagyon nyomorúságos és 
boldogtalan vagyok. Amíg a női alakomban megmaradok, addig nem vagyok 
képes teljesen Hozzád fordulni, mert elviselhetetlen féltékenységem haragra 
lobbant és bosszúra késztet Ellened! Mivel Neked minden lehetséges, 
megváltoztathatnád természetemet, és férfi jelleget adhatnál nekem. Előtted és 
gyermekeid előtt, s akkor csakhamar megszűnne ez az engem örökké gyötrő 
szenvedélyem, s úgy tudnék Előtted alázkodni, mint választott gyermekeid! 

Azt azonban előre látom, hogy mint női lény örökké sem megyek semmire 
minden jó szándékom mellett. Cselekedj, tehát amit akarsz, de ha lehetséges, 
tedd meg ezt nekem, óh Uram! 

Óh, te örökké ingatag lény, szólt az Úr, mondd meg Nekem, hányféle 
lénnyé változtattad már magadat, s mindenkor azt mondottad: - Óh Uram 
enged meg, hogy ezt az alakot öltsem magamra, s akkor majd megjavulok! 
Mikor meg is tettem ezt neked, s nincsen a Földnek annyi paránya, ahány 
alakot, s jelleget már magadra öltöttél, azzal az ígérettel, hogy megváltozol? 

Valahányszor egy új Nap, vagy bolygó mindenséget megalkottam miattad, 
a Napokon női, a bolygókon férfi jelleggel akartál mutatkozni, s Én meg is 
adtam neked a hatalmat, hogy tetszésed szerint átváltozzál, de valld be most, 
megjavultál-e mindezek által? Azt mondom neked, hajszálnyival sem, mert 
mindig csak hazug női lény maradtál, s Én hiába tettem meg mindent akaratod 
szerint - nem javultál meg! 

Mivel ez tagadhatatlanul így van, mi célja lenne a te újabb 
átváltozásodnak? Ezért Én szabadon hagylak cselekedni, tégy amit akarsz. Én 
nem törődöm azzal. Ha nő akarsz lenni az éjszaka egy fejedelmét adom 
melléd, s egyben megadom neked a hatalmat is, hogy próbára tedd az emberi 
nemet. Ha férfi akarsz lenni, a Napról adok melléd egy tiszta nőt, egy második 
Évát, s ő legyőzi régi konokságaidat, sőt ha a sarkába szúrnál is, az sem árthat 
meg neki legkevésbé sem! Cselekedj most tehát akaratod szerint. 

Satana erre erőteljes, vidám arculatú férfiúvá változott át. Az Úr ekkor 
megmutatta ennek a férfinek a Napról alászállt nőt, s így szólt: nos jól van, itt 
vagy te, s ott van ő! Távozz tehát innen most már a saját erődből, s Én is a 
magam erejéből cselekszem. Amen. 

Erre a Sátánnal együtt a napleány eltűnt, az Úr pedig övéivel a magaslatra 
tartott. 

64. Fejezet Satana, Ádám, Éva és Káin 
rokontermészetű benső 
lényisége. Satana megoszlása 


és meggyengülése 

Útközben megkérdezte az Úr Kizehelt: nos szeretett Kizehelem, előzőleg 
már aggodalmaskodtál szívedben Velem szemben a lény miatt. Mit szólsz 
ezek után a minden hazugság és csalás e megtestesültjénez? Nem hinnél-e 
most is egyet, s mást neki, s nem találsz-e némi igazságot a hozzátok intézett 
szavaiban? Adj Nekem választ erre a nagyon is fontos kérdésre. 

Kizehel erre megtört szívvel esedezett bocsánatért az Úrhoz előbbi 
dőresége miatt. Miután az Úr biztosította, hogy ezt már régen megbocsátotta 
neki, így szólt: óh Uram, egyedüli szentséges, szeretetteljes jóságos Atyánk! 
Én már teljesen tisztában vagyok ennek, a számomra úgyszólván névtelen 
lénynek a kézzelfogható hazugságaival, sőt azokban a szavaiban is 
kételkedek, amelyekre azt állította Előtted, hogy most igazat mondott. 

Észrevettem, amennyire csak lehetséges részvétet akar ébreszteni önmaga 
iránt, és mindent Reád akar hárítani, s ezért alig tudtam magamat 
visszatartani, hogy az Általad reám ruházott hatalmammal ne csapjak a 
szájára. Ebből is láthatod, óh Uram, mennyire becsülöm ennek a lénynek az 
igazmondását, Engem most egészen más dolog nyugtalanít, s ezt Te, óh Uram 
bizonyára látod bennem, ezért kérlek, juttass erre nézve némi kis világosságot 
nekem. 

Halljad tehát, szólt erre az Úr, lásd, Satana, Ádám és Éva szintén egyek és 
Káin, az ő utódaival ugyancsak egy, mert először is Ádámban, belőle Évában, 
s Évából az első szülött fiúban kellett volna Satanának az Irántam való 
engedelmességben megrögzítődnie, hogy azután kiteljesedjenek, s ezáltal a 
további nemzés, miként a mennyekben, Belőlem eredjen. Ez a lény azonban 
ellenszegült, mert vonakodott ennyi engedelmességet tanúsítani Irántam 
önmagából. 

Ádámban nem akart az Én mértékem szerint érvényesülni, inkább 
önszemléletbe, s ebből tökéletes önszeretetbe tért át, s Ádám, mint ember, 
szomorú lakhelyévé vált ennek a lénynek, s nem törődött az őt körülvevő 
dolgokkal. Erre meg kellett osztanom lényiségét, ezért eltávolítottam Ádámtól 
a nőiest, s ezt a nőies szellemet Évába helyezve Ádámban csak a férfi 
szellemet hagytam meg. 

Ádám csakhamar felismerte Évában második lényét, s nagy tetszését lelte 
benne. Ez a második lény hamar felismerte, hogy gyengébb az elsőnél és 
furfanggal igyekezett a másik fölé kerekedni. Ez nem sikerült azonnal, mert 
Ádám férfiasan elutasította Éva vágyakozását. A második lény erre az eddig 
széjjelválasztott lényiségével a férfi-jelleghez csatlakozva Évában csak a 
gyengének vélt nőiességet hagyta meg, s a nő és férfi gyanánt tevékenykedő 
kígyó utálatos alakját öltötte magára, s ennek következménye Káin áldatlan 
nemzésében is megnyilatkozott. 

Ezért az egész teremtést át kellett alakítanom, s a tökéletes nemzés helyett 
a tökéletlent azzal a kikötéssel áldottam meg, hogy az mindaddig csak 
tökéletlen marad, amíg a Satana alap lényisége az Irántam való tiszta szeretet 


által nem semmisül meg. Ádámban és Évában ugyanis szükségszerűen 
megmaradtak Satana lényiségének egyes részei, s ezek kölcsönösen és 
folyamatosan vágyakkal ostromolták egymást, mivel Satana kettős 
természetéből eredtek. 

Ezért úgy Ádám, mint Káin, úgy beszélhetett tisztult pillanataiban, mint 
Satana maga. Miként Ádámban és Évában, úgy minden teremtményben 
megmaradt Satana lényiségéből, habár folytonosan meggyöngülve, amíg Én 
az idők végezetéig teljesen szétoszlatom, és csupán életnélküli üres alakisága 
marad meg, s többi része pedig szeretetébe tér át, s új teremtményekké válik 
bennetek, az Én gyermekeimben! 

Fz tehát a való helyzet, de erről hallgassatok! Hogy miért, azt Én tudom. 
Hallgassatok tehát! Amen. 

65. Fejezet Lamek megkérdezi, miként 
lehetséges, hogy Satana, 
mint Istenből keletkezett 

lény, annyira gonosz. Az Úr 
válasza hasonlatban 


Ekkor Lamek azzal fordult az Úrhoz, engedné meg, hogy egy előtte 
homályos pontra nézve felvilágosítást kérjen. 

Tudom, mi bánt téged, szólt az Úr, de Kizehel azonban még nem tudja ezt 
felismerni, miatta tehát mondd el hangosan, ami téged nyugtalanít! 

Lamek erre szeretettől lángoló szívvel adott hálát ezért a kegyelemért, s 
így szólt: szeretetteljes, szentséges, kimondhatatlanul jóságos Atyánk. Satanát 
Te önmagadból teremtetted, s nem másból. Miként lehetséges tehát, hogy e 
Belőled alkotott lény oly rettentően gonosz, holott Belőled származván, csakis 
nagyon jónak kellene lennie! Hiszen Te magad is végtelen jóságos vagy, s 
ezért nem is származhat Belőled semmi gonosz. Mivel azonban a Belőled 
származó Satana valóban ilyen gonosz, nem ismerem ki magamat ebben a 
dologban, s ha ezzel tisztába jöhetnék, akkor minden meg van, ami szellemem 
megnyugtatására szükséges! 

Ha emberi módon gondolkodsz erről, szólt az Úr, akkor szinte 
hihetetlennek tűnik fel előtted ez a dolog, azonban ha tisztán szellemi alapon 
foglalkozol vele, akkor világosabban tárul fel előtted, mint amilyen világos a 
delelő Nap! Szavakkal azonban alig lehetséges ezt megmagyarázni, mert az az 
Én végtelen isteni bölcsességem legmélységesebb mélyébe vezet. Ezért 
hasonlattal akarom ezt a dolgot megvilágítani, s minnél tovább szemléled a 
hasonlatot, annál mélységesebben hatolsz be a mélységes titok igazságának 
szellemébe. 

Egy mindenekfelett bölcs és jóságos férfiú elhatározta, hogy feleséget vesz 
magához és gyermekeket fog vele nemzeni, akik mindenben hasonlatosak 
legyenek hozzá, s akik mérhetetlen kincsét, gazdagságát vegyék azután 
birtokukba. Ez a jó terv azonban kivihetetlen, mert egyetlen női lény sem 
létezik sehol sem. A bölcs férfiú erre így szólt magában - miért keresem az én 


végtelen nagy országomban azt, ami abban nem található, hiszen amire 
szükségem van, szeretetre, bölcsességre, hatalomra, az minden meg van 
bennem. 

Ezért önmagamból teremtek egy olyan nőt, amilyen mindenben megfelel 
nekem! Úgy tett, ahogyan ezt elhatározta és új műve már előtte is áll, s a 
hatalmas és bölcs mester tetszéssel szemléli ezt az új művét. De ez még csak 
akaratának élettelen gépe, csak a mester akarata szerint mozog, és csak azt 
mondja, amit a mester akar. 

Ezért azt mondja a mester az ő bölcsességében, - ami itt van előttem az 
semmi más, mint gép maga. Ha meghagyom ilyennek, alig veszem hasznát, 
ha pedig saját szabad élettel ruházom fel, el kell készülnöm arra, hogy 
elfordul tőlem, és szabad-akarata szerint cselekszik. Én azonban mindenek 
felett hatalmas vagyok, s ha átlépi a számára kijelölt korlátokat, akkor majd 
fellépek ellene, hiszen örökké az én művem marad! 

A bölcs férfiú így szólt és így is cselekszik. A mű ezzel felszabadul, és 
csakhamar másként mozog és beszél, mint ahogyan a férfiú akarja, s nagy 
diadal a mester számára, hogy műve szabadon tevékenykedik, anélkül hogy a 
mester akaratának szférájából kiléphetne. 

A férfiú azonban ennél is többet akar, azaz a mű tökéletes akarat 
szabadságát. Ehhez a személyes nevelés és minden lehető tapasztalat 
szükséges a mű részére. 

Ez a nevelés még ma is folyamatban van, s emellett a teremtőnemzés is a 
nevelés egyik főtárgyának tekintendő. A férfiú pedig, mint mindenkor most is 
világosan látja művének biztos kiteljesedését. Lásd, ez nagyon jelentőségteljes 
hasonlat, mert a kezdet és a vég is benne rejlik. Szívleld meg ezt jól, és 
mindjobban megvilágosodik életed mélysége! Most pedig haladjunk tovább. 
Amen. 

66. Fejezet Kizehel dőre gondolatai 
Satanának Istennel való 
nemi érintkezéséről. Az Úr 
világossággal teljes 
magyarázata Satanának, 
mint Isten feleségének 
lényiségéről és céljáról 


Lamek és a többiek is hálát adtak az Úrnak e nagy kegyelemért, s tovább 
haladtak. A keleti magaslat közelében az Úr megállt és Kizehel felé fordult, 
anélkül hogy egy szót is szólott volna hozzá. 

Kizehel erre úgy megijedt, hogy szinte megbetegedett s nem tudta mire 
vélni, miért tekint reá az Úr. Az Úr azonban nem hagyta őt sokáig 
nyugtalankodni, hanem megkérdezte őt: Kizehel miért engeded meg, hogy 
dőre gondolatok keletkezzenek szívedben? Úgy véled, Istennek is ugyanúgy 
kell nemzenie, mint az embernek, ha magához hasonló lényeket akar 
teremteni? Azt hiszed Istennek is szüksége van ahhoz egy isteni nőre, hogy 


azután érzékileg nemzett gyermekei szülessenek? Óh, milyen nagy 
tévedésben vagy te! 

Ha feleséged van, azt nemzetsz-e vele, amit akarsz? Lásd, ez nem a te 
akaratod szerint alakul, s nem is feleséged akarata szerint. Mert ezt az Én 
isteni mindenható akaratom határozza meg, s ezért, az történik, amit Én 
akarok, nem, pedig amit te szeretnél! Ha te fiút akarsz, leányt adok neked, s ha 
leányt akarsz fiad lesz, mert egyedül Én vagyok a minden életek Ura! 

Tudod-e feleségeddel együtt mi az, s mi lesz az, amit nemzel? Azt 
mondom neked annyit tudsz arról, mint a Föld középpontjáról, azaz egyikről 
sem tudsz semmit, mert csakis Én ismerek mindent örökkévalóságok óta, 
mivel egyedül Én vagyok az Úr, a mindenható és végtelen örök Isten. 

Hogy pedig a veled közösült feleségedben rendem szerinti élő gyümölcs 
keletkezzen, ahhoz talán még ara is szükségem van, hogy feleségeddel talán 
titkon közösüljek? Nem hinnéd talán még azt is, hogy napok, világok, állatok, 
növények, keletkezése előtt is titkon közösülnöm kell a Napokkal, világokkal, 
állatokkal, növényekkel? Óh te balga Ember, minő esztelen gondolatokra 
vagy képes? 

Lásd, a Belőlem elsőnek teremtett nő vagy szellem, nem hasonlatos a földi 
nőkhöz, s Nekem nincsen szükségem reá azért, hogy gyermekeket nemzek 
vele, hiszen ha az első szellemet minden tökéletességben meg tudtam 
teremteni Önmagamból, akkor nyilván arra is képes vagyok, hogy ezen első 
nélkül is számtalan más szellemet teremtsek! 

Ezt az első szellemet tehát semmiképpen sem a további nemzés végett 
teremtettem, mintha nélküle nem tudnék továbbiakat létrehozni, hanem 
csupán abból az okból, amelyből téged is teremtettelek, azaz hogy Engem, az 
egyedüli Istent, Urat, Teremtőt, legszeretetteljesebb Atyát megismerjen, 
szeressen, és örökké szeretetben szolgáljon Nekem. 

Hogy azután ebből az első szellemből számtalan szellem származott, az 
azért történt, mert őt hasonmásomra tökéletesnek teremtettem, s az Én szabad, 
teremtői életemet is beléleheltem. Miután ez a szellem tudatára ébredt nagy 
tökéletességének, a legkülönösebb dolgokat, valamint magához hasonlókat 
kezdett létrehozni. 

Én pedig, mint a leghatalmasabb legtökéletesebb Szeretet, bölcsesség, 
jóság, szelídség, türelem, mindazt megtettem a belőle származóknak, - amit 
megteszek azokért, akik Belőlem származtak, - ugyanúgy gondoskodik 
ezekről az idegenekről, mint az Én atyai hazámból valókról. 

Mondd meg tehát, szükség van-e egy isteni nőre, hogy közösülés által 
teremtsek mennyet, angyalokat, világokat, növényeket, állatokat, embereket? 
Lásd az Önmagában mindenható örök Teremtőnek semmi szüksége sincs erre, 
mert Nekem csak akarnom kell és máris létrejött, amit akarok! 

Lásd, most azt akarom, hogy mindkét nembeli emberek seregei 
keletkezzenek szemed láttára! Íme már itt is vannak! Ezeket az újonnan 
teremtetteket sem semmisítem meg örökké sem, hanem a csillagokon 
helyezem el őket! 


Nézd már el is vonulnak innen, boldogságos örök rendeltetési helyükre, 
Engem dicsőítve! 

Erre szinte megmerevedtél bámulatodban. Én pedig azt kérdezem tőled, 
szükségem volt-e ehhez egy nőre? Tagadólag felelsz, mert láttad hatalmamat. 
Azt mondom tehát neked, ne engedd meg többé, hogy ilyen dőre gondolatok 
foglalkoztassanak, ha tetszetős akarsz lenni Előttem. Fontold meg milyen 
nagy a különbség közöttem és közötted, s hogy ez csupán a szeretet által 
csökkenthető! 

Most pedig haladjunk tovább! 

67. Fejezet Az emberi értelemnek Isten 
általi korlátozottsága. Az Úr 
nyilatkozata a férfi és női 
jellegről, Istenben és 
emberben, Lucifer teremtése 


Erre tovább haladtak, és egyikük sem merészelt egy szót sem intézni az 
Úrhoz, ámbár Énokkal együtt mindnyájukat mázsányi súllyal nyomta egy 
újabb kérdés. Mivel a Mindentudó ezt látta, így szólt Énokhoz - még nálad is 
előfordul Énok, hogy hiába rágódsz valami felett! Én azonban azt mondom, 
az ember ne akarjon földi életében bölcsességem mélységébe hatolni, mert 
arra az örökéletet szántam. Titeket megszabadítlak attól, ami annyira nyom 
benneteket, de csakis titeket és senki mást! Halljátok tehát: 

Istenségem mélységében férfi, s egyben nő is vagyok, de nem úgy, 
ahogyan ezt ti értelmezitek, hanem a következőképpen: 

Mint férfi, örökké magam vagyok a szeretet, a szabad élet, minden hatalom 
és tetterő, ezért minden férfiban, mint szeretetem tökéletes hasonmásában, 
megnyilvánul az az igazi szeretet, amelyre a hiú nő örökké sem képes. 

Ebben az Én szeretet-hasonmásomban a férfi tehát Hozzám hasonlóan 
teljes és hatalmasabb az összes nőnél, akik tejjel táplálják ugyan a gyermeki 
testet, de a szellem benső tejét nem képesek nyújtani, mert az erős férfi 
szeretete hiányzik keblükből, noha ez is bennük lakozhatna, ha nem volnának 
a nők önmagukban annyira hiúk és dőrék! 

A női jelleg is tökéletesen Bennem rejlik, mert hogyan is tudnék másként 
nőt teremteni? A nőben csalfaság és elmésség rejlik, sohasem beszél nyíltan, 
elrejti világosságát és a szívét, ezért laza talajra építenek, akik a nőkre bízzák 
magukat. Női szférámból nem tudok ugyanolyan értelmesen beszélni, mint a 
férfi szférámból, mert a női jelleg szeretetvilágomból származik és hasonlatos 
az ősfényből eredő sugárhoz. 

A Bennem lakozó nőiség tehát bölcsességem örökké sugárzó fényessége, 
az örökké egyenlő erőben keletkezik a szeretetből. Ez az isteni szeretettől 
örökké elválaszthatatlan bölcsesség az igazi nő, s vele nemzettem Én, 
egyedüli Isten, minden dolgokat és egyetlen más nőre sem volt örökké sem 
szükségem. Ezzel a leghűségesebb nőmmel nemzettem számtalan milliárdnyi 
lényt, s ezek láthattak is Engem, habár önmagukat még nem ismerhették fel. 


Örök elhatározásom volt, hogy ezt a végtelen sok, szellemben nemzett 
lényt egykor szabaddá teszem, hogy megismerjék önmagukat és Engem. 
Akaratomból azután egy mindenekfelett hatalmas — legyen! - hangzott el, 
áthatva a végtelen térségeket. Akkor halljátok és értsétek meg, az örökké 
kisugárzó számtalan sugárból egy lényiségileg Egy mindannak a hordozója 
keletkezett, ami örökkévalóságok óta szellemi sugallatként kiáradt Belőlem, 
mint férfiből és örök nőből. 

Ez a hordozó az újonnan teremtett nő, s gyűjtőhelye az örökkévalóságok 
óta Belőlem áradó lényiségi világosságnak, hogy azután ez a lényiség 
teljesség benne kiérlelődjön az Én állandó kegyelmi kisugárzásom melegében, 
és tetszetőssé váljon Előttem szabad életében az Általam neki juttatott szeretet 
világosságában. 

Lássátok, ez a nemzés sikerült, s ti láttok és megismertek Engem, a ti 
Teremtőtöket! De az aratási érettség nem következett be, mert nagy 
dolgoknak egy időre van szükségük. Értsétek meg ezt, de hallgassatok felőle, 
mert a nagy érettségért való fejlődési harcról nem szabad fecsegni! A kellő 
időben, miként most nektek, ennek az egész Földemnek kihirdetem ezt, és 
késő utódaitok is észlelik majd ezt önmagukban, s mentesülnek a Földtől. 
Amen. 

Erre mindhárman mellüket verve mondották: - óh Isten végtelen 
bölcsessége! Ki érthetné ezt meg örökké is! 

Hallgassatok minderről, szólt az Úr, mert nézzétek a gyermekek már kitárt 
karokkal, sietnek Elém! Menjünk tehát mi is elébük! Amen. 

68. Fejezet A legelső törvény a tiszta 
szeretet, s a szeretet 
cselekedet. A városok és a 
síkságbeli nők miatti 
veszedelem 


Csakhamar összetalálkoztak az eléjük sietőkkel, a legnagyobb szeretettel 
fogadták az érkezőket, s az összes jelenlévők nagy szeretettel áldozatot 
mutattak be szívükben a dicsőségek Urának! 

Halljátok gyermekeim, szólt akkor az Úr, amit most mondok nektek, ezt 
jól szívleljétek meg. Eddig nem adtam nektek más törvényt, mint csak a 
szeretet enyhe törvényét. Amíg ezt a minden törvények törvényét követitek 
szívetekben, addig semmi más törvény nem köt titeket Hozzám, s nem köt 
meg benneteket cselekedeteitekben. 

A tiszta szeretet, s az abból eredő cselekedet igazi alaperőssége minden 
igazságnak, s akinek szívében a Belőlem eredő szeretet lakozik, annak a 
számára minden igazságtalanság örökké idegen. Ezért nincsen szükségetek új 
törvényre, mert mint mondottam a szeretet a legelső törvény, s minden élet és 
igazság benne foglaltatik. 

Ezért a szeretetért, ami most bennetek lakozik, egy jó tanácsot akarok 
nektek, mint a ti szentséges szeretetteljes Atyátok adni, hogy ezt a Belőlem 


való szentséges szeretet fenntartása végett kövessétek. Halljátok tehát: 

A síkság most már megnyílt előttetek, ti elmehettek szükség esetén Káin 
gyermekeihez, s azok szintén feljöhetnek hozzátok, és ti elterjedhettek a Föld 
egyik végétől a másikig. Azt azonban nem szívesen látnám, hogy egyik 
közületek, letelepedne a síkság egyik városában, mert azokban a városokban 
még sok megmaradt a kígyó szennyéből, ennek szaga pedig ugyancsak bűzös 
a szellem számára és mérgező dögvésszel fertőzi meg. 

Ha valaki mégis látni akarja irgalmam gyümölcseit a síkságon, az lemehet 
azért oda, ha határozott utasítást nyer erre Tőlem, ez a tanács kölcsönösen 
érvényes, ezért Énok, s a főtörzs gyermekek határozzák meg, meddig 
tartózkodhat valaki itt a síkságról. 

Ha pedig valaki állandóan meg akarna a síkságról a magaslatokon 
telepedni, mindenkor engem kell erre nézve megkérdezni. Önmagatok is 
megengedhetitek ugyan az ilyen letelepedést, de akkor vigyázzatok, nem 
mérges kígyót melengettek-e kebleteken! Legyetek tehát mindenben okosak, 
akkor sem szellemi, sem testi háztartástok sem fog kárt szenvedni. 

Ügyeljetek arra is, hogy ne váljatok tisztátalanná egy síkságbeli nő által, 
bármilyen csábos szépségű legyen is az. Ezáltal ugyanis újra a kígyó 
szolgaságába kerülhettek, mert olyan gyümölcsöket nemzenétek, amelyek az 
emberek véréből, s a gyermekek testéből táplálkoznának. 

Az élet ellensége varázslatos testi szépséggel ruházta fel a nőt, hogy 
ezekkel kísértsen meg titeket, azért már előre figyelmeztetlek benneteket, ha 
ilyesmi nálatok előfordulna. Ha pedig valaki közületek bajba jut, forduljon 
Hozzám, s Én segítek rajta. 

Ez tehát az a tanács, amelyet időleges és örök javatokra adtam nektek. 
Szívleljétek meg, s mindenkor jól jártok! Estig láthatóan nálatok maradok, 
akinek tehát valamiben világosságra van szüksége, az jöjjön Hozzám és 
szóljon, s Én azonnal világossághoz juttatom őt! Amen. 

69. Fejezet Mathael kérdése a női 
lényiségben rejlő 
ellentmondások miatt. Az Úr 
nyilatkozik a férfi és a női 
lényiségről 


Erre a felszólításra a kelet gyermekei közül egy kb. ötvenéves fiatal férfi 
lépett elő, s bátran megkérdezte az Urat: - mindenható Isten és Teremtő, 
mindnyájunk legszentségesebb Atyja! Megengeded-e nekem hitvány 
féregnek, hogy szívem alázatából egy, legalább is számomra nagyon fontos 
kérdést intézzek Hozzád? 

Mathael, szólt az Úr, beszélj, mert látom, hogy jó kérdés rejlik szívedben! 

Mathael erre bensőséges hálát adott az Úrnak e kegyelemért, majd így 
felelt: - Óh Uram, Istenem, legszeretetteljesebb, legszentségesebb Atyám! 
Lásd, én már ötven évnél is idősebb vagyok, s tudom, hogy nálam fiatalabbak 
is feleséget vettek már magukhoz, nekem azonban még nem adatott meg, 


hogy egy női lényhez közeledjek. 

Ha bájos testüket láttam, akkor a legtöbb nő szelídnek, gyengéd érzésűnek, 
s nagyon csábosnak tűnt fel nekem és vágyakoztam egy nő után. Ha azután 
egyik, vagy másik leányhoz közeledtem, hogy szívem mélyéből eredő 
szeretettel foglalkozzak vele, eddig még mindig megrettentem, mert sehol 
sem találtam azt, akit kerestem. 

Sokat gondolkoztam azon, hogyan lehet ilyen ellentmondás ezekben a 
gyengéd lényekben? Külsőleg már az enyhe esti szellő is megborzongatja 
gyengéd testüket, bensőleg azonban érzéketlenek még a bölcsesség vihara 
iránt is, de annál fogékonyabbak a testi szeretetre, a hízelgésre, az érzéki 
kielégülésre és testük imádatára. 

E jelenségek láttára ellenszenv keletkezett bennem a női nemmel szemben 
és most már úgy utálom a nőket, hogy közeledni sem tudok hozzájuk. Uram, 
Atyám, helyes-e ez részemről? Nem követtem-e ezzel bűnt Ellened? Mi az 
oka ennek és mi a nő, ez a kívülről élő, de belül élettelen? 

Halljad szeretett Mathael fiam, szólt az Úr, ez a jelenséged sokkal 
jelentőségteljesebb, mintsem azt hiszed! Ennek első oka abban rejlik, hogy te 
felülről való vagy, a nő azonban alulról való. Téged a Belőlem való élő 
szeretet-szellem tölt el, a nőt azonban a világ szelleme tölti el. Ezért vagy te 
belül gyengéd és lágy, a nő azonban csak kívülről ilyen. Te az Én 
mélységemből származó alapteremtmény vagy, a nő azonban a kisugárzás 
összességéből utólag teremtett lény. Te a Nap magvából keletkeztél, a nő 
azonban csak a Nap múlékony sugaraiból. 

Benned a tiszta igazság lakozik, a nőben azonban csupán az igazság 
látszata van. Te Belőlem való lét vagy, a nő azonban csak a Belőlem eredő 
látszat. Lásd, ezek ennek a jelenségnek a fő okai! 

Az a kérdés azonban, nem vétettél-e ezzel Ellenem, felesleges. Ellenem 
csak akkor vétkezhetsz, ha törvényemet megszeged, te azonban törvény 
nélkül is rendem szerint cselekedsz, akkor lehetetlenség vétkezned. 

Azt mondom azonban neked: - a nőket is gyermekeimmé fogadtam, és 
példakép gyanánt Purisztát állítottam eléjük, azzal tehát egy törvényt adtam, 
milyennek kell a nőnek lennie. Geméla és Mira szívében már hozzá 
csatlakozott. Ha a nő tehát ezekhez hasonlatos, akkor az Én képemet hordozza 
magában, s ha te ilyen nőhöz fordulsz, akkor nem fogsz megütközni 
semmiben. 

Mivel te a keletről való vagy és tiszta szívű vagy, rövidesen egy olyan 
tiszta nőt adok neked, aki azután bizonyára mindenképpen megfelel neked, s 
addig maradj meg olyannak amilyen most vagy! 

Mathael erre megvilágosodva, dicsőítette és magasztalta az Urat tiszta 
szívében. Az Úr pedig másokat szólított magához és megkérdezte őket, mi 
sötétíti el a szívüket? 

70. Fejezet Az atyák megütköznek az Úr 
válaszán. Az Úr további 


leleplezései a férfi és a nő 


sarkalatos lényiségéről 


Az Úrnak Mathaelnek adott válasza Énok, Lamek és Kizehel kivételével 
mindenkit megdöbbentett, mert az atyák rendkívül kedvelték feleségüket, a 
Mennyek legnagyobb ajándékának tartván azokat és sokan többre becsülték 
derék feleségüket, úgy vélték a nők közelebb állnak az Atyához. Ennek az 
volt az oka, hogy a leányok és az asszonyok akkoriban nagyon szelídek, 
szemérmesek voltak, nem úgy mint a mai nők a mostani, szellemileg és 
testileg elfajult korszakban. 

Ez a válasz tehát megrendítette az atyákat és mindnyájan Hozzám fordulva 
így szóltak szívükben: - óh Urunk, legszeretetteljesebb Atyánk, juttass nekünk 
megnyugtatásunkra több világosságot a Mathaelnek adott válaszodra nézve, 
másként csak boldogtalanok lennénk, mert ami jó és erkölcsös asszonyaink a 
mi legdrágább kincsünk, s örökké sem adhatunk Neked eléggé hálát, amiért 
nekünk adtad őket! 

És a kissé rideg és bölcs Mathael eddig még nem tudta őket megbecsülni, 
ezért még nem rendül meg az Általad, óh Atyánk, szívünkbe helyezett régi és 
dicsőséges rend, annál előnyösebben és dicséretesebben mutatkozik meg a mi 
asszonyainkban az igazi nőiesség. A női lényekhez való szilárd ragaszkodás 
pedig alázatra készteti a férfit, mielőtt méltó lehetne a Te kegyelmi 
adományodra! 

Ha a férfi keménységet talál a nőben, az bizonyára csak belőle ered, s ha 
azt legyőzte önmagában, a legdicsőségesebb ellentétre bukkan a nőben. Óh 
jóságos Atyánk, engedd meg tehát, hogy a mi jóságos nőink velünk együtt 
felülről valók lehessenek, s ne alulról! 

Úgy beszéltek, szólt az Úr, mint akik még vakok az Én rendemmel 
szemben. Ha nem tudjátok, mit jelent szellemben fent és lent, miért nem 
kérdeztek meg Engem, s miért kívánjátok, hogy miattatok kiforgassam örök 
rendemet? 

Mondjátok meg Nekem, mit veszít a nő Előttem azzal, ha azt mondom, 
hogy a férfivel szemben alulról való, azaz a férfi ellenpólusa, ami nélkül sem a 
nő, sem a férfi nem létezhetne. Mit szólnátok ekkor, ha azt mondanám, Velem 
szemben ti mindnyájan alulról valók vagytok, s egyedül Én vagyok felülről? 
Megszűntem ezért a ti Teremtőtök és egyedüli örök szentséges Atyátok lenni? 
Nem a Föld egymagából teremtettelek-e téged Ádám, feleségedet, Évát pedig 
a te bordádból? 

Mivel mindnyájan tudjátok, hogy az anyag a szeretetemet, a borda pedig 
kegyelmemet, irgalmamat jelenti, vakon is fel kell ismernetek, hogy 
vigasztalan különbözőséget találtok ott, ahol nagyon is vigasztalót kellene 
találnotok! 

Mondjátok meg Nekem, mi dicséretesebb, maga a Nap melege, vagy az 
abból áradó világosság? Ezt felelitek erre, óh Urunk, az egyik ugyanolyan jó 
és szükséges, mint a másik! Jól van, mondom Én, ha tehát a Napot a 
magasságba helyezve kell tekinteni, milyen a helyzete a belőle áradó 


fénynek? Azt felelitek, ennek szükségszerűen mindenütt a Nap alatt kell 
lennie. 

Jól van, tehát a Napnak önmagában nincsen nagyobb értéke, mint a belőle 
áradó világosságnak, mert enélkül a Nap nem is lenne Nap, akkor bizonyára a 
nő értéke sem csökken és nincs ártalmára, ha a férfival szemben 
szükségszerűen alatta áll. 

Azt mondom, ha a nő olyan amilyennek lennie kell, akkor ugyanolyan 
értékes Előttem, mint az igazi férfi, s ugyanolyan kedves gyermekem, mint a 
férfi, és ha eltévelyedik, ugyanúgy megkeresem őt, mint a férfit. A gonosz 
asszony pedig ugyanolyan gonosz, mint a gonosz férfi, mert a napsugár is 
ugyanolyan, mint maga a Nap. 

Eljő azonban az az idő, midőn a sugarakat összegyűjtöm a nőben, hogy a 
férfiban kialudt Napot megvilágítsam! Értsétek meg ezt, s hagyjátok el régi 
dőreségeteket. Szeressétek igaz módon asszonyaitokat, de ne akarjátok őket 
magasabbra helyezni, mint Én! Elegendő, ha magatokhoz hasonlóan 
becsülitek meg őket, ezen alul, vagy felül azonban már bűnt követtek el! 

Akinek még valami kérdeznivalója van, az szóljon. Amen. 

71. Fejezet Kenán több világosságot kér 
a tíz oszloppal kapcsolatos 
látomására. Az Úr bölcs 
tanácsa. Az Úr hirtelen 
eltűnik 


Zz, 


Az Úr felhívására Kenán lépett elő, dicsőítette a minden dicsőségek Urát, s 
utána elő akarta adni kérését. 

Az Úr azonban megelőzte, s így szólt: - Kenán fiam, amire több 
világosságot akarsz kérni, az mindnyájatok előtt ismeretes, s ezért nem kell 
külön elmondanod. 

Kenán látomása a tíz oszlopról már ismeretes volt az atyák előtt. 

Azt mondom neked - látomásod jelentőséges ugyan, de Mathael szavaiban 
több rejlik, mint a te látomásodban. Szellemben már feltártam előtted 
látomásodat, s annak jelentőségét, miért nem igazodsz tehát szellemedhez? A 
tíz oszlop azonos azokkal, akik rajtuk állanak, habár a tizedik még nincsen 
testben közöttetek! 

Fontold meg az eddig történteket és hasonlítsd össze pontról-pontra 
látomásoddal az igazi benső szellemi megfeleléssel, akkor teljesen megérted 
látomásodat. 

Az bizonyos, hogy látomásod nem közönséges álom, hanem annál több 
volt és nagy szellemi jeleket tartalmazott. Szemléld ezzel szemben az eléd 
táruló valóságot és ismerd be, hogy az minden tekintetben sokkal 
jelentőségteljesebb és sokkal többet mond, mint a te zűrzavaros látomásod! 

Tudom, hogy téged különösen a tizedik oszlop nyom, de azt mondom 
neked, elégedj meg egyelőre a kilenccel, a tizedik felől ne sokat gondolkozz, 
hanem telítsd inkább szívedet az Irántam való szeretettel, s akkor jobban jársz, 


mintha hiábavaló módon gondolkozol a tizedik oszlop felől. Ha azonban 
Szívem szeretetéből Felém irányítod gondolataidat, akkor szellemileg azt 
tetted, ami újjászületik a szeretetben, s az örök igazság élő teljességében, mint 
Belőlem való világosság. Így értsd meg azt, akkor nem hat reád továbbra is 
nyomasztólag a tizedik oszlop és az azt körülvevő éjszaka. 

Mindnyájatoknak azt mondom: - maradjatok meg állandóan a szeretetben, 
fontoljátok meg a hozzátok intézett szavaimat, akkor egészen más értelemben 
lepleződik le előttetek Kenán tizedik oszlopa, mint ahogyan ti egyenkénti 
engedelmességtek mellett történt volna! Az Én rendemnek számos útja van, s 
ezek közül sok jobb a többinél. Az ítélet azonban mindenkor az utolsó, mert 
ez már életre-halálra szól. Óvakodjatok tehát minden ítélettől! 

Most ismét elhagylak benneteket egy időre, de láthatatlanul folyton veletek 
maradok Irántam való szeretetetekben! Áldásom legyen mindnyájatokra, 
férfire, nőre egyaránt! Amen. 

Az Úr ezzel a lenyugvó Nappal együtt eltűnt. Az összes jelenlevők 
elborulva sírtak, majd egész éjszaka dicsőítették, magasztalták az Atyát, csak 
reggel tértek haza. 

72. Fejezet Satana ravasz terve, hogy az 
embereket női szépséggel 
csábítsa el. Hang felülről. 

Horadal küldöttsége 


Ádámnál és Énoknál 


Ekkor tehát tökéletes rend uralkodott az egész Földön, a Menny és a Föld 
szoros kapcsolatban állt egymással. Ennek következtében így szólt magában a 
Sátán: - Mit kellene most cselekednem? Az Úr maga tanította ember- 
gyermekeit és szilárdan magához kapcsolta őket. Még a síkságot is elvette 
tőlem és nagy hatalmat adott sokaknak mindenben, úgy hogy én tehetetlen 
vagyok ilyen hatalommal szemben! 

Van ugyan még hatalmam a csillagok, s a földön az összes elemek felett, 
de mit használ az nekem, ha az ember-gyermekek Isten hatalmát hordozzák 
szívükben, s azzal rettentő erővel léphetnek fel ellenem, ha valamit 
kezdeményeznék. De már tudom mihez fogjak. A megkísértéshez jogom van, 
s ezért olyan csalétket helyezek az emberek elé, amellyel szemben majd 
kiderül, valóban annyira szilárdak és tántoríthatatlanok az Úr gyermekei, mint 
amilyenek az Úr látható és személyes vezetése alatt voltak! 

A nemzéseknél ezentúl jelen akarok lenni a síkságon, és olyan csábító 
szépségekké alakítom a nőket, hogy aki őket látja az rögtön szépségük varázsa 
alá kerül. Ezt megtehetem, mert a test feletti hatalom még az enyém! De jó 
vagy rosszat teszek-e ezzel? Ha rosszat cselekszem az Úr felelősségre von, a 
jó pedig csak Istenben rejlik. 

De már azt is tudom, hogyan viszem ezt véghez! A középutat választom, 
hogy az sem jó, sem rossz ne legyen, amit cselekszem. Ilyenek legyenek a 
szépséges nők is, és majd akad, aki szilárdan megmarad az erényben, s 


tetszetős lesz Isten előtt! Ezzel szemben az is biztos, hogy a gyengék közül 
sokan lépre mennek, de nagy erényhősökre is lehet számítani. Így tehát ez az 
egész dolog mindkét oldalról mérlegelve, önmagában véve, se nem rossz, se 
nem jó, hanem közép út a jó és a rossz között. 

Ha ez a vállalkozásom mégis gonoszabb következményekkel járna, mint 
ahogyan most magamban kiterveltem, akkor újra csak ellenségesen állanék 
szemben az Úrral! De már azt is tudom, mit kell itt tennem! A Földön Énok az 
Úr jobb keze, hozzá megyek, s előadom neki ezt a tervemet. Kérje azután ő az 
Úr tanácsát, s közölje velem, megengedi-e ezt az Úr. Az is lehetséges 
azonban, hogy Énok elutasít engem, nagy hatalma birtokában, akkor újra 
fellángolna haragom, ezért jobb volna, ha egyenesen az Úrhoz fordulnék, ez 
lenne a legrövidebb út! 

Ekkor egy hang hallatszott a magasságból: - miféle gonoszságon töröd te a 
fejedet? 

Uram, felelte a Sátán, semmi gonoszat nem akarok cselekedni, csupán egy 
válaszutat akarok gyermekeid számára létesíteni, de emellett senkit sem 
korlátozok szabadságában! Engedd meg tehát ezt nekem! 

Sátán, hangzott újra felülről, férfi akartál lenni, tehát szabad vagy. Tégy, 
amit akarsz elemeidben, s az Úr is akarata szerint fog cselekedni, de Énokot 
hagyd ki mindenből. 

A Sátán ezzel teljesen megelégedett és rögtön hozzá is fogott terve 
megvalósításához, ez azonban sokáig sikertelen maradt, mert amíg ez a 
nemzedék élt a magaslaton és a síkságon, alig ment valamire cselekvésével, 
de annál nagyobb sikert ért el az utódoknál, miként az sajnos, a további 
eseményekből kitűnik. 

Nemsokára ezután küldöttek érkeztek Horadaltól, s kinevezték Ádámot az 
észak és a kelet közötti nép vezetőjének. Ez a küldöttség tíz férfiből állt. 
Lamek két fiával az élén. Ádám Énokhoz utasította a küldöttséget. Énok 
kijelentette, hogy az Úr nevében felettük is elvállalja a főpapi tisztséget, a 
legjobb gyümölcsökből álló, s az Úrnak feláldozandó tiszte ellenébe. Azután 
elbocsátotta a küldöttséget, de Lamek két fiát visszatartotta, és házába 
fogadta. 

73. Fejezet Énok közli az Úr akaratát 
Horeddel, Lamekkel, 
Naéméval, Adával, Cillával, 
Jubal és Jabállal. Indulás 
Hanokba Énok vezetése alatt 


Harminc nap múlva tudatta az Úr, hogy Lamek már elkészült a síkságon a 
második templommal, Énok mindjárt tudta mi a teendője. Összehívta tehát 
Lamek két feleségét, Adát és Cillát. Horedet és feleségét Naémét. Midőn ezek 
együttvoltak házában, bemutatta nekik Jabalt és Jubált, majd így szólt: 

Halljátok, az Úr, a mindenható Isten és legszentségesebb 
legszeretetteljesebb Atya nevében! Az az Ő legszentségesebb akarata, hogy 


mindenki mindenben az Ő örök szentséges akaratához igazodjon. Ti is ahhoz 
tartsátok magatokat, amit most az Úr az én ajkamon át tudtotokra ad! Ez pedig 
a következő: A síkság népe fölé helyezett Lamek főpapnak szüksége van 
reátok az Úr akarata szerint, mert ő most hozzám hasonlóan tökéletes szolgája 
lett az Úr végtelen irgalmából és kegyelméből. Az általatok ismert és már 
megtisztított kígyók hegyén látta meg először az Urat, s itt egy dicsőséges 
emlékjelet kellett emelnie. Ez most elkészült, s ezért az Úr akarata szerint le 
kell mennünk a síkságra! 

Lamektól ne féljetek, mert ő hozzám hasonlóan az Úrban van és szeretettel 
telt szívvel fogad benneteket! Keljetek tehát velem együtt az Úr nevében útra. 
Te Hored, a kelet magaslatán nemzettettél ugyan, de ezentúl feleségeddel 
együtt a síkságon kell megtelepedned Lamek házában, mint annak támasza, 
Káin szegény gyermekeinek szellemi javára, az Úrnak benned lakozó 
szeretetéből. 

A magaslatot bármikor meglátogathatod, de állandóan nem lakhatsz itt 
többé, mert feleséged a síkságról való, s így te is oda tartozol, de Isten 
gyermekeinek ereje megmarad benned földi életed végezetéig. Azt azonban 
ne kérdezd, ugyanúgy veled marad-e az Úr a síkságon, miként itt, Isten 
gyermekeinek magaslatán. Mert ahol valaki mindenekfelett szereti az Urat 
szívében, ott az Úr tökéletesen vele van, ahol pedig nem szereti úgy, ott távol 
van tőle az Úr még akkor is, ha ezerszer magasabb helyen tartózkodna is, mint 
mi itt a magaslaton! Ez tehát az Úr akarata számodra, minden egyebet naponta 
ad tudtodra. 

Ti ketten, Jubál és Jabál, majd atyátok házában kaptok Tőle utasítást 
teendőtökre nézve. Ti ketten Lamek feleségei ezentúl is azok legyetek Lamek 
számára, akik előzőleg voltatok, de már nem szívetek félelmében, hanem 
szívetek örömére! 

Te Naeme, maradj hűséges az Úr által számodra kijelölt uradhoz, és 
Tubalkaint ezentúl csupán testvérednek tekintsd! Te Lamek unokám szintén 
eljössz, feleséged azonban maradjon otthon, Járed és Matusála mellett. 

Most mindent tudtok, aminek meg kell történnie, késedelem nélkül 
induljatok tehát velem együtt útnak! Úgy jöjjetek, ahogyan itt álltok, senki ne 
vigyen magával semmit, mert az Úr akarata ez! Amen. 

Énok ezzel kilépett az atyai házból, megáldotta a magaslatot, a síkságot, s 
az odavezető utat, s elindult a meghívottakkal a síkság felé. Ezek pedig úgy 
követték őt, mint a bárányok pásztorukat. 

74. Fejezet Énok kísérőivel Hanok elé 
érkezik. Lamek csodálkozása 
ember művei felett és Énok 


bölcs tanácsa 


Midőn a társaság a nagy Hanok városának közelébe érkezett, Lamek, azaz 
a magaslatról való Lamek ugyancsak csodálkozott a város pompás 
nagyméretű épületeinek láttára, s így szólt Enokhoz: 


Halljad Énok atya! Bármit mond is valaki, a számos nagyszerű épület 
láttára meg kell vallani, hogy a síkság gyermekei sem estek a fejük lágyára. 
Ami itt látható, az minden, csak nem ostobaság, s én csak tetszéssel 
szemlélhetem ezt! 

Ha meggondoljuk, hogy ezek az emberek mindent csupán természetszerű 
erejükből létesítettek, mert a szellem hatalma idegen volt számukra, akkor 
valóban álmélkodni lehet hatalmas nagy műveiken! 

Midőn azután Lamek az egykori kígyók hegyén épült új templomot 
megpillantotta, akkor szinte magánkívül volt. Egy ideig elmélyedve szemlélte, 
majd megkérdezte Énokot: - Énok atyám! Mi ez? Ez is emberi kezek műve? 

Halljad, kedves Lamek fiam, szólt Énok, azt mondom neked, ne 
gyönyörködj túlságosan ezekben a dolgokban, mert ezekben még rettentő sok 
világiasság van! Minnél inkább tetszésedet találod ezekben a dolgokban, 
annál inkább elsötétíted szellemedet, ilyenkor alig juttathat szellemed 
világosságot ezért, miként most is külsőséges kérdésekre szellemed adós 
marad a válasszal. 

Ne szemléld tehát tovább ezt a látványt, ami annyira fogva tart, akkor 
szellemed csakhamar kellő világossághoz jutva, önmagad válaszolhatsz meg 
minden kérdést. 

Énok ezután a többiekhez fordulva így szólt: - ti pedig örvendjetek az Úr 
nevében, aki oly csodálatos dolgokat művelt időleges és örök javatokra az Ő 
végtelen szeretetéből és  irgalmából, hogy hálával eltelve örökké 
csodálkozhattok művein. 

Naeme, a másik két asszony, s két fiú erre leborult és hangosan dicsőítette, 
magasztalta a végtelen jóságos Istent és Atyát, amiért olyan irgalmas 
kegyelemben volt a síksággal szemben. Naeme annál inkább csodálkozott, 
mert most valóságban, testi szemeivel is láthatta, amit az Úr a magaslaton már 
szellemben feltárt előtte. Ezért a többieknél még lángolóbb szeretettel, 
bensőségesebben dicsőítette és magasztalta az Urat! 

Énok ezt észrevette, s így szólt Naéméhez: Kellj most már fel, mert nézd, 
egy ujjongó sereg jön felénk a városból, szólj a többieknek is, keljenek fel, 
mert az Úr már tudatta Lamekkel, hogy mi a város előtt vagyunk, s tárt 
karokkal siet elénk, hogy az Úr iránti hatalmas erejű szeretetével fogadjon 
bennünket! 

Erre mindnyájan felkeltek, mert ők is meghallották Énok szavait, Naeme 
azonban mégis hozzájuk lépett, s megerősítette szívüket, mivel a feléjük 
közeledők látványa nem csak örömmel, hanem félelemmel is töltötte el őket. 
Énok ezért nagyon megdicsérte Naémét, mire Naéme így felelt. Óh Énok 
minden szeretetem az Úré legyen, mert Ő adta most értésemre, ki a 
legméltatlanabb vagyok, a te szavadat. 

Naéme ekkor enyhe leheletet érzett maga körül, s így szólt: - Óh Énok! Ki 
lehelt rám most oly mennyei szelídséggel? 

Kedves Naeme, felelte Énok, lásd, az Úr közöttünk van, s ha nem is 
láthatjuk, de megérezhetjük közelségét! Szeresd őt mindig úgy, mint most, 


akkor gyakran megérzed szentséges leheletét, mert midőn az Úr megáld, 
szeretetét leheli szívedbe! 
Lamek azonban már közeledik felénk, készüljünk tehát fogdására! Amen. 
75. Fejezet Énok találkozása Lamek 
királlyal. A túlzott emberi 
tisztelet veszedelme 


Midőn a síkságbeli Lamek Énok közelébe ért, födetlen fővel és mellel 
lépett eléje és földig meghajolt. 

Halljad szeretett Lamek testvérem, szólt Énok, amit maga az Úr sem 
követel meg tőlem, vagy tőled, azt hagyd el mindenkor velem szemben is. 
Nem is azért jövök el hozzád, hogy olyan tiszteletben részesíts, mintha egy 
második Isten volnék, hanem az Úr, a mi legszeretetteljesebb Atyánk 
szeretetében jövök hozzád, mint igazi testvéred! Mire való lenne tehát az ilyen 
tiszteletnyilvánítás? 

Azt mondom neked, kerüljük ezt el kölcsönösen, másként gonosz időket 
teremtünk önmagunknak! Lásd, ha te engem ennyire tisztelsz, holott 
hajszálnyival sem vagyok több más embernél, ezzel a többi ember fölé 
emelsz, s megalázod őket előttem, hozzájuk hasonló testvérük előtt! Az 
emberek elviselik egy ideig az ilyen megaláztatást, de azután titokban is így 
kérdezgetik majd egymást: 

Több-e ez az ember, mint mi vagyunk? Miért engedi meg Isten, hogy 
ennyire tiszteljék, s hogy nekünk meg kell hajolnunk előtte? Emelkedjünk 
föléje, fosszuk meg üres kiváltságától és fenyítsük meg az eddig reá pazarolt 
tiszteletnyilvánításokért. Hadd tudja meg, hogy ő is csak hozzánk hasonló 
ember! 

Lásd, szeretett Lamek testvérem ez az emberi természet igazi hangja, s ha 
az ember egyszer így fellázad, rettenetesebb az összes tigrisek és hiénák 
dühénél. Hagyjuk el tehát kölcsönösen azt, amiben ilyen gonosz mag rejlik, 
akkor gyönyörűséges édenné válik a Föld lépteink alatt! Ellenesetben azonban 
kardokat, dárdákat taposunk ki a földből, és kései utódaink ezerszámra 
pusztulnak majd el ezek által az izzó bosszúvágy hatására. 

Mindnyájunknak csak egy Ura, egy Atyja van, mi pedig valamennyien 
testvérek vagyunk egymás között! Ha az Úr magasabbra helyezi egyikünket, 
ezzel még nem helyezi őt a testvérei fölé, hanem csupán alkalmat ad neki arra, 
hogy annál több szeretetet gyakorolhasson testvéreivel szemben. 

Tartsd ezt szem előtt, kedves Lamek testvérem, akkor Isten rendjében 
fogsz élni, Isten tetszésére. 

E szavak nagy hatással voltak Lamekre, ezért meg is változtatta eddigi 
terveit. Ő ugyanis egy jobb osztályrendszert akart bevezetni, ami a förtelmek 
förtelme Előttem. Énok szavai hatására azonban elejtette ezt a tervét, s így 
szólt: 

Óh Énok testvérem, milyen világossággal töltötted el most szívemet! 
Minden dicsőítés, magasztalás, imádat örökké a Menny és a Föld mindenható 


Urát illesse, amiért ilyen kedves testvérekké változtatta az embereket. 

Lamek ekkor megpillantotta Enok mögött kissé hátra maradt kísérőit, s 
megkérdezte Enokot, testvérem, kik azok, akik mögötted jönnek, s amint 
látom kissé aggodalmaskodva? ; 

Kedves testvérem, felelte Enok, jöjj velem hozzájuk és győződj meg, 
milyen kegyelmes és jóságos az Ur! Jöjj és fogadd a tieidet, az Ur nevében. 
Amen. 

76. Fejezet Lamek elébe fut övéinek, s 
Énok követi őt. Énok e 
cselekményének 
háromszoros prófétai 
jelentősége. Az igazi 
prófétálás az ember 
szabadsága 


Midőn Lamek ezt hallotta Énoktól, örömében felkiáltott és tárt karokkal 
futott övéi elé, a már nem fiatal Énok is kénytelen volt futásnak eredi, hogy 
vele tarthasson, de útjuk szerencsére csak rövid volt. 

Különösnek tűnik fel itt, hogy Énok együtt futott Lamekkel, de ennek 
háromszoros prófétai jelentősége volt. 

Az első a következő: A vezetők ne korlátozzák iskolai szigorral és 
kalapáccsal a szellemet hátráltatva tanítványaik előrehaladását, hanem 
mindenkor alkalmazkodjanak a tanítványok szellemi erejéhez, azaz gyorssal - 
gyorsan, a szabaddal - szabadon, a lassúval - vontatva, s a félénkkel 
bátorságot juttatva haladjanak. 

A második: a síkság vonz, azaz a világ az ő gyors ipari fejlődésével maga 
után vonja a szellemi szint gyors romlását. A világban ugyanis az igazi 
hordozza a szellemit, a szellemi azonban azért van jelen, hogy a lekötött 
anyagot megváltsa, miként a szellemi Énok is azért ment a síkságra, hogy az 
anyagi Hanokot megváltsa, s újra összekapcsolja övéivel, azaz mélységesebb 
értelemben magasabbrendű és tisztult vágyaival. 

A harmadik és a prófétai azt jelenti, hogy a magaslat gyermekei gyorsan 
levonulva a síkságra, szabad teret engedtek vágyaiknak, mert mint bölcsek 
mentek oda, de csakhamar kicsapongásokba süllyedtek. 

Erre azt mondhatná valaki, ha a próféták mindenkor előre meghatározzák 
mi történik, s ez többnyire be is következik, akkor a földi emberek 
egyáltalában nem szabadok szellemileg, mert úgy kell cselekedniük, ahogyan 
a próféták megjövendölték. Így a magaslat gyermekeinek is el kellett bukniuk 
a síkságon, mert Énok ezt előre jelezte futásával. Ha pedig ez a helyzet, 
hogyan fenyíthetők, büntethetők az emberek, ha a prófétálás szerint kellett 
cselekedniük? 

Én azonban azt mondom, ha valóban így állnának a dolgok, akkor persze 
szomorú volna az élő teremtmények sorsa. Mivel azonban nem így van, s a 
próféták csak a szükségszerű következményeket jelzik, amelyek az emberek 


cselekményeiből meghatározott időben keletkeznek, miként a talajba vetett 
magból is annak növénye keletkezik, meghatározott időben, úgy vélem, 
semmiképpen sem helytelen, ha a próféták előre megmondják az embereknek 
miféle gyümölcsök, azaz következmények származnak cselekményeikből 

Hiszen az sem rossz, ha a földmívelő előre tudja, hogy a búza magjából 
búzát arat, s a gyomok magvából ismét csak gyomot. Így tehát csak előnyös 
lehet az embernek, ha a próféták ajkáról előre megtudja, milyen 
gyümölcsöknek kell cselekményeikből származni örök megváltoztathatatlan 
rendem szerint. Ha azonban az ember megváltoztatja cselekedeteit, akkor a 
következmények is mások lesznek, s ezt a próféták mindenkor ki is jelentik, 
mert az igazi próféta mindenkor csak feltételesen beszél és cselekszik. 

A próféták tehát semmiképpen sem korlátozzák az emberek szabadságát, 
hanem csak kedvezően befolyásolják. Az ember felismeri akkor 
cselekményeit, és szabadon viheti azokat véghez, mivel előre tudja, milyen 
következményekkel, tehát jóval, vagy rosszal járnak azok. Énok futásában is 
feltétlen rejlik valami, s erről a legközelebbi alkalommal ő maga is 
nyilatkozik. 

Mivel mindketten már a családtagokhoz érkeztek, figyeljétek meg ezek 
viselkedését. 

77. Fejezet Lamek király viharos öröme, 
s túláradó hálaimája. Énok 
intelme elhirtelenkedett 
fogadalmak miatt 

Midőn Lamek övéihez érkezett, a viszontlátás feletti túláradó örömétől 
szóhoz sem tudott jutni, annyira örvendezett két feleségének, két fiának, 
kedvenc leányának, s ennek hatalmas férjének láttára. Csak némi idő múltán 
csillapodott le annyira, hogy így tudott fohászkodni: 

Óh Uram, végtelen szeretetteljes szentséges Atyám, hogyan adhatok hálát 
Neked, hogy dicsőíthetlek, magasztalhatlak, imádhatlak végtelen sok 
kegyelmedért, amikor a legcsekélyebb mértékben sem vagyok méltó azokra? 
Óh, feleségeim, gyermekeim, hány éjszakán át sóhajtoztam, sírtam miattatok, 
elkeseredésemben haraggal telten Isten ellen és még arra is vetemedtem 
határtalan dőreségemben, hogy meg akartam magamat bosszulni miattatok a 
végtelenség mindenható örök Urán! 

Ezért a legszigorúbb büntetést érdemeltem volna Istentől, de e helyett 
olyan kegyelmekben részesít az Úr, amelyek mérhetetlen nagyságán még a 
legtökéletesebb, legnagyobb szellemek is meglepődnek. Minden erőmből így 
kell tehát kiáltanom: Óh Uram, végtelen szeretetteljes, szentséges Atyám! Mit 
tegyek, hogy végtelen nagy kegyelmedért valamiképpen tetszésedre lehessek? 

Halljad testvérem, szólt erre Énok, jól beszéltél a tieid, valamint Isten előtt 
és előttem, de valami mégsem volt beszédedben az Úr rendje szerint. Heves 
szeretet-lángolásodban szinte felszólítottad az Urat, kívánjon tőled egy 
áldozatot, amelyet azonnal bemutatnál neki, hogy illően és Istennek tetszően 


tanúsítsd háládat. 

Rendben van ugyan, ha ilyen vágyat érzel magadban, de gondold meg, mit 
tennél, ha az Úr azt kívánná erre tőled, hogy azokat áldozd fel Neki, akik 
miatt fellángoló szeretettel adtál hálát az Úrnak? 

Lamek erre meghökkenve hallgatott, s nem tudta mit feleljen. 

Halljad szeretett testvérem, szólt Énok, ez most gondolkodásra késztet 
téged, mert nem találsz szívedben választ a kérdésemre! Én pedig azt 
mondom neked, ha az Úr még ennél többet is követelne tőled, készséges 
szívvel kellene teljesítened, mert aki az Úr iránti szeretetből nem tud 
mindenről lemondani, s mindent elveszíteni, az nem méltó az Úrra! 

Aki jobban szereti ezen a világon feleségét, gyermekét, szüleit, testvéreit, 
az Úrnál, az nem méltó az Úrra. Ezért mindenki vizsgálja meg előbb 
szeretetét, mielőtt valamilyen fogadalmat tesz az Úrnak! Mert aki szabadon 
hálából fogadalmat tesz az Úrnak, de megbánja, midőn azt teljesíteni kellene, 
az semmiképpen sem méltó az Úrhoz! 

Az Úr ezúttal nem tesz ugyan téged próbára, de ezt azért tudnod kell, a 
jövőben meg kell fontolni, mit beszélsz az Úr előtt, mert az Úrral nem lehet 
tréfálni! Tartsd ezt ezentúl magad előtt! 

Most pedig menjünk házadba, s azután a templomhoz a hegyre. Amen. 

78. Fejezet Lamek király és övéinek 
öröme a viszontlátás miatt és 
hálája az Úr iránt. Énok 
beszélgetése a magaslatról 
való Lamekkel. Lamek király 
és övéinek szívbeli 
áldozatáról 


Lamek szíve mélyéből hálát adott Énoknak ezen intelméért, majd így szólt 
övéihez: - jöjjetek tehát hozzám, s ne féljetek, hiszen tudom, az Úr már 
szívetekbe helyezte, hogy nem kell többé félni tőlem, mert az Úr végtelen 
irgalma megváltoztatott! Nem vagyok többé az egykori zsarnok és mindenféle 
förtelmes dolog elkövetője, kétszeres testvérgyilkos, hanem király, s az 
emberiség szelíd vezetője! 

Jöjjetek tehát hozzám, s ne féljetek tőlem, mert az Úr kegyelmes 
segítségével most jóvátenni igyekszem elkövetett förtelmes cselekedeteimet, s 
az élőket az Úr útjára akarom elvezetni. 

Lamek ezen őszinte és szívélyes szavaira felbátorodva hozzáléptek övéi, 
üdvözölték, megölelték, közben pedig dicsőítették, magasztalták az Urat, nagy 
irgalmáért, kegyelméért, amelyben nem csak Lameket, hanem az egész 
síkságot részesítette. Megindultságában sírva Lamek is újra hálát adott az 
Úrnak. 

Énok erre így szólt titkon a magaslatról való Lamekhez: Lásd fiam, ez az 
igaz, a szentséges Atyának valóban tetszetős áldozat! De láttál-e a magaslaton 
valaha is ilyen bensőséges áldozatot? 


Azelőtt szokás volt a magaslaton az érzelmeket megtévesztő, s a szellemet 
eltompító szent szertartás, de az élő szívbeli szertartás, miként ezt itt láthatod, 
alig fordult elő a magaslaton. Pedig bennünket Isten gyermekeinek neveznek, 
ezeket azonban itt, a világ gyermekeinek nevezik! 

Mikor az Atya láthatóan közöttünk járt, számos tanújelét adva 
szeretetének, irgalmának, kegyelmének, akkor sokan megtört szívvel 
dicsőítették, magasztalták, mint a legszeretetteljesebb szentséges Atyát, 
mihelyt azonban láthatatlanná vált, nagyon sokan úgy elszéledtek, mintha 
semmi különös sem ment volna végbe nálunk. Milyennek találod ezt az itteni 
különbséget? 

Óh Énok atyám, felelte a magaslatról való Lamek, hatalmas nagy 
különbség ez, nyíltan meg kell vallanom, hogy a szentséges Atya nem tűnt fel 
nekem a magaslaton annyira fenségesnek, mint itt ennél a látványnál. 
Mennyire elmaradtunk mi ezektől itt, alapjában véve! Mennyivel nagyobb 
Lamek ezen a síkságon, mint amilyen én vagyok a magaslaton! 

Neki csak keveSét juttatott az Úr, s főleg világit, ő azonban úgy ad hálát az 
Úrnak, mintha az egész Mennyet elnyerte volna! Nekem a legdicsőségesebbet 
adta meg az Úr, bizonysága szerint, s a legnagyobbat szava szerint és milyen 
csekély volt ezért az én hálám és szeretetem ahhoz képest, amit ez a síkságbeli 
Lamek cselekszik! 

Igen Lamek fiam, szólt Énok, a tiszta igazságot mondottad. Így van ez 
nálunk a magaslaton! Mint gyermek kevésbé vagyunk hálásak végtelen 
adományaiért, mint ezek itt a világiakért, a végesekért! 

De menjünk most a városba, s ott tapasztalod majd az Isten iránti szeretet 
és hála csodáit, mindezt túlszárnyalva. Itt hálásabb szíveket találsz egy 
homokszemért, mint a magaslaton Napokért! Menjünk tehát a városba! 

Ekkorra a síkságbeli Lamek is összeszedte magát, és alázatosan követte 
Énokot visszanyert övéivel együtt. 

79. Fejezet Bevonulás Hanokba. Az 
ottani szent emlékhelyek 
engedélyezett imádata. 
Fogadtatás Lamek 
palotájában 


Midőn a társaság a városba érkezett, Énok figyelmeztette a magaslatról 
való Lameket a síkság gyermekeire, akik könnyekkel öntözték azokat az 
utakat, ahol a magaslatról való küldöttek jártak, s főleg azokat az utakat, 
amelyeken az Úr elhaladt, sőt néhányan mellükön fekve szeretettel imádták 
ezeket a helyeket. 

Óh Énok atyám, kérdezte mellét verve Lamek, mi ez? A síkság gyermekei 
jobban szeretik az Úrra emlékeztető helyeket, mint mi magát az Urat? Milyen 
nagynak kell akkor szeretetüknek lennie a legszentségesebb, legjóságosabb 
Atya iránt is? 

Igen, valóban így van, szólt Énok, s ezeknek a szegény gyermekeknek meg 


kellene ugyan tiltani, hogy azokat a helyeket, amelyeken láthatóan járt az Úr 
és a küldöttek is, imádják, mert szívük végül csak ahhoz ragaszkodna, ami 
csupán egy magasztos visszaemlékezés számukra. Érzéseik azonban olyan 
tisztán irányulnak az Úrra, hogy egyelőre nem tudom őket eltiltani a jámbor 
szándékuktól! 

Ez az útvonal, amerre az Úr elhaladt, midőn a Jehova nevével ékesített 
táblát a templomba vitték, bizonyára megszentelt marad, s ez emberek akarat 
szabadságának korlátozása nélkül aligha szüntethetnék meg. Ehhez pedig 
nincsen jogunk, hiszen maga az Úr sem korlátozza senki akarat-szabadságát. 
Az Úr majd elrendezi azt, úgy ahogyan jónak látja! 

Itt nagyszerű alkalmunk van meggyőződni arról, mennyivel jobban szereti 
az itteni nép az Urat, mint mi Isten gyermekei a magaslaton! De most Lamek 
háza közelében vagyunk, engedjük őt előre, hogy ő vezessen bennünket 
házába! 

A magaslatról való Lamek csodálkozott Lamek házának nagy pompáján, 
Énok azonban így szólt, igen nagyon pompázatos, de ha meggondolja az 
ember, milyen eszközökkel építették, akkor inkább borzadály tölti el. 

Igen, bizonyára így van, kedves Énok atyám, felelte sóhajtva Lamek, az Úr 
Napokat, világokat hoz létre, magas hegyeket emel, akkor örvendezhetünk 
ezek láttán, mert tudjuk milyen könnyű az Úrnak ezeket létrehozni, de ha ezt a 
gyenge gyermekek által, hatalmas kőtömbökből emelt épületet szemléli az 
ember, akkor élet alapjáig elszomorodik! 

Igen így van, szólt Lamek, de ha az Úr ezt megengedte, akkor hagyjuk ezt, 
mert amit az Úr, a mi legszentségesebb, legszeretetteljesebb Atyánk 
megenged, az végül csakis jó lehet. Most azonban már a ház kapujánál 
vagyunk és Lamek kitárt karokkal siet felénk, hogy bevezessen házába. 
Igyekezzünk tehát a házba bejutni, másként összegyűl körülöttünk a 
lelkendező nép, s imádni kezd bennünket, az Úr nevében, s azt el kell 
kerülnünk! 

Lamek ekkor már Énok elé lépett, aki azonnal közölte vele, hogy az 
esetleges imádat elkerülése végett legjobb, ha mindjárt belépnek a házba. Ez 
rögtön meg is törtét, Énok akarata szerint! 

80. Fejezet A vendégek fogadása a 
trónteremben. Előkészület az 
ünnepi ebédhez. Lamek 
király elrendeli az összes 
fegyvereknek hasznos 
eszközökké való átalakítását. 
A szeretet, mint az Úr ősi 
fegyvere. Dicsőséges ígéret 
Lamek királynak 


A trónterembe érkezve, ahol Lamek egész udvartartása már összegyűlt, 


Lamek örvendezve mondotta: Barátaim, testvéreim, gyermekek! 
Örvendezzetek velem együtt, mert az Úr nagy irgalmat gyakorolt 
mindnyájunkkal! 

Lássátok, itt van a két feleségem, Ada és Cilla, eddig elveszettnek hitt két 
fiam Jubál és Jabál, s leányom Naeme, hatalmas urával, akit maga az Úr adott 
neki! Mindnyájukat visszaadta az Úr, hogy ezentúl velem legyenek, de nem 
úgy, mint ezelőtt voltak, sajnos az Úr tetszése elleni és tisztátalan módon! 
Örvendezzünk tehát mindnyájan az Úr ilyen nagy kegyelme miatt! 

Brudál, menj az élelmiszerkamrákba, készítsd el az ünnepi étkezésre a 
legjobb húst és gyümölcsöt, egy másik megrakott asztal városunk Istent 
szerető polgárainak, s egy harmadikat a szegényeknek, akik azelőtt 
rabszolgáink és rabjaink voltak, de most szabadok! Te pedig Terhád 
testvérem, küldj hírnököket a városba és hívd meg az általam kijelölteket 
ehhez a nagy örömünnephez, az Úr, Jehova, Zebaoth nevében, aki 
mindnyájunk Istene, Teremtője, örök szentséges, szeretetteljes mindenható 
Atyja! Így legyen. Amen. 

Brudál és Terhád azonnal hozzálátott feladatához és mindent pontosan el is 
intézett. 

Lamek erre Tubalkaint szólította magához, s így szólt hozzá: - Tubalkain 
fiam, azt mondom neked, az egyedüli főpapja előtt, gyűjtsd össze az egész 
országban a háború céljaira szolgáló fegyvereket és készíts azokból ekét, 
sarlót, kaszát, fejszét, ásót, lapátot, s mindenféle hasznos eszközt, amelyekre 
majd az Úr szelleme tanít meg! 

Fzentúl egyedül csak az Úr legyen a mi leghatásosabb védőfegyverünk, 
minden veszedelemmel szemben, s még a ragadozó állatok ellen se 
használjunk más fegyvert, mert sokszorosan megismertem az Úr fegyverét! 
Ezzel a mindenható fegyverrel fogunk ezentúl harcolni egész életünkben és 
gyermekeink, s azok gyermekei se használjanak többé soha más fegyvert! 

Az Úr szentséges örök mindenható fegyvere a szeretet! Ezzel a szentséges 
fegyverrel harcoljuk végig egész földi életünket, s mutassunk be az Úrnak 
földi napjaink végeztével Neki tetsző áldozatot azon győzelmünk által, 
amelyet ezzel az Ő mindenható fegyverével a világ minden veszedelme felett 
arattunk! 

Holnap fogj hozzá ehhez a most elrendelt munkához! Történjen most és 
mindenkor az Úr mindenható akarata szerint! Amen. 

Énok ekkor Lamekhez lépve így szólt: - szeretett Lamek testvérem, most 
egy olyan törvényt adtál, amely kedvesebb nekem a legtisztább aranynál! 
Ezért olyan áldásban részesülsz, amilyenben eddig senkinek sem volt része! 

Tej és méz áradjon országodban, városod úgy ragyogjon, mint a Hold, a 
házai, mint a csillagok, s a te házad, mint a felkelő Nap! Azt mondom neked, 
szereteted hatalmasabb lett az egész Föld kerekségénél, s az örömünnepély 
után az új templom felavatásánál tudod meg, milyen tetszetős lettél az Úr 
előtt! 

Ma már el akartalak hagyni, de most még három napig nálad szeretnék 


maradni, s megmutatom neked, új fegyvered hatalmát! Így legyen az Úr 
nevében. Amen. 
81. Fejezet Énok beszélgetése a 
magaslatról való Lamekkel a 
jó rendről és a rossz emberi 
rangszerű rendről 


A megrendelt ebéd hamar elkészült, a meghívottak összegyűltek, s az 
asztalokat Lamek rendelkezése szerint külön-külön helyezték el, mire Énok 
így szólt Lamekhez: 

Testvérem, mindenben rendnek kell lenni, és semmit e tegyünk bizony 
renden kívül! A rend az Úr hatalma, rendjéből teremtett minden dolgot, de az 
a rend, amelyet az emberek rangok szerint léptetnek életbe, tűrhetetlen az Úr 
előtt! 

Ha te egymáshoz hasonló dolgokat egyenes vonalba helyezel el és 
megbontanád ezt a rendet, beteges szemmel tekintenél reá. Ha tehát az Úr 
minden embert hasonlónak teremtett és helyezett maga elé, hogy ne zavarjuk 
meg az Úr egyenes vonalú rendjét tetszésünk szerint, ilyen alkalomból tehát, 
midőn közös étkezésre gyűltek össze testvéreink, nem kell három külön 
elkülönített asztalt felállítani, hanem csupán egy asztalnál étkezzünk! 

Énok e figyelmeztetése után Lamek azonnal egymáshoz illesztette a három 
asztalt egy közös testvéries asztallá, mire Énok megdicsérte Lameket az Úr 
akarata és szeretete iránti engedelmességéért. 

A magaslatról való Lamek akkor Énokhoz lépve így szólt: Halljad Énok 
atyám, jól tetted, hogy megmondottad ezt az én síkságbeli névrokonomnak! 
Egyet azonban nem értek meg beszédedből az emberek rang szerinti rendjére 
nézve. Lásd a gyermekek bizonyára csekélyebbek szüleiknél, s az Úr 
bizonyára nem találná helyesnek, ha a gyermekek egyenrangúaknak 
akarnának lenni szüleikkel! 

Azon kívül emlékszem néhány jelenségre a magaslaton, midőn az Úr 
mégis különbséget tett az emberek között, s nem egyformán bánt 
mindenkivel. E három étekkel telt kosár tagadhatatlan jele annak, hogy téged 
főpapnak rendelt és hogy Purisztát és Gemélát is láthatóan kitüntette, ki 
tagadhatná le ezt? 

Ebből pedig világosan kitűnik, hogy az Úr bizonyos rang szerinti rendet 
vezetett be az emberek között, ezért nem értem meg teljesen a te beszédedet, 
adj tehát erre nézve közelebbi magyarázatot nekem! 

Fiam, szólt Énok, te nagy tévedésben vagy! Amit az Úr cselekszik az 
bizonyára egészen más, mint amit az ember cselekszik, mert Ő az egyedüli 
Úr! Az a rangrend, amelyet az Úr nálunk embereknél bevezetett Iránta való 
szeretetünkön alapszik, s ez azt mondja, minnél több szeretet van szívedben, 
annál közelebb vagy Hozzám! 

Lásd, ez a magyarázata Énok főpapságának, s a három kosárnak a 
magaslaton. Puriszta és Geméla kitüntetésének, s mindez az Isten iránti 


szeretet mértékén alapul. Az emberek között, s ezer szeretet tevékenységi 
viszonyban azonban nem helyénvaló, hogy egymástól elkülönüljünk, mintha 
egyik többnek tarthatná magát a másiknál! 

Isten előtt különbözünk egymástól szeretetünk mértéke szerint, de egymás 
között nem szabad önmagunk által létesített különbözőségnek fennállnia, mert 
aki nagy akar lenni az kicsiny lesz Isten előtt, ha azonban szeretettel telt 
testvérek vagyunk egymás között, akkor Isten előtt is azok leszünk! 

Így értsd meg tehát fiam, ezt a dolgot, most azonban már egyesítették az 
asztalokat, foglaljunk tehát helyet a közös asztalnál. Amen. 

82. Fejezet A második asztal elhelyezése 
a trónteremben. Az ünnepi 
ebéd. Az ismeretlen beszéde a 
második asztalnál 


A meghívott vendégek száma oly nagy volt, hogy nem fértek el az 
egyetlen nagy asztal körül. Lamek ezért megkérdezte Énokot: 

Halljad szeretett testvérem! Az Úr egyedüli főpapja! Amint látod, a 
meghívott vendégeknek még a fele sem fér el az egyetlen nagy asztalnál. Ha 
most kénytelenek leszünk egy második asztalt is elhelyezni a teremben, nem 
lesznek-e megbántva, amiért nem egy asztalnál ülnek velünk? 

Énok mosolygott, s így szólt: kedves testvérem, a szükségszerűség nem 
jelenthet egyben lekicsinylést is! Helyeztess el még egy asztalt ebben a tízezer 
ember számára is elegendő nagyságú teremben, s akkor teljesen mellékes, ki 
melyik asztalnál ül! Így cselekedj, s ezzel rendben lesz a dolog! 

Lamek azonnal Énok tanácsa szerint cselekedett egy második asztalt is 
elhelyeztek a teremben, mire minden vendégnek elegendő ülőhelye lett, s ezek 
örvendeztek a nagy kegyelem miatt, hogy a trónteremben Isten nagy barátai 
közelében ülhetnek. A vendégek örvendezését látva Lamek is jókedvvel 
foglalt helyet annál az asztalnál, amelynél Énok, s magaslatra való Lamek ült. 

Mire felhordták az étkeket, mire a vendégek szívükből dicsőítették az Urat, 
Énok pedig megáldotta az asztalokat az Úr nevében. Ezután mindenki evett- 
ivott, miközben egyesek még hangosan is dicsőítették az Urat. Az étkezés 
befejeztével felemelkedett egyik vendég a második asztaltól, s így szólt 
asztaltársaihoz: 

Barátaim, testvéreim, melyik ember mondhatja a szívének leghevesebb 
lángolásában is, hogy kellőképpen hálát tudna adni Istennek, a Menny és a 
Föld mindenható Urának, ezért a kimondhatatlanul nagy kegyelemért, hogy 
előzőleg oly kegyetlen Lamek királyt ilyen dicsőséges testvérré és 
emberbaráttá változtatta át! Én el sem tudok ennél nagyobbat képzelni! 

A mindenható Úrnak könnyű lehet ezernyi világot teremteni, de egy 
szabad emberi szellemet, mint Lamek, híveivel együtt keresztül kasul, ennyire 
átváltoztatni, minden ítélet nélkül, az mégis több mint mindenható isteni 
akaratból Napokat, Földeket, Holdakat teremteni. A teremtésnél minden csak 
Isten akaratán múlik, és már létezik is, amit Ő akar. Egyetlen általa kimondott 


- LEGYEN - elegendő arra, hogy számtalan Nap és világ keringjen végtelen 
nagy körökben a mindenható Isten szeme előtt. 

A szabad szellem számára azonban már ítéletet, s a szellem halálát jelenti 
ez a mindenható - LEGYEN. A mindenhatóság helyébe itt már Isten nagy 
szeretetének, irgalmának, türelmének, szelídségének és végtelen bölcs 
vezetésének kell lennie. Az emberi szellemet, mint egy második istent kell 
vezetnie, tanítania, hogy az önmegismeréssel azzá váljon, aminek az isteni 
rend szerint lennie kell! Ez pedig több az összes Napok és Világok 
teremtésénél! 

Ezért szeretnünk, dicsőítenünk kell Istent, sőt nagyobb mértékben, mint 
eddig szerettük és dicsőítettük, mert csak most ismerjük fel valóban Isten 
nagyságát. Fel tehát testvéreim, dicsőítsük és magasztaljuk az Urat, amiért 
ilyen nagy kegyelemben részesített bennünket. 

A vendég e szavainak hatalma mindenkit megragadott, s áthatott. 

83. Fejezet Lamek király csodálkozása 
az ismeretlen vendég 
szavain. Az ismeretlen 
beszéde a kétféle ember 
kétféle táplálkozásáról 


Lamek hamarjában nem tudta mit tegyen, ezért Énokhoz fordulva így 
szólt: - halljad szeretett barátom és testvérem az Úr szeretetében! Ez a férfiú 
úgy beszélt, mintha őt is vezetőnek választotta volna az Úr ki. Ezek a szavak 
még a te ajkadról sem váltak volna szégyenedre és én végtelen boldog lennék, 
ha így tudnék beszélni, de nálam nagy bökkenője van ennek! 

Mondd meg nekem szeretett Énokom, nem kellene ezt a rendkívül bölcs 
szónokot a mi asztalunkhoz hívni? 

Szeretett testvérem, szólt Énok, ha ezt megtennéd nem tüntetnéd-e ki 
feltűnően a mi asztalunkat a másik asztallal szemben? Ezért úgy vélem, 
elegendő, ha szavait meghallgatjuk és megszívleljük. Fontold meg ezt, s 
azután mondd meg nekem, egyet értesz-e ezzel, mert te itthon vagy, szabadon 
tanácskozhatsz önmagaddal, és a szerint is cselekedhetsz. 

Lamek, némi gondolkodás után így felelt: kedves dicsőséges Énok 
testvérem! Mi szükség van nekem arra, hogy akaratommal tanácskozzak, 
mikor egy pillantásra felismertem milyen ragyogó bölcsesség sugárzik a te 
szavaidból. Most tehát csak figyelmesen hallgatom ezt a szónokot, és majd 
csak akkor igyekszem közelebbről megismerni, ha felkeltünk az asztaltól. 
Úgy vélem az lesz helyes. 

Igen, így cselekedj, szeretett testvérem, szólt Énok, s ez helyes és 
méltányos lesz Isten, s az egész világ előtt. 

Énok e szavai után ismét felemelkedett az ismeretlen vendég a másik 
asztalnál, s így szólt: testvéreim és barátaim. Mindnyájan megerősítettük 
magunkat e jó ebéd által! Tagjainkat jóleső érzés tölti el, s lelkünk a 
múlékony mozdulatokra képesíti testünket. Ezért a minden jó adományért 


legyen minden hálánk és szeretetünk az Úré, most és mindörökké! 

Az embernél nem a test a lényeges, mert csupán eszköz az örök szeretet 
elérésére az örök isteni rend szerint. Ha tehát valóban csak ez a test szerepe, 
akkor az emberben még egy magasabbrendű embernek kell léteznie, s ezt 
szolgálja azután a test, amelyet most derekasan jól lakattunk. Azt 
kérdezhetitek tehát erre, mivel kell akkor a második, benső embert táplálni? 

A Földön mindenféle gyümölcs terem a test táplálására, de egy oltott fát, 
melynek gyümölcse a benső ember táplálására szolgálna, sehol sem találsz. 
Ebben igazatok van, kedves testvéreim és barátaim, de én azt mondom nektek 
- lássátok az Úr úgy rendezett el mindent, hogy az anyagot az anyag táplálja, a 
lélek a lelket, a szeretet a szeretetet, s a szellemet a szellem. 

A szellem alakja a szeretet, s ez a benső ember tulajdonképpen lény, s 
ezért nem is juttathatunk a benső embernek jobb táplálékot, mintha azt az 
Isten iránti szeretettel telítjük. A szeretet által erőteljessé, hatalmassá válva, 
ura lesz a házának, ami a hallhatatlan lélek, s a halandó test. 

A test táplálására szolgáló étkeket először elő kell készíteni a fogyasztásra, 
s ezt vagy maga a természet végzi el, vagy az emberek szakácsművészete, 
annál inkább alkalmassá kell tenni a szellem számára szolgáló táplálékot. A 
szellemi táplálékot az Ige készíti elő bennünk, tegyük meg ezt tehát, hogy 
azután valóban megerősítse szellemünket! 

Lamek ekkor így szólt Énokhoz: testvérem, mit szólsz te ehhez, a férfiú 
úgy beszél, mint egy próféta? 

Még nem fejezte be beszédét, szólt Énok, hallgassuk meg tovább, s csak 
azután elmélkedjünk szavain. Már beszélni is kezd, hallgassuk meg őt! 

84. Fejezet A természetszerű lelki és 
szellemi jóllakás. Az unalom, 
mint a lélek éhsége, s a 
tudásvágy, mint a szellem 
éhsége 


A másik asztalnál így beszélt tovább a szónok: - a szívünkből eredő Ige 
tehát az előkészület az Isten iránti szeretetre, s ez a szellem igazi tápláléka. 
Azt mondom nektek, az igazi élő ige szívünk mélyében mindenben - minden! 
Áthatja az anyagot, szellemivé oldja fel, s ezzel táplálja a szellemet. 

De miként van akkor az, amit előzőleg mondottam, hogy a szellem a 
szellemet, valamint a lélek a lelket, s az anyag, az anyagot táplálja, mert a 
szívünkben rejlő gondolat feltárja az anyagot és szemléli csodálatos 
összetételét, s ezzel a szemlélődéssel már telítődik a lélek a szép alakzatok 
szemlélődésével. Az embert azonban úgy rendezte be a Teremtő, hogy egyik 
részének telítődése a másik rész éhségérzetét vonja maga után, hogy azt egész 
mélységében megértsétek, egy példázatot hozok fel. Figyeljetek tehát. 

Ha testileg éhesek vagytok, vágyakoztok egy jó ebéd után, s ha ekkor egy 
étkekkel megrakott asztalhoz ültök, vidáman csillapítjátok éhségteket, 
azonban egy hétig, egy hónapig, vagy egy egész évig az asztalnál kellene 


ülnötök, nem rettentő unalom gyötörne-e benneteket? Igen, kedves testvéreim 
és barátaim, ilyen esetben bizonyára kétségbeesnétek! De Én azt kérdezem 
tőletek, hogyan keletkezik ilyenkor az unalom, a kétségbeesés, midőn a test 
jóllakott? Azért mivel a test telítődése biztosan maga után vonja a lélek 
éhezését, s ez az unalomban, sőt kétségbeesésben nyilvánul meg. 

De mit kell tenni, hogy a test jóllakása után a lélek is jóllakhasson? Fel kell 
kelni az asztaltól, s ki kell menni a szabadba, egy kisebb hegyre, vagy egy 
szép kertbe. Itt a lélek megtelítődik az eléje táruló szép alakzatokkal, a 
madárkák énekével, a virágok éteri, tehát lelki illatával és egyéb, a lélek 
számára kellemes benyomásokkal. 

Ha az ember sokáig szemlélődik így, s előzőleg éhes lelke megtelítődött, 
akkor mindez már untatja lelkét, avagy haza kívánkozik, hogy lelke telítődése 
közben megéhezett testét néhány jó falattal újból megerősítse, vagy pedig így 
szól szelleme a lélek útján a testhez - nagyon megéheztem. 

Miként nyilvánul meg ez az éhség? Többé-kevésbé égető tudásvágy által. 
Meg akarja érteni az anyagot, s annak szép alakzatait, mert így még nem 
élvezhető számára, hanem csak akkor, ha a tűz, a világosság, s a kellő igazság 
által feloldatnak. 

De mi a tűz? A szeretetre való vágyakozás. A világosság a szívben 
világosan megnyilvánuló gondolat, az igazság pedig a tűzből és a 
világosságból eredő Ige. Az Ige által feloldjuk a szilárd anyagot, s annak szép 
alakzatait, s a feloldott anyagban megtaláljuk az alakzat szellemi jelentőségét, 
ez elbájolja a szellemet, s ez a boldogságos elragadtatás erősíti, megtelíti a 
szellemet, mert megtalálja benne otthonát, nyugalmát, anyagát, eredetét, s 
ebben Isten iránti igazi szeretetét, valamint Isten mindenható szeretetét maga 
iránt. 

A szellem erre szeretettel, alázattal borul le Isten végtelen szeretete előtt, 
hálát ad Istennek, imádja őt és megtelítődik Istennel az örök életre. 
Szemléljük tehát mi is Isten műveit, és keressük azokban az Ő nagy szeretetét 
és irgalmát. Ha valaki ezt megtalálja, hirdesse azt jó és igaz szavakkal 
testvéreinek, s ő velük együtt emelkedni fog szellemben és igazságban. Ez a 
felemelkedés az igazi táplálék a szellem számára, az erősíti meg a 
tevékenységre az Isten iránti szeretetben, s ez a tevékenység azután maga az 
igazi örök élet! 

A szónok ezzel elhallgatott, a nép elámult bölcsességén, s Lamek majdnem 
magánkívül volt. Énok megnyugtatta őt, mondván - légy csak türelemmel, 
mert a szónok még nem fejezte be beszédét. Ha befejezte, akkor amint 
mondottam, beszélhetünk. 

85. Fejezet A nehézkes felfogású 
bírálgatók kérdése az Ige 
erejéről, s a bölcs szónok 
szavai a benső élő szívbeli 


igéről 


A szónok asztalánál néhány nehéz felfogású is akadt, s ezek a következő, 
kissé ostoba kérdéssel fordultak a szónokhoz: - jóságos, bölcs barátunk és 
testvérünk! Sok világosság lakozik benned és bölcs a beszéded! Ezt nem 
tagadhatjuk! Mi is fel vagyunk némi bölcsességgel ruházva, s ezért meg 
tudjuk ítélni, bölcsen vagy ostobán beszél-e valaki. Nálad azonban csak azt 
mondhatjuk, hogy bölcsen beszéltél, s ezzel tökéletesen elismerjük 
bölcsességedet. 

Van azonban beszédedben valami a szellem telítődéséről, ami nincsen 
ínyünkre, legalábbis abban a formában nincsen tetszésünkre, ahogyan azt te 
feltártad előttünk! 

Azt mondottad, hogy az Ige feloldja a szilárd anyagot alapzataira, s 
szemlélete által telítődik a lélek. Ha azután ezek az alakzatok legbensőbb 
alakzatukig feloldatnak, s az ember felismeri szellemi értelmüket, az akkor a 
szellemet táplálja, azt elfogadjuk, de azt már nem, hogy az ember az ő 
tehetetlen szavával a szilárd anyagot feloldhatja, mint pl. az izzó érc a 
vízcseppet! Gondolkozz kissé ezen testvérünk, s magad is észreveszed majd, 
hogy félrebeszéltél! 

Beszélj csak egy kőhöz, akár ezer éven át, ha ugyan élhetsz annyi ideig, s a 
kő, kő marad, amilyennek teremtve lett, persze egy hatalmasabb szó által, 
mint amilyen a mi szavunk! 

Nem tudjuk ugyan, melyik városrészből jöttél ide hozzánk, de mégsem 
akarnánk téged megbántani, hanem azt szeretnénk, ha helyreigazítanád azt a 
tévedésedet, annál is inkább, mert a másik asztal magasztos vendégei is 
idefigyelnek, sőt még a magaslatról érkezett két hatalmas férfiú is! 

A szónok erre így szólt a jóakaratú bírálgatókhoz: az örök igazsághoz, 
vagy a világ tökéletlenségéhez igazodik-e a bölcsesség? Adjatok nekem 
választ erre a kérdésre, s akiben közületek bölcsesség lakozik, az 
bosszankodjon! Ti azonban hallgattok és választ keresgéltek. De Én azt 
állítom ezúttal sem találtok kellő feleletet! 

Az anyag erőművei, azaz anyagi feloldásáról beszéltem én? Titeket az 
nyugtalanít, hogy az én igazmondásom forog kockán, a másik asztal 
magasrangú vendégei előtt, de hogyan segítselek ki benneteket abból a 
zavarból, amibe azért kerültetek, mert beszédem bírálgatásával a ti 
vénasszonyos ostobaságotok derül ki? 

Én a szeretet élő benső Igéjéről beszéltem, ami először világos 
gondolatokban, vagy lelki alakzatokban nyilvánul meg, azután áttér a látomás 
nyelvére az ember tökéletlensége miatt szükséges az ajak beszédére is, hogy 
az ilyen gyenge emberek durva érzékei a szellem gyakori telítődése által 
kifinomodjanak, s ilyen tisztult érzékekkel szemlélhessék a dolgokat a maguk 
igazságában. Ezáltal mindinkább telítődik a szellem és keletkezik az 
emberben az igazi élet, s így válik tökéletesen úrrá a saját házában. De ha 
minden úgy alakul, ahogyan bennetek nyilvánul meg, akkor az ember 
merőben semmitmondó szolgája az anyagnak, az ítéletnek, s ezzel egyben a 
halálnak! 


Ha tehát ilyen Igéről beszéltem, mondjátok meg milyen a ti értelmi 
beszédetek, képességetek, hogy ezt nem tudjátok megérteni, hanem ilyen 
ostobaságokkal álltok elő, ahelyett, hogy barátságosan, alázatosan kértetek 
volna felvilágosítást beszédem azon részére, ami homályos előttetek? 

Az előbbi bírálgatók erre meghökkenve néztek össze, s egyikük sem tudott 
egy szót sem előadni igazolásukra. 

Óh, Énok testvérem, sóhajtott Lamek, ha még több ilyen bölcs akad az én 
városomban, akkor furcsa helyzetbe kerülök mellettük, mert ez a férfiú úgy 
beszél, mintha egyenesen a mennyekből szállt volna alá! 

Légy türelemmel testvérem, felelte Énok, a szónok még nem fejezte be 
beszédét, s ha bevégezte, akkor majd megmondom, mit kell tenned, 
biztosítlak, hogy jobbra fordul minden, légy tehát türelmes. Amen. 

86. Fejezet A bölcs szónok beszéde a 
benső szellemi és a 
külsőséges ajakbeszédről 


Némi idő után felemelkedett a bírálók egyike, s a következő szavakat 
intézte a szónokhoz: halljad kedves barátom és testvérem! Hogy te 
nyilvánvalóan bölcsebb vagy, mint mi valamennyien ennél az asztalnál, azt 
velem együtt bizonyára mindnyájan megértettük. Ezért előre is meg vagyok 
győződve, hogy az én következő kérdéseimre is kellő választ tudsz adni. 
Kérlek tehát, hallgass meg engem. 

Halljad, mondá erre a szónok, a Zebaoth Istenből eredő igazi 
bölcsességnek nincsen szüksége arra, hogy kérdezzen, valamint arra sincsen, 
hogy kérdezzék! Az igazi bölcs előtt benső igéje tárja fel minden igazság élő 
alapját, s arra nincsen szüksége, hogy megkérdezzék, mert szelleme tudatja 
vele, amire testvérének szüksége van! Ha tehát mégis kérdést akarsz hozzám 
intézni, hányadán vagy akkor azzal a bölcsességemmel, amelyet, mint szigorú 
bíráló az imént már elismertél? Te azonban kérdezni akarsz engem, bölcs 
vagy-e tehát és bölcsnek tartasz-e engem is életed alapjából? 

Úgy véled, a magasrangú vendégek nem tudják ezt? Menj csak hozzájuk, s 
megmondják neked azt, amit most mondottam! 

A bírálgató erre nagy zavarba jött, s nem tudta mit szóljon, a szónok abból 
ugyanis megértette, hogy az már észrevette, az előadandó kérdésben rejlő 
cselfogást. 

Ebből azt látta, hogy ezzel a szónokkal nem egykönnyen készülhet el, ezért 
más húrokat kell pengetni a szívében. Ezt a szónok is észrevette, s így szólt a 
bírálgatókhoz: 

Halljad, mivel azt látom, hogy más szellem kezd szívedben érvényesülni, 
válaszolok arra a kérdésedre, amellyel most sarokba akartál szorítani! 

Te úgy vélted, szavak nélkül nem tudja az ember magát megértetni 
embertársaival, s ezért az ajak szava a szívben keletkező néma gondolatszó 
kiteljesedése. Ezek szerint ebben nyilvánul meg az ember fensőbbsége, 
minden más földi teremtménnyel szemben, ezért Istent, az Urat is mindenkor 


ilyen szavakkal kellene imádni, nem pedig a benső, csak a szellemet telítő 
gondolat és érzésbeli szavakkal. Így kellene tehát Istent imádni, dicsőíteni, 
magasztalni, s Neki hálát adni! 

Lásd, ez merőben az ellentétes út lenne! Az ember azért nem tudja magát 
másként megértetni testvérével, mivel érzékeinek, s a világnak szolgájává lett, 
s teljesen kifelé fordult, így tehát csak a fa legkülsőbb kérgén rágódik. E 
látszólagos nyereséggel, kiszámíthatatlanul nagy veszteséget szenvedett. Ha 
ugyanis megmaradt volna a benső szellemi beszédnél, megértené az egész 
teremtés szavát. Így azonban csupán néma szemlélője lett, kifelé fordulásával 
megrontotta érzékeit, hasonlóvá vált a fa kérgéhez! Nem ismeri fel a dolgok 
alapját, sőt önmagát sem, valamint testvérének szívét sem! 

Mindezen kívül még Isten felismerését és imádatát, ami pedig a 
legbensőségesebb élet az emberben, szintén merőben kifelé fordítanád, hogy 
ezzel Istent is elveszítsed, s pogánnyá vagy tejesen istentagadóvá válj? 

E szavakra mindenki ugyancsak megdöbbent, nemcsak a szónok 
asztalánál, hanem a főasztalnál is, Énok, a magaslatról való Lamek és Hored 
kivételével. A síkságbeli Lamek megjegyzést szeretett volna tenni, mivel 
azonban a szónok még nem fejezte be beszédét, türelmesen várt tovább. 

87. Fejezet A kényszerű hit, s az Isten 
iránti szeretet által élővé vált 
hit 


A szónok némi szünet után így folytatta beszédét: mivel most némi 
világossághoz juttattalak, meghökkenve nézel rám, s nem tudod hányadán 
vagy velem és szavaimmal. 

Most ezt kérdezed önmagadtól - hogyan lennék pogány, vagy istentagadó, 
ha ajkak szavával imádom Istent? Felismerhetném ajkammal Istent, ha 
előzőleg nem ismertem volna fel szívemben, azaz szívem gondolataiban? 

Igen, barátom és testvérem, most úgy ismered fel Istent, hogy ajkad szava 
annak a kifejezése, amit szívedben gondolsz! De miért? Mivel láttad Uradat, 
Istenedet ezért kénytelen vagy hinni abban, hogy egyetlen Isten létezik, s arról 
is hallottál, mi a szándéka az emberrel! 

Ez a hit azonban nem a szellem szabadsága, hanem annak halálos 
szolgaságán alapul, mert hinned kell Istenben, az Úrban, mivel láttad őt és 

meg kellett győződnöd a szavainak, cselekedeteinek hatalmáról. De ez a hit 
csak téged tart fogva, utódaidra azonban nem öröklődik át a meggyőződés 
erejével. Azok csupán félig-meddig hisznek abban, mint szájhagyományban, 
hitük tehát jelentékenyen gyengébb lesz, mint a te meggyőződéses hited! 

Tíz nemzedék után alig méltatják figyelemre ezt az addigra eltorzított 
szájhagyományt, a pogányságnál majd a teljes istentagadás lesz a te szóbeli 
hited gyümölcse, s végül az ítélet, mert az Istenen kívül álló ember már a saját 
szellemi halálának éjszakájában ítéletbe van süllyedve. 

Ha azonban szívedben ismered fel Istent, Iránta való élő szeretetedben és 


szellemben, s igazságban imádod, akkor lerázod magadról mostani kényszerű 


ítéletedet, ami különben sem szolgál sohasem üdvödre, s az élő hitre térsz át, 
azaz szellemed eleven látomásába, mert ebben egyesül minden életerőd, ha 
örökké akarsz élni. 

Csakis ebben az eleven látomásodban ismered fel Istent igazán szellemben 
és igazságban, fenntartod ezt utódaidban is, s ezek hozzád hasonlóan hisznek, 
a pogányság, az istentagadás, s az ítélet és a halál pedig elkerüli minden 
utódodat. Az bizonyos, és legjobban megfelel a rendnek, hogy az emberben a 
szellem, a legbensőségesebb, miként az élő csira minden gyümölcsben. 

Ha anyagiakban, érzéki dolgokban, tehát külsőségekben hiszel, s így 
imádkozol, akkor szellemedet is az anyagiakba, külsőségekbe vonzod, ami 
pedig mind ítéletet és halált jelent. 

Ha így cselekedsz, akkor ugyanazt teszed, mintha egy égő fáklyát a 
pocsolyába dugnál. Világít-e akkor tovább, s megvilágítja-e sötét ösvényedet? 
Szellemed a világosságod és az életed, s ha ezt a világosságot kioltod, mi 
marad meg számodra, amiből még élet keletkezhetne? 

Most persze élsz, mert láttad Istent, és hinned kell létezésében! Én azonban 
azt mondom neked, ezzel az élettel nem juthatsz el a síron túl, ha anyagi 
állapotodban nem felejted el, amit láttál, s ha az elfeledtet nem találod meg 
újra szellemedben az Isten iránti hatalmas erejű szeretettel! 

Amit most mondottam neked, azt úgy tartsd meg magadnak, amint látod, 
akkor örökké élsz, máskülönben azonban csupán a sírig! Értsd meg ezt jól és 
szólj, ha valami még homályos előtted, hogy megvilágítsam azt! Amen. 

88. Fejezet A hamiskodó és 
kíváncsiskodó bíráló 
megaláztatása. Az ajakbeszéd 
alkalmassága a hazugságra 


Az előbbi bíráló hallgatott egy ideig megilletődve a szónok beszédének 
hatására, s gondolkozni kezdett, milyen homályos pontra bukkan a szónok 
beszédében, amelyre azután kérdést intézhetne hozzá. Némi gondolkodás után 
eszébe jutott, hogy Lamek fel akarja avatni a mai napon a templomot, ezért 
így szólt: 

Halljad, nagyra becsült barátom és testvérem! Tökéletesen meg vagyok 
győződve a hozzám intézett beszéded mélységes igazságáról, ezért ezer és 
ezer kérdéssel szeretnélek terhelni továbbra is. De lásd, Lamek a mai napon 
avatja az új templomot fel, és már készülődik is erre. E szentséges cselekmény 
előtt tehát már aligha beszélgethetnénk, de utána csakis veled akarok 
foglalkozni! 

Halljad testvérem, és barátom kérdezte erre a szónok, útjában vagyunk mi 
beszélgetésünkkel Lamek tervbe vett cselekményének? 

Véleményem szerint, felelte a bíráló, azon múlik, részt kell-e nekünk 
vennünk a cselekményben, mert úgy látom Énok és a többiek a magaslatról, 
ugyancsak felfigyelnek szavaidra, s feltartóztatnánk Lameket 
beszélgetésünkkel. Ezért úgy vélem felesleges lenne, ha most tovább 


folytatnánk beszélgetésünket. De ezzel nem akarlak befolyásolni nagy 
bölcsességedben, mert te bizonyára ebben a dologban is mélyebbre látsz, 
mivel hasonlíthatatlanul bölcsebb vagy nálam! Te határozd meg tehát, mi itt a 
teendő, s én a te bölcsességed szerint igazodok. 

Én úgy vélem, válaszolta a szónok, az ünnepi étkezéshez meghívtak 
bennünket, s ezért el is jöttünk ide. A hegyre azonban nem hívtak meg, s nem 
mondották, mi történik az étkezés után. Így tehát semmi dolgunk sincsen a 
templom felavatásánál! 

Lamek és Énok nélkülünk is bizonyára tudják, mi a teendő és nem 
korlátoztatják magukat a beszélgetésünk által. Ha azt akarják, hogy velük 
tartsunk, akkor tudatják ezt velünk, s mi tovább beszélgetve követhetjük őket, 
ellenkező esetben pedig azt tehetjük, amit akarunk. Nos, nem helyesebb-e ez, 
mint a te akadékoskodó megjegyzéseid? Mi a véleményed erről? 

A bírálgató nem tudta mit feleljen erre, mert szerette a látványosságokat 
bámulni, s így ezúttal a templomavatást is végig akarta nézni. 

A szónok észrevette ezt, s így szólt a zavarban lévő bírálóhoz: - halljad 
barátom és testvérem! Olyan nehéz az élet minden körülményei és fordulatai 
mellett is őszintének lenni? Lásd, most világosan kitűnik előtted és előttem is, 
mire alkalmas az ajak szava. Az ajak szavának alkalmassága semmiben sem 
nyilvánul meg annyira, mint éppen a hazugságban. 

Te olyan körülményekre hivatkoztál, amelyek szerinted megakadályozzák 
a mi további beszédünket, de ezek hazugságok voltak részedről! Téged nem a 
templom felavatása, vagy Lamek erre kitűzött ideje, vagy szavaira való 
figyelés érdekel, hanem csakis a látványosság utáni vágyakozásod. A 
szertartásokat szeretnéd bámulni, hogy ezt a vágyadat kielégíthesd, azt 
akarod, hogy hallgassak! Nos, nem így van? Dicsőség-e a férfi számára, ha 
olyan a szíve, mint a nőé, telve rejtett cselfogásokkal, ami pedig utálatos 
minden igazi bölcs férfiú előtt! 

Azt mondom tehát neked, javulj meg, tisztítsd meg szívedet, hogy 
továbbra is beszéljek veled olyan dolgokról, amelyek sokkal 


jelentőségteljesebbek az önmagában kevésbé jelentőségteljes 
templomavatásnál. 


E szavak mélyen megrendítették bírálgatónkat és menekülni szeretett volna 
szégyenkezésében, de a szónok visszatartotta őt. 

89. Fejezet Lamek király párbeszéde 
Énokkal a bölcs szónokról. A 

templombelső megfelelése. 

Lamek király meghívja a 

bölcs férfiút a 
templomavatáshoz 

Lamek is végighallgatta a másik asztalnál folyó beszélgetést, s azért 


Lamek Énokhoz fordulva megkérdezte őt: Halljad testvérem az Úrban, ez a 
férfiú túlságosan is bölcs ahhoz, hogy csupán ember legyen. Bizonyára 


felülről való, s talán az Úrtól lett hozzám, vagy népemhez küldve, mint a 
mélységes  életbölcsesség tanítója! Mivel ő maga is említette a 
templomavatásra szóló meghívást, illő volna, ha odamennék hozzá és 
meghívnám őt. Nem gondolod, ez helyes volna? 

Szeretett testvérem, felelte Énok, menj oda és cselekedj szíved szerint, 
mert éppen itt az ideje! Ennek a bölcsnek jelen kell lennie a templom 
felavatásánál, mert a templom a hegyen, az Úr bölcsességét jelenti, amit nagy 
szeretetéből és irgalmából juttatott nekünk! 

Ez a templom az Úr szeretetét és irgalmát jelenti a megtisztított síkságon, 
hasonlatosan az emberek szívéhez, ami előzőleg szintén féreggel telt mocsár 
volt! Ebben a mocsárban meg kellett először ölni a testi szeretetet, azután 
forró szele által, ki kellett szárítani a mocsarat, s végül erős tűzben tiszta 
arannyá kellett az udvarodhoz tartozó, s előzőleg érzékies nőknek változniuk. 
Végül, jól megmunkált kőtömböket kellett összehordani, azaz teljesen új 
anyagot, mégpedig erőset, szilárdat, s nem korhadt fát és szennyeset, mint 
amilyen a mocsár bűzös iszapja volt. 

Ez a templom tehát Istennek benső templomát jelképezi a síkságbeli 
emberek szívében, valamint a ti bölcsességeteket is. A felavatásnál tehát jelen 
kell lenni mindazoknak, kiket az Úr erre a célra felruházott az Ő 
bölcsességével. Ez a férfiú pedig valóban Istenből való bölcs, menj tehát 
hozzá, és hívd meg a hegyi templom felavatásához! 

Mást ne hívj meg, ha azonban az a férfiú valakit magával akarna hozni, 
azzal úgy kell bánni, mintha te hívtad volna meg, mert a bölcsesség a szeretet 
világossága, s ennek kisugárzása lényegi és örök igazság! Menj tehát hozzá, 
és cselekedj szíved szerint! Amen. 

Lamek erre rögtön a bölcs férfiúhoz lépett, s meghívta őt a 
templomavatáshoz. 

Barátom és testvérem, szólt a bölcs férfiú, mivel meghívtál, elmegyek, de 
azt is el kell fogadnod, akit magammal viszek! Én az isteni örök bölcsesség 
kifürkészhetetlen utain járok, ezért, akit ez a bölcsesség megragad, az az 
Istentől való bölcsesség szolgája, s örökre testvéred legyen! Menj, közöld ezt 
Énokkal, s ő mindjárt megért téged! 

De idejében induljatok el, hogy a templom még nappal fel legyen avatva a 
Földön. Amen. 

90. Fejezet A bölcs férfiú beszéde a 
templomavatás céljáról. Az 


egész nép meghívása 


A bölcs férfiú e szavai után Lamek hódolatteljesen üdvözölte őt és 
visszatért Énokhoz. Elmondotta neki, amit a bölcs férfiútól halott, s a főasztal 
vendégei nagyon örvendtek annak, Énok pedig barátságosan mondotta: - 
keljünk fel tehát, hogy még nappal megtörténjen az Úr nevében a templom 
felavatása! 

Lamek erre trónjáról kihirdette ezt az egész népnek, mire mindenki felé 


indult. Lameket ez zavarba hozta, de ekkor a bölcs férfiú hozzálépve így szólt: 
- ne törődj azzal, hogy a gyermekek is a bölcsesség útján akarnak haladni! 
Úgy vélem, senkinek sem kell megtiltani, ha követni akar bennünket Isten 
igazságának útján! Amit ugyanis a bekövetkező templomavatás csupán 
képletesen ábrázol, annak előzőleg szellemben, élően kell végbemenni 
benned, s a népben is. 

Mielőtt a templomot felavatod - Isten szellemének számos templomát az 
emberi szívekben felavatni testvéreinkben, lásd, ez a lényeges, s ezen kívül 
haszontalan az egész templomavatás! Ha azonban a népet itt hagynád, ha 
nélküle avatnád fel a templomot, mondd kinek a számára avatnád fel akkor a 
templomot? Mint Isten előtt szentségtelen, akarod Neki, az egyedül 
Szentségesnek a templomot felavatni? Ez nem vihető végbe, mivel csakis a 
szentséges szentelhet meg valamit! 

Isten a népről gondoskodik, s nem a templomról. S a templomot a nép 
részére építtette veled fel, s nem a népet teremtette a most felavatandó 
templom miatt. Mivel a bekövetkezendő templomavatásnál ez a lényeges, s 
nem a templom, ezért szükségszerűen jelen kell a népnek lennie a 
templomavatásnál. 

Ha ez nem történik meg, akkor az Úr felszenteli ugyan az élő 
templomokat, s viperák és egyéb kígyók tanyájává változtatja a hegyet. 

Küldj tehát hírnököket az egész városba, s hívd meg az egész népet, mert 
az imént már megmondottam neked, hogy akit magammal akarok vinni a 
felavatáshoz, azt neked is el kell fogadni, én pedig a népet akarom magammal 
vinni. Ne törődj tehát semmi mással, mert csakis az emberben lakozó isteni 
bölcsesség ismeri fel Isten igaz útjait! 

E szavakra Lamek majdnem magánkívül volt, e nagy bölcsesség feletti 
csodálkozásában. Azonnal kiküldötte a szolgáit az egész városba, s meghívta 
a népet a hegyi templom felavatásához. Lamek testvérem! Miért nem kértél 
tőlem tanácsot, meg tedd-e azt, amit a bölcs férfiú tanácsolt neked? Hiszen 
Azért vagyok itt. 

Lamek kissé zavarba jött erre, mivel nem tudta, hogy Énok csak próbára 
akarja tenni, s ezért így szólt: Énok testvérem, engem annyira meglepett 
ennek a férfiúnak nagy bölcsessége, s annyira meg voltam győződve 
szavainak mélységes igazságáról, hogy szavai szerint kellett cselekednem! 

Énok erre megölelte Lameket, s így szólt: - helyesen cselekedtél! Most már 
induljunk, hogy még naplemente előtt elvégezhessük ezt a szent cselekményt 
az Úr nevében. Amen. 

91. Fejezet Énok párbeszéde Lamek 
királlyal az igazságról. A szív 
engedelmességéről és 
rendjéről. A nép felvonulása 
a hegyi templomhoz 


Lamek ekkor megkérdezte Énokot, milyen rendben vonuljanak fel a 


hegyre, mire Énok így felelt: - Megmondhatnám ugyan neked, kedves 
testvérem Lamek, de az Úrnak és nekem is kedvesebb, ha magadban találod 
meg ezt, vagy ez a bölcs férfiú határozza meg a helyes rendet. 

Énok testvérem, válaszolt Lamek, az igazság mindig csak igazság marad, 
bárkinek az ajkáról is hangzik el. Ha tehát te is közölheted azt velem, nem 
látom be, miért kellene ezért a bölcs férfiúhoz fordulnom, ha az ajkadról is 
meghallhatom ezt! 

Az ember nem ismer fel mindent az első pillantásra szólt Énok, ezért ne 
csodálkozz, ha te sem látsz be mindent! Menj hozzá, s kövesd tanácsát, akkor 
majd belátáshoz jutsz a kellő időben, s felismered, miért ért meg az ember egy 
hozzá közelálló szónokot, mint azt, aki messziről szól hozzá! 

Szeretett testvérem, felelte Lamek, szavaid kissé rejtelmesen hangzanak, a 
hátterükben valami nagy dolgot sejtetnek, de azért megmaradok azon 
alapelvem mellett, hogy az igazság változatlanul igazság mard, bárki ajkáról 
hangzik el! Ha például neked, Naemének, a bölcs férfiúnak, valamint nekem, 
sőt végül a kígyónak is azt kell mondani: - Isten a Menny és a Föld Ura! Az 
egyaránt örök igazság mard, bármelyikünk ajkáról hangzik is el az. 

Azt mondom neked testvérem, szólt Énok, ne bocsátkozz ilyen 
tépelődésekbe, mert ezekből aligha teremnek jó gyümölcsök! A méltányos 
dolgokban való engedelmesség minden tépelődésnél is jobb! A legokosabb 
tehát, ha tanácsomat követed, ahelyett, hogy továbbra is tépelődnél. Ha 
azonban mégis tovább folytatnád ezt, előre is megmondom neked, velem 
szemben nem győzhetsz! 

Amíg nem tudod miért nehéz és kemény a kő, amíg nem tudod, honnan 
keletkezik a szél, honnan nyeri a tenger és a Föld a táplálékát, amíg nem 
ismered az utakat, forrásokat a Föld kifürkészésére, amíg nem tudod a tűz 
szülőhelyét, s amíg nem ismered az állatok és a növények nyelvét, addig ne is 
fürkész, mert úgysem mehetsz semmire sem, mivel mindez egyedül az Úr 
dolga, s Ő azzal ismerteti meg ezeket, akivel akarja! 

Cselekedj tehát úgy, ahogyan tanácsoltam neked, mert csakis az 
engedelmességgel, azaz az alázat igazi gyümölcsével juthatsz el az Istenből 
való benső bölcsességhez! Ha az emberek előtt kedves akarsz lenni, akkor 
dicsérni igyekezz őket, én azonban azt mondom neked, ez üres, hiú dolog, 
miként minden emberi dicséret. 

Ha azonban Isten előtt akarsz tetszetős lenni, akkor lehető 
legmélységesebben meg kell alázkodnod Előtte! Ezzel dicsőíted Őt a 
legnagyobb mértékben, s Ő szeretni fog téged Isteni teljességében. Lásd, ez az 
igazi bölcsesség, ha Istent mindenekfelett szeretjük! Menj tehát, és cselekedj 
szavaim szerint! Amen. 

Lamek erre felismerte Énok hatalmát, megtört szívvel követte tanácsát, s a 
bölcs férfiúhoz lépve megkérdezte, milyen rendben vonuljanak a hegyre? 

Halljad testvérem, szólt a bölcs férfiú, a legjobb rend Isten előtt a szívbeli 
rend. Ebben a rendben vonulj mindnyájunkkal a hegyre. 

Minden egyéb rend csak rangszerinti rend, ez pedig förtelem Isten előtt! 


Vedd szemügyre, miként rendezi Isten a mezők növényeit, s abból 
felismerheted, milyen rend a legkedvesebb Isten előtt! Ne különítsd el az 
embereket a menetben semmiféle alapon, akkor veled lesz az Úr! Ez az én 
tanácsom, s ha ennél jobbat is tudsz, kövesd azt! 

Lamek erre már semmit sem szólt, hanem kihirdette, hogy mindentől 
szabadon vonuljanak fel a hegyre, mire valamennyien összegyűlve indultak 
útnak. 

92. Fejezet A néptömeg a hegyen. 
Lamek zavara a közelgő 
napnyugta miatt. A bölcs 

férfiú tanácsa és beszéde az 
igazi templomavatásról 


Mire valamennyien minden külön elrendezés nélkül feljutottak a hegyre, 

melynek csúcsán néhány ezer ember elfért, azt már előzőleg sokan 
megszállták kíváncsiságból, s olyan sűrű tömegben vették körül a templomot, 
hogy lehetetlen volt odáig eljutni. 

Lameket ez nagy zavarba hozta, mert meg volt határozva, hogy a 
templomot még napvilágnál kell felavatni, s a napnyugta pedig már közel 
volt. Ezért Lamek újra Énokhoz fordult, s megkérdezte őt: - Énok testvérem, 
legbölcsebb és egyedüli főpapja az Úrnak! Mi itt a teendő? Lásd, a Nap 
nemsokára lenyugszik, s nem lehet a templomhoz eljutni. Lásd, mi lesz a 
felvonulással, ha napnyugta előtt nem leszünk képesek ezt elvégezni? 

Testvérem, szólt Énok, én úgy vélem ez az akadály, amely elválaszt 
bennünket a templomtól, többet ér, mint maga a templom. Itt körülöttünk 
ezernyi élő templom van, Isten szeretetéből és irgalmából, ott azonban csak 
egy kőből épült élettelen templom! 

Nem lenne helyesebb, ha ezeket az élő templomokat avatnánk fel, mint 
igaz templomokat az Istenből való életre és a számos testvérünk felavatása 
által a templom maga is bizonyára a legérvényesebben lesz felavatva Isten 
előtt? 

Lamek kissé meghökkenve gondolkozott, majd így szólt: szeretett 
testvérem, igazad van, s ebben a dologban én is megértem a te nagy 
bölcsességedet. De nézd csak a Napot. Ha ez az avatás a napvilághoz van 
kötve, akkor ma már nem tudjuk azt elvégezni, s holnapra kell halasztanunk. 
Nos, nem így lesz? 

Testvérem, szólt Énok, lásd éppen mögötted áll a bölcs férfiú, kérj újra tőle 
tanácsot, s én is ahhoz fogok igazodni. 

Lamek mindjárt követte Énok e tanácsát, s a bölcs férfiú így felelt Lamek 
kérésére: 

Kedves barátom és testvérem! Az Énok által ajánlott mód az igazi 
templomavatás Isten előtt, már lenyugvóban levő Nap, korántsem olyan 
fontos tényező a felavatásnál, mint te ezt véled! Van ugyanis egy sokkal 
hatásosabb Nap is ennél a természetes Napnál, s Énokkal együtt én is ezt a 


Napot értettem, midőn a Napról szólottam. Ez pedig már magasan áll, s 
nagyon távol van a lenyugvástól. 

Ha pedig ez a Nap világít szellemed égboltján, miként már 
örökkévalóságtól kezdve világított, akkor mindenkor érvényesen avathatod fel 
a templomot a nép által, Énok tanácsa szerint, ha a külsőséges napszak szerint 
már éjfél volna is. Mert lásd, Isten nem számolja a világ módjára a napokat, 
éveket, mert Előtte egy évezred is csak egy napnak számít! Ő csak a szív 
gondolatait tartja számon és egyetlen szeretetteljes jó gondolat értékesebb 
Előtte, mint ezer nap és év a világi számítás szerint. 

Ne igazodj tehát a külsőséges időszámításhoz, ami megváltozhatatlan ítélet 
alatt áll a Földön élők életkörülményei miatt, hanem az emberek élő szívét 
tartsd szem előtt, ami az istenből való élet igazi temploma. Hadd világítson 
napod testvéreid szíve előtt, akkor tetszésére szolgálsz Istennek a Föld 
legsűrűbb éjszakájában is, mert akkor is napfényben jársz és cselekszel! 

Lásd ez a most lenyugvó nap egy nagyon nagy világ, s akik rajta élnek, 
azoknak örökké nappal van. Ha azonban szellemi Napod világosságában 
jársz, akkor te is Istenből való életed örök nappalában élsz! 

Avasd fel tehát ezt a templomot a nép szívében, s az érvényes lesz Isten 
előtt! Áldd meg őket, mint testvéreidet és Isten is megáldja szemed láttára ezt 
az emberi kezek által épített templomot! Lásd ez, tehát a való helyzet, 
cselekedj tehát e szerint! Amen. 

93. Fejezet A templom felavatása Lamek 
királynak testvérei iránti 
lángoló szeretete által. A 

sugárzó szív a templom felett. 


Lamek megrendült a férfiú bölcsességének hatására és dicsőítette, 
magasztalta Istent, amiért ilyen bölcsességet juttatott emberekbe. Ezután a 
bölcs férfiúhoz fordulva így szólt: 

Legbölcsebb barátom és testvérem, Isten és főpapja Énok után! Azt 
mondottad, a nép szívébe avassam fel a templomot, s ez Isten tetszésére fog 

szolgálni! És áldjam meg az itt jelenlévő testvéreimet, mire Isten maga áldja 
meg a templomot, azaz ugyanazt mondottad nekem, amit előzőleg Énok. 
Ebből tudom, hogy neked, Énokkal együtt tökéletesen igazad van az Istenből 
való igazság teljességében. 

De most az a kérdés, miként menjen ez végbe? Mit kell nekem tennem, 
hogy a nép szíve Istennek tetszően avattassék fel? 

Halljad kedves barátom és testvérem, szólt a bölcs férfiú, mit mond szíved, 
ha reá tekintesz az itt jelenlévő testvéreid sokaságára, amint örömet, szeretet 
sugárzó szemmel néznek reánk. 

Igen, igen, felelte Lamek, most világosság gyúl fel bennem, mert szívem 
lángra lobbant az irántuk való hatalmas erejű szeretetben, úgy hogy 
mindnyájukat örökké szívemre szeretném szorítani, és annyi jót akarok 
cselekedni velük, amennyi emberileg csak lehetséges! Ha tudnám, hogy 


halálom az örök életet biztosítaná számukra, csupa szeretetből mindazokért 
meghalnék, akik itt jelen vannak, s azokért is, akik nincsenek jelen. Nem ez a 
hatalmas szeretet a kezdete e nép szívének Isten előtti méltó felavatásának? 
Mit kellene még azon kívül cselekedni Isten tetszésére? 

Nézz a templomra, szólt a bölcs férfiú, és mondd meg mit látsz? 

Lamek erre a templomra tekintett, s összecsapta kezét feje fölött nagy 
csodálkozásában, mert a templom egy fehér felhőbe volt burkolva, s a felhő 
felett a delelő Napnál is fényesebben ragyogó szív volt látható. A látvány 
hatására Lamek szóhoz sem tudott jutni, a bölcs férfiú pedig így szólt: 

Úgy vélem, Isten és testvéreid iránti élő szereteteddel mindazon testvéreid 
szívét már Istennek tetszően megáldottad, és mint élő templomokat felavattad 
őket, így tehát Istennek legtetszőbben végezted el a templomavatást, ezért az 
Úr megáldott téged és a templomot is. 

A fegyvereket hasznos eszközökké alakítottad át, s ezért ígéretet nyertél, 
hogy az Úr tetszését nyilvánítja neked a templomavatásnál! Lásd, a templom 
előtti hely felszabadult, menj tehát oda, velem és Énokkal, hogy megtudtad, 
ami megígértetett neked! Amen. 

94. Fejezet Lamek király önvallomása és 
vonakodása, hogy belépjen a 
templomba. A bölcs férfiú 
beszéde az Úr Igéjéről, s az 
isteni szellemről az 
emberben. Belépése a 
felavatott templomba 


A bölcs férfiú e szavai után Lamek Énokkal, s a bölcs férfiúval, mint egy 
gyönyörben megittasodott, szó nélkül a még mindig fehér felhőbe burkolt 
templomhoz ment. Útközben kissé kijózanodva érkezett a minden oldalról 
nyitott templomhoz, de vonakodott oda belépni, s így szólt két barátjához: 

Halljátok, kedves testvéreim és barátaim, most egy fenséges álomból 
ébredtem fel és nyitott szemmel látom azt, amit álomban véltem látni! Azt 
mondjátok lépjek be, veletek együtt a templomba, én azonban azt mondom, 
hogy ezt sohasem tehetem meg, mert mint szentségtelen ember, 
szentségtelenítem meg lábammal ezt a megszentelt helyet! 

A ti erre vonatkozó tanácsotok és kívánságotok önmagában bizonyára 
nagyon helyes lehet, mert mélységes bölcsességtekben ti tudjátok a legjobban, 
mi a helyes, de az én szívem annyira jámbor és alázatos lett az Úr végtelen 
irgalmából, hogy azt mondja, még korán sem vagy méltó erre, hogy belépj 
ide, ahol különösen megnyilvánul az Úrnak, az egyedüli örök mindenható és 
szentséges Istennek a dicsőssége! Nekem pedig követnem kell szívem szavát. 

Ti persze méltók vagytok arra, hogy beléphessetek Isten e szentségébe, 
mert Isten, az Úr hívott el benneteket erre, mivel mindenkor jámboran jártatok 
az Úr színe előtt, de nálam ez nem így van! Én mindenkor a leggonoszabb 
bűnös voltam Isten előtt és semmiképpen sem tisztultam meg annyira, hogy 


nyugodt lelkiismerettel beléphessek egy ilyen szentséges helyre! 

Ezért ne is igyekezzetek engem erre rábeszélni, nehogy mennyei 
bölcsességtek nagy hatalma végül mégis arra késztessen, hogy belépjek ebbe 
az Isten által megszentelt templomba. 

A bölcs férfiú erre kézen fogta Lameket, s így szólt: halljad te alázatos 
szívű férfiú! Nem többet jelentenek-e testvéreid szívei ennél a templomnál? 
Te azonban velünk együtt mégis keresztül-hasul jártál azokon! 

Miért aggodalmaskodsz tehát ebbe a templomba belépni, amelyre Isten 
csupán reálehelt, testvéreid szívét azonban életre keltette örök szentséges 
szeretetével, irgalmával, kegyelmével? 

Vajon mi több, Isten lehelete akaratából, vagy a testvérek szívébe árasztott, 
Szívéből eredő élő Igéje? Lásd Napok, Világok, s minden dolgok Isten 
akaratának leheletéből keletkeznek, a szívben lakozó emberi szellem azonban 
Isten szellemének lényegi része, Isten szívéből eredőleg! 

Ítélj magad, okos dolog-e a nagyot elmulasztani, habár mélységes igazi 
alázatból, a sokkal jelentéktelenebb miatt? 

Attól nem rettensz meg, hogy kezedet nyújtsad nekem, miként én is 
kezemet nyújtottam neked, pedig elhiheted nekem, hogy több vagyok, mint ez 
a templom a fehér felhővel a ragyogó szívvel együtt! Ha tehát minden 
csalhatatlanul így van, akkor nyugodt lelkiismerettel beléphetsz velünk a 
templomba, meghallgathatod azt, amire már ígéretet nyertél! 

Lamek erre megemberelte magát és minden félelem nélkül belépett két 
kísérőjével a templomba. A bölcs férfiú azonban még ismeretlen maradt 
előtte. 

95. Fejezet A templomavatásnál 
mutatkozó jelenségek 
jelképes értelme. A 
szegénység, mint Istennek 
tetsző állapot. Lamek nagy 
sejtelme 


A bölcs férfiú szavai után mindhárman beléptek a templomba. Az oltár elé 
lépve így szólt a bölcs férfiú Lamekhez: - kedves barátom és testvérem! Most 
figyelj arra, amit az Úr mond neked! Lám-lám már beszél is, hegyezd tehát 
füledet! 

Lamek ugyancsak figyelt, de a bölcs férfiú szavain kívül semmi mást nem 
hallott, ezért némi idő múlva így szólt a bölcs férfiúhoz: halljad kedves és 
jóságos bölcs testvérem! Mondd meg nekem, tehát a te ajkadról, hogy a bölcs 
Énok ajkáról, vagy valóban Isten ajkáról hallom-e meg az Úr ígéretét ebben a 
szentélyben? 

Azt mondom neked, felelte a bölcs férfiú, a templomot azért borítja el a 
világos felhő, mivel nem ismered fel ki az, aki itt veled beszél! Nem láttad a 
felhő felett a sugárzó szívet? Lásd, ez nem Isten szívét jelképezte, hanem a 
saját szívedet! 


Miért? Azért mert te még mindig a magasságban keresed Istent, s ezért a 
saját templomodon kívül helyezed Isten szeretetét és megismerését. Ezért is 
borítja azt a felhő, s ezért nem ismered fel ki az, aki itt beszél veled! Te 
azonban nem a templom felett, hanem a templomban állítottad fel az oltárt, 
mondd meg tehát nekem, miért keresed Istent, mégis a templom felett, 
szeretettől lángoló szíveddel, ha a templomba helyeztetted el az áldozati 
oltárt? 

Lamek erre meghökkent, s így szólt a bölcs férfiúhoz: - halljad, 
mindenekfelett bölcs és dicsőséges barátom! Istenre, a Mennyre és a Föld 
Urára mondom neked, a te szavaid még a legbölcsebb ember szavához képest 
is túlságosan bölcsek! Komolyan kérdezem tehát, ki vagy, s honnan jöttél, 
hogy úgy beszélsz, mintha Isten szava hangzana el ajkadról és úgy hatja át 
minden egyes szavad a szívemet, mint egy hatalmas erejű tüzes fénysugár. 

Téged nem szülhetett asszony, hanem vagy közvetlenül Isten kezéből 
származtál, mint testet öltött szellem, vagy Isten legmagasabbrendű angyala 
vagy, akinek szívében az isteni bölcsesség végtelen teljessége lakozik! Mondd 
meg nekem, kinek tartsalak, hogy felismerhesselek téged! 

Azt mondom neked, felelte a bölcs férfiú az elképedt Lameknek, 
bocsátkozzál le a magasságból az alacsony oltárra Istent szerető és kereső 
szíveddel, akkor világosan látod, amit felismerni szeretnél! Úgy véled, Isten 
tetszését leli a magasságban? Óh, semmiképpen sem, mert csakis az alacsony, 
kicsiny, felé fordítja szívét. 

Isten nem akar fenséges nagy és gazdag Isten lenni gyermekei előtt, hanem 
kicsinyek, alacsonyak, szegények Istene, s mindent gyermekeinek adott, hogy 
amije van, az az övék legyen. Mivel pedig ez az örök igazság, hogyan 
keresheted te a csillagok felett azt az Istent, akinek úgy tetszett, hogy az 
emberek kicsiny szívébe rendezzen be lakhelyet magának? 

Mondd meg, hogyan jött Isten nemrégen hozzád? Lásd, mint egy koldus. 
Akkor bölcsességéről ismerted fel. Hogyan van az, hogy egy felhő ennyire 
elhomályosítja látásodat? 

Lásd, a szegénységben rejlik az igazi bölcsesség! Aki Istenhez hasonlóvá 
akar válni, annak szegénynek kell lennie, és csak legnagyobb szegénységben 
ismeri fel, hogy Isten, aki Maga is szegény, szegénységben leli legnagyobb 
tetszését, mert az élet szegénységében a legnagyobb szabadság rejlik. 

Vond vissza, tehát szívedet a magasságból, akkor csakhamar felismered, 
amit eddig nem ismertél fel, azaz Isten dicsérését önmagad megalázásáért! 

Lamekben erre nagy világosság keletkezett, s nagy dolgot kezdett sejteni. 
Már le akart borulni a bölcs férfiú előtt, de az így szólt: - rendezd el először 
szívedet, és csak azután cselekedj tiszta felhőtlen megismerésed szerint. 
Amen. 

96. Fejezet Lamek testvér felfogása a 
templom feletti szívről. Az Úr 
kioktatja erre nézve. Hogyan 

és hol kell keresni Istent 


A bölcs férfiú e szavai után Lamek azon gondolkodott, miként lehetne a 
szívet a magasságból az alacsony oltárra helyezni. Ő ugyanis nem értette meg 
a bölcs férfiú szavainak tulajdonképpeni jelentőségét, s úgy képzelte, a 
templomtetőről kell a szív után nyúlnia, vagy egy hosszú rúdra erősített 
kampóval kell azt lehozni, mint az almát a fáról. 

A bölcs férfiú látva Lamek gondolatát, így szólt: halljad Lamek! 
Bölcsességemtől annyira el voltál ragadtatva, hogy azt mondottad Isten szava 
hangzik el ajkamról, - amiben nem is tévedtél - hogyan van tehát, hogy mégis 
ennyire félreérted bölcsességem szavait? Ostobábban és anyagiasabban 
valóban lehetetlen a szellemit felfogni! Úgy véled, a templom felett ragyogó 
szív komolyan a te testi szíved? 

Lásd, a te testi szívedet nem használhatjuk az oltáron, arra természetszerű 
életedhez feltétlenül szükséged van, hanem szellemed szívére van szükség az 
oltáron, azaz a benned rejlő Isten iránti szeretetre! Azt a szívet azonban sem a 
testi kézzel, sem kampóval nem lehet lehúzni, hanem csakis a szeretet 
erejével. 

A templom feletti sugárzó szív különben is csupán jelenség és csak 
szellemi szemmel látható, s azt jelzi, hogy te egy végtelen távoli Istent 
szeretsz. 

A csillagok mögött keresed, de a mindenkor közeledben levő Istent nem 
tudod felismerni és szeretni! 

Szíved sugárzik ugyan az Isten iránti izzó szeretettől és ez semmi más 
előnnyel nem jár számodra, mint legfeljebb csak azzal, hogy ennek 
világosságában valamivel jobban látsz, mint a sűrű sötétségben. De nem is az 
időleges élet világossága a fontos, mert ez az élettel együtt megszűnik, hanem 
az örök tartamú élet. Szellemed szívének, azaz Isten iránti szeretetednek tehát 
a legközelebb kell lennie hozzád, azaz benned kell lakoznia. Önmagadban kell 
tehát Istent keresned, felismerned, s azután mindenekfelett szeretned, akkor 
elnyered az örök életet, mert az Isten Maga az élet, s Ő juttatja az életet! 

Ha pedig ez az örök igazság, mondd meg nekem, mit használ neked egy 
végtelen távoli Isten, vagy egy végtelen távoli élet? Az örök életnek, ami Isten 
örök szeretete, benned kell lakoznia, ha élni akarsz, nem pedig a csillagok 
mögött. Azt is meg kell jegyeznem, hogy a végtelen Isten alig lehet 
hasznodra, mert mint véges lény, örökké sem vagy képes felfogni, Isten 
tulajdonképpeni végtelen lényét. 

Isten azért tette meg az emberi szívet lakhelyéül, hogy senki se éljen Isten 
nélkül és Istenen kívül! Mondd, mit használna neked ez a hatalmas nagy Nap, 
ha el is érhetnéd kezeddel, de tested és szemed nem volna úgy berendezve, 
hogy az egész Napot befogadhassad magadba? Akkor sem világosságban, sem 
melegségben nem lenne részed! Isten azonban úgy teremtette szemedet, hogy 
az egész Napot áttekintheted, s befogadhatod magadba, s ezért fényét és 
melegét is felhasználhatod! Téged azonban nem a nagy és távoli Nap melegít 
most, hanem az, amit magadban kérdezel! 

Lásd, annál inkább fennáll ez az eSét Istennel is, akit képtelen vagy 


végtelenségében felfogni, tehát szinte nem is létezik számodra. De ez a 
végtelen isten az Ő tökéletes képmását helyezte szellemi szívedbe, s ez a te 
életed. A te hatalmas erejű szereteted Isten iránt a benned rejlő és téged éltető 
képmása Istennek! Maradj meg ebben, ne emeld ki magadból ezt a szentséget, 
hanem szilárdítsd meg magadban, akkor nem kell kérdezned, melyik csillag 
mögött lakozik Isten, hanem felismered magadban a saját szentséges csillagod 
mögött Istent és a saját életedet, habár számodra még öntudatlanul. 
Ébreszd fel tehát szeretetedet a hozzád oly közeli Isten iránt, akkor szíved 
az oltáron lesz és felismered a közeli Istent, s az igazi alázat jutalmát! Amen. 
97. Fejezet Lamek belátja dőreségét és 
felismeri az Urat a bölcs 
férfiúban. Az Úr beszéde 
Isten szellemének 
lényiségéről az emberben 


Lamek csak most értette meg teljesen a bölcs férfiú szavait és mellét verve 
így szólt önmagához, óh Istenem, milyen rettentő ostoba is az ember 
sajátosságában, és milyen nagy türelemre van szüksége az isteni 
bölcsességnek, amíg a hozzám hasonló emberből valami lesz, és amíg csak 
némileg is megérti a fenséges szentséges isteni rendet! De mit is tehet a 
teremtett ember önmagából. Csakis azt, hogy a megismert isteni rend szerint 
él, s aki ezt megismeri és szerinte él, az bizonyára nem is hibázhat! Óh 
Istenem, Te tudod a legjobban, mennyit képes az ember elviselni, ezért csak 
fokozatosan engeded bepillantani végtelen bölcsességedbe, hogy ezután 
Hozzád hasonlóvá váljon cselekedeteiben, szeretni, dicsőíteni, magasztalni 
akarlak tehát egész életemben! 

Mialatt Lamek így szólt, beszélt és szemlélte önmagát, a felhő eltűnt a 
templomról, úgy hogy tisztán szabadon állt, s a sugárzó szív az oltárra oszlott 
alá. Erre az egész nép leborult nagy hódolatában, s így szólt - óh szentséges, 
mindenható Isten, irgalmazza, kegyelmezz nekünk bűnösöknek! 

Lamek is leborult a bölcs férfiú előtt e rendkívüli jelenség hatására, s így 
szólt: a te tanításod szerint Isten szelleme lakozik bennem, ezt most elevenen 
érzem magamban, Benned azonban bizonyára hasonlíthatatlanul erősebben, 
hatalmasabban van jelen, mint bennem! Ezért előtted leborulva, dicsőítem, 
magasztalom a benned lakozó isteni szeretet és bölcsességet, valamint 
önmagamban is felismerve dicsőítem, és magasztalom a saját üdvömet a 
népem üdvére. Minden imádatom, dicsőítésem Istené, a mi Urunké, 
mindenekfelett szentséges Atyánké legyen, amiért annyira leereszkedett 
hozzánk, hogy szemünk előtt művel ilyen nagy jeleket, hogy őt 
felismerhessük, az örök életet elnyerhessük, az Ő szentséges, mindnyájunknak 
kinyilvánított isteni rendje szerint! 

A bölcs férfiú erre lehajolva felemelte Lameket, s így szólt Lamekhez: - 
Azt mondom neked, szedd össze magadat lelkedben és ismerd fel, ki az, aki 
ezt mondja most neked! Emberek sohase térdeljenek, vagy boruljanak le 


emberek előtt. Nézz nappal testvéreid szemébe, s minden ember szemébe 
ugyanezt tedd, mivel minden egyes ember ugyanazt a Napot látja, azért csak 
egy Nap sugárzik minden ember szívéből. Ugyanígy működik Isten szelleme 
is minden egyes emberi szívben! 

Az emberben lakozó isteni szellem tehát nem egy második Isten, hanem 
végtelen emberi szellemmel azonos szelem, miként az emberi szemekből 
visszatükröződő napsugarak 1 is egy Napból áradnak. 

Én vagyok az Úr, ezt most felismered, s ezért borultál le előttem, Én 
mindig azt mondom neked, ha a Nap önmagában tartaná meg izzó sugarait, 
megsemmisítené önmagát! A Nap azonban a hideg földekre árasztja ki 
sugarait, melegíti, megvilágítja azokat, ezért kellemes az élet azok táján. Én is 
sugárzom minden isteni lényiségemet gyermekeimre, hogy egykor a 
legnagyobb boldogságban lakozhassanak nálam! 

Nem akarom tehát, hogy a gyermekek leboruljanak Előttem, hanem mint 
jóságos Atyjukat, minden erejükből szeressenek Engem! Az alázatost azonban 
sohasem tévesztem szemem elől, hanem mindenkor vele leszek, s felemelem, 
ha leborul Előttem! Ezért megdicsérlek most téged is, mivel alázatos vagy! 

Maradj meg ebben az alázatodban és szeretetedben, s akkor nem lesz többé 
szükséged arra, hogy a tetőről húzd le a szívedet. Amen. 

98. Fejezet Miért nyilatkozik meg az Úr, 
mint ember csak keveseknek. 
Lamek hiábavaló fáradozása 
a leborult néppel. Az egyedül 


álló Lamek szomorúsága 


Miután Lamek teljesen felismerte a bölcs férfiúban az Urat, hangosan ki 
akarta hirdetni a népnek a Menny és a Föld Urának legszentségesebb 
jelenlétét. 

Az Úr azonban így szólt: - Lamek! Ne tedd ezt, hanem gondolj arra, ha 
szükségesnek tartanám, akkor magam megtenném azt! A dolgok mostani 
rendje szerint az életébe kerülne ennek az egyébként nagyon megrendült 
népnek. Hagyjuk ezt tehát, s ha újra eltávozom tőletek, akkor hirdetheted a 
népnek, s hivatkozhatsz mostani jelenlétemre. Ezúttal csak, mint bölcs férfiú 
akarok rövid ideig közöttetek maradni és senkit se sújtson halálthozó ítélet 
szabadságában! 

Annyit azonban megtehetsz, hogy felszólítod a népet, hogy kelljen fel a 
földről, nehogy ezt a jelenségileg mutatkozó sugárzó szívet imádja nagy 
elvakultságában, mintha ez a legfenségesebb, legbölcsebb Isten képletes 
ábrázolása lenne. Magyarázd meg a népnek ezt a jelenséget, a már 
kinyilatkoztatott, kinyilvánított igazság szerint, a nép értsen meg téged, s 
azután józan állapotban dicsőítse szívében az Istent, az Urat! Lásd, ez a 
helyes, így cselekedj, s jól végzett munkád után majd kipihenjük magunkat! 
Amen. 

Lamek mindjárt követe az Úr tanácsát, kiment a templomból, s felszólította 


a népet, hogy kelljen fel a földről. A felszólításra azonban senki sem 
emelkedett fel, hanem mindenki fekve maradt a földön. Mivel Lamek nem 
akart dolgavégezetlenül visszatérni az Úrhoz, elhatározta, hogy egyenként 
emeli fel az embereket, de ez a kísérlete is eredménytelen maradt, mert ha 
felemelte az egyik embert, az újra lefeküdt a földre, mintha mély álomba 
merült volna. 

Ez már nagy zavarba hozta Lameket, s azt mondotta magában, 
megkísérlem ezt enyéimnél, s ők bizonyára majd hallgatnak reám, ha ugyan 
életben vannak! 

Ezt meg is tette, de ez a fáradozása is hiábavalónak bizonyult, mire 
egyenesen a templomba tért vissza, itt azonban nagyot nézett, mert sem az 
Urat, sem Énokot nem találta ott. Ez már sok volt Lameknek és majdnem 
kétségbeesett, de azután kissé megnyugodva így szólt magában: 

Mindez bizonyára az Úr akarata, legyen tehát úgy, ahogyan Ő akarja. Arról 
nem tehetek, hogy sikertelen maradt minden kísérletem, s hogy csodát nem 
tudok művelni, azt úgyis tudja az Úr! De azt még megteszem, hogy 
megkeresem mindkettőjüket az alvó nép között. Ha megtalálom őket, akkor 
folytonosan dicsőítem és magasztalom az Urat, s ha nem találom meg, akkor 
mindent az Úrnak áldozok fel, és magam is lepihenek valahol. 

Erre a nép között kereste őket, de ott sem találta meg egyiküket sem. 
Lamek ekkor sírni kezdett nagy aggodalmában, majd szomorúan visszament a 
templomba. Itt lefeküdt az oltár mellé, s aludni próbált, de nem tudott nagy 
aggodalmában és szomorúságában. Így telt el hét óra, miközben senki sem 
akart ébredezni és sem az Úr, sem Énok nem mutatkozott. 

99. Fejezet Az egyedül maradt Lamek 
elmélkedése a reggeli 
szürkületben, szomorúsága 
és kételkedése Istenben 


A hetedik órában végre Lamek felemelkedett, s így szólt önmagában: az 
Úr azt mondotta nekem, az elvégzett munka után pihenhetünk! Én szavai és 
tanácsai szerint cselekedtem, hogy fáradozásom sikertelen maradt, arról nem 
tehetek! De milyen volt az én pihenésem hét órán át, mert a hét órát a 
csillagok járásából számítottam ki. Most már szürkület van, de senki sem 
mozdul a templom körül. Egy szellő sem fújdogál, s a leghalkabb zaj sem 
hallható. Milyen borzalmas az élő halottak között élni! 

Mihez is fogok ebben a szomorú helyzetemben? Maradjak itt 
Napfelkeltéig, vagy menjek le egyedül a városba? És közöljem az ott maradt 
szolgákkal, ami itt történt? Vagy hozzam el ide a füvek ismerőjét, hogy 
megállapítsa, alusznak-e ezek az emberek vagy már meghaltak? Vagy 
kíséreljem meg talán még egyszer felébresztésüket? Ha még egy ilyen 
kísérletem is sikertelen maradna és erőteljes kiáltozásomra sem mozdulna 
senki, akkor annyira megrettennék, hogy alig lenne erőm a városba menni és 
intézkedni az alvók miatt, vagy ha valóban halottak eltemettetésük végett! 


De már tudom, mit fogok cselekedni! Az Urat, Zebaoth Istent kérem 
bensőségesen és bizalomteljesen, hogy segítsen rajtam! Egész napon át étel- 
ital nélkül mindaddig könyörgök Hozzá, amíg vagy meghallgat az Úr, s 
megvigasztal, vagy pedig engem is megöl, mint ezen testvéreimet. 

Mind inkább világosodik, úgy hogy már a város házait is látom. Milyen 
gyönyörűséges volna ez a napfelkelte, ha nem egyedül szemlélném, s a nép 
velem együtt vidám dicsénekekkel köszöntené az Urat! De így egyedül 
milyen szomorú ez a gyönyörűséges hajnal! Jobb volna, ha nem is élnék, 
fájdalmas érezni azt, hogy egyedül élek ezrek között. 

De mit is cselekedtem, amiért az Úr és Énok teljesen magamra hagyott? 
Hiszen én teljesítettem az Úr ki akaratát, s Ő a szentséges, szeretetteljes, 
irgalmas, minden szó nélkül, hirtelen magamra hagy? De talán meg kellene 
néznem, itt vannak-e még a halálos álomba merültek? 

Lamek erre kiment a helyre, ahol övéit hagyta s legnagyobb bámulatára 
senkit sem talált ott, mire így kiáltott fel - mi ez? Álmodok, vagy ébren 
vagyok? Miféle nyomorúságos állapotba süllyedtem én? Imádkozni akartam, 
de ez most már lehetetlen! Isten, barátok, testvérek, feleségek és gyermekek 
nélkül állok itt és kell elviselnem Isten rettenetes fenyítését, vagy a kígyó még 
rettentőbb bosszúját? 

Mit tegyek?! Imádkozzak? De kihez imádkozzak? Ahhoz, aki elhagyott, 
vagy aki nem is létezik? Nem ezt nem akarom! Én még Lamek vagyok, s ez a 
nagy város, az ország, s a nép még enyém! Egész szívemből igazi szolga 
akartam lenni az Úrnak, s mindent erre áldoztam fel! Most azonban mégis 
olyan kemény csapást mért reám és félrevezetett engem! 

Ezért nem is akarok már élni, s ebben a templomban akarok éhen halni. Ez 
legyen az utolsó áldozatom ennek a rejtelmes Istennek! Amen. És semmiféle 
bölcsesség sem tántoríthat el engem ettől az elhatározásomtól, és még maga 
az Úr sem menne velem semmire sem, ha megjelenne! 

Te élettelen nép, aludj tovább halálos álmodban, s légy a hangyák és a 
legyek tápláléka, rövidesen én is az leszek! Hiszen végtelenül jobb nem 
létezni, ha Isten orránál fogva vezeti az embert. Köszönöm, neked szívem ezt 
a felvilágosítást, mert most már szabadabban lélegzek! A bosszú érzése 
édesebb az ostoba jámborságnál egy olyan Istennel szemben, aki ilyen 
könnyen és minden ok nélkül megcsalja az embert! 

Így legyen! Meg akarok halni, s nem akarok többé a Te világodban élni, 
Te hűtlen Isten! Amen. Visszavonhatatlanul amen! 

100. Fejezet Lamek király borzalmas 
látomása és ébredése 
álomlátásából. A magalatról 
való Lamek magyarázata 


E dőre fellángolás után Lamek visszament a templomba, s hátát az oltárhoz 
támasztva, arccal a kijárathoz fordulva leült. Az oltár már nem vonzotta, mert 
megbotránkozása közben a szív eltűnt az oltárról. Ebben a helyzeten addig 


akart Lamek megmaradni, amíg élete meg nem szűnik. Közben azonban nem 
a Nap kelt fel, amelyet Lamek várt, s ez kijózanította őt. 

A várt Nap helyett ugyanis egy szörnyű nagy kígyó feje emelkedett a határ 
fölé, majd számtalan más kisebb kígyó lett látható, s valamennyien az erősebb 
kígyó körül mozogtak. A mozgásuk mind hevesebbé vált, s végül valóságos 
harccá fajult. A nagy kígyó a kisebbeket harapdálta, ezek a földre zuhanva 
lángra lobbantották, amit értek. 

A Föld talaja jajgatott e csapás miatt, a hegyek vészesen hajladoztak 
völgyekbe, elzárva a folyamok útját, a felhő tömegek mind sűrűbben 
borították be az égboltot, hamarosan hatalmas víztömeg zúdult alá azokból, 
mindent elárasztva. Az áradat csakhamar elborította Hanok városát, és 
hullámai már a hegycsúcsot csapdosták, amelyen Lamek tartózkodott a még 
mindig alvó népével együtt. Midőn azután a hegy is ingadozni kezdett, s úgy 
látszott, hogy a templom is hamarosan összedől, s végül olyan villám csapott 
le, hogy a talaj is beleremegett, akkor az előbb még elpusztulni vágyakozó 
Lamek is megijedt. 

Felkelt, megdörzsölte szemeit s körültekintett. A templomot látta maga 
előtt, abban az Urat és Énokot, a nép a templom körül üldögélve dicsőítette és 
magasztalta az Urat, ő maga pedig övéi között. Erre megkérdezte a mellette 
álló Tubalkaint: - Az Úr mindenható akaratára, mondd meg nekem fiam, mi 
történt velem? Hol voltam, hol voltatok ti és hol volt a bölcs férfiú Énokkal, 
akik most a templomban bizonyára reám várnak? 

Óh, Lamek atyám, felelte Tubalkain, miért kérdezel engem? Nem tudod, 
hogy a bölcs férfiú utasítására ide jöttél, hogy felszólítsd a népet, kelljen fel a 
földről? Te azonban megölelted anyánkat, s az ölelés édes érzésében elaludtál, 
s nem tudtad teljesíteni e bölcs férfiú utasítását. Hosszú ideig aludtál, 
pontosan nem tudom meddig! 

Lamek ennek hallatára így kiáltott fel. Istenem, Te egyedül szentséges, 
Tied legyen minden szeretetem, hálám, dicsőítésem és magasztalásom, amiért 
mindez csupán üres álom volt! De miként volt az lehetséges, hogy elaludtam, 
s nem teljesítettem az Úr parancsát? 

A mellette álló, a magaslatról való Lamek ekkor így szólt: Lásd, testvérem 
ez azért történt így, mert mielőtt az Úr akaratát teljesítetted volna, tikon már 
azzal a gondolattal foglalkoztál, hogy ezt az éjszakát itt a hegyen, már 
feleségeid mellett töltöd el! Az Úr azért megengedte, hogy öntudatlanul 
feleségeid mellé kerülj, miközben képzeletedben úgy vélted, hogy a népet 
ébresztgeted, amit azonban nem is cselekedtél meg a valóságban. Tested tehát 
eltérített az Úrtól és Ő ezért engedte meg ezt, hogy megízleljed a testi szeretet 
gyümölcsét. 

Jöjj most velem a templomba, s ott az Úr majd feltárja a még benned rejlő 
többi dőreségedet is! Kövess tehát engem. Amen. 

101. Fejezet Az Úr szeretettel fogadja a 
templomba Lamek királyt. 
Lamek király álmának 


magyarázata. A Mennyei 
Atya házi és rangbeli rendje 


A síkságbeli Lamek e szavak után követte a magaslatról való Lameket a 
templomba. Itt elébük ment az Úr, s mindkettőjüket tárt karokkal fogadta. A 
síkságbeli Lameket nagyon meglepte ez a szeretetteljes fogadtatás, mert 
derekas dorgálásra volt elkészülve az Úr részéről. 

Az Úr azonban így szólt hozzá: miért lepődsz meg annyira a szeretetem, 
jóságom, s nagy kegyelmem miatt? Nagyobb voltál-e valaha is, mint bűnös, s 
Én mégis eljöttem hozzád nagy ellenségemhez, felemeltelek mélységes 
bukásodból? Miért csodálkozol tehát, amiért most eléd megyek, mikor nem is 
vétkeztél? 

Ami ugyanis veled most történt, azt Én engedtem meg, hogy reámutassak 
arra, milyen következményei lesznek nálad, s utódaidnál a nők iránti túlzott 
szeretetnek. Ez tehát egy jótékony intelem volt számodra, s utódaid számára, 
bűnt tehát nem követtél el. Ha ezt a figyelmeztetést megszívleled, akkor az 
igazi szeretetben, s az abból eredő bölcsességben fogsz élni! Jöjj tehát Előttem 
igen kedves vezetőddel együtt az oltárhoz, s beszélgessünk a lángoló szív 
világossága mellett! 

Erre mindketten dicsőítették az Urat szívükben, az Úr pedig az oltárhoz 
vezetvén őket, így szólt: - az ember olyan helyzetbe is kerülhet, mikor a 
szükség törvényt bont, s így vagyunk most mi is! Lássátok, az oltár körüli 
lépcsőzet nem arra rendeltetett ugyan, hogy az emberek ott leüljenek, mivel 
azonban semmi ülőhely sincsen a templomban, üljünk le mindnyájan arccal 
kelet felé a lépcsőkre! 

Ez ellen senki sem emelhet kifogást, hiszen a templom a mi számunkra 
épült, s ezért szabadon használhatjuk is! Miként vélekedsz erről Lamek, 
igazam van-e vagy nincsen? 

Óh Uram, jóságos kedves Atyám, felelte Lamek, egyedül a Te akaratod 
szent nekem a legnagyobb örömöm telik benne. Legyen tehát mindenkor a te 
tetszésed szerint! Óh Uram és Atyám, határozd meg a Te végtelen 
szelídségedben azt a rendet, amelyben helyet foglalhatunk körülötted, vagy 
melletted, hogy ebben a pontban is a Te akaratod teljesüljön! 

Te még nagyon is rabja van az udvari szokásoknak és szertartásoknak, 
szólt az Úr, Én azonban azt mondom: mit csinálnak egy szeretetteljes Atyának 
a gyermekei, ha atyjuk hazajön? Lásd, elébe szaladnak jóságos, kedves 
atyjuknak, aki közülük a leggyorsabb az öleli át elsőnek nagy szeretettel 
atyját. A legkisebb persze hátra marad, de a jóságos atya látja mennyire 
igyekszik feléje, ezért elébe siet, karjára veszi, csókolja, becézgeti. 

Lásd Lamekem, ugyanilyen az Én isteni és mennyei házirendem és 
szokásom is! Aki elsőnek jut Hozzám, az elsőnek részesül mindenben, az 
utolsót és a gyengéket pedig karomra veszem, s úgy becézem őket, amiért 
gyengeségükben is felismerték az Atyát, és gyenge lábaikkal igyekeztek a 
kedves, jóságos Atyához eljutni! 


Cselekedjetek ti is hasonlóképpen, és ne kérdezgessetek a rangszerinti rend 
felől, akkor, mint igazi Atyátok nagy örömemet lelem az Én kis 
gyermekeimben! Nézzetek ide Én már leültem, üljetek le ti is mellém. 

Erre mindhárman ráborultak nagy szeretetükben az Atyára, mire Ő így 
szólt: Igen, ez a helyes, ez a mennyek igazi rendje! Maradjatok meg ebben 
mindörökre. Amen. 


102. Fejezet A Föld belső felépítésének és 
minden szerves test rendje, 
mint hasonlat az Úr által 
választott renddel 


Erre mindhárman helyet foglaltak az Úr mellett, Énok és a magaslatra való 
Lamek a jobb oldalán, a síkságbeli Lamek pedig a baloldalán, mire az Úr így 
szólt: - lássátok választott gyermekeim, most jól és a legnagyobb rendben 
helyezkedtünk el! Látom, hogy a baloldalamon ülő Lamek nagyon szeretné 
ennek a jó elhelyezkedési rendnek az okát megtudni, hallgassatok meg tehát! 

Lássátok, a Föld amelyen ti is laktok, egy gömb alakú test, felszíne 
érzéketlen, bensejében szervek, életképes, s úgy él, mint egy állat. Mivel az 
élethez mindenekelőtt egy központ, azaz egy súlypont is szükséges, s 
mindennek az Én végtelen teremtési térségemben, így a Napnak, Holdnak is 
ilyen Központjuknak kell lennie, hasonlatosan az állatok, s az ember szívéhez. 

Ennek az úgynevezett középpontnak azonban sem a világtesteknél, sem az 
állatoknál és embereknél, sem szabad pontosan szerves tömegük közepén 
lenni, hanem kb. csak a harmadik negyedrészében, nehogy mozdulatlanságra 
legyen kényszerítve a nagy nyomás következtében. Ez azonban a 
tulajdonképpeni tömeg súlyponton kívül helyezkedik el, akkor nem nehezedik 
reá a nagy nyomás, mert ha egyik oldalról túlságosan erős a nyomás, akkor a 
második a kisebb tömegű oldal felé kitérhet a nyomás alól. Ez az erőművi, 
1de-oda mozgás az alapja az un. állati szerves életnek. 

Ha ez a mozgatóerő fennáll egy szervezetben, akkor ez szinte önmagától 
áthatja az egész szervezetet, s fokról fokra felépíti, s ha ez megtörtént ezentúl 
mindaddig életben van, amíg a szükséges táplálékkal el van látva, ha ezt 
elvesszük tőle, elgyengül pontról pontra visszafejlődik, végül teljesen 
széjjelesik, és mint feloldott akaratelem szellemileg Hozzám tér vissza. 

Lássátok, az egész végtelenségnek Én vagyok az élet és vonzási központja, 
ti pedig az Én szerveim vagytok a Belőlem való élet befogadására. Mondd 
meg nekem Lamekem, pontosan a középen ülök-e Én közöttetek? 

Nem, Uram és Atyám, felelte Lamek, mert négy személynél ez lehetetlen, 
mivel a középpont pontosan közötted és Énok között volna. 

Lásd, szólt az Úr, éppen ezért ez a jó és helyes rend, mint minden élet 
alapja, nem a középen, hanem a harmadik negyedrészi helyen ülök, s így te a 
könnyebb és kisebb északi sarkot jelzed. Énok és Lamek pedig a sokkal 
nagyobb és nehezebb déli sarkot. Most tehát kölcsönösen vonzanunk kell 
egymást, és szemlélődnünk kell az élet végtelen szférájában. 

Aki tehát valami különöSét tud mondani, az szóljon, s kölcsönösen 
megbeszéljük azt, Lamek te mindjárt kezdheted is ezt! Amen. 

103. Fejezet A többnejűségről. Az isteni 
házasság és nemzési rend 


Lamek nem is gondolkozott sokáig, hanem így szólt: Óh Uram, 


legjóságosabb, legszeretetteljesebb Atyám! Mivel abban a nagy kegyelemben 
részesítettél, hogy felszólítottál, fel is használom ezt a végtelen nagy 
kegyelmedet. 

Lásd, sokat gondolkoztam azon, helyesnek, méltányosnak találod-e, ha 
több felesége van egy férfinak? A természet ugyanezt igazolja, mivel a férfi 
úgyszólván naponta nemzőképes, a nő azonban majdnem mindig csak egyszer 
termékenyülhet meg egy évben. Ebből a szempontból teljesen 
természetszerűnek látszik tehát a többnejűség, s a nép ezzel csak nyerhet és 
soha sem veszíthet. 

Ha azonban az egyének számát vesszük figyelembe, akkor úgy tűnik fel, 
mintha nem így rendelted volna el, mert a nők száma helyenként kisebb a 
férfiaknál. Ennek következtében az a helyzet áll elő, hogyha a többnejűség 
általános, akkor ezernyi férfi nő nélkül marad, noha ezek is ugyanúgy 
nemzőképesek, mint azok a férfiak, akiknek több feleségük van. 

Ha pedig megtiltanád a többnejűséget, akkor az egyébként majdnem 
naponta nemzőképes férfi évente csak egyszer nemzhetne, s ez merőben 
ellentétes volna a férfi természetével! Erre szeretnék, óh Uram, kellő 
világosságot. 

Lásd, ha a többnejűség az Én rendem szerinti lett volna, akkor kezdetben, 
midőn Ádámot, az első földi embert teremtettem, aki a magaslaton a mai 
napig is él, s még néhány évig élni is fog, mindjárt háromszáz és kb. 60 nőt is 
teremtettem volna, hogy mindennapi természetszerű nemzőképességét 
felhasználhassam! 

De lásd, csak egy nőt teremtettem számára, s a mai napig is megmaradtam 
mellette, úgy hogy egy férfit csak egy nő illet meg, a férfi erősebb nemzési 
képessége ellenére is. Ez a nemzési képesség nem a sok nemzés, hanem 
csupán az erőteljes nemzés végett adatott a férfinak. Ez által kevesebb, de 
annál erőteljesebb gyermeket nemzhet a férfi, s gyakori nemzés következtében 
pedig többnyire csak éretlen, s gyenge gyermekek születnek. 

Az éretlen magból ugyanis csak rossz, vagy semmiféle gyümölcs sem 
keletkezhet, annál inkább így van ez az embernél, a legnemesebb 
gyümölcsnél. Maradj meg tehát az egy feleségednél, s elegendő, ha a nő 
minden harmadik évben érlel meg egy-egy gyümölcsöt! Megértetted ezt? 

104. Fejezet A férfi vágyakozásáról a sok 
szép nő után. Az érzelmi erők 
kiérlelődése az embernél az 
Úr iránti szeretetben. 


Lamek nagyon örvendezett e fontos tanításnak, s újra megkérdezte az Urat: 
- Óh Uram és Atyám! Most már világosan látom, hogy szentséges rended 
szerint egy férfinak csak egy felesége legyen. Szentséges tanításod közben 
felmerült előttem egy olyan tény is, ami erkölcsi szellemi viszonylatban, s 
legalábbis látszólag indokolja a többnejűséget! Mint Általad kijelölt vezető 
nem tartom ezt teljesen helytelennek az én korlátolt megismerésem alapján. 


Mivel pedig kegyelmesen megengedted, hogy Előtted beszéljek, ezért minden 
tartózkodás nélkül feltárom ezt Előtted! 

Az Úr ekkor félbeszakította Lamek beszédét, s így szólt: - helyes, hogy ezt 
megteszed, de ne pazarolj erre sok szót, és ne sokat mentegesd magadat! Az 
idő drága, Én pedig nem vagyok balga ember, akivel csak ezernyi szóval lehet 
valamit megértetni. Úgyis tudom, mit akarsz Tőlem kérdezni, térj reá tehát 
mindjárt a tárgyra! 

Lamek ezen figyelmeztetésre, röviden előadta kérését. A férfi szinte 
telhetetlen a nők iránti vágyakozásában. Ha valakinek két, három, vagy még 
több felesége is van, csakhamar vágyakozás keletkezik benne, ha olyan helyre 
kerül, ahol száz más külsejű nőt lát. Az embert azonban Te teremtetted, s így 
ezt a veszedelmes hajlamot sem ő maga juttatta önmagának, de rended szerint 
mégsem szabad neki ezt kielégítenie. 

Lásd, szólt az Úr, ezzel a hajlammal ugyanez a helyzet, mint a közönséges 
nemzési képességgel! Ez az emberben megnyilvánuló hajlam szintén bőséges 
nemzőképesség, de csupán szellemileg. Ha azonban a férfi érzékies és úton- 
útfélen elpazarolja magvát, képes lesz-e az ilyen meggyengült férfi még a 
legtermékenyebb nővel is kifogástalan gyermeket nemzeni? Nem, mert 
törkölyből már nem lehet bort sajtolni! 

A férfi tehát gyűjtse össze szívében az ilyen vágyakat, helyezze azokat 
Elém, s ha a kellő erőbeli érettséget így megszerezte, Bennem, mint a minden 
dolgok, s így a szép nők teremtőjében is, teljesen kielégítő pótlást talál. Ezzel 
az összpontosított érzéssel szerezzen azután egy nőt, és szomszédjának 
felesége többé nem jelenthet kísértést nála. 

Tudd meg azt is, hogy mindaz, ami az emberben benne rejlik, csak 
kifejlesztendő alap egy végtelen magasztos cél érdekében, ezért mindaddig 
óvakodjon az önmagában észlelt erők felhasználásától, amíg azok teljesen 
meg nem érlelődtek benne. Miként pedig a Föld gyümölcsei is csak a Nap 
fényében érlelődnek meg, az ember szellemi erői is csak az Én 
világosságomban fejlődhetnek ki. 

Az ember tartsa meg tehát erőit önmagában, s irányítsa azokat Felém, 
akkor rendem szerinti tökéletes és hatalmas emberré válik! Aki pedig nem így 
cselekszik, az önmaga idézi fel halálát! Amen. 

105. Fejezet Hasonlat a harmatcseppről. 


A lélek fejlődési folyamata 


Az Úr kérdésére, hogy megértette-e ezt, Lamek így válaszolt: Óh Uram, 
hogyne értettem volna meg, mikor Te, mint a minden világosságok 
világossága, s a minden Napok napja keresztül-kasul átvilágítottál engem, 
akárcsak a reggeli nap a fűszálon remegő harmatcseppet! 

A harmatcsepp hozzám hasonlóan csak jelentéktelen mulandó dolog a 
végtelen nagy teremtéseid sorozatában, de mégis befogadja magába a Napot, 
mint az én szemeim is, s ez az ő kicsiny körében, mint egy kis Nap sugározza 
a világosságot szerte, kicsiny világában, felüdítve azt, akárcsak a bölcs ember, 


kevésbé bölcs testvérét. 

Úgy érzem én is egy ilyen harmatcsepp vagyok, keresztül világítva a 
világosságod által, s ezért annyira megértettelek, amennyiben ez az én 
teremtményi csekélységemben Hozzád képest, egyáltalán lehetséges, óh, nagy 
és mindenható Teremtőm, s úgy vélem ebben a világosságodban és a Te 
kegyelmeddel környezetemet is meg tudom majd világítani. Azt azonban nem 
mondhatom Uram, teljesen megértettem világosságot sugárzó szavaidat, mert 
akkor ostobább volnék, mintha azt állítanám, hogy a harmatcsepp az egész 
Napot magába fogadta, mert annak fénye visszasugárzik belőle. Te, óh Uram, 
a legjobban tudod mennyi hiányzik még nekem ahhoz, hogy szentséges 
szavaidat tökéletesen megértsem, ezért arra kérlek, világosíts meg engem a 
kellő mértékben! 

Az Úr megdicsérte Lameket sok bölcsességet tartalmazó jó válaszáért, 
majd így szólt: - a harmatcsepp, amihez magadat hasonlítottad, nem olyan 
jelentéktelen és tünékeny, mint azt elképzeled! Lásd a harmatcsepp él, és 
életet juttat kicsiny világának, s ezzel tökéletesedve magasabb életfokozatra 
emelkedve mindinkább hatalmasabban tevékenykedő lélekké válik. Ez a lélek 
sohasem hal meg, hanem folyton növekedve némán végigjárja lényiségének 
sorozatát, míg azután céljához eljutva magasabb fokozatú sugarakat is magába 
fogad a Napból! 

Farak bölcsességéből hallottad: - midőn Isten anyagból megalkotta az első 
embert, élő lelket lehelt belé. Ez a lehelet még most is folytonosan áthatja az 
egész Földet, számtalan lelket ébresztve fel a növendő emberek számára. Lásd 
ezek az emberek képezik a harmatcsepp célját és csak bennük lesz képes 
magasabbrendű sugarak befogadására az örök élet Napjából, miként ez most 
nálad is fennáll! 

Az egész Föld hasonlatos az emberhez, szellememhez kapcsolt lelkeket 
tartalmaz. Ezek azonban nem állták meg a próbát és most a Föld nagy 
anyatestében érlelődnek, azután pedig új életre ébresztetnek leheletem által. 
Ezt még alig érheted meg, de ez nem is szükséges az élethez. Kérdezz Engem, 
s Én megvilágítlak életed minden zugában. Ha pedig kérdezel, ne szaporítsd a 
szavakat! Amen. 

106. Fejezet Lamek csodálkozása az Úr 
bölcsessége felett. Az emberi 
bölcsesség megaláztatásának 

kegyelme. Fogak, mint a 
bölcsesség jelképei 


Az Úr e szavainak hallatára Lamek mellét verve mondá: - Óh Uram, 
Lamek értelme most elnémult, s nem beszélhet, s kérdezhet, mert oly 
titokzatos mélységesen elrejtett dolgot érintettél, amelybe sohasem vagyok 
képes bepillantani. Megborzongok végtelen bölcsességed hallatára, s nincsen 
bátorságom ahhoz, hogy még valamit kérdezzek Tőled, mert oly mélységes 
értelmű választ adnál nekem, hogy elsüllyednék Előtted és népem előtt. Ezért 


inkább más kérdezzen Tőled valamit. 

Önmagában véve a legnagyobb és legszebb, ha Te, a Teremtő magad 
leplezed le előttünk teremtésed csodáit, de ha végtelen erejű világosságod 
fénysugarával árasztod el, hirtelen a még vak teremtményt, akkor az annál 
fájdalmasabban érzi a saját világosságának hiányát. 

Azt tudni, hogy az ember Hozzád képest minden vonatkozásban merőben 
csak semmiség, még elviselhető. De ezt a Te hatalmas erejű világosságodban 
elevenen átérezni már elviselhetetlen. Ezért nem is merészelek további kérdést 
intézni Hozzád, mert már így is teljesen belátom tökéletes semmiségemet 
Veled szemben! 

Halljad, szólt az Úr. A tulajdonképpeni fő célom, amiért mélységesen 
rejtett dolgokat leplezek le előtted, éppen az, hogy ezzel teljes szívedből 
megalázzalak, hogy azután lábaim elé helyezzed minden bölcsességedet, 
megismerésedet. Amíg ugyanis a saját bölcsességed egy parányi 
szikrácskájával szeretnél díszelegni, addig nem juthatsz el az Én 
bölcsességemhez, s ha most reád erőszakolnám, megsemmisítene téged, mert 
éteri tisztaságban kell alázatban Előttem állnod, mielőtt képes lennél az Én 
világosságom elviselésére önmagadban! 

Lásd ez a templom az Én bölcsességemből épült, de mindeddig nem 
lehetett ezen a magaslaton felépíteni, amíg ez meg nem tisztult a tisztátalan 
férgektől. Így az Én bölcsességem eleven temploma sem épülhet fel benned, 
amíg a te bölcsességhegyedet tökéletesen meg nem tisztítottad magadban! 
Örvendezz tehát, ha nyomasztólag hat reád az Én világosságom, mert akkor 
már közel jársz ahhoz, hogy a saját világosságodat Elém helyezd, s az Én 
világosságomat befogadd! 

Ebben a szellemi dologban ugyanaz a helyzet, mint a fogaknál, amelyek 
tulajdonképpen a bölcsesség jelképei. A fájdalmak között fejlődő tejfogaknak 
meg kell semmisülniük mielőtt a későbbi erős fogak kifejlődhetnének, mert a 
tejfogak csak a helyet készítették elő a későbbi erős fogak számára. 
Hasonlóképpen el kell távolodni belőled minden előző bölcsességednek, 
mielőtt az Én örök és hatalmas bölcsességemet befogadhatnád! 

Ezért tehát nyugodtan kérdezhetsz tovább, hogy megalázkodj az Én 
világosságomban, és képessé válj az Én legtisztultabb világosságom 
befogadására! Látom, hogy most már jól megértettél Engem, kérdezz tehát 
bátran tovább, s Én válaszolok neked. Amen. 


107. Fejezet A gonosz eredete és lényege 


Erre a mélységes és tanulságos beszédre Lamek újra felébredve így szólt 
az általa mindenekfelett szeretet Úrhoz: - Óh Uram, legszentségesebb Atyám! 
Ha ez így van, akkor egész életemen át kérdeznélek Téged, és nem aggódnék, 
hogy megaláztatásom végett a legmélységesebb értelmű válaszokat adnád. 
Már készenlétben van véleményem szerint egy nagyon is derekas kérdés. Ha 
meghallgatnád, óh Uram, azonnal elő is adnám! 

Miért kívánsz mindenkor háromszoros engedélyt szólt az Úr, mielőtt 


beszélni kezdenél? Beszédem végén megmondottam, hogy kérdezhetsz, amit 
csak akarsz, s Én válaszolok neked. Miért szükséges tehát ehhez még egy 
második és harmadik engedély? Beszélj tehát szíved és nyelved szerint. 

Uram, felelt erre Lamek, Te örökkévalóságok óta tökéletes és végtelen 
jóságos voltál egész lényedben, s kívüled senki sem létezett egész 
végtelenségedben. Midőn angyalokat, mennyet, világokat, embereket akartál 
teremteni, nem volt szükséged ehhez anyagra, mert legbölcsebb, 
legszentségesebb fenséges eszméidnek, gondolataidnak, mindenható 
akaratodból való kapcsolata elegendő alap volt és lesz örökké is végtelen 
teremtésedhez. 

Mivel el nem tudom képzelni, hogy valaha is egy gonosz eszme, vagy 
gondolat keletkezhetett volna benned, azt szeretném Tőled megtudni, honnan 
ered tulajdonképpen a Sátán gonoszsága, ki bennünk, emberekben rejlő 
gonoszság, a bűn, a rang, az irigység, a bosszúvágy, az uralomvágy, és a 
paráznaság? 

Kedves Lamekem, szólt az Úr, ez a kérdésed nagyon bölcsnek látszik, de 
Én mégis azt mondom, ez nagyon is emberi! Én azonban mégis válaszolok 
erre, habár titokban úgy vélted, erre a kérdésre csak tétovázva adhatok majd 
neked választ. Halljad tehát: 

Az Én színem előtt semmiféle gonosz nem létezik, hanem csupán 
különbségek akaratom hatásában, ez pedig úgy a pokolban, mint a mennyben, 
az alkotásban és a romlásban egyaránt megvan. A teremtmények 
szempontjából azonban csak az a viszony tekinthető jónak, amelyben a 
teremtmény mellettem, és Bennem megállhat, s ez a fenntartó, vagy állandóan 
teremtő elem Bennem. A romboló elem, a gonosz, az előbbivel szemben 
végzetes a teremtmény szempontjából, mert ebben a viszonyban a mellettem 
és Bennem való létezése el nem képzelhető. 

Bennem tehát egyaránt jó az igen és a nem. Az igennel teremtek, a nemmel 
rendezek és vezetek mindent. A teremtmény számára azonban csakis az igen, 
- a nem pedig a rossz éspedig mindaddig, amíg tökéletesen eggyé nem vált 
Velem, mert akkor már a nemben is létezhet. 

Számomra tehát sem pokol, sem sátán nem létezik, csak önmaga és az 
embereinek szempontjából, mivel itt gyermekeim fejlődésének kell 
végbemenni. Még számtalan más világ is létezik, amelyeken nem ismerik a 
sátánt, ezért a nem-et sem, hanem csupán az igent minden viszonylatban. 

Lásd, ez a valódi helyzet! A Föld egy gyermekszoba ezért itt sok a 
kiáltozás és a vaklárma. Én azonban más szemmel látom mindezt, mint te 
földi ember létedre! Szólj mennyit értettél meg ebből? 

108. Fejezet Lamek elnémul Isten 
szentségessége előtt. Isten 
mindenhatóságának határai. 
Az Isten és az ember közötti 
viszony 


Óh Uram felelte Lamek az Úr e tanulságos szavaira legjóságosabb, 
legszentségesebb Atyám! Az én értelmem alapján még sok kérdenivalóm 
lenne arra nézve! De itt van Énok és névrokonom a magaslatról, ők bizonyára 
jobban megértettek Téged szentséges Atyám, mint én és a kellő alkalommal 
majd felvilágosítanak engem! 

Beláttam, óh Uram, hogy nem vagyok méltó arra, hogy Előtted beszéljek, 
ezért nem is merészellek Téged tovább kérdezni, nem a Te végtelen 
bölcsességed miatt, hanem azért, mert mindenek felett szentséges vagy! 
Kezdetben nem is éreztem azt annyira, de most, midőn nagy bölcsességed 
hatására megalázkodtam, annál jobban átérzem végtelen szentségességedet, s 
ez súlyosan nehezedik reám. 

Lamek ezzel elnémult, mert az Úr beszédének hatására felismerte kicsoda 
Isten az Ő lényiségében és micsoda vele szemben a teremtett ember az ő saját 
lényiségében. Ennek alapján belátta azt is, mennyire Istentől függ az ember 
minden vonatkozásban, mert önmagából még lélegezni sem képes, s ezzel 
szemben megfontolta azt is, hogy most a szentséges mindenható örök Isten 
mellett van, s beszél vele. Ezért annyira megtört és megalázkodott, hogy nem 
merészelt tovább beszélni. 

Az Úr ezt észrevette, s így szólt: - hallgass meg Engem Lamek fiam! 
Tehetek Én arról, hogy örökkévalóságok óta élő Isten vagyok önmagamból, te 
pedig Belőlem származó teremtmény vagy? Meglehet változtatni ezt a 
viszonyt? Istenné válhatsz-e, s teremtménnyé válhatok-e Én? Lásd ezek olyan 
dolgok, amelyek még számomra is lehetetlenek! 

Ezen sem Én nem változtathatok, sem te. Ha lehetséges volna, hogy 
teremtménnyé váljak, abban a pillanatban midőn Istenségemből kilépnék, 
hogy azt rád ruházzam át, veled együtt az egész teremtés az utolsó parányig 
megsemmisülne. Ha pedig ez következne be, mit nyernél az ilyen változással? 
Megszűnnél létezni, Nekem pedig, ha újra lényeket akarnék magam körül 
látni, ismét Istenné kell lennem, és újra kellene mindent teremtenem. 

Úgy vélem, most már belátod, mi lehetséges és mi lehetetlen az Én 
rendemen kívül, valamint azt is beláthatod, hogy Én, mint az örök 
változhatatlan Isten minden lehetőt megteszek, hogy úgy közeledjek 
teremtményeimhez és azok utódaihoz, hogy a közöttük és köztem tátongó 
szakadékot lehetőleg kitöltve úgy érintkezhessenek Velem, mint a hozzájuk 
hasonlókkal. Arra törekedek, hogy őket tanítva megismertessem velük örök 
rendeltetésüket. Végül csupán erkölcsi különbözőségnek kell fennállnia 
közöttem és köztük, s örökre velem és bennem kellene maradniuk. 

Mivel pedig szükségszerűen ez a helyzet, nem látom be, miért kell neked 
az Én szükségszerűen fennálló Istenségem előtt annyira megrendülnöd, hogy 
még nyelved is felmondja a szolgálatot! Hagyd el ezt, mert ez nem helyénvaló 
Atya és gyermeke között, hanem beszélj arról, ami eszedbe jut, hogy 
meggyőződj arról, milyen végtelen türelmes mindenkor a te Atyád! 

Add ide kezedet, szorítsd meg az Enyémet, ismerd fel milyen jóságos, és 
türelmes vagyok, s beszélj szíved szerint. Amen. 


109. Fejezet A teremtmény élete, mint 
Isten életének része. Az 
ember, mint Isten 
megrögzített gondolata. Az 
emberi szabadság titokzatos 
kérdése 


Az Úr e bátorító szavaira Lamek megkönnyebbülve mondotta: Igen, így 
van, S örökké így is marad! A teremtmény sohasem válhat istenné, Isten pedig 
sohasem válhat teremtett lénnyé. Isten örökké szabadon él önmagából, a 
teremtmény azonban csak Istentől függően. Isten által és Istenből! Mivel 
azonban a teremtmény már itt van és él, akkor a maga módján szintén isteni 
életet él, mert más élet örökké sem létezik, mint csak az Istenből való élet. 

Ha pedig az élet Isten örök életéből származik, akkor az nem is lehet más, 
mint szintén örök élet. Az Én életemnek tehát Isten végtelen örök életének 
egy részecskéjének kell lennie, másként nem is lenne élet. Mivel pedig egy 
részecskének hasonlónak kell, lennie ahhoz, amelynek részecskéje, az örök 
életnek. 

Ebből arra következtetek, hogy Én örökké a te életed voltam, a Te végtelen 
életteljességedben megrögzítve. Neked egy időszakban úgy tetszett, hogy 
szabadon kihelyezd az én életrészecskémet önmagadból, s ilyen vagyok most 
örökké, miként előzőleg is, bár megkötötten, örök szabad életem volt benned. 

Uram és Atyám! Helyesen vélekedek-e vagy tévedtem-e valamiben? 

Úgy van, ahogyan most elmondottad, így vagyok Én és vagy te már 
örökkévalóságok óta. A különbség közöttünk csak annyi, hogy Én az örök 
mindenség, te pedig egy részecskéje vagy ennek a végtelen mindenségnek! 

Az bizonyos, hogy minden ember gondolatainak olyan régi eredetűeknek 
kell lenniük, amilyen ő maga és csak az emberen múlik, mikor gondolja el 
azokat, vagyis mikor szabadítja fel azokat önmagában. Ha ez megtörtént, 
akkor az ember úgyszólván alkotott önmagából és ezek a gondolatok azok a 
szabad lények, - habár még mindig a teremtőjükhöz kapcsolódnak, azaz ahhoz 
az emberhez, aki azokat elgondolta. 

Lásd nálunk is ugyanez az eSét áll fenn! Én a minden embereknek vagyok 
embere, ti emberek pedig mindnyájan az Én gondolataim vagytok, azaz az Én 
életem, mert tulajdonképpen a szabad gondolatok jelentik Bennem az életet, 
valamint bennetek is, mivel ti teljesen az Én hasonmásaim gyanánt lettetek 
teremtve. 

Mint az Én örök gondolataim, ti nem lehettek tehát ifjabbak, mint Én 
magam, s ezért te Lamek teljesen helyesen ítéled meg a helyzetet. Ez tehát 
helyes, de még egy nagy titok tárul elénk abban a kérdésben, mint képes a 
Teremtő az ő gondolatait, mint örök életrészecskéit, mint tökéletes szabad, 
öntudatos élőlényeket önmagamból úgy kihelyezni, hogy azok olyanok 
legyenek, mint most te is előttem, aki úgy tudsz Velem beszélni, mintha egy 
második örök Isten lennél mellettem? 


Lamek eddig te kérdeztél Engem, most azonban Én kérdezlek téged. 
Keresd meg magadban a választ erre a kérdésre, mert ennek benned kell 
lennie, miként a teremtmény lényisége is benned rejlik, gondolkozz ezen 
azután válaszolj Nekem. Amen. 

110. Fejezet Lamek zavara a számára 
megoldhatatlan kérdés miatt 
és dóreségének beismerése. 
Az alázat, mint az igazi 
bölcsesség 


Erre a kérdésre Lamek ugyancsak meghökkent és hirtelenében azt sem 
tudta hányadén van. Nem tudta komolyan keressen-e önmagában választ erre 
is a Teremtő által megválaszolható kérdésre, vagy talán csupán 
megaláztatásának szolgáló kérdésnek tekintse, mivel előző beszédében kissé 
túlságosan magasra csapott fel. Lamek jó ideig e két gondolattal bajlódott, s 
adós maradt a válasszal. 

Az Úr azonban tudta, miért hallgat, s ezért így szólt: - halljad kedves 
Lamek fiam! Meddig váratsz még Engem a válaszoddal? Előbbi 
fejtegetésedben mélységes bölcsességről tettél tanúságot, úgy hogy még a 
legmélységesebb bölcsességű arkangyalnak sem kellett volna szavaid miatt 
szégyenkeznie. Én pedig nem is kívántam ezt tőled, hanem csak kérdezés 
jogát adtam meg neked! Most azonban, midőn ezzel a kérdésemmel alkalmat 
adtam neked arra, hogy szabadon szárnyalhass mélységes bölcsességeddel 
felfelé, úgy lapulsz, mint az egér, ha a macskát megérezte, s nem beszélsz, 
holott dicsőséget arathatnál! Talán hirtelen cserbenhagyott éleselméjűséged, 
vagy nem merészelsz a kész válasszal előállni, mert magad sem tartod azt 
eléggé helytállónak? Beszélj tehát, hogy megtudjuk hányadán vagy ebben a 
dologban! 

Lamek erre kissé megemberelte magát és bizonytalan hangon felelte: 

Óh Uram! A napfénynél is világosabban látom, hogy ezt a rettentő kérdést 
nem is az én válaszom miatt intézted hozzám, hanem csak egy hatalmas 
torlaszt akartál ezzel emelni az én bölcsességem látszatában nyilvánított 
dőreségem elé. 

Óh Uram, és legszeretetteljesebb Atyám, Téged mindenekfelett szerető 
szívem mélyében csak hálát adhatok neked azért, mert mindig világosabban 
belátom, hogy szinte okoskodni akartam Előtted és Lamek előtt 
dőreségemmel, mintha olyan bölcs volnék, akire legalább is Énok azt 
mondaná, hogy ez egy igazi bölcs! 

Ezzel a Te szentséges kérdéseddel elém tártad balgaságom egész 
teljességét. Bocsánatot kérek ezért Tőled, s arra kérlek, óh jóságos szentséges 
Atyám, válaszolj kegyelmesen Magad e szentséges kérdésedre, ha ez javunkra 
szolgálna a Te szent akaratod szerint. Ha pedig ezt nem tartanád szükségesnek 
legbölcsebb belátásod szerint, akkor is igyekezni fogok szívem mélyéből hálát 
adni Neked! 


Halljad kedves Lamek fiam, szólt az Úr, gyengeségednek ez a beismerése 
hasonlíthatatlanul jobban tetszik Nekem, mint a Teremtő és a teremtmény 
közötti életazonosságról szóló fejtegetésed. Magában véve ez is helyes volt 
ugyan, mivel Én sugalltam neked, hogy szívedet megmunkáljam és 
reámutassak arra, miben áll az igazi bölcsesség, azaz abban az alázatban, 
midőn az ember beismeri, hogy önmagából semmire sem képes, Velem 
azonban mindenre! 

Hogy erről meggyőzzelek, szívedbe helyeztem ezt a nagy választ, s ebből 
világossá lesz előtted, miként beszélhet az ember Belőlem - Előttem - s az 
egész világ előtt úgy, mintha önmagából beszélne! 

Így legyen! Kezdj tehát újra beszélni. Amen. 

111. Fejezet Lamek szellemi látása a 
gondolat általi teremtésről, s 
ennek megfeleléséről az 
embernek Istenből való 
származásában 


Lamek erre megnyugodva így kezdett beszélni, a kérdés, ha nem tévedek 
így szólt: - miként helyezheti ki a Teremtő önmagából gondolatait, azaz örök 
életrészecskéit, mint tökéletes szabad öntudatos lényeket úgy, hogy azok 
olyanok legyenek, mint most én és úgy beszélhessenek Veled, óh Uram, 
miként én, mintha egy második örök Isten lennénk Melletted? 

Ez volt tehát a kérdés, s ezt napnál világosabban felismerem, a rendkívül, 
nehéz válsz azonban még nem került napvilágra. De most nagy gondolatokat 
látok önmagamban! Zűrzavarosan, mint egyes csillagok keringenek a 
felhőkkel borított éjszakai égbolton, és szelíden pillantanak le a 
felhőfoszlányok között a sötét Földre. 

Óh gondolatok, szellem csodás, dicsőséges alkotásai, milyen különös 
alakzatok vagytok! Hatalmasan betöltitek keblemet! Csillag szorong csillag 
mellett, világos alakzatok, világos alakzatokhoz, lelkem pedig mindinkább 
szabadabbá válik. Most elvonulnak lelkemről az éjszakai felhők, a világosság 
hatalmas áradatai fogadják be ezeket, mire maguk is világossá válnak és 
csodás, gyönyörűséges alakokat öltenek. 

Most fényalakzatok jelenségeit látom önmagamban, s a nagy választ is 
látom, de miként tudom ezt szavakba foglalni? Azt veszem most észre, hogy 
ezek az alakzatok akaratom szerint formálódnak! Hozzám hasonló embereket 
akarok, erre akaratom szerint alakulnak, s akaratom tartja meg őket az én 
alakomban. Most azt akarom, hogy éljenek, erre hozzám hasonlóan élnek és 
szabadon mozognak, mivel így akarom! 

Magamat is látom közöttük a saját alakomban, s ez azt mondja, amit én 
akarok, gondolok, a saját eredeti nagyságomban. A többi, tökéletes emberi 
alak is az én alakom körül tolong, hallgatják és beszélnek vele az akaratom 
által nekik sugalmazott módon. Nagy örömöm telik azokban az alakzatokban, 
s fenn akarom ezeket tartani akaratommal, s az az örömöm az irántuk való 


nagy szeretetemből ered, mert szeretem őket! 

Az én alakomból most villámok cikáznak, s e villámok a többi alakzatba 
csapódnak, mire ezek önállóan mozognak, vizsgálják és felismerik 
önmagukat, és íme olyan dolgokat művelnek egymással, amilyeneket én nem 
akarok. 

Óh Uram, milyen nagy csoda megy végbe bennem! Csak találnám meg 
végre a választ! 

Azt mondom neked, szólt az Úr, erre már nincsen szükség, mert már 
megadtad a választ! Így van, ahogyan magadban most láttad, de Nálam az 
igazi valóság, míg nálad csupán tünemény kép volt. Hiábavaló volna erről 
még tovább beszélni, mert képletesen megértheti ugyan a teremtmény a 
Teremtő erejét, de valóságban sohasem! 

Te azonban még egy másik kérdést is tartogatsz magadban, állj elő tehát 
azzal is! Amen. 

112. Fejezet A test fájdalom érzete. A 
fájdalom, mint az élet őrzője 
és jótevője. Miként lehet 
fájdalom nélkül élni 


Mivel az Úr felszólította Lameket, hogy még egy kérdést intézhet Hozzá, 
ezért Lamek, bár keleten már hajnalodott, minden tétovázás nélkül így szólt: 

Óh Uram, legszentségesebb Atyám, és minden angyal, s ember Teremtője. 
A szellem megpróbáltatására szolgáló földi élet önmagában megfelelne a 
fennkölt céljának, ha nem volna egy nagyon kellemetlen jelenséggel 
kapcsolatos, azaz a fájdalom iránti érzékenységgel! 

Miért is kell a testnek érzékenynek lennie a fájdalommal szemben. Miért 
kell fájdalmat okoznia, ha valamibe beleütődök, ha elesek, ha megvágom, 
vagy megszúrom valamiképpen testemet? Miért kell mindettől eltekintve 
gyakran alig elviselhető fájdalmaknak keletkezni a testben? Miért kell a 
tűznek oly rettentően égetni a testet, s miért kell a nőnek oly nagy fájdalmak 
közepette szülni? 

Lásd, jóságos, szentséges Atyám, ezt semmiképpen sem tartom helyesnek 
a mai megismerésem mellett, s ezért szeretném e szomorú jelenség okát 
Tőled, a Teremtőtől megtudni! Biztos vagyok ugyanis abban, hogy a szellem 
élete teljesen fájdalommentes, tehát a testi élet is fájdalommentes lehet. 
Igazam van-e vagy nincsen? 

Halljad Lamek fiam, szólt az Úr, szánakozva pillantva Lamekre, s ezúttal 
az igazságnak és a jognak még a látszata sincsen a te oldaladon. Mondd meg 
Nekem, elképzelhető-e egy olyan élet, amely nem volt fogékony mindenféle 
behatásra? Élnél-e ha nem volnának érzéseid? 

Tegyük fel, hogy az ember mindent csak kellemesen érzékelne, mint pl. a 
nemzés tényét. Nem tenné-e magát tönkre az ember, ha egyre másra megütné, 
megvágná, megszúrná, megégetné magát anélkül, hogy mindezek fájdalmat 
okoznának neki? Azt mondom neked, ha ez így menne végbe, akkor az ember 


egy év alatt minden tagját elveszítené! 

A minden érzés, akár jó, akár fájdalmas érzésnélküli lét maga a tökéletes 
halál. A fájdalom tehát az élet legnagyobb jótevője és őrzője, s nélküle az élet 
el sem képzelhető! A test fájdalom nélkül adatott, s ha rendem szerint élsz, ha 
kellő elővigyázattal jársz, kelsz, mozogsz, akkor fájdalom nélkül pereg le 
életed. Ha mértékletes vagy evésben-ivásban, akkor megkíméled magadat a 
benső fájdalmaktól, s ha nem szolgálsz túlságosan testednek, akkor sohasem 
tapasztalhatsz fájdalmat tagjaidban! 

A fájdalom a jellemző tulajdonsága az életnek, s nélküle nem lennének 
érzékeid. Ha a rendből kilép, ezt a fájdalom által érzékeli, a renden belül 
azonban folytonosan nagyon kellemes érzéssel tölti el az embert. 

Ne kívánd tehát, hogy a fájdalom megszűnjön, mert életed leghűségesebb 
őrzője, s egykor szellemed életének megmentője lesz! Hogy pedig a tiszta 
szellemek érzékelik-e a fájdalmat, vagy nem érzékelik, azt most mindjárt egy 
szellem adja tudtunkra! Amen. 

113. Fejezet Zuriel bizonysága a szellem 
érzékenységéről a fájdalom 
iránt 


Alig mondotta ki ezt az Úr, a tényesen sugárzó Zuriel állott a templomban 
üldögélő kis társaság előtt, földig meghajolt az Úr előtt, s így szólt: 

Óh Uram, Te nagy Isten, szentséges Atyánk és minden szellem és ember 
mindenható Teremtője! Hivattál engem végtelen atyai szeretetedből! Tudasd 
tehát velem szentséges szeretetedből, milyen szeretetcselekményt kell 
elvégeznem! 

Zuriel, szólt az Úr, ismerem hűségedet is. Itt melletted van Lamek, akit 
ismersz, hogy igazi testvéreddé váljon, oldd meg kérésének szellemi részét, 
hogy megtudja, hogy a tökéletes szellem is megérzi-e a fájdalmat, vagy nem! 
Lásd, ezért hivattalak téged, közöld tehát ezt azzal a testvérrel a szellemek 
útján! Amen. 

Az Úr e szavai után Zuriel mellére helyezte kezét, s így szólt: - Testvérem! 
Az Úr legszentségesebb akarata szerint lépj ki rövid időre korhadt 
lakhelyedből és győződj meg arról, amiben most még nem tudsz hinni! 

Míg mondotta e szavakat, Lamek teste úgy összeomlott, mint egy 
haldoklóé, szellem pedig fehér fényben állt Zuriel előtt. Zuriel ekkor 
megfogta Lamek kezét, s erősen megszorította azt. Lamek erre így kiáltott fel 
fájdalmában: az Úr nevére mit csinálsz te velem? Összezúzod a kezemet, s 
rettentő fájdalmat okozol nekem! 

Zuriel ekkor elengedte Lamek kezét, s így szólt: testvérem, te most 
szellemben vagy itt, mert nézd, lakhelyed ott hever élettelenül az oltárlépcsőn! 
Hogyan panaszkodhatsz tehát fájdalomról, mikor előzőleg azt állítottad, hogy 
a tiszta szellem nem érezhet fájdalmat? 

Óh testvérem, felelte Lamek, ugyancsak szigorú tanító vagy! Igaz, hogy a 
tapasztalás a legjobb tanító, de azért ennél kissé szelídebb módon is 


megértettem volna, hogy a szellem összehasonlíthatatlanul érzékenyebb, mint 
a test! A jövőre nézve is megköszönöm az ilyen tanítást, mert kezem még 
mindig úgy ég, mintha izzó lenne! 

Zuriel erre reá lehelt Lamek kezére, mire minden fájdalma megszűnt és 
újra testébe helyezkedett, teljes öntudattal. 

Az Úr most megkérdezte Lameket, mi a véleménye a szellem 
érzékenysége felől? 

Óh Uram, felelte Lamek, most egyenesen az ellenkező véleményen 
vagyok, mint előbb voltam! 

Egyébre nincs is szükség, szólt az Úr, ha az érzékenység az élethez 
tartozik, akkor éppen ott kell a leghevesebbnek lennie, ahol az élet ősi 
teljességében tömörül. Különben már ez a kijelentés, az érzéketlen szellem 
maga is a legnagyobb ellentmondás! 

De bízzuk a továbbit Zurielre, hiszen azért van itt. Beszélj tehát Zuriel! 
Amen. 

114. Fejezet Az élet lényegéről. A 
fájdalom iránti érzékenység 
oka 


Zuriel erre így szólt Lamekhez: - Lamek testvérem az Úrban, a mi 
mindenható Teremtőnkben és  legszentségesebb,  legszeretetteljesebb 
Atyánkban! Lásd, most szinte kézzel foghatólag bizonyítottam be neked, hogy 
a szellem rendkívül érzékeny a szellemi befolyásokra, amelyek jelenségileg 
teljesen hasonlatosak a természetszerűekhez, jelentőségük szerint azonban 
nem! 

Azt azonban még nem tudod, mi az oka a szellem fájdalomérzetének, ezért 
az Úr akarata szerint világosabban feltárom ezt előtted! Hallgass meg tehát! 

Lásd, a világi benyomásokat, mivel a világban élsz, fájdalmasan vagy 
jólesően érzékeled. Fájdalmasan akkor, ha a benyomások hatalmasabbak a 
benned lakozó erőknél, és jólesően, kellemesen akkor, ha a benyomások nem 
haladják túl a benned rejlő erőidet, hanem összhangban vannak azokkal! 

Ha a benyomások gyengébbek, úgy hogy erőid győzedelmeskednek 
felettük, akkor teljesen közönyösen észleled azokat, mivel alig kell azokkal 
szemben erőidet felhasználnod. A jóleső érzés, azaz a boldogság 
tulajdonképpeni eleme az erőiddel összhangban lévő visszahatásban rejlik. Ha 
testedben valamilyen fájdalmat észlelsz, azt nem testedben érzékeled, hanem 
szellemedben, mert csakis ennek van erre képessége. 

Hogy mégis úgy érzed, mintha testedből eredne a fájdalom, mert szellemed 
teljesen áthatja minden részét. Ha tehát szellemed már a durva anyagi testben 
is ennyire érzékeny, midőn a test által teljesen be van burkolva, még sokkal 
érzékenyebb burkolatlan állapotában. 

Ez pedig azért van így, mivel a szellem teljesen szabad-állapotában 
kapcsolatban áll az alaperőkkel, és a saját erejéből - idő és térségre való 
tekintet nélkül, - előre észlelhet mindent. Enélkül ugyanis feloldozhatatlan 


megkötöttségbe kerülne, s ebben sokkal rosszabbul járna, mint te jártál 
kézszorításom következtében. 

Ha a szellem még tökéletlen, még nem fejlődött ki teljesen és gyakorlatlan 
születési képességében, vak és süket az igazsággal szemben, akkor szabad 
állapota semmiképpen sem kívánatos számára, mert a reá zuhanó benyomások 
elől nem képes kellő időben kitérni, és nem tud azokkal szemben teljesen 
szembeszállni. 

Egészen más azonban a helyzet a kiteljesedett szellemnél, mert ez 
mindenkora egyesül azzal, aki most melletted ül! Ő pedig úgy rendezi el a 
szellem erőit, hogy azok mindenkor megfelelnek a benyomásoknak, s ennek 
következtében örökké csakis jóérzés keletkezhet, fájdalomérzet azonban soha! 

Szívleld meg ezeket a szavaimat, mert ezek az élet legmélységesebb 
titkaiba vezetnek téged, az Úr örök szeretetéből és kegyelméből! 

Óh Uram, teljesítettem akaratodat kegyelmedből, engedd meg tehát, hogy 
békességben távozhassak! 

Az Úr erre felszólította Zurielt a távozásra, Énoknak pedig azt mondotta, 
beszéljen erről még további mélységes értelemben. 

115. Fejezet Énok beszéde a szellem 
életéről, mint a poláris erők 
szükségszerű harcáról 


Midőn Énok az Atya e kívánságát külsőleg és belsőleg tudomásul vette, 
Lamek elé lépve így szólt: Lamek testvérem Zuriel szellemének hozzád 
intézett szavai rendkívül jelentőségteljesek voltak, s ezeknél jobbakat nem 
juttathatok neked ebben a szférában! 

Én tudom mi az, ha a szellem emberi módon beszél, te azonban még nem 
tudod ezt, mivel még a testi nyelvhez vagy kötve, s nem a szellemihez. 

A jóságos, szentséges Atya legszentségesebb akaratából fel akarlak 
szellemben emelni, hogy láthassad, miként alakul a szellem élete. Hallgass 
meg tehát engem szívedben! 

Lásd, ha két egyenlő erejű szél találkozik egymással, akkor helyreáll az 
egyensúly a levegőben, s jótékony nyugalom áll be a Föld felszínén. A levegő 
tiszta, derült, a napsugár akadálytalanul megvilágítja és melegíti a Földet. Ha 
azonban az egyik irányú szél megerősödik, a másik pedig meggyengül, akkor 
az erősebb hatalmasan előretör, és kíméletlenül magával ragadja a gyengébb 
szelet. 

Amíg ez a gyengébb megkísérli, hogy az erősebbel szembeszálljon, addig 
el kell viselnie, hogy az erősebb nyomja, szorítsa, míg végre legyőzi. Ha 
azonban rögtön megadja magát sorsának, akkor megszűnik ugyan minden 
nyomás és szorítás, de egyben a gyengébb további önálló léte is. 

Erre azt kérdezed magadban, miért engedi meg az Úr, Ő a mindenható, 
könnyen megakadályozhatná az ilyen harcot! 

Ebben igazad van, mert Istennek minden lehetséges! Ha azonban nem 
engedné meg, hogy az erők kölcsönösen harcoljanak egymással, 


elernyednének, s végül élettelenül hevernének, mint a hegységek kőzetei. 
Ezek szintén erők ugyan önmagukban, de ítélettel teljesen le vannak kötve, 
azért élettelenek és érzéketlenek. 

Lásd, az ember élete is hasonló ehhez. Szavaiban állandó mozgás megy 
végbe. A szellem mozgatja az anyagot, s magával akarja ragadni, az anyag, 
vagy a világ a szellemmel száll szemben, s magával igyekszik azt ragadni. És 
a szellem hatalmasabb az anyagnál. Nyomást gyakorol reá, s szolgálatába 
állítja. 

Ha pedig az anyag győzedelmeskedik a szellem felett, a szellem, mint élet, 
fájdalmasan szenvedne az anyag nyomasztó terhe alatt, s az anyag végül 
magával ragadja, s ez már a szellem halála. Ha a szellem érzéketlen maradna 
a halálban, akkor menthetetlenül elveszne. 

A folytonosan erősödő nyomás fájdalmas érzése azonban arra készteti, 
hogy védekezzen, s harcoljon az anyag ellen, s ezáltal mindinkább 
megerősödik. 

Ily módon tökéletes győzelmet arathat idővel az anyag felett, s eljuthat az 
örök élet szabadságához, miként a kő is erre kényszerül idővel, hogy a 
folytonos nyomás alóli kötöttségéből felszabadulva felolvadjon, mire ereje 
eggyé válik ezzel a központi erővel, amelynek minden anyag alá van vetve. A 
szélnél is ugyanez történik, mert a legyőzött végül is győzedelmeskedik a 
győző felett. 

116. Fejezet Minden életviszony 
háromoldalúságának alapja 
a természetszerű emberiben, 
a szellemi emberiben, s az 
isteni emberiben. Az utolsó 


titkok kifürkészhetetlensége 


E szavak után Énok megkérdezte Lameket: - Lamek testvérem 
megértetted-e ezeket a szavaimat? 

Igen, felelte Lamek, minden dicsőítésem, magasztalásom, szeretetem és 
hálám az Úré legyen ezért! Eddig semmi sem volt beszédedben, amit egész 
mélységében meg nem értettem volna! Ha azonban még további magyarázat 
is szükséges, a szellem fájdalomérzetére és a fájdalom mibenlétére nézve, 
akkor arra kérlek kedves testvérem, beszélj tovább, mert szavaid világosak és 
rendkívül üdítőleg hatnak reám! 

Lamek e nyilatkozata tetszésére volt az Úrnak, s Lameknek is, ezért az Úr 
felszólította Énokot beszéljen tovább, mire Énok így szólt: 

Szeretett testvérem Lamek! Lásd, minden életviszonyunknak három oldala 
van, természetszerűleg emberi, szellemi-emberi és isteni-emberi. Az első 
kettő felfogható számunkra, a harmadik azonban örökké sem, mivel az tisztán 
isteni, mi azonban véges lények vagyunk, s ezért képtelenek vagyunk Isten 
végtelen mélységét és nagyságait valaha is megérteni. 

Ebből az okból bármilyen bölcs is egy ember Istenből, csak két kérdésre 


felelhet a saját lényiségére és viszonyaira nézve, a harmadik kérdésre azonban 
örökké sem adhat választ. Ennek a kérdésnek megválaszolása ugyanis Isten 
kimondhatatlan és örökké megérthetetlen mélységében rejlik, s ezt örökké 
sem vagyunk képesek teljesen felfogni. 

Ezért alig lehet további magyarázatokba bocsátkozni, s a mi részünkről a 
szellemnek a fájdalom iránti érzékenységéről. Úgy vélem erről máris tudunk 
annyit amennyire szükségünk van, a harmadik részt pedig bízzuk 
mindenkoron csak az Úrra! 

Azt már tudjuk, hogy a szellem, mint az ember életeleme, maga az öntudat, 
így az élő érzés, s ebben a fájdalom iránti érzékenység is benne foglalttik! Ha 
ezt alapjában véve már tudjuk, akkor eleget tudunk, s lehetőleg úgy 
rendezhetjük be életünket, hogy örökké se legyen semmi dolgunk a 
kellemetlen fájdalomérzetről. 

Azt pedig hogy tulajdonképpen mi a fájdalom, mi az érzés, az életről az ősi 
alapjában ezt, kedves testvérem, bízzuk arra, Aki szentséges látható 
jelenlétével most mindnyájunkat boldogít ez által! 

Úgy vélem erről felesleges volna tovább beszélni, adjunk tehát hálát Neki 
mindazért, amit eddig kegyelmesen juttatott és bizonyára még juttatni is fog 
nekünk! Így legyen ez örökké! Amen. 

117. Fejezet Lamek király felavatása a 
hegyi templom főpapjává. Az 
Úr vigaszteljes ígérete a 
templomban való állandó 
jelenlétére vonatkozólag 


Énok e szavai után már elközelgett a napfelkelte. Lamek ekkor felkelt 
helyéről, az Úr elé lépve térdre borult, szeretete egész hevével imádta, majd 
hálát adott Neki mérhetetlen nagy kegyelméért, irgalmáért, adományaiért, s 
arra kérte az Urat szívének igaz szeretetével, maradjon ezentúl állandóan 
mellette, és ne váljon többé láthatatlanná. 

Az Úr erre felemelkedett, s így szólt: - kelj fel szeretett Lamek fiam! Én 
csupán szívedet nézem, és ha ez rendben van, akkor egész tested is úgy van! 
Mivel pedig szíved tökéletesen rendben van, így van tested is! 

Nagy örömömet lelem benned, ezért felavatlak, mint ennek a templomnak 
főpapját. Ezen az éjszakán feltártam előtted a Belőlem eredő igazi benső 
bölcsesség számos fokozatát, s ezzel az általad épített templom a bölcsesség 
templomává vált. Ebbe mindenkor arra emlékezzen az ember, hogy Én a 
Menny és a Föld Teremtője magam tanítottalak téged azon a helyen, itt 
pihentem az oltár lépcsőin, s ezzel megszenteltem ezeket. Az ember ismerje 
fel itt szelleme tökéletes nyugalmában Előttem való semmiségét! Ha ezt 
megtette, igazi és Nekem tetsző áldozatot mutatott be Nekem, miként ezt most 
te megcselekedted szíved mélyéből. 

Miután mindez a te szemed és Velem együtt egész éjszaka virrasztó négy, 
szeme előtt történt, a nép azonban még nem tudja, ki vagyok, és honnan 


jöttem, azt mondom neked: - ha a Nap első sugara bearanyozza a hegyek 
csúcsait, hirdesd a templom küszöbéről nyíltan a népnek, hogy itt 
tartózkodok! 

Mond meg azt is a népnek, gyűljön össze a templom körül, de senki se 
lépjen be a templomba. Én majd jelentőségteljes tanítást juttatok a népnek, 
mely szeretettel és tudásvággyal követett Engem ide, de eddig még nem 
ismert fel, s ezentúl bizonyára bensőségesebben követ, ha már felismert 
Engem! 

Lásd, keleten már világosodik, szedd tehát magadat össze, hogy 
elvégezhessed Nekem szolgáló első ténykedésed ebben a templomban! 

Mivel arra kértél legyek ezentúl folytonosan veled, azt mondom neked, 
ahol az Úr hűséges szolgája van, ott az Úr nincsen távol, s ahol a gyermekek 
vannak, ott van az Atya is. Ezeken a lépcsőkön mindenkor megtalálsz Engem, 
s ha nem is látsz mindenkor testi szemeddel, mindenkor meghallod élő 
Igémet. 

Lásd, ez nagyjelentőségű ígéret számodra! 

Most pedig menj és végezd el a reád bízott munkát. Amen. 

118. Fejezet Lamek beszéde a centrum 
körül összegyűlt néphez. 
Isten látható látogatásairól 


ss ogát 


Az Úr e felszólítása után Lamek a nyitott templom küszöbéről a következő 
beszédet intézte a már ébredező néphez: - hallgassatok meg engem kedves 
testvéreim! Isten világossággal telt Mennyeiből ismét végtelen nagy 
kegyelemben és irgalomban részesültünk! Ennek a nagy kegyelemnek és 
irgalomnak nagyságát nem értékelhetjük eléggé, valamint az egész világ sem 
és nem dicsőíthetjük, magasztalhatjuk eléggé Istennek, az Úrnak, mert erre 
képesek nem vagyunk! 

Testvéreim, tegnap láttátok, hallották a bölcs férfiút és csodálkoztatok 
magas és mélységes bölcsességén! Egyikőtök sem tudta, honnan jött közénk 
ez a bölcs férfiú, ezért egymást kérdezgettétek, de senki sem tudott kellő 
felvilágosítást adni. Tudjátok-e most már ki az a bölcs férfiú? 

Erre azt mondjátok, - nem, és azt kérdezitek mi a jelentősége annak, hogy 
a bölcs férfiú felől kérdezlek titeket? Kedves testvéreim! Olyan csodálatosan 
nagy a jelentősége, hogy ki sem mondhatnám egyszerre anélkül, hogy nem 
károsodhatnátok lelketekben! Arra kérlek tehát titeket, hallgassatok meg 
nyugodtan, mert a Legfenségesebbről beszélek néktek. 

Jelen voltatok midőn az alsó templom Jehova legfenségesebb nevének 
méltó befogadására megáldatott, hogy jóvátetessék az a nagy gyalázat, melyet 
a Legfenségesebb név ellen én követtem el. Tudjátok-e ki volt az, aki akkor 
Lamekkel, mint a Mennyek hírnöke jelent meg a magaslatról? 

Azt mondjátok erre Isten fényes magasságából leszállott 
legmagasabbrendű és leghatalmasabb küldött volt! 

De ki volt az a szegény férfi, aki este jött hozzánk, s akit szolgáim nem is 


akartak az étterembe bebocsátani, úgy hogy magamnak kellett kimennem, 
hogy bevezessem asztalomhoz? 

Erre azt felelitek, sokan azt mondották, hogy maga a Mindenható Isten 
volt, de azt még egészen nem tudták megérteni, s nem hittek abban, hogy Ő 
valóban Isten, a Teremtő, tehát maga Jehova volt! 

Lássátok, ilyenek vagytok ti általánosságban szívetekben, ezért alig lehet 
veletek a legfenségesebb dolgokról beszélni! Ti még nem vagyok eléggé 
érettek, hogy megérthessétek kicsoda Isten, és miként jön el hozzánk az Ő 
teremtményeihez és gyermekeihez ! 

Tudjátok meg tehát, hogy a bölcs férfiúban Istenünk jött el hozzánk, hogy 
megkeressen, neveljen és elvezessen bennünket magához! Készüljetek fel 
tehát, mert maga Isten fogja magát kinyilatkoztatni ebben a templomban. 
Közületek azonban senki ne lépje át a templom küszöbét, mert ez a templom 
most már szent, mivel maga Isten tartózkodik benne. 

Üdvösségben lesz részük mindazoknak, akik majd meghallják az ő 
hangját, és hozzá fordulnak! Amen. 

119. Fejezet Énok és a két Lamek 
kirendelése az egész nép 
vezetői gyanánt 


E tanulságos oktató szavai után Lamek visszament a templomba és 
szeretetteljes hódolattal mondá az Úrnak: Szentséges Atyám, amennyire ez 
nekem a Te nagy adósodnak lehetséges volt, tudattam a templomon kívül 
összegyűlt testvéreimmel legszentségesebb akaratodat! 

Óh Atyám fogadd el úgy ezt az én tökéletlen munkámat kegyelmesen, 
mintha az is számítana Előtted valamit! Szentséges szereteted és bölcsességed 
tegye jóvá azokat a nagy hibáimat, amelyeket Ellened és szegény testvéreim 
ellen mindenkor elkövettem! 

Az Úr ekkor félbeszakította Lamek beszédét, s így szólt: - Halljad Lamek 
fiam! Aki úgy beismeri hibáit, mint most te, azoktól már elvétettek és ez úgy 
áll előttem, mint az égbolton megjelenő hajnalcsillag, ami a felkelő Nap 
ragyogó világosságának hírnöke! S ilyen maradsz ezentúl! 

Azt mondom neked, tökéletesen akaratom szerint, tehát jól beszéltél te 
testvéreidhez, ezért magam is kimegyek hozzájuk s kinyilatkoztatom 
Magamat nekik, mint a minden mennyek és világok ura, s teremtője, és mint 
egyedül igaz Atyja gyermekinek. Ti is jöjjetek velem, három legkedvesebb 
fiam örök Atyátokkal a templom küszöbéig, s tegyetek bizonyságot arról, 
hogy sok ezer közül titeket választottalak ki és helyeztelek az egész nép 
vezetőinek a tisztségébe úgy a magaslaton, mint a síkságon! 

Csupán három törzSét vezettem el innen Káinét, Meduhedét és Sihinét. 
Ezekről nem kell gondoskodnotok, az egész többi népet azonban reátok 
bízom, hogy szilárdan haladjanak azon az úton, amely az Én szeretetemben az 
örök szabad és boldogságos szeretett élethez vezet. 

Ne aggódjatok a három innen elvezetett törzs miatt, mert ezeknek is 


juttattam igazi bölcs vezetőket, akik elvezetik népüket annak az örök 
szentséges háznak a küszöbéig, amelyben örökké lakozok szeretetem minden 
hatalmában, s erejében. 

Óh ti három kedvencem, igazi örök szentséges szeretetteljes Atyátok 
vagyok nektek! Miként Én mindenek felett szeretlek titeket, és kedvesebbek 
vagytok nekem minden mennyeknél, világoknál, napoknál, úgy szeressétek ti 
is mindenkor testvéreiteket, mert ők is ugyanúgy az én kis gyermekeim, 
miként ti is azok vagytok! 

Lássátok annyira szeretlek titeket, hogy ha ez lehetséges és szükséges 
lenne, életemet is adnám azért, hogy nektek az örök életet biztosítsam! 
Szeressétek tehát a ti jóságos atyátokat, s az én kedvemért minden 
gyermekemet is, amiért én a ti Atyátok ilyen hatalmas erővel szeretlek titeket. 

Ne ítéljétek meg őket, mert én sem ítélek meg senkit, hanem mindenkinek 
szabad szeretetet, életet juttatok! Ez az én akaratom, kövessétek ezt ezentúl! 
Most pedig kövessetek engem a templom küszöbéig! 

120. Fejezet Az Úr megdicsőülése a nép 
előtt, az Úr atyai szavai az őt 
felismerő néphez. Az Úr 
eltűnik 


Az Úr e szentséges szavai után Énok és Lamek a templom küszöbéig 
mentek az Úrral. Odaérkezve az Úr ruhája fehérebb lett a frissen lehullott 
hónál, arca, keze lába pedig erősebben ragyogott az ezerszeres napfénynél. 

Midőn a nép ilyen fenséges külsőben pillantotta meg az előbbi bölcs 
férfiút, földre borulva kiáltotta: - Óh Jehova, Zebaoth, irgalmazz nekünk. Ne 
büntess meg bennünket, mint azt gonosz gondolataink, vágyaink és 
cselekedeteink szerint megérdemelnénk! Nagy bűnösök vagyunk előtted, és 
mivel most felismertünk végtelen fényességedben, dicsőségedben, irgalomért, 
kegyelemért könyörgünk hozzád, óh Jehova Zebaoth! 

Az Úr erre visszavonta magába a minden világosságok világosságát, s 
szólt a megrettent és reszkető néphez: - keljetek fel gyermekeim, mert Én a ti 
Istenetek, Teremtőtök és Atyátok nem azért jöttem el hozzátok, hogy ítéljek 
felettetek és megbüntesselek titeket, hanem hogy igazi vezetőket ébresszek fel 
számotokra, akik elvezetnek benneteket az örök élet igazi országába. 

Keljetek fel tehát, s ne féljetek tőlem a ti jóságos Atyátoktól, aki 
mindenekfelett szeret benneteket! 

A néptömeg erre szinte újraéledve kelt fel a földről és elképedve szemlélte 
az Úr most már nem ragyogó, de barátságos arculatát, a hófehérről égkékre 
változott ruháját, s mindenki azt kérdezte önmagában, te vagy-e az, akinek 
végtelen hatalmas világossága a földre sújtott bennünket, vagy Te egy angyalt 
küldöttél ide magad helyett? 

Az Úr így szólt a néphez: - óh gyermekeim miért nem akarjátok a ti 
Atyátokat inkább irántatok való nagy szeretetében felismerni, mint 
fényességében? Nem ér-e többet ez a szeretet, mint a világosság? 


Lássátok, midőn fényességemben mutatkoztam előttetek a földre 
borultatok, most pedig midőn mindent elfedtem, a fényességemet is és 
szeretettel fordulok hozzátok, kételkedtek abban, ugyanaz vagyok-e aki 
előzőleg fényességben álltam előttetek! 

Én az Isten, az Úr, s mint a ti Atyátok azt mondom néktek, Én nem 
helyettese vagyok az Úrnak, hanem az Úr és a ti Atyátok vagyok, s elétek 
tárom mindazt, amit a ti üdvösségtekre szellemben véghezvittem. Azt tettem 
meg, hogy nagyon bölcs tanítókat ébresztettem fel közöttetek. Kövessétek 
komolyan tanácsukat az élet örömeiben és fájdalmaiban egyaránt, akkor 
Engem követtek testileg és szellemileg azokban akiket most felébresztettem 
számotokra! 

Aki szeret, az általam felébresztetteket látja, hallja, aki általam 
megvilágosodott szemük minden intézésének engedelmeskedik, az Engem lát, 
keres, és nekem engedelmeskedik, mert ezek a felébresztettek az én testemet 
és szellememet hordozzák! Most megáldalak mindnyájatokat, s ezentúl nem 
láttatok, hallotok másként, mint csak azokon keresztül, akiket felébresztettem 
számotokra! 

Te Énok és te Lamek a síkságról és Lamek a magaslatról, titeket 
egyesítelek önmagammal, hogy mindenkor bizonyságot tegyetek felőlem! 
Felruházlak titeket szeretetem minden hatalmával, erejével, s ezzel 
működjetek itt leváltástokig, amíg ebből a lakhelyetekből odaléptek, ahol Én 
lakozom örökké! Amen. 

Erre az Úr eltűnt és az egész nép zokogott és imádta Istent! 

121. Fejezet A hét fehér kő, mint emlékjel 
a templomban. A bölcsek 
kövének eredetéről. 
Visszatérés a városba 


A nép egy jó órán át a legnagyobb csendben maradt, valamint a hét, a nagy 
hatalommal felruházott vezető is. 

Azután Lamek így szólt Énokhoz: Énok testvérem! Miután itt minden a 
legszeretetteljesebb Atya és a Menny, s a Föld mindenható Teremtőjének 
akarata és rendje szerint végbement, úgy vélem visszatérhetnénk a városba és 
intézkedhetünk, hogy ez a legszentségesebb híradás a többi városba is 
eljusson. 

Igen Lamek testvérem, felelte Énok, ennek még ma meg kell történnie, 
mert az Istenből eredő világosság és üdvösség sohasem jut el elég korán a 
néphez. Ezért nagyon dicséretes ez a gondoskodásod és mindjárt fel is 
készülhetünk a városba való visszatérésre. 

Az Úr látható jelenlétének, valamint annak a bizonyságára, hogy az Úr az 
emberi szellem bölcsességének ezt a templomát maga áldotta meg, egy 
emlékjelet kell állítanunk az utódok számára. Az abból álljon, hogy hét 
emberfej nagyságú fehér követ helyezünk el az oltár lépcsőjének arra a 
részére, ahol az Úr pihent, s bennünket a szabad és tökéletes örök élethez 


vezető igazi benső szellemi bölcsességre tanított egész éjszaka! 

Ez történjen meg azonnal, s azután elindulunk a városba és teljesíthetjük a 
te dicséretes királyságodat. 

Lamek erre örömmel sietett ki a templomból a jelenlévő Murához és 
Curalhoz, s közölte velük Énok kívánságát. Ezek rögtön kikeresték a templom 
építésénél fel nem használt kövek közül a hét egyforma szép fehér követ és 
bevitték azokat Lamekkel a templomba. 

Énok ekkor így szólt: lásd, mi csak öten vagyunk, bizonyság végett tehát 
jöjjön még két férfiú a templomba, azután minden egyes követ el kell látni 
nevünk jeleivel, és úgy kell azokat az oltár lépcsőjére helyezni. Azután 
megérintem a köveket az Úr nevében, s akik a köveket majd megérintik, 
azokat bölcsesség tölt el egy időre! 

Ez hamarosan meg is történt, s ez volt az eredete az un. bölcsek kövének, s 
ez az erő akaratom szerint Izráel prófétáinak idejéig megmaradt. Ez a hegy 
pedig ugyanaz volt, amelyen Saul rövid időre elnyerte a prófétai képességet, s 
midőn a hegyről lejött, így szólt a néphez: - Mi az? Saul is a próféták közé 
tartozik? 

Miután a köveket elhelyezték, a népnek is mindent tudtára adtak, Lamek 
ezután felszólította a népet az indulásra, mire mindenki a városba tért vissza. 

122. Fejezet A példás isteni, állami és 
városi rend Hanokban. Énok 
és Lamek király elindul a 
magaslatra 


A városba érkezve Lamek a reggeli étkezés után azonnal rendelkezett, 
hogy az isteni csodákról szóló híradás a tíz többi várossal is közöltessék. Ez 
annál könnyebben ment, mivel a városok alig egynapi járásra voltak a 
fővárostól Hanoktól. 

Miután a hírnököket elküldötték Énok segítségével három nap alatt 
elrendezte a város ügyeit. Őröket rendelt ki a felső templom részére és Mura 
és Cural által egy lakóházat is építtetett a templom mellett három nap alatt, 
ami csodálatosan tűnhet fel nektek mostani földi embereknek. Hanokban 
hamarosan életbe lépett az Én rendem, s a népnek csak egy törvény adatott, - 
az Isten és a felebaráti szeretet törvénye. A bujálkodást olyan gonosz 
bajoknak tartották, ami elpusztítja a szellemi erőket. Más egyéb bajokat is 
megszüntettek ezen kívül éspedig nem törvényekkel, hanem a bajok és 
ártalmas következményeit feltáró bölcs tanításokkal. 

Így aztán minden szellemileg kissé megerősödött férfi és értelmesebb nő is 
átérezte idővel a bölcs tanítók tanítását. Hosszú időn át élt a nép ilyen módon 
külön törvények nélkül, eleinte a tanítók vezetésével, később pedig már 
önmagából. 

A további következményekből azonban kiderül, hogy a vízözön korszaka 
előtt az emberiség már teljesen elfordult Tőlem, s a nagy életellenség 
hatalmába került. Lamek megtérése utáni időkben azonban még a 


mennyekben sem volt tisztultabb rend szellemi tekintetben, mint a magaslaton 
és a síkságon. 

Ha a kígyó akkor megtért volna, akkor a Föld újra paradicsommá változott 
volna, de ő csakhamar megbánta, hogy félig-meddig elfogadta az Én 
feltételeimet és szabad akarata felhasználásával ismét megkezdte a régi 
gonosz üzelmeit. Ha kb. hétszáz év előtt csak jó irányban tette próbára az 
embereket, ezen idő múltán egészen más irányban kísértette meg őket és 
olyan furfangos csapdákat állított nekik, amelyekbe az emberek önként estek 
bele. Mindez a következőkben majd világosan bebizonyul, egyelőre tehát elég 
ebből ennyi is. 

Háromnapi munkálkodás után Énok visszatért a magaslatra, s magával 
vitte Lameket, valamint néhány tekintélyes Hanoki férfiút is, hogy 
megismerjék Ádám őstörzsatyát és Éva őstörzsanyát. A síkság népének 
vezetését Horedre bízták. 

123. Fejezet Lángtenger a barlangban a 


magaslatra vezető hegyi úton 


Énok azt az utat követte ezúttal is, amely a végzetes barlang előtt vezetett 
el. Midőn a karaván a barlang elé ért, Énok megállt, s rövidesen elmondotta 
Lameknek, milyen csodálatos élményben volt itt része az akkori kísérőivel 
együtt az Úr jelenlétében hazafelé tartva. 

Lamek meglepődve hallgatta ezt, közben azonban rettentő dörgéssel 
hatalmas lángok csaptak ki a barlangból. Lamek erre annyira megrémült, hogy 
szinte eszméletlenül esett össze. 

Énok hozzálépett, felemelte, s így szólt: - Lamek testvérem nézd a 
társaidat. Ezek is ugyanezt a jelenséget látták most, mint te, de egyikük sem 
esett össze. Ha egy kissé meg is ijedtek az első pillanatokban, most már 
közönyösen szemlélik ezt az üres szemfényvesztést. Cselekedj tehát te is a 
bátor szívű társaidhoz hasonlóan. 

E szavakra Lamek is megemberelte magát és nyugodtan nézte a 
mindinkább hevesebben csapkodó lángokat, amelyek kb. száz férfihosszúságú 
magas, és alul kb. hetven férfihosszúságnyi széles volt. 

Testvérem az Úrban, mondotta némi idő múlva Lamek, úgy vélem más 
útra kell térnünk, ha még ma el akarunk jutni a magaslatra természetszerű 
módon, mert ezen a folyton erősbödő lángtengeren aligha hatolhatunk át. 

Lamek testvérem, felelte Énok, lásd te még nem tudod milyen természetű 
ez a lángtenger, én azonban ismerem eredetét! E lángoknak pillanatok alatt 
meg kellene szűnniük, ha ezt az Úr segítségével akarnánk. Ennek a tűznek 
azonban egyelőre még erősödnie kell, hogy ez a barlang megsemmisüljön, és 
hogy ennek a tűznek első okozója a megérdemelt fenyítésben részesüljön, 
mert az Úr tanításából már tudod, hogy a szellem nagyon is érzékeny a 
fájdalom iránt. 

Ha lángok ezt a kettős feladatukat elvégezték, akkor Isten ellenségének is 
mutatkoznia kell, hogy kellően megdorgáljam és megtiltsam, hogy bármilyen 


módon megtámadja ezentúl az erre haladókat. 

Lamek ebben megnyugodott, s így szólt: - Halljad testvérem, ha ez a 
helyzet, akkor akár egész napon át itt maradok ezen, a különben borzalmas 
helyen, mert ha nem szűnne meg az ilyen gonosz helytelenkedés, ki 
merészelne erre elhaladni a magaslat felé! 

Nyugodj meg testvérem, szólt Lamek, ennek mindjárt véget vetünk az Úr 
nevében, és saját szemeddel láthatod ennek kedvező megoldását. Amen. 

124. Fejezet Énok megsemmisíti a 
sárkány barlangját, s 
megnyugtatja társait 


Énok ekkor felemelte jobbját a lángoló barlang előtt, s erős hangon 
mondotta: - te a halál sötét lakhelye, s annak a lakhelye, aki régi ellensége 
minden életnek és gyalázatos megtagadója Istennek, azt parancsolom neked, 
mint Isten szolgája és gyermeke, hogy omolj össze minden oldal 
barlangjaiddal együtt, hogy úgy meneküljön el innen régi lakód, mint a tolvaj 
ebből a házból, amelyen lopást követett el! 

Óh Istenem és örök szentséges Atyám! Ez történjen meg legszentségesebb 
akaratodból, gyermekeid javára ezen a megpróbáltatásokra szolgáló köves 
földi talajon. 

Midőn Énok e hatalmas erejű szavakat kimondotta, rettentő ropogás 
közben összeomlott a lángoló barlang, s a mélységből még felhallatszott egy 
ideig a mélybe lesüllyedő törmelék zaja. Ez az összeomlás az egész földön 
észlelhető volt akkor, s az akkor élő embereknek szellemi életükre nagyon 
jótékony hatású aggodalmuk volt, néhány bölcs kivételével ugyanis senki sem 
tudta, mit jelentett, s honnan eredt ez. 

A mi Lamekünk szintén nagyon megijedt az egész Földdel együtt, ő is 
remegett minden tagjában, mint a nyárfalevél a viharban. A magaslatról való 
Lameken kívül a többiek is megdöbbenve szemlélték ezt a borzalmas 
jelenséget, s egyikük sem merészelt beszédbe elegyedni a nagyon is 
hatalmasnak látszó Énokkal. 

Énok erre megvigasztalta őket, s reá mutatott arra, hogy erre a kellő időben 
és helyen mindenki képes az Úr akaratából. E magyarázatra mindnyájan 
megnyugodtak. Midőn azután heves szél kerekedett, s az összeomlás helyén 
keletkezett gőzöket eloszlatta Lamek, az előttük megnyíló szilárd és szabad 
térség láttára magasztalta és dicsőítette Istent, amiért ilyen hatalmat adott az 
embereknek. 

Alig múlt el azonban ennek a jelenségnek a hatása a lelkekben, máris egy 
olyan jelenség tárult vándoraink szeme elé, ami még jobban megrendítette 
őket éspedig a sátánnak bősz külsejében való hirtelen megjelenése volt. 

125. Fejezet A borzalmas külsejű sátán 
megjelenése. Énok felszólítja 
a sátánt, nyilatkozzon gonosz 
szándéka felől 


A sátán borzalmasan tút és ijesztő külsejének láttára, mert még haja helyett 
is folyton tekergődző kígyókat hordott a fején, Lamek annyira megrémült 
társaival együtt, hogy azt sem tudták mihez fogjanak. 

Énok hiábavaló félelmük láttára szándékosan meghagyta őket egy ideig 
ebben, majd így szólt a sátánhoz: halljad az Úrnak, a mi Istenünknek és a te 
Istenednek ellenfele! Hányadán vagy akaratoddal, és engedelmességeddel 
Istennel szemben? Mit ígértél meg Istennek az én jelenlétemben, midőn 
Kizehel kezével megfenyített téged? Úgy véled te, a leggonoszabb lény, az Úr 
emlékezőképessége és az enyém is ugyanilyen rosszakaratúan rövid, mint a 
tiéd? 

Óh, te minden élet ősi ellensége! Azt mondom neked az Úr nevében, ebben 
nagyon tévedsz! Lásd, az Úr akkor beszélt veled, s te megígérted, hogy 
gyermekeit ezentúl csakis jó irányban fogod megkísértéseiddel befolyásolni! 
De miként teljesítetted ezt az ígéretedet már néhány nap múlva? 
Megfeledkeztél Istenedről, ígéretedről, a szigorú megfenyítésedről és haragod 
ádáz tűzével akartál bennünket itt megrontani, holott jól tudod ki vagyok én, 
és kicsodák azok a testvéreim! 

De az sem volt neked elég, hogy meg akartál bennünket rontani haragod 
tüzével és azzal, hogy e szemfényvesztő tanyád megsemmisítésével már 
érzékenyen megfenyítettelek, hanem most még olyan állapotba lépsz elém, 
mintha testvéreimmel együtt mindjárt el akarnál nyelni. 

Óh te, nyomorult rabszolgája a saját romlásodnak és halálodnak! Istennel 
és velem, az Ő szolgájával akarsz szembeszállni, aki pedig pillanat alatt 
megsemmisíthet téged az Úr nevében egy leheletével, miként a vihar az üres 
polyvát. 

Felszólítalak Istennek bennem lakozó végtelen örök hatalmából, mondd 
meg híven és igazán, mi a te tulajdonképpeni szándékod, s mit akarsz még 
cselekedni, hogy ezt megvalósítsd. Ha pedig szembeszállsz velem, úgy 
megfenyítlek, hogy Isten egész végtelen teremtése is alapjáig beleremeg! 
Beszélj! 

A sátán erre remegni kezdett, majd így szólt: Énok elismerem hatalmadat, 
s az én tehetetlenségemet veled szemben, aki az Úr híve vagy. Engedd el 
nekem, hogy bevalljam gonosz szándékomat, s engedd el a fenyítést, amit 
valóban megérdemlek! Jelöld ki lakóhelyemet, ahol nem árthatok a földi 
embereknek, és én önként engedelmeskedek parancsodnak. 

Énok azonban ragaszkodott előbbi követeléséhez, nem engedett alkudni 
magával, hanem még erélyesebben szólította fel a sátánt, beszéljen gonosz 
szándékáról. A sátán vonakodott Énok határozott hangú felszólításának, eleget 
tenni. 

126. Fejezet A sátán fondorlatosan 
eltagadja az Úrnak tett 
ígéreteit 


Énok ekkor egy ideig várt, majd harmadszor is erélyesen felszólította a 


sátánt, beszéljen ama végső szándékairól, amelyeket gonosz és álnok módon 
igyekszik megvalósítani. 

A sátán végre így szólt: halljad, te büszke szolgája Istennek! Hatalmamban 
áll, hogy a minden dolgok Teremtőjének minden kérdésére megtagadjam a 
választ! Ő elpusztíthatatlan, s a legmagasabb fokú érzékenységű testet adta 
nekem, belesüllyeszthet haragja tüzének gyötrelmes és fájdalmas központjába 
és most te, aki csak egy paránya vagy a pornak, akarsz engem, akinek az 
egész teremtés felett hatalmam van, arra kényszeríteni, hogy leleplezzem 
előtted azokat a terveimet, amelyeket már örökkévalóságok óta megalkottam 
önmagamban! Óh, te nyomorult férge a pornak! 

Lásd, egyetlen intésemnek az összes elemek engedelmeskednek, és tűzzel 
boríthatom be, vagy vízzel áraszthatom el az egész Földet! Egyetlen gyenge 
leheletemmel kiolthatom a Napot, örök éjszakába süllyeszthetlek téged, vagy 
hirtelen porrá változtathatlak, és még te merészelsz választ követelni tőlem, 
még pedig üres fenyegetésekkel! 

Ha méltónak találnám, végtelen nagy hatalmam mellett te már régen nem 
léteznél! De milyen kicsinyesség volna részemről, ha ilyen hitvány 
semmiséggel is törődnék, amilyen te vagy! Még Isten is túlságosan kicsiny és 
semmis ahhoz, hogy annyira leereszkedjek, hogy megtámadjam 
hatalmammal, mert világosan látom előre, hogy rövidesen végeznék Vele! 

Miért kezdenék tehát veled, te nyomorult teremtmény? 

Annyira leereszkedtem, hogy azt mondottam, engedd el nekem a választ 
kérdésedre, s jelölj ki nekem egy helyet, hogy oda elvonulva mentesek 
legyenek Isten szépséges gyermekei megkísértéseimtől! Te azonban erre 
valóságos isteni mindenhatóságon alapuló gőggel léptél fel velem szemben! 

De várj csak, Isten felfuvalkodott gőgös szolgája. Olyan mesterre akadtál 
bennem, akit örökkévalóságokon át is megemlegetsz majd! Esküszöm, hogy 
biztos romlásodra szolgál, mindenható Istenedet pedig fára szegeztetem, s 
hiába kiáltasz majd segítségért! 

Ezt az emberi nemzedéket tűzzel és áradattal pusztítom el, hogy nyoma se 
maradjon! Téged azonban nem öllek meg, hogy tanúja légy annak, amit 
mondok jogos haragomban! Inkább pusztuljon el az utolsó parányig az egész 
teremtés, mintsem elálljak mindennek megvalósításától, amire csakis te 
késztettél engem! 

Ez tehát az általad kívánt válasz, s ebből felismered, mit akarok 
cselekedni! 

Most azonban takarodj innen söpredékekkel együtt, ne követelj tőlem 
többé semmit sem, másként most mindjárt megteszem azt, amit különben csak 
egy idő múlva akarok véghez vinni! 

127. Fejezet Énok erélyes válasza a sátán 
szavaira. A sátán 
száműzetése a Föld 
középpontjába 


24. 


Az élet ellenségének e szavai után Énok az Urat dicsőítette és magasztalta 
szívében, majd a következő jelentőségteljes beszédet intézte az örök isteni 
szentségesség meggyalázójához: 

Halljad te hatalmaskodó és szántszándékkal bűnöző gonosztevő! Miriádnyi 
napév óta, amelyek mindegyike 28.000 földi évet jelent, dacoltál Istennel. 
Mindent megkísérelt az Úr, végtelen szeretetében, hogy téged, az ördögöt 
akaratszabadságod korlátozása nélkül a helyes útra tereljen! 

Tekints csak fel, a számtalan Napot, a világot, mind miattad teremtette az 
Úr, hogy az egyiken, vagy a másikon visszatérj Hozzá! Mindenütt számtalan 
eszközt adott az Úr a kezedbe, az Ő végtelen irgalmából, s azok segítségével 
könnyűszerrel visszafordulhattál volna. Ha állítólagos javulásod végett egy új 
Napot, Holdat, Földet kívántál, az Úr tetszésed szerint meg is alkotta azokat, s 
így te folytonosan csak játszadoztál az örök Isten mindenhatóságával! 

De mire tékozoltad el mindezeket a reád pazarolt adományokat és 
kimondhatatlan nagy irgalmát? Lásd, csakis erre, amit most itt elmondottál, s 
amit előző találkozásunknál a Menny és a Föld Urának vakmerően 
kijelentettél! 

De most hallgasd meg sátán, mit mondd neked az Úr az én ajkamon 
keresztül! Te legvészteljesebb gonosztevő az Én szeretetemmel, 
kegyelmemmel, irgalmammal, türelmemmel elnézésemmel, szelídségemmel 
és örökké érthetetlen szentségességemmel szemben, mint Istened és Urad, 
örök végtelen hatalmamból azt mondom neked, amit most beszéltél, az 
történjen meg változatlanul a te romlásodra! 

Eddig nem tűztem ki neked határidőket, hanem te magad, szabadon 
állapíthatod meg azokat, minden egyesnél Engem meghazudtolva, s Engem, 
mint gyengeségekkel telt tehetetlen Istent feltüntetve, mintha vak és süket 
lettem volna, s nem tudtam volna terveiden átlátni! 

Most azonban már belefáradtam gonoszságaidba, ezért Én szabom ki 
ezúttal a határidőt! Te ismered Ádám életkorát! Ez egyszer már letelt, s ha ez 
még hatszor letelik, akkor minden segítőtársaddal együtt haragom örök 
tüzében nyered el jutalmadat! 

Hogy azonban e határidő előtt is megízleld ezt a tüzet, annak egy 
szikrácskáját a Föld közepébe süllyesztettem, s körülötte egy lakóhelyet 
alkottam. ezentúl ott leszel kénytelen tapasztalni ezt a tüzet, valahányszor 
ilyen bűnt követsz el Ellenem, mint most! 

Most azt parancsolom neked, távozz azonnal erre a lakhelyedre, s tetszésed 
szerinti ideig tartózkodj ott! Amen. 

Erre mélyen megnyílt a Föld, láng és füst csapott fel a mélyből. A sátán 
rettentő üvöltéssel vetette magát a szakadékba, mire az újra összezárult. 

A vándorok pedig dicsőítették és magasztalták Istent, majd folytatták 
útjukat. 

128. Fejezet Lamek megkérdezi, miként 
tarthat egy szellemet az 


anyag fogva. Énok válasza 


A vándorok útközben a lefolyt borzalmas jelenetről beszélgettek, bár 
ennek nem volt általános érvényű jelentősége, hanem a helyi, s csak az akkori 
idők számára. Sokkal jelentőségteljesebb volt az a kérdés, melyet Lamek 
akkor intézett Énokhoz, midőn már közel voltak a magaslathoz. Ennek a 
megválaszolása oly fontos, hogy az élet ezen új könyvéből nem hiányozhat, 
ezért meg is említjük itt. Ez a kérdés pedig a következő volt! 

Hallgass meg engem szeretett Énok testvérem az Úrban, a mi 
legszeretetteljesebb Atyánkban! Lásd, az Úr e nagy ősi ellensége és minden 
élet ellensége egy szellem! Miként tarthatja őt tehát az anyag fogva, mikor az 
úgyszólván nem is látszik számára? Ha pedig az anyag nem tarthatja őt fogva, 
mi értelme van a sátán bebörtönzésének a Föld középpontjában? 

Tudom ugyan, hogy az Úr bárhol megkötheti, s lerögzítheti azt a 
gonosztevőt mindenható akaratával, miért szükséges ehhez anyagi börtön a 
Föld középpontjában! Ezért arra kérlek, adj nekem erre nézve felvilágosítást! 

Énok erre mosolyogva tekintett Lamekra, majd így szólt: - halljad szeretett 
testvérem, ezt azért nem látod be, mert minden ember éppen ezt látja a 
legkevésbé, ami úgyszólván az orra előtt van! Lásd, tested szerint te is 
merőben anyag vagy, miként az egész Föld. Mondd meg nekem, semmi ez 
szellemed számára? El tud belőle távolodni rendes úton, amikor akar? 

A szellem az Úr iránti szeretetében fokozatosan úrrá lehet az anyag felett, 
áthatja azt minden részében, s tevékenykedhet benne, de nem hagyhatja el, 
mielőtt az Úr ezt nem akarja! 

És azután a szellem az Úr akarata szerint elhagyja az anyagot, sohasem, 
mint tökéletes szellem távozik el onnan, hanem egy új éteri testben ezt örökké 
sem hagyhatja el, ezt az éteri testet, mely szintén bizonyos fogatú, az Úr 
akarata még fogva tarthatja a durvább anyagban, és nem is hagyja el azt 
addig, amíg az Úr ezt nem akarja. 

De miért van ez így? Azért, mivel az anyag nem egyéb önmagában, mint 
az Úr megrögzített akarata, így tehát alkalmas arra, hogy minden szellemet 
fogva tartson és nem győzhető le másként, mint csakis a legnagyobb alázatos 
önmegtagadás, az Isten iránti szeretet által! 

Megérted ezt? Igen, megérted! Haladjunk tehát tovább célunk felé. Amen. 

129. Fejezet A vándorok megérkezése a 
magaslatra és üdvözlésük 
Ádám által 


A vándorok rövid idő múlva felértek a magaslatra. Midőn Lamek, Ádám 
és a többi főtörzsgyermek lakhelyét megpillantotta, amelyeket szelleme tartott 
meg, arcra borult, s így szólt: Óh Istenem, legszentségesebb Atyám! Milyen 
magasztos Általad épített lakhelyek ezek? Az én lakhelyem élettelen 
anyagból, kőből van építve, s élettelen, mint anyaga és lakói. Itt azonban 
élőfákból épültek a lakhelyek, s lakóikkal együtt élőek! Milyen 
felbecsülhetetlenül értékesebb az ilyen lakhely, mint a síkság városaiban épült 
lakások! 


Lamek még jó ideig lelkendezett volna ilyen módon, de Énok hozzálépve 
figyelmeztette, hogy Ádám ősatya, az ősanyával kilépett a lakásából és Séttel 
együtt körültekintget nem látja-e az érkezőket. 

Midőn Lamek az ősemberpárt meglátta merő hódolattól egy szó sem jött 
az ajkára, majd kissé lehiggadva így szólt: - Óh nagy Isten! Milyen méltóság, 
milyen nemesség nyilvánul meg az első emberben! Milyen fenséges az első 
ember, aki nem születéssel jött a világra, hanem a Te hatalmas szeretet- 
akaratodnak, a Te kezednek a műve! 

Igen, szeretett Énok testvérem, ha nem is figyelmeztettél volna, akkor is 
okvetlen felismertem volna, hogy ez az első emberpár a Földön. Mert ezt már 
óriási nagysága, tökéletes alakja és magas kora is világosan bizonyítja! Óh 
testvérem, el voltam ugyan készülve arra, hogy az első emberpár nagy 
hatással lesz reám, de amit most láttam, az felülmúlja várakozásomat! 

Ádám ekekor feléjük pillantva, észrevette őket, felkiáltott, mire mindenki 
tárt karokkal sietett Énok elé. Magas kora ellenére Ádám ért oda elsőnek 
Énokhoz, átölelte, keblére szorította, s meghatódva mondotta: - szeretett fiam, 
hányszor jöttem már ide néhánynapi távolléted alatt a magaslat csúcsára és 
Matusála fia, hadd áldjalak meg téged is! Néhányszor jött ide feleséged 
Geméla, hogy körülnézzen, s mennyit imádkozott, hogy az Úr megóvjon 
téged! Nézd, hogyan siet hozzád, szalad konyhája felől. 

Ne fáraszd őt sokáig, hanem siess elébe, mert még egyetlen asszony sem 
szerette annyira az urát, mint ő téged! 

Lamek természetesen azonnal követte Ádám e tanácsát. Ádám azután 
Énok többi kísérőjét is üdvözölte, s szokott kíváncsiságában mindjárt 
megkérdezte, kicsodák és honnan valók. A síkságról érkezett vándorok 
azonban annyira meghatódtak, hogy szólni sem tudtak, ezért Énok közölte 
Ádámmal, kik az ő kísérői. 

Ádám erre őket is megáldotta, és utána mindnyájukat felszólította, jöjjenek 
vele kunyhójába, s erősítsék meg fáradt testüket. Erre valamennyien követték 
őt. 

130. Fejezet Étkezés Ádám kunyhójában. 
Lamek király alázatteljes és 
hódolatteljes szavai 
Ádámhoz. Ádám helyes 
válasza 


Ádám kunyhójában Sét szolgái már behordták a legjobb, legnemesebb 
gyümölcsöket, s a vendégek Ádám barátságos felhívására leültek a kosarak 
mellé, majd Istent dicsőítve és Neki hálát adva, jókedvűen enni kezdtek. 
Lameket azonban még túlságosan nagy hódolat töltötte el Ádám iránt, s ezért 
nem osztozott a többiek vidámságában. 

Ádám ezt észrevevén megkérdezte erre nézve Lameket, mire Lamek így 


válaszolt: - minden földi ember első atyja! Lásd, az irántad és a téged 


körülvevő első gyermekeid iránti mélységes hódolat fogva tart engem! Az a 
gondolat, hogy Káin atyja vagy, akinek a gyermekei és unokái már réges 
régen elhaltak, s a most élő és már nem élő emberek anyjának jelenléte olyan, 
hogy mindinkább fokozódó hódolattal tölt el engem, úgyhogy nem tudok 
annyira gondtalanul vidámnak lenni, mint azok itt, akik már gyermekkoruk 
óta hozzászoktak ehhez a magasztos jelenséghez, mert mindig körülötted 
voltak. Óh atyám, az egy helyről valók velem még nem képesek ezt a 
magasztos jelenséget egész mélységében méltatni, erősen korlátolt lelkületük 
miatt! 

Bocsásd meg nekem, óh Ádám atyám, valamint te is, tiszteletreméltó Éva 
anyám, ha mostani lelkiállapotomban nem tudok oly vidám lenni, mint ezek a 
többiek! Azon kívül ők még nem is vétkeztek sohasem Isten ellen, s ellened, 
én azonban még néhány hét előtt a szörnyetegek szörnyetege voltam, s nem 
magam járultam hozzá javulásomhoz, mert ez merőben az isteni irgalmasság 
műve volt. Látod már ezért sem tudok úgy örvendezni, mint azok, akik mint 
mondottam, még sohasem vétkeztek Isten ellen és ellened. 

Ádám ekkor félbeszakította Lamek mentegetődző szavait, s így szólt: - 
halljad, boldogtalan első fiamnak Káinnak szegény fia! A te nyilatkozatod 
nagyon kedves és értékes számomra, s bevallom neked azt, hogy ilyen 
szavakat még sohasem hallottam gyermekeimtől. 

De mégis azt kell mondanom neked, hogy az ilyen túlzott hódolat velem, 
az emberek ősatyjával szemben felesleges, mert alapjában véve én is csak 
olyan ember vagyok, mint más ember, ez pedig mindegy, hogy születtem-e 
vagy közvetlenül Isten teremtett-e! Hiszen a megszületettet is Isten alkotja 
meg előzőleg az anyatestben, miként engem is Isten teremtett anya nélkül. 

Hogy bűnös voltál, azt mindenki tudja a magaslaton, s azt is tudják, hogy 
Isten kegyelméből gyökeresen megváltoztál és hogy az Úr mindent 
megbocsátott neked. Mi is mindent megbocsátottunk neked az Úrért, ezért 
tehát együtt örvendezhetsz velünk! Egyél-igyál, hagyd el a szomorkodást és 
később majd sok mindent, megmutatok neked. 

E szavak teljesen megnyugtatták a mi Lamekünket, s derült kedéllyel 
tudott ezután enni-inni. 

131. Fejezet Ádám elmondja Mathael 
leánykérését, Puriszta végett. 
Énok új válasza erre 


Azt nem is kell külön megemlíteni, hogy az étkezés alatt most Jehovára 
vonatkozó történelmi tényt elevenítették fel, sőt a mi Kenánunk álombeli 
látomását is elmondotta. Megemlítendő azonban, mint fontos tényt, hogy az 
étkezés befejeztével Ádám szóba hozta Mathaelnek Purisztával való 
eljegyzését, s így szólt Énokhoz, hallgass meg engem szeretett Énok fiam. 
Lásd, a te majdnem ötnapi távolléted ideje alatt Mathael, aki az Úr legutóbbi 
jelenlétekor kérést intézett Hozzá a női szeretet lényegéről, jelentőségteljes 
választ is kapott erre, bánatos szívvel jött hozzám, közölte velem Puriszta 


iránti nagy szeretetét és kérte ne vonják tőle vissza, amit az Úr neki megígért 
és megadott, valamilyen külsőséges okból, hanem áldjuk meg az Úr nevében 
szeretetét, s adjuk neki feleségül Purisztát. 

Ez történt Énok fiam, a te távolléted alatt. Én sem igent, sem nemet nem 
mondottam Mathaelnek, hanem először is az Úrhoz utasítottam, azután pedig 
vártunk a te visszaérkezésedre. Nos mi a te véleményed? Itt van-e az ideje, 
hogy Mathael kérését teljesítsük, vagy halasszuk el annak teljesítését? 

Halljad atyám, szólt Énok, az Úr nem rendelte el általam, hogy ennek 
hamarosan meg kell történnie! Ha azonban Mathael magáévá teszi fiának 
Lameknek Geméla férjének szellemét és biztosít bennünket arról, hogy nem 
érinti meg feleségét mindaddig, amíg az Úr ezt nem jelzi, akkor teljesítjük 
kérését. 

Ha azonban gyengének érzi magát e feltétel betartására, akkor természetes, 
hogy az Úr dolgát nem helyezhetjük könnyelműen gyenge emberi kézre. 
Egyébként úgy vélem, Mathael számára tanácsosabb volna, ha semmiben sem 
akarna az Úr rendelkezésének elébe vágni! Akinek az Úr sokat ad, azt 
előzőleg derekasan próbára is teszt. 

Ezért Mathael is áldozza fel inkább nagy szeretetét az Úrnak, ne kívánjon 
az Úr szeretetén kívül semmit sem, s így szabadítsa fel tökéletesen a szellemét 
az önmegtagadással, s akkor az Úr bizonyára megadja neki, amit megígért 
éspedig akkor, midőn az a legüdvösségesebb Mathael számára. Nem ez a te 
véleményed is atyám? 

Tökéletesen igazad van, felelte Ádám, így kell ennek lenni! Ha újra 
hozzám jön, tudatom vele ezt az elengedhetetlen feltételt, mert ez tökéletesen 
az isteni rend szerint van! Ezzel el is intéztük ezt a dolgot. 

Menjünk most ki a kunyhóból. Mivel az est gyönyörűségesnek mutatkozik, 
menjünk fel a nagy fehér magaslatra a barlang fölé, s onnan szemléljük Isten 
nagy jóságát és mindenhatóságát! Amen. 

132. Fejezet Felvonulás a felső 
magaslatra. A nagyszerű 
kilátás. Lamek király az Urat 
dicsőíti ennek láttára 


A nagy fehér magaslatra érkezve Lamek és társai első ízben láttak 
életükben tengert, s nem tudták levenni szemüket e nagy vízfelületről, ami 
akkor fogalmuk szerint úgy látszott a távolból, mintha összeért volna az 
égbolttal. Naphosszat gyönyörködtek volna a hullámok játékában, ha Ádám 
nem figyelmeztette volna Lameket az előttük már ismeretes vizet árasztó 
hegycsúcsra. 

Lamek majdnem összerogyott csodálkozásában, s nem talált szavakat 
érzései kifejezésére. Könnyes szemmel nézegetett körül egy jó órán át, míg 
azután Énok megkérdezte: nos Lamek testvér, mit szólsz ehhez a kilátáshoz? 
Miként tetszik neked a Föld innen szemlélve? 

Lamek erre kissé összeszedte magát, s így felelt: - óh szeretett testvérem, 


ahhoz, hogy szívem érzéseit most kifejezhessem, egy arkangyal lángoló 
szavaira volna szükség, az én nyelvem azonban nagyon erőtlen és merev 
ehhez. Azt azonban be kell vallanom neked, kedves testvérem, hogy elszorul a 
szívem, ha a Föld e kimondhatatlan gyönyörűsége láttán arra gondolok, hogy 
talán rövid idő múlva el kell mindezt hagynom! 

Minden örökkévalóságokon át sem kívánnék magamnak szebb világot, 
jobb és boldogságosabb életet, mint ezen a gyönyörűséges Földön! Bármerre 
tekintek is, folytonosan új csodák tárulnak elém! Ott Nyugat felé ezernyi 
színpompában hullámzik a tenger, ami itt kezdődik ugyan, de az égbolt 
végtelenségében merül el. Itt a közelünkben hét csúcsos hegy sugározza ki 
magából a vízoszlopokat az égboltra. Ezek látszólag szétporladnak a kék 
égbolton, és mint számtalan fényes csillag hullanak alá a Földre, mint a 
Mennyek áldása. Majdnem azt lehetne hinni, innen erednek az éjszakai égbolt 
csillagai! 

A többi más, ezernyi gyönyörűségről nem is beszélek, mert oly sokfélék, 
annyira fenségesek, hogy emberi nyelven lehetetlen azokat mind kifejezni! 
Engedd meg tehát testvérem, hogy egy ideig nyugodtan élvezhessem a mi 
szentséges Atyánk csodáinak teljességét. 

Óh Te, aki még tegnap oly fennkölt tanításban részesítettél bölcsességedről 
és végtelen szeretetedről, mily végtelen fenségesnek, szentségesnek, 
jóságosnak és hatalmasnak kell lenned, miként azt műveid is hirdetik, óh 
Énok testvérem, ha e gyönyörűség szentséges Teremtője ugyanúgy közöttünk 
lenne, mint tegnap volt, mi lenne akkor szívünkkel? 

Szent, mindenekfelett szentséges a mi Istenünk, Jehova, Zebaoth, mert a 
Menny és a Föld telve van az Ő nagy dicsőségével! Óh Atyám, ki tud Téged 
illően szeretni, mikor túlságosan szentséges, fenséges és jóságos vagy ehhez? 

Lamek erre elhallgatott, nagy elragadtatásában, s a többieket Ádámmal 
együtt könnyekig meghatotta Lamek és társainak viselkedése. Énok szíve 
mélyéből dicsőítette az Urat, amiért ennyi irgalmat tanúsított azokkal, akik 
gyengék és elveszettek voltak, s oly hatalmasan megerősítette őket 
kegyelmével. 

A társaság azután éjfélig tartózkodott a magaslaton! 

133. Fejezet Hazatérés a hegyről. Az 
áldásos étkezés Ádám 
kunyhójában. Ádám 
megbeszélése Énokkal a 
szabbat megünneplése miatt 


Ádám felemelkedett éjfélkor, megáldotta az egész földkerekséget, azután 
így szólt a társasághoz: hallgassatok meg engem, szeretett gyermekeim! Úgy 
vélem elegendő ideig szemléltük Isten dicsőséges, csodás műveit! Minden 
hálánk, dicsőítésünk, magasztalásunk, imádatunk a mindenekfelett jóságos, 
szentséges, szeretetteljes Atyáé legyen ezért! 


ZZ 


Mivel most már erősítésre, táplálékra van szüksége testünknek, menjünk 


vissza a gyönyörű holdvilágnál az én kunyhómba! Erősítsük ott meg 
magunkat étellel-itallal, majd adjunk hálát az Úrnak, s aludjunk el az illatos 
levelekből készítet fekhelyeinken. 

A holnapi napon majd új élvezetekben lesz részünk az Úr nevében. Vezess 
le bennünket, tehát Sét a legjobb úton. 

Sét teljesítette Ádám kívánságát, s a mai időszámítás szerint félóra alatt 
mindnyájan betértek Ádám kunyhójába. Itt már mindent elkészítettek Sét 
szolgái. A tiszta hegyi levegőn megéhezett vendégek mindjárt le is telepedtek 
a kosarakhoz, miután előzőleg Istent dicsőítették. Étkezés után hálát adtak az 
Úrnak, s valamennyien lepihentek az illatos fekvőhelyekre. 

Reggel, szokás szerint Ádám volt elsőnek talpon, felébresztette a 
többieket, majd így szólt Énokhoz: Énok, ma a szabbat előtti nap van, nem 
gondolod, hogy meg kellene hívni a gyermekeket holnapra, az Úr napjának 
ünnepére? 

Atyám felelte Énok, az ilyen ünnepnek szerintem alig van olyan látszata, 
mint az igazi Isten-tiszteletnek, ezért hagyjuk el ezúttal a meghívásokat. Aki 
eljön, azt szívesen fogadjuk és részesül a szabbati áldásban. Aki azonban 
önként nem jő el, meghívás nélkül az maradjon. Ne tüntessük fel az Úr előtt 
ezt úgy, mintha hivalkodni akarnánk nagy néptömegünkkel a síkság jelenlévő 
gyermekei előtt! 

Legyen tehát az Úr akarata szerint! Aki magától is eljön, az részesül az 
áldásban, aki pedig nem jelenik meg, azért imádkozunk, s az Úrnak ajánljuk 
fel őket szívünkben. 

Ádám ebbe belenyugodott, s elhatározta, hogy másnap még más nevezetes 
helyeket látogat meg az általa már megkedvelt társasággal, s ebbe Énok is 
beleegyezett. Ezután elkészítették a reggelit, s ennek elfogyasztása után 
valamennyien felmentek a felső magaslatra, az ismeretes barlanghoz. 

134. Fejezet Az Ádám barlang 
meglátogatása. Lamek 
csodálkozása és az Úr 


22, 


szeretetének dicsőítése 


A barlanghoz érkezve Lamek így kiáltott fel: mindenható Istenre. Ez is 
emberi kezek munkája? Nem ez lehetetlen, mert csak messziről képzelheti ezt 
az ember, de ha jól szemügyre veszi azt az istenien csodás és pompás 
barlangot, akkor már látja, hogy még a legbölcsebb emberek sem járultak 
hozzá ennek megalkotásához még egy kicsiny kődarabbal sem! Olyan ez a 
nagyszerű természetes templom, mintha egyetlen darabból készült volna, 
mégpedig a drágakövek minden fajtájából. 

Itt egyforma vastagságú rubin oszlopok izzanak, mellettük egy égszínkék 
fényt sugárzó, száz embernagyságnál is magasabb óriási pillér, mögötte egy 
kisebb oldalkápolna, mely úgy ragyog, mint a legtisztább arany, különböző 
színű csillagokkal díszítve. 

Ez a csodálatos pompa megbénítja a nyelvet! Óh Uram, mit látok ennek a 


színpompás templomnak a közepén. Egy csodálatosan fenséges, magasra törő 
forrás buzog fel. Óh, Te mindenható nagy Isten, milyen semmiségek is 
Hozzád képest az összes angyalok és emberek! Óh, mindenekfelett szentséges 
Istenem, Uram, Teremtőm, Atyám ilyen műveket létesítettél a hálátlan szívű 
emberek számára! 

Ott a tágas égbolton leírhatatlan fenséggel sugározza be a Nap csodás 
fényével a különben sötét Földet és változtatja Mennyé! Éjszaka ezerszer 
ezernyi csillag ragyog a végtelen égbolton, s a kedves Hold is Isten nagy 
dicsőségét hirdeti folyton változó világosságával! Milyen változó formákká 
alakulnak a felhők az égbolt alatt! Az egész Földet végtelen távolságban 
mindenütt gyönyörűséges és illatozó virágok ékesítik és minden szinte kiabáló 
csodáid közepette, mégis meg tud az ember Rólad, óh Uram feledkezni! 

Ha egy dőre ember egy nála is dőrébb leánynak egy csokrot nyújt át testi 
szeretete jeléül, akkor lángra lobban szeretetében, s egyebet sem lát, mint a 
testét szerető dőre férfiút. A szentséges, jóságos Atya az Ő végtelen 
szeretetéből az egész Földet bőségesen feldíszítette a legszebb csokrokkal. 
Napot, csillagokat és számtalan magasztos csodát teremtett számunkra, mi 
azonban mégis elfeledkezünk Róla, sőt elfordulunk Tőle a legmagasabb rendű 
szeretettől, bölcsességtől, szépségtől, mihelyt a testi bűn tüzében lángolunk. 

Óh Föld, Isten gyönyörűséges menyasszonya, Isten számtalan csodájának 
kedves anyja, méltók vagyunk-e nyomorult ostoba emberek arra, hogy te 
hordozol bennünket, akit Isten mindenható keze naponta felékesít!? 

Lamek erre elhallgatott és Ádámmal együtt mindannyian könnyes 
szemmel becézgették őt. Énok pedig így szólt hozzá: - Igen, Lamek testvérem, 
lelkemből beszéltél! Így van! Az ember nem méltó a Földhöz testében, ha 
szellemétől elfordul, hogy testének éljen! Beszélj így tovább, ha éjjel-nappal 
éveken át beszélnél, akkor sem untatnál bennünket! Folytasd tehát! 

135. Fejezet Énok, bölcs élettapasztalatai 
az ember testi és világi 
szeretetére vonatkozólag 


Lamek, Énok e felszólítására így folytatta: Óh szeretett testvérem, 
beszélnék én, ameddig torkom és nyelvem bírja, de ennek a helynek 
csodálatos és fenséges pompája megbénítja az olyan szegény bűnöst, amilyen 
én vagyok. Ezért arra kérlek, beszélj te, hogy én épülhessek a te szavaidon! 

Az emberek dőreségéről úgy vélem eleget beszéltem, s ha dicséretünkre 
lehet valamit mondani, nyisd meg ajkadat és enyhítsd az én ócsárlásomat! Én 
tapasztalatom alapján beszéltem, s bizonyára úgy is van, ahogyan én kevés 
szóval előadtam. Te azonban bizonyára más tapasztalatokat szereztél a 
magaslaton, mint én a bűnös síkságon, ezért igazságosabban ítélhetsz az 
emberiség felől. Ezért arra kérlek, beszélj helyettem te! 

Énok erre kezét nyújtotta Lameknek, s így szólt: testvérem, igaz, hogy ami 
tapasztalatainkat illeti, te bizonyára egészen más tapasztalatokat szereztél 
síkságodon, mint én a magaslaton, de azért általánosságban helyesen 


beszéltél, úgy a magaslatra, mint a síkságra vonatkozólag, mert a test 
mindenütt többet számít, mint maga az Úr! 

Ha te megkérdezel valakit testvérem, mit szeretsz jobban, és mit becsülsz 
többre, a testet, vagy Uradat, Istenedet, Teremtődet, Atyádat, akkor azt feleli, 
miféle rettenetes egy kérdés ez? Ki szerethetné jobban a testet, mint Istent. 
Egy ilyen gondolat, ilyen kérdés már maga is bűn, hogy még a Föld is 
megremeg belé legbelsejéig! 

De figyeld meg csak cselekedeteit, életét, akkor hamarosan kiderül, hogy 
legnagyobb örömmel képes teljesen megvetendő, értéktelen, világi, testi 
érzéki dolgokról napokon, heteken, hónapokon, s éveken át is beszélni. 

Ha pedig komolyan Istenről, tiszta szellemi dolgokról kezdesz neki 
beszélni, kedvetlen, ostoba, rőfnyi hosszúra nyúlt arccal mondja majd neked, 
barátom, te rettentő unalmas ember vagy! Beszélj másról, mert az ilyen 
magasrendű dolgokat nem értem meg. Ezért csak untatnak és elálmosítanak. 
Beszélj egy macskáról, egy madárról, egy szép leányról, vagy szép ifjúról, s 
akkor figyelmesen hallgatlak napokig, de kímélj meg az ilyen magas 
szárnyalású isteni dolgoktól, mert ezeket úgy sem értem meg! 

Mindezt persze nem mondja meg szemedbe, de cselekményei, arca, 
taglejtése hangosabban kiáltja ezt arcodba, mintha egy kiéhezett oroszlán 
ordítaná. Ezért egyelőre ne is tüntesd fel oly nagynak a különbséget a te és az 
én tapasztalataim között. A magaslat körülbelül egyenlő ezekben a dolgokban 
a síksággal, tehát minden tartózkodás nélkül beszélhetsz különösen, ha 
csakhamar eljön Mathael egy bizonyos ügyben. 

Most azonban haladjunk keresztül ezen a barlangon kelet felé és ott is Isten 
dicsőséges művét látod. Ha azután Mathaellel összetalálkozunk, mint már 
említettem, hozzád utasítom, s te majd megtalálod számára a kellő szavakat. 
Így legyen az Úr nevében! Amen. 

136. Fejezet Útban Puriszta kunyhójához. 
A vendégek fogadtatása 
Puriszta által. Lamek 
bámulata Puriszta szépségén 


Midőn a társaság állandó csodálkozás közben a barlang keleti kijáratához 
érkezett, Énok így szólt: Menjünk most kelet felé, hadd szemlélje Lamek 
társaival együtt a mi szentséges Atyánk dicsőségét! Puriszta kunyhójában 
majd elfogyasztjuk az Úr ebédjét, amit szeretetünk és szellemünk erősítésére 
rendelt számunkra! 

Helyesen beszéltél Énok fiam, mondotta erre Ádám, így fogunk 
cselekedni, s ez alkalommal majd meglátjuk, mit tehetünk a házasodni vágyó 
Mathaellel. 

Igen, Ádám atyám, szólt Lamek, ez alkalommal az is elválik, de most ne 
határozzunk semmit sem, ott majd megmutatkozik, mi a teendő. Induljunk 
tehát az Úr nevében! 

A társaság erre elhagyta a barlangot és sietve haladt Kelet felé. Csakhamar 


seregestől siettek eléjük az ottaniak, és szeretettel üdvözölték magas 
vendégeiket. Elsőnek Puriszta fogadta és üdvözölte őket, mondván: magasztos 
atyák, s a mindenható Isten nagy barátai. Nagy szándékkal jöttetek ide, ezért 
most és örökké szentséges, szeretetteljes örök Atyánké legyen minden 
dicsőítésem, Aki az Ő örök szentséges fényességében lakozik és Iránta való 
szeretetünkben bennünket éltet a szívünkben! 

Szívemből üdvözöllek tehát benneteket, mint az Úr szegény szolgáló 
leánya. Mennyire sóvárog már lelkem az Atya szavai után, annak az ajkáról, 
akit Maga az Úr rendelt ki igazi főpap gyanánt! 

Jöjjetek tehát kunyhómba, amelyet Maga az Úr épített mindenható 
akaratából, s étkező konyhának rendelt, amelyben minden gyermeke erősítést 
nyer az örök életre! 

Énok észrevéve, hogy Lamek szinte olvadozik Puriszta láttára, 
megkérdezte őt: nos testvérem, hogyan tetszik neked ez a szónoknő? Mit 
szólsz az ő szavaihoz? 

Lamek, aki alig tudta magát összeszedni Puriszta mennyei szépségének 
hatása alatt, így felelt: Óh testvérem, az ősi ellenség megpillantása a lángoló 
és romba dőlt szakadéknál megbénította nyelvemet, de a mennyek e 
leányának látványa még jobban megbénítja beszélőszerveimet. Egy ilyen 
mennyei lény megpillantása valóban az életébe kerülhet egy szegény 
bűnösnek! 

Az ilyen szeretettel és bölcsességgel kapcsolatos szépség, több, amit egy 
szegény bűnös valaha is képes elviselni. Engedd el tehát testvérem a további 
véleményemet erről, mert először hozzá kell szoknom ehhez a látványhoz, s 
csak azután leszek képes beszélni. 

Jól van, szólt Énok, az Úr dicsőségének kunyhójában majd megoldódik a 
nyelved, lépjünk be tehát a nagy kunyhóba. 

Gyönyörűséges Puriszta erre a kunyhóba vezette mindnyájukat és friss fát 
helyezett a szeretett tűzhelyére. 

137. Fejezet Az Úr kunyhójában. Puriszta 
panasza Mathael szerelmes 
leselkedése miatt. Énoknak, 

a szív ismerőjének bölcs 
válasza 


Midőn mindnyájan a kunyhóban voltak, s Puriszta ellátta tűzhelyét, Énok 
elé lépve így szólt: a mindenható örök Isten magasztos, egyedüli és igazi 
főpapja, bánatos szívvel kell tudatnom veled, ami itt történik! 

Azt tudod, hogy az Úr, a mi örök szentséges atyánk ígéretet tett 
Mathaelnek, hogy egykor én leszek a felesége, ha az Úrnak is úgy tetszik. A 
különben oly igaz és bölcs Mathael azóta a sarkamba szegődött és ki akarja 
kényszeríteni beleegyezésemet. 

Én azt mondom neki, várja be az Úr szavát erre nézve, s ne követelje az én 
beleegyezésemet, akkor sírni kezd, és úgy szól: - igen, minden leány így 


beszél, ha a kezére pájázó nem tetszik neki. 

Az Úr azonban sohasem kényszerítene engem arra, hogy felesége legyek, 
ha az Ő kegyelméből nem akarnám ezt. Ezért mindig az Úrhoz utasítom, mert 
tudom, az Úr sohasem kényszerítene ahhoz, aki ellenszenves számomra! Lásd 
ilyen és más hasonló szavakat hallok mindig tőle. Óh adj nekem tanácsot az 
Úrtól, mit kell tennem. 

Talán nem vétkezem azzal, hogy megunva folytonos üres szavait, 
kérdezgetéseit, kereken elutasítottam tegnap Mathaelt, s ezt mondottam neki: 
- Mivel hiábavaló módon zaklatsz, s a kellő idő előtt feleségül akarsz venni 
engem, komolyan kijelentem, hogy ellenszenves vagy nekem és sohasem 
fogsz engem az Úrtól eltántorítani! Ha még egy lépést teszel szerelmi 
gerjedelmedben felém, akkor esküszöm az Úrra, ennél a tűzhelynél, hogy 
iránta való szeretetből sohasem tekintek többé egy földi férfiúra! 

Mathael erre annyira megrendült, hogy először elnémult, majd zokogva 
egyenesen felment hozzátok a felső magaslatra. Óh Énok, a mindenható isten 
fennkölt szolgája adj nekem az Úr nevében tanácsot és vigaszt. 

Hallgass meg tehát engem, szólt Énok, én az igazságnak megfelelően 
feltárom előtted a helyzetet. Az Úr határozottan odaígért téged Mathaelnek, s 
szellemében már hozzá is vagy kapcsolódva. Azonban a testi érintkezéshez 
szükséges áldást a kellő időre halasztotta, s ezt csak némán, érzésedben 
tudatta veled. 

Midőn Mathael hozzád jött és ezt szavakban burkoltan közölte veled, 
akkor érzéseidben felismerted, hogy ő az a férfiú; akit az Úr kijelölt, hogy 
egykor a férjed legyen. Ezért akkor sokat jelentősen és nagyon kedvesen 
néztél Mathaelre. Ezzel olyan mélyen megsebezted a különben rendkívül 
bölcs Mathael szívét, hogy emiatt majdnem egész bölcsessége veszendőbe 
ment, és azóta teljesen az irántad való szeretetbe temetkezett. 

Lásd ezzel egy kis hibát követtél el, és ezt jóvá kell tenni. Arra kell tehát 
kérned az Urat, áldja meg Mathaelt és vezesse őt az üdvösség igazi útjára! 
Megvetned azonban nem szabad őt, mert aki már ígéretet nyert az Úrtól, az 
már megszentelt. 

Ha az Úr most kissé próbára teszi, az csak tökéletesedésére szolgál, neked 
azonban nem szabad őt felismerned, mert ő Isten által felszentelt és egykor 
neked juttatott férfiú. 

Lásd ez a való helyzet! Nem kell tehát Mathael elől menekülnöd, de 
megkísértened sem szabad őt. Ez téged illet, Mathaellel pedig majd beszélek. 
Most lépjünk a te tűzhelyedhez! Amen. 

138. Fejezet A kedélybeteg és szerelmes 
Mathael meggyógyítása 
Énok által 


Midőn Puriszta újra a tűzhelynél foglalatoskodott, s közben kijózanodott 
Lamek néhány találó megjegyzést tett az atyák előtt Purisztára, hirtelen 
Mathael lépett a kunyhóba, elgondolkozva ment Enok elé és egy szó nélkül 


megállt. 

Énok felemelte jobbját, s így szólt: - halljad te néma testi vágy, ki 
megszállva tartod ezt az isteni ígérettel eltöltött férfiút. Az Úr bennem lakozó 
hatalmából azt parancsolom, némulj el és távozz el ettől az Isten által elhívott 
férfiúból. 

Az eddig szinte eszméleten kívüli Mathael erre, mintha mély álomból 
ébredt volna fel: Óh Istenem, szentséges Atyám hol vagyok, mi történt velem. 
Az vagyok-e még aki voltam, álmodom, vagy ébren vagyok? 

Homályosan is úgy sejtem mintha Puriszta iránti nagy szenvedélyem miatt 
siettem volna ide. De íme Puriszta itt áll mellettem és olyan közömbös 
számomra, mintha nem is létezne! Miként lehetséges ez? Arra emlékszem, 
hogy az Úr ígérete után heves szeretettel közeledtem hozzá, most azonban 
elhalványulóan nyilvánul meg bennem az ígéret, az Atyai szó, mint az esti 
csillag az első derengésnél! Miként ment bennem ilyen végbe hirtelen a 
változás. 

Óh Énok nyíltan megvallom neked, mivel most már tudom, miért jöttem 
ide tulajdonképpen, hogy az egész Föld minden lakójával együtt egy üres 
mogyoróhéjat sem ér számomra! Nekem egyedül az Atya mindenben minden. 

Minden más azonban merőben semmiség! 

Te Énok azért jelentesz számomra valamit, mert csakis az Atya iránti 
szeretet lakozik szívedben, másként azonban csak annyi vagy előttem, mint a 
többi teremtmény, mint Puriszta is, azaz mintha nem is léteznél! 

És mindenütt az Atya folytonosan fenntartó és újra teremtő szeretet 
munkálkodását látom, ezért nem is tudom a dolgokat és teremtményeket 
szeretni! 

Inkább nem léteznék, mert én is csak munkát adok az Atyának, de ha nem 
léteznék, nem szerethetném Őt, aki maga a legmagasabb fokú szeretet! 
Ilyeneknek kellene nektek is lennetek, hogy szerethessétek az Atyát! 

Óh Atyám, miként is volt az lehetséges, hogy csak néhány pillanatig is 
jobban szerettem Purisztát, mint Téged szentséges Atyám!? 

E szavakkal Mathael elhallgatott és mindenki elképedt Mathael változása 
miatt. Puriszta sírni kezdett, és elátkozta azt a pillantását, amellyel Mathael 
szívén sebet ejtett. Ádám sem tudta mit szóljon mindehhez a síkságbeli 
Lamek szintén elképedt és így szólt Énokhoz: testvérem a jelenlegi helyzet 
láttára úgy tűnik fel nekem, hogy ezzel a férfiúval aligha lesz sok 
beszélnivalóm! 

Hagyjad csak szólt Énok, ha fordul a kocka nagyon is sok beszélnivalód 
lesz, de először Purisztának kell jóvátenni azt, amit, ha akaratlanul is, de 
mégis vétett Mathael ellen. Az Úr így akarja ezt! Hadd haladjon tehát ez a 
dolog az isteni rend útján. Amen. 

139. Fejezet Ádám csodálkozása Mathael 
benső változásán. Puriszta 
zavara; Mathael beszéde 
minden hajlam hiú voltáról. 


Puriszta bűnbánata és 
bocsánatkérése 


Énok e szavai után Ádám jobban magához térve megkérdezte Énokot: - 
Halljad szeretett Énok fiam! Miféle egy jelenség ez? Ez a szeretettől lángoló 
Mathael, aki mennyek mennyét vélte Purisztában feltalálni, aki azt jövendölte 
nekem tegnap, az emberi nem fenntartása a Földön egyedül szentisteni ígéret 
teljesülésén múlik, most pedig ugyanezen Mathael merőben megveti Purisztát, 
s amint látszik közömbösebb lett számmára, mint nekünk az a része a 
Földnek, amelyet még nem is ismerünk! 

Mondd meg nekem, mi ennek az oka? A te kézrátételed idézte ezt elő 
Mathaelnél, vagy ő maga győzte meg önmagát, vagy az Úr változtatta meg őt 
ilyen hirtelen? Vagy talán éber álomba helyezted őt? Mondd meg tehát, mi az 
oka Mathael hirtelen megváltozásának? 

Óh, Ádám atyám, szólt Énok, figyeld meg Mathael viselkedését, beszédét, 
s mindjárt megoldódik számodra a rejtély, mihelyt Mathael beszél 
Purisztával! Figyelj tehát erre. 

E szavak után Énok Purisztát szólította, s megkérdezte őt, nos szépséges 
Purisztám, mondd meg nekem, hogyan tetszik neked most Mathael beszéde, 
meg vagy-e elégedve azzal, hogy az Úr kegyelméből így áthangoltam őt? 
Előzőleg jogosan panaszkodtál miatta, mondd meg tehát, jobban tetszik-e 
most már neked? 

Puriszta erre nagy zavarában nem tudta mit mondjon Mathael azonban 
mellette állott, minden gondolkozás nélkül így szólt: úgy találom, hogy az 
időbeli és alakzatbeli változásoknak alávetett Földön, mindennek meg van a 
maga ideje, a szeretetnek a férfi részéről, a nő iránti vonzalomnak, s a 
házassági kedvnek is. Nálam is így volt, midőn lángra lobbantam Purisztáért! 

Mivel azonban az idők változnak, nekünk, akik az időben élünk nem lehet 
változatlanoknak maradnunk. A Föld balga és vidám gyermekek módjára 
forog a Nap körül, s nincsen közöttük olyan józan bölcs, akinek nem kellene 
naponta feltartóztathatatlanul részt vennie ebben a forgásban! 

Ezért érthető hogy nekem is lángra kellett lobbanom egy tüzes szemű 
leány iránt. De tudjuk, hogy a nedvességgel telt felhők a Nap hatalmas erejű 
hevét is lehűtik, így tehát a nők iránti dőre szeretet lehűtésére is kell 
eszköznek lennie. Ehhez én Isten kegyelméből hozzájutottam, s így Puriszta 
két izzó Napja már nem árthat nekem! 

Most újra felébredtem, s úgy érzem, a férfi egy Puriszta nélkül is 
megállhatja a helyét, mert ennek oka az idők folytonos változásában rejlik. 
Ma kedves, holnap közömbös, ma forró, holnap hideg, ma izzó, holnap 
vízáradat következik. Így van ez! 

E szavak megtörték Puriszta szívét és keserves sírásra fakadva így szólt: ha 
már a megígért is így beszél, mikor a legkomolyabb dolog forog kockán, 
miként beszélnek akkor azok, akik nem is a megígértekhez tartoznak? Óh 
Mathael, nincsen már szíved, hogy meg tudnád bocsátani nekem, amiért 


túlságosan szigorú voltam veled szemben? 
140. Fejezet Mathael férfiasan nemes 
szavai Purisztához 


Mathael ekkor Purisztához fordulva így szólt: Puriszta! Miért panaszkodsz 
te most nyilvánvalóan az isteni rend ellen? Előzőleg lángoltam éretted, akkor 
azért panaszkodtál, most hogy közömbös vagyok, hidegségem miatt 
panaszkodsz! Mondd meg nekem, milyen legyek, hogy azután ne 
panaszkodhass ellenem? Talán sem hideg, sem meleg, azaz langyos legyek? 

Lásd, erre nem tudsz felelni, én azonban megadom neked erre a helyes 
választ Isten és az atyák előtt, s ez a következő: ha én most olyan vagyok 
veled szemben, amint ezt az Úr akarja, akkor úgy vélem igazolva van az én 
viselkedésem veled szemben! 

Ha lángolok, akkor az Úr akarata, s ha hideg vagyok, ez is az Úr akarata. 
Ha langyos lennék, az sem lenne az Úr akarata nélkül, habár tudom, az 
nincsen az isteni dolgok szerint, s ezért az Úr nem helyez engem ebbe az 
állapotba. 

Ha pedig igazi bizalom tölt el téged az Úr, a minden ember Atyja iránt, 
hogyan csüggedhetsz, s állhatsz sírva előttem, mintha megsértettelek volna. 
Az Úr az Ő akarata szerint cselekszik, vagy összeköt, vagy elválaszt 
mindeneket! Vagy talán úgy véled, hogy ez a mi hatalmunkban áll? 

Lásd, nem te, sem én, sem Lamek, s az atyák sem képesek arra, mert az 
egyedül az Úrtól függ. Akár ha leghevesebben szeretjük egymást, akár 
menekülünk egymástól, az teljesen mindegy, s ha az Úr ezt már megígérte, 
akkor majd egyesít bennünket, feltéve, hogy ez az ígérete nem csupán 
próbatételünk végett történt, hogy megtudjuk nem erősebb-e egymás iránti 
kölcsönös szeretetünk Iránta való szeretetünknél. 

Ha pedig az ítélet így értelmezendő, s ebben egy pillanatig sem akarok 
kételkedni, akkor minden erőmből hálát kell adnom az Úrnak, amiért dőre 
fellángolásomat megszüntettem, amit szentséges ígérete és szemeid sugara 
váltott ki nálam. Úgy vélem az Úr kiválasztott legtisztább szolgálóleánya, akit 
szentséges karján hordozott, méltányosnak találja ezt a felfogást, s mindenben 
osztozik is benne velem együtt. 

Ezért kijelentem neked, Isten és az összes atyák előtt, hogy mindaddig, 
amíg az Úr nem adja határozottan értésemre, hogy feleségül vegyelek téged, 
úgy fogok viselkedni veled szemben, mintha hasonló volnál a többi leányhoz, 
akiket az Úr nem jelölt ki számomra! 

Azt kívánom neked tehát, mint testvéred, hogy teljesen ezt a nézetet tedd a 
magadévá, mert ez örökre hűségesen kapcsol össze az Atyával. Bízzál 
mindent az Úrra, akkor megnyugszik szíved, s édes vigaszba részesül. Ezt 
kívánom neked, Istennek ajánlott szívemből! Cselekedj e szerint, s igazi 
világosságban ismerd fel a szentséges Ígéretet! Amen. 

Puriszta elfedte arcát Mathael bölcsességének hatására, majd tűzhelyéhez 
ment és Mathael szavain gondolkozva mind helyesebbnek találta azokat. 


Énok erre így szólt Lamekhez: testvérem, készülj, mert most rajtad a sor, 
hogy beszélj Isten szeretetének mélységéből az emberben. 
141. Fejezet Mathael lebecsüli a síkságról 
való vendégeket. Csípős 
kérdése Lamek királyhoz. 
Lamek erélyes válasza 


Énok Lamekhez intézett szavai után Mathael, Énokhoz fordulva így szólt: 
Énok, mondd meg nekem, kicsodák ezek a kis emberek, s különösen az, 
akivel most beszéltél: Azok közül valók-e akik gonoszul arra vetemedtek, 
hogy támadást kezdtek ellenünk, midőn az Úr közöttünk tartózkodott? 

Vagy talán Észak legtávolibb sarkáról valók? Mondd meg nekem, hogyan 
áll a dolog ezekkel? 

Halljad, szólt Énok, a legjobbat közülük éppen arra szemeltem ki, hogy 
beszéljen veled. Ha tehát közelebbről meg akarsz ismerkedni ezekkel a 
testileg kisebb, de szellemileg nálunk sem kisebb emberekkel, fordulj a 
mellettem állóhoz, akinek Lamek a neve, s ettől helyes felvilágosítást nyersz 
sok mindenről. Előre meg vagyok győződve, hogy kis alakja ellenére is meg 
leszel vele elégedve! 

Ádám is igenlően bólintott erre Mathael felé, mert már tudta, hogy Lamek 
megállja a helyét. Mathael erre megkérdezte Lameket: Lamek, te nagyon 
kicsiny férfiú, mondd meg nekem ki és honnan való vagy, hadd tudjam, 
miként viselkedjem veled, s a hozzád hasonlókkal! Lásd, én még nem vagyok 
olyan ember, akinek megadatott, mint Énoknak, hogy betekinthessek az élet 
alapjába. Ezért kérdezem ki és honnan való vagy, hogy azután tudjam kivel 
van dolgom! 

Lamek erre jól végignézte Mathaelt és szilárd hangon mondotta: - halljad 
te Keletről való, s különben bölcs férfiú, ez a kérdés semmiképpen sem válik 
dicsőségedre. Az én nagy városomban Hanokban csak a legalantasabb az 
utcák tisztogatásával foglalkozó söpredéket kérdezik így, amely eddig még 
emberi származásáról is alig tudott valamit. 

Az igazi bölcsnek véleményem szerint tudnia kellene, hogy élőlényeket, 
főleg ha Énok barátságos társaságában vannak, sőt vele beszélnek, valamivel 
többre kell becsülni, mint az emberszabású majmokat! Ez úgy látszik, még 
hiányzik a te bölcsességedből, másként nem így kérdeztél volna meg engem. 

Azt tanácsolom neked, ismerd meg először jól önmagadat, s csak azután 
próbálkozz meg velem. Így már az is érthető előttem, miért viselkedsz a 
mennyei Purisztával szemben annyira szélsőségesen, egyszer izzóan, mint a 
folyó érc, ha ugyan már láttál ilyesmit, máskor pedig olyan hidegen, mint egy 
jégtömb, mert a szent életközépút az Isten iránti szeretetben még teljesen 
idegennek tűnik fel előtted! Puriszta pedig tiszta, mint az arany, feltéve, hogy 
ismered az aranyat! 

Eddig még annyira dőre vagy, hogy alig van sejtelmed arról, miként szokta 
Isten az embereket nevelni! Ezért tanácsolom neked Istenem, s a te Istened 


nevében, menj és ismerd meg önmagadat, azután jöjj csak hozzám a rendkívül 
kicsiny Lamekhez, aki azonban úgy látszik, mégis több valamilyen majomnál! 
Érts meg engem! 
142. Fejezet A megszégyenített Mathael 
távozását Énok 
megakadályozza. Énok 
beszéde a nők lényiségéről 

E szavakból Mathael mindjárt meggyőződött arról, kivel van dolga. 
Megijedt tehát Lamek előtt, s mindjárt el is akart távozni, mert titkon meg volt 
győződve, hogy ezt a leckét Énoknak köszönheti. Azon kívül szégyenkezett 
is, hogy mennyire pórul járt bölcsességével az atyák és Puriszta előtt. Az ajtó 
felé tartva Énok reászólt: Mathael, így senki sem hagyja el azt a társaságot, 
mint amilyen a miénk! 

Azt semmiképpen sem akarom, felelte Mathael, de a csípős nyelvű Lamek 
reám parancsolt, távozzam és ismerjem meg jól önmagamat! Mi dőreség lehet 
tehát abban, hogy ha követem az ilyen hatalmas bölcsnek a tanácsát? Vagy 
talán másként kell ezt értelmezni? 

Mathael, szólt Énok, úgy látszik nagy önhitség, tölt el téged, mivel az Úr a 
nők iránti szeretetről beszélt veled. Ha egy könnyelmű elvakult nő lennél, aki 
testi vágyainak kielégítését tartja elsősorban maga előtt, akkor nem törődnék 
ostobaságoddal. 

Azt a nőt, aki egyedül Őt szereti minden világi vágyakozás nélkül, azt az 
Úr befogadja, a karján hordozza, s vezeti el boldog rendeltetéséhez. Azt a nőt, 
azonban akiben még világi ostobaság, érzékiség rejlik, szabadon hagyja az Úr, 
miként az erdők vadjait, s nem törődik vele. Az ilyen nőn, alig is lehet 
segíteni. Könnyen a paráználkodásba süllyed, számos példát láttunk erre az 
északi vidéken, s tudjuk hogy az ilyen nőt, aki a világi örömök miatt az Úrtól 
elfordult, csak egy csoda mentheti meg a teljes pusztulástól. 

Lásd ez az Úr véleménye a nők nagy könnyelműségéről, s egyben az én 
véleményem is. Te azonban nem nő, hanem egy isteni ígérettel eltöltött férfiú 
vagy, ezért nem engedhetem meg, hogy elszaladj innen, mint egy zabolátlan 
nő, hanem azt kell mondanom: 

Mathael maradj itt! Ismerd fel az atyák világosságában ostobaságodat és 
becsüld meg Lamek bölcsességét. Az Úr többször étkezett Lamek asztalánál 
és derekas tanítványa az Úrnak. Engem és Lameket egyazon tisztségre rendelt 
ki az Úr, ezért nyugodtan meghallgathatod őt! 

Fordulj tehát vissza és menj hozzá, de úgy, mint Isten erősen próbára tett 
barátjához, s mindjárt kevésbé csípősnek találod őt! 

Mathael erre visszafordult, s követte Énok tanácsát. 

143. Fejezet Lamek és Mathael 
beszélgetése. Lamek bölcs 


beszéde a sértés igazi 


lényegéről. A 
megengesztelődött Mathael 
tanácsot kér Lamektől 


Mathael erre visszament Lamekhez, hogy elnézését kérje hibájáért, de 
Lamek ebben megelőzte, s így szólt: Mathael, olvasom, miért jöttél hozzám, 
de háromszoros okból nem fogadhatom el bocsánatkérésedet. 

Először azért nem, mivel a legkevésbé sem sértettél meg engem, de miként 
is tehetted volna meg ezt, mikor velem együtt te is az Atya szeretetét 
hordozod szívedben. 

Másodszor azért nem, mivel az Istenben élő igaz ember sohasem érezheti 
magát megsértve testvérei által, mert minden sértés mögött úgy a sértő, mint a 
sértett részéről egyaránt nagy gőg rejlik. Hogy pedig mi az Úr véleménye a 
gőg felől, azt bizonyára sokkal jobban tudod, mint én! A harmadik ok az, 
hogy csodálatos teljességben látom benned az Úr ígéretét, mögötte pedig Isten 
irgalmának végtelen nagy áradatát! 

Ha tehát az Úr ilyen ígéretekkel töltött el egy embert, hogyan érezhetné 
magát egy hozzám hasonló felébresztett ember, Isten végtelen irgalmából, 
kegyelméből megsértettnek? 

Látom, mit akarsz nekem mondani, s mindjárt válaszolok is: testvérem 
kissé tévesen fogtad fel előbbi szavaimat, mert annak, hogy furcsa kérdésedre 
adott feleletem úgy hangzott, mintha megsértett volna, egészen más oka van. 
Szándékosan adtam válaszomnak ilyen látszatot, mert reád nézve káros hatású 
gőgöt fedeztem fel benned, s ez semmiképpen sem illett a téged eltöltő 
szentséges ígérethez. 

Azért kissé meg akartalak téged alázni, de nem önmagam miatt, hanem 
csupán igazi, őszinte testvéri szeretetből, önmagad miatt. Ebből láthatod, hogy 
nem is tudnál engem megsérteni. A bennem lakozó isteni szeretet szikrácskája 
lehetetlenné teszi, hogy valaki megsértse, vagy elkeserítse szívemet, te pedig 
legkevésbé, mert éppen veled akarom a szeretet és barátsági kapcsolatot 
megerősíteni! 

Szeretlek téged dicsőséges Mathael testvérem! Be tudnál-e engem, Káin 
egyik utódát szeretetedbe fogadni? 

Jöjj ide Lamek testvérem, szólt Mathael, a keblemre és győződj meg, hogy 
szívem egész hevével szeretlek téged! Minden másra el voltam készülve, csak 
arra nem, hogy ilyen dicsőséges embert és testvért ismerek fel benned! Most, 
hogy megismertelek, drágább vagy nekem a saját életemnél is. Biztos lehetsz 
abban, hogy szeretlek és mindig szeretni is foglak, mint legdrágább 
testvéremet! 

Mivel ilyennek ismertelek meg testvérem, légy a tanácsadóm Énok akarata 
szerint és segíts nekem az Úr tiszta szolgálóleányával való helyzetemet 
tisztázni! Tekintsem az Úr ígéretét csupán szelleminek, vagy egyben világilag 
is beteljesülőnek, vagy csupán próbának, az Úr részéről szellemem számára? 

Látom testvérem, te igazi világosságot juttatsz nekem, ebben a dologban. 


Az Úr legyen tehát szellemeddel! 
144. Fejezet Lamek elutasító válasza és jó 
tanács az Úrhoz való 
fordulásra. Az isteni és az 
emberi szó közötti 
különbségről 


Mathael e kívánságára Lamek így szólt: igen szeretett Mathael testvérem, 
teljesítem kívánságodat, amennyire gyenge erőmből telik. Te meg akarod 
ismerni a nők iránti szeretet lényegét, s meg akarod tudni, hányadán vagy az 
Úr ígéretével Purisztával kapcsolatban. Látom ezt a jó célt, mielőtt azonban 
egy szót is szólnék erről, egy nagyon fontos dologra figyelmeztetlek, s ez a 
következő: 

Én és te is, Istennek, mindnyájunk szeretetteljes Atyánk végtelen 
szeretetéhez és irgalmához ragaszkodunk, s tudjuk, hogy kellő időben 
mindenkinek kinyilatkoztatja magát, aki szíve minden szeretetével Hozzá 
fordulva, szilárdan bízik abban, hogy az Úr meghallgatja minden dolgában, 
amit igazi szeretettel és bizalommal tár Eléje. 

Azt kérdezem tőled, gondoltál-e erre a nagyon fontos körülményre 
szívedben? Mindjárt segítségedre lennék megismerésemmel, 
tapasztalataimmal, ha nem tudnám, hogy bűnt követünk el az Úr ellen, ha 
elébe vágnánk az Ő végtelen jóságának, szeretetének, kegyelmének, 
irgalmának! 

Az én véleményem tehát az, fordulj először ebben a dologban szeretettel, 
bizalommal az Úrhoz, a szentséges, szeretetteljes Atyához, s kérd Őt arra, 
amit tőlem szeretnél megtudni. Szilárdan meg vagyok győződve, hogy éppen 
ebben az ügyben, nem sokáig várat téged az Úr válaszával és szentséges 
akaratának kinyilatkoztatásával! 

Erre persze azt mondod szívedben, hogy az én szavam, valamint Énoké is 
teljesen isteni, mert mi sem beszélünk egyebet, mint amit Isten szelleme 
sugall nekünk! 

Az tagadhatatlanul igaz, kedves testvérem, én és Énok legnagyobb 
bűnösök lennénk, ha azt állítanánk, hogy önmagunkból beszélünk. 

De lásd kedves testvérünk, itt alig százlépésnyire folydogál a magaslati 
csodálatos barlangból eredő patak. Ízlelj meg néhány cseppet a forrásnál, s 
jobban megerősödsz és felfrissülsz, mintha itt, ahol a víz ősereje már elszállt 
egy jókora edénnyel innál belőle. 

Ugyanígy van ez az Úr szavaival. Nálam javarészt elvesztette éltető erejét, 
s úgy hangzik, mintha belőlem eredne, s a hallgatók számára elvesztette éltető 
erejét, már nincsen az a hatalmas meggyőző eleven ereje, mint számomra, aki 
az ősforrásból merítettem azt. 

Ezért azt tanácsolom neked, menj az ősforráshoz, amíg ez mindenki 
számára hozzáférhető, s egy cseppnyi többet használ majd neked, mint 
ezernyi az én ajkamról. Ha pedig nem találod meg az ősforrást, akkor szívesen 


segítek neked azt megkeresni! Az én tanácsom és tanításom csak a legutolsó 


legyen a te dolgodban! 
Kövesd tehát kedves testvérem ezt a tanácsomat. Úgy vélem ez az igazi! 
145. Fejezet Mathael várakozása az Ur 


szavára. Ádám bánatos 
Mathael miatt, Enok 
megnyugtató szavai 


Mathael Lamek beszédének mélységes jelentőségét felismerve, kiment egy 
elhagyott szabad helyre, ahol senki sem zavarta, s így elmélkedett: 

Itt maradok addig, amíg az Úr nem válaszol, s nem eszem és iszom addig 
semmit sem, amíg nem hallom az Úr szavát. Meg kell hallanom az Úr szavát, 
ha életembe kerülne is. De mit tegyek, hogy meghallgasson az Úr és 
kinyilatkoztassa magát, mint az ígéretnél is megtette. 

De már azt is tudom! Minden erőmből szeretni kezdem, s úgy rajongok 
Érette, mint egy elvakult szerelmes a lány előtt, akit feleségül szeretne venni! 
De mi lesz, ha az Úr mégsem hallgatna meg engem? Akkor lemondok az 
egész világról és ígéretéről is Purisztának mindenkorra hátat fordítok, s 
minden erőmből az Úrhoz fohászkodva imádom, dicsőítem, minden egyebet 
pedig úgy tekintek, mintha nem is létezne. 

Lelkemben komolyan és elevenen így szólok: Uram, most teljesen itt 
vagyok Előtted! Mindent elhagytam Éretted, cselekedj velem, amit akarsz, és 
én megnyugszom ebben. 

Mathael így határozott és pontosan így is cselekedett. Közben az egész nap 
eltelt, az egész társaság már régen megebédelt Puriszta kunyhójában, az 
épületes és tanulságos beszélgetés után Mathaelre is gondoltak, s Ádám így 
szólt Énokhoz: 

Nem tűnt fel neked, hogy Mathael még délelőtt kiment a kunyhóból, s 
mindeddig még nem tért vissza? Úgy látszik a folytonos leckéztetés kihozta 
sodrából, s valahol elrejtőzött, ezért aggódok miatta! 

Atyám, szólt Énok, ne aggodalmaskodj, mert az Úr irgalmasabb és 
körültekintőbb, mint mi valamennyien. Ő Mathael igazi tanítója és vezetője, s 
a legbiztosabb, legjobb, s legrövidebb úton vezeti őt célhoz! Nyugodt lehetsz 
tehát Mathael felől, mert végül komolyan elhatározta, hogy mindent még 
életét is feláldozza az Úr szeretetéért, irgalmáért, és kegyelméért! 

Külső érzékeink útján is csakhamar meggyőződhetünk arról miként jár el 
az Úr azokkal, akik, mindent feláldoznak Neki. Próbára teszi őket lelkierejük 
szerint, s fogadalmuk értékéhez képest. Ha azután megállták helyüket, 
egyszerre megjelenik, megnyílnak előttük az élet kapui. 

Ez történik majd Mathaellel is, ezért nyugodtan várjunk, s imádjuk Istent. 
Amen. 

Ádám erre megnyugodott, s az egész társaság a szabadba ment. Ádám úgy 
vélte ugyan jobb lenne hazatérni, a közelgő szabbat miatt Énok azonban így 
szólt, az Úr szabbatja az egész Földön mindenütt egyforma, tehát a szabadban 


is meg lehet ünnepelni! 
Adám ezzel megelégedett és megnyugodott. 
146. Fejezet Uranion, mint vendéglátó 
gazda. Mathael a magaslatra 
hívja Purisztát, Ádám 
kíváncsisága és üdvös 
ijedelme 


A szabadba érkezve, a kelet gyermekei fogadták a társaságot és egymással 
versenyezve, igyekeztek az atyákat ellátni. Az atyák azonban elhárították a 
fáradozásukat, s kijelentették, hogy az éjszakát náluk töltik, mégpedig az 
Uránion kunyhójában. 

Uránion erre el is rendelte gyermekeinek, hogy gyűjtsék össze mindenből a 
legjobbat és készítsenek jó vacsorát, amit a gyermekek pontosan teljesítettek 
is. 

Midőn Puriszta mindent elrendezett kunyhójában és Istent dicsőítette 
szívében, elindult a társaság után, hogy megtudakolja, készüljön-e elő a 
szabbati áldozat bemutatására kunyhójában, vagy a magaslaton akarják-e az 
atyák az áldozatot bemutatni. Alig nyitotta azonban ajkát szólásra, hogy ezt 
megkérdezze az atyáktól, ezt a felhívást hallotta keleti irányból: 

Puriszta, szívem szerelme! Jöjj ide az Uránion kunyhójától hatvanföldnyire 
emelkedő magaslatra, mert fontos dolgokat kell veled közölnöm! Ne kérdezd 
ki hívott, hanem jöjj és senki se kísérjen és kövessen, mert egyedül akarok 
veled beszélni! Ne félj, mert egy hajszálad sem görbül meg! 

Mivel ezt a felhívást az egész társaság is meghallotta, tehát Ádám is, Énok 
elé lépve így szólt: Dicsőség az Úrnak! Ezzel nagy kő esett le szívemről, mert 
ez Mathael hangja, így tehát él és nem érte semmi baj. De mi beszélni valója 
lehet ilyen késő este, egyedül Purisztával: 

Ez gyanúsnak tűnik fel előttem, mert lásd, ez a leányka erre szó nélkül 
elszaladt! Ezért utána kellene néznünk, mi dolga az én derék Mathaelemnek 
Purisztával? 

Ádám atyám, szólt Énok, más körülmények között szentséges kötelességük 
az atyáknak, hogy különösen a nemi érzékek ébredezésének idején ügyelni a 
leányaikra, ha titkos utakon járnak, mert szomorú példák igazolják az ilyen 
titkos utak következményeit, hiszen az észak gyermekei is az ilyen 
titkolódzások származékai. 

Most azonban más esettel állunk szemben. Ne aggódjunk tehát sem 
Mathael, sem Puriszta miatt, mert minden rendben lesz, helyette 
beszélgessünk inkább Lamekkel és társaival! 

Ádámot azonban ez nem nyugtatta meg, s ezért így szólt Énokhoz: Énok 
fiam, én nem értek egyet e szavaiddal! Mathael, valamint Puriszta sem még 
nem Isten angyala, s a kígyó is tevékenykedik még! Ezért úgy vélem, legalább 
titokban meg kellene figyelni, mi megy végbe közöttük! 

Atyám, felelte Énok, ha ennyire foglalkoztat téged ez a dolog, kémkedjél 


utánuk, de vigyázz, nehogy nagyon megrettenj ! 

Ádám ezzel sem engedte magát visszatartani, s elindult, hogy 
meggyőződjön mit művel Mathael és Puriszta. Alig haladt azonban túl 
Uránion kunyhóján, azt látta, hogy a magaslat körül lángok csapnak fel, s a 
magaslat lábánál dühös tigrisek serege tanyázik, s ezek Ádámot megpillantva 
ugrásra készültek. 

Ádám erre rémülten ugrott vissza, s a legnagyobb sietséggel igyekezett a 
társasághoz eljutni, ahol azután alig tudta elmondani, amit látott. 

147. Fejezet Énok beszéde az anyagi és 
szellemi valóságról. Ádám 
látomásának megfelelése 


Énok ekkor Ádámra helyezve kezeit, megerősítette őt, mire Ádám 
megkérdezte valóság, vagy csalóka jelenség volt e az, amit ő látott? 

Énok így felelt Ádámnak: atyám, minden attól függ, hogyan fogjuk fel ezt 
a dolgot! Kétféle valóság van, ugyanis anyagi és szellemi. Az anyagi csalóka 
a szellemihez képest, valamint a szellemi is az anyagi számára. A szellem 
számára azonban valóság a szellemi, miként az anyagi számára is az az anyagi 
a valóság. 

Azon múlik tehát, hogyan akarod ezt a jelenséget értelmezni! A magam 
részéről szelleminek tartom. 

Jól van, mondotta Ádám, ha te szelleminek tartod, akkor én is annak 
tartom. De mit jelent a külvilág számára? 

Ennek a jelenségnek a szellemi jelentősége, szólt Énok, a külső világ 
számára szóló jelentősége szinte első pillanatra kézzelfogható. 

A lángoló hegy a te szereteteddel telt és aggódó szívedet jelzi. A magaslat 
lábánál leselkedő dühös tigrisek a te könnyen lángra lobbanó haragodat, s ez 
késztetett téged, óh atyám arra, hogy kémkedj e kettő után, hogy nem látsz-e 
olyasmit, ami gyanúdat igazolná. 

Ezért is engedte meg az Úr, hogy beletekints saját bensődbe, milyen volt 
az akkor, midőn az Úr akaratával ellenkezve kémkedni akartál. Lásd atyám, 
ez az én véleményem. Ha neked más a véleményed, felcserélheted azzal, mert 
én senkire sem akarom a magamét reákényszeríteni, s reád, a földi atyánkra a 
legkevésbé! 

Igazad van Énok, szólt Ádám, bizonyára így jó, de ezt alig tudom 
megérteni, hogy a titeket kimondhatatlanul szerető szívemben egy egész 
tigriscsorda lakozik! 

Ha a tigrist, mint gyilkost tekinted, felelte Énok, akkor persze furcsa 
értelme van az én magyarázatomnak. Ha azonban a törvény szerinti 
irgalmatlan ítélkezésre magyarázod, akkor helyénvalók a tigrisek. A 
törvényben ugyanis már benne foglaltatik a kíméletlen ítélet, miként a 
tigris ben a kíméletlen gyilkossági vágy. Ebből a szempontból tehát úgy 
vélem, helyes volt az én véleményem. 

Igen, válaszolta Ádám, ebből a szempontból helyénvaló a véleményed. De 


most már hagyjuk ezt, s foglalkozzunk mással! 
148. Fejezet Kenán éneke az élet 
lényegéről. Ádám nyers 
bírálata erről. Énok 
megnyugtató szavai 


A társaság ezután különféle dolgokról, tárgyról beszélgetett, s közben 
Ádám felszólította Kenánt, a derék énekest, adjon valamit elő. Ezt Kenán 
szívesen megtette, mivel ahhoz jól értett. Ezúttal azonban kissé furcsa éneket 
adott elő, s ez nem nyerte meg Ádám tetszését. Az ének a következőképpen 
hangzott: 

Óh emberek, óh élet, ti igyekeztek ezt az életet örökké megtartani. 
Rejtelmes igyekezet ez! Élünk, de mégsem olyanok vagyunk, ahogyan itt 
élünk! Az élet semmi, s vele együtt mi is! 

Itt áll egy élő szellem. Mondjátok, kinek a szeme láthatja őt? Olyan 
gondolat-e, amely villámként tűnik el. Mondjátok, mi van a puszta 
gondolattal, az önmagát megtalált szellemmel a végtelen térségben! 
Mondjátok, nem mulandó és elröppenő és soha vissza nem térő? 

Mi az emberek és a dolgok halála? Miféle hatása van a halálnak. 
Megsemmisülök a test halálában, vagy megmarad még valami belőlem a 
szellemben? De mi vagyok én szellemben? Gondolkozó semmiség, minden 
érzék számára észlelhetetlen! Vagy olyan világosság vagyok, amelyet senki 
szeme sem láthat, még a saját szemem sem? 

Elátkoznám ezt a hamis életet, s ezt az órát, midőn szabadon gondolkozva 
beléptem az életbe! Miért kellett létrejönnöm, hogy nyomtalanul újra 
megsemmisüljek? Óh nyomorult élet, kegyetlen gyötrelem önmagamnak! 
Éreznem, gondolkoznom kell, mintha valami volnék, és élnem kell, hogy 
ezután fájdalmasan újra megsemmisüljek! Óh nyomorult élet! 

Minden elröppenő gondolat azt mondja, a szellem halandó, s úgy elröppen, 
mint a gondolat, s mi maradna akkor meg a szellemből? Ha pedig valóban ez 
örök életre vagyok hivatva, miért kell akkor először meghalnom ezen a 
tarkabarka világon, miért kell elválnom kedvessé vált testemtől? Óh te 
nyomorult élet, érzékeim csúfos megcsalatása! Miért is kell nekem itt élni? 

Ádám erre felugrott és indulatosan mondta: Fiam, elég volt ebből az üres 
és rajongó fecsegésből! Az efféle énekkel vonulj el legközelebb az erdőbe, s 
ott add elő a medvéknek, farkasoknak, tigriseknek, oroszlánoknak, hiénáknak! 
Ezeknek erős fogaik és erős emésztőszerveik vannak, az embereket azonban 
mindenkor kíméld meg az ilyesmitől! 

Ha már olyan ostoba vagy, hogy nem tudod, mi az élet, a szellem, a lét, 
akkor kérdezd meg a mi bölcseinktől, s ők megmondják neked! Már teljesen 
elfelejtetted az Urat és fenséges tanításait, hogy most ilyen elcsépelt ócska 
dőreségekkel állsz elő? 

Hagyd atyám, szólt erre Énok, én tudom miért énekelt így Kenán atya! Ez 
az Úr akarata volt, s hogy az Úr miért akarta ezt, az majd később kiderül! 


Kenán nem azért énekelt így, mivel ez benne rejlik, hanem arról énekelt, ami 
még másokban lappang, lásd ez az oka annak, amiért így énekelt. 
A többit majd a következményekből tudjuk! 
149. Fejezet A megsértődött Ádám dőre 
szándéka, hogy mindenkitől 
visszavonuljon 


Énok szavaival Ádám semmiképpen sem volt megelégedve, mert magában 
meg volt győződve arról, hogy Énok reá célzott ezúttal. Ezért így szólt 
Énokhoz: fiam, te bölcsen beszélsz ugyan, de szavaid mégsem kellemesek, 
főleg pedig számomra. Mondd meg nekem, miért vonatkoztatsz te minden 
kifogásolható dolgot leplezetten ugyan, de mégis reám? 

Miért kell nekem, mint a Föld első emberének mindnyájatokat forrón 
szerető atyjának úgyszólván általános bűnbak gyanánt szerepelnem? Ha az Úr 
akaratából valami mondanivalód van nekem, mondd meg nekem nyíltan, 
leplezetlenül, vagy tartsd meg mindaddig magadban, míg négyszemközt 
mondhatod meg nekem! Másként azonban hallgass és ne tüntess fel 
gyanúsnak összes gyermekeim előtt! 

Lásd, én bizonyára minden erőmből, mindenekfelett szeretem Istent, 
Uramat, Teremtőmet, de ha személyesen jelen volna, Neki is megmondanám 
ugyanazt, amit most neked mondottam! 

Ha megtiltottam Kenán nyilvánvalóan dőre énekét, ezt teljesen jogosan 
tettem, de az a megjegyzésed, hogy Kenánnak erről kellett énekelnie, ami nem 
benne, hanem valószínűleg csak bennem rejlik, ez még akkor is igazságtalan, 
ha az Úr sugallta volna, szívemmel, szellememmel szemben. 

Ezt mondom neked, ezentúl visszavonulok tőletek és csakis Sét fiammal 
maradok kapcsolatban, ti pedig tehettek az Úr nevében, amit akartok! 
Kíméljétek meg ezután házamat, s ajtaja idegen legyen számotokra! 

Sét fiam, kísérj engem Évával együtt haza, a magaslatra, mert látom, hogy 
jelenlétem terhes kezd lenni gyermekeimnek! 

Erre mindnyájan elszomorodtak, Énok pedig igyekezett Ádám nagy 
tévedésére rámutatni. Ádám azonban félbeszakította mondván: tudom mit 
jelent mindaz, s ezentúl nem leszek a te bűnnel terhelt tanítványod! Te 
leckéztettél meg engem Purisztáért való jogos aggodalmam miatt, ugyan 
megszépítettél kissé, de teljesen nem vetted le rólam! 

De ha mindezt el is nézném, az a durva figyelmetlenséged mélységesen 
sérti szívemet, és teljesen elfordítja tőled, hogy mint az Úr egyedüli főpapja 
nem láttad be előre, hogy szavaid milyen fájdalmasan érintik szívemet! Azért 
egy szót sem akarok hallani tőled! Maradj meg olyannak, amilyen vagy, de 
házam idegen legyen számodra, velem együtt! Kísérj most el engem. Amen. 

Ádám ezzel indulni akart, de mindenki körülfogta, s kérte maradjon, 
hallgassa meg a síró Énokot, s az ugyancsak síró síkságbeli Lameket! Ez 
megindította Ádámot, s maradt, de Énokot nem akarta hallani, hanem inkább 
Lameket. 


150. Fejezet Lamek csillapító szavai 
Ádámhoz. A szokás 
hatalmáról és a szellemi 
felrázás áldásáról. 
Gyengeségeink célja 


Midőn Lamek ezt hallotta, a kissé megbékült Ádámtól, hozzá lépett, s így 
szólt: A Föld embereinek fennkölt atyja! Igaz vagy Isten előtt és előttünk, s 
gyermekeid előtt, s nem is élhet olyan ember az egész Földön, aki nem 
ismerné fel a te nagy szeretetedet, amellyel annak dicsőségére nevelted őket, 
aki neked adta azokat! 

Amint az imént észrevettem, minden jóval el vagy ugyan telve, de 
gyermekeid gyengeségeinek alapja is benned rejlik, s a te erős próbára tett 
lelked sem mentes minden előítélettől! 

Bocsáss meg nekem, ha őszintén megvallom, hogy Kenán éneke 
elsősorban nekem szólt, Énok pedig a Kenánt védelmező beszédében 
határozottan reámutatott arra, mennyi lappang még bennem a tisztulatlan 
bölcsességemből! Énok bölcs tanácsára megvizsgáltam magamat, s ennek 
során magam is meggyőződtem arról, hogy a régi szokás úgyszólván egy 
fémből készült öltöny, amelyet nem könnyű levetni, mivel szinte rá van 
kovácsolva a testre. 

Lásd, ezt tartalmazta Kenán beszéde, valamint Énok magyarázata, annak 
igazságáért életemmel felelek, ha azt követelnék tőlem! Hogy azután ez a 
dolog mást is érintett, azt viszont természetesnek találom, mivel bizonyos 
tekintetben mindnyájan gyengéknek vagyunk nevezhetők, s ezért az ilyen 
lelki felrázást semmiképpen sem tartom feleslegesnek. 

Ezáltal ugyanis sokan felismerik gyengeségeiket és szépszerével meg is 
szabadulhatnak azoktól, míg másként életük végéig hordozzák ezeket 
magukkal. Az Úr próbatétel miatt juttatta a gyengeségeket az embernek, s 
azok legyőzésével szerezzük meg szellemi szabadságunkat. A gyengeségeket, 
mint lényiségünk tökéletlen részeit szándékosan adta nekünk az Úr, hogy 
azokat önállóan tökéletesítve, szellemünk isteni hasonlóságát magunk 
erősítsük meg, s így magunk alapozzuk meg igazi szabad, örök életünket. 

Ha tehát folytonosan elleplezve hordozzuk magunkban gyengeségeinket, 
akkor csak önmagunknak ártunk ezzel, s magunk vagyunk bűnösök abban, ha 
végül belepusztulunk azokba. Ezért Ádám atyánk bocsásd meg Énoknak, 
Kenánnak és nekem is, ha valamiképpen megbántottunk volna! 

Lamek e szavaira Ádám teljesen megbékélt és továbbra is hallani akarta 
Lameket. 

151. Fejezet Énok szomorú, de igaz 
jövendölése, s szelíd és 

komoly intelme Ádámhoz. 

Ádám sikertelen kísérlete 


önmagának igazolására 


Énok ekkor Ádámhoz fordulva így szólt: Ádám atyám, már sok mindent 
hallottam tőled, de a házadtól, ajtódtól való eltiltást még nem hallottam tőled 
eddig! 

Mennyivel boldogabbak lennének utódjaink, ha ez nem hangzott volna el 
lelkedből. Amit te, mint a Föld első embere cselekedsz itt, ezt a későbbi 
időkben számos gyermeked is megcselekszi. Azt mondom neked szívemből, s 
az Úr szelleméből, amit te most életed alapjából kimondottál, azt gyermekeid 
majd olyként cselekszik meg, hogy az a förtelmek förtelme lesz az Úr előtt! 

Miként te előzőleg elutasítottad magadtól az Úr szelleméből eredő 
szavaimat, ugyanúgy járnak majd el utódaink az Isten szellemével eltöltött 
tanítóikkal, s azok előtt hódolnak meg, akik a világ szellemét hirdetik nekik! 

Amiért Sét atya kivételével mindenki elől el akartad magadat zárni, ezért a 
hatalom birtokosai kegyetlenül fognak a népek felett uralkodni. Az ilyen 
uralkodóházak teljesen elzárkóznak majd a népek elől és életének 
kockáztatása nélkül senki sem merészel közeledni hozzájuk. 

Mindez pedig a te mostani életkorod fele idejének leteltekor be fog 
következni, s a mostani földi életkorod hatszoros ideje után hasonlatos lesz a 
helyzet a sündisznó bőréhez, amelynek egyik tüske a másik ellen meredezik. 
Ennél többet nem kell mondanom. 

Óh atyám! Miért vagy te ilyen, s miért nem tudod kivetni magadból a gőg 
hajtásait? Lásd, ha én beszélek és cselekszek, akkor ez nem önmagamból 
történik, hanem az Úrból, aki mindnyájatok előtt hívott el engem erre! Ha 
tehát az én szavam az Úr szava, miért vonakodsz annak követésétől? 

Ádámot nagyon megdöbbentették Énok szavai, s így szólt: Óh Énok, te 
Isten bölcse! Milyen súlyos dolgokat mondottál nekem. Ha tudtam volna, 
hogy az Úr szelleme szólalt meg rajtad keresztül, nem beszéltem volna így! 
Te azonban nem tudattad ezt velem, s ezért úgy véltem, némi gőg szólal meg 
belőled, s ezt el akartam távolítani belőled. 

Ezentúl tudatnod kellene Isten szelleméből vagy magadból beszélsz-e, 
akkor ahhoz igazodok mindenkor! Mondd meg, nem lehet azon változtatni, 
amit előbbi veled szembeni viselkedésem miatt jövendöltél meg? 

Az Úr erre így szólott Énok ajkáról, mindenki számára hallhatóan. Ha 
csupán Énokot róttad volna meg, nem lennének beszédednek következményei. 

Te azonban azt mondottad, hogy még az Én részemről is visszautasítanád 
az ilyen szavakat! Ezért még következmények származnak szavaidból, mert 
minden Hozzám intézett szó véghez vitt műhöz hasonlatos, s többé el nem 
tüntethető! Megérted ezt? 

Óh Ádám, Ádám, milyen súlyos terheket fogsz te még Reám hárítani. 

Ádám csak ekkor ismerte fel teljesen, mit cselekedett és elszomorodott. 

Énok azonban így szólt: vigasztalódj, az Úr ezt az új terhet is levette már 
rólad és a saját vállára vette! Légy tehát vidám és adj hálát az Úrnak. Amen. 


152. Fejezet Ádám és Éva megzavart 


nyugalma Uránion 
kunyhójában. Adám 
kíváncsiságát Eva megfékezi 


Miután Ádám megnyugodott és minden a régi rendben tért vissza, Ádám 
így szólt: gyermekek, én fáradt vagyok, tagjaim pihenés után vágyakoznak, 
ezért lepihenek, Uránion, vezess engem és Évát nyugvóhelyeinkre. 

Ti, gyermekek ébren maradhattok, amíg akartok, ne zavartassátok 
magatokat miattam. Fogadjátok tehát áldásomat! 

Ádám ezzel megáldotta gyermekeit és Évával együtt nyugalomra tért. Alig 
helyezkedett el azonban Uránion tágas lakásának legjobb helyén az éjszakai 
nyugalomra, Puriszta, Mathael és két idegen lépett be Uránion kunyhójába, 
mire az egész, még ébren lévő társaság hangosan örvendezett. 

Midőn Ádám a társaság nagy örvendezését észrevette fekvőhelyéről, így 
szólt magában: mi történhetett itt? Mindenfelől üdvözléseket hallok, tehát 
biztosan valami rendkívüli történt! Ha felkelek, s odamegyek hozzájuk, úgy 
tűnik fel, mintha kíváncsiskodnék, ha pedig nem megyek oda, akkor egész 
éjszaka nyugtalankodok, s nem pihentethetem tagjaimat. 

De mind jobban örvendeznek, ujjonganak a gyermekek, felkelek, hogy 
megtudjam, mi megy ott végbe! 

Ádám ezzel felkelt fekhelyéről, mire Éva megkérdezte mi a szándéka? 

Ádám erre rámutatott az örvendező társaságra, s ezt mondotta, meg tudni 
ennek az okát! 

Hadd örvendezzenek az Úr nevében, felelte erre Éva, mi pedig maradjunk 
itt, ahol vagyunk. Másként még azt mondhatnák kíváncsibbak vagyunk a 
kisgyermekeknél. Ha valami fontos dologról van szó, úgyis megtudjuk a kellő 
időben, ha pedig semmi különös dolog sem történik, akkor nem is kell 
tudnunk róla! Az Úr akarata legyen mindenkor a miénk is! 

Ádám belenyugodott ebbe, s fekhelyén maradt. Ekkor azonban fáklyát 
gyújtottak, dicsőítő énekek hangzottak, s nappali világosság töltötte be az 
egész kunyhót. 

A kíváncsi Ádám ezt már nem bírta elviselni, s így szólt Évához. Most már 
úgyis vége a nyugalmamnak felkelek tehát, és megnézem, mi van a 
gyermekekkel! 

Éva azonban így szólt, már nincs messze a reggel pihenj, tehát még néhány 
órát, azután majd felkelhetsz, s megtudod mi történt! Hogyan lesz az akkor, 
ha az Úr elszólít majd bennünket a Földről? Akkor is a kíváncsiság vonz majd 
bennünket a világhoz és gyermekeihez? 

Éva e szavaira Ádám fekhelyén maradt, mert megnyugodott felesége 
bölcsességében. Közben azonban mindinkább megtelt a kunyhó és 
mindinkább világosabb és élénkebb lett. Ádám erre már nem tudott 
megmaradni fekhelyén. 


153. Fejezet Éva és Ádám felkel a 
fekhelyéről. Énok 
felvilágosítja őket az 
újonnan érkezett 
vendégekről. Mathael 
feleségével Purisztával. A két 
mennyei vendég. Az Úr 
mélységes értelmű szavai 
Ádámhoz 


Éva még ekkor is vissza akarta Ádámot tartani, de Ádám így szólt: Halljad 
asszony! Ha itt maradnék, s ha most éppen maga az Úr jött volna el a 
gyermekekhez? Mi lenne akkor? Akkor is tovább kellene pihennünk? 

Ha az Úr van itt a gyermekeknél, felelte Éva, akkor persze szó sem lehet 
pihenésről, sem nappal, sem éjjel. Akkor én sem várok reggelig, hanem veled 
együtt azonnal felkelek! 

Erre mindketten felkeltek, s a társasághoz léptek. Énok Ádámhoz ment, s 
így szólt: Ádám atyám, most nem hagytunk téged nyugodni, de ezúttal nem 
tehettünk másként! Lásd, ott áll Mathael, most már feleségével Purisztával 
egyesítve az Úr által. 

Mi sem tehetünk tehát egyebet, minthogy osztozunk a gyermek és testvér 
örömében, akit a minden szeretet és szentséges Atya maga keresett fel és 
vezette hozzá az igazi feleséget, akkor, midőn lemondott róla szívében és az 
örök Atyának áldozta fel! 

Ádám könnyekig meghatódott Énok e szavaira és az eléje táruló látványon. 
El sem fordította tekintetét az új párról és megáldotta szívében. Közben 
észrevett két idegen vendéget is az új pár mellett, s nem tudta kicsodák azok. 

Énok ezt észrevette, s felszólítás nélkül is így szólt Ádámhoz: Atyám 
látom, szeretnéd tudni kik ők, és honnan jöttek! Rögtön meg is mondom 
neked, hogy a te szíved is örömmel teljen meg! Lásd, atyám, az aki Puriszta 
mellett ül - maga az Úr! Aki Mathael mellett ül, az pedig Zurielnek, Geméla 
atyjának szelleme. Geméla az Úr baloldalán ül, mellette az ő Lamekje. 

Most tehát két olyan házaspárt látsz, akinek gyermekei már egy új Földre 
lépnek! 

Énok e szavai úgy megrendítették Ádámot és Évát, hogy mindketten sírtak, 
s örömükben, bánatukban beszélni sem voltak képesek, és ekkor az Úr felállt, 
s így szólt: Ádám lépj közelebb Hozzám! 

Ádám ekkor az Úr elé lépett, mire az Úr így szólt hozzá, Ádám! Ha 
egyedül leszel, s Én a halál sötétségében jövök el hozzád, felismersz-e Engem 
az éjszakában? Felismersz-e ha felébresztelek mély álmodból, s ha azt 
mondom: Ádám kellj fel, jöjj és élj! 

Felismersz-e Engem egy új Földön, egy új Mennyben, ha ez a Föld, s ez a 
Menny úgy szertefoszlik, mint egy elviselt ruha? 


Ádám hatalmasan megrendülve kérdezte: Óh Uram és Atyám, mi ez? 
Mikor következik ez be? 

Tekints ide, s tekints oda, szólt az Úr, már előtted is van! Az 
örökkévalóság megremeg, s a végtelenség reszket Előttem, mert most őrt 
rendelek ki, s ennek kardja harcoljon azzal, ami élettelen! 

Ádám erre földig hajolt az Úr előtt mondván: - Uram milyen szavakat 
beszélsz? Ki foghatja fel azok értelmét? 

Az idők ideje majd felfogja, szólt az Úr, s azok is, akik belőled valók. Te 
azonban pihenni fogsz, s mindaddig nem érted meg és ismered fel mindezt, 

154. Fejezet Az Ur búcsúbeszéde. Lamek 
király övéivel visszatér 
Hanokba. Az igazi 
aranykorszak 


Az Úr ezután az összes jelenlévő gyermekekhez fordulva így szólt: - 
Gyermekek, a magaslatot, s a síkságot is egyaránt rendbe hoztam és jól 
járható utakról is gondoskodtam, hogy összejöhessetek, s egymást mindenben 
segíthessétek. 

Két hónappal hosszabb időn át személyesen tanítottalak benneteket, hogy 
Engem, mint igazi Isteneteket, Atyátokat felismerjetek, s megtaláljátok 
Bennem a szellem örök életét, s ebben az életben minden szeretetet, 
bölcsességet, hatalmat, hogy ezek segélyével az összes dolgokat 
szolgálatotokba állíthassátok. 

Sokan közületek már a szellem életében élnek, s ezek már felismerik 
minden dolog bölcs felhasználását. A síkságról is számosan útban vannak 
ehhez az élethez, és csak kevesen vannak olyanok, akik még nem tudják, 
miként jussanak el a szellem életéhez! 

Ezért többeket közületek már felébresztettem, hogy azok vezessék el a 
gyengéket és a vakokat a helyes útra. Törvényt nem adtam nektek, hanem reá 
mutattam arra, hogy az Irántam való szeretetben ugyanolyan szabadok 
vagytok, mint amilyen Én, a ti Istenetek, Uratok, Teremtőtök, s Atyátok 
vagyok örökkévalóságok óta! 

Biztosítalak titeket arról is, hogy aki tökéletesen az Irántam való 
szeretetben él, az sohasem érzi, látja, ízleli meg a test halálát, hanem úgy tér át 
a szellem tökéletes örök életébe, mint az itt jelenlévő Zuriel, valamint Sehel és 
Pura. 

Feltártam előttetek az igazi élet végtelen előnyeit, s egyben az Én örök 
rendemmel ellentétes élet nagy hátrányait is! Mindezt közvetlenül Tőlem, az 
Úrtól hallottátok és fogadtátok szívetekbe, tehát sohasem kételkedhettek a 
Tőlem hallottak igazságában! 

Így tehát most már mindennel el vagytok látva, s nem mondhatjátok 
Atyánk, add meg nekünk még ezt, vagy azt! Mivel tehát most már nemcsak 
időlegesen, hanem az örökkévalóságra is gondoskodva van rólatok, 


maradjatok meg ebben az állapotban, s ne vágyakozzatok a világ hiú dolgai 
után, mert azokkal a régi romlás és a halál jár együtt, s akkor okoztok Nekem 
további fáradozást! 

Ha azonban önhatalmúlag kiléptek az Én rendemből a bennetek rejlő világ 
miatt, haszonlesésből uralkodni akartok egymás felett, akkor elfordítom 
tőletek arculatomat, s ti belesüllyedtek a testi vágyak, a fajtalanság, a 
paráználkodás, a házasságtörés mocsarába, s hogy akkor mire mentek, azt a 
keserű és gonosz következményekből fogjátok tapasztalni! 

Ennél többet nem is kell nektek mondanom. Mivel tehát minden a 
legnagyobb rendben van, megáldalak benneteket, s azt mondom: - szeretetem 
maradjon bennetek, köztetek időlegesen és örökké! Amen. 

Az Úr erre Zuriellel együtt láthatatlanná vált. Az egész társaság pedig 
dicsőítette és magasztalta Istent, s így ünnepelte meg a szabbatot. Ugyanígy 
ment ez végbe a magaslaton is. 

155. Fejezet Az első egyház, s az emberek 
későbbi romlása. Ádám 
búcsúszavai, végrendelkezése 
és halála 


A magaslat és a síkság közötti szakadék tehát megszűnt, s az emberek 
egyaránt gazdagodtak mindenféle ismeretben, tudásban. Minden az ember 
teljes akarata következtében, akadálytalanul tevékenykedhetett. Így jött létre 
Isten tökéletes megismerése alapján az első egyház, s ebben minden ember 
megtalálhatta az Isten iránti szeretetben a szellem benső világát. 

Amíg az első ősatyák életben voltak, addig minden jó volt, midőn azonban 
egyik a másik után elhalt, sajnos más helyzet állott elő. Mindinkább a világi 
jutott túlsúlyra, s a szellemi háttérbe szorult. Csakhamar láthattunk teljesen 
elanyagiasodott embereket, akik alig tudtak többet a szellemről a mai idők 
embereinél, s ezért nem is vezettették magukat a szellem által. 

A kígyó emellett annyira gondoskodott kárhozatos áldásáról, a Földről, 
hogy minden bőségesen termett, s az csakhamar elkényeztette az embereket, 
úgy hogy henyélőkké és semmittevőkké váltak. A további események még 
világosabban tárják fel mindezt, mindenki szeme elé. 

Midőn Ádám 930-ik életévét betöltötte, magához hivatta a főtörzs 
gyermekeit, s így szólt: Gyermekeim! Betöltöttem 930-ik életévemet a 
Földön, s elgyengültem, elfáradtam. 

Ezért arra kértem Istenemet, s a ti Isteneteket, erősítsem meg, vagy 
szólítson el a Földről, miként nagy kinyilatkoztatása idején Zurielt, Sehelt és 
Purát is Magához vette. Midőn így kértem az Urat, azt mondotta nekem: 
Halljad Ádám! Megmértem idődet és betöltöttnek találtam. Ezért 
meghallgatom kérésedet, s elszólítalak a Földről, mely már ugyancsak 
elfárasztotta lábaidat. 

Te azonban nem hagyhatod el a Földet úgy, mint az általad említett három, 
mert te vétkeztél testben! Testedet tehát vissza kell adni a földnek, amiből 


vétetett, hogy a kígyó is visszanyerje belőled azt, ami az övé. 

Lelkedet szellemeddel együtt elválasztom testedtől, s elvezetem arra a 
helyre, ahol szíved nyugalmában szemlélheted az Én irgalmamat! Egy angyalt 
küldök hozzád, s ő választ el téged testedtől, még a mai napon. Mivel azok, 
akik bűnt követtek el, ugyanígy válnak majd meg testüktől, mert mikor általad 
származott át a bűn e világra, gyermekeidre, ugyanúgy kell testben 
meghalniuk is, mint neked. Amen! 

Ezt mondotta nekem az Úr, tehát ez az én földi létem utolsó napja, mivel 
ez az Úr akarata! Anyátok Éva még életben marad egy ideig. Tartsátok őt 
tiszteletben, gondoskodjatok róla, amíg az Úr el nem szólítja. 

Lakásomat mindazzal, ami benne van, neked adom át Énok, s az 
anyátokról való gondoskodást elsősorban reád bízom! Minden földet neked 
adok át Seth, valamint azok termését. Ezért mindazokról gondoskodnod kell, 
akik a kunyhóban fognak lakni, mert lakásom a főpap tulajdonába megy át, s 
őt a föld termésének tizedrésze illeti meg. 

Testemet, Énok, Járed, Matusála és Lamek temesse el titkon egy olyan 
helyre, amelyről kívülük soha se tudhasson meg senki semmit, nehogy esetleg 
odajárjanak a gyermekek, és isteni imádatban részesítsék azt a helyet. Az Úr 
akarata ez és az enyém is. Eszerint cselekedjetek. Amen. 

Ádám ezután megáldotta a főtörzs-gyermekeket, s általuk az egész 
emberiséget, majd lehajtotta fejét és meghalt. - A gyermekek pedig 
megszaggatták erre ruhájukat, sírtak és egy évig gyászolták. Ádámot egy 
magas hegyen temették el, s a négyen kívül, akik eltemették senki sem tudta 
temetkezési helyét. 

Énok, Ádám házába vonult be, ott élt feleségével, gyermekeivel, és 
gondoskodott Éváról, aki még harminc évig élt Ádám halála után. Így tehát 
mindenben eleget tettek Ádám végakaratának. 

156. Fejezet Ádám elhunytának 
gyászolása. Éva növekvő 
tekintélye. Éva halála 


Midőn a síkságbeli világi gyermekek hírül vették Ádám halálát, ők is 
mélységesen gyászolták, s három napig böjtöltek. Lamek, aki ekkor még 
sokáig hűséges maradt, hírnököket küldött mindenfelé és minden akkor 
hozzáférhető népnek kihirdette Ádám halálát. 

Ahová csak eljutott a híradás, mindenütt mélységesen gyászolták, 
siránkoztak, az ősatya elvesztése miatt. Éva tekintélye azonban nagyon 
emelkedett, s gyakran seregestől vonultak fel az emberek a magaslatra, hogy 
az ősanyát láthassák és üdvözölhessék. Még Sihin (Kína) küldöttei is 
megjelentek a magaslaton, s meglátogatták Évát, miután hírül vették Ádám 
elhalálozását. 

Káin utódai Afrikában és a meduhoditák Japánban nem szereztek erről 
tudomást, mert az a két nép teljesen el volt akkoriban választva a szárazföld 
lakóitól. Éva minden vigasztalás ellenére is bánatos maradt élete végéig, mert 


még Énok vigasztaló szavai sem tudták enyhíteni szívét. Csupán Seth volt 
hatással Éva szívére, mert kezdettől fogva kedvence volt, mivel arcában, 
alakjában, s beszédében is tökéletesen Ádámra hasonlított. 

Így telt el a hátralévő 30 év a jó rend keretén belül. Ezzel betelt Éva 
életének mértéke, s az Úr elszólította őt. Három nappal Éva halála előtt, 
midőn Seth, Járed, Énok, Matusála és Lamek vették körül a már nagyon 
elgyengült ősanyát, az Úr engedélyével Ádám szelleme jelent meg a 
kunyhóban, s így szólt: 

Megáldalak titeket gyermekeim! Béke legyen veletek! Ne féljetek Ádám 
vagyok, aki titeket nemzett testben, a mindenható élő örök Isten kegyelméből! 

Látjátok, az Úr már harminc évvel ezelőtt irgalmas volt velem és most 
hűséges feleségemmel, Évával is irgalmas! Megváltja őt a Földtől, elfáradt, s 
elgyengült testétől, hogy ő is átkerüljön ide az én nyugalmi életemben, és 
velem együtt, mint szelíd bárány legelhessen Isten irgalmasságának 
megszentelt mezején! 

Engem Sehel szelleme szabadított meg testemtől, Évát azonban magam 
szabadítom meg földi terhétől és vezetem el ide, ahol én vagyok, hogy édes 
nyugalomban várjuk be azt a napot, amely az ígéret szerint úgy kel majd fel a 
Föld számára, mint a minden napok napja! 

Énok erre megkérdezte a szellemet: mikor viszed ezt véghez, és mi 
történjen azután anyánk testével? 

Nem én, hanem az Úr, felelte Ádám szelleme mától számított harmadik 
napon telik le a határidő. Hogy mi lesz azután a teendőd, azt, mint mindenkor, 
ezúttal is tudatja majd az Úr veled. 

Ádám szelleme ezzel eltűnt. Harmadnap azonban újra megjelent, de csakis 
Évának és Énoknak láthatóan. Éva ekkor megáldotta az összes jelenlévő 
gyermekeket, és Istent dicsőítette ezért a kegyelemért. Ádám szelleme pedig 
mindenki számára hallhatóan mondotta: Éva az én áldásommal egyesítve 
áldottad meg a gyermekeket! Az az Úr akarata, hogy te is hazatérj. Jöjj tehát 
karjaimba az Úr nevében! Amen. 

Éva erre holtan esett össze, szelleme lelkével együtt eltűnt Ádám 
szellemével és sohasem volt többé látható. Így hunyt el az ősanya, gyermekei 
körében. Ádám szellemi karjaiban egyesülve Ádámmal, ki elvezette őt az 
Úrban való nyugalomba. 

Éva testét az Úr akarata szerint ugyanazok, ugyanazon a helyen temették 
el, mint Ádámot, s ezt a helyet senkinek sem volt szabad megtudnia. 

Éva halála után is egy évig gyászolták őt és sokan nagyon jámbor életre 
tértek át ennek hatására. Különösen megrendítette Éva halála a nyugat lakóit, 
akik Abedámitáknak is nevezték magukat, mert Abedám Éva kedvence volt, s 
Évának mindene volt Abedám! 

Így fejeződött be Éva földi élete! 

157. Fejezet Az önmegtagadás terjedése a 
magaslat gyermekeinél. Sét 


halála és Noé születése. 


Énok és Lamek beszélgetése 
az emberek testi haláláról. 
Enok elszólítása az Ur által. 


Az emberek ezután hosszú ideig szinte élettelenek voltak, nem lelték 
örömüket az életben, hanem az után vágyakoztak, hogy lehetőleg mielőbb 
követhessék az ősszülőket. A világ megvetésében némelyek odáig jutottak, 
hogy öreg fügefák alatt, kicsiny kunyhóban száz éven át igazi remete életet 
folytattak, s nem mozdultak el a fa alól, amíg az ki nem száradt. 

Sok férfiú esküvel fogadta, hogy nem érint meg nőt, s gyakran elkeseredve 
hangoztatták, mire való volna még tovább is embereket nemzetni? Ha minden 
ember csak Ádám és Éva sorsát várhatja el, azaz a test romlását és halálát, 
akkor jobb, ha meg sem születik erre a nyomorult létre. Ha Isten mégis azt 
akarja, hogy ilyen nyomorult emberek népesítsék be a Földet, alkossa újra 
kőből és anyagból az embereket. Mi azonban, mivel már tudjuk, mi 
következik e nyomorult élet után, nem vállaljuk, hogy hozzánk hasonló 
boldogtalan lényeket hívjunk életre! 

Számos nő is teljesen elzárkózott a férfiak elől, nem voltak hajlandók 
megtermékenyülni, s azt mondogatták: a halál számára csak állatokat kell 
nemzeni, nem pedig embereket! Éva halála után, valamint Sét elhunyta után 
száz év alatt csak úgy hemzsegtek az ilyen különcök a magaslaton. Nem 
használt ez ellen a még élő Lamek beszéde sem, sőt a csodák sem használtak, 
az emberek nem voltak kigyógyíthatók a balgaságukból. 

Midőn Énok azt tapasztalta, hogy az ilyen túlságosan okos emberekkel 
szabad akaratuk meghagyása mellett mit sem lehet kezdeni, végül arra kérte 
az Urat, szólítsa el őt is magához. 

Az Úr azonban így szólt hozzá: leghűségesebb szolgám! Ebben az évben 
fia születik unokádnak Lameknek, őt még meg kell áldanod, azután 
megváltalak ettől a világtól úgy amint most megígértem neked. 

Ebben az évben, midőn Lamek 280 éves lett, fia született Gemélának, 
Énok, az Úr utasítása szerint megáldotta őt. Lamek ekkor így szólt: - Noha 
(azaz Noé) legyen a te neved! Te fogsz bennünket megvigasztalni földi 
munkánk és fáradozásunk közepette, mert az Isten, az Úr, elátkozta a Földet! 

Lamek e szavaiból mindenki észreveheti, hogy még Lamek lelkiállapota 
sem volt már rendben, mert nyilvánvalóan szemrehányást tett az Úrnak, a 
Föld állítólagos elátkozása miatt. Ezzel egyben azt is mondotta: Istentől már 
nem nyerhetünk vigasztalást, mert az atyák szenvedésében és öldöklésében 
találja örömét, azért fia Noha, legyen majd a vigasztalója. 

Énok megintette Lameket e szavai miatt, s reá mutatott arra, hogy a 
gyermekek viselkedése sérti az Úr szívét, s hogy az Úr a test levetése után 
örök szellemi életet ígért, tanított, s azt meggyőzően mindenki szívébe is 
helyezte! 

Ezt ugyanolyan jól tudom, mint te Énok atyám, válaszolta Lamek, de ha 
magamban szemlélem ezt a bizonyos örök életet, miért nem láthatom ezt 


azokban, akik már elhaltak? Lásd, erre nézve semmiféle tanítást sem kaptunk, 
és semmi alapunk sincsen arra! 

Miért nem szabad a túlvilágra került szellemeknek hozzánk eljönni és 
miért nem bizonyíthatják be nekünk, hogy test nélkül is tovább élnek? 

Hogyan beszélhetsz így, szólt Énok, hiszen te is láttad Ádám, Zuriel, Ábel 
és Sehel szellemét! Mit akarnál még ennél is többet? 

Lásd, felelte Lamek, Istennél minden dolog lehetséges. Nem tudná tehát az 
elhaltakat újra életre kelteni? Akkor elhinnénk, hogy ez valóban így van! De 
ha látszat létünk megszűnik, mi következik utána? Hogyan van az, hogy 
érzékeink számára ebből semmi sem észlelhető? Lásd, ebben nyilvánul meg a 
régi átok! Mi erre vagyunk szánva, hogy meghaljunk, s átokra vagyunk 
teremtve, s nem az életre! 

Ahol valóban élet van, ott mindenkor láthatónak is kellene lennie, s nem 
úgy, mintha nem is létezne. Ádám bűne miatt minden ember testének meg kell 
halnia! Milyen átok ez? Ha én sohasem követtem el bűnt, miért kell testemnek 
megöletnie, Ádám bűne miatt? Lásd, ezt kegyetlennek találom! 

Énok erre megáldotta Lameket, majd kiment és sírt az Úr előtt. Az Úr 
megvigasztalta Énokot és testével együtt magához vette. Énokot azóta senki 
sem látta többé a Földön, ámbár mindenütt keresték őt az emberek. 

158. Fejezet A magaslatról való Lamek 
Énokot keresi. Az Úr 
felvilágosító szavai 
Lamekhez. Lamek 
elkeseredett dőre beszéde 
övéihez 


Lameknek feltűnt, hogy Énok sokáig tartózkodik a szabadban, ezért maga 
is kiment, s kereste, hol van Énok? Végigkutatta az egész magaslatot, de 
hiába. Akkor minden irányba embereket küldött ki, hogy keressék őt, sőt még 
a síkságra is elküldött néhány kutatót. Énokot azonban nem lehetett többé a 
Földön élők között megtalálni! 

Lamek és még néhány, akkor életben lévő atya, azt gondolta erre, hogy 
Énok talán meghalt. Ezért Lamek mindenütt kutatott és kérdezősködött utána, 
de a legtöbben csak a vállukat vonogatva mondották, hogy az utolsó szabbat 
óta nem látták Énokot. Így kerestek, kutattak egy éven át, de semmit sem 
lehetett Énok felől megtudni. 

A síkságon élő Lamek tízezer embert küldött ki mindenfelé, hogy 
kutassanak Énok után, mire az Úr így szólt hozzá: - hagyd abba a hiábavaló 
fáradozást, mert Énokot, miként megígértem neki, testével-lelkével, 
szellemével együtt magamhoz vettem. Az egész világon keresheted tehát, de 
nem találhatod meg többé! Küldj azonban két hírnököt ezzel a hírrel a 
magaslatra, hogy az ottani dőre gyermekeim is megtudják, mi történt 
Énokkal! 

Erre Lamek beszüntette a nagyarányú kutatási tevékenységét és két hírnök 


által megüzente a magaslatbelieknek, amit az Úrtól hallott. Ez a hír 
megdöbbentette Lameket, valamint a legtöbb magaslatbeli gyermeket is, mert 
felfogásuk szerint Énok meghalt és helyette senki sem lett kirendelve 
főpapnak. Lamek ezért összehívta a magaslatbelieket, s így szólt hozzájuk: 
halljátok testvéreim és gyermekek! 

Énokot, akit már egy év óta keresünk, az Úr magához vette, vagy 
megölette, miként ezt közülünk már sokakkal megcselekedte. De még 
különösebb, hogy senkit sem tett meg helyébe főpapnak! Énok megáldott 
ugyan engem mielőtt eltávozott, hogy többé vissza se térjen, de ezt nem 
tekinthetem főpapi felavatásnak. Ezért maradjon ez a tisztség betöltetlen! 

Aki közületek meg akarja tartani a szabbatot, az tartsa meg, aki pedig nem 
akarja, az cselekedjen, amit akar, mert úgy vélem, a halál számára akármi is jó 
lesz! Hagyjátok parlagon a földeket, ne vessetek el magvakat a földbe, s 
hagyjatok fel a gyermekek nemzésével. Fedjétek el szemeteket, s ne nézzétek 
azt az utálatos csalóka világot, hanem várja mindenki a mielőbb bekövetkező 
halált! Ha ez bekövetkezett, elértük célunkat! 

Határozzuk el, hogy elnéptelenítjük a Földet! Isten azután úgy öldökölhet 
azon, ahogyan akar! Értsetek meg engem jól - a Földet el kell népteleníteni! 

159. Fejezet A nemzés beszüntetése a 
magaslaton. Az Úr intelme 
Lamekhez. Lamek 
szemrehányásokkal telt 
válasza az Úrnak 


Lamek e beszéde az ismertetett viszonyok folytán nagy visszhangra talált, 
mert alig maradtak meg néhányan híven a régente fennállt rend mellett, és mit 
sem vártak oly sóvárogva, mint azt, hogy mielőbb elhagyhassák ezt a 
sarkaiból kiforgatott világot. 

A nemzést körülbelül harminc éven át általánosságban abbahagyták. Ezen 
idő után egyik este kihívta az Úr Lameket a szabadba, s itt egy tüzes felhőből 
így szólt hozzá: - Lamek, Lamek! Te erősen próbára teszed az Én türelmemet! 

Egykor, midőn atyáiddal nyugatról észak felé eléd mentem az eredi úton, 
akkor hálával és örömmel voltál eltelve, amiért közvetítettem közted és az 
atyák között! Életed legnagyobb barátjának ismertél fel, és tűzbe mentél volna 
Érettem, noha akkor még nem ismertél Engem! 

Midőn azután valóban felismertél, akkor lángra lobbant szíved Irántam 
való szeretetedben! Megtisztítottalak mindnyájatokat, amit múlhatatlanul 
szükségesnek tartottam az örök élet elnyerésére! Most azonban nem törődsz 
többé szavaimmal, hanem csak úgy cselekedsz, mintha a legidegenebb, 
legsemmisebb lény volnék az egész szellemi és anyagi világban! 

Mit jelentsen ez részedről Isteneddel, Teremtőddel, Atyáddal szemben? 
Komolyan szembe akarsz szállni Velem? Szólj mit akarsz? Csak egy 
leheletembe kerül, s veled együtt az egész teremtés megsemmisül! Mondd, 
mit akarsz Tőlem? 


Uram, felelte Lamek, hatalmadban nem kételkedek, hanem szeretetedben 
és  ígéreteid hűségében! Miként lehetsz Te jóságos hozzánk, 
teremtményeidhez, vagy gyermekeidhez, ha úgy látszik, abban leled 
örömödet, ha megölsz bennünket? 

Jobban szeretném, ha reám lehelnél, hogy örökre megsemmisüljek, 
mintsem hogy hosszú ideig ezen az átkozott földön éljek, keményen 
dolgozzam, és végül megölessem magamat Általad?! Te azt mondod ugyan, 
csak a testnek kell meghalnia, a szellem azonban tovább él! Én azonban azt 
mondom, miféle nyereség rejlik az ilyen életforma változásban, midőn először 
hozzá kell szokni a testi élethez, és ha ezt már az ember megszokta, 
megszerette, akkor titkon megjelensz, elpusztítod ezt az első életet, és 
tetszésed szerint egy másikat alakítasz ki, amely bizonyára szintén nem lesz 
különb az elsőnél! 

Látom, hogy változások barátja vagy, ezért nem bízhatok többé Benned! 
Lehelj reám, tehát mindenhatóságoddal, hogy hirtelen megszűnjek létezni és 
örökké se hívjál engem többé létre, akkor állandó dicsőítés illet meg Téged 
megsemmisítésemért! A folytonos változásokkal egybekötött lét azonban a 
legnagyobb átok minden teremtmény számára, ami Teremtőjét szórakoztatja, 
az elviselhetetlen teher számára! 

160. Fejezet Az Úr komoly rendreutasító 
szavai Lamekhez. Énok és 
Ádám szellemének 
bizonysága az ember örök 
életéről 


Lamek e szavai után leereszkedett a tüzes felhő a Földre, az Úr láthatóan 
jelent meg abban Lamek előtt és komoly hangon mondotta: 

Lamek, Lamek, fontold meg. Ki az, aki előtt állsz, s aki most veled beszél! 
Mit tettek veled gyermekkorodban Énok és Matusála, ha féktelen voltál? 
Lásd, vesszővel fenyítettek meg téged! Mondd meg puszta haragjukból, vagy 
igaz szeretetükből kifolyólag fenyítettek-e meg téged azok az atyák: 

Erre csakis azt felelheted, az atyák igazi szeretetükből cselekedték ezt, 
másként ragadozó állatként növekedtél volna fel, és szörnyeteggé váltál 
volna! Így ítélsz önmagadban éspedig helyesen. 

Nos, úgy véled, Én nem vagyok olyan igazi, szeretettel telt Atya, amilyen 
Járed, Énok, Matusala volt? Lásd, ezek csupán az Általam kirendelt 
nevelőatyáid voltak, Én azonban az igazi, egyedüli, örök Atyád vagyok. Én 
nemzettelek, neveltelek, szellemed teljes szabadságában és Velem szembeni 
pajkosságaidért még sohasem fenyítettelek meg téged. Lásd, ennek az Én 
végtelen szeretetem, türelmem és irgalmam volt az oka, veled szemben! 

Most azonban azt mondom neked, ha továbbra is dacolni fogsz Velem, Én 
is fenyítő vesszőt veszek kezembe, s úgy bánok el veled, s minden hozzád 
hasonlóval, ahogyan az igazi atya bánik el engedetlen gyermekével! 

Előbb azonban meg akarom mutatni neked azoknak a dicsőséges sorsát, 


akiket magamhoz szólítottam, hogy életed legmélységesebb alapjában 
felismerhessed, mi az Én örök célom gyermekeimmel! Azután azt is 
megmutatom majd neked, hogy a fékezhetetlen gyermekeket, akik, az Én 
szeretetteljes atyai gondoskodásomat teljesen félreismerik, a saját üdvösségük 
érdekében meg is tudom fenyíteni, s a legkonokabbakat örökre megfenyítem 
szellemben, ha nem akarják felismerni, hogy legszeretetteljesebb Atyjuk és 
érinthetetlen szentséges Istenük vagyok! 

Most pedig tekints fel és mondd meg mit látsz? Lamek erre felpillantott és 
az elhaltakat látta. Először Énok szállt le hozzá, s így szólt: te esztelen! Érints 
meg engem és győződj meg, hogy örökké élek, minden létváltozás nélkül! 

Lamek erre megtapintotta Énokot és nem észlelt rajta semmi változást, 
kivéve a tökéletes mennyei-szellemi élet kiteljesedést. Ugyanígy győződött 
meg a többieknél is. 

Ádám ekkor így szólt hozzá: Lamek! Az az Atya legnagyobb jótéteménye, 
hogy leveszi szellemünkről a megkísértő súlyos testet! Ennek előre 
örvendezhetsz! Ha földi szemeid előtt zordonnak tűnik fel a testi halál, annak, 
aki az Atya iránti szeretetben szólíttatik el, a legmagasabb fokú gyönyörűség! 

Lásd, szüleid szeretet-mámorában nemzettél, de a legmagasabb fokú 
szeretet mámorában válsz meg a súlyos testtől, s tökéletes, hatalmas, erőteljes, 
tevékeny örök életet élsz, s ennek gyönyörűsége semmiféle földivel sem 
hasonlítható össze! 

Amit a Földön megkezdettél, azt szellemi örök Földön, szellemben fejezed 
be! Ezért ne légy rest a földön, mert még egy általad megérintett homokszem 
sem megy veszendőbe! 

Ezt én mondom neked Ádám, a te nemződ! Értsd meg ezt! Amen. 

161. Fejezet Az átköltözöttekkel való 
beszélgetés folytatása. Lamek 
megtérése és bűnbánó 
beszéde. Az Úr szeretettejes 
szavai az atyai szív 
Jfájdalmáról, a gyermekek 
fenyítésénél. Lamek mint 
Énok helyettese 


Lamek hasonlóképpen beszélt még Évával és még másokkal, akik a 
magaslatról és a síkságról kerültek át a túlvilágra. Mindennek során 
kézzelfogható és szemmel látható bizonyságot nyert arról, hogy a test halála 
utáni szellemi élet tökéletes valóság. 

Miután erről alaposan meggyőződött, gondolkozni kezdett ezen, milyen 
igazságtalanul vádolta meg az Urat, az Atyát és mennyire helytelen véleményt 
alkotott magában. Leborult tehát az Úr előtt és mélyen megrendülve sírva 
mondotta: Óh Istenem Atyám! Csak most látom be gonoszságom egész 
teljességét! 


Vak voltam, s nagy vakságomban úgy véltem, perlekedhetek Veled! 
Rettentő esztelenségemben, korlátokat akartam szabni a Te 
tevékenységednek, a legmagasabb fokú Szeretetnek! Azt akartam, hogy a 
Föld pusztasággá váljon, s az emberi nem kihaljon! 

Mindez azért történt, mert haragra lobbantam azok elszólítása miatt, akik 
kedvesek voltak számomra, habár inkább csak régi megszokásból, mint igazi 
szeretetből. Ha ugyanis igazán szerettem volna őket, nem keletkezett volna 
harag szívemben Ellened, mikor ilyen végtelen nagy boldogsághoz juttatod 
őket atyai szeretetedből. 

Óh Istenem, Uram, Atyám, most ismerem csak fel mennyire 
megérdemeltem büntetésemet! Büntessd meg tehát ezt az ostoba testemet a 
legkeményebben, legszentségesebb akaratod szerint, csak azt ne engedd meg, 
hogy szellemem teljesen tönkremenjen. 

Kelj fel fiam, szólt az Úr, úgy véled talán Nekem, a te szentséges, 
szeretetteljes Atyádnak kedvem telik gyermekeim megfenyítésében? Lásd, 
minden egyes csapás, amellyel téged sújtanálak, sokkal inkább fájna 
szívemnek, mint neked! 

Neked is van fiad, akit életednél is jobban szeretsz, ha néha engedetlen, 
próbáld megfenyíteni, s magad is tapasztalni fogod, mennyivel nagyobb 
fájdalmat okozol ezzel magadnak, mint fiadnak! Ha az első csapást méred reá, 
már félsz, hogy fájdalmat okozol neki, s ha erre sírva fakad, szíved 
megakadályozza, hogy mégegyszer lesújts reá! 

Fiad hamarosan elfeledi ezt a csekély fájdalmat, s atyai szeretetben 
mindjárt kibékülsz vele, de erre visszaemlékezve, hányszor mondod majd 
keserűséggel szívedben, fiam most jó, de mit adnék azért, ha sohasem 
fenyítettem volna meg. 

Lásd, már igazi ember létedre is így cselekednél! Én azonban több vagyok 
embernél, mert Istened és igazi Atyád vagyok! Ezért nem büntetlek meg, 
hanem megáldalak téged! De azt is megmondom neked: - a Föld az Enyém. 
Munkáljátok meg későbbi gyermekeim számára és szaporodjatok tovább. 
Mert lásd, még számosan fogva vannak tartva az anyagban, s ezek sóvárogva 
várják megváltásukat! 

Te pedig légy ezúttal Énok helyettese és tedd jóvá, amit eddig rosszul 
cselekedtél! Amen. 

162. Fejezet Lamek aggodalma a régi 
isteni rend helyreállítására. 
Az Úr intelme a női testben 
rejlő kígyó miatt. Az Úr, s az 
üdvözültek eltűnnek. A 
vének gyülekezete 


Az Úr e szavai után fogadalmat tett Lamek arra, hogy az Úr segítségével 
lehetőleg újra helyreállítja a dolgok régi rendjét és gondoskodik arról, hogy ez 
utódainál is fennmaradjon. 


Tedd meg mindazt, amit megtehetsz, szólt az Úr, de ne vidd ezt 
kenyértörésig, mert sok önfejűség rejlik a népben! Ügyelj arra, hogy a kígyó 
ne hiúsítsa meg törekvésedet, mert a síkságon már megkezdte üzelmeit és 
nagyon finommá, simává alakította a nők testét! 

Óvd tehát gyermekeidet a síkság gyakori látogatásától, nehogy beleessenek 
a kígyó csapdájába! Ezt minden időkre jegyezze meg magának az egész Föld! 
Ha tehát mindinkább fehérebb, finomabb, kívánatosabb lesz a nők teste, ha 
fedetlen fővel, arccal, kebellel járnak-kelnek, s ha sóvárogva környékezik meg 
a férfiakat, ha az anyák folyton felcicomázzák lányaikat, ami pedig a sátán 
legravaszabb fogása, ha a nők kivetik a férfiakra hálójukat, akár mint 
feleségek, akár mint ágyasok, ha a nők uralomra jutnak a férfiak felett testi 
bájaikkal, vagy világi kincseikkel, vagy előkelő származásuk folytán, ha az 
egyébként alárendelt rendeltetésű női nem megvetéssel tekint le a férfiakra, 
akkor halljad Lamek - a kígyó uralkodik gyalázatos módon az ő nemében a 
világ felett! 

Akkor - hallgass meg tovább - elhagyom a világot és meghagyom annak 
hatalmában, akinek behódolt! Megátkozok minden teremtményt, befogom a 
fülem, hogy ne halljam meg a nyomorultak siránkozását a Földön, s irgalmam 
helyett ítéletet küldök minden földi testre, s kiöntöm haragom áradatát minden 
országra, minden teremtményre ! 

Azt mondom neked, a Föld már nagyon belesüllyedt a saját romlásába. 
Megj tehát és hirdesd ki mindenütt, amit most mondottam neked! Szólítsd fel 
a népet, javuljon meg, másként nemcsak fiad tapasztalja majd, hanem részben 
magad is meglátod mi lesz a Földdel, ha teljesen visszavonultam tőle! 

Szívleld meg jól e szavaimat és légy derék szolgám! Amen. 

Lamek komoly gondolatokba mélyedve ment haza, s ott minden 
feljegyzett, amit az Úr mondott neki. Másnap összehívta a véneket, s tudatta 
velük az Úr szavait, és amit látott. 

163. Fejezet Lamek híradásának kétféle 
hatása a népekre. Az 
alattomos anyagiasság a 
magaslat gyermekeinél. 
Lamek elkeseredése, s az Úr 
vigasztaló szavai. 


Az összehívottak felismerték Lamek elbeszéléséből az igazságot és 
vidáman, szilárd hittel mentek el a négy égtájon lakó népekhez, s hirdették 
nekik, amit meggyőződésesen hallottak Lamektól. 

Erre számosan megtértek, legtöbben azonban hitetlenek maradtak, s így 
szóltak: - ha ez igaz, akkor nem látjuk be miért nem nyilatkoztatta ki ezt 
nekünk is az Úr, miként Lameknek! Hiszen mi is ugyanolyan emberek 
vagyunk, mint Lamek és mi is Ádámtól származunk, mint ő! 

Hiszünk abban, hogy egy kérlelhetetlen Isten uralkodik felettünk a saját 
tetszése szerint! Ez elegendő nekünk, s mi szükségünk van ehhez még 


fenyegetésekre is! Ahhoz, hogy végül a fűbe kell harapnunk, elegendő a hit is. 
Hogy azonban ezen kívül még rettegjünk is Istentől, aki egyebet sem tesz, 
mint csak öldököl bennünket, az merőben ostobaság lenne minden világosan 
gondolkodó ember előtt. 

Egyél-igyál, s minnél kellemesebben töltsd el idődet, ez legyen a mi 
jelmondatunk, mert azért, ami oly rejtelmesen és bizonytalanul következik a 
halál után, egy rothadt almát sem adunk! Ha tényleg van valami ebben a 
dologban, nyilatkoztassa ki nekünk Jehova, ugyanúgy, mint Lameknek, mert 
mi is emberek vagyunk! Ha pedig ezt nem teszi meg, mi sem sokat törődünk 
Vele! 

Ti, akiket nem Isten, hanem Lamek küldött hozzánk hihettek, amit akartok, 
s a ti esetleges meggyőződéstek csak annyit számít előttünk, mint egy üres 
kör. 

A síkság miatti intelmen csak nevetni tudunk. Ha ott valóban csodaszép 
nők vannak, s azokat könnyedén megszerezhetjük magunknak, a fejünk 
lágyára kellene esnünk, ha nem hoznánk el őket a magunk számára! Hiszen 
még ez a legjobb, amiben része lehet az embernek ezen az ostoba világon! 

Ha ez nem tetszik Jehovának, rendezze be másként, amíg azonban így kell 
élnünk, valóban eszteleneknek kellene lennünk, ha semmiért lemondanánk 
erről, s mi még jó az élethez. Távozzatok tehát el tőlünk, Lamek hívő 
hírnökei, s a jövőben kíméljetek meg bennünket, mert mi úgyis tudjuk, mit 
kell tennünk! 

Ezek voltak tehát Lamek előbbi viselkedésének gyümölcsei. Midőn 
Lameknek hírül adták küldöttei ezeket a nyilatkozatokat, nagyon elkeseredett, 
s nem tudta mihez fogjon! 

Az Úr azonban így szólt hozzá: - Lamek már megmondottam neked, hogy 
ne erőltesd a dolgokat. Aki tehát ellenkezik, hadd menjen, ahová akar! Végül 
az ilyen is visszatér hozzánk, s akkor majd néhány szót váltunk vele az 
örökkévalóságról! Így legyen tehát! 

A síkságbeli nők dolgában pedig menjen oda, aki akar, s nyerjen meg 
maga számára egy nőt! Arról majd gondoskodunk, hogy azzal együtt ne 
lépjen többé a magaslatra! Nyugodj meg tehát, s maradj meg a jókkal együtt 
az Én szeretetemben mindörökre! Amen. 

164. Fejezet Az Úr beszéde a hűek és 
hűtlenek lényiségéről. A 
szórakozni vágyók 
javíthatatlanságáról 


Lamek szíve mélyéből hálát adott az Úrnak a tanításért, majd megkérdezte, 
ne gyűjtse-e maga köré a hűeket. 

Hagyd ezt úgy, mint most van, szólt az Úr, mert aki igazán hűséges, az a 
Rólam teljesen megfeledkező legléhábbak között is hűséges marad! 

Ha pedig nem igazi a hűséges, akkor a szűk kör is alig használ neki 
valamit az örök életre! Ha hívek között van, úgy cselekszik, mintha maga is 


az volna, a hűtlenek között pedig úgy cselekszik, mint azok. Ha veled beszél, 
csak azt mondja, amiről tudja, hogy tetszésedre szolgál, a hűtlenek között 
azonban szennyes világi beszélgetést folytat. 

Lásd, ilyenek könnyelmű emberek és szöcskék gyanánt ugrálnak Isten és a 
halál között! Ezeknek nincsen életnedvük, amelyben élő Igém magva 
kifejlődhetne. Mindez pedig azért nincsen meg bennük, mert ezt nem is 
akarják, s könnyelműségük sokkal kedvesebb nekik, mint a kegyelemben 
megszilárdult létük. 

Az ilyen emberek csak nehezen javíthatók meg, vagy egyáltalán lehetetlen 
is őket megjavítani. Ha azt akarod, hogy gonoszak legyenek, helyezd őket a 
gonoszok közé, ha vidámaknak akarod őket látni, a vidámak közé, ha jóknak, 
helyezd őket a jók közé, s ha bölcseknek, a bölcsek közé! 

Ha azonban egyedül hagyod őket, kétségbeesnek unalmukban, mert saját 
életük nincsen, ezért szórakozásra vágyakoznak. Egy nekik megígért 
szórakozásért bizonyos ideig némi tevékenységre is késztetheted őket. De 
vondd be őket a szűkebb körödbe, ahol nem akad számukra szórakozás, akkor 
az első napon rőfnyi hosszú arcot vágnak, másnap már zúgolódnak, s 
harmadnap elillannak. 

Szívüknek ez a jeligéje: dolgozzunk, ha éppen kell, de olyan legyen a 
munka, hogy örüljünk annak, s utána megfelelő szórakozásban legyen 
részünk! Ha ez hiányzik, akkor köszönjük az ilyen munkát! Szórakozásra 
okvetlenül szükségünk van! Igémet is meghallgatják, ameddig örömüket lelik 
benne, de az Igéből eredő eleven tevékenységnek nyomát sem találhatod 
náluk. 

Az ilyen emberek mindenre képesek, jóra, rosszra egyaránt, amíg 
szórakoztatja őket, de ha ez utóbbi hiányzik minden élettelen számukra. 
Ennek pedig az az oka, hogy nincsen saját életük, mivel azt már előzőleg 
eltékozolták, és mert meg sem tanulták a tevékenykedés értékét, hanem a 
szórakozásukba vetették magukat, feladva minden önállóságukat, 
szabadságukat, s ezzel tulajdonképpeni életüket! 

Hagyjuk tehát a hűségeseket, ahol vannak. Ők úgy sem hagynak el 
bennünket és a hűtleneket is hagyjuk, mert ők mindenkor ellenünk lesznek. A 
könnyelműeket csak engedjük akadálytalanul garázdálkodni és az élettelen 
időszak, majd végezni fog velük idejében. 

Ítélkezni sem kell felettük, mert csupán árnyképek mától holnapig tartó 
múló jelensége, hagyjuk meg tehát nekik rövid ideig tartó kedvtelésüket. Ez 
az Én akaratom! Ti hűségesek azonban maradjatok meg az Én szeretetemben, 
mert abban örökké sem szűnik meg létetek! Amen. 

165. Fejezet Lamek és Matusála 
párbeszéde. Aki a világban 
jobban szeret valamit 
Istennél, az nem méltó 


Istenre 


Az Úrnak e kinyilatkoztatása mélységes gondolatokra késztette Lameket, 
majd a még életben lévő Matusala ágyához ment, s közölte vele, amit az Úrtól 
hallott. 

Ennek hallatára Matusala aggodalmaskodni kezdett a saját örökélete miatt, 
s így szólt szívében - ha ez így van, akkor szövetséget kötök szememmel és 
semmit sem akarok többé látni a világban, ami a legkevésbé is 
gyönyörködtetne, s elzárom fülemet minden világi hang elől. Legnagyobb 
gyönyörűségem ezen a világon a gyermekeim és hűséges feleségem! 

Így szólt Lamekhez: Fiam, megvizsgáltam szavadat és helyeseknek 
találtam azokat. Ezért szövetséget kötöttem szememmel, fülemmel, mely 
szerint semmit sem akarok ezen a világon látni és hallani, ami legkevésbé is 
gyönyörködtetne engem. 

De mit tegyek akkor gyermekeimmel és hűséges feleségemmel, aki a 
legnagyobb gyönyörűségem ezen a világon! Áldjam meg, s azután hagyjam 
őket veletek együtt minden időkre, vagy maradjak továbbra is veletek? 

Lamek erre rövid ideig gondolkozott, majd az Úr sugallatára így szólt 
Matusálához: - halljad atyám! Így szól az Úr, a mi örök Istenünk és szentséges 
Atyánk: - aki bármit is jobban szeret ezen a világon, mint Engem, az nem 
érdemel meg Engem, tehát nem szeretheted őket Nálamnál jobban, ha méltó 
akarsz lenni hozzám! 

Mindezért, amit nekem áldozol fel ezerszeresen kárpótollak egyszer, az 
örökélet országában. Mindenki maradjon meg annak aki, s ahol van, s 
áldozzon fel Nekem mindent szívében, akkor reá tekintek, s örökre magamhoz 
veszem őt! Amit azután ebben a Velem való kapcsolatban cselekszik, az 
mindörökre életére szolgál neki! 

Akkor ugyanis szellemem benne lakozik, s átváltoztatja az embert. Az élet 
akkor igazi életté, a szeretet igazi szeretetté válik, még a holt is felébresztetik 
az örök életre. Az ilyenek minden kedvtelése igazolva legyen Előttem, mert 
számukra minden az örökélet gyarapítására szolgál, az Én végtelen 
szeretetemből, irgalmamból, kegyelmemből! 

Velem minden kapun áthaladhat az ember, mindent élvezhet, mert 
szellemem mindent életté alakít át benne! Nélkülem azonban egy fűszálat se 
szakítson le senki, mert testileg, valamint szellemileg halálát okozhatja, ha 
úgy érinti meg szellemével, hogy abba helyezi szeretetét! 

Lásd, Matusala atyám, ekként hangzanak az Úr szavai. Ha pedig ezt már 
tudjuk, akkor könnyen lehet ezen a Földön élni. Megmaradunk azoknak, akik 
vagyunk, s ahol vagyunk, s mindent áldozatul hozunk Neki, amihez szívünk 
úgy ragaszkodik, hogy eltávolít bennünket Tőle. Akkor elnyerjük az Úr élő 
szellemét, s azzal mindent élvezhetünk, miként az Úr most kinyilatkoztatta 
nekünk! 

E szavak megnyugtatták ugyan Matusálát, de ettől fogva nagyon 
elzárkózott. Szellemében folytonosan az Úrral foglalkozott, s az Úr szentséges 
szellemével társalgott! 


166. Fejezet A magaslat gyermekeinek 


erkölcsi és szellemi 
süllyedése. Lamek király 
utolsó rendelkezései és 
halála. Tubalkain mint 
Lamek utóda 


A jók közül is teljesen visszavonultan éltek a legtöbben, s nem törődtek a 
mindinkább a világnak hódolókkal, ami egyébként teljesen hiábavaló lett 
volna. Ezek nagyon is önfejűek lettek, úgyhogy nem is volt tanácsos szellemi 
dolgokról beszélni nekik, mert először is mindent jobban akartak tudni, mint 
az Úrhoz hűek, másodszor pedig durva tettlegességre is vetemedtek, az Úrhoz 
hűek ellentmondásai esetén. Nem is hallgattak tehát az öregekre, nem törődtek 
azokkal a gyakori csodatételekkel, amelyeket az Úrhoz hűek vittek véghez, 
hogy a helyes útra visszavezessék őket. 

Ennek következménye az érzékiségbe való teljes belesüllyedésük volt. Az 
ifjak és a férfiak mind gyakrabban látogattak el a síkságra. Mivel ott, mint 
Isten gyermekei különös megbecsülésben részesültek, s a legszebb nőket is 
láthatták, csak ritkán volt kedvük arra, hogy újra visszatérjenek a magaslatra. 

Az ottani nőket vették feleségül, megtelepedve nagy városokat építettek, 
magas kőfalakkal vették körül azokat és csakhamar e nagy ország urait 
játszották. Különösen pedig a síkságbeli nőkkel való házasságból született 
fiak. Ezek ugyanis erőteljesek és világias szelleműek voltak, mert a kígyó 
áldotta meg őket, felruházván őket minden világhatalommal és erővel. 

A még életben lévő síkságbeli Lameknek nagy sajnálkozással kellet látnia 
a magaslatról leköltözöttek viselkedését. Élete végén, 630 éves korában, ami 
példátlan magas kornak számított a síkságon, magához hivatta gyermekeit, s 
így szólt hozzájuk: Gyermekeim! Az Úr felszólított, hagyjam el ezt a 
gonosszá vált világot. Így tehát nemsokára levethetem ezt a fáradt testemet. 
Ezen azonban ne ütközzetek meg, mint a magaslat gyermekei tették atyáik 
elszólításakor, másképp még sokkal rosszabbul jártok, mint ők. 

Azt tanácsolom nektek, tartsátok magatokat szilárdan az Úrhoz, mert eddig 
is csak az Ő hatalma tartotta távol városainktól a veszedelmes ellenségeinket. 
Ha az Urat valaha is elhagynátok, csakhamar tehetetlen rabszolgáikká váltok a 
hegyekről ide telepedett hatalmasoknak. Szívleljétek meg jól e szavaimat! Az 
Úr szelleme legyen veletek, miként velem volt, s örökké velem lesz! Amen. 

Lamek nemsokára meghalt, s gyermekei arany koporsóban, egy egyszerű 
sírboltba helyezték el a legmélységesebb tiszteletadással a testét. Mind a 14 
város évekig siratta vezetőjét. Tubalkain vette át a kormányzást, atyja 
nyomdokain haladva, de nála bizalmatlanabb szellemiséggel. 

167. Fejezet Lamek törzsének kihalása 
Tubalkain halálával. 
Urániel, Mathael és Puriszta 
fia, Hanok királya 


Amíg Tubalkain mellett Hored, Terhád, a templom őre, valamint Mura és 
Dubál is élt, a tíz fejedelemségből álló ország dolgai rendben voltak, bár a tíz 
városon kívül megtelepedő és mindinkább elhatalmasodó hegylakók miatt 
már katonaságot is kellett az államnak szerveznie. 

Midőn azonban Tubalkain elhalálozott, mégpedig férfi utód nélkül, senki 
sem tudta ki volna alkalmas a nép vezetésére, mert a már nagyon elöregedett 
Naeme és Tubalkain két leányán kívül már senki sem volt életben a Lamek 
családból 

Hanok városának lakói tehát megbízottakat küldtek a magaslatra, hogy a 
magaslatbeli Lamekkel tanácskozzanak a teendők felől. Lamek tudomásul 
véve a helyzetet, magához hivatta keletről Mathaelt. Midőn ez megérkezett 
Lamek így szólt hozzá: 

Mathael: Neked és Purisztának egy 30 éves fiad van, aki bölcs, Istenből 
eredő szellemmel, erővel teljes. Reá helyezném kezemet és felkérném őt a 
síkság népeinek vezetőjévé! Ott már körülbelül hárommillió gyermek él a 
magaslatról és a te Istentől felruházott fiad erőskezű vezetője lehetne ezeknek 
a népeknek! 

Testvérem, felelte Mathael, neked is van egy fiad, aki még gazdagabb az 
isteni kegyelemből eredő bölcsességben! Miért nem helyezed ő reá a kezedet? 

Mathael, szólt Lamek, tudod hogy nem a magam, hanem mindenkor csak 
Isten tanácsa szerint cselekszek, hogyan kérdezheted tehát ezt tőlem. Vagy 
kövesd azt, amit mondottam, vagy ne kövesd, de Isten tanácsával ellentétesről 
ne beszélj nekem! 

Mathael azonnal belátta, hogy hibát követett el kérdésével. Bocsánatot kért 
tehát Lamektől, rögtön elhívatta fiát és megáldatta Lamek által, mint a síkság 
népeinek vezetőjét. 

Ennek megtörténte után így szólt Lamek a síkságbeli küldöttekhez. Az Úr 
ezt a magaslatról való ifjú férfiút jelölte ki nektek vezetőül, tanítóul! Az Úr 
vezetésével elmegy veletek Lamek városába, s mindenkor az Úr akarata 
szerint vezet benneteket! 

A küldöttek erre leborulva, hódoltak az új király előtt, majd Istent 
dicsőítve elkísérték Hanok városába. Itt ujjongó néptömegek fogadták, s 
követték a nagyszerű királyi palotába. 

168. Fejezet A hanoiták istenítik az elhalt 
Tubalkain két szépséges 
leányát. Urániel 
határozatlansága. Az Úr 
intelme. Urániel házassága 


Tubalkain két leányával. 


Ennek az új királynak Urániel volt a neve. Vezetése alatt tíz éven át 
minden rendben ment végbe, mert Isten szelleme volt vele, s naponta 
megkapta a nép vezetéséhez szükséges utasításokat. 

Tubalkain két ifjú leánya közben oly tündöklő szépséggé fejlődött, hogy 


mindenki leborult a két leány előtt és szinte imádta. A jól nevelt leányok azt 
minden esetben megtiltották ugyan, de minél inkább elhárították azt, annál 
inkább istennőknek tartották őket. 

Hogy e két Urániel udvarában élő leány szépsége milyen varázslatos volt, 
az abból a következő dicsőítő szózatból is kitűnik, amely minden 
napfelkeltekor ezernyi férfi ajkáról hangzott el a királyi palota előtt: 

Óh Nap, fürödj meg először a tengerben, a tavakban, folyamokban, 
patakokban, forrásokban, hogy ne tisztátalanul kelj fel, és be ne szennyezd 
sugaraiddal azok isteni arculatát, akiknek a neve túlságosan tiszta a 
mennyeiekhez, hogy azt kimondani merészelnénk! Te nappal ügyelj arra, 
hogy ne essél terhére a mennyek leányainak sem túlságos forróság, sem nagy 
hideg által! 

A mennyek leányainak arca jobban sugárzik ezernyi Napnál, szemük 
megszégyenítik az összes csillagokat, s a mennyek csillagai reszketnek a 
mennyek leányainak ragyogása által! Melyik halandó láthatta már, hogy a 
csillagok megremegnek az égbolton? 

Arcuk olyan, mint az őshajnalpír, ajkuk az egész teremtés összhangja, 
álluk gyönyörérzést kelt minden élőlényben. Hajuk megaranyozza a felhők 
szegélyeit, nyakuk a virágok lelkei, keblük életre kelti a Földet, lángra lobbant 
és a mennyei leányok imádására késztet! Karjuk gyengébb, enyhébb a 
legszelídebb esti fuvallatnál, testük mennyek teljességéhez hasonlatos, lábuk 
olyan, mint a hajnalpír keresztültörő első sugara! Minden imádat, fényesség, 
pompa és fenségesség a mennyek leányaié! 

Ez volt a két leányhoz intézett reggeli üdvözlet. De jaj volt egy borús 
napnak. Ezt leköpték, szidalmazták, sőt meg is fenyítették, hevesen csapkodva 
veszőkkel a levegőt. Hasonló módon viselkedtek alkonyatkor a Holddal és a 
csillagokkal szemben. 

A két leánynak naponta legalább egyszer, reggel, vagy este mutatkozniuk 
kellett az ablaknál a kiáltozó társaság előtt, másként addig üvöltöztek, amíg 
mindketten nem mutatkoztak. 

Midőn ez a helytelenség már egy évnél tovább tartott, Urániel az Úrhoz 
fordulva megkérdezte, hogyan szüntesse meg ezt a helytelenséget? 

Az Úr erre így szólt: hogyan kérdezheted ezt Tőlem ilyen későn, midőn 
már a te szívedet is foglyul ejtette ennek a két leánynak a teste? Itt most már 
nem lehet szó tanácsról, szabadságod korlátozása nélkül! 

Ha elszólítom ezt a két leányt a világról, a nép reád ront, s megfojt, s ha 
már meghagyom őket, még gonoszabb lesz a helyzet, mint amilyen most. Ha 
neked adom őket feleségül, csakhamar isteni imádatban részesítenek a két 
nővel együtt. Ha a magaslatra menekülsz, széttépik őket, kölcsönös 
féltékenységükben, önmagukat pedig kölcsönösen megfojtják. 

Ítéld meg magad, mi itt a teendő! Tanácskozz szíveddel és cselekedj 
tetszésed szerint. Engem azonban hagyj ki ebből, mert Én szentséges vagyok! 

Ez a válasz tetszésére volt Uránielnek, s úgy határozott, hogy titkon 
elmenekül a két leánnyal. Menekülés előtt egy nappal, száz legtekintélyesebb 


férfiú jelent meg előtte, s azt tanácsolták neki, vegye szabályszerűen feleségül 
mind a két leányt. 

Ez az ajánlat tetszett Uránielnek és minden előkészületet megtett a 
házasságkötés napjára. Midőn ez a nap bekövetkezett, meg is kötötte ezt a 
házasságot a két leánnyal, anélkül, hogy ezt tudatta volna a magaslaton lakó 
atyjával, és megáldatta volna magát általa. 

169. Fejezet A többnejűség kezdete 
Hanokban. Női szépségápoló 
intézet létesítése. 
Emberkereskedés és 
osztálykülönbség 


Ez a házasságkötés kissé lehűtötte a férfiakat, mert belátták, hogy a további 
dicsőítéses imádattal semmire sem mennek. E helyett azonban két még 
rosszabb jelenség honosodott meg náluk. Az első abban nyilvánult meg, hogy 
minden csak némileg érzékibb férfi két feleséget vett magához. A király ezt 
nem tudta megakadályozni, mert a férfiak kijelentették neki, hogy ezt az ő 
tiszteletére cselekszik, s így a közben már gyengévé vált király nem tudott 
ellenük fellépni. Ez volt az első, szellemi szempontból kiszámíthatatlanul 
nagy baj. 

A második még ennél gonoszabb volt, s ez abban állt, hogy a férfiak a 
király iránti tiszteletből szintén a legszebb nőket akarták feleségül venni. 
Mivel azonban, mint mindenkor, akkor is kevesebb volt a szép nő, mint a tút, 
hosszas tanakodás után elhatározták, hogy egy intézetet létesítenek a nők 
megszépítésére. 

Egy nagy épületet emeltek erre a célra, s ebbe több ezer 12-20 éves közötti 
leányt vettek fel, nemcsak Hanokból, hanem a többi tíz városból és vidékről 
is. Itt a legjobb étkekkel, italokkal táplálták, finom olajjal dörzsölték, és olyan 
nevelésben részesítették őket, amelynek során már alig létezett Istenről szó, 
akárcsak ma, midőn a vallásoktatás a leányiskolákban, s más tanintézetekben 
is csak az utolsó. 

Erre azt lehet mondani, az ilyen intézet még nem is jelent valami nagy 
bajt! Csak türelem, - erre is sor kerül! Aki ebből az intézetből akart feleséget, 
azaz természetesen két feleséget akart magának szerezni, annak egy derekas 
összeget kellett az intézet vezetőjénél lefizetni a neveltetési költségek fejében. 
Azután két szép és fiatal leányt kellett az intézetbe hoznia, s ezek neveltetését 
és költségeit is előre le kellett az intézetben fizetni. Végül köteleznie kellett 
magát arról, hogy a két megvásárolt nőt sohasem engedi dolgozni, mert ez 
tönkretenné megszerzett szépségüket. 

Hogy mindenki kényszerítve legyen arra, hogy csakis ebből az intézetből 
vegyen magának feleséget, el lett rendelve, hogy senki sem jelenhet meg a 
királyi udvarban, aki nem tudja igazolni, hogy a királyi szépségintézetben 
szerezte feleségét. 

Az csakhamar az emberkereskedésnek és az osztálykülönbségnek vetette 


meg az alapját, s ebből hamarosan kölcsönös gyűlölködés és megvetés 
keletkezett. Mindez tehát a többnejűségből származott, mert ez a testi szeretet 
következménye és szabad működési teret biztosít az élet ellenségének a testen 
keresztül. 

Aki tehát el akar jutni az örök élethez, az lehetőleg óvakodjon a női testtől, 
s ne engedje magát a női bájak által elcsábíttatni, ha üdvözülni akar, s nem 
akar kárhozatra jutni. 

170. Fejezet A női szépségintézetről. A 
nőkkel való kereskedés 
kezdete 


Ha valaki azt kérdezné, valóban széppé alakították e át a nőket ebben a 
szépségintézetben, arra meg kell jegyezni, hogy az élet ellensége a földi 
ember minden olyan vállalkozását minden elképzelhető módon elősegíti, 
amely által a maga számára vezetheti a vizet. Azon kívül mindenki 
tapasztalhatja, milyen sokat jelent a nőnél a neki megfelelő ruházkodás és 
mennyire megtévesztheti a külső érzékeket, például egy helyesen alkalmazott 
fejdísz, egy divatos selyemruha és a sátán egyéb, ezekhez hasonló eszköze! 

Ha már a mostani leromlott idegzetű emberek is a sátán hálójába kerülnek 
ilyen cselfogások által, elképzelhető, mennyire hatásosak voltak ezek az 
eszközök az akkori erős idegzetű és képzelet dús emberkekel szemben. 

Évről évre újabb szépítő intézeteket rendeztek be. Elegendő volt, ha egy 
leány ép kéz, láb volt, ami abban a korszakban majdnem kivétel nélkül 
fennállt, akkor már meg tudták szépíteni. A szépítés mesterei ugyanis azt 
vallották, minden egészséges nőt telt formájúvá lehet felhizlalni, s az ilyen a 
neki megfelelő öltözékben már érdekesnek tűnik fel. Ha ehhez a kellő 
műveltség is hozzájárul, akkor minden férfi könnyen hálójába kerül, aki az 
ilyen megszépített nő közelébe jut. Végül odáig fajult ez a dolog, hogy az 
olyan nőt nem is vették komolyan, aki nem a szépítő intézetből került ki. 
Ezért végül az idősebb nők is felvetették magukat jó fizetség ellenében a 
szépítő-intézetbe, s annyira cicomázták magukat, hogy az már gyalázat volt. 
Az első intézetet éppen ezért a tízszeresére kellett néhány év múlva 
nagyobbítani. 

Körülbelül harminc év alatt a városon kívül élő és ugyancsak 
megszaporodott népek is megtudták, hogy Hanokban sikeresen megszépítik a 
nőket és megbízottakat küldöttek oda. Ezek arra kérték a királyt, engedje meg, 
hogy a szépítő intézetet megtekinthessék. 

Midőn odavezették őket, s a sok szépséges nőt megpillantották, szinte 
őrjöngeni kezdtek, s közülük magukkal akartak vinni. Midőn értésükre adták, 
hogy széppé változtatott nőket csak bizonyos meghatározott összegért lehet 
megvásárolni, hazasiettek, s elmondták, amit Hanokban tapasztaltak. 

Erre ezer férfi mindenféle kinccsel megrakodva Hanokba indult, s ezek 
mindjárt kétezer nőt vásároltak maguknak. Ez volt tehát a kezdete az 
emberekkel való kereskedelemnek. A továbbiak a következőkben derülnek ki. 


171. Fejezet A magaslat megtisztítása. 
Lamek beszéde a síkságra 
induló tízezer nőhöz. Lamek 
és Mathael bánata és Noha 
vigasztaló szavai. 


A magaslat időközben meglehetősen megtisztult, mert akik csak némileg is 
visszás felfogásúak voltak, lassanként leköltöztek a síkságra. Különösen a 
férfiak vágyakoztak a szép nők miatt a síkságra, s akik közülük a síkságbeli 
nők édességét megízlelte, az nem tért vissza testvéreihez a magaslatra, hanem 
megmaradt a síkságon az ottani nők mellett. 

Ilyen módon nagyjában megtisztult ezen idő alatt a magaslat, de ezen 
körülbelül ötven évi időszak alatt nem is kapott hírt arról, ami a síkságon 
végbement. Lamek többször beszélt erről Mathaellel, de egyikük sem tudott 
közelebbit arról, ami a síkságon történt. 

Az Úr nem akart nyilatkozni a síkság helyzetéről, a Mathael által oda 
leküldött hírnökök pedig nem tértek vissza a magaslatra, mert 
vendégszeretően fogadták őket, s az ottani szórakozások közepette nem volt 
kedvük a zord magaslatra visszatérni. Ezért sem Lamek, sem az akkor már 80 
éves Noha, valamint Mathael sem tudott semmit a síkság dolgairól. 

Lamek erre összehívott körülbelül tízezer asszonyt, akik titkon már 
elhatározták, hogy elmennek férjeikhez a síkságra és erélyes hangon mondotta 
nekik: mit akartok ti cselekedni? Már ti is a sátán hálójába kerültetek? 

Az Úr azt mondotta nekem: Lamek! Ne tartsd vissza azokat, akik 
megfeledkeztek Rólam! A síkságon majd elnyerik hűtlenségük jutalmát. 
Cselekedjen mindenki kedve szerint, s Én, mint az Úr, a saját felfogásom 
szerint cselekszek! 

Halljátok tehát ti asszonyok! Ezt mondotta nekem az Úr felőletek, ezért 
nem is tartalak vissza titeket. Akik az Úr iránti szeretetből itt akarnak 
maradni, azok maradjanak itt. Akik azonban a síkságra akarnak költözni, azok 
csak menjenek! Hogy azután ugyanolyan könnyen visszatérhetnek-e ide, mint 
ahogyan távoztak, azt majd a szomorú következményekből tapasztalják. 

Az asszonyok ennek hallatára ujjongva szerte szaladtak, ennivalót vettek 
magukhoz, s elindultak a síkságra! 

Mathael erre így szólt Lamekhez: most jól jártunk! Ez a beszéd, amelynek 
vissza kellett volna őket tartani, mindnyájukat elindította a síkságra, ha ez 
tovább is így megy, akkor hamarosan egyedül maradunk a magaslaton! 
Lamek erre nagyon elszomorodott! 

Noha ekkor így szólt Mathaelhez: ha így van, legyen csak így. Az Úr csak 
az övéire tekint, a nem az idegenekre. Kezdetben is csupán egy emberpárt 
teremtett a Földnek és megtelt emberekkel. Mi azonban mégis többen 
maradtunk itt egy emberpárnál az Úrral, s én meg vagyok győződve, hogy a 
magaslat újra megtelik emberekkel! 

Ezzel Lamek és Mathael is megelégedett, s többé nem sokat törődtek a 


síksággal, hanem csak azzal, miként szerethetik Istent minnél jobban. 
Az Ur azután még többször meglátogatta őket. 
172. Fejezet A tízezer asszony 
megérkezése a síkságra. 
Urániel király eredményes 
emberkereskedelmi politikája 


A tízezer asszony a síkságra érkezve, kb. egy óra járásnyira a várostól 
telepedett le. Akkor már esteledett és az ilyenkor sétálgató Hanokiak 
észrevéve a városon kívül tanyázó nagyszámú asszonyt, sietve visszatértek a 
városba, s jelentették ezt a királynak. 

A király megkérdezte a hírhozókat, mennyien lehetnek ezek az asszonyok. 
Ezek azt felelték, számukat nem tudják meghatározni, de eleget mondott az is, 
hogy összetömörülve is többholdnyi földterületet foglalnak el. 

Erre azt kérdezte a király: nem tudjátok, honnan jöttek ezek az asszonyok? 
Fiatalok és szépek-e? 

Fenséges király, felelték a hírhozók, határozottan sem azt, sem ezt nem 
tudjuk, csupán annyit mondhatunk, hogy a magaslatról valók, s úgy látszik, 
több közöttük a fiatal, mint az öreg. Hogy szépek-e azt az esti homályban már 
nem láthattuk, de nagyon kellemes hangjuk után ítélve, nagyon sok szép nő 
lehet közöttük. 

A király ezzel megelégedett, s így szólt: halljátok Hanok nemes polgárai! 
Kedvezőbben nem is alakulhatott volna a helyzet, mint amilyen most. Még 
ma elfogjuk azt az asszony sereget és elhelyezzük a szépítőintézetben! Ott egy 
év alatt megszépítik őket, mi pedig drágán eladjuk őket az ország minden 
vidékéről hetenként százszámra érkező férfiaknak. Menjetek tehát az 
intézetvezetőségéhez, s mondjátok meg, hogy ezt a jó fogást azonnal intézzék 
el! 

A hírvivők ezt rögtön meg is tették, s egy óra múlva már tizenkétezer férfi 
vette körül az asszonyok táborát. Az asszonyok ujjongva fogadták őket, azt 
hívén, hogy a tőlük előzőleg elmenekült férjeik jöttek el értük. A férfiak így 
szépszerével hamarosan beterelték az asszonyokat a szépítő intézetbe. 

A király másnap megszemlélte őket, s nagyon meg volt elégedve ezzel a 
fogással, mert többnyire egészséges, erőteljes és túlnyomóan fiatal nők voltak. 
Az intézet vezetőinek erre meghagyta, hogy a legnagyobb gonddal, 
buzgalommal foglalkozzanak ezeknek az asszonyoknak a megszépítésével. A 
megszépítés mesterei meg is tettek mindent, s egy év alatt szinte csodát 
műveltek, s a király ennek nagyon örvendett, a várható nagy nyereség miatt! 

173. Fejezet A magaslati nők és a 
Hanokbeli férfiak 
összeházasodásának 
eredményei. Az ügyvéd és a 
pénzverés feltalálása. A vár 


felépítése Hanok, a fényes és 
óriási város körül 


Az ekként megszépült nők azonban annyira megtetszettek imponáló 
nagyságuk miatt is a Hanokbeli férfiaknak, hogy nem adták el őket 
idegeneknek, hanem maguknak tartották meg, s helyettük a saját feleségeiket 
és lányaikat helyezték el a szépítő intézetbe, lefizetve értük az aranyból, s 
egyéb értékből álló tartásdíjat. 

A magaslatbeli nőkkel nemzett gyermekeik nemcsak rendkívül szépek 
voltak, hanem találékony szellemiségűek is, különösen a mechanikában, a 
természetben, a vegytanban és ezernyi másban is. Az üveg feltalálása is ezek 
műve volt. 

Mindez már harminc év alatt gyökeresen megváltoztatta ennek a 
nagyvárosnak, Hanoknak a jellegét. A még sokáig életben lévő király pénzt 
kezdett veretni, s ez általános és kényelmes csereeszközül szolgált. Ezen 
hatalmasan fellendült Hanok kereskedelme, s a város mind nagyobb és 
pompásabb lett. Annyi arany és ezüst halmozódott fel, hogy a király a saját 
nagy várát teljesen megaranyoztatta, majd egy még nagyszerűbbet is 
építtetett, s ezt annyi műremek ékesítette, hogy hozzá hasonlót egyetlen 
akkori fejedelem sem volt képes létrehozni. 

Hanok olyan látványt nyújtott harminc év után, hogy az idegen népek úgy 
vélték magasabbrendű lények működtek közre abban hogy ez a régi sivár 
város ilyen naggyá, pompázatossá vált. A város nagyságára jellemző, hogy 
abban ezer olyan nagy épület volt található, amelyek mindegyikében tíz- 
tizenötezer ember kényelmesen ellakhatott, nem is szólva a több ezernyi 
kisebb palotáról és lakóházról. 

Mindenféle képzőintézetet, iskolát létesítettek, s a környező városok 
kényszerülve voltak ezek fenntartásához nagy összegekkel hozzájárulni. A 
hanoki kormány észrevette ezután, hogy a környező és hatalmassá vált népek 
szemet vetettek Hanok nagy gazdagságára. 

Ezért nagy körfallal vették körül a várost. Ezen millió és millió kéz 
munkálkodott kb. két éven át és így a várost egy hetvenhét mérföldnyi 
hosszúságú, harminc öl magas és tíz öl széles körfal vette körül. Százhetven 
hatalmas vaskapu vezetett a városba. Minden kapu felett egy óriási nagyságú 
harcost ábrázoló szobor emelkedett. Ezekben a vasból készült szobrokban 
harminc-harminc harcos fért el, s ezek a szobor üres szemnyílásán, száján, 
fülén keresztül köveket tudtak az ellenségre hajigálni. 

Azt lehetne hinni, hogy az akkori időkben évszázadok voltak szükségesek 
mindennek véghezvitelére. Nem, mert meg kellett fontolni mire képes millió 
kéz a kellő vezetés mellett. Így érhető, hogy mindez hét év alatt teljesen 
elkészült, különösen azért, mert mindenhez a kígyó hatalmas befolyása is 
hozzájárult. Ennek következményei a továbbiakból tűnnek ki. 

174. Fejezet A Hanok körül élő hatalmas 
népek haditanácsa és hadi 


cselfogása Hanok ellen. 
Hanok tíz elővárosának 
meghódítása. A hanokhiták 
hadi készülődése 


A Hanok körüli tizenkét új városban, amelyek nevei, Lim, Kira, Marat, 
Sinkuur, Pur, Nis, Firab, Pojel, Kazul, Munin és Tiral volt, lakói a 
magasságbeli férfiaknak a síkságbeli szép nőkkel való házasságukból eredő 
utódok voltak, általános tanácskozást tartottak Lim városában. 

Testvéreim, szólt egyikük, mi legyen Hanokkal, az emberi nemzettség e 
megrögzött csalójával? Miért kell nekünk az élet minden előnyét drága áron a 
hanokhitáktól megszerezni? Miért a hanokhiták az urak felettünk és miért nem 
becsülnek bennünket még annyira sem, mint legutolsó szolgáikat? Pedig mi a 
magaslat gyermekei vagyunk, habár anyáink a síkságról valók! 

Mi óriások vagyunk, oroszlánokkal, tigrisekkel, medvékkel, hiénákkal is 
szembeszállhatunk izmaink erejével, míg a hanokhiták legfeljebb a legyekkel 
tehetik ezt meg! Nem lenne-e helyes, ha ezrével egyesülve Hanok ellen 
vonulnánk, s elfoglalnánk ezt a város minden kincsével együtt. 

Igaz, hogy ezt a várost erős körfal veszi körül, százhetven háromszorosan 
elzárható kapuval, s a kapuk felett ijesztő vasszobrok vannak, de ezek emberi 
kezek élettelen művei és még egy léggyel sem szállhatnának szembe! 

Egy másik azonban így szólt: hallgassatok meg engem is testvéreim! Ha 
egyszerre nagy tömegben Hanok elé vonulunk, a hanokhiták felismerik 
szándékunkat, és idejében bezárják a kapukat. Akkor azután szégyenkezve, 
vissza kellene vonulnunk. 

Én tehát azt tanácsolom, mivel a Hanok körüli tizenkét város még nincsen 
megerősítve, s egy-egy városban alig lakik tíz-tizenötezer, mindenképpen 
gyenge ember, könnyűszerrel elfoglalhatjuk azokat, és minden kapcsolatukat 
elvághatjuk Hanoktól. 

Azután majd velünk lesz dolguk a hanokhitáknak, mi pedig nem leszünk 
olyan bolondok, hogy megfizethetetlen összegekért vásároljuk meg 
termékeiket, mert magunk termeljük, amire szükségünk van! A hanokiták 
ugráljanak le éhségükben a város falairól, s adják el szép asszonyaikat, 
akiknek akarják, mert mi legfeljebb potom áron vesszük meg tőlük. 

Úgy vélem, ilyen módon hamarosan elbukik Hanok, vagy pedig alávetik 
magukat a mi feltételeinknek, s ezek semmiképpen sem lesznek majd 
hátrányosak reánk nézve! 

Ez a tanács mindnyájuknak tetszésére volt, s néhány nap múlva 
kétszázezer erőteljes és felfegyverzett férfi megrohanta a városokat és minden 
jelentékenyebb ellenállás nélkül, szinte egy csapással el is foglalták azokat. 

Ennek hatására a hanokiták haragra lobbanva nagy hadikészülődéshez 
fogtak. Egy év alatt egymillió harcosból álló hadsereget szerveztek, vezéreket 
jelöltek ki, s ezek begyakorolták a hadsereget a hatalmas külső ellenség elleni 
támadásra. 


Ennek a háborúnak az eredménye a következőkből tűnik majd ki. 

175. Fejezet A hanokiták hadseregének 
verése. A győzők ravasz 
hadvezérének beszéde. 

Urániel király 
béketárgyalásai. A piac 
kihelyezése Hanokból. Az 
ezrek tanácsa 


Egy millió dárdával, lándzsával, karddal felfegyverzett harcos vonult tehát 
fel, tíz csoportra oszolva, minden város elé. Az ellenfél azonban ekkor 
tudomást szerzett erről a haditervről, s ennek megfelelően készült fel. A város 
bejáratait eltorlaszolták, gyakorlott íjászokat helyezve oda el, valamint a 
házak erkélyeire, ablakaiba. 

Midőn a hanokita seregek nagy kiáltozása közben megrohanták a 
városokat, ezer és ezer éles nyíllövés értre őket, sokan meghaltak, még többen 
komolyan megsebesültek. 

Mivel a hanokiták még nem ismerték ezt a fegyvert, azt hitték, hogy 
gonosz szellemek harcolnak ezekért a népekért, visszafutottak tehát Hanokba 
és elrejtőztek házaikban, mert attól tartottak, a gonosz szellemek tovább 
üldözik őket halálthozó nyilaikkal. 

Midőn a külső városok népe látta, milyen rémület lett úrrá a hanokiták 
felett, elhatározták, hogy Hanokot is megtámadják. Az elsőnek említett 
tanácsadó, aki most hadvezért volt, így szólt a tíz város vezetőihez: 

Hagyjuk ezt a kockázatos dolgot. Most nyilvánvalóan előnyben vagyunk, 
ha azonban megtámadjuk Hanokot, a kapukat zárva találjuk, és hiábavaló 
módon tennénk ki magunkat ennek a veszedelemnek, hogy a magas 
körfalakról kőzáport zúdítanának reánk! 

Erőszakkal nem tudjuk ezt a várost hatalmunkba keríteni, mert annak falai 
alatt mi sem járnánk jobban, mint a hanokiták jártak a mi eltorlaszolt 
városaink előtt, midőn hadseregeiknek több mint a felét megsemmisítettük 
nyilainkkal! Hiszen tudjátok, hogy tizennégy napnál tovább tartott, míg 
halottaikat eltemethettük! 

A hanokiták ezúttal olyan hatásos leckét kaptak tőlünk, hogy bizonyára 
belátják, hogy körfalaik alig használnak nekik valamit, s ezért jobb számukra, 
ha mint barátok és testvérek élhetnek mellettünk, mintha ellenségesen zárják 
el magukat előlünk. 

Most hasznosan körülfogtuk őket, nem tudnak semerre kijutni. Az éhség 
tehát hamarosan karjaink közé veti őket, s akkor olyan békefeltételeket 
szabunk nekik, amelyek mint már mondottam, nem lesznek kárunkra. 

Ezzel a tanáccsal mindnyájan egyetértettek és a tanácsadónak igaza is lett. 
A hatodik héten ugyanis Urániel király küldöttei jelentek meg tíz város 
vezetői előtt és a hanokiták javára szolgáló békefeltételeket terjesztettek elő. 

A tanácsadók által kioktatott vezetők azonban így szóltak: most 


nyilvánvalóan mi vagyunk a ti uraitok, tehát azt kell elfogadnotok, amit mi 
követelünk tőletek. Ha ezt nem akarjátok, az éhség majd reá kényszerít 
benneteket, mert mi mindaddig nem szüntetjük meg az ostromzárt, amíg 
feltételeinket el nem fogadjátok! 

Ezek a feltételeink pedig a következők: - a város falain kívül egy 
terménypiacot létesítünk, s nektek a kellő áron tőlünk kell az élelmiszereket 
vásárolnotok. Azután ezer férfiút küldünk Hanokba, mint a király tanácsadóit, 
s nektek be kell őket fogadni és ellátni. Ha ezt elfogadjátok, hozzátok ki ide a 
király beleegyező nyilatkozatát, ha pedig nem fogadjátok el, akkor vesszetek 
éhen falaitok között! 

A küldöttek erre visszatértek Hanokba, átadták a királynak az üzenetet, s a 
király kényszerülve volt a feltételek elfogadására. A küldöttek ezt másnap 
hírül adták az ostromlóknak, s a következő napon már meg is kezdődött a 
város falain kívül a termény adás-vétele, s a kiéhezett hanokiták minden árat 
megadtak az élelmiszerekért. 

Az ezer főnyi tanács is bevonult Hanokba, s a király azontúl semmit sem 
tehetett nélkülük. 

176. Fejezet Az ezrek tanácsa által a 
királyra rákényszerített 
Állami alkotmány 


A királyt először is arra késztették, hogy a két fejedelmi várost szintén 
körfallal vetesse körül, hogy azok is védett helyek legyenek. A tanácsosok 
azért kívánták ezt, hogy a hatalmas hanokitákkal szemben megerősített 
városok kordában tarthassák a nagy Hanokot. 

Az ezer tanácsos ekként megerősítette helyzetét, teljesen úrrá lett Hanok 
felett, s a király csakis azt tehette, amit a tíz város urai jónak tartottak, és amit 
akartak. Ez volt tehát az alkotmányosság kezdete a király és a nép 
együttműködésével, s egyben a nemesi és a népi esélykülönbség keletkezése. 
Ennek során a tulajdonképpeni síkságbeli gyermekek, s főleg a férfiak a 
legalsóbbrendű munkák végzésére lettek kényszerítve. 

A tíz város fejedelmei azt is elrendelték, hogy ezeknek az alsórendű 
munkára kényszerítetteknek nem volt szabad magasabb társadalmi osztályba 
felemelkedniük, s a magasabb osztálybeli férfi sem vehetett magának 
feleséget az alacsonyabb osztályból. Az alacsonyabb osztálybeli nő csak 
akkor lehetett az úri osztályba tartozó férfiú felesége, ha a király a 
szépítőintézetbe való felvétel által úgyszólván örökbe fogadta és a saját 
kincstárából megfelelő hozománnyal is ellátta. 

Ezzel a rendelkezéssel megszerezték maguknak a tanácsosok Hanok 
kincseit és a király mindinkább csak látszat királlyá vált. A tíz város 
megerősítése után kb. 10-15 év múlva Hanok már meglehetősen 
elszegényedett, s a már elöregedett király sírva mondotta az ezrek tanácsának: 

Hallgassatok meg testvéreim! Ha már el akartok bennünket pusztítani, 
ragadjatok fegyvert és öljetek meg minket, s azután a tietek lehet a város 


minden kincse! De Istenről megfeledkezett cselekedet az, ha lassanként és 
gyötrelmesen akartok bennünket megölni. 

A tanács feje erre így szólt: értjük szavaidat, de mi nemcsak te, hanem a 
nép tanácsosai is vagyunk, s mint ilyenek nem cselekedhetünk másként! Az 
egész népnek talán mégis több joga van, mint Hanok városa gyenge 
királyának! 

Ha azt akarod, hogy Hanok újra felvirágozzon, add át a vezetést teljesen 
nekünk, s te maradj meg titokzatos szentséges királyi lénynek, akkor 
csakhamar tapasztalod Hanok fellendülését! 

A király erre így gondolkozott - mit tegyek most? Ha a városon ezzel 
segítek, akkor meghozom ezt az áldozatot is! 

Beleegyezett tehát az ezrek tanácsának kívánságába. Ezáltal azok lettek az 
urak Hanokban, a többi városban, s az egész nagykiterjedésű országban, s a 
királynak mindent jóvá kellett hagynia, amit ők elhatároztak. A nép persze azt 
hitte mindent a király rendel el, noha a király semmiről sem tudott. 

Ebből a rendszerből alakult ki a gyalázatos főnemesség. 

177. Fejezet Az új főnemesség uralma 
Ázsia felett. Hűbéres 
fejedelemségek. Az uralkodó, 
mint a nép kegyetlen és 
csalhatatlan papja. Urániel 
király halála 


A főnemesség mindjobban kialakult, Hanok urai mind nagyobb és 
nagyobb hatalomra tettek szert és terjeszkedtek is, mert folyton új 
településeket, városokat létesítettek, úgy hogy Sihin gyermekei országának 
kivételével csakhamar egész Ázsia benépesült. Még a magas hegyvidékekre is 
kiterjeszkedtek a hanokiták, ezeket azonban legnagyobb részben Horadalnak, 
az ismeretes hanoki harcias népnek utódai foglalták el. 

Hanok urai kb. száz hűbéres fejedelemséget szerveztek, s ennek mérsékelt 
adót kellett évente Hanoknak fizetni, másként azonban korlátlan urak voltak 
népeik felett. Az ilyen fejedelem minden volt egyszemélyben az ország 
számára, így az egyedüli törvényadó, nagykereskedő és gyáros, a népnek 
mindent tőle kellett vásárolnia. 

Azon kívül, habár az Úr akarata nélkül, papjaik is voltak népüknek, 
tanításuk azonban nem vonatkozott az Úrra, hanem a saját személyükre. Isten 
földi helyetteseinek jelentették ki magukat, s azt hirdették, aki nekik áldoz, az 
Istennek áldoz, és csak tőlük függ elnyeri-e valaki az örök életet a halál után. 

Midőn a nép jobban elszaporodott és kiterjeszkedett alsó papságot 
rendszeresítettek, de ez csak a fejedelem szavát hirdethette, s aki közülük ettől 
eltért, azt kegyetlen vezeklésre ítélték, mert kígyókat kellett fogni vagy 
bizonyos számú oroszlánt, tigrist, medvét, hiénát kellett elejteniük. Kisebb 
fokú vezeklés áldozathozatalból állt, s aki erre nem volt képes, azt veréssel 
fenyítették meg! 


A nők számára enyhébb törvények voltak érvényben, s ezek áthágása 
esetén mezítelen testükre mért vesszőcsapásokkal büntették meg őket. A 
halálos büntetés végrehajtásának jogát, az egész országra nézve Hanok tartotta 
magának fent, Ez úgy történt, hogy az elítéltet két, tíz ölnyi magas oszlop 
között kifeszített láncra függesztették fel, lábánál fogva, s egész napon át ide- 
oda hintáztatták. 

Aki napnyugtával még élt, azt szabadon bocsátották, ha pedig éjszaka 
meghalt, reggel eltemették, aki azonban a nappali hintáztatás alatt halt meg, 
azt az akkoriban már külön ketrecekben tartott vadállatok elé vetették. A 
hintázás közben beállott halál annak bizonysága volt, hogy az illető 
megérdemelte a halálbüntetést. A halálbüntetésre ítélteket a hűbéres 
fejedelemnek mindenkor Hanokba kellett küldeni. 

Így azután már néhány év múlva száz ilyen hintát kellett Hanokban 
felállítani, s ezeket egy napon sem láthatta senki sem üresen. 

Ez a főnemesi uralom körülbelül száz évig tartott, s Urániel halálával 
végződött, aki ekkor már majdnem háromszáz éves volt. Urániel nagy 
inségben halt meg, de az újra elnyert isteni kegyelem birtokában, amit 
előzőleg elveszített. 

178. Fejezet Urániel hét gyermekének 
nevelése a magaslaton. Az 

Úr beszéde Uránielhez. 
Hanok és népeinek 

szorongattatása az ezrek 
tanácsa által. A két királyfi, 
mint hittérítő Hanokban, s 

küldetésük sikertelensége 


Uránielnek két fia és öt leánya volt a két feleségétől. A leányok rendkívül 
szépek, s a fiúk pedig valóságos óriások voltak. Ezek a gyermekek azonban 
nem Hanokban nevelkedtek, hanem a magaslaton, midőn ugyanis Urániel 
nagy szorongattatásában újra az Úrhoz fordult segítségért, az Úr így szólt 
hozzá: 

Halljad te vak! Ha kb. 67 évvel előbb fordultál volna Hozzám, 
meghallgattam volna kérésedet, most azonban elkéstél ezzel! A vak és ostoba 
népet, amilyen kezdetben Lamek idejében volt, könnyű megtéríteni, mert 
vaksága mellett nyílt és hívő a szíve. Az ilyen kulturált, iparosodott nép 
azonban többre tartja önmagát, mint Engem. Sőt, nincsen is szüksége Reám, 
mert úgy vélekedik, a világ önmagából fejlődött, s önmagában alakította ki 
fokozatosan a fennállását biztosító törvényeket, s minden létező dolgot is. Mit 
kezdjek egy ilyen néppel? 

Gyermekeim már régen elhagyták a magaslatokat, a síkságon vettek 
feleséget maguknak, erőteljes és világi értelemmel telt gyermekeket 
nemzettek, s ezek urai és mesterei lettek az egész világnak. Így tehát nem 


segíthetek rajtad! Mivel azonban hét év óta kéred segítségemet, egy tanácsot 
adhatok neked, saját gyermekeid javára. 

Lásd, a magaslaton Matusála, Lamek, ennek fia, Noha és atyád, anyád még 
életben van! Nekik add át gyermekeidet nevelésre, mert ha itt maradnak a 
síkságon, szellemileg és testileg is megöletnek, tanácsosaid pedig mindinkább 
magukhoz ragadják a hatalmat. Ha a magalaton helyezed el gyermekeidet, 
tanácsosaid kedve szerint cselekszel! 

Teljesen átveszik ugyan a nép feletti uralmat, téged pedig fogságban 
tartanak, mint egy madarat a kalitkában. Én azonban megerősítem fiadat a 
tisztult magaslaton és leküldöm őket ide, mint hatalmas erejű tanítókat, ha te 
már nem leszel a Földön! 

Ha azután ez a nép megtér, visszavonom felőle büntető jobbomat, ha pedig 
eltaszítja őket maguktól, akkor ifjat, öreget, kicsinyt, nagyot, valamint minden 
állatot is ítélettel sújtok a Földön, s elpusztítom. Utánuk majd egy más 
nemzedéket helyezek a megtisztult Földre. 

Midőn Urániel ezt hallotta az Úrtól, azonnal elküldötte gyermekeit két 
feleségével, néhány kipróbált barátjával együtt a magaslatra. Ott az egész 
család Mathael házában élt, s Puriszta anyai szeretetben és istenfélelemben 
nevelte őket, s nevelésükhöz a még életben lévő Lamek, különösen pedig 
Noha és fivére Mahal is jelentősen hozzájárultak. 

Urániel király halála után az ezrek tanácsa egymás között felosztotta a 
nagy birodalmat. Rettentően szorongatták a népet és megfizethetetlenül magas 
adókat követeltek a hűbéres fejedelmektől. Az volt a tervük, hogy a tíz várost 
Hanok városával egyesítik, s így óriási nagy várossá fejlesztik. 

Ekkor küldöttem le a hatalmas erejű két fiút a síkságra, hogy oktassák a 
népet. Csakhamar elfogták őket, megbilincselték, ütötték, verték, majd azzal 
küldték őket vissza, hogy többé ne mutatkozzanak a síkságon, mert Hanok 
népe jobban ismeri Istent, mint ők ostoba hegyi lakók. Azzal is 
megfenyegették őket, hogy ha mégegyszer Hanokba jönnek, hogy Istent 
hirdessék, a hintákra kerülnek. 

A két fiú szomorúan tért vissza a magaslatra, s elmondották mi történt 
velük. 


179. Fejezet Az atyák tanácsokozása a 
síkság megmentése felől 


A kevés számú atya, aki még életben volt a magaslaton, elszörnyedtek 
ennek hallatára, milyen mélyre süllyedt a síkság, holott előzőleg Lamek, 
Tubalkain és hosszú ideig Urániel uralkodása alatt dicsőségesen emelkedett. 

Lamek ezért így szólt fiához, Nohához: Ha Urániel e két fia olyan 
csodálatos erővel lenne felruházva, mint Énok, vagy Kizehel és testvérei, 
akiket az Úr első ízben küldött le a síkságra, nem tudnának-e nagyobb 
eredményt elérni küldöttségükben, mint pusztán csak a szavak erejével? 

Tudom fiam, az Úr sokat tart felőled, s mindenkor inkább meghallgat 


téged, mint engem! Te mindenkor beszélhetsz Vele, míg én gyakran napokon 


át szólítom Őt, míg végre választ ad nekem. Nem lenne-e tehát jobb ha te az 
Úrhoz fordulnál szívedben, s előadnád Neki az én kívánságomat? Talán 
hozzájárulna? 

Kedves Lamek atyám, felelte Noha, úgy vélem itt már aligha lehetne 
valamit tenni, lásd, amint én tudom, Lamek csak egyedül fordult el az Úrtól, 
midőn még a kígyó szolgája volt. Ekkor tehát csak Lameket kellett 
megtéríteni, s vele együtt egy csapásra az egész nép is megtért. 

Most azonban egészen másként van minden, mert minden egyes ember 
szíve olyan, mint amilyen Lamek szíve volt a kígyó rabságában. Lameket 
ekkor ítélet sújtotta és öntevékenységgel, a legnagyobb önmegtagadással tudta 
csak újra életre kelteni magában azt, amit Kizehel csodatette által halálos 
ítélet sújtott. 

De milyen nagy terjedelműnek kellene most egy olyan csodatettnek lennie, 
hogy millió és millió olyan ember megtérjen, aki százezer gonoszabb 
szívében, mint amilyen Lamek volt legnagyobb kegyetlenkedése idején! 

Véleményem szerint meg kell elégedni azzal, ha a szó meggyőző erejével 
itt-ott néhány embert meg lehet téríteni, arra azonban, hogy ezek a népek 
teljesen megváltoztathatók legyenek, gondolni sem lehet. 

Az Úr majd az okosság hatalmával ruházza fel ezt a két fiút, s ezután újra 
elküldi őket Hanokba. Ha ott néhány ember gonosz és szabad akaratával 
szemben eredményt érnek el, az jó lesz. Ha ez nem sikerül nekik, bízzunk az 
Úrban, s Ő majd megteszi, amit szükségesnek tart. Egyetértesz ezzel? 

Lamek erre belátta Noha véleményének helyességét, s nem kérte többé, 
hogy csodatevő erővel ruházza fel az Úr a két fiút. Az Úr azután is további 
okossággal töltötte el a két fiút, s újra leküldötte őket a síkságra. 

180. Fejezet A két hittérítő, mint kőműves 
Hanokban, s felemelkedésük 
az ezrek tanácsának 


tanácsadóivá 


Mindketten újra lementek tehát a nagy Hanok városába, s ezúttal a 
Hanokot a tíz várossal egyesítő építkezésnél, mint kőművesek állottak 
munkába. Bért nem kaptak ugyan munkájukért, mert ez az építkezés 
robotmunka volt, de élelmezésben részesültek. A felülvizsgáló 
tanácstagoknak csakhamar feltűnt kiváló pontos munkájuk és 
munkavezetőknek léptették elő őket. Mivel a reájuk bízott építkezés mindig 
nagyon jól sikerült és csodás szépségű épületeket emeltek, az egész építkezés 
vezetőinek tették meg őket. 

Midőn ez a nagy munka tíz év alatt, persze több milliónyi ember 
segítségével elkészült, miközben sok ezernyi ember éhség, bántalmazások, 
gyakori járványos betegségek következtében elpusztult, a két hittérítőt 
befogadták az ezrek tanácsába, s minden építkezés legfelsőbb vezetésével 
bízták meg őket. Mivel a város megnagyobbodásával a városi lakosság 
szükségletei megnövekedtek, s ezért mind súlyosabb adókkal terhelték a külső 


fejedelemséget, a fejedelmek részint fellázadtak, részint pedig távoli 
országokba menekültek el. 

Ez által nagy ínség keletkezett Hanokban és a segélyforrások hiányában 
éhínség fenyegette a várost. Az ezrek tanácsa erre megkérdezte a két 
tanácsadót, miként lehetne a várost megmenteni? 

Ezek hétnapi haladékot kértek a válaszra, mert kijelentették, hogy nagy és 
fontos dologban bizonyos idő szükséges az érett megfontolásra adandó 
válaszra, ezért csak hét nap elteltével nyilatkozhatnak. 

181. Fejezet A két hittérítő beszéde az 
egybegyűlt ezrek tanácsa 
előtt 


Hét nap elteltével ismét összegyűlt a tanács és a szintén megjelölt 
tanácsadó így szólt az összegyűltekhez: 

Mindent alaposan meggondoltunk és kétségbevonhatatlanul 
megállapítottuk, hogy a mostani államrendszer nem tartható fenn, mert ami 
sok az sok! 

A mi városunk óriási kiterjedésű lett! Már Urániel király idejében 
túlságosan nagyra volt méretezve, s ha nem állnának fenn a szerencsétlenül 
tervezett körfalak, Hanok ma is virágzó város volna. Velünk együtt ti is 
ujjaitokon kiszámíthatjátok, hogy a Föld legrégibb városa pusztulásnak néz 
elébe! 

Gondoljátok meg, az ezer főből álló tanács, úgyszólván ezer királynak 
számít, mert mindegyik tanácstagnak ezer főből álló udvartartása van, 
mindkét nembeli személyekből, tisztségének dicsőítésére és tekintélyére, s ez 
velünk együtt tízszer százegyezer embert jelent. Mindezek velünk nem 
munkálkodnak, nem termelnek, de mégis jól akarnak élni! ki szerezzen tehát 
kenyeret ilyen nagyszámú semmittevőnek? 

De menjünk csak tovább! Mind a tíz elővárosban százezer hivatalnok, 
harcos és tétlenkedő szolgasereg van, ezek sem termelnek, de jól akarnak élni! 
De még tovább. A mi nagy városunkban tíz női szépítőintézet van, 
mindegyikben tíz-húszezer nővel, s harmadrész annyi tanárral, szolgával! 
Ezek is jól akarnak enni, de a kenyeret termő talajt névről is alig ismerik. 

De még tovább! A nagy Hanok városában kétszázezer nemesi család, tehát 
szolgákkal együtt harmincszor százezer ember, s ezek még meg sem érintették 
kezükkel a talajt, de azért nagyon jól akarnak táplálkozni. Ezen kívül a város 
állandó és céltalan megnagyobbításával elfoglaljuk haszontalanul a sok új ház 
építésével azt a talajt, amelyen gabona teremhetne. 

A sok pompás épület jómódú vidéki lakosokat csalogat a városba, ezek 
megvásárolják a házakat, itt élnek vagyonukból, de termőföldjük nincsen és 
minden szükségletüket vásárlás útján fedezik. Ez önmagában még rendben 
lenne, de ha naponta továbbra is 10-20 család költözik a városba, kitől 
vásároljuk ezután a kenyeret, ha minden vidéki ember munkakerülő városi 
polgárrá, vagy ezek szolgájává válik? 


Egyik adót a másik után vetjük ki a hűbéreseinkre, ezzel megutáltatjuk a 
néppel a vidéki életet, ezért inkább elmenekülnek távoli területekre, vagy 
ellenszegülnek igazságtalan követeléseink teljesítésének! 

Lássátok, ezért nem állhat fenn semmiképpen sem ez a mostani 
államrendszer! Tanácsozzatok a mi lelkiismeretesen megfontolt szavaink 
felett, ezután majd kezetekbe adjuk azokat az eszközöket, amelyekkel 
legalább némileg segíteni lehet ezeken a bajokon! Mi az ezrek tanácsának 
tanácsadói az igazságot tártuk elétek! 

182. Fejezet A két tanácsadó mentési 
terve és ennek megvalósítása 


Az egész tanács azt kérte erre, beszéljenek csak tovább, mert mindnyájan 
felismerték kijelentéseik mélységes igazságát, és tudni akarták azokat az 
eszközöket, amelyekkel segíteni lehetne azokon a bajokon. 

Hallgassatok meg tehát bennünket, mondották a tanácsadók, s mi 
életünkkel kezeskedünk annak igazságáért, amit most előadunk nektek! Ha 
azonban nem követitek tanácsunkat, tizennégy nap sem telik el és máris 
egymillió holttestet számlálhattok össze a városban, ezen kívül olyan 
néplázadás keletkezik, amilyent a Föld még sohasem látott! Az emberek 
öldökölni kezdenek, s legelőször bennünket ölnek meg, s a mi vérünkkel és 
húsunkkal csillapítják éhségüket! 

Hogy ezeknek a biztosan bekövetkező borzalmas eseményeknek elébe 
vágjunk, arra egyedül csak a következő utak állanak számunkra, de csakis 
nagyon rövid időre nyitva: 

Az első az, hogy a rettentően költséges női szépítő intézeteket teljesen 
megszüntetjük. Minden irányba azonnal hírnököket kell küldenünk azzal, 
hogy ezek a nők ingyen kaphatók, s még némi hozomány is jár nekik az 
intézetekben felhalmozott kincsekből. A szépítő mestereknek ki kell innen 
vándorolniuk, mindegyiknek legalább három nővel, s némi kincsen és 
élelmiszeren kívül az legyen a jutalmuk. A Föld elég tágas, s a hegyvidék 
úgyszólván lakatlan, s így bizonyára elhelyezkedhetnek valahol. 

Azután le kell ezeket a nagy épületeket rombolni, s az így nyert területeken 
kerteket berendezni. Ezekből a kertekből már egy év múlva tízezer 
szorgalmas ember kitermelheti magának a szükséges élelmiszereket. Azután 
megszámlálhatatlanul sok igazi naplopó van a városban, akik nemeseknek 
nevezik magukat, s ezeknek hazug ajkukon kívül semmijük sincs. 

Ezek mindegyikének egy némi arannyal megajándékozott nőt kell adni, 
ezután ki velük a városból. Ezzel mindjárt néhány százezernyi semmittevővel 
megkönnyebbül városunk. Ha megkérdezik, hogy hová menjenek, mutassátok 
meg nekik a hegységbe vezető utat, ott biztosan találnak maguknak helyet. 

Hasonlóképpen csökkenteni kell testőrségeink létszámát ezer főről, s ezzel 
is nagy számú nem termelő, hanem csak fogyasztó emberrel lesz kevesebb 
városunkban, s így már könnyebb lesz a tulajdonképpeni városi lakosságot 
ellátni. 


Végül, ha nem igyekszünk a körülöttünk lakó népek rovására 
meggazdagodni, hanem szerényen polgári igénytelenségben élünk, akkor a 
bennünket környező népeket sem csábítjuk arra, hogy leigázzanak bennünket, 
elvegyék kincseinket, amelyek akkor nem is lesznek. Ellenben azonban egy 
óráig sem lehetünk biztonságban, nem támadnak-e meg, s nem osztanak-e el 
bennünket. 

A tanácsaink követésének leglényegesebb feltétele azonban az, hogy teljes 
komolysággal mindnyájan a mindenható Istenhez, atyáink egyedüli Istenéhez 
térjünk vissza, akit e város lakói már teljesen elfeledtek, s tanuljuk meg Őt 
megismerni, szeretni és imádni! E nélkül semmit sem ér tanácsunk, s néhány 
év múlva még nagyobb nyomorúságba süllyednénk, mint amilyet most 
tapasztalunk! 

Lamek mindkét templomát újra meg kell tehát nyitni és illő hála és 
segítséget kérő áldozatot kell bemutatnunk Istennek, az egyedüli Úrnak! 

A tanácstagok egy része egyetértett azzal, de a másik része azonban mit 
sem akart erről tudni, s azt követelte, hogy a két templom helyén is kerteket 
létesítsenek, s így nagy vita keletkezett a tanácsban 

183. Fejezet A két bölcs tanácsadó újbóli 
meghallgatása. Az ezrek 
tanácsának világias újítási 
eszméi. A két bölcs ellenzése 
és visszatérése a magaslatra 


Egy év folytonos vitatkozással telt el anélkül, hogy megegyezés jött volna 
létre, azért újra a két bölcs tanácsadótól kellett tanácsot kérni. Abban 
egyetértettek a vitázók, hogy szükség esetén több Isten megismerése 
szükséges a nép közötti rend fenntartására, de nem akarták Isten megismerését 
a vak hitre, s az üres papi prédikációkra alapítani, hanem merőben a 
tudományra, a bölcseletre, a természettudományra, a matematikára akartak 
támaszkodni. 

Úgy vélekedtek, hogy ezen az alapon tartós és meggyőződéses hitre tett 
szert a nép, a puszta vak hit helyett, ami csak addig maradna fenn, amíg annak 
tanítói élnek, s ezek halála után a nép úgyszólván Isten nélkül maradna. Ha 
pedig ez többször is megtörténik egy néppel, az már aligha vezet el Isten 
megismerésére. 

Ebben kb. megegyeztek az ezrek tanácsának tagjai, csak azt nem tudták, 
milyen módon lehetne ezt véghezvinni, s ezért is fordultak a két bölcs 
tanácsadóhoz. Ezek pedig így szóltak nekik: 

A négy Hanok városának bölcs tanácsosai! Egy év előtt feltártuk előttetek 
a követendő helyes utat, de ti azt elutasítottátok! Mit tehetünk most ennél is 
többet? 

Minden dolognak csak egy igaz és jó útja van, s így van ez Isten 
hirdetésével is! A mi tervünket elvetettétek, s egy másikat, véleményetek 
szerint tartósabbat határoztatok el. Vigyétek ezt véghez belátástok szerint, s 


adjátok majd tudtul nekünk, mi jóra vezet az. Mi azonban nem akarunk ebben 
részt venni, habár megakadályozni sem fogunk semmiben sem! 

Ha úgy hirdetitek az Istent, mint a hűbéres fejedelmeknél tettétek, hogy 
mindegyiknek más Istent adtatok, hogy így különböztessétek meg őket 
egymástól, s könnyebben hajthassátok be az adókat, akkor csakhamar 
ugyanazon eredményt éritek el Hanokban, mint amilyent a hűbéreseknél 
tapasztaltatok. 

Arról már meggyőződhettek, hogy amit mi tanácsoltunk nektek, először is 
könnyen véghezvihető volt, másodszor pedig határozottan haszonnal járt az 
egész nagyváros számára. Mi semmiben sem tévesztettünk meg titeket, hanem 
becsületesen a legjobbakat tanácsoltuk nektek, s a magunk javára soha nem is 
gondoltunk! 

Az egy év előtt elétek tárt tervünkben Isten megismerésével és imádásával 
is csak mindnyájatok javát akartuk szolgálni! Ti azonban megütköztetek azon, 
s egy egész éven át vitatkoztatok, civakodtatok, s végül a legelvetendőbben 
egyeztetek meg. Ennek a tervnek véghezvitelére mi nem tudunk nektek 
tanácsot adni! 

Cselekedjetek tehát úgy, ahogyan jónak látjátok, mi már megtettük a 
magunkét. Ezért eltávozunk tőletek anélkül, hogy jutalmat követelnénk, hogy 
ebből is felismerhessétek, hogy mennyire csak a ti javatokat akartuk szolgálni 
mindenben. Aki velünk akar tartani, az jöjjön, amíg nem késő! 

A két bölcs tanácsadó ezzel eltávozott a tanácsteremből és szolgáikkal 
együtt visszatértek a magaslatra. 

Hogy ezután mi ment Hanokban végbe, az a következőkben derül ki. 

184. Fejezet A két hírnök visszatérése és 
jelentéstétele a magaslaton. 

Lamek kérése az Úrhoz. Az 

Úr válasza és tíz tüzes erővel 

felruházott hírnök kiküldése 


a síkságra 


A magaslatra érkezve elmondták a még életben lévő Lameknek, Nohának 
és testvérének Mahalnak, mi minden ment végbe a síkságon, s megkérdezték, 
nem telepedett e le valaki a síkságról a magaslaton az utolsó 3 év alatt? 

Szeretett gyermekeim! Felelte az öreg Lamek, erre a kérdésre azonnal 
válaszolhatok, mert ezekre a magaslatokra az egész idő alatt senki sem 
költözött. De sokkal fontosabb ennél az, amit ti elmondtatok. Ebből ugyanis 
világosan kitűnik, hogy a síkság népei rövid idő mulva, vagy a 
bálványimádásra térnek át, vagy pedig a teljes istentelenségre! 

Óh Uram és Atyám! Adj tanácsot most a te gyenge gyermekeidnek, mit 
kell itt tennünk, hogy ezeket a népeket visszavezethessük a helyes útra! 

Az Úr erre mindenki számára hallhatóan így szólt: menjetek a délvidékre, 
ott még százhét család él elszóródva. Ezek annak a hét hírnöknek az utódai, 
akiket egykor Lamek idejében Hanokba küldöttem, hogy bűnbánatot 


hirdessenek az elveszett városban. 

Tíz derék ifjút találtok ott, akik még nem vettek magukhoz feleséget. Te 
Lamek, helyezd reájuk kezedet az Én nevemben, s Én a tűz csodálatos 
hatalmával ruházom fel őket. Ezek azután bárhol tüzet támaszthatnak a 
síkságon, s a tűz mindazokat elpusztítja, akiket meg akarnak semmisíteni. 

Menjenek a síkságra és hét éven át hirdessenek ott bűnbánatot, s ha el 
akarják őket fogni, tűzzel vegyék körül magukat, s ezzel földre kényszerítik 
minden ellenségüket. Ha a nép hét év alatt megtér, maradjanak, mint papok a 
síkságon. Ha azonban nem térnek meg az emberek, kiolthatatlan tűzzel 
vegyék körül templomaikat, s térjenek vissza a magaslatra! Úgy legyen! 

Akkor Én is elfordítom arculatomat a síkságról, hogy ne lássam, ami 
ezután bekövetkezik. Amen. 

A társaság erre rögtön elindult a délvidékre és megkereste az említett tíz 
férfiút. Az öreg Lamek mindjárt megtette, amit az Úr elrendelt. A tíz 
kiválasztott azonnal kipróbálta a tüzet élesztő képességét és többszörös áldás 
után eltávozott a síkságra. 

185. Fejezet Figyelmeztetés az időbeli 
adatok értékelésére a 
szellemi elbeszéléseknél. A 
tíz hírnök fogadtatása 
Hanokban 


Urániel két fiának visszatérésétől a tíz hírnök kiküldéséig kb. 2 év telt el, 
habár az elbeszélésből úgy tűnik ki, mintha csupán néhány napi időközről 
lenne szó. Ez csupán a könnyebb megértés miatt van így feltüntetve, s a 
szellemi elbeszélési módnál gyakran úgy vannak a cselekmények ábrázolva, 
mintha egy napon mentek volna végbe, holott földi számítás szerint többévi 
időköz telt el egyes cselekmények között. 

Így a szentírásban is előfordulnak ilyen kitételek "és ugyanazon a napon" 
pedig az így jelzett események bekövetkezése évekig is eltart. 

De térjünk vissza a tíz hírnökhöz, miként fogadták őket Hanokban és mit 
tapasztaltak ebben a városban? 

A város kapuja előtt már feltartóztatták, és útlevél felmutatását követelték 
tőlük, mert akkor már szigorú rendőrség is volt Hanokban. 

A kiküldöttek erre így feleltek: mi a ti üdvötökre küldettünk felülről, s a mi 
útlevelünk az Isten, a Menny és Föld Ura! Azért küldettünk hozzátok, hogy 
szigorúan bűnbánatot hirdessünk, s ha azt elutasítjátok magatoktól, akkor 
Isten elkerülhetetlenül bekövetkező ítéletét és teljes megsemmisülésteket Isten 
haragjának áradatában várhatjátok! 

A kapuőrök erre le akarták a küldötteket, mint felségsértőket, és mint 
nyilvánvaló néplázítókat tartóztatni, de ekkor lángok csaptak fel a földről, s az 
őrség elmenekült, így azután a tíz küldött akadálytalanul bemehetett a 
városba. 

A kaputól azonban még egynapi járóföldnyi távolságban volt az ezrek 


tanácsának székhelye a város közepén, a küldöttek tehát kénytelenek voltak 
útközben egy fogadóba betérni, hogy azután másnap reggel folytassák útjukat 
az ezrek tanácsának palotájához. 

Mivel a menekülő őrség már hírül adta, mi történt a város kapujánál, 
elképzelhető, hogy a küldötteket nem fogadták különös előzékenységgel a 
fogadóban. Midőn némi frissítőt kértek mindenki elmenekült a fogadóból, s 
midőn éjszakai nyugvóhelyet kerestek, minden ajtót zárva találtak, mert az 
emberek attól tartottak, hogy felgyújtják az egész házat. 

Így tehát abban a helyiségben maradtak éjszakára is, amelybe előbb 
beléptek. Ilyen volt tehát első fogadtatásuk Hanok városában. 

186. Fejezet A rendőri szervezet 
mesterműve Hanokban. A 
fegyveres sereg menekülése a 


küldöttek elől 


Az érthető, hogy a menekülő kapuőrség egyenesen az ezrek tanácsához 
sietett. Más esetben erre nem lett volna szükség, mert Hanok rendőrsége 
tökéletesen volt megszervezve, már kezdettől fogva, hogy a mostani hírszerző 
és besúgó rendszerek merőben csak kontárkodások a hanokihoz képest. 

Először is minden háztulajdonosnak kötelessége volt az egész házat 
állandóan ellenőrző rendőrt tartani a saját költségén. Minden utcának két- 
három olyan helyiséget kellett fenntartani, ahol a rendőrséget érdeklő híreket 
le kellett adni, s innen továbbították azokat az ezrek tanácsához. 

Az egyes utcáknak nevük volt, a házak pedig számozva voltak. Minden 
utcának, térnek elő volt írva a színe, s az embereknek ruhájukon kellett 
hordaniuk annak a háznak a számát, amelyben laktak. Ezt a rendőri 
intézkedést azért vezették be, hogyha valaki szabályellenesen cselekedett, azt 
az utca őrségbe az általa lakott házba vezethesse, s a háztulajdonostól a 
pénzbírságot azonnal behajtsa. 

Mivel az egyes utcák rendőrszobái ezeknek a bírságoknak egyharmadát 
kapták meg, így érthető, hogy szinte naponta kellett a háztulajdonosoknak 
valamilyen címen bírságot fizetni. Joga volt ugyan a háztulajdonosnak a 
bírságot a lakójával megfizettetni, de ha az nem tudott fizetni, akkor sokáig 
várhatott, amíg a pénzét visszakapta. 

Ha pl. egy fogadós nem jelentett be egy ilyen vendéget azonnal az 
utcarendőrségnél, ez már nagy vétségnek számított, és súlyos büntetést vont 
maga után. Ezért abban az esetben is azonnal elszaladt a fogadós a 
rendőrségre és bejelentette a házában megszállt küldötteket, valamint azt is, 
amit a menekülő kapuőrségtől hallott felőlük. 

A tűzcsináló férfiakról szóló hír tehát hamarosan elterjedt az egész 
városban és az ezrek tanácsánál. Másnap hatalmas fegyveres sereg vette körül 
azt a fogadót, amelyben a küldöttek tartózkodtak, a fogadós erre azt mondotta 
a küldötteknek, menjetek ki és védekezzetek a sok ezernyi dárda és lándzsa 
ellen! 

A küldöttek erre erősítést nyertek és felszólításukra pillanat alatt hatalmas 
lángok csaptak fel a földből és az egész utcában, mire az egész felfegyverzett 
sereg fejveszetten elmenekült. A küldöttek egyedül maradtak és az Isten 
mindenhatóságát dicsőítették. 

A fogadós megrémülve borult le előttük, mert Isteneknek, vagy 
tűzszellemeknek tartotta őket, akik az egész várost megsemmisítik. 

187. Fejezet A küldöttek beszéde a 
fogadóssal. A harmadik 
tűzcsoda. Az aranyvár 


erődítményeinek pusztulása. 


A tíz küldött ekkor így szólt a fogadóshoz: kelj fel és ne tarts bennünket 
sem Istennek, sem tűzszellemeknek, mert mi hozzátok hasonló emberek 
vagyunk a magaslatról. Isten a tűz hatalmával ruházott fel bennünket, s a ti 
üdvötökre küldött hozzátok, hogy Isten igazi küldötteit felismerjétek bennünk 
és megszívleljétek szavainkat. 

Ha így cselekedtek, akkor megkíméltettek Isten hamarosan bekövetkező 
ítéletétől, ha azonban nem szívlelitek meg azt, akkor a mi tűzi hatalmunkból 
kell majd felismernetek, hogy Isten haragja már lehullt reátok, mert a nekünk 
engedelmeskedő tűz már Isten haragja. 

Tegnap este vacsorát kértünk tőled, te azonban nem adtál nekünk semmit. 
Azt hitted mi adósod maradunk neked? Lásd, mi kincseket hoztunk Isten 
mennyeiből, s ezekkel a kincsekkel bőségesen megjutalmaztunk volna téged. 
Te elzártad előlünk éléskamráidat, azért mi is elzárjuk előtted a mennyek 
kincseit, és most már várhatod, amíg valamihez hozzájutsz ezekből a 
kincsekből. 

A fogadós erre így szólt: nem ismertelek titeket, s a mi gyalázatos 
törvényeink a legnagyobb óvatosságra köteleznek bennünket idegenekkel 
szemben, ennek elhanyagolását szigorúan büntetik. Meg kell tehát 
bocsátanotok, amiért a törvények miatt így kellett cselekednem veletek. 

Mindent jóvá akarok tenni, befogadlak, mindennel ellátlak titeket, amire 
ebben a nagyvárosban szükségetek lesz, mert most már nem félek semmiféle 
törvénytől, mivel meggyőződtem hatalmatokról. Jöjjetek ide vissza, lakjatok, 
étkezzetek nálam, s a legszebb szobáimat és a legjobb ellátást biztosítom 
számotokra! Csak arra kérlek benneteket kedves férfiak, mindenható 
Istenetekre, el ne hagyjatok engem! 

Isten, az Úr irgalommal teljes minden olyan bűnös iránt, felelték a 
küldöttek, aki megbánta, megutálta és végleg elvetette magától bűnét! Mi sem 
vagyunk tehát kérlelhetetlenek, megbocsátjuk eddigi viselkedésedet, s nem 
vonjuk meg tőled a mennyek kincseit! 

Egyelőre azonban nem maradhatunk nálad, mert a város uraihoz kell 
mennünk, akik eltérítették a népet Istentől gyalázatos törvényeikkel, először 
ezeket kell megtérítenünk. Ha ez megtörtént, akkor visszajövünk hozzád, 
megáldunk és elfogadjuk ajánlatodat. 


Óh kedves férfiak, szólt a fogadós, ez a város rettentő nagy, több ezer 
utcája és sok-sokezer háza van. Hogyan találjátok meg ezt az utcát és az én 
fogadómat? 

Ne aggodalmaskodj emiatt, felelték a küldöttek, mert ahogyan te 
megtalálod utcádat, házadat, ugyanúgy megtaláljuk majd mi is. A mi vezetőnk 
maga az Isten, Ő pedig jól tudja, hol a te utcád és házad! 

Ezután áldást osztva, elindultak a városba, s fél nap alatt elérkeztek az 
úgynevezett aranyvárhoz, amelyet még Urániel építtetett. Bejutásról azonban 
szó sem lehetett, mert a vár teljesen el volt torlaszolva és íjászokkal volt 
megrakva. 

Az Úr erre így szólt a küldöttekhez: - Ne közelítsétek meg teljesen ezt a 
várat, maradjatok itt, amíg utat nyitok nektek! 

A küldöttek ekkor megálltak, mire hatalmas lángok csaptak föl az 
erődítményekből, elpusztítva a torlaszokat, a fegyvereket, sőt azokat az 
embereket is, akik nem tudtak elég gyorsan elmenekülni. 

Ez volt tehát a harmadik, tűz által bekövetkezett csoda Hanokban. 

188. Fejezet Az Úr utasítása a tíz küldött 
számára a várba való 
belépésük előtt. A tíz küldött 
beszéde az ezrek tanácsához 
a tanácsteremben 


Midőn az út ilyen csodálatosan megnyílt a várba, az Úr így szólt a 
küldöttekhez: Most bemehettek. Senkit se kényszerítsetek erőszakkal 
megtérésre, hanem hirdessetek bűnbánatot az Én nevemben! Követeljétek a 
két templom megnyitását, óvjátok a népet a természet bálványimádásától és 
hirdessétek erélyesen a nemsokára bekövetkező ítéletemet! Ez itt a ti 
teendőtök! 

Ha a tanács ezt megszívleli, akkor maradjatok itt, mint már a magaslaton 
mondottam, papok gyanánt. Ha azonban csak látszatra követnek benneteket, 
akkor ítéljétek el szigorúan képmutatásukat, menjetek a terekre, utcákra, s ott 
hirdessetek bűnbánatot az Én nevemben! 

Ne féljetek ezeknek a tehetetleneknek fegyvereitől, Én megsemmisítem 
azokat mielőtt még valakit megtámadhatnának. Hirdessétek a bűnbánatot 3 
éven át, s ha kigúnyolnak benneteket ezért, hagyjátok el a várost, s a vidék 
népének hirdessétek négy éven át. Akik megtérnek, azokat küldjétek a 
magaslatokra, és Én mindennel ellátom őket, ami az élethez szükséges. 

Ha egyik nép nem akar megtérni, menjetek egy másik vidékre, de csak 
négy évig maradjatok azon a vidéken. Ha Én szólítlak benneteket, térjetek 
vissza a magaslatra anélkül, hogy visszatekintenétek. 

Most már tudjátok, hogy mi a teendőtök, vonuljatok be tehát az Én 
nevemben a várba. Amen. 

A küldöttek erre bementek a várba, s egy óriási nagy terembe lépve, fontos 
tanácskozás közben együtt találták az ezrek tanácsát, s közöttük a látszat 


királyt is. Arról tanakodtak ugyanis, miként szabadulhatnának meg a tüzet 
gerjesztő szörnyetegektől. 

Midőn éppen az alávaló képmutató eljárásban egyeztek meg, hogy 
látszatra áhítatosan meghallgatják a küldöttek szavait, de közben minden 
eszközt felhasználnak arra, hogy a városból eltávolítsák őket, legnagyobb 
rémületükre akkor lépett a terembe a tíz küldött, s így szóltak hozzájuk: 

Béke legyen veletek! Tervetek szerint sohasem fogtok bennünket 
eltávolítani a városból. Ha időnk letelt, akkor elhagyjuk a várost a ti 
romlástokra, de akkor sem a ti alávaló tervetek miatt, hanem Annak akarata 
szerint, Aki ide küldött bennünket! 

Vegyétek ezt előre tudomásul és legyetek elkészülve arra, amit Isten, a 
mindenható Úr üzen nektek általunk! Nyissátok meg tehát fületeket és 
hallgassatok meg bennünket. Amen. 

189. Fejezet Az egyik tanácstag beszéde a 
tíz küldötthöz. Az egyik 
küldött beszéde az ezrek 

tanácsához 


Az egyik tanácstag erre felkelt, a küldöttek elé ment, s udvari szokás 
szerint meghajtva magát így szólt: Hatalmas küldöttei egy fejedelemnek, aki 
valószínűleg minden tűzhányó hegy felett is uralkodik! Lépjetek közelebb és 
közöljétek velünk megbízástokat. Mivel sokan vagyunk, a terem közepébe 
jöjjetek, hogy mindenki jól hallhassa előadástokat! Mi ugyanis szívesen 
meghallgatjuk a tanulságos előadásokat, s követjük is, amit jónak ismerünk 
fel! 

Ha azonban valamilyen együgyűség is szóba kerülne, akkor, mint 
magasabbrendű lények bizonyára még nálunk is jobban megértitek, hogy az 
ilyesmit nem fogadhatjuk el, szabad akaratunk alapján. Ha pedig rettentő 
hatalmatokkal kényszerítenétek bennünket arra, azzal aligha nyernétek, s mi is 
alig nyernénk valamit a ti rendkívüli küldetéstekkel. 

Legyetek tehát szívesek, adjátok elő a terem közepén mondanivalótokat. 
Mi a királlyal együtt figyelmesen meghallgatunk benneteket, mert az ilyen 
rendkívüli lényektől, amilyenek ti vagytok, csak rendkívülit várhatunk! 

A tíz küldött erre a terem közepébe lépett, s egyikük a többi nevében is, a 
következő beszédet intézte a tanács tagjaihoz: 

Barátaink és testvéreink! Ha visszaemlékeztek atyáitokra, be kell 
ismernetek, hogy ők valamennyien Ádám utódai, s így tulajdonképpen Isten 
gyermekei voltak abban az időben, midőn Lamek, a magaslaton élő Lamek 
kortársa, mint Istent gyalázó király, kegyetlenül uralkodott a város népe felett. 
Többen közületek bizonyára azt is tudjátok, hogy ugyanakkor a Menny és a 
Föld Ura mindent megtett, hogy a magaslaton számos dőreséget 
megszüntessenek, s azután a síkságot is megtisztítsa az előttetek is ismeretes 
gonosz kígyó minden szennyétől. 

Arról is tudtok, hogy atyáitok a megtisztult, s Isten által megáldott 


magaslatokat elhagyva a már újra tisztátalanná váló síkságra költöztek, ámbár 
Lamek főpap, ki ma is él, eléggé rámutatott arra, hogy mennyire hálátlan, 
kárhozatos az Istennel, a szentséges Atyával méltatlan cselekmény volt ez. 

Atyáitok azonban hátat fordítottak Lameknek, s a síkságbeli nők utáni 
vágyakozásukban  seregestől költöztek ide, némelyek feleségüket, 
gyermekeiket is elhagyva. Ez tagadhatatlan tény, s ha nekünk nem akartok 
hinni, ezernyi ma is élő tanú van rá. 

Ti is magaslatbeli Isten-gyermekek vagytok, s itt a síkságon önmagatokból 
csaptatok fel hatalmas uralkodókká, anélkül hogy Isten erre bármiként is 
elhívott volna benneteket. Uránielt, a törvényes királyt először félrevezettétek, 
azután elnyomtátok, megöltétek, fiait pedig megvesszőztétek, kigúnyoltátok, 
midőn arra intettek benneteket, térjetek meg Istenhez! 

Az Úr két templomának elrendelt megnyitása helyett rendőrséget 
szerveztetek, bálványimádást vezettetek be, az egy igaz Istenben való hitet 
betiltottátok, a népet pedig átkos adókkal terheltétek meg! Ítéljétek meg 
magatokat, milyen jutalmat érdemeltek meg, mindezért az örök igaz Istentől 
és Úrtól? 

Beszéljetek tehát, s mi türelmesen meghallgatunk titeket, ezután újra 
szólunk majd hozzátok! Ítéljetek, és beszéljetek tehát. Amen. 

190. Fejezet A tanácsosok titkos 
megbeszélése. A küldöttek, 
mint igazi gondolatolvasók 
szólalnak fel. Eltávozásuk a 
várból. Az ezrek tanácsának 

zavara 


A küldöttek beszédére az ezrek tanácsának tagjai ugyancsak fintorgatták az 
orrukat, s így tanakodtak egymás között, egyebet sem tehetünk, mint hogy jó 
arcot vágunk ehhez a dologhoz, mert ha ellenkeznénk, csak olajat öntenénk a 
tűzre. Azt azonban megtehetjük, hogy mielőtt e küldöttek feltételeit 
elfogadnánk, nyomatékos ellenérveket hozunk fel, mert mi sem estünk a 
fejünk lágyára, s ezért a két templom megnyitása előtt még alaposan 
megnehezítjük ennek a tíz küldöttnek a dolgát. Egyelőre tehát maradjunk meg 
e mellett. 

E titkos határozat után a tíz küldött egyike, a tanácstagokhoz fordulva 
megkérdezte: úgy vélitek, ti bölcs és okos emberek gyanánt mutatkozó 
tanácsosok, nem tudunk a ti titkos határozatotokról? Óh, akkor nagyon 
tévedtek! A Menny és Föld Ura oly élessé tette hallásunkat, hogy legtitkosabb 
gondolataitokat is, mint hangosan kimondott szavakat halljuk. 

Mire mehettek tehát furfangos okoskodástokkal? Azt hiszitek, mi nem 
tudunk szembeszállni a ti nyomorúságos bírálgatástokkal? Óh ti balgák, mi a 
ti értelmetek? Csupán leghalványabb megcsillanása annak a ragyogó 
világosságnak, ami ősatyáitok birtokában volt. Ez az Istenből eredő 
bölcsesség nekünk is birtokunkban van, s ezzel akartok ti ujjat húzni? 


Óh milyen esztelenség az, ha nem látja be valaki azt, hogy a sötétség csak 
addig állhat fenn, amíg a világosság meg nem jelenik. Ha azonban a mennyei 
világosság már megmutatkozott, mit akartok ti a ti sötétségetekkel? 

Itt most nem is kerülhet sor arra, hogy mi hosszadalmas beszélgetéseket 
folytassunk veletek, mert mi követelünk, s nektek teljesíteni kell 
követeléseinket! Isten akaratát már tolmácsoltuk nektek, s ennél többre 
nincsen szükség! 

Ha szerinte akartok cselekedni, az csak üdvös lesz számotokra és az egész 
nép számára is! Ha azonban nem akartok így cselekedni, arról is biztosítunk 
benneteket, hogy erre sem a tűzfeletti hatalmunkkal, sem bölcsességünkkel, 
nem kényszerítünk titeket! 

Ne várjátok tehát, hogy tovább tartózkodjunk nálatok, és szívbemarkoló 
intelmekkel álljunk elő, mert ez csak a szegényeket és gyengéket illeti meg. 
Számotokra csupán a vak engedelmesség létezhet, miként azt ti követelitek 
meg a néptől, vagy az ítélet létezik, mert az Úr úgy cselekszik veletek, ahogy 
ti cselekedtek a néppel! Ezek voltak utolsó hozzátok intézett szavaink! 

191. Fejezet Az ezrek tanácsának 
tanácskozása. Egyik 
tanácstag bölcs beszéde és 
javaslata a kivándorlásra. 
Egyenetlenség az ezrek 
tanácsában. 


Mit tegyünk most, ezt kérdezgették egymástól a tanácsosok, s ezt kérdezte 
a látszatkirály is. 

Az egyik tanácstag erre így szólt: testvéreim, hallgassatok meg engem, 
mert egy rettentően okos gondolatom támadt. Előzőleg úgy határoztatok, hogy 
mielőtt teljesítenénk kívánságaikat, még néhány kemény diót töretünk fel 
velük, értelmünk segítségével. Ez azt jelentené, hogy értelmünk győzzön az ő 
bölcsességük felett, de milyen módon? Nagyon könnyen! 

Bizonyára ti is ugyanúgy látjátok, mint én, hogy itt már vége van a mi 
uralmunknak! Itt már csak a nép általi üldöztetésünket várhatjuk, mihelyt az a 
tíz küldött, akikkel szemben tehetetlenek vagyunk, fellázítja! 

Nyissátok meg a nép számára a két templomot, s mondjátok meg, 
hagyjanak fel az általunk bevezetett bálványimádással. Ha erre a nép 
megkérdezi tőlünk ennek az okát, mit felelünk nekik? Nem hazudhatunk, mert 
a tíz küldött már megfenyegetett bennünket erre az esetre. 

Azt kellene tehát mondanunk, mi megcsaltunk titeket erőszakkal és 
furfanggal, nyereségvágyunkból, uralomvágyunkból és halálbüntetés mellett 
eltiltottuk az egy igaz Isten és az Úr imádását. Most azonban irgalmasságot 
gyakorol veletek a régi igaz Isten, abban az ínségetekben, amelyet mi 
idéztünk fel reátok és hatalmas hírnököket küldött, a tűz feletti hatalommal 
felruházva, s arra kényszerített ezzel bennünket, hogy nyissuk meg újra az 
igaz Isten régi templomát, és hogy minden, ellenetek elkövetett 


gonoszságunkat jóvátegyük! 

Lássátok, ez a tiszta igazság, de ki tárja fel ezt közülünk a népnek? Ha ezt 
nem tesszük meg, akkor csakhamar lángok nyaldosnak körül bennünket, mert 
erről már biztosított bennünket az egyik küldött. 

Ha pedig nyíltan feltárjuk ezt a nép előtt, akkor nem szeretnék tanúja lenni 
annak a kőzápornak, amit a nép zúdít majd a mi dicsőséges fejünkre! Ha itt 
maradunk a várban és tovább tanácskozunk, a nép itt is megtalál bennünket és 
úgy bán el velünk, hogy se látunk, se hallunk attól! 

Minden bajok megelőzésére ez az én tanácsom: mivel itt nyilvánvalóan 
már nem boldogulunk, hagyjunk mindent faképnél! A Föld elég tágas. Mi 
eltávozunk innen feleségeinkkel, gyermekeinkkel, kincseinkkel, s ezzel 
győzelmet arattunk értelmünkkel a tíz bölcs felett! Keressünk magunknak egy 
jó helyet, ahol azután meg vagyunk kímélve az ilyen küldöttektől, s a régi 
Isten maradjon meg magának! 

Nos, mit szóltok ehhez a tervemhez? 

Sokan egyetértettek ezzel, mások úgy vélték, a kivándorlás akadályokba 
ütközne. Ezek úgy vélték, ha a küldöttek szavai szerint cselekednének, akkor 
a küldöttek inkább megvédenék őket a néppel szemben, s nem szolgáltatnának 
ki bennünket a nép dühének. Háromnapi tanácskozás alatt így oszlottak meg a 
vélemények. 

192. Fejezet Hatszázötven tanácstag 
kivándorlása felső 
Egyiptomba 


A tanács első szónoka, kinek sürgős volt a menekülés, nem sokat törődött a 
helyesen cselekvők ellenvetéseivel, hanem így szólt: 

Tudjátok mit? Mivel a ti véleményeteket helyesebbnek tartjátok az 
enyémnél, cselekedjünk a következőképpen: - akik közületek egyetértenek 
velem, azaz követik tanácsomat, ezek rakják fel az asszonyokat, gyermekeket, 
a kincseket a mi szelíd tevéinkre, s mint az értelem győztesei, velem együtt 
elvonulnak innen. 

Akik helyesen akarnak cselekedni, s itt maradnak, hogy a nép kövekkel 
köszöntse, vagy a városból kiverje őket, ezek tapasztalják majd, mennyivel 
jobb lett volna épp bőrrel, mint az értelem győztese elvonulni. Én vagyok az 
első, aki innen távozik! Aki követni akar, az jöjjön velem, aki pedig nem akar, 
az cselekedjen úgy, amint azt üdvösebbnek, jobbnak tartja! 

Erre hatszázötven tanácstag felemelkedett, s így szólt: követjük 
tanácsodat! Ha azonban valami baj lesz velünk a kapunál, akkor vigyázz, 
nehogy rosszul járj, mint az értelem győztese. 

A távozók erre elbúcsúztak a többiektől, hazasiettek, tevéikre rakták 
kincseiket, felültették azokra az asszonyokat és gyermekeket, s útnak indultak. 

Az utcákon összegyülekezett nép ugyancsak álmélkodott szigorú uraik 
elvonulásán. Senki sem tudta, mit jelent ez, s aggodalmaskodva várták annak 
következményeit. Némelyek azt mondották, furcsa egy dolog! Az urak 

kivonulnak feleségeikkel, gyermekeikkel, málhájukkal, kísérő őrség nélkül. 
Mit jelentsem ez? Ez nem csupán az országban való utazgatás, mert akkor 
mindig egész légiónyi fegyveres kísérte az urakat! 

A mi tanácsosaink, mint az értelem győztesei akadálytalanul vonultak 
tovább, mert senki sem merészelte őket feltartóztatni, vagy útjuk célja felől 
megkérdezni. El is jutottak a mai Felső-Egyiptomba, s ott letelepedve egy kis 
várost alapítottak. 

Ezek voltak Egyiptom első lakosai. Ennek az országnak borzalmai arra 
késztették őket, hogy ismét Istenhez forduljanak, s így ez az ország csakhamar 
gazdag és hatalmas lett. 

193. Fejezet A visszamaradt tanácsosok 
tanakodása. További 
kétszázötven tanácsos 

kivándorlása 


A visszamaradt tanácsosok egyike, három nap múlva így szólt a 
többiekhez: - hallgassatok meg, akik velem együtt a küldöttek kívánsága 
szerint akartok cselekedni! A kapuőrségtől már megtudtuk, hogy a 650 
testvérünk akadálytalanul eltávozott a városból! Ezt tehát már tudjuk, hogy 
győztek értelmükkel. Az azonban sehol sincsen megírva, hogy mi is győzők 
leszünk-e, kik a jóra törekszünk, valamint az sem biztos, nem járunk-e úgy, 
ahogyan az egyik, szintén eltávozott testvérünk előre megmondotta nekünk? 
Ezért úgy vélem, helyesebb volna, ha mi is inkább a biztosabbat választanánk, 
és testvéreink példáját követnénk, ahelyett, hogy jócselekedeteink kétséges 
eredményét bevárnánk. Kétségtelenül jó, ha mint urak távozhatunk el innen, 
mintha végül mint megvetett népcsalókat űznek ki bennünket a városból! 

Egy másik tanácstag erre így szólt: barátom, te teljesen figyelmen kívül 
hagyod azt a számunkra kedvező körülményt, hogy most minden 
gyalázatosságot és zsarnokoskodást eltávozott testvéreinkre háríthatunk, s azt 
mondhatjuk, mi magunk űztük el ezeket a zsarnokokat szavaink hatalmával, 
hogy visszaállíthassuk azt a régi isteni rendet, ami egykor Lamek idejében 
fennállt! 

Így mint a nép jótevői és nem mint átkozott zsarnokok mutatkoznánk a nép 
előtt, s az bizonyára nem kövekkel és vesszőkkel felelne a magyarázatunkra, 
hanem ujjongással! Ez teljesen értelmes fogás volna részünkre és a régi isten 
akaratának is megfelelne. Mit akarnánk ennél is többet! Cselekedjünk tehát 
így, s minden jóra fordul. 

Előző szónok erre így válaszolt: sok szerencsét kívánok nektek ahhoz a 
szerinted annyira kedvező körülményhez, de én távol tartom magamat, midőn 
ezt a népnek kihirdetik! Nem hallottátok, mit mondott a mi már eltávozott 
szónokunk, mi vár arra a tíz küldött kijelentése szerint, aki hazudik? 

Ha tehát hazudni akartok a népnek, számoljatok azzal, hogy azonnal 
fáklyákká váltok! Hiszen éppen mi voltunk a leggonoszabbak és a leginkább 
uralomra vágyók. Főleg mi vezettük be a bálványimádást, mi szerveztük meg 


a rendőrséget, mi róttuk ki az elviselhetetlen adókat. Most pedig mindent az 
eltávozottakra akarnánk hárítani, akik mindenkor jobbak voltak, mint amik mi 
vagyunk! 

Szerencsét kívánok nektek ehhez, én azonban elmegyek innen. Ki akar 
velem tartani? 

Erre kétszázötven tanácstag szintén felkerekedett és feleségeikkel, 
gyermekeikkel, szolgáikkal együtt útnak indultak. Az egyik utcában a tíz 
küldöttel találkoztak, s ezek megkérdezték hova igyekeznek? 

Engedelmetekkel, felelték a kivándorlók, a világ végére. Sokat hazudtunk, 
ezért inkább vígan indulunk útnak most, mint később gyalázattal. 

A tíz küldött nem akadályozta meg őket e szándékukban és 
visszatekintettek reájuk! 

194. Fejezet Az Úr szavai a tíz küldötthöz. 
Ezek utolsó felszólítása a 
visszamaradt száz 
tanácstaghoz. A zsákutcába 


jutott tanácstagok. 


Az Úr ekkor így szólt a tíz küldötthöz: - Menjetek az itt maradt 
tanácstagokhoz, hallgassátok meg őket, adjatok nekik hétnapi haladékot és 
mondjátok meg nekik, ha ezen idő alatt nem teljesítitek az Úr akaratát, akkor 
kövessétek az előttetek eltávozottak példáját! Ha azonban az Úr akarata 
szerint cselekedtek, akkor mi megvédelmezünk benneteket. 

A tíz küldött erre azonnal a visszamaradt tanácstagokhoz sietett. Midőn 
ezek a tíz rémületet keltő küldötteket megpillantották, reszketni kezdtek 
félelmükben. 

A tíz küldött azonban így szólt: a magasságbeli béke legyen veletek! Ne 
rettegjetek annyira tőlünk, mert nem vészt hirdetünk nektek, hanem mint Isten 
küldöttei az Ő akaratát! A mi küldetésünk célja a ti időleges és örök jólétetek 
biztosítása. 

Ezért arra intünk titeket, kövessétek, amit nem régen hallottatok tőlünk, s 
erre hétnapi meggondolási időt adunk nektek! Ha nem követitek Isten 
akaratát, akkor ugyanúgy elmehettek, mint a többi társaitok, s akkor saját 
magatok és a többi társaitok ereje védelmezzen meg titeket. Ha azonban az Úr 
szavai szerint cselekedtek, akkor a mi erőnk védelmez meg benneteket. Így 
hangzik az Úr szava, tehát ez az Ő akarata. 

Ha szabadon teljesítitek akaratát, akkor szabadok lesztek. Ha pedig mint 
szolgák teljesítitek, magatok is szolgák maradtok. Ha kényszer hatására 
teljesítitek, akkor kényszer alatt fogtok ezentúl élni, miként az ország vadjai 
és sohasem lesz a szabadságban részetek. Végül, ha elmenekültök minden 
idők végezetéig menekülők maradtok! 

De jaj lesz mindegyiknek, aki hazudik közületek, mert azt tüzes vesszővel 
fenyíti meg az Úr! Amen. 

A tíz küldött erre eltávozott. Távozásuk után így szólt az egyik tanácstag: - 


barátaim, testvéreim! Most valóban zsákutcába jutottunk. Hétnapi határidőt 
kaptunk! Bármiként cselekszünk is, örök menekülés, örök szolgaság, 
folytonos kényszer, sőt esetleg tüzes vessző vár reánk! 

Csakis azt tehetjük tehát, hogy mindezen vészes dolgok közül a 
legenyhébbet választjuk, ez pedig véleményem szerint a menekülés. 
Nyilvánítsátok tehát véleményeiteket, hogy megegezzünk a legjobban. 

A tanácstagok három napon át tanakodtak egymás között. 

195. Fejezet Az egyik tanácstag jó beszéde 
és áldozatkészsége. A 
templom megnyitása 


Ezután egy másik tanácsos emelkedett szólásra: testvéreim úgy vélem, én 
helyesebben értettem meg a tíz küldött szavait, mint más! Ezért úgy hiszem, 
igazam van, ha nem tanácsolom a menekülést! Szavaiknak ugyanis az volt az 
értelme, hogyha mi az Úr akarata szerint cselekszünk, akkor megvédelmeznek 
bennünket! Ha pedig ez a tíz védelmébe vesz bennünket, miért lenne akkor a 
menekülés az egyedüli és a legjobb eszköz számunkra? 

Ha tehát így cselekszünk, biztosak lehetünk arról, hogy egy hajszálunk 
sem gördül meg. A régi Isten mindenkor hűséges, szeretetteljes és elnéző volt 
azokkal szemben, akik bűnbánattal tértek vissza szentséges rendjébe. Ezért 
reánk sem zúdít majd izzó köveket, ha bűnbánattal visszatérünk az Ő örök 
szentséges rendjébe! 

Adjátok ki nekem az arany kulcsokat, s én vállalom hogy száz hírnökkel 
hamarosan kihirdetem a városban a templom megnyitását és a néptömeg 
szeme láttára meg is, nyitom a síkságbeli és a hegyi templomot. Aki velem 
akar tartani az jöjjön velem, aki pedig nem merészeli ezt megtenni, az 
maradjon az Úr nevében otthon. 

A szégyenteljes menekülésre azonban senki se gondoljon közülünk, mert 
ezzel a tíz küldött kijelentése szerint már büntetés alá kerül! Én komolyan 
vissza akarok Istenhez fordulni, ezért nem is menekülök el innen. Inkább 
emésszenek el ezen a helyen Isten haragjának lángjai, mintsem egy lépésnyire 
is elmeneküljek a mindenható Isten elől, aki mindenütt utolérhet és 
megítélhet! 

Neked, óh Istenem és Uram, ezen a helyen fogadom meg 
visszafordulásomat és életem végéig tartó hűségemet! Ezentúl csak Neked 
akarok szolgálni, és Téged akarlak minden erőmből követni, szeretni egész 
életemen át. Amen. 

Ezek az erélyes szavak minden tanácstagot megdöbbentettek és senki sem 
merészelt ellenkezni. A szónok erre a templomok kulcsait kérte, mire azt 
kérdezték tőle a tanácstagok: - romlásba akarsz dönteni mindnyájunkat? 

Nem, ezt nem akarom, felelte a szónok, de adjátok csak át nekem a 
kulcsokat, s én minden bűnötöket magamra vállalom! Ezúttal hazug akarok 
lenni, s mint köztetek a legkevésbé bűnös, azzal vádolom majd magamat a 
nép előtt, hogy egyedül én vagyok a bűnös mindenben! Azt akarom tehát, 


hogy engem érjen a büntetés, ti pedig mindnyájan igazolva legyetek. Adjátok 
ki tehát a kulcsokat, hogy megmenthesselek titeket! 

A tanácstagok erre átadták a kulcsokat, s a szónok mélységesen megindult 
szívvel vette át azokat. Ezután száz, jó beszélőképességű szolgát választott ki 
magának, s azokkal bejárva a város utcáit, kihirdette a templomok 
megnyitását. 

196. Fejezet A derék tanácstag sikeres 
működése a nép között, mint 
a bűnbánat hirdetője 


Tanácstagunk 3 napon át hirdette száz segítő társával az egész városban a 
két templom megnyitását, más újonnan toborzott hírnököket pedig távol eső 
elővárosokba is küldött, s ott is kihirdette, ami Hanokban meg fog történni. 

Az összes utcai és kapuőröket is apostoloknak tette meg, s kellő oktatás 
után kiküldötte őket a távoli országrészekbe, különösen a hűbéres 
fejedelmekhez, hogy ott is hirdessék a templomok megnyitását, és szigorúan 
elrendeljék a régi Istenhez való visszatérést. Mindenütt azt is megmondták, 
hogy aki csak teheti jelenjen meg a templomok megnyitásánál, hogy az 
újonnan érkezett csodatevő hatalmú tíz isteni küldött tanításában és áldásában 
részesülhessenek. 

Ezt a tanácstagot a nép mindenütt ujjongva fogadta, annak ellenére, hogy a 
többi tanácstagok gyalázatosságait magára vállalta és úgyszólván a 
tenyerükön hordozták az utcákon végig. Szó sem volt tehát arról, hogy 
megkövezzék, mert mindenütt, ahol megfordult, csak balzsamot öntött a 
nagyváros lakóinak megsebzett szívébe. 

Számos polgár így kérdezgette őt a legnagyobb szeretettel, szelídséggel - 
miként lehetséges az, hogy te dicső Urunk, aki előtt minden szív remegett 
azelőtt, most a régi Istennek, mindnyájunk örök igazi Atyjának üdvösséget 
hozó, vigasztaló angyala lettél? A saját szellemed, vagy talán Jehova szelleme 
vezet most téged? Óh milyen boldogok lettünk most általad! Te légy ezentúl a 
mi egyedüli vezetőnk! 

De miért távoztak el kilencszázan a tanácstagok közül, s mindnyájukat oly 
végtelenül boldogító alkalommal a városból, és miért nem jönnek ide vissza? 

Az apostolkodó tanácstag így válaszolt: - engem nyilvánvalóan Jehova 
szelleme vezet, a magaslatról érkezett tíz csodatevő küldött ajkán át, akiket a 
templomok megnyitásánál majd megismertek! A kilencszáz tanácstag pedig 
azért távozott el mindenkorra a városból, mert ők jobbak voltak, mint én 
vagyok, s ők nem tartoznak nektek annyival, mint én. 

Én, mint aki a legtöbbel tartozom nektek, nem távozhattam el mindaddig a 
városból, amíg veletek szembeni nagy adósságomat vissza nem fizetem. Most 
azért jöttem hozzátok, hogy ezt letörlesszem, ismerjetek fel tehát, mint nagy 
adósotokat és kövessétek felhívásomat! 

Minnél jobban magára vállalt ez a tanácstag minden bűnt és minnél jobban 
mentegette a többieket, annál nagyobb szeretettel fogadta a nép, s a tenyerén 


hordozta. 
197. Fejezet Ohlad, a derék tanácstag 
megnyitja a templom kapuit 


A hétnapos határidő letelt, s a nyolcadik napon, amely éppen szabbat volt, 
elrendelte a tanácstag a templom megnyitását. Minden korú és nemű ember 
ezrével gyűlt össze a templom előtti tágas téren. 

Ohlad, a tanácstag, hosszú ideig várt a templom kapuja előtt, de a tíz 
küldött nem mutatkozott, az emberek pedig így beszélgettek: - mit jelent ez? 
Hol marad a tíz csodatevő küldött? Talán történt velük valami? Vagy ez a nap 
nem felel meg nekik? Senki sem tudott erre kielégítő választ adni, ezért végül 
Ohladot kérdezték meg: 

Testvéreim, barátaim, felelte Ohlad, az ember első kötelezettsége a 
türelem, mert enélkül minden nemest megront. Maga Isten is a legnagyobb 
türelmet gyakorolja és száz évig várt javulásunkra, ha ez nem következik be, 
akkor még hírnököket és tanítókat küld, hogy az eltévelyedett emberiséget 
ismét visszavezessék a helyes útra. 

Ha ez megtörtént, az Úr visszavonja büntető ítéletét. Az Úr türelemmel 
szemléli miként távolodnak el tőle az emberek, s fordulnak a világhoz, s ezzel 
a halálhoz, nekünk is kötelességünk tehát, hogy mindenkor türelmesek 
legyünk. 

Ha ez az akarata a nagy Istennek, hogy a tíz küldött itt megjelenjen, akkor 
el is jönnek ide. De ha nem jönnének, akkor sem zúgolódhatunk, mert nem 
nekik nyitjuk meg a templomokat, hanem a mindenható nagy Istennek! Ezért 
nem is várok tovább reájuk, hanem magam végzem el ezt a szent 
cselekményt. 

E beszéddel az egész nép egyetértett és dicsérte Ohladot. 

Ohlad közben egy Jehovát dicsőítő énekbe kezdett, s a kulcslyukba 
helyezte a kulcsot! Ekkor erős hang hallatszott: - Várj, még nincsen itt az 
ideje ennek! 

Ohlad visszatekintett, s megpillantotta a tíz küldöttet, mire szívében 
örvendezve mondotta a népnek, látjátok, látjátok, már jönnek is Isten 
megszenteltjei. 

A nép ujjongott és Ohladot dicsérte, mert tökéletesen igaz férfiúnak 
ismerte fel. A tíz küldött erre Ohlad elé lépve megáldották őt, és reája 
helyezték kezüket! 

Csak ennek megtörténte után szólították fel Ohladot, fordítsa meg a 
kulcsot a zárban, mivel csak most vált alkalmassá arra, hogy minden 
késlekedés nélkül megnyissa a templomot. 

198. Fejezet Tüzes felhő a templom 
kapuja felett. Ohlad méltó 
beszéde. A tíz küldött 
megbeszélése Ohladdal. 
Ohlad az erős 


Midőn a templom kapuja kinyílt, a kerek kupolát tüzes felhő borította be, s 
rettentő dörgéssel ezernyi villám cikázott belőle. 

Ohlad, aki maga is meghökkent, így szólt a küldöttekhez: hűséget 
esküdtem Istennek, az Úrnak, tehát akkor sem félek a villámoktól, ha olyan 
sűrűn csapkodnak is, mint a leghevesebb jégverés, s ha velem együtt az egész 
földet is megsemmisítik. Testemet megsemmisíthetik, de akaratomat örökké 
sem! 

Mindenható Isten felébresztettél engem hatalmas küldötteid által! 
Felébredt bennem az Irántad való szeretet, szellemem megtalált Téged, ki az 
örök, igaz, hűséges és hatalmas vagy, azért haragod tüzében is szeretni és 
imádni akarlak Téged! 

Ha teljesen tűzbe borítod is a templomodat, Irántad való szeretetemben, 
akkor is megnyitom ezt a szentélyedet és dicsőítem ebben a Te 
legszentségesebb nevedet! 

Ohlad ezen erőteljes szavainak komolyságán a tíz küldött is elámult, s 
egyikük így szólt hozzá: - testvérem, te sokat fogadtál meg az Úrnak és 
nagyon komolyan, és határozottan hangzanak szavaid! De mit szólnál, ha az 
Úr komolyan próbára tenne téged? 

Mert lásd, akaratunk elég erős ugyan kölcsönösen önmagunk számára, 
azaz egymás között, emberek között, de az Úrral szemben minden ember csak 
semmiség. Akaratának egy szikrácskája az egész teremtést megőrizheti, nem 
is szólva az olyan emberek akaratáról, amilyenek mi vagyunk! 

Vondd vissza, tehát idejében komoly fogadalmadat, másként megtörténhet, 
hogy az Úr próbára teszi akaratod szilárdságát. 

E szavak nem ingatták meg Ohlad komoly elhatározását a legkevésbé sem 
és így felelt: - Lehet, hogy igazatok van nektek, Isten hatalmas barátainak! Ha 
embernek esküdtem volna szeretetet, hűséget, lehet, hogy alkudni akarnék 
magammal, én azonban Istennek esküdtem meg, s inkább tüzes mélység 
nyeljen el, mielőtt egy parányit is eltérnék Istennek tett fogadalmamtól! Itt 
van a szentséges kulcs, nyissuk ki a szent kaput! Amen. 

Alig mondotta ki Ohlad e szavakat, az egész égbolt besötétedett, orkán 
kezdett tombolni, milliónyi villám csapott alá a gomolygó tüzes felhőkből és 
hatalmas lángok csaptak fel hirtelen a templom körül. Az egész nép szinte 
megmerevedett rémületében, a tíz küldött pedig megkérdezte Ohladot, nos mit 
akarsz most cselekedni? 

Akaratom nem rendült meg, felelte Ohlad, tehát előre! Akit igaz szeretet 
tölt el Isten iránt, annak az orkánok, villámok és lángok sem jelentenek 
válaszfalakat! Ha ez testem megsemmisíti is, előre tehát! Amen. 


199. Fejezet Ohlad tűzpróbája 


Ohlad erre gyorsan a templomhoz lépett, de midőn tízlépésnyire 
megközelítette, olyan hőség csapott feléje a lángokból, hogy a templom 
kulcsa is annyira átforrósodott a kezében, hogy nem tudta már kezében 
tartani. 


Megállt tehát, s így gondolkozott - mit tegyek most? Közelebb nem 
léphetek a templomhoz a lángok miatt, s a kulcsot is alig tudom a kezemben 
tartani a forróság miatt! 

De már tudom, mit kell tennem! Ha az Úr azt akarná, hogy a templomot 
megnyissam, akkor bizonyára nem helyezett volna ilyen szörnyű akadályt 
utamba! Mivel tehát Ő ezt nem akarja, úgy cselekszem, mint a tanácsban, 
midőn többen ellenezték kijelentéseimet, azaz szerényen visszavonulok és 
nyissa ki a templomot, aki akarja! 

A legnagyobb esztelenség lenne, ha egy gyenge ember szembeszállna egy 
óriás tigrissel, amely elég erős ahhoz, hogy egy óriás bikának a fejét pillanat 
alatt leszakítsa, de milyen esztelennek kellene annak az embernek lennie, aki 
Istennel az örök mindenható Lénnyel szállna szembe! 

Nem, nem, ezt nem teszem meg, csak vissza még, mert a tűz rettentően 
éget, s az elemmel nem szállhat az ember szembe. Ezért nem mondom már 
"csak erre" hanem szerényen - csak vissza, még mindig minél gyorsabban! 

Ohlad erre megfordult és visszasietett a tíz küldötthöz. Ezek mindjárt 
megkérdezték - kinyitotta-e már a templomot? 

Az Úrnak, a mindenható Istennek magasztos barátai válaszolta Ohlad, ti 
megtehetitek azt, mert bizonyára közelebbről ismeritek a tüzet, mint én, aki 
most tapasztaltam, hogy az ember sohase vállalkozzon a lehetetlenre. A még 
mindig forró kulcsokat átadom nektek, s egyben az egész tisztemet is. 
Tegyetek, amit akartok, én azonban visszavonulok rendes polgári életembe, s 
imádom Istent az Ő hatalmában. Ha ilyen akadályok mutatkoznak, akkor nem 
lehet szolgálni Istennek! Felismerem és szeretem Istent, de egyébként távol 
tartom magamat Tőle. Az egész világ előtt megmutattam, hogy komolyan 
szolgálni akarok, de ha ilyen akadályt helyez elém, ami hatalmasan túlhaladja 
az én erőmet, akkor visszavonulok, és másnak engedem át ezt a foglalkozást! 


200. Fejezet Ohlad alázata. 


A tíz küldött egyike ekkor Ohlad elé lépett, s így szólt: Ohlad, hová akarsz 
te menekülni, hogy elrejtőzz Isten elől? Nem gondolsz arra, hogy Isten 
örökkévalóságokon át üldözhet téged, s sehol sem rejtőzhetsz el előle! 
Hallgass meg engem. E tüzes viharral sem azt akarja az Úr értésedre adni, 
hogy ne nyisd meg a templomot, hanem azt akarja ezzel neked és minden 
mostani népnek tudtul adni, hogy komolyan foglalkozik veletek! Nem 
játszadozni akar veletek, hanem vagy örök üdvösségteket akarja biztosítani, 
vagy meg akar titeket romlástokra ítélni! 

Isten nem játszadozásra teremtette a szabad akaratú és gondolkodó 
lényeket, hanem nagyon is lényeges okból. Ezért adott nekik bölcs és szabad 
törvényeket és ezért mutatott reá arra, hogy ezek a teremtmények az Ő 
gyermekei, akiket végtelen nagy és örök szeretetével szeret. 

Ha tehát ez így van, akkor világos, hogy csak komolyságát nyilvánította ki 
a tűzviharral, de nem azt, hogy ellenzi a templom megnyitását. Ne veszítsd el 
tehát bátorságodat, de azért sokat se tarts felőle. Mert lásd, a föld hatalmasait 


mindenkor hatalmával próbálja meg Isten, a gyengéket, szelídeket, 
alázatosakat pedig szeretetével és szelídségével! 

Előzőleg nagy erőt tanúsítottál az Úrral szemben, s arra meg is intettünk 
téged, te azonban mégis komolyan akartál erőddel fellépni Isten előtt, ezért 
éreztette meg komolyságának egy kis szikráját, hogy ezzel alázatra 
késztessen. 

Most már megalázkodtál, tehát éretté váltál a templom megnyitására. Fogj 
tehát hozzá a mi kíséretünkben ehhez a magasztos művelethez és semmi sem 
fog téged ebben megakadályozni. Lásd, az Úr mitsem tart az öntelt 
erőtudatról, hanem csakis a szerény Alázatra tekint, mert ezzel az ember 
beismeri Isten előtt, hogy semmiség Isten előtt, s erre több ízben a magaslaton 
is rámutatott! 

Így egy bizonyos Abedám kijelentette az Úr iránti nagy szeretetében, hogy 
tűzbe megy az Úrért, vagy a világ végére. Az Úr azonban megmutatta neki, 
hogy az ember sohase tegyen túlságosan nagy ígéreteket. Abedám mégis 
ragaszkodott állításához és lásd, egy makacs légy elegendő volt ahhoz, hogy 
Abedám rövid idő alatt kétségbe essen. 

Az Úr mindenben csak az alázatot követeli meg az embertől, mert még a 
legjogosabb gőg is förtelem az Őr előtt. Értsd meg ezt és kövess bennünket, s 
akkor a kulcs nem lesz forró és a lángok nem égetnek! Amen. 


201. Fejezet Ohlad igazi alázata. Az igaz 
alázat evangéliuma 


E beszéd hallatára mindjárt megváltozott Ohlad hangulata, s így szólt: - óh 
testvéreim! Ha így állnak a dolgok, akkor készen vagyok arra, hogy 
akaratotok szerint cselekedjek. Csak arra kérlek benneteket, ha a templom 
megnyitása végbement, hagyjatok engem békességben eltávozni. Ne 
helyezzetek tehát esetleg, mint templom papját tisztségbe, mert ahhoz már 
bizonyos tekintélyben kellene élnem az emberek előtt! 

Negyvenévi tanácstagságom alatt úgy beteltem azzal, hogy a többi 
testvéreim fölé voltam helyezve, hogy most már a legutolsó szeretnék lenni, 
nem pedig különös hatalommal felruházva. Nagyon kétséges élvezet 
parancsolónak lenni testvérei felett, s abban gyönyörködni, hogy az ember a 
saját javát tartja szem előtt és csak nagyon ritkán a testvéréét! 

Azért hallani sem akarok semmi magasabb tisztségről, mert utálom a többi 
ember fölé való helyezkedést, s annak örvendek, ha a legutolsó lehetek! 
Hallgassátok meg, tehát magasztos barátaim az Úr nevében ezt a kérésemet és 
engedjétek meg, mint már említettem, hogy a templom megnyitása után 
békességben eltávozzak! 

Lásd Ohlad, szólt az egyik küldött, a templom körüli lángok már kialudtak, 
kinyitjuk tehát a kaput, s bemegyünk a templomba! A templomban majd 
meghallod az Úr akaratát, s akkor megtudod, itt kell-e maradnod vagy 
eltávozhatsz! 

Ha Istennek tetszően igazán alázatos akarsz lenni, akkor mindig Isten 


akaratához kell igazodnod, nem pedig a saját akaratodhoz. Ha ugyanis a saját 
elhatározásodból vagy alázatos, akkor ez értéktelen Isten előtt. Az ilyen alázat 
mögött mindenkor az érdem tudatából eredő önmagával való megelégedés, 
öndicséret, s végül csak leplezett önteltség rejlik. 

Ha azonban életed alapjából mindenkor csak azt mondod: - Óh Uram, 
Atyám, mindenkor a Te egyedül szentséges akaratod szerint történjen minden, 
akkor valóban alázatos vagy Isten előtt, s az ilyen alázat értékes Isten előtt. 
Bármilyen mélyen alázkodik is meg valaki a saját akaratából, de nem törődik 
emellett Isten akaratával, akkor alapjában véve nem cselekszik egyebet, mint 
azt, hogy önkényesen a nép feletti uralomra csap fel. Csak az tetszetős Isten 
előtt, s annak alapján alázata igazi, aki a saját akaratát legyőzve, az isteni 
akaratot teszi magáévá! 

Jobb tehát haszontalan embernek lenni Isten színe előtt, mint hősnek az Úr 
háta mögött, jobb a saját semmiségét, haszontalanságát mindenkor átérezni, 
mint a saját makulátlanságáról meggyőzve lenni! Szívleld meg ezt addig is, 
amíg az Úr közelebbit is tudat veled a templomban! Most pedig kövess 
bennünket a kapuhoz! Amen. 

202. Fejezet Ohlad szavai és hatalmas 
kísérő jelenségek az igazi 
templom megnyitásánál. 

Ohlad és a tíz küldött 
belépése a templomba 


Ohlad ekkor a kapuhoz lépett a tíz küldöttel, átvette ismét a kulcsot, azt 
keblére szorítva így szólt: - Istenem és Uram! Itt állok a szentélyed előtt, mint 
bűnös és gyámoltalan féreg, és átérzem mennyire méltatlan vagyok arra, hogy 
belépjek ebbe a szentélybe, de végtelen atyai szeretetedben, irgalmadban 
bízva, mégis bátorkodom megtenni azt, amit Te Istenem, Uram és Atyám, 
felkent hírnökeid által elrendeltél! 

Ha pedig nagyon is méltatlan a lábam arra, hogy belépjen ebbe a szentelt 
házba, akkor tudasd ezt velem, szegény bűnössel, s én a nyitott kapu előtt 
arcra borulva szeretlek, imádlak Téged minden erőmből! Óh Istenem, Uram 
és Atyám, a Te szent akaratod szerint történjen most és mindörökké. Amen. 

E szívből eredő szavai után Ohlad kétszer megcsókolta a kulcsot, s 
kinyitotta azzal a kaput. 

Ekkor füst és láng csapott fel a Hanokot környező hegyekből, s a föld 
folyton remegett, s ahol bálványok voltak a városban, pusztító lángok törtek 
fel a talajból megsemmisítve azokat, valamint ezek imádóit, bárhol 
tartózkodtak is. 

A kilencvenkilenc visszamaradt tanácstag, a látszat királlyal együtt halálos 
rémületükben jajgatva, üvöltve várta pusztulását. A bátrabbak közülük keserű 
szemrehányást tettek önmaguknak, amiért nem követték az elsőnek távozott 
tanácstag jó tanácsát. 

Az egész város, a tíz előváros, valamint az egész nagy ország népe el volt 


készülve a világ biztos pusztulására, és az egész síkságon minden lélek 
reszketett, várva a borzalmakat. Az általános rémületet még az is fokozta, 
hogy az összetorlódott felhő és füst tömegek teljesen elsötétítették a Napot és 
csak a szakadatlan villámok, valamint lángoló hegyek világították meg 
némileg a földet. 

Földalatti tüzek hatására itt-ott, hatalmas dörgés, ropogás közben 
emelkedett a talaj a síkságon, új hegységeket alkotva. A kétségbeesett nép a 
templom udvarába torlódott össze. Mikor már sok ezren gyűltek össze, akkor 
Ohlad leborult a templom kapujában, s megtört szívvel imádta az Urat, s csak 
azután lépett be a tíz küldöttel együtt a legmélységesebb hódolattal a 
templomba, s itt újra leborult a Jehova nevével ékesített oltár előtt, s egy órán 
át imádta a Legszentségesebbet! 


203. Fejezet Az Úr királynak teszi meg 
Ohladot. Az Ur megjelenése, 
mint Ohlad hasonmása 


Midőn Ohlad már egy jó óráig az oltár előtt elborulva imádkozott, a 
következő szavak hallatszottak az oltár feletti fehér felhőoszlopból - Ohlad! 
Láttalak téged, emelkedj fel, hogy hozzád jöjjek, hogy felkenjelek téged 
szeretetem, irgalmam olajával és megerősítselek bölcsességemmel, azon 
szövetség jeléül, amelyet ezzel a néppel kötöttem, amelyet nem tartott meg, 
hanem gyalázatosan megszegve, teljesen megfeledkezett nagy 
jótéteményeimről és irgalmamról. 

Királlyá teszlek meg a nép felett, s az Általam adott törvényeket 
megerősítem! Kelj fel tehát! 

Ohlad erre felkelt, s a felszólításon csodálkozva kérdezte a tíz küldöttet - ki 
szólt közületek hozzám, nyilvánvalóan az Úr nevében? Vagy egyik közületek 
az Úr? Óh, magyarázzátok meg nekem ezt a dolgot, mert ez a hang 
fenségesebb volt minden emberi hangnál, s én Isten hangjának, vagy 
legalábbis Isten szellemével eltöltött lény hangjának tartom! 

Szóljatok tehát Isten hatalmas barátai, s mondjátok meg nekem, ki 
mondotta a szentséges szavakat nekem, a legméltatlanabbnak? 

A tíz küldött egyike így szólt: - ember, mit kérdezel? Mit akarsz megtudni? 
Lásd, az Úr itt van melletted. Isten hangja szólt hozzád és fel akar kenni téged 
hatalmas erejű bizonyság gyanánt az egész népnek Vele szembeni nagy 
hűtlensége jeléül! 

Annál jelentkezz, aki szólított, s ne közöttünk, hozzád hasonló emberek 
között keresd. Az Úr saját kezével akar téged felkenni, s nem a miénkkel. 
Fordulj tehát az Úrhoz. Amen! 

Ohlad erre hódolatteljesen nézegetett körül, az Úr azonban újra megszólalt: 
- Ohlad, lépj fel a felhőoszlop mögé, s megpillantod Azt, aki veled beszélt! 
Én, a te Istened, Urad és Atyád, már régóta várok itt reád! Jöjj tehát és 
győződj meg, hogy valóban az vagyok, aki téged szólított! 

Ohlad a legnagyobb hódolattal és szeretettel lépett a fehér felhő mögé, s itt 
a legnagyobb csodálkozására a saját képmásával állt szemben. Ez a képmás 
ránézett, s nem mozdult helyéről. 

Ohlad megijedt e jelenség láttára, de képmása így szólt: - Ne félj Ohlad, 
mert Én vagyok a te Istened, Urad és Atyád! Ne csodálkozz hasonlóságunkon, 
hiszen a saját képmásomra teremtettelek, s az, örökkévalóságok óta az Én 
rendemen alapszik. 

Ohlad erre megnyugodott, s arra kérte az Urat az ő képmásában, 
nyilvánítsa ki neki legszentségesebb akaratát. 


204. Fejezet Ohlad helyes kérdései, s a 
szentséges Atya válasza 


E szavak után Ohlad teljesen magához tért, s megértette, honnan ered a 


hasonlatosság közötte, s az Úr között! Annyira felbátorodott, hogy alázattal, 
hódolattal megkérdezte az Urat: 

Óh Uram, Te mindenható! Azt mondottad királya legyek az egész népnek 
a Te nevedben, azaz úr legyek! Akinek ugyanis joga van törvényeket adni, 
amelyeket mindenkinek szigorúan meg kell tartani, az nyilvánvalóan úr is. Én 
azonban ugyanolyan ember vagyok, mint amilyen a népem, s Te egyedül vagy 
az Úr. Hogyan lehetek én úr azok felett, akiket Te teremtettél, s akik velem 
együtt Tőled nyerték az életet? 

Óh Uram, kímélj meg engem, a legméltatlanabbat ettől a tisztségtől! 
Engedd meg, hogy visszalépjek az egyszerű polgári sorba! Én már negyven 
évig, habár legjogtalanabb módon élveztem az uralkodást, s meggyőződtem 
arról, milyen nehéz, mint uralkodónak testvérként bánni a néppel, s milyen 
nehéz a nép dicsőítése alól, ami mind egyedül csak Téged illet, óh Uram 
kivonni magát! 

Ha azt szívembe vissza is juttatom Hozzád, óh Uram, mégis szinte 
lehetetlen, hogy a nép ne a királyt tisztelje, hanem egyedül csak Téged, óh 
Uram! 

Belátom, hogy egyedül csak Te vagy méltó a dicsőítésre, magasztalásra, 
imádatra, szeretetre! Ezért arra kérlek, óh Uram, ruházd ezt a tisztséget, ami 
egész lelkemet megrendíti, egy méltóbbra, erősebbre és engedd meg, hogy a 
legalacsonyabb helyzetbe léphessek vissza! 

Az Úr erre közelebb lépett Ohladhoz és így szólt Ohlad, csak most 
ismerlek fel téged, mint fiamat és csak most közeledek hozzád, mint Atyád! 

Ha pedig Én, mint a te Atyád, öröktől fogva Úr vagyok, miként akarnál te 
rabszolga, vagy szolga maradni? Vagy tisztelik-e az emberek a Földön a 
szülőket is azzal, ha azok gyermekeit is megbecsülik? Az atyát is tisztelik 
igazi gyermekeikben, mert az igazi gyermekek nem tartják meg maguknak 
azt, ami egyedül az Atyát illeti meg. Az Atyát tehát gyermekeiben és 
gyermekei által lehet tisztelni! 

Ha tehát Én, mint a te örök Atyád, királlyá teszlek meg törvényadó 
hatalommal, akkor te már nem önmagadat képviseled ebben a tisztségedben, 
hanem Atyádat! 

Miként Én nem kívánok üres dicsőítést, hanem akaratomnak szeretettel 
való teljesítését, azt mondom - aki Irántam való szeretetből teljesíti 
akaratomat, az imád Engem szellemben és igazságban, így tehát hasonló 
értelemben azt is kijelentem, aki ennek akaratát teljesíti, akit Én rendeltem ki, 
s azt hallgatja szívében, az Engem hall, s Engem imád, mert Én csak azokat a 
gyermekeimet választom ki, akik tökéletesen egyek velem, az Atyával! 

Nyugodj meg tehát abban, hogy a síkság egész népe felett királlyá teszlek, 
és mint ilyent felkenlek, mert tudom, miért teszem ezt. 

Az Úr ezzel Ohlad fejére helyezte kezét és az oltár elé vezette, ahol a tíz 
küldött várakozott. 

205. Fejezet Az Úr királlyá keni fel 
Ohladot, a tíz küldöttet pedig 


minisztereivé 


Az oltár előtt az Úr így szólt a tíz küldött egyikéhez: - menj ki a kapuba, 
egy embert találsz ott, akinél egy olajjal telt lopótök van, hozd ide, hogy 
Ohladot szellemileg és természetszerűen is királlyá kenjem, titeket pedig a tűz 
feletti hatalmatok birtokában minisztereivé, tanácsadóivá avassalak. A 
magaslatra tehát nem kell visszatérnetek. 

A küldött ezzel azonnal kiment, s megtalálta azt az embert, akinél a kitűnő 
nádolaj volt, s így szólt hozzá, az Úr, a Menny és a Föld mindenható Istene 
azt akarja, add át nekem az olajat, hogy a templomba vigyem, s adjam az 
Úrnak, aki most saját kezűleg keni fel azzal az egész nép királyának az 
egykori Ohlad tanácstagot. 

Az olaj tulajdonosa rögtön átadta az olajat, s így szólt: - minden tűz 
hatalmas ura, ma éjszaka azt álmodtam, hogy valaki lángok közepette hozzám 
lépett, s így szólt: az olajodat holnap vidd magaddal, midőn nagy félelmedben 
Isten templomához közeledsz, mert akié a templom az veszi el tőled olajodat! 
Ezért magammal hoztam az olajat, és íme most beteljesül az, amit álmomban 
átéltem! 

Minden dicsőítésem, szeretetem, imádatom, mindenható Istené legyen, 
azért a végtelen kegyelemért, irgalomért, amit azzal tanúsított velem, szegény 
bűnössel szemben, hogy az én olajomra gondolt kegyelmesen. 

Az olaj tulajdonosa azzal elborult és szíve mélyéből imádta Istent. A 
küldött pedig bement a templomba, s a legnagyobb hódolattal, szeretettel adta 
át az Úrnak az olajat. 

Az Úr ekkor felkente az olajjal Ohlad fejét, s azután így szólt: - Most igazi 
király vagy Istenednek, Uradnak, Atyádnak kegyelméből. Fogadd egyben 
szellememet is és vezesd a tíz segítségével, -akiket mint minisztereket szintén 
felkenek- a népet az Én nevemben! 
felkentelek, s itt mindenkor tanácsban lesz részed. Most pedig lépjünk ki a 
nép elé és mutassuk be az igazi felkent királyt Így legyen! 

206. Fejezet A tűzvihar és földrengés a 
felkenetés alatt. A nép 
rémülete. Az Úr leleplezi 
magát a nép előtt 


A tűzvihar közben kétszeres erővel tombolt, s a talaj oly erősen remegett, 
hogy az emberek alig voltak képesek egyhelyben megállni, mialatt az Úr a 
templomban Ohladot és a tíz küldöttet felkente. Az emberek már 
kétségbeestek, s attól tartottak a föld elevenen nyeli el őket. 

A legborzalmasabb pillanatban, midőn a templom előtti talaj 
megrepedezett, s rettentő dörgéssel toronymagasságú lángok csaptak fel, s a 
templomudvar kövezete is gőzölgött, s átforrósodott, s így -lépett ki az Úr a 
templomból a felkent király és a tíz küldött kíséretében. 


A nép még nem ismerte az Urat, csak a tíz küldöttet és Ohladot, ezért a tíz 
küldött előtt borult le, s hangosan kiáltozva kérte, járjanak közbe Istennél, 
hogy kegyelmezzen. 
A küldöttek így szóltak: - Nem ugyanúgy a ti Atyátok is Isten, mint a 
miénk? Forduljatok tehát az Atyához, s Ő majd kegyelemben részesít titeket, 
ha méltók vagytok arra. Mi hozzátok hasonlók vagyunk, s semmi előjogunk 
sincsen Istennél, azért nem teljesíthetjük kéréseteket, mivel akkor isteni 
tulajdonságokat bitorolnánk, és nagyobb bűnösök lennénk Isten előtt az atya, 
anya, vagy testvérgyilkosnál is! 
Itt van azonban az Úr által felkent király, Ohlad, vele beszéljetek. S majd 
megmutatja nektek az utat az Atyához, aki egyedül irgalmazhat és irgalmaz is 
nektek, ha bűnbánattal telt szívvel fordultok hozzá! 
A kétségbeesett nép ekkor Ohladot kérte, mutassa meg az Istenhez, az 
Atyához vezető utat. 
Ohlad erre az Úrhoz fordulva így szólt: - óh Atyám, nyilatkoztasd ki 
magadat a népnek, nehogy úgy tűnjön fel, mintha én befolyásolhatnám 
legszentségesebb akaratodat! 
Az Úr ekkor felemelte mindenható kezét, s így szólt: Föld, hallgass, ha Én 
szólók gyermekeimhez! Te szörnyeteg pedig távozz, és te Nap küldd 
sugaraidat a Földre! Amen. 
Amint az Úr ezt kimondotta, megszűnt a vihar, egy felhő sem volt az 
égbolton látható, s egyetlen hegy sem lángolt többé! 
A nép ennek láttára leborult és Istent dicsőítette megmeneküléséért! A 
vihar hirtelen megszűnése ugyanis oly csodálatos jelenség volt a nép előtt, 
hogy mindenki felismerte abban Isten kegyelmének és szeretetének hatalmát. 
207. Fejezet A szentséges Atya beszéde az 
összegyűlt gyermekeihez. Az 

Úr szeretete és türelme az 

emberek iránt. A népnek a 

királyhoz való viszonyáról 


Gyermekeim, szólt az Úr a néphez, jöjjetek ide, s ne féljetek Tőlem. Nem 
azért látogattalak meg titeket, hogy ítéletet zúdítsak reátok, hanem azért, hogy 
irgalmamban, kegyelmemben részesítselek titeket! 

Ezúttal ez nehezen ment! Az Atyának tűz által kellett újra megnyitni az 
utat szívetekhez! Halálos rémületnek kellett szétzilált lelketeket annyira 
átalakítania, hogy feléledhessen benne a Belőlem eredő szellemi élet, s 
vezethető legyen, annak szelíd terhével. 

Valóban nagy fáradozást okoztatok ezzel Nekem! Folytonosan szaporodó 
bűneitekkel nagy próbára tettétek türelmemet, elnézésemet. Nem sok 
hiányzott ahhoz, hogy türelmem fonala elszakadjon, mert bűneitek súlyos 
terhe nagyon meggyengítette azt. 

Szeretetem azonban egy új fonalat létesített, s ezzel újra összekötöttem 
Magamat veletek és egy új királyt ébresztettem, s kentem fel számotokra, aki 


majd elvezet titeket az Én utamra, amelyek mindenkor egyenesek és simák. 

Ennek a királynak mindenki engedelmeskedni tartozik az egész síkságon. 
Törvényeket ad nektek, s ezeket meg kell tartanotok, s aki azokat megszegi az 
a törvény szentsége szerinti büntetésben részesül. 

Ez az Én akaratom! Ezentúl folytonosan királyokat adok nektek, jókat, ha 
megmaradtok az Irántam való szeretetben és zsarnokokat, ha elfordultok 
Tőlem szívetekben! Ezt jól jegyezzétek meg magatoknak! 

Ha pedig lázongtok a király és vezetőitek ellen, ezzel Ellenem lázongtok. 
Az Atya akkor bíróvá változik, és ítéletet bocsát alá reátok, s annak híre 
fennmarad a Föld idejének végeztéig! 

Ha elégedetlenek lennétek egy királlyal, forduljatok Hozzám, s Én 
gondoskodom arról, hogy igazi királlyá váljon. Ha azonban magatok akartok 
királyokat felkenni, akkor visszavonom gondoskodásomat és átengedlek 
titeket az általatok választott király zsarnokoskodásának! 

Most ismeritek saját ajkamról elhangzott akaratomat, cselekedjetek 
szerinte, akkor jó dolgotok lesz a Földön, ellenkező esetben azonban 
múlhatatlanul elkövetkezik az ítélet! Amen. 

E szavai után az Úr felszólította a népet, oszoljon szét, az olaj 
adományozóját a templomhoz rendelte ki, majd a király és a tíz küldött 
kíséretében a másik templomhoz ment a hegyre. 

208. Fejezet Az Úr beszéde Ohladhoz a 
templomhegyen. A 
külsőséges templom célja. Az 
Úr eltűnik 


A hegyen, ahol a templom állt, az Úr így szólt Ohladhoz: - Lásd, itt 
kentem fel Lameket mint papot, amiért Irántam való nagy szeretetéből a 
templomot felépítette, s akaratom szerint a Belőlem nyert bölcsességének 
dicsőítésére szentelte. 

Ezért arra figyelmeztetlek, légy tudatában annak, hogy mi ennek a 
templomnak a szellemi jelentősége, és mit kell ebben mindenkinek cselekedni 
és keresni! Minden emberben benne rejlik a bölcsesség élő temploma, s ha 
abban dicsőíti a Tőlem nyert bölcsességet, akkor nélkülözheti a templomot. 

Azért azonban mégis felépíttettem ezt a külsőséges látható templomot, 
hogy minden ember, aki ide belép emlékezzen arra, hogy egyedül Én vagyok 
az Úr, és minden hatalommal teljes vagyok a Mennyekben, valamint a Földön 
is! 

Ha a síkság gyermekei hasonlók lennének a magaslat kevés számú, de 
igazi gyermekeimhez, akkor nekik sem lenne szükségük látható templomra. 
Ők azonban még olyan nyersek, mint ez az anyag, amiből a templom épült. 
Ezért nyers, külsőséges jelre van szükségük, bele kell ütközniük ebbe a külső 
és nyersanyagba, szét kell zúzódni a saját anyaguknak, hogy ezúttal 
felszabadulva, bejuthassanak ebből a külsőséges élettelen templomból a benső 
élőbe, ha ezt maguk is komolyan akarják! 


Ebben az értelemben adom át neked ezt a templomot! Tanítsd meg a népet 
arra, hogy ilyen értelemben lépjen be ide! Keresse, amíg megtalálja az igazi 
benső templomot, akkor veled együtt mindazok elnyerik a Belőlem eredő 
igazi benső élő bölcsességet, akik tanításodat komolyan követik. 

Aki azonban csupán megszokásból, hogy lelkiismeretét megnyugtassa lép 
be a templomba, az jobban teszi, ha be se lép, mert aki nem zúzza itt széjjel a 
saját anyagát, az nem találja itt meg a szellem életét, s annak bölcsességét, 
hanem szelleme ítéletét az anyagban, s ez által a halált. 

Ezt minisztereid és szolgáim jelenlétében mondottam neked! Most hát 
nyissuk meg belépésünkkel ezt a templomot! Amen. 

Akkor az Úr Ohladdal és a tíz küldöttel együtt belépett a templomba. Ott 
megáldotta őket, valamint a templomot, majd így szólt: - Ennyire tehát vissza 
van állítva a régi rend! Őrködjetek és tevékenykedjetek az Én nevemben! 
Térítsétek meg a népet, s az Én szeretetem, irgalmam, kegyelmem legyen 
örök jutalmatok! Amen. 

Az Úr ezzel eltűnt. Ohlad pedig szellemmel telítve új minisztereivel együtt 
visszatért a régi Lamek által épített királyi várba. 

209. Fejezet Ohlad király találkozása a 99 
hanoki tanácstaggal. Az 
egyik tanácstag gúnyolódó 
szavai és Ohlad erélyes 
válasza 


A régi Lamek várába kiutalta minisztereinek lakásait, majd velük együtt az 
ezrek tanácsának arany várába ment, hogy elbocsássa a még visszamaradt 99 
tanácstagot, ha nem hajlandók az isteni törvényeknek alávetni magukat. 

Midőn Ohlad, kit ezek a tanácstagok már elveszettnek tartottak, belépett a 
tíz küldöttel a nagy tanácsterembe, a 99 tanácstag a látszat király körül 
gyülekezve, azon tanakodtak kiegészítsék-e a tanácsot újra ezer főre, vagy 
maradjanak meg száz főből álló tanácsnak, s válasszanak Ohlad helyett egy 
tanácstagot a polgárok közül. 

Ohladnak a tűz hatalmával felruházott tíz férfiúval való hirtelen 
megjelenése ugyancsak megrémítette, s nagy zavarba hozta a tanácstagokat és 
a látszat királyt is. Abbahagyták a tanácskozást, felemelkedtek helyükről, és 
látszatra nagy barátsággal fogadták a belépőket, s kíváncsian kérdezték 
Ohladot, sikerült-e a jó, de kockázatos terve, a hallatlan elemi csapások 
következtében? 

Itt vannak a minisztereim, válaszolta Ohlad, ők majd megadják a kellő 
választ! 

Ohlad e szavaira a tanácstagok körülbelül már tudták hányadán vannak, s 
egyikük gúnyosan mondotta: ha ez a tíz a te minisztered, akkor ismét 
beigazolódott az én régi alapelvem, hogy a szerencse mindenkor a 
legostobábbakat karolja fel, a bölcseket pedig elkerüli! A te vállalkozásod, 
hogy a templomot megnyissad olyan esztelen vakmerőség, hogy a jó eszű 


ember egy szót sem veszteget arra! 

Hogy neked, egy vak tyúknak, sikerült ezt a tíz tüzes tigrist barátoddá 
tenni, azt érdemes feljegyezni a világ évkönyvébe azzal a címmel: - Egy 
szamár szerencséjének csúcspontja. Remélhetőleg tudod, hogy te voltál a 
legostobább tanácstag, mert te és ez a mostani látszat királyunk együtt 
pályáztatok erre a méltóságra. A látszat király veled együtt nem találta volna 
fel az aranycsinálást, mi pedig kikötöttük, hogy a legostobább legyen a király! 

Röviden szólva, ami akkor nem sikerült neked, azt most elnyerted 
ostobaságod révén! Király vagy, a tíz tűznyelő pedig minisztereid! Télen 
bizonyára jó szolgálatot tesznek majd, de az is bizonyos, hogy királyságodat 
nem tarthatod meg! 

Titeket kivzetlek a városból, szólt Ohlad, de előbb néhány törvényt adok 
nektek útravalónak. Ezeket szigorúan meg kell tartanotok, másként Isten, az 
Úr tüzes vesszővel fenyít meg benneteket! Készüljetek el tehát törvényem 
elfogadására! Amen. 

210. Fejezet A tanácstagok előbbi 
szónokának válasza a 
törvényekre, s azok céljára 
vonatkozólag. A tanácstagok 
tiltakozása Ohlad törvényei 
ellen. Ohlad bölcs, és királyi 
felelete. Az alázat, mint 
minden emberi szabadság 
csúcspontja 


A 99 tanácstag szószólója azonban a törvények meghallgatása helyett így 
szólt: éppen ez hiányzik csak nekünk! Tartsd meg magadnak bizonyára 
semmitmondó törvényeidet az isteni büntetési tételekkel együtt, mert 
elegendő részünkről, ha önként kivándorlunk, s ezzel neked engedjük át az 
egyeduralmat! 

Abba azonban nem egyezünk bele, hogy törvényeidet elfogadva, felettünk 
való uralmadat elismerjük, ha már innen eltávozunk, s máshol telepedünk le, s 
ennek erőszakolása ellen határozottan tiltakozunk is! Ha létezik egy Isten, aki 
hozzásegített téged, hogy ennek a városnak régi trónját elfoglaljad, akkor 
annak csak igazságosnak és bölcsnek kell lennie, így tehát nem erőszakolhatja 
rá törvényeit olyan lényekre, akiknek szabadoknak kell lenniük teremtési 
terve szerint, nehogy ily módon rabszolgaságba süllyedjenek. 

A törvény kényszere alá helyezett szabad teremtmény bizonyára a 
legnagyobb ellentmondás, a legnagyobb rendellenesség, zsákba fogott szél. 

Miként is lakozhatna Istenben, ki Maga a legtökéletesebb szabadság és 
örökké is annak kell maradnia, ilyen ellentét? 

Ott, ahol nagy embertömegek élnek együtt, mint Hanokban is, valóban 
szükségesek erkölcsi, polgári törvények, de ezeknek célja nem más, mint a 


műveltebb emberek szabadságának biztosítása, a kevésbé műveltek számára 
pedig a szabadságra vezető művelődés előmozdítása. 

Itt szükségesek bizonyos törvények, mert nélkülük úgy állana szemben a 
műveltebb a műveletlenebbel, mintha az erdők ragadozó állatai között lenne. 
Ha azonban egy művelt emberekből álló társaság a Föld egy szabad helyén 
letelepedik, és magas műveltsége folytán jól tudja, mihez kell tartania magát, 
miért korlátozzák az ilyenek szabadságukat törvényekkel? 

Erre még a legmagasabb bölcsességű Istenség sem találhatna józan 
magyarázatot! Ha nekünk szükségünk lenne törvényekre, majd magunk adunk 
magunknak törvényeket, amíg azonban ezekre szükség nincsen, addig a 
kölcsönös barátság törvénye is elegendő nekünk. 

Ezért mi semmiféle törvényt nem fogadunk el tőled, sőt még tanácsodat 
sem, mint királytól! Hagyj tehát bennünket szabadon távozni, miként mi is 
elengedtünk téged a templom megnyitásához! 

Amen, mondotta erre indulatosan Ohlad, és azt mondom még nektek, hogy 
mindaddig nem hagyjátok el ezt az épületet, amíg megátalkodott gőgötökben 
és akaratotokban meg nem alázkodtok. Ismerem szándékaitokat, lázadók 
vagytok, ezért mindaddig itt tartalak titeket, amíg az alázatot, mint minden 
emberi szabadság csúcspontját el nem ismeritek! 

Itt nem csak testi, hanem szellemi szabadságtokról van szó, ez pedig nem a 
lázadó gőgben, hanem az alázatban nyilvánul meg! Győzzétek tehát először 
gőgötöket le, azután majd megmutatkozik korlátozzák-e az én törvényeim a ti 
szabadságtokat! Így történjen! Amen. 

211. Fejezet A 99 tanácstag szóvivőjének 
okos ellenvetése az értelem, s 
a szabad akarat céljáról 


Ohlad e beszéde után a következő beszédet intézte a 99 szóvivője 
Ohladhoz és a tíz miniszteréhez: 

Mit beszélsz te itt a gőgről és lázongásról? Csalónak, hazugnak tartasz 
engem, vagy gyáva bábunak, s reszketnem kellene tehát talán előtted, mint a 
nyárfalevél a vihar előtt. Óh akkor nagy tévedésben vagy! 

Úgy véled talán, ha eltávoztunk innen, hadsereget gyűjtök össze a 
testvéreim segítségével, s azután ide vonulok azzal, s elűzlek téged Isten által 
számodra biztosított trónodról? Azt mondom neked, ettől a legkevésbé sem 
kell tartanod! 

Azt hiszed, nem tudom, hogy Isten szelleme láthatóan királlyá kent téged a 
templomban, s ezt a tizet legyőzhetetlen miniszterek gyanánt adja melléd? Azt 
hiszed, nem tudom milyen vihar, és tűzjelenségeket idéztek ők elő? Pontosan 
tudom, mert szolgáim által mindent megfigyeltettem. 

Ezért azt is tudom, mit kell tennem! Talán annyira ostobának tartasz 
engem, hogy  szembeszállnék azokkal, akiknek az összes elemek 
engedelmeskednek, vagy harcolni akarnék Isten mindenhatósága ellen? 

Óh, te együgyű! Kérjed először értelmed megvilágosítását attól, aki 


királynak kent fel, hogy testvéreidnek ismerhesd fel az embereket akkor is, ha 
felettük uralkodsz! 

Isten minden embernek észt, értelmet és szabad akaratod adott, s ebben 
három főtörvényt is. Az észt azért, hogy az ember jól felfogja az értelmet, 
hogy azt magában rendezze, és a tisztát felismerje, a szabad akaratot pedig, 
hogy szabadon a tisztát válassza, megtartsa, s szerinte tevékenykedjen! 

Nos, nem így van ez? Nem ez az isteni rend, amely szerint Isten azért 
teremtette az embert, s azért adta neki ezt az említett három főtörvényt, hogy 
ezek szerint cselekedjen? 

Én talán másként cselekszem? Nem ugyanezen isteni elvek alapján állok 
én 15? Nem az isteni rend szerint cselekszem? Gőggel, lázongással vádoltál 
engem, én azonban azt kérdezem ki gőgösebb és lázongó közülünk? Te le 
akarsz bennünket igázni, és törvényekkel akarsz bennünket megterhelni! Nem 
te lázadsz fel, tehát a szent isteni jogok ellen? S nem te vagy a gőgös, ha azt 
akarod, hogy mi alávessük magunkat uralmadnak? 

Kérjed tehát előbb Istent, világosítsa meg benned a három alaptörvényt, 
azután ítéld meg, nem ugyanezen forrásból erednek a mi törvényeink is? 

Előzőleg tanuld megismerni és megbecsülni az istenit testvéreidben is, s 
azután ítéld meg, szükségünk van-e az élő isteni törvényeken kívül a te 
élettelen törvényeidre is? Értsd meg ezt, amit mindnyájunk nevében 
mondottam neked. 

212. Fejezet Ohlad tanácskozása 
minisztereivel. Az egyik 
miniszter sikeres beszéde a 
99 tanácstaghoz 


A kilencvenkilenc szószólójának e beszéde után Ohlad a minisztereihez 
fordult, s megkérdezte őket, mit kellene tenni ezzel a konok makacskodóval. 
El kellene-e engedni őt társaival együtt a kötelességszerű isteni tan 
meghallgatása nélkül, vagy a tűz hatalmával kellene-e őt kényszeríteni annak 
meghallgatására? 

A tíz miniszter egyhangúlag így vélekedett. Tudod azt, hogy ahol az Úr 
erőszakot alkalmaz, ott már ítélkezik is! Ha tehát ezt kellene az Ő nevében 
cselekednünk, akkor erre külön felhatalmazna bennünket! Egyelőre 
türelmeseknek kell lennünk, Amíg az Úr nem ad valami utasítást nekünk! 

Adj rosszért jót, durváért finomat, epéért mézet, ecetért olajat és csakhamar 
megmutatkozik, mit kell ezzel az erős ellenféllel cselekedni. Támadd meg a 
saját fegyvereivel, mert úgy győzheted le a legkönnyebben! 

Igazatok van, felelte Ohlad, ez lenne a legbiztosabb út! Ahhoz azonban 
jobb nyelvre volna szükségem. Világosan meghallom ugyan magamban, amit 
felelnem kell neki, de még gyakorlatlan vagyok ahhoz, hogy belülről kifelé 
beszélni tudjak! Téged, ki szószólója voltál testvéreidnek, kérlek tehát arra, 
beszélj helyettem, mert neked bizonyára nagyobb készséged van ebben, s ez a 
csökönyös akkor biztosan meghajol előttünk! 


A tíz szószólója erre a következő beszédet intézte a 99 szónokához: - 
halljad, társaid hatalmas szószólója! Miért vonakodsz tanítást elfogadni attól, 
akiről tudod, hogy Isten szelleme által lett atemplomban királlyá felkenve? 

Tudod azt is, milyen hatalommal vagyunk felruházva Istentől, ezért 
semmiképpen sem szállhatsz velünk szembe. Nem félünk tőled, mert Isten a 
kezünkbe helyezte a hatalmat és a fenyítő vesszőt, s ezért semmiképpen sem 
tudnátok nekünk ártani! 

Mi nem megfenyíteni akarunk titeket, mint testvéreinket, hanem csak 
olyan tanítást akarunk nektek az idegenbe való távozástok alkalmából adni, 
amely csupán boldoggá tenne benneteket és sohasem boldogtalanná! Erről 
Istentől nekünk juttatott hatalmunkkal kezeskedünk nektek! Mondjátok meg, 
ilyen feltétellel sem vagytok hajlandók egy tanítást, mint életrendet elfogadni 
tőlünk? 

Olyan feltétellel, mint a ti szabad testvéreitek, minden tanítást elfogadunk 
tőletek, válaszolt a 99 szószólója, de rabszolgákká még Isten által sem 
engedjük magunkat büntetéssel összefüggő törvény által lesüllyeszteni! 
Inkább égessen el bennünket Isten az egész Földdel együtt! 

Így tehát mindnyájan készek vagyunk egy jó és bölcs tan elfogadására, de 
értsétek meg, csak büntetési tételek nélkül! Beszéljetek tehát! 

213. Fejezet Az élettelen és az isteni 
törvények közötti különbség. 
Ohlad rövid, de világos 
beszéde a 99-hez az Isteni 
akaratról 


A tíz szóvivője erre ismét Ohladhoz fordult és így szólt: - testvérem, menj 
most a 99-hez és közöld velük az Úr akartát! Most meghallgatnak téged! A 
törvényekkel kapcsolatos büntetésről azonban egy szót se szólj, mert az Isten 
örök rendjéből eredő, s kinyilatkoztatott isteni akaratban már minden benne 
rejlik. 

Az a törvény, amelyhez büntetési tételeket kell hozzáfűzni, már 
önmagában is rossz, elvetendő, mert nem tartalmazza a törvény 
áthághatóságának természetszerű következményeit. Az ilyen törvényektől 
joggal félnek ezek a hősök, mert az ilyen törvények mindenkor rabszolgává 
aljasítják az embert. 

A felülről, az örök isteni rendből eredő törvényektől azonban nem félnek, 
mivel nem tudják, hogy ezek a törvények örökkévalóságok óta magában 
hordozzák a törvény megszegésével együtt járó következményeket, miként 
minden ember is büntető szellemet hordoz magában lelkiismeretében! 

Menj tehát hozzájuk, tudasd velük az isteni akaratot, s ezzel vezetőt és 
bírót is kapnak! Így cselekedj tehát! 

Ohlad ezt jól megértette, s ezért mindjárt a 99 elé lépett, s így szólt: - mivel 
beleegyeztetek, hogy engem meghallgattok, az Úr nevében röviden 
kihirdetem nektek, amit az Úr tőletek kíván, s amire szükségetek van időleges 


és örök javatok érdekében! Mint testvéretek, arra kérlek tehát titeket, 
hallgassatok meg engem türelmesen! 

A számotokra, valamint minden ember számára kinyilvánított isteni akart a 
következő: - ismerjétek fel és szeressétek Istent mindenek felett, minden 
testvéreteket pedig, mint a saját életeteket! Kerüljétek a felesleges testi 
élvezeteket! Gondoljatok arra, hogy csak egy Úr van, mi emberek pedig 
mindnyájan testvérek vagyunk. Akkor igazak és tiszták lesztek a világ előtt, 
bárhol is vagytok az Úr megáld benneteket, s elvezet az örök boldogsághoz! 

Ez az igazi tiszta isteni rend és csakis ezen belül van mindennek 
létjogosultsága, e nélkül azonban semmiféle lét sem állhat fen. Ezzel már 
mindent tudtok! 

Ha el akartok innen távozni, vagy itt akartok maradni, az nekem mindegy, 
de ha maradtok, bele kell nyugodnotok abba, hogy ezentúl magatok 
keressétek meg kenyereteket, hogy a polgárok a nagy terhektől 
megkíméltessenek. A polgárok jószívűségét különben ugyanúgy nem 
korlátozom, mint a magamét sem, de a magam, valamint minisztereim 
igényeit erősen korlátozom, hogy a polgárok életét lehetőleg megkönnyítsem. 

Ha ti is hasonlóképpen akartok eljárni, itt maradhattok, s ebben a városban 
lakhattok! 

214. Fejezet A 99 szóvivőjének válasza és 


kifogásai 


Ohlad e beszédére a 99 szóvivője így válaszolt: - ha csak kissé felületesen 
mérlegeljük szavaidat, akkor nem lehet azokat helyteleníteni, de ha 
alaposabban meggondoljuk, akkor nagyon is természetellenes esztelenség, 
amit te mondottál! Hogy azonban ne tűnjön fel előtted rosszakaratnak, 
közelebbről is megvilágítom ezt neked. 

Ha ezt alaposan meg tudod cáfolni, minden törvényt azonnal elfogunk 
tőled, ha azonban erre nem vagy képes, akkor elvonulunk, s te tartsd meg 
magadnak tanításodat ezzel az arany palotával együtt. Hallgass meg tehát 
engem jóakarattal. 

Ami az általad tanácsolt Isten megismerését illeti, erre csak azt mondom 
neked, kísérelj meg egy hegyet a szádba dugni, s lenyelni! Úgy véled, képes 
lennél erre? Vagy merd ki az egész tengert, s a nagy folyamokat egy kis 
edénybe! Azt hiszed, sikerülne ez neked? 

Képzeld el magadnak a végtelen nagy örök Istent önmagadban és végtelen 
és számtalan művében és hozzá önmagadat szűkre korlátozott 
lehetőségeiddel! Miként akarsz te hozzáfogni az örök végtelen Isten 
megismeréséhez? 

Elférhet az Ő végtelen mindensége a te semmiségedben? Vagy talán már 
akkor is dicsekedhetsz Isten megismerésével, ha csak annyit tudsz Felőle, 
mint amennyit én tudok? Te már az egész istenséget láttad, ha mindenható 
erejének leggyengébb sugarában láthatóan mutatkozott előtted? Milyen 
együgyűnek kell lenned, ha ebben hiszel? 


Én azt tartom a világ legönteltebb és legesztelenebb emberének, aki azzal 
dicsekedne, hogy Isten megismerésére törekszik, vagy már megismerte Istent, 
az pedig nálad ugyancsak fennáll, mert úgy beszélsz Isten megismeréséről, 
mintha annak minden előnyét már magad is tapasztaltad volna! 

Ennek esztelenségét remélhetőleg magad is belátod, de az még csak 
hagyján! 

Hányadán vagyunk azonban az Isten iránti mindenek feletti szeretettel? Óh 
testvérem, ha az én meglehetősen világos értelmű fejemet helyezhetném a te 
fejed helyébe, megborzadnál ostobaságod nagysága miatt. 

Lásd, amit mi szeretetnek nevezünk, az az ember tulajdonképpeni 
életereje, s minnél erősebb a szeretet, annál erősebb az Élet! Az öreg 
embereknél csökken a szeretet, s azzal arányosan az élet is, a halál pedig a 
szeretet, s vele együtt az élet megszűnése! Ezt a mindennapi tapasztalat is 
tanítja! 

Nos, mondd meg nekem, mennyi életerő fér el benned? Bizonyára nem 
több mint amennyit a saját térfogatod lehetővé tesz, mert önmagán kívül még 
sohasem élt egy ember sem. Ezzel a szeretettel, vagyis életerővel hozzád 
hasonló és véled rokon természetű lényeket áraszthatna el, ugyan pl. egytől tíz 
asszonyig néhány év tartalmára, de száz vagy ezer asszonnyal még egy órán át 
sem bírnád ki, s belepusztulnál esztelenségedbe. 

Mindebből az tűnik ki, hogy az ember csak annyira képes szeretni, 
amennyire ezt térfogata lehetővé teszi. Te azonban azt követeled, hogy 
mindenekfelett szeressük a végtelen Istent! Azt kérdezem tehát miként? Meg 
tudod-e egyetlen fáklyával a Földet világítani és megmelegíteni azt? 

Hogyan akarod tehát a végtelen istenséget kebledbe beszorítani, ott 
megvilágítani, áthevíteni és szeretetedet talán Istenen túl is kiterjeszteni. Ha 
csak parányi értelmed van, akkor is be kell első pillanatra látnod, ennek az 
esztelenségét, amit most reám akarsz kényszeríteni? 

Arra kérlek tehát, szívleld meg ezeket a világos ellenvetéseimet, és 
másként rendelkezz velünk, mert talán nem akarsz velünk bolondot járatni! ? 

215. Fejezet Ohlad zavara és 
minisztereinek tanácsa az 
ilyen értelmükkel, 
hőósködökkel való 
bánásmódra. A tárgyalások 


megszakítása 


Ohlad nem tudta mit válaszoljon a 99 szóvivőjének e beszédére, éspedig 
már azért is, mivel sajátos természeténél fogva a legcsekélyebb 
felindultságnál teljesen eláll a szava. A tíz miniszter észrevette Ohlad nagy 
zavarát, s hozzálépve, egyikük megkérdezte őt? 

Ohlad ne bosszankodj hiábavalóságokért! Lásd, ezek annyira elvakult 
emberek, hogy még a sötét éjszakát sem tudják a fényes nappaltól 
megkülönböztetni. Ezért hiábavaló tovább is tárgyalni velük. 


Az olyan emberek, akik odáig jutottak értelmükkel, hogy az Istenből 
származó szabad szellemet, s annak szeretetét zsákba tömnék, nem 
alkalmasak magasabb rendű oktatásra. Hasonlatosak ezek a bábokhoz, 
amelyek a saját szövevényeikbe rejtőzve minden világosság elől teljesen 
elzárják magukat. 

Hagyjuk tehát ezeket a vak emberi bábukat eltávozni, mert számukra már 
felkelt a szellem örök és élő Napja. Ennek melegétől ezek a bábok csakhamar 
kikelnének és ez a kártékony fajzat, csak megrontaná a mi zsenge 
növényzetünket! Ezért nem is vesztegetünk reájuk hiábavaló szavakat, hanem 
menjenek csak, amerre akarnak. 

A 99 szóvivője erre így szólt: ahol az emberek így beszélnek 
embertársaikkal, ott az emberek nem lakhatnak együtt! Ezek az alázatot 
hirdetik, de ők maguk gőgösebbek a pávánál! Távozzunk el hát innen, és 
valahol majd megtaláljuk kenyerünket! 

Igen, felelte a tíz szóvivője, távozzatok csak el innen, mert itt nem terem 
számotokra kenyér! Az olyan emberek, akiknek mindent megadnánk, ha 
elfogadnák könnyű törvényeinket, de ezek elutasítják, nem alkalmasak 
számunkra. Mi tudjuk, hogy Isten ugyanúgy rendezte be szívünket, mint 
szemünket. Szemünk ugyan sokkal kisebb a látható nagy teremtésnél, de 
mégis szemlélheti és befogadhatja azt! Ezért nem a térfogaton múlik a 
megismerés, hanem az életet magában hordozó lény akaratán! 

Távozzatok tehát el, mert ilyen körülmények között nincsen itt 
maradástok! Három napig itt tartózkodhattok, míg dolgaitokat összeszeditek, 
de egy pillanattal sem tovább! Értsétek meg ezt, s pontosan így legyen! 

216. Fejezet Az önmegismerés kezdete a 
99 tanácstagnál. Isten 
szavának egyszerűsége, mint 
ütközőpont azoknál az 
értelmi embereknél. A 
megtért Dániel és Ohlad 
mint testvérek 


E szavak nagy hatással voltak a 99-re, különösen pedig a szemnek 
hasonlata a szívvel járta át egész lényüket villamos szikra gyanánt! Nagy 
változás ment végbe szószólójuk lelkében is, ezért a következő szavakat 
intézte társaihoz. 

Hallgassatok meg engem testvéreim! Ennek a hatalmas küldöttnek, Ohlad 
első miniszterének szavai feltárták előttem minden tévedésemet. Most már 
tudom, hányadán vagyunk minden értelmünkkel és belátom azt is, hogy a 
szellemi és isteni megismerésére teljesen vakok vagyunk! De emellett még 
rettentően önhittek és ostobák is vagyunk! Ezért jogosan történik velünk az, 
hogy ebből a városból, ahol hosszú ideig az urakat játszottuk, szégyenteljesen 
kell eltávoznunk, s a magam részéről annál inkább, mivel én is mindenkor a 
leghevesebb ellenzője voltam minden tisztán szelleminek és Isteninek! 


Mindenki közülünk emlékszik még arra, hogy két küldött jött a 
magaslatról hozzánk! Itt kezdetben, mint napszámosok dolgoztak, majd nagy 
építkezéseink vezetésével bíztuk meg őket. Midőn végül elhagytak bennünket, 
felszólítottak forduljunk Istenhez, a Menny és a Föld mindenható Urához! 

Dicsőséges szavaik süket fülekre találtak nálunk, különösen pedig nálam, s 
elengedtem őket anélkül, hogy szelíd isteni szavaikat befogadtuk volna! 
Értelmünk alapján mindenkor elutasítottuk, ami Istentől eredt, így nem is 
érdemlünk egyebet, minthogy ebből a városból kiutasítsanak bennünket. 

De már tudom, mit cselekszem a magam részéről! Mint felébresztett 
bűnbánó vezeklő távozok el innen. Ti azonban tehettek, amit akartok! A 
mindenható Isten akarata legyen veletek és velem! 

E beszéd után Ohladhoz és tízhez fordulva bensőséges bocsánatot kért 
eddigi makacssága miatt, s hálát adott a tanításért, ami felébresztette őt, majd 
kifelé indult! 

Dániel, szólt erre Ohlad, azt mondom neked, amilyen most vagy, maradj 
itt! Az Úr téged befogadott nagy kegyelméből, így tehát én is befogadlak 
téged. Nem, mint testvéreimet akarlak titeket innen száműzni, hanem csupán 
konokságotokat. Ha azonban ezt magatok száműzitek önmagatokból, akkor 
semmi szükség nincsen arra, hogy bűnötökkel együtt ti is elmeneküljetek 
innen! 

Ha egy testvér egy másik testvérét száműzi, ezzel önmagát is száműzi 
testvéreitől, ez pedig eszemben sincsen. Maradj tehát itt, és igyekezz 
testvéreidet is rábírni, hogy maradjanak, mert mindnyájunknak sok dolgunk 
lesz! 

217. Fejezet Dániel meggyőzi többi társát, 
Midehálnak a látszat 
királynak ellenkezése. 
Midehál megaláztatása és 
megtérése. 


Ohlad e szavai után Dániel örvendezve ígérte meg Ohladnak, hogy a 
többieknél is mindent elkövet, hogy teljesen megtérjenek. Társaihoz fordulva 
képességük szerint eléjük tárta Isten nagy kegyelmét, mire egynek kivételével 
mindnyájan megtértek. 

Ez az egy a látszat király volt. Ennek uralomvágya éppen most kezdett 
ébredezni, midőn uralmának letűnése tárult szeme elé. Mint látszat királynak 
minden lehető külsőséges megtiszteltetésben része volt, s azt mindennél 
többre becsülte. Nem volt hajlandó erről most lemondani, s azon törte a fejét, 
miként szerezhetné vissza előbbi uralmát! 

Dániel ezt csakhamar észrevette, s azért már reá akart dörrenteni, de a 
miniszterek egyike hozzá lépett, s így szólt: elegendő, ha kilencvennyolcat 
már megtérítettél, s így ez az egy szamár nem számít! Az ugyanis, aki 
testvéreit természetszerű erkölcsi, szellemi erő nélkül nem vezeti, hanem 
merő uralomvágyból csak uralkodni akar felettük, az szamár, mivel nem látja 


be, hogy testvérei már régen nem ismerték fel, s ezért az ostobaság koronáját 
helyezték a fejére. 

Ezen az emberen az idők folyamata sem változtat semmit, mert ostobasága 
sziklaszilárdan fenn áll. Az ilyen szamár a hatalmas tigris éles karmaitól, 
fogaitól sem fél, mert tudja, hogy a nála erősebb lényeknek csak 
szégyenkezniük kellene, ha ellene támadnának. Ez a szégyenkezés még a 
sátánra is nyomasztólag hat, ezért annak a gonoszságától sem kell a 
szamárnak tartania, mert a sátán sem foglalkozik vele. 

Maradjon meg tehát a trónon, uralkodjon a legyek és szúnyogok felett, és 
nagyszerű korona ékesítse szürke fejét. Ha azután mindig ugyanazon 
szavakkal hangját hallatja palotájában, akkor bőséges abrakot kell eléje 
tálalni. Így legyen tehát, s a király zabálással, alvással és légyfogdosással 
töltse idejét. 

E gúnyos szavakra a látszat király szinte magánkívül dühöngeni, tombolni 
kezdett, az előbb beszélő miniszter azonban füleit megragadva csodatevő 
hatalmával igazi szamárfülekké változtatta azokat, s így szólt - íme ez a 
koronád, s a trón is mindjárt következik. 

Ez hatott Midehalra, a látszatkirályra. Megalázkodott, s megtért, s a 
szamárfüleket három évig kellett viselnie. Ennek az eseménynek híre 
mindenütt még a magaslaton is, legendaszerűen még a késői utódoknál is 
fennmaradt. 

218. Fejezet Ohlad testvéri és igazi királyi 
beszéde Dánielhez. A száztíz 
összegyűlt egyetértése 
mindnyájuk javára 


Ohlad erre Dánielhez fordulva így szólt: lásd, belátom testvérem, most már 
Midehál is megtért, mert a miniszter Isten erejével megnövesztette füleit, s 
azzal kifelé helyezte eddigi benső ostobaságait. Így tehát ezt is elértük, az Úr 
akaratából! 

De itt van még a nép, mindenütt nagy sötétségben él, úgy a városban, mint 
a nagy elővárosokban. Idme, Kira Sincur, Pur, Nias, Firab, Pejel, Kazul, 
Munia, Tirel városokban és a távoli hűbéres országokban! Mindezeket a 
népeket meg kell térítenünk, mert mindenütt a bálványimádás és az 
istentelenség honosodott meg. 

Mivel ebben nagy részben magunk is bűnösök vagyunk, annál inkább 
kötelességünk, hogy világosságot juttassunk nekik, amit eddig magunk 
akadályoztunk meg. Az Úr már megmutatta nekünk erre az utat. Most tehát 
még meg kell ragadnunk az alkalmat és bölcsen felhasználnunk Annak 
dicsőítésére, aki nagy kegyelméből újra élesztette bennünk a már kialudt örök 
élet világosságát, hogy képesek legyünk ezt a világosságot minden népnek 
eljuttatni, az Úr templomait fel kell keresnünk, s ott majd elnyerjük a kellő 
erőt és hatalmat! 

Az Úr szelleme azután leszáll reánk, új erőt juttat, felébreszti bennünk a 


szeretetet és az életvilágosság szellemét. Ezzel a világossággal lépünk majd a 
népek elé és megvilágosítjuk őket az Istenből eredő élő kegyelemmel, s 
felkenjük őket a szentséges Atya gyermekeivé, aki már kezdettől fogva 
gyermekeinek választott ki bennünket! 

Készüljetek fel tehát mindnyájan a holnapi napra, mert már napfelkelte 
előtt a templomba megyünk, hogy előkészüljünk az egy Isten nevében igazi 
népuralom magasztos feladatára, miután Ő már erre választott ki és kent fel 
bennünket! Így legyen! 

Ohladot mindenki dicsérte e beszédéért, majd Istent dicsőítették a 
tanácstagok, s a most már nagyon alázatos látszatkirállyal együtt, amiért ilyen 
bölcs és jó királyt adott nekik. Annak is mindnyájan örvendeztek, hogy az Úr 
nevében tevékenykedhetnek. 

Ohlad, tíz miniszterével együtt megáldotta a 99 tanácstagot, azután 
visszamentek a régi várba, ott megerősítették magukat, és közösen 
dicsőítették Istent. 

219. Fejezet A száztíz főből álló 
gyülekezet a templomba 

megy az áldásért. A 
tűzáradat, s Ohlad bölcs 

beszéde. Belépés a 


templomba 


Másnap reggel két órával napfelkelte előtt Ohlad már a 99-nél volt, s 
örömmel látta, hogy ünnepi öltözékben már készen álltak a templomba 
vonulásra. Ezért mindnyájan meg is indultak az első templomba. Ekkor 
egekig nyúló lángoszlopok törtek elő a környező tűzhányó hegyek felől, s 
rettentő sűrű füst tömegek az egész égboltot elborították. 

Ezek a jelenségek megrémítették a 99-et, s Dániel reszketve lépett Ohlad 
elé, s mondotta: Óh hatalmas, Istentől felkent király! Rettentő a te hatalmad, s 
erőd, de kímélj meg bennünket, s ne pusztíts el bennünket ilyen borzalmas 
módon! 

Ki tud ezentúl melletted megállni, hogy emellett életben is maradjon? 
Hiszen mielőtt észrevennénk, porrá égetik hatalmas lángjai a testet. 

Ne foglalkozz ilyen dőre gondolatokkal, felelte Ohlad, az Úr ezzel csak 
komolyságát mutatja meg neked, s testvéreidnek, s ha ezt nem tenné meg, 
nem lennének méltók hatalmas erejű áldásának elfogadására, hogy azután 
elvezessétek a népet az Istenben való élet világosságához! 

Ne félj, és ne reszkess tehát balga módon, hiszen Isten a 
legszeretetteljesebb Atya, végtelen szentséges szeretetével jő elétek 
szeretetének lángjában! Nem mi idéztük a jelenségeket elő, hanem maga 
Isten, hogy előkészítsen titeket áldásos megjelenésére a templomban! 

E szavak megnyugtatták Ohladot és társait, s felbátorodva léptek a 
templom udvarába igazi alázattal, szeretettel telten. Ohlad maga lépett be 
elsőnek a legmélységesebb hódolattal a templomba a tíz miniszterrel, a 


többieknek az udvarban kellett maradniuk, mivel csupán felavatottak 
léphettek be a templomba. 
220. Fejezet Ohlad az oltárnál az Úr előtt. 
Az Úr intelme és tilalma a 
szórakoztató és pletykálkodó 
összejövetelekre 
vonatkozólag 


Midőn Ohlad minisztereivel a templomba belépett arcra borult az oltár 
előtt és Istenhez imádkozott, hogy irgalmazzon, kegyelmezzen a 99 
testvérének, s a látszatkirálynak. Az Úr erre így szólt a fehér felhőből: 

Ohlad,  letekintettem reád, s  testvéreidre és örvendtem, hogy 
visszafordultak, s Hozzám közeledtek szívükkel, lelkükkel! Van azonban egy 
kifogásom ellenük, s ez nagyon fontos dolog szellemükre! 

Az a szenvedély uralja őket, hogy a nekik tetsző családoknál barátság 
ürügye alatt látogatásokat tesznek és ilyen látogatásokat maguk is fogadnak. 
A világ szemében ez méltányosnak és ártatlan dolognak tűnik fel, Előttem 
azonban nem! 

E gonosz szenvedélytől még Dániel, aki a legbölcsebb közöttük, sem 
mentes. Ezek a férfiak örvendeznek, ha a szép asszonyok társaságában 
időzhetnek, az asszonyok pedig szinte sóvárognak az ilyen látogatások és 
látogatók után. Minnél ostobább, értéktelenebb dolgokat fecsegnek az ilyen 
alkalmakkor annál nagyobb gyönyörűségük telik abban. 

A nők, éspedig fiatal, öreg egyaránt, különösen nagy súlyt helyeznek arra, 
hogy az ilyen pletykálgató társaságban minnél több ifjú férfi jelenjen meg, 
akik a nőknek udvarolgatnak, vidám játékokat rendeznek, s minnél többet 
mondóak de üresebbek ezek a játékok, annál nagyobb örömüket lelik azokban 
a nők! 

Lásd, ilyen feleségeik vannak a te 99 testvérednek, s ilyen gyermekeik is 
vannak, s mindebben a vezető szerep Dániel feleségéé! 

Az ilyesmi a förtelmek förtelme Előttem! Inkább egy dögöt tartanék ezer 
évig a számban, amelyet hogy egy ilyen nőre csak távolról is letekintsek egy 
pillanatra. 

Ez ugyanis a legjobb módja, hogy a Belőlem származó szellem 
megrontassék és megölessék, mert az ilyen összejöveteleknél úgy a férfi, mint 
a nő, a legkönnyebben megfeledkezik Rólam, s a világmérgező kígyó karjaiba 
veti magát. Ugyan ki gondol az efféle játszadozó, nevetgélő, fecsegő 
társaságban Reám, pedig pillanatról pillanatra Én tartok életben minden 
egyest! 

Elátkozom tehát mindazon társaságot, amelybe az emberek szórakozás 
végett jönnek össze, s nem azért, hogy Rólam beszéljenek, és tanítani 
engedjék magukat Általam. Különösen átkosak ezek a társaságok, ha 
gyermekeik is részt vesznek azokban, mert minden jobb még csirájában 
elpusztul bennük. 


Menj tehát ki, és hirdesd ezt az akaratomat 99 testvérednek, valamint 
ostoba asszonyaiknak, gyermekeiknek! Mond meg, senkit sem áldok meg 
addig, amíg nem teremtett rendet házában, akaratom szerint. Ha ezt a gonosz 
szenvedélyt nem irtjátok ki gyökerestől, akkor kegyelem helyett ítéletemet 
bocsátom alá a világra. Amen. 

221. Fejezet Ohlad dóre kérelme az 
Úrhoz. Az Úr fontos 
intelmei, ahol ketten, 
hárman együttvagytok az Én 
nevemben, ott Én is veletek 
vagyok 


Ohlad erre a legmélységesebb alázattal így szólt az Úrhoz: Óh Uram, 
mindenekfelett szentséges a Te neved, s a Te akaratod szerint történjen 
minden, most és örökké. 

Semmiségem tudatában, mint nyomorult hitvány féreg, egy kérdést 
merészelek Hozzád intézni, óh Atyám, és Te talán nem fogsz haragudni ezért, 
végtelen szeretetedben, irgalmadban, türelmedben! 

Az Úr ekkor így szólt a felhőkből: - kelj fel és beszélj! Ajkadra helyezem 
fülemet. 

Óh Uram, mondá erre Ohlad, sohasem látogathatjuk meg ezentúl 
szomszédainkat, s nem szórakozhatunk többé testvéreinkkel tisztességes 
módon? Lásd, nekünk nyomorult embereknek amúgy is kevés vidámító 
dologban van részünk ezen a zord Földön! Ha tehát még a társas 
összejövetelekről is le kell mondanunk, akkor akár egy üregbe rejtőzve 
szomorkodhatunk unalmunkban! 

Ezért arra kérlek Téged, óh Uram, testvéreim nevében, enyhítsd kissé ezt a 
tilalmat! Talán tetszésedre szolgálna, ha egy szabályt, vagy törvényt adnál 
arra, milyen feltételek mellett tarthatnánk ezentúl is összejöveteleket! 

Tudtam, hogy te is egy beteg szamár vagy, szólt az Úr, azért kérsz Tőlem 
olyasmit, ami rendemmel ellentétes! 

Lásd, a föld talaján áldott és megátkozott növények, fák, bokrok, 
gyümölcsök teremnek. A megáldottak mennyei eredetűek, a megátkozottak 
pokoliak, s ez utóbbiak gyakran csábítóbbak az előbbieknél. Nem mondanád 
erre is - Uram, vedd el a megátkozottak mérgét, hogy azokat is úgy 
élvezhessük, mint a megáldottakat! 

Erre azt mondom - ezt nem teszem meg, mert harminc megáldott mellett 
ugyanis csak egy megátkozottat helyeztem, s ez elegendő! Azon kívül 
módotokban áll, a megátkozottakat kiirtani, és helyükbe megáldottakat ültetni. 
Az embernek is adtam egy társalkodó nőt és lásd, Ádám az első ember ezzel 
is elégedett. Miért akartok ti több lenni a Föld emberpárjánál? 

Nincsen e minden atyának felesége és gyermeke, s nincsenek szolgáik, 
szolgálóleányaik, kik szintén emberek? Miért kellene még ennél is több? 

Ádámnak csak egy felesége volt és később gyermekei voltak, de nem voltak 


szolgái, szolgálóleányai, s mégis meg volt elégedve! Miért akartok ti többet, 
mint amennyi Ádámnak adatott rendem szerint? 

Óh ti telhetetlenek! Ezért kívántok többet, mert Én nem vagyok nektek 
elegendő! Kevés vagyok nektek, mert még világi szórakozásokat vetni, 
szórakozni, játszadozni akartok társaságaitokban, mert Én untatlak titeket! 
Ádám megelégedett az Én társaságommal, Éva pedig Ádámmal és 
gyermekeivel! Ádám 930 évig élt minden társasági szórakozás nélkül, miért 
akartok ti ennél többet? 

Mivel már felkentelek, azt mondom neked: - Az Én nevemben 
meglátogathatjátok egymást, s akkor megáldott lesz a társaságtok, mert ahol 
ketten vagy hárman összejöttök az Én nevemben, Én is köztetek vagyok! Ahol 
azonban világi szórakozás végett gyűlnek össze társaságok, ott a sátán legyen 
jelen közöttetek, s fojtogassa kedve szerint az ő gyermekeit. 

Ne kérdezz tehát Engem erről többet, ha nem akarod, hogy utoljára 
kérdezzél, hanem siess ki és teljesítsd akaratomat! Amen. 

222. Fejezet Ohlad közli az Úr akaratát 
Dániellel, s a 
tanácstagokkal. Dániel 
elcsodálkozik Isten 
látszólagos kicsinyességén. A 
férfiak elfogadják azt, a nők 
azonban ellenkeznek. 


Az Úr e szavai után Ohlad mellét verve meghajolt az oltár előtt, azonnal 
kiment a 99-hez. Magához szólította Dánielt és közölte vele mindazt, amit az 
Úrtól hallott. 

Dániel így felelt: Ha nem ilyen fennkölt komolysággal mondottad volna 
ezt el, akkor el sem hinném, hogy a nagy fenséges, szentséges Isten efféle 
csekélységgel is foglalkozik. Az Úrnak azonban komoly oka van, amiért ezt 
megköveteli tőlünk, mert kijelentette, hogy ha ezt nem teljesítjük, kegyelem 
helyett ítéletet bocsát reánk! 

Rögtön kihirdetem az Úr akaratát! A magam és házam részéről jótállok! 
Nálam nem lesznek ezentúl összejövetelek és látogatások, kivéve, ahogyan az 
Úr azt megengedi, azaz az Ő szentséges nevében! A többiekért persze nem 
kezeskedhetem, s nem tudhatom, mit szólnak ehhez! 

Ezzel egyelőre ne törődjünk, szólt Ohlad, az Úr majd megteszi a magáét! 

Dániel erre a 99-hez, valamint az asszonyaikhoz, s gyermekeikhez 
fordulva kihirdette előttük az Úr akaratát, amint azt Ohlad közölte vele. A 
férfiak elfogadták ezt, az asszonyok, s a felnőtt gyermekek azonban sírni, sőt 
zúgolódni kezdtek, majd így szóltak: 

Ezt nem mondhatta Isten. Ez csak Ohlad és a magaslatról való tíz varázsló 
találhatta ki, valamint a híres Dániel, aki mindenkor úgy forgatja köpönyegét, 
ahogyan a szél fúj! 

Miért nem szerethetnénk mi a társaságban több férfit is? Miért csak egy 


férfi számára éljünk, s csak egyért szépítsük és cicomázzuk magunkat? Miért 
ne legyen leányainknak alkalma fiatal férfiakat megismerni, s a nekik 
megfelelőt kiválasztani? Miért ne ismerkedhetnének meg fiaink leányainkkal: 
Maradjanak tehát végül agglegények? Minderre pedig csak a társas együttlét 
nyújt alkalmat! 

Különben is csupa kifogástalan, régi nemesi házakhoz látogatunk el és 
hozzánk is csak ilyenek járnak! Isten nem is lehet bölcs, ha ilyesmit követel 
meg tőlünk! Ha valami rosszat tennénk ilyen alkalmakkor, akkor ez még 
érthető volna, de mi mindenkor csak a legártatlanabb módon szórakozunk a 
társaságokban! Hogyan lehet ez ellenszenves Isten előtt? 

Dániel erre így szólt: - óh, ti asszonyok, ti Isten rendelése ellen zúgolódók! 
Nem tudjátok, hogy a makacskodókat mindenkor megfenyítette? Nektek 
kicsinyeknek tűnik fel, amit Isten most elrendelt, azért mondjátok, hogy Isten 
nem lehet bölcs?! 

Óh, ti elvakult és dőre nők! Vajon ki teremtette a kicsiny szúnyogot, a 
számtalan férget a mocsarakban, a fejeteket ékesítő hajatokat? Nem csupán 
jelentéktelenségnek látszó dolgok ezek, Isten azonban mindezzel törődik! 

Ki tudja a mesternél is jobban, mi válik javára a művének? Ha tehát most 
maga, a minden művek legnagyobb Mestere adja meg az életszabályokat, nem 
kell-e azokat hálásan elfogadni és követni? Nektek semmisnek tűnik fel ez a 
rossz, amihez már hozzászoktatok, s ezért Isten előtt is csekélységnek kell 
annak lennie? 

Az Úr örökké sem fog a ti nagy dőreségtekhez igazodni, hanem nekünk, az 
Úr teremtményeinek kell az Ő akaratához igazodni, alkalmazkodni, mert 
egyedül csak Ő tudja, mi válik nekünk javunkra. Egyetlen méregcsepp tíz pint 
vizet is úgy megmérgez, hogy ártalmassá válik, de ha egy csepp tiszta vizet 
cseppentünk tíz pint méregbe, ártalmatlanná teszi-e az a mérget? 

Így tehát a halál is hatalmasabb, mint az élet, s az életet könnyen 
elveszíthetjük! Éljünk tehát szabályok szerint, amint az élet Ura ezt akarja! 
Értsétek meg ezt, és többé ne zúgolódjatok! Amen. 

223. Fejezet A nők felvilágosítást kérnek 
Dánieltől. Dániel világos 
válasza a semmitmondó 
társasági összejövetelekre 
vonatkozólag. Ezek káros 
hatása a szellemre és a 
lélekre 


Dániel e szavai után néhány asszony és ifjú a következő szavakat intézte 
Dánielhez: férjeink és atyáink nagyra becsült társa! Figyelmesen 
meghallgattuk beszédedet, s azt részben igaznak, jónak, részben 
érthetetlennek találtuk. 

Mit akartál tulajdonképpen mondani az egy csepp méreggel a tíz pint 
vízben és megfordítva, az egy vízcseppel a tíz pint méregben, valamint azzal 


is, hogy az Úr nevében ezentúl is rendezhetünk társas összejöveteleket? Adj 
nekünk erre a két főpontra közelebbi felvilágosítást! 

Dániel erre összeszedve magát, így válaszolt: - Hallgassatok meg tehát, s 
az Úr segítségével, kegyelmével oly világosan tárom ezt elétek, mint amilyen 
a delelő Nap, ami most ugyan nem süt, mivel az égő hegyekből felszálló sűrű 
füstfelhők borítják. 

Ti az egészséges élő víz edényei vagytok és ez az élő víz a ti Istenből 
eredő életetek. A társaságok azonban a mérget jelentik élő szellemetek 
számára, mert az azokban szokásos üres fecsegés, az ostoba, édeskés, 
önmegtiszteltetéssel és rendszerint mások  lebecsülésével, vidámító 
ingerkedéstekkel, játékaitokkal mindinkább elterelődtök Istentől, s végül úgy 
vélitek, a világ csupán értetek létezik, s az egész világ üdvössége csak tőletek 
függ! 

Lássátok, minden ellentétben áll a felebaráti szeretettel, s ezért az Isteni 
renddel, s méreg Isten által belétek lehelt szellemetek életére. Ennek a 
méregnek egy cseppje, azaz a világ nevében ártatlannak tűnő látomás 
könnyen megmérgezi az egész, különben egészséges szellemet, s tehetetlenné 
válik lelketekben. A szellem megmérgezése miatt a lélek elveszti 
felsőbbrendű vezetőjét, s végül önmagát tartja az uralkodó életelemnek. Ez 
azonban igen nagy hiba, mivel lelkünk elemei, a szellemmel ellentétben 
alulról valók. Ilyen körülmények között a szellem már nem képes ama 
feladatának megfelelni, hogy a lelket még földi élete alatt megszabadítsa régi 
salakjától. 

Ez csak akkor történhet meg Isten kegyelméből, ha nem rontjuk meg 
szellemünket, hanem annak szentséges akarata szerint rendezzük be életünket. 
Aki ezzel a legdrágább adománnyal ajándékozott meg bennünket örökre. Úgy 
vélem, ezzel világosan megmagyaráztam a méregcsepp jelentőségét a tíz pint 
vízben. Az ezzel ellentétes eSét sokkal világosabb, hogysem tovább szavakat 
kellene ara vesztegetni, mert ha az ember teljesen romlott megjavíthatja-e az 
igazság egyetlen szava? 

Miként egy hatalmas nagy tüzet képtelenség egyetlen vízcseppel oltani, 
ugyanúgy lehetetlen egyetlen intelemmel teljesen a világi embert más útra 
téríteni! Most már sok élővíz cseppet hullattam reátok, de régi szenvedélyetek 
még mindig izzik bennetek, és csak egy felhőszakadás olthatná ki teljesen. 

Ami pedig az Isten nevében történő összejöveteleket illeti, ez önmagában 
is annyira világos, hogy nem szorul további magyarázatra! Tartsátok meg 
magatokban az itt elmondottakat, akkor majd önmagától megoldódik az, 
hogyan látogassuk meg egymást Isten nevében! 

Értsétek meg ezt Annak nevében, Akinek kegyelméből ezt elmondhattam 
nektek! Amen. 

224. Fejezet Ohlad megdicséri Dánielt 
igaz szavaiért, s felszólítja 
adjon ezért hálát az Úrnak 


Dániel ezután visszament Ohladhoz, s így szólt hozzá: testvérem, te felkent 
igaz király, kegyelemmel, hatalommal felruházva az Úrtól, aki mint egyedüli 
Isten uralkodik minden dolgok és lények felett, s aki öröktől fogva mindenek 
felett szentséges! Fül és szemtanúja voltál, hogy amennyire lehetséges volt, az 
Úr akaratát hirdettem itt az asszonyoknak és gyermekeknek! Hogy azonban ez 
valami haszonnal jár, arról nem kezeskedhetem! Az Úr kegyelme, s a reád 
ruházott királyi hatalom tegye azt lehetővé. 

Ohlad, Dániel beszédén csodálkozva felelte: ahogyan te beszéltél az 
asszonyoknak, ifjaknak, közvetve testvéreidnek is, én nem tudtam volna 
beszélni. Szavaid annyira igazak és tartalmasak voltak, hogy úgy hangzottak, 
mintha közvetlenül az Úr ajkáról eredtek volna. Ahol az ilyen szavak is 
eredménytelenek, ott valóban nem marad más hátra, mint az ítélet, s a 
legszigorúbb büntetés! 

Én azonban előre is meg vagyok győződve, hogy te, kedves testvérem, 
nem hiába beszéltél, mert észrevettem, hogy végül mindenki mélységesen 
magába vonult, különösen midőn azt a nagyszerű hasonlatot, azaz a csepp 
méreg a tíz pint vízben és megfordítva mondottad el. 

Hagyjuk most őket, hadd fontolják meg szavaidat, s én biztos vagyok 
abban, hogy ezekhez fognak igazodni, mihelyt annak szelleme egész lényüket 
áthatotta! Jöjj most velem a templom kapujához, borulj le ott az Úr 
legszentségesebb jelenléte előtt, s köszönd meg neki azt a kegyelmet szíved 
mélyéből, hogy ilyen bölcsen tudtál beszélni és könyörögj szavaid sikeréért. 

Én bemegyek minisztereimmel a templomba, s ugyanezt cselekszem az Úr 
szentséges oltára előtt. Ha azután az Úr szólít, lépj be a legmélységesebb 
hódolattal és legalázatosabb szeretettel a templomba, s ott maga az Úr 
megadja neked az utasítást a további teendőkre nézve. Menjünk tehát az Úr 
nevében! Amen. 


225. Fejezet A templom kapujánál Dániel 
arca borult és imádkozott 
Ohlad tanácsa szerint. Ohlad 
pedig bement a templomba, s 
a legmélyebb hódolattal 
borult arcra az oltár előtt és 
Istenhez imádkozott szívében 


Isten, az Úr, Atya, csakhamar így szólt hozzá a fehér felhőből: - Ohlad kelj 
fel, mert nincsen szükségem arra, hogy a porban fetrengj Előttem! Aki 
Irántam való szeretetében megvall Engem szívében, az már eleget tett Nekem, 
s aki igazán alázatos szívű, az teljesen eleget tett. Minden egyéb, ami 
külsőségesen testileg cselekedsz, értéktelen Előttem, mert mint értéktelen 
szertartás, merőben világi dolog, s az emberek vakságának és dőreségének 
sajátossága. 

Menj tehát a kapuhoz, mondd meg ezt Dánielnek és vezesd be Hozzám a 
templomba, hogy kinyilatkoztassam neki, amit nevemben cselekednie kell! 


Ohlad erre azonnal kiment, s tudatta Dániellel az Úr akaratát. Dániel erre 
szintén felemelkedett és követte Ohladot a templomba. 

Dániel, szólt ekkor az Úr, ismerlek téged, te Kizehel egyik utóda vagy, aki 
egykor, még Lamek idejében elrendelte az Én nevemben ennek a templomnak 
a felépítését! Kizehel harmadik törzse, akaratom ellenére leköltözött a 
síkságra, s te hatodik tagja vagy Kizehel utódainak. 

Ha nem lennél Kizehel leszármazottja, mint Ohlad is az, sohasem nyílt 
volna meg előttetek ez a templom. Mivel azonban az Én hűséges Kizehelem 
utódai vagytok, s ez jellemző a ti kezdeti makacskodó szellemiségtekre is, 
miként egykor Kizehel is így volt, ezért miattatok az egész népnek 
irgalmazok, s rajtatok keresztül újra szólók hozzá! 

Téged Ohlad, felkenlek, s Dániel testvéredet, valamint a többi 99 
testvéredet a legrövidebb idő alatt megtérítetted, ezért mindaddig biztosítva 
lesz uralmad ebben a városban, amíg az Én akaratom szerint cselekszel, s ez a 
tíz tanú segítségedre lesz, mert ők is Kizehel gyermekei! 

Téged Dániel e szavakkal kenlek fel, helyezd többi testvéredre kezedet az 
Én nevemben, s ezzel ők is felkentté válnak! 

Menjetek tehát a Föld minden tájára és hirdessetek komoly bűnbánatot. Ha 
az emberek nem tartanak bűnbánatot, hirdessétek haragomat és a már 
megígért ítéletemet és ez nem is marad el, ha az emberek teljesen vissza nem 
fordulnak Hozzám! Most pedig fogadd áldásomat! 

Az Úr ekkor láthatóan megáldotta Dánielt a fehér felhőből lenyújtott 
kezével és utasította, azonnal fogjon hozzá feladata teljesítéséhez. Különösen, 
hogy a társas összejövetelek ellen tűzzel lépjen fel. Dániel ezt megígérte az 
Úrnak, majd Ohladdal és a tíz miniszterrel együtt mindjárt megkezdte 
tevékenységét. 

226. Fejezet A 99. térítő hírnök 
megáldása. Az asszonyok 
siránkozása, s a tíz 
szóvivőjének megnyugtató 
szavai 


A templom előterében mindnyájan hálát adtak az Úrnak szívük mélyéből 
és dicsőítették kimondhatatlan jóságát. Azután Ohlad bezárta a templom 
kapuját Dániellel és a tíz miniszterrel a 99-hez ment és tudatta velük az Úr 
akaratát. 

Miután ezek készségesen elfogadták az Úr akaratát, Dániel reájuk helyezte 
kezét, mire elteltek az Úr szellemével és erejével és dicsőíteni kezdték az 
Urat. Az Urat dicsőítve, magasztalva mentek ki a szabadba, ahol az asszonyok 
és gyermekek vártak reájuk, s ezeknek is mindjárt hírül adták az Úr akaratát. 

Midőn az asszonyok és a gyermekek azt hallották, hogy férjeiknek, 
atyjuknak az ő fogalmaik szerint végtelen nagyvilágot kell bejárnia, s őket 
hosszú időre, talán örökre elhagyják, jajgatásba törtek ki. Egyesek zokogtak, 
másik üvöltöttek, hajukat tépték, sőt Isten e rendelkezését szidalmazták. A tíz 


miniszter erre csendet parancsolt az asszonyoknak és gyermekeknek, súlyos 
büntetéssel fenyegetve meg őket. Midőn erre mindnyájan elhallgattak, a 
miniszterek egyike így szólt hozzájuk: 

Legyen már eszetek! Isten mindenható akaratával akartok ti ellenkezni? 
Vajon mi több - Isten, vagy a ti dőreségtek? Ha a tieitek Isten akaratát 
teljesítik, titeket sem hagy el a Mindenható! 

Ezentúl csak az legyen minden gondotok, hogy a Menny és a Földnek 
szolgáljatok. Semmi egyébbel nem kell törődnötök, mert az Úr legjobban 
gondoskodik rólatok! Ha férjeitek a ti dőreségtek miatt nem teljesítenék az Úr 
akaratát, akkor az Úr tüzet bocsátana alá a Mennyekből a Földre, s ti, 
férjeitekkel együtt elpusztulnátok az isteni harag lángjában! 

Mondjátok - kedvesebb lenne ez nektek? Nem jobb-e akkor, ha férjetek 
teljesítik az Úr akaratát, rólatok pedig az Úr gondoskodik? 

E szavak észre térítették az asszonyokat és a gyermekeket, úgy hogy 
megáldották férjeiket, atyáikat, s kérték az Urat, vezesse őket sértetlenül 
vissza, szent akarata szerint. 

Ekkor egy hang hallatszott a levegőből: - Ez az Én akaratom! Történjen, 
ahogyan történnie kell! Amen. 

Erre mindenki hazatért és másnap számos áldás közben mindnyájan 
elindultak, csupán Midehal maradt otthon hosszú fülei miatt. 

227. Fejezet A 99 három évi térítő útja. A 
hála diadalíve. Az Úr 


dorgálása 


A 99 három éven át mindenütt hirdette az Úr szavát. Mindenütt voltak 
ugyan kisebb-nagyobb kellemetlenségeik, de ezeket könnyen legyőzték 
csodatevő hatalmuk segélyével. Magában Hanokban, még ennél rövidebb idő 
alatt is rendbe jött minden, valamint a messze terjedő elővárosokban is, habár 
ezek közül néhányan ugyancsak makacskodtak. 

A negyedik évben, a 99 épségben visszatért és örömmel közölték 
Ohladdal, hogy minden újra rendben van. Ohlad a tíz miniszterrel egy nagy 
hálaadó áldozati ünnepséget rendezett, s erre Hanok egész lakossága hivatalos 
volt. Ohlad egy nagy diadalívet emeltetett a városon kívüli szabad téren tiszta 
fehér márványtömbökből, száz öl magasságban, s ugyanolyan szélességben. 
Ennek tetején, arany oltáron, egy nagy gyémántokkal, rubinokkal díszített 
aranytáblán Jehova szentséges neve volt bevésve. Ezen a fenségesen 
pompázatos művön ezer és ezer kéz munkálkodott egy éven át, egymást 
felváltva minden nemű és rangú ember egyaránt részt vett e nagy mű 
létrehozásában. 

Midőn ez teljesen elkészült, Ohlad összehívta a város egész népességét és 
tíz minisztere, valamint a 99 küldött kíséretében ünnepélyesen áthaladt a 
diadalív alatt, miközben hangosan dicsőítette és magasztalta az Urat. Ezután a 
templomba vonult egész kíséretével, s ott élő hálaáldozatot mutatott be az 
Úrnak szívében. 


Az Úr ekkor így szólt hozzá: - Ohlad, azt cselekedted, amit Én nem 
kívántam tőled! Diadalívet emeltél Nekem hálából, s ez helyes volt, de azzal 
nem cselekedtél helyesen, hogy Nevemet közszemlére helyezted, mert 
Nevemnek csak bensőségesen van helye! Tedd jóvá ezt a hibádat, s építs 
Nekem a diadalív fölé egy ehhez hasonló templomot, hogy annak 
legbelsejében legyen ezentúl Nevem elhelyezve, másként bálvánnyá 
süllyeszted ezt a szentséget! Amen. 

228. Fejezet A diadalíven épült új 
templom. A vendégfogadóból 
álló új városrész. A kezdődő 
pogányság. Az önérdeken 
alapuló nézeteltérések 


A Lamek által épített templomhoz hasonló új templom egy év alatt elkészült. 
A diadalív tetején a fennmaradó térséget elegyengették, és arany korláttal 
vették körül, nehogy valaki lezuhanjon a diadalív tetejéről. Ezt a pompázatos 
építményt naponta ezer és ezer ember látogatta, a templomot, magát azonban 
már sokkal kevesebben, részint félelemből, részint mert a városon kívül, s 
nem a legszebb helyen állt. Tíz év alatt egy egész csupa vendégfogadóból álló 
város keletkezett a diadalív körül, s a számos zarándok jó és olcsó ellátást 
talált ezekben. Idővel azonban az volt a baj, hogy a kezdődő pogányság 
előjeleként állandóan azon vitatkoztak az emberek, melyek a kegyelemteljes 
és kedves a három templom közül Isten előtt? 


Lamek templomát semmiképpen sem tartották a legjobbnak ebben a 
vonatkozásban, mert ott mindenkor dörgött, s villámlott a templom tetejéről és 
senkinek élete nem volt biztonságban. A hegyi templomot nagyon levegősnek 
tartották, s nem tette szerintük azt a benyomást, mintha abba nagyon 
bőségesen osztogatná Isten az Ő kegyelmét. 

Legtöbben tehát az új templomot keresték fel, meggyőződve arról, hogy 
Isten abban osztogatja a legbőkezűbb kegyelmét. A Lamek templom körüli 
városrész lakói tiltakoztak ezen felfogás ellen, arra hivatkozva, hogy az ő 
templomukat Lamek, Isten parancsára csodálatos módon két nap alatt építette, 
de ezzel az érveléssel csak nyereségvágyukat leplezték. 

A hegy körüli fogadós szintén a saját érdekükben a hegyi templom 
becsülését hirdették arra hivatkozva, hogy az ő templomuk a bölcsesség 
temploma. Aki tehát bölcsességre akar szert tenni, csak ezt a templomot 
látogassa. Ohlad és miniszterei látták ugyan a három párt áldatlan harcát, de 
mit sem tehettek, mert a minden világtájról özönlő nép, főleg az új 
templomhoz zarándokolt, s attól elragadtatva, dicsőítette az egy Istent! Ezért 
Ohlad csak annyit tehetett, hogy jó tanítókat rendelt ki az új templomhoz, s 
ezek bölcsen tanították a népet, de egységet nem tudtak a pártok között 
létesíteni! 


229. Fejezet A rend fenntartása 


Hanokban Ohlad és a tíz 
miniszter haláláig, Ohlad fia, 
a király. Dronel zúgolódása 
az Úr ellen 


Amíg Ohlad és a tíz miniszter életben volt, a 99 segítségével 
általánosságban minden rendben ment, habár minden baj gyökerét nem tudták 
teljesen kiirtani egy ilyen nagyvárosban. A színházakat, az állatviadalokat, a 
társasági összejöveteleket beszüntették ugyan, de a jámbor zarándoklások 
bőségesen pótolták mindezt, s a zarándoklásokat a sátán közreműködésével 
sok olyan célra is felhasználták, amelyeket itt nem akarok közelebbről 
érinteni. Így tehát gyom is keletkezett abban a búzában, amelyet Ohlad, 
minisztereivel buzgón elvetett. 

Ohlad fia, aki az uralkodásban követte, már sokkal gondatlanabb volt. Ha 
nagyobb buzgalomra intette az Úr a templomban, azt felelte: - Uram, add meg 
nekem atyám tíz miniszterének csodatevőerejét, aki 30 éven át szerencsésen 
vezette az egész Föld népét, és én száz éven át még jobban vezetem! De ne 
csupán mától holnapig add meg nekem, óh Uram, a csodatevő erőt, hanem 
életem egész tartalmára, s akkor miniszterek nélkül is vezetem a népet. 

Ha tehát buzgalomra intette az Úr, mindenkor a csodatevő erőt követelte 
Tőle, noha biztosította az Úr, hogy csodatevő hatalommal mindenkor mellette 
áll, ha kellő buzgalommal tevékenykedik. Ezzel azonban nem volt 
megelégedve, sőt haragra gerjedve így szólt: 

Uram! Ha nem akarsz engem csodatevő hatalommal felruházni, hanem 
Magad akarod azt különös alkalmakkor felhasználni, és akkor is napokon át 
kell nekem ezt Tőled kérni, akkor ülj Magad a trónra, s uralkodj Magad a nép 
felett, engem pedig hagyj békében! 

Mivel Ohlad ezen utóda ilyen viszonyban volt az Úrral, mert 
megbízhatatlansága miatt csodatevő hatalmat nem adhatott neki, azért aztán 
nem sokat törődött az uralkodás gondjaival. A zarándoklások mind 
gyakoribbak lettek, s ezekkel kapcsolatban a társas összejövetelek is folyton 
terjedtek, mert az emberek a Jehova táblákat imádták, ahelyett hogy elevenen 
imádták volna az Urat szívükben. 

Mindenféle csapással büntette az Úr a népet, s a királyt, de aki lanyha, 
azon már aligha lehetett segíteni. Minden büntetés után eljött az Úrhoz a 
templomba a király, de nem azért, hogy irgalomért, kegyelemért könyörögjön, 
hanem hogy mindenféle agyafúrt szemrehányást tegyen, és hogy vitatkozzon 
az Úrral. 

Így, midőn nagyon elharapódzott a paráznaság és emiatt egy pestisjárványt 
bocsátott az Úr a városra, ami egy hét alatt 200.000 ember halálát okozta, 
ismét elment a templomba, s így szólt: - miért fojtogatsz bennünket Uram, ily 
lassan? Pusztítsd el egy csapásra a város egész lakosságát velem együtt, akkor 
egyszerre véget vetnél minden bajnak! 

Ha más esetben megfenyítette az Úr, azt mondogatta: csak üss, hisz 


dicsőség, ha Hanok gyenge királyát Ura, Istene megfenyíti. Ha valamilyen 
betegséggel sújtotta az Ur, ágyával együtt a templomba vitette magát, s addig 
perlekedett az Urral, míg megszüntette a betegségét. Néha megígérte, hogy 
engedelmeskedik az Urnak, néha azonban megfenyegette az Urat. f 
Ez a Dronel nevű király valóban alaposan próbára tette az Ur türelmét. 
Mégis ötven éven át engedte az Ur uralkodni, mert indulatoskodása mellett 
nagyon szerette az Urat. 
230. Fejezet Dronel fia Kinkár veszi át az 
uralmat. Dronel beszéde az 
Úrhoz lemondásakor. Az Úr 
válasza. Kinkár hamis 
esküje. A naturializmus 
veszedelmei 


Dronel még életében átadta az uralmat fiának, Kinkárnak. Ekkor így szólt: 
- Uram, ötven éven át fáradtságosan bajlódtam az emberek makacsságával! Te 
mindenkor láttad az én bajomat, de nem segítettél meg azzal, hogy megadtad 
volna nekem a csodatevő hatalmat, hanem visszahúzódtál, és nem adtál 
választ, vagy csak fenyegetőt és büntetőt! 

Amire a saját erőmből képes voltam, azt megtettem és sohasem 
feledkeztem meg Rólad! A népet jobban szerettem önmagamnál és ezért 
perlekedtem Veled, ha fájdalmat okoztál neki. Most azonban már öreg, 
gyenge és fáradt vagyok, és nyugalom után vágyakozok. 

Elsőszülött fiam Kinkár, erőteljes férfiú, s helyén van a feje, szíve, neki 
adom át uralmamat, s a templom szentségét az ő kezébe helyezem! Cselekedj 
hasonlóképpen Uram, mert amit most teszek, azt a Te és a népem érdekében 
teszem, s így bizonyára Te sem fogsz érdeked ellen cselekedni. 

Halljad, szólt az Úr, az emberek már a fejem fölé nőttek! Azt cselekszik, 
amit akarnak, s nem követik tanácsomat, ezért szabadjára engem őket! A te 
saját elhatározásodból tetted meg fiadat királynak, legyen tehát király 
nélkülem, hiszen te sem hallgattál sohasem tanácsomra, mert mindent jobban 
akartál tudni, mint Én, a minden dolgok teremtője ! 

Miként a népet szabadjára engedem, ne lakozzak többé azokban. 
Vigyázzatok miként viselkedtek majd tökéletes szabadságtokban, mert ezentúl 
Én senkit sem fenyítek meg az Általam meghatározott ideig. Üdvötökre 
szolgál, ha a már megismert akaratom szerint cselekedtek, de jaj lesz nektek 
az ellenkező esetben! 

Hanok, te mélyre süllyedtél, téged árasszon el haragom első áradata! 
Amen. 

Dronel mindezt tudatta fiával, Kínkárral, s azután átadta neki az uralmat. 
Szigorúan lelkére kötötte, hogy más törvényt ne adjon a népnek, mint amelyet 
Ohladnak adott az Úr. Kinkár erre megesküdött az Úr nevére. 

Midőn erre megesküdött, az Úr szelleme elszállt a templomból, mert 
Kinkár hamisan esküdött, mivel elhatározta magában, hogy csak atyja haláláig 


tartja meg esküjét. Dronel csak a puszta oltárt látta a templomban, ezért 
nagyon elszomorodott, s az Urat szólította, de hiába. Ezt megmondotta 
Kinkárnak, aki erre így szólt: 
Az egész teremtés Isten műve. De nem akarja, hogy nevét imádjuk; akkor 
imádjuk a műveit. Így is Őt imádjuk! 
Dronel megdicsérte ezért Kinkárt, s ezzel megvetette alapját a 
bálványimádásnak. 
231. Fejezet Kinkár király, mint Isten 
törvényeinek összegyűjtője és 
két könyv szerzője. "A 
szentírás és üdvösség" és 
"Isten szent története". 
Dronel megdicséri Kinkár 
munkáját 


Egy év múlva Kinkár így szólt atyjához, Dronelhez: hallgasd meg atyám, 
milyen jó gondolatom támadt nekem. Lásd, Isten hűtlenné lett hozzánk, 
mégpedig minden elfogadható ok nélkül. Mi azonban nem akarunk hasonlót, 
hasonlóval viszonozni, hanem ellenkezőleg, olyan hűek akarunk maradni 
Hozzá, amilyen hűséget örökkévalóságok óta sem tapasztalt teremtményeinél. 

Egy év alatt összegyűjtöttem tehát Isten törvényeit, s egy könyvbe írtam 
össze azokat. Ebből a célból még a magaslatra is elküldöttem embereimet. 
Ezek ott rendkívül bölcs emberekre akadtak, olyanokra, akik a Föld 
meseszerű első emberét is személyesen ismerték, sőt egy nagyon öregember is 
él ott, aki kortársa volt Lameknek, aki ezt a két templomot építette. 

A bölcsektől egy isteni bölcsességgel telt könyvet is kaptak embereim, s 
ezt egy bizonyos Énok írta, aki oly jámbor volt, hogy állandóan láthatta Istent 
és az Ő főpapja volt. Ez a könyv, amelyet most idehoztam, 3 lábnyi hosszú, 2 
lábnyi szélességű és egy lábnyi vastagságú és száz aranyból, ezüstből, rézből 
készült fémlapból áll. 

Ebben a könyvben egy szó sincsen sajátomból, hanem csakis azt 
tartalmazza, amit a magaslaton és a síkságon Isten felől megtudtam és én 
magam írtam azt tele. Mivel ez a könyv Isten akaratát tartalmazza az 
emberekhez örök törvénykönyvünk legyen, s sose adassék más törvény az 
embereknek, mint ami ebben a könyvben le van írva! 

Ünnepélyes szertartások közepette a templomban az oltáron helyezzük el 
ezt a törvénykönyvet, s az foglalja el az előbbi szentséges helyét. Papokat 
nevezek ki, akik ezt a könyvet folytonosan tanulmányozzák, s eszerint tanítják 
a népet. A könyv neve szentírás és üdvösségünk legyen. 

Aki ehhez a könyvhöz, valamit önkényesen hozzátesz, vagy valamit elvesz 
belőle, az rögtön halállal lesz büntetendő. 

Most egy másik könyvet vettem munkába és ez Isten cselekedeteit és 
vezetéseit fogja tartalmazni, s ennek "Isten szent története" lesz a címe! Nos, 
mit szólsz atyám ehhez a vállalkozásomhoz? 


Dronel erre módfelett örvendezve mondotta: te valóban többet tettél 
Istenért egy év alatt, mint én ötven év alatt! Téged biztosan jobban megáld 
ezért Isten, mint atyámat Ohladot, mert velem együtt ő sem törődött soha a 
magaslattal! Minden dicsőség Istené, az Úré legyen tehát, valamint a tied is 
legyen, mint az én szeretett fiamnak és a nagy ország legméltóbb királyának! 

Legyen minden a te akaratod szerint, szeretett fiam és királyom! 

232. Fejezet Kinkár törvénykönyve az 
oltáron. Írástudó papok 
alkalmazása. Kinkár mint 
Isten helyettese a Földön, 
Hanok szellemi hanyatlása 


22 


Ez a dicsőítés nagyon hízelgett Kinkár hiúságának, ezért már másnap 
átvitette a törvénykönyvet ünnepélyes szertartások közepette a templomba. 
Miután ott a könyvet az oltárra helyezték, Kinkár kiválasztotta a 
legértelmesebb férfiúkat a jelenlévők közül, és papokká nevezte ki őket. 
Szigorú kötelességükké tette, hogy szorgalmasan tanulmányozzák a könyvet, 
s az isteni bölcsesség rendje szerint szóljanak a néphez. Önmagát persze 
főpapnak tette meg, s megkívánta hogy szinte isteni imádatban részesítsék. 
Kinkár a következő címet adományozta magának: - Isten földi helytartója, 
az isteni akarat kutatója, a titkos isteni bölcsesség kutatója, Isten 
meghatalmazottja, a Menny fia. Ő utána senki sem következhetett az egyes, 
hanem csak a századik számmal, mert egytől százig minden tisztséget ő 
egyesített magában. Az sem volt elegendő, hogy őt a legméltóbbnak nevezték, 
hanem mindenki köteles volt legméltatlanabbnak tartani, s nevezni magát! 
Kinkár már a könyvnek a templomba való elhelyezése után sem bírt 
magával. Midőn tíz év múlva Isten történetéről szóló könyvével elkészült, azt 
egy arany ládába szintén a templomban helyezte el, akkor teljesen elveszítette 
a fejét. Az általa kinevezett papok hamarosan felismerték a gyenge oldalát, s 
olyan címekkel ruházták fel, amilyenekről eddig még senki sem álmodhatott. 
A teljes főpapi címei egy ezerszáz-rőfnyi hosszú fémszalagra voltak 
feljegyezve apró írásjelekkel. Nagy ünnepélyeknél a templom körül 
göngyölítették ki azt a fémszalagot, s a száz pap mindegyike tizenegy rőfnyi 
hosszúságú részt olvasott fel abból. Rövidebb címei is voltak hasonló bádog 
szalagokra feljegyezve, s ezeket hetenként egyszer fel kellett olvasni. Ehhez 
három napra volt szükség, míg a nagy címek felolvasása egy hétig tartott. 
Alig húsz év múlva a helyzet Hanokban ez volt, s ebből könnyen 
megérthető, hogy milyen mélyre süllyedt ez a város. 
233. Fejezet Kinkár betanult bölcsessége. 
A találmányok és művészetek 
virágkorszaka Hanokban. Az 


istentagadás terjedése 


Midőn Kinkárt irodalmi buzgalma miatt már a felhőkig emelték, akkor 


folyton azon törte a fejét, mit találjon ki, mit cselekedjen, hogy a nép előtt 
még nagyobb legyen a tekintélye. Találékony szellemiségű volt, s a két könyv 
tanulmányozása és leírása révén némi bölcsességet szedett magába. Ezért 
különféle tanulmányokkal próbálkozott. 

A király ez irányú buzgalma hatással volt sok emberre, s így néhány év 
alatt számos találmány került napvilágra, s a művészetek is fejlődtek. Többek 
között olyan gépeket is találtak fel, amelyekről a késői utódoknak fogalmuk 
sem volt, sőt a legtöbb ilyen gépezetről még a mai kor sem tud semmit. 

Így olyan hajító gépeik voltak, amelyek ezer mázsa súlyt a termőföldekre 
tudtak elhajtani kötött villamosság segítségével, amit úgy össze tudtak 
sűríteni, hogy azután borzalmas erőt fejtettek ki. Feltalálták a lőport, a 
pergament, a papírost, sőt a vízgőz erejét is ismerték és sokoldalúan fel is 
használták. 

Röviden szólva mindazokkal a találmányokkal, amelyek a jelenlegi 
időkben ismeretesek, legalább ezer évvel megelőzte Hanok, s a többi város a 
mai kort. Így a látszerészetet is, mert nagy messzelátókat is szerkesztettek. A 
léghajózásban is otthonosabbak voltak, mint a mai időben (azaz 1844-ben). A 
zenét is nagyon művelték már Lamek ideje óta. 

Kinkár a találmányokban lelte legnagyobb örömét, s ezért szinte naponta 
mutattak be neki ilyeneket. A képzőművészetekkel is sokat foglalkoztak és 
Hanok csakhamar olyan lett, mint egy óriási varázslatos palota, amelyben 
Kinkár már majdnem élő Istennek képzelte magát, s ehhez még életben lévő 
atyja is nagyban hozzájárult. 

Kinkár minduntalan ezt hangoztatta: ha Istent még az Ő kifürkészhetetlen 
lényiségében imádnák, akkor még a műveltség legalsó fokán állnának. Mivel 
azonban műveiben imádjuk, magunk is majdnem Istenhez hasonlítunk, mivel 
mi is teremtők vagyunk, mégpedig nemesebb módon! 

234. Fejezet Hanok roppant gazdagsága, 
s ennek természetes 
következményei. Kinkár 
halála. Jappel az utóda. 


Jappel politikája és törvényei 


Hogy az ezernyi találmány által a távolabbi népekkel való kereskedelem is 
nagyon fellendült, s hogy ennek következményeként a város nagyon 
meggazdagodott földi javakban, az mindenki előtt érthető. De lássuk, miféle 
következményei vannak a gazdagságnak! 

Természetes következményei az uralomvágy, érzéketlenség szegényekkel, 
ínségesekkel szemben, mindinkább növekvő érzéki vágy, továbbá 
hajlamosság az uzsorára, fukarságra, gyűlöletre, haragra, Istentől való 
megfeledkezésre, tobzódás, bálványozás, tolvajlás, rablás, gyilkosságra. 
Mindezek a gazdagság természetszerű következményei. 

Amíg Kinkár élt, mindezek a bűnök el voltak leplezve, midőn azonban 43 
évi uralkodása után egy gépezet kipróbálásánál erőszakos halállal fejezte be 


életét, és fia Jappel vette át az uralmat, minden fejtetőre állt. 

Atyjához hasonlóan ő is foglalkozott találmányokkal, de egyben 
ravaszkodó politikát is folytatott, s mindent fel tudott használni a saját 
céljaira, mindent eltűrt bizonyos korlátozások mellett. Így a lopás is 
megengedett dolog volt, bizonyos összegig. Ha azonban a tolvajt rajtakapták a 
lopáson, akkor a károsult tetszése szerint büntethette meg a tolvajt. 

Ennek a törvénynek a következményeként a legagyafúrtabb módon 
követték el a lopásokat, s ez fokozta a lakosság éberségét. Halálbüntetéssel 
járt, ha a papoktól, az állami hivatalnokoktól, vagy a király kincstárából lopott 
volna valamit valaki. 

Az útonállás is törvényesen meg volt engedve, de a megtámadottnak 
védekezési joga volt. A rablónak a zsákmány harmadrészét be kellett 
szolgáltatnia az állam pénztárába, másként mindenkorra megvonták tőle a 
rablás jogát. Ezt a jogot a király adományozta, mint nemesi előjogot, 
hasonlóképpen, mint az az Én születésem utáni évszázadokban volt szokásos 
a rablólovagi rendszer idején. A tolvajoknak nem volt szükségük külön 
felhatalmazásra, mert a lopáshoz mindenkinek joga volt. 

Törvényt hozott a király arra is, hogy a polgári osztály leányaival minden 
férfi szabadon közösülhet. Az atyának joga volt ugyan nemességet vásárolni, 
mire leánya egy év tartalmára védett lett. Ha azonban az atya állandóan meg 
akarta védeni a leányát, minden évben újra meg kellett a nemességet 
vásárolnia. Ez a törvény roppant nagy összegeket jövedelmezett a királynak. 

Aki 10 éven át folytonosan megvásárolta ezt az úgynevezett kisebb fokú 
nemességet, az a tizenegyedik évben megvásárolhatta a nagy nemességet, 
ennek azonban tízszeresen nagyobb volt az ára. A királlyal csak tíz szót 
lehetett beszélni. Aki ennél csak egy szóval is többet mondott, annak az előbbi 
10 szóval együtt mind a 11 szót egy-egy font arannyal kellett megfizetnie 

Hogy Jappel még milyen módját eszelte ki a gyors meggazdagodásnak, az 
a következőkben tűnik ki. 


235. Fejezet Nyilvános iskolák és 
színházak Hanokban. Jappel 
kémrendszere. Tánc, zene, 
mozgásművészeti előadások. 
Szeretet és politika 
egymással ellentétes pólusok 


Hanokban már Ohlad uralma óta voltak nyilvános iskolák, s ezeket Dronel 
tökéletesítette. Kinkár pedig megnagyobbította és más városokban is létesített 
nyilvános iskolákat. 

Jappel azután magasabb fokú iskolákat is alapított, s ezekbe még a táncot, 
zenét, festészetet, szobrászatot, úszást, repülést, lovaglást, vívást, 
nyíllövészetet, sőt a Kinkár által feltalált lőfegyverek kezelését is tanították. 
Kinkár nagy birodalma minden részében létesített ilyen tanintézeteket, s 


tanítókat is nevezett ki erre a célra. 

Akik ezeket az intézeteket elvégezték, a nép szórakoztatására 
színházakban mutatták be képességeiket kellő belépődíj mellett, s ennek 
harmadrészét szintén az állam pénztárába kellett befizetni. Jappel ilyen módon 
ismét nagy összegekkel gazdagodott, s a nép folytonos szórakoztatásával 
egyben elterelte a nép figyelmét az elnyomatástól. A nép elbutítására és az 
elnyomással szembeni érzéketlenné tételére ugyanis mindig a legjobb 
látványosságokat, szórakoztatásokat rendeztek. 

Úgy Hanokban, mint más városokban és helységekben is akadtak józanul 
gondolkodók, akik nem felejtették el az Úr szavait. Ezek azonban nem 
beszélhettek nyíltan, mert Jappelnek számos kéme volt az egész 
birodalomban, s végül maguk is örömüket lelték a művészi előadásokban. 

A legnagyobb hatással a zene és a tánc volt a népre. Ezért a legszebb 
lányokat és ifjakat a legcsábítóbb öltözékbe és jelenetekben öltöztették fel és 
küldték a színpadra zenekísérettel. Ezek az ifjú művésznők és művészek 
minden előadás után természetesen kaphatók voltak az utánuk 
vágyakozóknak, persze jókora összegért, a leányok a kéjsóvár férfiak, az ifjak 
pedig az ugyancsak kéjsóvár nők részére. 

Ez is hatalmas összegeket jövedelmezett a királynak és legjobban 
előmozdította a nép elbutítását is. Jappel azzal is megerősítette magát a nép 
kegyelmében, hogy a szegényeket menhelyeken helyeztette el és sehol sem 
voltak koldusok láthatók, hanem minden jólétet árult el. 

A szegényeknek persze nem a legjobb sorsuk volt ezekben az 
intézetekben, mert sovány táplálékukért dolgozniuk kellett, mindez azonban 
hozzátartozott Jappel politikájához. A politika pedig a szeretet ellentétes 
pólusa, mert a szeretet a legfőbb menny tartozéka, a politika azonban a 
legmélységesebb pokol, ha kapzsiság és uralomvágy az alapja. 

Jappel további cselekményei a következőkből derül ki. 

236. Fejezet Jappel, valamint miniszterei 
és papja hódítási politikája. 
A papi furfang fényes 
győzelme. Noha és az övéi 
megmaradnak az Úr iránti 
hűségben. Jappel 
megjutalmazza a papokat. Az 
osztályrendszer bevezetése. 


Jappel csakhamar meggyőződött arról, hogy a Földön még más népek is 
élnek, s ezek még nem kerültek alá. Tanácsot tartott tehát minisztereivel, 
papjaival, miként lehetne ezeket a népeket a legkönnyebben leigázni? 

A miniszterek a haderő bevezetését ajánlották, a papok azonban azt a 
tanácsot adták, küldjön először megbízottakat azokhoz a népekhez. Ezek 
ismertessék a néppel Hanok nagy előnyeit és szólítsák fel őket barátságosan, 


hogy küldjenek követeket Hanokba. A legbarátságosabban kell ezeket 
fogadni, s meg kell ismertetni Hanok nagy találmányaival, művészetével, s 
mindennek előnyeivel, s végül fel kell őket szólítani, csatlakozzanak 
barátsággal hozzánk, hogy nekik is részünk legyen a mi jólétünkben. 

Ha ezek a követek visszatérve elmondanák a saját népeiknek, milyen más 
dolgokat és jóléteket tapasztaltak nálunk, bizonyára minden nép csatlakozik 
hozzánk, s elismeri a mi uralmunkat. Ügyelni kell persze arra, hogy ezek a 
követek ne fedezzék fel a mi rendszerünk árnyoldalait, elsősorban a szabad 
lopást és a rablási jogot. Ezeket tehát kezdetben meg kell szüntetni az 
idegenekkel szemben, másként visszafordulnak és elátkoznak bennünket. 

Ez a ravasz papi tanács nagyon tetszett a királynak, s azonnal követte is 
azt. Rövid idő múlva ezer megbízottat küldtek ki minden irányba, hogy 
felkeressék az eddig ismeretlen népeket és ismertessék meg azokat Hanokkal. 
A legkönnyebben a magasságbelieket találták meg, éspedig először Isten 
gyermekeit, azután Koradal népét, s végül számos más népet. Csak a 
Sibiatákat, meduhitákat, valamint az Ohlad idején Egyiptomba kivándorolt 
tanácstagokat nem találták meg. 

A küldöttek javarészt ezermesterek voltak, s a képességeiket be is mutatták 
az idegen népeknek azzal, valamint kiváló  beszélőképességükkel, 
udvariasságukkal, rövid idő alatt minden népet megnyertek Hanok számára. 

Még a magaslatok gyermekei is csatlakoztak, kivéve Lamek családját, ki 
ebben az időben halt meg, így tehát Noha 3 fivérével, öt nővérével, 
feleségével és 5 gyermekével. Ők nem engedték magukat Hanok apostolai 
által elvakíttatni és hívek maradtak az Úr mellett. 

Jappel nagyon örvendett ennek a sikernek, s mivel ezt az okos tanácsot a 
papok adták neki, teljes szabadságot biztosított számukra, valamint azt is, 
hogy minden utóda mindenkor követni fogja rendelkezéseiket. A papok erre 
mindjárt bevezették az osztályokba való elkülönítést az egész népnél és 
mindenkinek meg kellett maradnia halálbüntetés terhe alatt a maga 
osztályában, amíg egy magasabb osztályba való helyezést meg nem vásároltak 
maguknak. 

Ez az elkülönítés az emberi teherhordók, a katonák, a polgárok, a nemesek, 
a művészek és még néhány más osztályba sorolta a népet. 

Ezek közül az emberi teherhordó állatok, vagyis a rabszolgák osztálya volt 
a legnépesebb, hogy miért, az a következőkben tűnik ki. 

237. Fejezet A papság hatalmi politikája. 
A rabszolgák elnyomása. A 
gyónás és az inkvizíció 
bevezetése. Hanok mint az 
emberiség pokla. 


Jappelnek ugyan nem tetszett a papság folytonosan erősödő hatalma, de a 
saját előnyei érdekében mitsem tehetett ez ellen, s kénytelen volt a papság 
akaratához igazodni. 


A papok egyrészt nagyon is befészkelték magukat az alsóbb rendű emberi 
lelkiségbe, másrészt annyira hízelegtek a világosabban gondolkodó 
nemességnek, hogy sem a király, sem a néptömeg, sem a nemesség hatalma 
révén nem tudott a papság ellen fellépni. A papság közben a saját hatalma, 
tekintélye erősítésére, mind szilárdabbá tette a király kényszerű 
hozzájárulásával a már bevezetett kasztrendszert. 

Amíg a papság nem gyűjtötte össze kincstáraiba elegendő kincseit, addig 
még lehetséges volt egy magasabb osztályba való emelkedést pénzzel 
megvásárolni. Mihelyt azonban töméntelen sok aranyuk gyűlt össze, csupán a 
rabszolgák osztályából lehetett az alsó polgári osztályba való emelkedést 
megvásárolni. A titokzatosan működő papi osztályba azonban senki sem 
léphetett be, s ennek az osztálynak fortélyos terveibe a sátán maga 
pillanthatott be. 

A király erre annyira bizalmatlanná vált a papsággal szemben, hogy 
mindenkitől teljesen elzárkózott és senkit sem engedett többé maga elé. 

Ezzel azonban a papok malmára hajtotta a vizet, mert ezek most már 
teljesen magukhoz ragadták az uralmat. A király megkerülésével az egyik 
törvényt a másik után hirdették ki a népnek, s a király mit sem tudott ezekről. 

A rabszolgák osztályát mindjobban bilincsekbe verték, s midőn a 
rabszolgák panaszkodni kezdtek, vezeklésként a beszédet is betiltották 
halálbüntetés mellett, valamint a legalsóbb polgári osztályba való emelkedést 
is. Ezzel szemben a kispolgárt a legcsekélyebb vétség miatt a rabszolgák 
osztályába helyezték át, s az ilyenek minden vagyona a papságot illette meg. 

A rabszolgák pedig baromi életre voltak kárhoztatva. Ruhát sem 
viselhettek, és külön számukra épített istállókban tartották őket. Derekuknál 
fogva a jászolokhoz voltak láncolva, s csak akkor oldották le lábaikat, ha 
munkára hajtották őket. 

A nemesség és a nagypolgárság tekintélye rabszolgáik számától függött, 
ezért is szaporították folyton a rabszolgák számát. A gazdagok arra 
igyekeztek, hogy minnél több rabszolgára tegyenek szert, s a papság arra 
törekedett, hogy minnél többen jussanak a rabszolgák osztályába. 

Hogy ezt előmozdítsák bevezették a gyónást és az inkvizíciót, s akit 
egyszer a gyónásra felszólítottak az biztosan a rabszolgák osztályába lett 
besorozva. Ezzel elegendő csak annyit megemlíteni, hogy a kasztrendszer 
bevezetését követő 20 év alatt Hanok a szegény emberiség poklává lett. 

238. Fejezet A papi osztály ellenállása 
Jappel másodszülött fiának 
királyságával szemben. A 
politika lényege. Az új 
látszatkirály. Jappel 
másodszülött fia Nohánál a 
magaslaton. 


Jappel uralkodásának 15-ik évében bánatában halt meg, mert a papság 


ellenezte másodszülött fiának a királyságát, elsőszülött fia ugyanis 
elnyomorodott, gyengeelméjű volt. 

A papok kijelentették: a királyság az elsőszülöttre van alapozva, nem pedig 
az uralkodásra való alkalmasságra! Ha a nagy Istenség és kisebb istenség azt 
akarták volna, hogy Hanokban bölcs király uralkodjon, akkor az elsőszülött 
fiút bölcsnek teremtették volna. Mivel azonban nyilván azt akarták, hogy egy 
gyengeelméjű nyomorék uralkodjon Hanokban, ilyennek kellett az 
elsőszülöttnek lenni! 

Nem te, mint atya és király, sem mi, mint a nagy Istenség és a kis 
istenségek mindenkor hűséges szentséges szolgái mi sem vagyunk jogosítva 
arra, hogy másként rendelkezzünk, mint ahogyan az istenségek azt 
elhatározták. Bennünket, papokat arra rendelt ki az istenség, hogy az isteni 
akaratot ismerve, azt tanítsuk, és szigorúan ügyeljünk arra, hogy mindenki az 
isteni akarat szerint cselekedjen. 

Te, királyi koronáddal is csak ember vagy, ezért alá vagy vetve a mi papi 
hatalmunknak, amit az istenségek juttattak nekünk! Mi megáldhatunk, de el is 
kárhoztathatunk téged. 

Helyezd tehát a koronát elsőszülött fiad fejére, akkor nem kárhoztatunk el, 
hanem megáldunk téged! Másodszülött fiadnak az istenek rendelkezése 
szerint vagy be kell lépnie a mi szent papi osztályunkba, vagy pedig 
nyilvánosan le kell mondania egész életére a trónról, azután el kell mennie 
országunkból. Ha sem az egyik, sem a másik feltételt nem teljesíti, akkor 
elkárhoztatjuk, és nyilvánosan megfojthatjuk. 

A papság e határozata oly mélységes bánattal töltötte el Jappelt, hogy 
belebetegedett, s rövid idő múlva minden rendelkezés nélkül meghalt. 
Ugyanaz volt tehát a sorsa, mint minden más politikusnak, akik az általa 
kivetett hálójukban pusztultak el. 

A politika ugyanis a bizalmatlanság gyümölcse, a bizalmatlanság 
megrettent szívből ered, ez pedig a sátán műve, s szeretet nincsen benne. A 
politika tehát egyértelmű a pokollal, mert a pokol maga a legkörmönfontabb 
politika, s a sátán minden politikának nagy mestere. Jappel szintén cégéres 
politikus volt, s a politikának esett áldozatul. 

Halála után tehát a fia lett a király, persze csak látszatra, hogy miért - az 
könnyen érthető. A másodszülött fiú 3 nővérével, s néhány szolgájával titkon 
a magaslatra, a délvidék gyermekeihez menekült, s 3 éven át elrejtőzve élt ott. 

Három év múlva Noha gyermekei reá bukkantak, s közölték ezt atyjukkal. 
Noha erre felkereste, és házába vitte. Itt megismertette Jappel fiával az igaz 
Istent és megtanította az ácsmesterségre. 

239. Fejezet Az új király munkája. A 
szegénység, s idegenekkel 
való embertelen bánásmód 

Hanokban 


Az új király nem is került Hanok népének szeme elé, mert istentisztelettel 


körülvéve várába zárták. Egyéb dolga sem volt, mint a bőséges evés-ivás és 
bujálkodás, s legfeljebb még az, hogy hébe-korba elengedte az idegenek 
halálbüntetését, de a saját alattvalóinál erre sohasem került sor. 

Ha egy idegen pénztelenül ezerlépésnyire megközelítette Hanok városát, a 
poroszlók megragadták, s a papi ítélőszék elé vezették. Ha ott bevallotta, hogy 
alamizsnát akart kérni a városban, mert semmije sincsen, akkor egy alagúton a 
király elé vitték. A király előtt arcra kellett borulnia, s meg kellett várnia, míg 
a király a szegénységet háromszor elátkozta, utána pedig erősen a fejére lép az 
előtte leborult szegénynek, úgy hogy annak vére orrából, szájából eleredt. Ez 
jelentette a kegyelmet a halálbüntetés helyett. 

Utána visszavezették a papok elé, akik képmutatóan dicsőítették a világ 
mindenható uralkodójának nagy kegyelmét, majd így szóltak a 
megkegyelmezetthez: te nyomorult teherhordó állat, mivel ilyen nagy 
kegyelemben részesültél a mindenható uralkodó részéről, ezért hálából köteles 
vagy három évig, mint teherhordó állat szolgálni. 

Az ilyeneket azután a legtöbbet ígérőnek árverésen eladták, mint 
teherhordó állatot. Az ilyen teherhordó állatnak sem társaival, sem gazdáival, 
nem volt szabad beszélnie, sem panaszkodni, ha valamiben hiánya volt. Beteg 
sem lehetett, fáradhatatlanul kellett dolgoznia, s mindenkor meg kellett 
elégednie a neki juttatott élelmezéssel és semmiféle ruházatot sem viselhetett 
testén. 

Ha valaki pénzzel vagy más kincsekkel ellátva jött idegenből a városba, azt 
ugyancsak elfogadták, mindenét elvették, és mint kémet halálra verték, vagy 
ha erőteljes volt, kegyelem és irgalom nélkül eladták teherhordó állatnak. Ha 
egy szegény leányt fogtak el, azt kéjnőnek adták el a legtöbbet ígérőnek, s 
addig vesszőzték, míg akaratát megtörték. 

Ez volt tehát a helyzet Hanokban, valamint a hozzá tartozó városokban is. 

240. Fejezet Felfedezési utazások. A 
származás -kutatás 
Hanokban. Noha és a 
zsaroló karaván. Az Úr 
segítsége és az ítélet 
kihirdetése 


A papság azután újra egész karavánokat küldött ki minden világtájra, 
kutassanak fel minden olyan népet, amelynek megnyerése haszonnal járna a 
papság kincstára számára. Az irányban is kutatásokat rendeztek minden 
városban és helyiségben, hogy ki Séth és ki Káin utóda. A papok, nemesség, s 
a király ugyanis a magaslatról való Seth utódai voltak, kik a síkság leányaival 
kötött házasságokból származtak. 

Ez a kutatás öt évig tartott, s azt eredményezte, hogy a síkság lakóinak 
több mint kilenctized része Seth leszármazottai, Káiné pedig alig egy 
tizedrésznyi. Erre az összes Káin utódokat rabszolgáknak nyilvánították, 
összes javaikat pedig a papság vette birtokába. 


Az erőteljes férfiakat, mint teherhordó állatokat eladták az ifjú és szép 
nőket, mint kéjnőket helyezték el nyilvános házakban, ahol bizonyos 
megállapított díj fizetése ellenében bárki közösülhetett velük. Az idősebb és 
gyenge férfiakat és nőket kiirtották. 

A népek, a kincsek felkutatása azonban nem járt ilyen eredménnyel. 
Reábukkantak ugyan a sibinitákra, a meduhitákra, valamint Afrikában az oda 
kivándorolt tanácstagok számos utódjára, de az odaküldött karavánok nagyon 
rosszul jártak, mert vagy ott kellett maradniuk s a legalantasabb munkát 
elvégezniük, vagy halál volt a sorsuk. 

Egy körülbelül száz emberből álló karaván visszatérőben a magaslatra 
Noha házához érkezett, s rögtön nagy adót követelt, s így szóltak Nohához: te 
alig egynapi járóföldre vagy Isten szent városától, de mindeddig egy garas 
adót sem fizettél neki, holott nyilván ennek a városnak az alattvalója vagy. 
Fizess tehát most legalább 100 évre összesen száz font aranyat! Ha ezt nem 
fizeted meg, házad népével együtt rabszolgák gyanánt eladunk! 

Óh Istenem, jóságos szentséges Atyám, szólt erre Noha, a szolgádnak most 
segítségedre van szüksége! Ments meg engem azoknak a ragadozó állatoknak 
karmaiból! 

Alig mondotta ki Noha e szavakat, máris hatalmas villám csapott a karaván 
közé és három embert agyonsújtott. 

Megmaradtok még igazságtalan követeléstek mellett? - kérdezte Noha a 
kissé megszeppent karaván tagjaitól. 

A karaván tagjai hamarosan igennel válaszoltak kiáltozva, Noha ekkor 
felemelte karját, mire rögtön tíz villám csapott le a karavánra, s harminc 
embert, s ugyanannyi tevét agyonsújtott. 

Noha erre újból megkérdezte: ragaszkodtok még követeléseitekhez? Tíz 
ember kivételével erre is igennel feleltek a többiek. 

Noha felindulva toppantott lábával, mire a föld megnyílt, s a tíz kivételével 
az egész karavánt elnyelte. A tíz életben maradt ember megrémülve 
könyörgött Nohának kegyelmezzen, s kímélje meg őket. 

Menjetek, felelte Noha, s mondjátok el a síkságon az összes ördögnek, 
minek voltatok itt szemtanúi és tudassátok velük a förtelmek mértéke betelt. 
Az Úr elhatározta, hogy ítéletet bocsát alá a világra! Rövid időn belül 
mindenki elpusztul a síkságon, s én Istenítélettel fizetem meg nektek az adót! 
Amen. 

Az életben maradt tíz ember erre elmenekült. 

241. Fejezet A tíz menekült visszatérése 
Hanokba. Kihallgatásuk a 
papok által és fortélyos 
jelentésük a történtekről 


Midőn a tíz menekült Hanok város közelébe érkezett, mint rendszerint, úgy 
ezúttal is fegyveres őrség állta útjukat, s megkérdezték tőlük, honnan jönnek, 
mi járatban vannak, s mennyi kincSét hoznak magukkal? 


Mi a város küldöttei vagyunk, és kutató utunkról térünk vissza, felelte a tíz 
menekült. Nagyon fontos közölnivalónk van a papokkal, engedjetek be, tehát 
szabadon a városba, ha nem akarjátok, hogy holnap teherhordó állatokként 
adjanak el benneteket. 

Az őrök erre a papokhoz vezették a menekülteket. Itt azonnal 
megvizsgálták a papok a tíz teverakomány kincset, majd minden egyes ember 
által magával hozott értékeket is. Megállapították, hogy az egyes emberek 
birtokában lévő értékek háromszorta nagyobbak, mint amennyi a 
rabszolgaságtól való megváltáshoz szükséges, ezért ezeknek kétharmad részét 
elvették tőlük. Egyben rögtön törvényt hoztak, mely szerint minden 
kispolgárnak csak annyi értéket szabad birtokában megtartani, amennyi a 
rabszolgáktól való mentességhez megkívántatik. 

Azután kikérdezték őket milyen eredménnyel jártak útjukon, mire egyikük, 
ki jó szónok és politikus is volt, így válaszolt: hatalmas szolgái Istennek és 
Kinkár könyveinek őrzői! Láttunk országokat, aranyhegyeket, de ezekben az 
országokban senki sem lakik. Megtaláltuk a csillagokhoz vezető utat, s oly 
szépséges nőket láttunk, hogy magunkon kívül voltunk. 

Útközben olyan óriási nagy embereket láttunk, hogy egyikük is könnyen 
eltiporhatná egész városunkat egyetlen lépésével is! De halljátok csak, alig 
egynapi járóföldnyire tőlünk, egy hegyen egy nagyon öregember lakik. 
Köröskörül már minden a mi uralmunk alatt áll, csak ennek az embernek háza 
népe nem. Egy garas adót sem fizetett még eddig nekünk. 

Reábukkantunk, s felszólítottuk fizesse meg a régóta esedékes adóját. De 
jaj volt nekünk, mert ez a férfiú bizonyosan Isten! Midőn ragaszkodtunk 
követelésünkhöz, felemelte a kezét, s ezer villám csapott közénk, majd 
toppantott lábával, mire megnyílt a föld, s elnyelte a megölteket, tevéikkel, 
mérhetetlen kincseikkel együtt. 

A hatalmas férfiú azt mondotta erre nekünk: mondjátok el ezt a síkságon az 
ördögöknek. Mi azután elmenekültünk. Isten hatalmas szolgái, ez a mi utunk 
eredménye! Tegyetek, amit akartok, de engedjétek meg, hogy 
hazamehessünk! 

242. Fejezet Tárgyalás a papok és a tíz 
küldött között, s ezek 
felvétele a papi osztályba 


Ha valóban így van, különösen pedig az aranyhegyek felfedezésével, akkor 
ez nagy jelentőségű dolog feltéve, hogy az odavezető út nem túlságosan 
hosszú és nem kapcsolatos nagy nehézségekkel! A magaslaton élő öregembert 
azonban hagyjuk egyelőre békében, mert az efféle varázslókkal nem tanácsos 
kikezdeni, és hatalmukkal szemben nem lehet fellépni. 

Ha azonban furfangos úton-módon sikerülne nektek ezt a varázslót 
megnyerni, akkor esküszünk nektek, hogy a papi rendbe felveszünk 
benneteket. 

Ő ugyanis könnyen hozzásegíthetne bennünket az aranyhegyekhez, ha az 


ottani óriásokat is úgy le tudná győzni, mint ahogyan azt társaitokkal 
megtette, és ha e varázslóról szóló jelentésetek valóban igaz. 

Ti ravasz rókák vagytok, s így az is könnyen lehetséges, hogy társaitokat 
nem is semmisítette meg a varázsló, hanem e nagy kincsekkel egyszerűen 
kereket oldottak, és valahol egy tőlünk független országot alapítottak. De jaj 
lesz nektek, ha erről meggyőződünk! 

A küldöttek szóvivője erre így felelt: Ha kijelentéseink igazsága ennek a 
varázslónak a létezésén múlik, valamint társaink elleni ténykedésének 
valóságán, akkor küldjetek megbízható hírnököket, vagy menjetek ti magatok 
fel hozzá. Ha azután nem az derül ki, amit mi állítottunk, akkor tüzes 
vesszővel halálra verhettek bennünket! 

Mivel ez valóban így van, s erről ti is meggyőződhettek, akkor ugyanúgy 
értékeljétek a többi kijelentésünket is. Amit elmondottunk, ahhoz egy igent 
vagy nemet sem teszünk hozzá, hanem vizsgáljatok meg mindent, s azután 
ítéljetek. 

A papok erre így szóltak: szavaitokból azt látjuk, hogy elejétől végig igazat 
mondottatok, ezért felhatalmazásunk alapján a kispolgári osztályból a 
középpolgáriba emelünk fel titeket, s ezért ezentúl fegyvert is hordhattok. 
Ezért azonban igyekeznetek kell arra, hogy a varázslót barátunknak nyerjétek 
meg! 

Amit csak lehet, azt megteszünk, felelték a küldöttek, a sikerért azonban 
nem állhatunk jót, mert miként ez az ember villámmal, s a föld megnyitásával 
megsemmisítette társainkat, ugyanazt megteheti velünk is, még azt is 
megteheti, hogy Hanok ellen toppant lábával, s a föld erre megnyílik, és 
mindnyájunkat elnyel. 

Ezért az a véleményünk, hogy legjobb volna őt békén hagyni, nem pedig 
felkeresni, mert nem tudhatjuk nem lát-e bele terveinkbe! Ha azonban 
ragaszkodtok ahhoz, meg kell ezt is kísérelnünk, de eredményről nem 
kezeskedhetünk! 

Jól van, szóltak a papok, 3 nap múlva nagy tanácskozást tartunk, s amit 
akkor elhatározunk, annak kell majd megtörténnie. Nektek is jelen kell ott 
lennetek, és már papi öltözékben jelenjetek meg. Most pedig térjetek haza, 
rendezzétek dolgaitokat és jelenjetek meg a tanácsban feleségeitekkel, 
gyermekeitekkel. 

243. Fejezet A tíz követ titkos 
tanácsozása, és 
elhatározásuk ravasz 
eszközöket felhasználni, jó 
cél elérésére 


Midőn a tíz követ a papoktól eltávozott, így beszélgettek egymás között: 
Most már tudjuk, hol szorítja a cipő a mi papjainkat! Az a Menny, amelyet az 
egész népnek hirdetnek számukra csupán az arany, s ennek megszerzésére 
minden eszköz jó nekik. 


Kivel cselekedte ezt a papság, mióta minden hatalmat magához ragadott, 
hogy a kispolgári osztályból a legmagasabba, a papi osztályba emelte fel! 
Miért részesültünk mi ebben a hallatlan szerencsében. Azért, mert jól tudtunk 
hazudni, kivéve a magaslaton végbement eseményeket! 

Mi azonban már sejtjük mit akar a papság általunk elérni! Azt akarja, hogy 
mi egyengessük számára az utat az aranyhegyekhez, mint szintén érdekeltek! 
Utat fogunk nekik készíteni az aranyhegyekhez, de ha ez úton fognak 
bennünket követni, belepusztulnak haragunk tüzében! 

Azután majd megmutatjuk a népnek a csillagokhoz vezető utat, s 
elvezetjük azon egy olyan országba, amelyben a jóért, és az igazságért való 
lelkesedés, borral, mézzel, tejjel telt folyók vannak, és az igaz megismerést is 
megtalálja mindenki az élet fáján. 

Maradjunk meg emellett, s átok arra, aki árulóvá válna közülünk. Most 
csakis rajtunk múlik, hogy magunkat és a népet megmentsük a biztos 
pusztulástól. Legyünk egyetértők, s akkor sikerülni kell tervünknek. 

Ha eddig úgy félre tudtuk vezetni a papságot, hogy papokká nevezzenek ki 
bennünket, akkor ezentúl mivel tágasabb működési terünk lesz, annál inkább 
könnyebben elbánhatunk velük, úgy hogy végül csak a történelemben marad 
fenn a neve! Ezt tehát most közösen elhatároztuk, és híven véghez is visszük. 
Amen. 

Ezen összeesküvés után keresték csak fel a küldöttek házaikat, s azután 
minden dolgukat rendezték, feleségeikkel, gyermekeikkel megjelentek a 
papok által említett nagy tanácskozáson. 

244. Fejezet A tíz küldött az ötezer papból 
álló nagytanácsban és a 
tűzpróbában 


A nagy nyílt tanácsteremben az ötezer pap kíváncsian és mohón várta a tíz 
küldöttet! Midőn ezek megjelentek a papok körülvették őket, s egy földalatti 
folyosóba vezették, amelynek végén nagy tűz égett. Közelebb érve azt látták, 
hogy a lángok között üvöltöző emberek vannak. Azután egy negyven öl 
mélységű víztartály elé vezették őket, amelyben különféle férgek és kígyók 
között csontvázak voltak láthatók. Mindez azonban csupán csak 
szemfényvesztés volt, hogy megfélemlítsék a tíz új papot, akiknek a 
látványosságok után meg kellett esküdniük arra, hogy a főpapság minden 
rendelkezésének a legcsekélyebb ellenállás nélkül mindenkor 
engedelmeskednek. 

Mind a tizen meg is esküdtek erre, de csupán külsőleg ajkukkal, bensőleg 
azonban ennél dühödtebben átkozták meg a papságot, s így szóltak 
magukban: csak legyünk egyszer újra a szabadban, akkor majd ti magatok 
fogtok a valóságban megízlelni, s nekünk bemutatni szörnyégéseteket. 

Az eskütétel után ismét a nagy tanácsterembe vezették vissza a tíz új 
papot. Itt papi ruhába öltöztették őket, s azután kezdődött csak a nagy 
tanácskozás. 


A tanácsterem közepén egy kb. 6 rőfnyi magas szónoki emelvény volt. 
Erre az emelvényre kellett a tíz új papnak fellépnie, a tíz főpap elé. A többi 
pap sűrű sorokban vette körül a szónoki emelvényt. Az első sorban 
természetesen a magasabb rangú papok helyezkedtek el, mögöttük pedig 
további sorokban az alsóbbrendű papok. 

245. Fejezet Az arany után sóvárgó papok 
tanácskozása. Ravaszság a 


fondorlattal szemben 


A főpapok egyike ekkor a tíz elé lépve így szólt: most már ti is hozzánk 
hasonló papok vagytok, s így nektek is ugyanúgy érdeketekben áll, hogy az 
aranyhegyeket megszerezzük magunknak, bármibe is kerülne ez! Egyedül 
ismeritek az odavezető utat, s ezért csak rajtatok múlik, hogy ezt a 
kincstárunkra olyan fontos dolgot kedvezően intézzétek el. 

Ha ezt a hírhedt varázslót a magaslaton jó szóval és pénzzel meg tudjátok 
nyerni nekünk, az nagyon jó lenne. Ha azonban ez nem sikerülne, akkor 
négymillió harcos és szükség esetén négymillió rabszolga, akiket szintén 
harcosokká képezhetünk ki, áll rendelkezésünkre. Így tehát nagy túlerőnkkel 
az óriásokat is legyőzetjük, akik állítólag az aranyhegyeket őrzik. 

Ez a mi véleményünk és most halljuk a ti véleményeteket. 

Egy a tíz közül így válaszolt: - a ti szándékotok és tervetek dicsérendő, és 
mint érdekeltek mi is egyetértünk azzal. Abban azonban kételkedünk, hogy 
könnyen keresztülvihető lesz. 

Tegyük fel azt az esetet, hogy valóban megszerezhetjük a nagy 
aranyhegyeket abban az idegen országban, de akkor az a kérdés, mi hasznunk 
lesz abból? Nem válik-e majd ugyanolyan értéktelenné az arany, ha ilyen 
nagy tömegben fordul elő, mint az utcák sara? 

Erre azt lehetne mondani, ezt meg tudjuk akadályozni, ha kívülünk senki 
nem szerezhet tudomást az aranyhegyekhez vezető útról. De miként 
lehetséges ez? Talán mi papok menjünk egyedül oda, és mi fejtsük ki az 
aranyat csákánnyal, ásóval a meredek hegyoldalakról és szállítsuk ide a kb. 3 
évig tartó úton? 

Ha ezt magunknak kellene elvégezni, akkor azt kérdezzük, mi lesz velünk, 
ha az óriások reánk bukkannak és nemcsak elszedik tőlünk az aranyat, hanem 
úgy összemorzsolnak bennünket ujjuk között, mint egy szúnyogot! Ha pedig 
egymillió harcost viszünk magunkkal, nem fognak-e ezek az aranyhegyek 
láttára bennünket rögtön legyilkolni, és az aranyhegyeket birtokukba venni? 

Bármiként is járnánk el, csöbörből csak vödörbe kerülünk! Kincstáraink 
kiüresednek ezzel, de semmit sem nyerünk, mert még siker estén is csupán 
odajutunk, hogy az arany értéke egyelővé válik az utcának sarával. 

A mi véleményünk tehát az, hogy ejtsük el ezt a vállalkozást, és valami 
máshoz, jobbhoz fogjunk hozzá! Ez a mi tanácsunk! Ti azonban 
határozhattok, ahogyan akartok, s mi a ti szolgátok mindenkor hűségesen 
engedelmeskedünk nektek! 


246. Fejezet A tíz hírvivő ellenkezése a 
papoknak az aranyhegyek 
meghódítására irányuló 
tervével szemben 


A főpapok erre így szóltak, szavaitokból felismerjük, hogy jóakarattal 
kezelitek ezt a közös ügyünket, de azt is észrevesszük, hogy inkább a 
fáradtságos és hosszú úttól féltek, mint az óriásoktól. Ha azonban ezek az 
óriások valóban oly szörnyűséges lények lennének, akkor bizonyára egyetlen 
egy sem került volna onnan közületek vissza, mert ha ti megláttátok őket, 
biztosan ők is észrevettek titeket. A veletek egyidejűleg másfelé kiküldött 
karavánokból még senki sem tért vissza, ti azonban épségben visszajöttetek a 
szörnyűséges óriásoktól, s ha a varázslónál a magaslaton kissé okosabban 
viselkedtetek volna, ott sem ért volna benneteket semmi baj. 

Látjátok, ez a mi véleményünk. Igazoljátok tehát magatokat, ha képesek 
vagytok erre! 

A tíz szóvivő így felelt: bocsássatok meg, amiért azt kell felelnem 
beszédetekre, hogy nem értettétek meg azt, amit én mondottam! Mi nem 
állítottuk azt, hogy okvetlen az óriások kezébe kell kerülnünk, hanem csupán 
ennek a lehetőségére mutattunk reá. Ők nem láthattak ezúttal bennünket, mert 
mi rejtekhelyünkről figyeltük meg őket, tevéinket pedig éjszaka raktuk meg 
arannyal, s ugyancsak éjszaka indultunk el onnan. 

Ezúttal tehát sikerült épp bőrrel elmenekülnünk éspedig főleg azért, mert 
bizonyára az volt az első eset, hogy valaki aranyat rabolt a hegyeikről. Ha ezt 
az egyébként is éber óriások közben már észrevették, nagy kérdés, másodszor 
is sikerülne-e az ilyen rablás? 

De azt sem tudhatjuk, nem fedezték-e fel az óriások a mi nyomainkat és 
nem követnek-e bennünket máris a nyomon. Vagy talán a rablások 
megakadályozására torlaszolták el az egész vidéket a hegyek körül olyan 
magasan, hogy még a madár sem repülheti át a torlaszokat? Az is lehetséges, 
hogy ezt a keskeny földnyelvet, amely országukat a mi földrészünkkel 
összeköti, azóta már átvágták és így olyan hatalmas víztömeg választ el most 
már bennünket az ő földjüktől, amelyen mi nem vagyunk képesek 
keresztüljutni. 

Lássátok, ezt értettük mi az óriásokkal való veszedelmes harcok alatt, de 
kérdezzétek meg magatokat, ti is így értelmeztétek-e ezt? Mi nem tartjuk 
lehetetlennek, hogy újra eljuthassunk ezekhez a hegyekhez, vagy legalább is 
azok közelébe, de nektek is be kell látnotok, milyen rendkívül költséges 
vállalkozás lenne az, ezer veszedelemmel, még az sem bizonyos, hogy 
valóban nyereséggel járna-e az! 

Csak nem áldozhatjuk fel erre kétmillió harcosunkat, miközben csak 
hatalmunk gyengülne meg! Ez bizonyára esztelenség volna. Ha mégis 
keresztül akarjátok vinni ezt a terveteket, adjatok mellénk értéktelen 
rabszolgákat, s mi majd elvezetjük őket! Ha ezek elpusztulnak, mit sem 


veszítenénk, ha pedig sikerrel járunk, akkor sokat nyerhetünk! 
247. Fejezet A főpapok meggyanúsítják a 
tíz hírvivőt. Ezek ravasz és 
sikeres válasza 


A magasabbrendű főpapok, akik eddig a szónoki emelvény körül az első 
sorban álltak, felmentek ekkor a szónoki emelvényre, s így szóltak az előtte 
álló főpapokhoz: 

Hallgassatok meg bennünket, mert nagyon fontos dologra figyelmeztetünk 
titeket! Ez a tíz, akiket ti alsórendű papoknak neveztetek ki, gyanúsnak tűnnek 
fel előttünk! Valami gonoszságon törik a fejüket titkon! Nagyon ravaszul 
adják elő mondanivalójukat, hogy félrevezessenek bennünket, nem gondolva 
arra, hogy egy főpap mindentudó és belelát az ember legtitkosabb 
gondolataiba is! 

Ezt tettük mi is és csupa gonoszságot találtunk bennük. Ne higyjetek tehát 
nekik, mert tigrisek ők, báránybőrben! Lehet, hogy mindazt, amit mondottak 
nekünk valóban átélték felfedező útjukon, de erre semmi bizonyítékuk 
nincsen, csak az ő elbeszélésük. 

Azt tanácsoljuk tehát, győződjetek meg legalább részben állításaik 
valódiságáról mielőtt hatalommal ruháznátok fel őket, másként mi leszünk a 
vesztesek! Annak a vonakodásuknak, hogy nem hajlandók a mi valóságos 
harcosaink kíséretében elindulni, hanem csak rabszolgákkal, akik pedig 
gyűlölnek bennünket folytonos bántalmazásuk miatt, arra enged 
következtetni, hogy egészen más okuk van erre, mint amelyet kissé zavarosan 
adtak nekünk. Legyetek tehát résen, mert mi a legmagasabb rangú főpapok 
figyelmeztetünk titeket erre! 

E szavakra a többi főpap meghökkent, de még inkább a tíz alpap, akik 
találva érezték magukat. Az egyik főpap erre a tíz szóvivőjéhez fordulva így 
szólt: hallottátok most egy mindentudó véleményét rólatok, tudjátok-e ezzel 
szemben magatokat igazolni? 

A szóvivő agyafúrt ember létére hamar összeszedte magát, s így beszélt: 
ezeknek a főpapoknak a mindentudása nagyon gyenge lábon áll, mert annyira 
mindentudók mi is vagyunk, mint ők! Politikában meg soha sem voltunk 
mindentudók, s nem is leszünk soha, s ilyen felfogásokkal csak hitvány 
fickókat lehet sarokba szorítani, bennünket, embereket, azonban sohasem. 

Ha valóban mindentudók lennétek, akkor nem csupán elővigyázatosságot 
tanácsolnának nektek, hanem már kezdetben a pokol tűzébe száműztetek 
volna bennünket, mert mindjárt tudniuk kellett volna, hogy mi tigrisek 
vagyunk báránybőrben! Miért neveztetek ki bennünket, mégis papokká? 

Ha mindentudók lennének, akkor biztosan megmondták volna nektek mi 
történt velünk a varázslónál a magaslaton! Mivel azonban nem mindhatók, azt 
tanácsolják, szerezzetek bizonyítékokat, igazak-e a mi jelentéseink! Azt 
kérdezzük tehát, ha hisztek abban, hogy ezek a főpapok valóban 
mindentudók, miért nem kérdeztétek meg őket, hogy mi történt a magaslaton? 


Ezért mi egy lépést sem teszünk mindaddig, míg legalábbis a magaslaton 
nem tudakozódtok, s nem győződtök meg arról igazat mondottunk-e vagy 
sem? Azután is csak azzal a feltétellel indulunk el az aranyhegyekhez, ha 
néhányan közülük is velünk jönnek, s a kísérő sereg fele része a harcosokból, 
fele pedig rabszolgákból álljon. Ha még ez is gyanúsnak tűnne fel előttük, 
akkor el sem indulunk! 

A magasabbrendű főpapok savanyú arcot vágtak e szavakra, a többi főpap 
azonban egyetértett a tíz alpappal, mert belátták, hogy igazuk van, 
kijelentették a magasabbrendű főpapoknak, hogy ilyen ügyekkel ők ne 
foglalkoznak többé, mert az ő feladatuk csupán alkirály személye körüli 
szertartások elvégzéséből áll. 

248. Fejezet A papság elfogadja a tíz 
alpap tanácsát 


A főpapok erre azon tanakodtak, kiket lehetne a magaslatra elküldeni, akik 
azután bizonyságot szereznek arra, igazat mondottak-e a küldöttek. 

Nem tudtak erre nézve megegyezni, mert senkinek sem volt bátorsága, 
hogy erre vállalkozzon, s a legtöbben azt mondották: mit használna ez? 
Felküldhettek a varázslóhoz ezreket is, ha azonban villámcsapás sújtja le őket, 
s a föld megnyílik alattuk, akkor úgy is hiábavaló fáradozás az egész! 

Ezt a főpapok is belátták, s ezért végül a tíz küldöttet kérdezték meg, mi 
lenne itt a legokosabb? 

Ezek így válaszoltak: hogyan kérdezhettek bennünket miután már 
meggyanúsítottatok minket? Mint ravasz rókák, esetleg olyan tanácsot 
adhatnánk nektek, amely a mi malmunkra hajtaná a vizet! Legyetek tehát 
megfontoltak, mivel már figyelmeztettek benneteket, hogy mi báránybőrbe 
bújt tigrisek vagyunk! A magasabbrendű főpapok azt állították, hogy ők 
mindentudók! Kérdezzétek meg tehát őket, mert nekik kell a legjobban tudni, 
mi a teendő itt! 

Ne legyetek ilyen dőrék, szóltak a főpapok, hiszen már világosan 
bebizonyítottátok, hányadán vagyunk az ő mindentudásukkal. Ők csupán a 
király szertartás mesterei, s ez mit sem jelent, mert mi vagyunk az urak, azért 
csak nekünk kell engedelmeskednetek, minden egyéb csupán csak látszat az 
ostoba nép miatt! Adjatok tehát tanácsot, mit kellene tenni, és semmi mással 
ne törődjetek! 

Hatalmas szolgái az Isteneknek, felelte a tíz, miért nem fogadtátok el első 
tanácsunkat, azt jóakaratúlag, s a helyzet ismeretében adtuk nektek? Menjen a 
varázslóhoz, aki akar, mi azonban nem tesszük meg ezt az utat mégegyszer, 
mert aki egyszer már megégette magát, az bizonyára nem nyúl többé izzó 
fémhez! 

Ha megbíztok bennünk, akkor teljesen bízzatok meg bennünk, másként 
hiába eszünk veletek egy tálból! 

A főpapok ezt megértették, s elhatározták, hogy a felfegyverzett 
rabszolgákat küldik el a tíz alsópap vezetése alatt! 


249. Fejezet A papok nehézségei a 
rabszolgák megvásárlásánál 
és felszabadításánál. A tíz 
ravasz pap tervének sikere 


A papok úgy határoztak ugyan, hogy a felszabadított és felfegyverzett 
rabszolgákat küldik el az aranyhegyek meghódítására, de ennek az volt az 
akadálya, hogy a rabszolgák, mint teherhordó állatok, a nagyok tulajdonát 
képezték, s így ezek csak vásárlás útján juthattak el a papság birtokába. A 
rabszolgáknak hatalmi szóval történő megszerzése ugyanis nagyon 
kockázatos lett volna, mivel a nagyok hatalmasak voltak, a papságot nem 
ismerték el felettük állónak és csak azért tűrték el uralmukat, mert politikai 
okokból szükségük volt a papságra. 

A papság ezt természetesen jól tudta, azért most zsákutcába került és nem 
talált kivezető utat. Azt sem találták tanácsosnak, hogy politikai titkokat is 
leleplezzenek a tíz alpap előtt, s nem akarták őket mindjárt főpapi tisztségre 
emelni, hogy mindenbe beavathassák őket, s nem tudták miként oldják meg 
ezt a dolgot! 

Erőszak alkalmazása nem ajánlatos, mondották egymásnak, a 
visszavásárlás pedig még gondolatnak is rettenetes. Négymillió rabszolgánál 
egyenként 2 font arannyal számítva, már nyolcmillió font aranyat jelentene. 
Felszerelésükkel együtt kimondhatatlanul nagy összegbe kerülne. 

A tíztől pedig nem kérhetünk újra tanácsot, mert ezzel teljesen 
lelepleznénk magukat előttük. De főpapokká sem tehetjük meg azért őket, 
még ahhoz nagyon is becsületesek és túlságosan okosak is. Ha minden 
politikai fortélyunkba beavatnánk őket, teljesen kiszolgáltatnánk magunkat. 

Szavunkat azonban nem vonhatjuk vissza, a rabszolgákat fel kell 
szabadítanunk, és fel kell fegyvereznünk, hogy miként arra még a sátán sem 
tudna választ adni. 

A tíz közül egyiknek kiválóan éles füle volt, s a főpapok beszédét ezúttal 
meghallva így szólt halkan a társaihoz - halljátok már a kezünkben vannak! A 
dolog most már oda lyukad ki, ahová mi akartuk. Legyetek most kitartóak, s 
miénk lesz a győzelem. 

Az öreg azt mondotta a magaslaton, mondjunk el mindent a síkságon az 
ördögöknek, ezt megtettük, és lám, máris megzavarodtak! Tudtam mi a 
helyzet a rabszolgákkal, visszavásárlás nélkül nem lehet megszerezni és 
szavukat sem vehetik már vissza! 

A visszavásárlás majd leapasztja a kincstáraikat, s azzal hatalmuk is 
gyérül, mert nem tarthatnak kétmillió harcost. Ezzel azonban mi rettentő 
hatalomhoz jutottunk, s örökre elvesszük kedvüket az aranyhegyektől! 
Biztosan egyszer hozzánk fordulnak tanácsért, s mi majd a legjobb tanácsot 
adjuk nekik. 

Várjatok csak, ti aranypaszományos fenevadak, úgy elbánunk velük, hogy 
az ördög sem tudná jobban. De most csend, mert már jönnek hozzánk! 


250. Fejezet A főpapok tanácstalansága a 
rabszolgák megvásárlása 
miatt. A tíz alpap tanácsa 


Alig fejezte be beszédét a tíz alpap szószólója a főpapok máris eléjük 
léptek, s zavart arccal kérdezték - hallgassatok meg bennünket, mert fontos 
dolgot akarunk tőletek megtudni! 

Lássátok a rabszolgák felfegyverzése rendben volna, de azok mind 
megvásárolt tulajdon, a városok és az egész ország nagyjainak kezében 
vannak. Hatalmunkkal visszakövetelhetnénk ugyan a rabszolgákat és senki 
sem akadályozhatna meg bennünket ebben, de igazságunkkal nem 
egyeztethető össze egy ilyen jogellenes, erőszakos cselekmény. 

Most tehát tudjátok mi a helyzet! Okosak vagytok, adjatok tanácsot! 
Hogyan érjük el a leggyorsabban, legkönnyebben célunkat. Azt világosan 
belátjuk, hogy a rabszolgákat fel kell fegyverezni és csak az a vitás, hogyan 
szerezzük meg magunknak jogosan a rabszolgákat! Erre nézve szeretnénk 
okos feleletet tőletek! 

A tíz szóvivője erre így szólt: Hatalmas szolgái az Isteneknek. 
Megértettünk benneteket, de arra kell figyelmeztetni benneteket, hogy már 
kezdetben megmondottuk, hogy ez a vállalkozás nagy költségekkel jár, s az is 
kétséges, kellő haszonnal jár-e? 

Ha azt mondanátok egyik, vagy másik rabszolga-tulajdonosnak, engedjen 
át nekünk ehhez a vállalkozáshoz rabszolgákat a vállalkozás céljára, fejenként 
két font aranyért vagy huszonöt font ezüstért, akkor a rabszolga-tulajdonosok 
azt mondhatnák: ha a rabszolgák visszakerülnek hozzánk, akkor visszafizetjük 
nektek a fejenkénti két font aranyat, ha azonban nem kapjuk vissza 
rabszolgáinkat, akkor vagy ugyanennyi új rabszolgát kell adnotok nekünk 
helyettük vagy megtartjuk az érettük általatok fizetett aranyat. 

Lásd, valamennyi rabszolgatartó így vélekedne. Kíséreljétek meg, s mi 
tűzbe megyünk, ha nem így történne, ahogyan most mondottam. Itt tehát csak 
két út nyílik meg - vagy szegre kell akasztani az egész vállalkozást, vagy 
pedig a Föld minden Istene nevében a savanyú almába kell beleharapni. 

Jól van, felelték a főpapok, a vállalkozásról nem mondunk le, holnap 
azonban beszélünk néhány nagy rabszolgatartóval, s jaj lesz nektek, ha ezek 
másként nyilatkoznak! 

Szerencséről beszélhettek, válaszolta a szóvivő, ha nem lépnek fel még 
nagyobb követelésekkel. Úgy véljük, a megegyezés nehezen fog menni, de 
azért minden úgy lesz, ahogyan mondottuk, s ezért nekünk semmi okunk 
sincsen a félelemre. 

251. Fejezet A rabszolga-tulajdonosok 
gyülekezete és követelései a 
rabszolgák megváltása 
dolgában 


A főpapok erre elképedve távoztak el a tanácsteremből és rögtön ezer 
hírnököt küldöttek ki, hívják össze egész Hanokból a nagy rabszolgatartókat 
másnapra a nagy tanácsterembe. Ezek mindannyian meg is jelentek a 
tanácsteremben, de egyikük sem tudta miért hívták őket oda. 

Egyesek úgy vélték, a papok újra nagy árverést tartanak rabszolgák eladása 
végett, mások azt állították, bizonyosan új törvényeket hoznak, új nagy adókat 
vetnek ki, de az igazi okot senki sem sejtette. 

Midőn az alpapok, s így a tíz új alpap is bevonult az arannyal, 
drágakövekkel ékesített ruházatú főpapok után, a rabszolgák tulajdonosai 
megkérdezték a tíz új alpapot, miről lesz itt most szó? Ezek azt mondották - a 
jártok! Ez futótűzként terjedt el a nagyok között és most már nyugodtan 
várták be a többieket. 

Miután a legmagasabb rangú főpapok nagy szertartásosan szintén 
bevonultak a tanácsterembe, az egyik erőshangú főpap így szólt az 
összegyűltekhez: hallgassatok meg országunk nagyjai! Az általunk 
kiküldöttek egy távoli országban aranyhegyeket fedeztek fel és bőséges mintát 
is hoztak onnan. 

Ezeket a nagyszerű hegyeket azonban állítólag igen erős óriások őrzik, 
ezért nagy haderőre van szükségünk az óriások legyőzésére, s az 
aranyhegyeknek birtokbavételére. Erre a célra minden rabszolgát igénybe kell 
vennünk, az a kérdés tehát, milyen feltételek mellett vagytok hajlandók a 
rabszolgáitokat nekünk átengedni? 

Átadjátok-e nekünk a nyereségben való részesdés biztosítása mellett, vagy 

A nagyok így válaszoltak: Ez bizonyára nagy jelentőségű felfedezés, mert 
nagy dolog színaranyból álló hegyekhez hozzájutni. Mivel azonban ezek a 
hegyek nagyon távol esnek tőlünk, nem adhatjuk át rabszolgáinkat a 
nyereségből való részesedés ellenében. 

Hogy azonban ne gördítsünk akadályt a nagyszerű vállalkozásotok elé, 
fejenként öt font aranyért átengedjük nektek férfi rabszolgáinkat, a nőket 
pedig fejenként 3 font aranyért. Ha ezek visszakerülnek, hajlandók vagyunk 
ennek a megváltási árnak egyharmad részéért visszaváltani őket. Úgy véljük 
ez eléggé méltányos ajánlat! 

A tíz alpap erre ujjongott magában, a főpapok azonban kétségbe voltak 
esve, s nem tudták mit szóljanak azokhoz a magas megváltási árakhoz. 
Felszólították tehát a tizet, lépjenek fel hozzájuk a szónoki emelvényre. 

252. Fejezet A főpapok ostoba kérdései a 
tíz alpaphoz. Szerződés a 
rabszolga-tulajdonosokkal 


A főpapok körülvették a tíz alpapot, s megkérdezték őket: a tegnapi 
beszédetek teljesen megegyezett a nagyok mai kegyetlen feltételeivel! 
Kénytelenek vagyunk ezeket elfogadni, habár aranyunk kétharmadába kerül! 


Ezért lelkiismeretes választ kérünk tőletek arra, hány font aranyra becsültök 
egy aranyhegyet és mennyi aranyat tudnátok szerencsés esetben négy-öt év 
alatt ideszállítani? 

Éleselméjűségetek miatt teljesen megbízunk bennetek, s ez 
kimondhatatlanul sokat jelent! Ne éljetek, tehát vissza ezzel a határtalan 
bizalommal és mondjátok meg az igazat! 

A tíz alpap magában ujjongva hallgatta a főpapok e kérdését, s így 
gondolkoztak: most már teljesen a kezünkben vagytok! Illő feleletet adunk 
ostoba kérdésetekre, s ami a feleletünk mögött rejlik, az romlástokra fog 
szolgálni, de ezt csak a kellő időben leplezzük le sátáni arculatotok előtt! 

Hatalmas szolgái az Isteneknek, szólt erre az előbbi szóvivő, hogyan 
kérdezhetitek ti, mint főpapok, milyen súlya van egy aranyhegynek? 
Kíséreljétek csak meg a legkisebb hegyet apránként lemérni és biztosan, hogy 
türelmetek el ne fogyjon, amíg a sok ezermillió súly lemérésével elkészültök. 
De mi egy ilyen kicsiny hegy, egy olyan rettentő nagy hegységhez képest? 

Kérdezzétek csak meg önmagatokat, lehetséges-e ennek a súlyát 
megállapítani? Hiszen éppen azért mondottuk nektek már kezdetben, hogy ha 
az aranyhegyeket megszerezzük, akkor annyi értéke sem lesz az aranynak, 
mint az utca sarának! Erről tehát teljesen felesleges tovább beszélni! 

Azt magatok is tudhatjátok, mennyi aranyat képes minden ember, ki 
velünk együtt részt vesz ebben a vállalkozásban, magával vinni. 
Véleményünk szerint átlagosan harminc fontot fejenként, s ha tevéket is 
kapunk, akkor a háromszorosát. Vagy talán ennél is többet akarnátok? 

Nem, nem válaszolták a főpapok, mi nagyon kevés igényűek vagyunk. Ha 
egyszeri szállítással annyit elhoztok, s a hegyek mienk maradnak, akkor meg 
leszünk elégedve, s ha évente egyszer egy ilyen szállítmány eljutna hozzánk, 
akkor rendezni tudjuk a rabszolgák elég keserű megváltását. 

A tíz erre még jobban ujjongott magában. 

A főpapok azután a nagy rabszolgatartókhoz fordulva így szóltak: 

Meggondoltuk a dolgot, s teljesítjük követelésteket! Hirdessétek ki ezt 
mindenütt! Holnap megkezdjük a rabszolgák megváltását, harminc napon át. 
Aki ezen idő alatt elhozza rabszolgáját, az megkapja a kikötött megváltási 
árat, s ezen idő után mindenki tízszeres büntetést fizet, s elveszíti rabszolgáit. 

A gyűlést ezzel befejezték, s mindenki elhagyta a tanácstermet. 

253. Fejezet A rabszolgák beszolgáltatása 
és eltartási költségei 


A következő napon már körülbelül háromszázezer rabszolgát állítottak elő 
megváltás végett, s a főpapok azt sem tudták, kinek a rabszolgáit vegyék át 
először. 

A főpapok nagy zavarba jöttek, mert nem tudták, hogy hol lehet ennyi 
embert hamarjában elhelyezni, élelmezni, és esetleg felruházni, ezért 
megkérdezték erre nézve a tíz alpapot. 

Mire valók ezek a rettentő nagy paloták a város falain belül, amelyekből 


ezernyi van. Mindegyikbe tízezer embert is el lehet helyezni! A paloták 
üresen állanak, azokba kell tehát a rabszolgákat elhelyezni. Ezekben a 
palotákban terményekkel, gyümölccsel telt éléskamrák vannak, s így semmi 
gondot sem okoz a rabszolgák élelmezése! Annyi azokban az élelem, hogy 
egész Hanoknak is elegendő volna húsz évre! 

A katonai ruhatárak is telve vannak, jó lesz, tehát ha most megürülnek, 
hogy néhány év múlva az aranyat lehessen azokban elhelyezni! 

A főpapok ezt belátták, de kiszámították, hogy akkor még többe kerül 
nekik egy-egy rabszolga. 

Aki csak keveSét kockáztat, szólt erre a tíz alpap, az nem számíthat nagy 
nyereségre! Mi azonban úgy véljük, nem szabad a költségektől visszariadni, 
midőn egy egész aranyvilág megszerzéséről van szó. 

Ez a szó, aranyvilág, elvarázsolta a főpapokat, s mindenbe beleegyeztek, s 
a rabszolgák megváltása ezután simán ment végbe. E megváltott rabszolgákat 
egyik, vagy másik palotába helyezték el, ellátták őket ruházattal, élelemmel, s 
ezentúl beszélhettek is, ha még tudtak. Soknak közülük meg kellett tanulni 
beszélni. 

Egy hónap alatt minden zökkenő nélkül végbement ez a munka. 


254. Fejezet A rabszolgák felfegyverzése, 
kiképzése és oktatása 


Az emberiességükből már kivetkőztetett rabszolgák nem tudták megérteni 
a történteket, s sehogysem tudták hányadán vannak. 

A főpapok akkor így szóltak a tízhez: első munkánkat most már 
befejeztük. Egész  országunkból megváltottuk a mindkét nembeli 
rabszolgákat. A város falain belül lévő paloták tömve vannak velük, s ott 
részesülnek élelmezésben is. De mi történjen most? 

A tíz így válaszolt, most adjatok nekünk négyezer fegyverforgatásban 
jártas férfit. Ezekkel elmegyünk a rabszolgákhoz, s először is megmondjuk 
nekik milyen célra lettek megváltva a rabszolgaságból Azután minden 
palotához négy fegyverforgatásban jártas férfit osztunk be, s ezeknek a 
legrövidebb idő alatt be kell gyakorolni a rabszolgákat a fegyverforgatásba, a 
férfiakat a nehezebb, a nőket a könnyebb fegyverekkel való jártasságra kell 
kiképeznünk, mert enélkül nem használhatjuk őket. 

A főpapok erre így szóltak: Ez helyes ugyan, de honnan vegyünk a 
gyakorláshoz szükséges tömérdek veszélytelen tompa fegyvert? 
Fegyvertáraink éles fegyvereit nem adhatjuk mindjárt a kezükbe, mert ez 
költséges és egyben veszedelmes is lenne. A rabszolgák ugyanis régóta fenik 
reánk a fogukat, s ha most mindjárt éles fegyvereket adnánk a kezükbe, 
rosszul járhatnánk! 

Úgy véljük tehát, először csak fából, szalmából készült fegyverekkel 
kellene gyakorolniuk. Ha azután ezek kezelését megtanulták és a kellő 
fegyelem is meghonosodott náluk, akkor lehetne csak igazi fegyverekkel 
ellátni őket! Nem ez a ti véleményetek is? 

A túlságos elővigyázat ugyanolyan káros, mint a hiányos elővigyázat, 
felelte a tíz. Ha a rabszolgák esetleges bosszújától kell tartanotok, akkor 
teljesen mindegy fegyvertelenek-e a rabszolgák vagy sem, mert ha a 
négymilliónál is több ember ellenetek támadna, fegyver nélkül is 
agyonnyomna titeket. Mi azonban úgy véljük, ha ilyen szándékuk lenne a 
rabszolgáknak, akkor már megtámadtak volna bennünket. 

Bízzátok ezt az egész dolgot csak reánk, s mi életünkkel kezeskedünk, 
hogy egy hónap alatt az összes jól felfegyverzett rabszolgák rendben 
kivonulnak innen anélkül, hogy a légynek is ártanának! 

E szavakra beleegyeztek a főpapok a rabszolgák azonnali 
felfegyverzésébe, és rendelkezésre bocsátották a négyezer fegyverforgatásban 
jártas harcost is. Ezeket a következőnapon beosztották a palotákba. 

Midőn a tíz megjelent a rabszolgáknál, azok aggodalmaskodva kérdezték, 
mi történik ezután velük, mire a tíz mindenütt ezt mondotta, legyetek 
türelemmel! Mi a megmentőitek vagyunk, s megszabadítunk titeket a 
rabszolgaságból. 

Egy hónap alatt jó élelmezés mellett elsajátítjátok a fegyverforgatást, 
azután elvonulunk, hogy legyőzzünk egy nagy népet, amely az ördögnél is 


rosszabb, de gyáva, ostoba és elpuhult! Ha ez megtörtént, mi, akik most az 
utolsók vagyunk, leszünk a világ urai! Ha már tökéletesen jártasok lesztek a 
fegyverforgatásban, akkor többet is megtudtok! 

A rabszolgák szinte magukon kívül voltak örömükben erre a híradásra, és 
majdnem imádták a tíz férfiút! 

255. Fejezet A tíz hadvezér sikeres 
furfangja, hogy 
megszabaduljon a főpapok 
kémeitől 


A következő napokban kiválasztották a palotákban az erősebb rabszolgákat 
és gyakoroltatták őket a fegyverforgatásban. A gyengébbeket néhány héten át 
jól táplálták, hogy megerősödjenek, s csak azután képezték ki őket a 
fegyverforgatásban. A magasabb korú, mindkét nembeli rabszolgákat a 
könnyebb fegyverekkel való bánásmódban oktatták, s emellett házimunkát 
kellett végezniük, s a fiatalokkal kellett foglalkozniuk. 

A főpapok bizalmi emberei naponként megjelentek közöttük, mint kémek, 
nem hallanak-e valamit, amiből árulásra lehetne következtetni. A tíz már a 
harmadik napon tisztában volt ezzel a kémkedéssel, s ügyelt arra, hogy egy 
szót se ejtsen el senki, ami felkelthetné a bizalmatlan papok gyanúját. 

Minél jobban begyakorolták magukat a rabszolgák a fegyverforgatásban, 
annál gyorsabban mutatkoztak a főpapok kémei és fürkésztek gyanús 
jelenségek után. Ez annyira bosszantotta a tíz alpapot, hogy egyik napon 
megjelentek a főpapok előtt, kik nagyon barátságosan fogadták őket, s 
megkérdezték mi a kívánságuk? 

Tudjátok, felelték ezek, szándékunk becsületes, Azt is tudjátok milyen éles 
elméjűek, és okosak vagyunk! Azt is tudjátok, hogy a nagy 
rabszolgatartóknak a mi szándékunk és tanácsunk következtében néhány 
darab arannyal több van ugyan a pénzesládájukban, de ezentúl maguknak kell 
dolgozniuk, vagy magas bérért napszámosokat kell felfogadniuk. 

Nekünk ezzel szemben rettentő hatalom van a kezünkben, úgy hogy akkor 
üríthetjük ki a nagyok pénzesládáit, amikor akarjuk, s minden aranyuk már 
most is a miénk! Mindezt mi eszeltük ki és tanácsoltuk a ti hallatlan nagy 
előnyötökre, ami arannyal szinte megfizethetetlen! 

Ezzel szemben naponta seregestől vesznek körül bennünket a ti kémeitek, 
akik meg sem értik a mi kifinomult beszédünket és gonoszkodva mindenféle 
hazug hírt hordanak nektek! Mivel ezt jól tudjuk, ezért jöttünk hozzátok, hogy 
lemondjunk a megbízatásunkról, mivel nem bíztok bennünk. Ezért mi sem 
bízunk bennetek és visszalépünk, hogy véget vessünk a velünk szembeni 
bizalmatlanságtoknak. 

A főpapok erre megnyugtatták a  megsértődötteket, gazdagon 
megajándékozták, s arra kérték őket, tartsák meg tisztségüket, s egy negyed 
évig folytassák a fegyverforgatásban a kiképzést, mielőtt útnak indulnának. 

A tíz ebbe megnyugodott, mert elérte, amit akart és visszatért a 


szervezkedő nagy hadsereghez! 
256. Fejezet A négyezer kiképző harcos 
lemondása. Viszály a tíz 
hadvezér, s a főpapok között. 
Az óriás hadsereg kivonulása 
kétszázezer tevével és 
nyolcszázezer szamárral 


Az egykori rabszolgákat tehát még három hónapon át gyakoroltatták a 
fegyverforgatásban, s ebben nagy ügyességre tettek is szert. Midőn a tíz erről 
meggyőződött, elbocsátották a négyezer oktatót, és a rabszolgák közül 
neveztek ki századosokat, ezredeseket, és megszervezték a nagy hadsereget. 

A főpapoknak nem volt ínyére, hogy a négyezer oktató harcost, akik az ő 
megbízható embereik voltak, elbocsátották, s megkérdezték a tizet, milyen 
okból cselekedték ezt? 

Azért, felelték ezek, mivel erre a négyezer harcosra a saját 
hadseregetekben is szükség van, s azon kívül ezek túlságosan hozzászoktak a 
jóléthez, s ez nem egyeztethető össze a mi vállalkozásunkkal! Úgy véljük, 
mint mindeddig, úgy ezúttal is helyesen cselekedtünk. Ha azonban ezen is 
megütköztök, változtathattok rajta! Írjatok elő nekünk egy másik tervet, s 
majd meglátjuk, mire megyünk azzal. Öt évvel ezelőtt velünk egyidejűleg 
minden irányban kiküldtetek karavánokat, hírszerzés végett! Miért nem jöttek 
ezek vissza, és miért nem hoztak ezek kincSét magukkal, miként mi? Azért 
mivel nem voltak hűségesek irántatok! 

Mi azonban annak ellenére, hogy bizonyságot tettünk hűségünkről, meg 
sem mozdulhatunk, mert mindjárt gyanakodtok reánk! Ha ezt mégegyszer 
tapasztaljuk, cserbenhagyunk benneteket, s aztán tehettek, amit akartok! 

A főpapok megsértődtek e szavak miatt, de nem tudták hogyan bosszulják 
meg magukat. Nyíltan ugyanis nem merészelték ezt megtenni, mert attól 
féltek, hogy akkor elveszítik az aranyhegyeket. 3 napig tanácskoztak, de 
eredménytelenül, s végül azt mondották, ezt a tiszteletlenséget azért nem 
engedhetjük meg nekik, s ha visszatértnek hódító útjukról, akkor majd 
befűtünk nekik. 

Egyik alpap, ki belső barátja volt a tíznek, megsúgta ezt nekik, mire a tíz 
így szólt: ne törődjünk ezzel! Holnap bejelentjük, hogy holnapután útnak 
indulunk az egész hadsereggel, s azután majd kiderül, ki jár ebben a dologban 
rosszul! 

Másnap be is jelentették, hogy a következő napon elindulnak, s ebbe a 
főpapok is beleegyeztek. Harmadnapra már éjfélkor megkezdték a kivonulást, 
s ez estig tartott, ami természetes is volt, mert négy és félmillió ember az 
eszközöket, élelmet hordozó kétszázezer teve és négyszer annyi szamár vonult 
ki Hanokból. 


257. Fejezet A nagy tábor Hanoktól 


északra. Az elfoglalt szép 
völgy a hegységben. A tíz 
tudatja a sereggel a 
tulajdonképpeni tervet. A 
völgy eltorlaszolása és 
megmunkálása 


Midőn a nagy hadsereg kétnapi járóföldre eljutott Hanoktól, a tíz 
elrendelte a táborozást. Egy szép, bőséges gyümölcstermő völgyben 
ötszázezer sátrat állítottak fel. Ez a hely teljesen lakatlan volt, mert minden 
oldalról teljesen áthághatatlan hegyek zárták körül. Egyetlen, de nagyon 
nehezen járható útja volt egy szakadékos mély úton át. 

A tíz már az első út alkalmával felfedezte ezt a völgyet, s már akkor azt 
tervelték titokban, hogy ezt a völgyet megszállják, melynek terjedelme a 
szintén lakható hegységrésszel együtt hetven négyzetmérföldnél is nagyobb 
volt. 

Miután az egész nép elhelyezkedett a sátrakban, a tíz vezér magához 
szólította az ezredeseket és a következőket közölték velük: - hallgassatok meg 
bennünket! Leleplezzük előttetek vállalkozásunk igazi célját. A hanoki papság 
gyalázatos, arany után sóvárgó uralmát, mint rabszolgák és teherhordó állatok 
szenvedtétek át, s sebhelyekkel borított testetek bizonyítja ezeknek az egykor 
bevándorolt hegylakóknak aljas kegyetlenkedését velünk, Káin szegény 
utódaival szemben. 

Most azonban megfizetünk nekik ezért! Nekünk sikerült a főpapokat, 
ezeket az igazi ördögöket annyira félrevezetni, hogy az egész nagy országban 
felszabadítottuk a rabszolgákat! Bízzatok ezentúl a régi Istenben, s bennünk, 
akik az Ő eszközei vagyunk, s mi urak leszünk Hanok felett, akik pedig titeket 
teherhordó állatokként dolgoztattak, ugyanígy kényszerülnek majd nektek 
szolgálni. 

Mi nem vonulunk Hanok ellen, s nem bocsátkozunk bizonytalan 
kimenetelű harcokba ezzel a nagyvárossal, hanem itt győzzük le a 
Hanokiakat, és az ördög vadállatai elé vetjük holttestüket! Ha így 
megsemmisítettük őket, akkor vonulunk majd Hanok ellen, s mindenkit 
leigázunk, aki nem a mi törzsünkből való. 

Itt most lakóépületeket kell felépíteni, és gyümölcsöskerteket kell 
beépíteni. A gyümölcsöket gondosan össze kell gyűjteni az élvezhető 
gyökerekkel együtt, szaporítani kell azokat a kertekben. Pontosan meg kell 
vizsgálni körös-körül az egész hegységet, nincs-e valahol még egy bejárat, s 
ha ilyenre bukkanunk, úgy el kell azt falazni, hogy egy macska se jusson azon 
keresztül! 

Ha mindezt elvégeztétek, akkor további rendeleteket adunk nektek. 
Menjetek tehát és fogjatok hozzá a munkához, és különösen ügyeljetek a 
bejáratokra. 

258. Fejezet A telepesek munkálkodása. 


A település jóléte. A tíz 
hadvezér fondorlatos terve 
Hanok ellen 


Miután a tíz vezér rendelkezéseit az egész sereggel közölték, megindult a 
munka. Kb. kétszázezer ember vizsgálta végig a környező hegységeket, s ahol 
a legcsekélyebb hézag mutatkozott egyes hegyrészek között, azt teljesen 
járhatatlanná tették. Ezeket az erődítési munkálatokat fél év alatt befejezték. 

Egy másik, kétszeresen nagyobb számú sereg lakóházak építéséhez fogott, 
s fél év alatt kétszázezer lakóházat épített fel. Az emberek legnagyobb 
részével azonban mezőgazdasági munkákat végeztettek. Számtalan kertet 
létesítettek és sok földet műveltek meg úgy hogy egy év múlva az egész völgy 
édenhez hasonlított. 

A legcsodálatosabb az volt, hogy a talaj felásásánál rendkívül gazdag 
aranyerekre bukkantak, s így rövid idő alatt ezer és ezermázsányi tiszta 
aranyhoz jutottak hozzá. Az arany olyan bőségben került felszínre, hogy 
minden eszközt, így ásót, kapát, ekét, stb. tiszta aranyból készítették, s három 
év alatt minden lakónak arany szerszámai voltak. Végül a hanoki oldalon 
emelkedő tíz különálló sziklaormot teljesen bearanyozták, úgy hogy azt a 
látszatot keltették, mintha merőben aranyból volnának. 

A völgy főbejáratát nagy, kifaragott kőtömbökkel negyedrőfnyi 
magasságban és háromszáz ölnyi hosszúságban mindkét oldalon elfalazták és 
megaranyozták. Öt év alatt oly magas fokot ért el a völgybeliek jóléte, hogy a 
sereg vezetői megjelentek a tíz vezér előtt, s így szóltak: 

Hallgassatok meg bennünket, kedves és bölcs férfiak! Nekünk az a 
véleményünk, hagyjuk Hanokot olyannak amilyen, mert nekünk 
nyilvánvalóan kedvezőbb a helyzetünk, mint nekik! Gyümölcsünk, gabonánk, 
juhaink, teheneink, gazelláink, szarvasaink, őzeink, tevéink, szárnyasaink, 
házinyulaink és bőséges aranyunk is van! 

Itt békességben és egyetértésben élünk, jól ruházkodunk, jó lakásaink 
vannak. Az egész világtól el vagyunk szigetelve, s egy olyan megerősített 
helyen élünk, amelyet egyedül csak Isten hódíthatna meg! Itt senki sem 
fedezhet fel bennünket és senki sem árulhat el. 

Ezért nem kellene Hanokkal törődnünk, maradjon meg olyannak amilyen, 
mert ha a Hanokiak tudomást szereznének a mi nagyszerű jólétünkről, 
sohasem hagynának nyugton bennünket. 

A tíz vezér azonban így válaszolt erre - ezt ti nem értitek! Nem leszünk 
olyan esztelenek, hogy Hanok elé vonuljunk, hanem idecsalogatjuk őket a mi 
főbejáratunk elé, s itt olyan vereség éri őket, hogy évszázadokon át nem 
felejtik el! 

A legközelebbi időben egy küldöttséget menesztünk Hanokba, s 
meghívjuk a főpapokat az arany átvételéhez. Ha azután megjelennek itt, 
olyasmiben lesz részük, amitől majd sem látnak, sem hallanak! Hogy ennek 
miért kell így történnie, azt mi tudjuk! 


259. Fejezet Noha - számos helyen Noé - 
vezeklést hirdető küldöttei a 
magasságbelieknél és a 
Hanokiaknál. A küldetés 
eredménye, s a küldöttek 
sorsa 


A hegységben megtelepedettek dolgai, szándékai tudomására jutottak a 
magaslaton élő Noénak és indítatva érezte magát arra, hogy egy hírnököt 
küldjön hozzájuk, aki eltérítse őket a Hanokiak elleni gonosz tervüktől, és 
bűnbánatra, alázatra, az élő Isten iránti bizalomra, szeretetre intse őket. 
Hasonlóképpen Hanokba is el kellett egy hírnököt küldenie, ennek arra kellett 
a főpapokat figyelmeztetni, hogy a tíz alpap megtévesztette őket, de azért ne 
keressék fel, s ne fenyítsék meg őket, mivel csak az isteni fenyítés érheti utol 
őket, mert úgy eltorlaszolták lakhelyeiket, hogy élve senki sem törhet be 
hozzájuk. 

A főpapok tehát tartsanak komoly bűnbánatot, rombolják le a bálványokat, 
s forduljanak vissza az egy igaz Istenhez. Isten akkor irgalmas lesz velük 
szemben, kibékíti őket a hegységben megtelepedettekkel, s azok nagy arany 
készleteikből, állataikból, gyümölcseikből bőséges ajándékokat juttatnak majd 
nekik. Isten azután nem látogatja meg ítélettel a világot, hanem megáldja, és 
töménytelen kincsekkel halmozza el. 

Noé kikeresett magának két hatalmas hírnököt, kioktatta őket ebben az 
értelemben, s áldásával útnak bocsátotta őket. A hegységben 
megtelepedettekhez küldött hírnöke elég jó eredménnyel járt, békességre tudta 
bírni a tíz vezért, akik még nem feledték el a Noétól kapott leckét és csak a 
védekezés jogát kötötték ki a maguk számára, ha a Hanokiak megtámadnák 
őket. 

A hírnök világosan megmagyarázta ugyan nekik, hogyha szeretetben, 
hűségben megmaradnak, megvédelmezi őket az Úr, de ők így szóltak: 
elfogadjuk ezt, ha meg tudod állapítani, milyen mértékben kell Istent 
szeretnünk, másként nem tudhatjuk elegendő nagy-e Isten iránti szeretetünk 
ahhoz, hogy megvédelmezzen bennünket. 

A hírnök így felelt: minden embernek a szívében van a mértéke, Istent 
szereti-e jobban, vagy a világot, vagyis jobban bízik-e saját erejében, mint az 
isteni erőben? 

Barátunk, válaszolta a tíz, ez egy túlságos finom mérték, s erre nem 
bízhatja magát reá az ember! Az ember gyakran azt képzeli nagyon erős az 
Isten iránti szeretete, s emellett nagyon téved. Ha azután ellenség támadja 
meg és nincsen meg a védekezési joga, akkor elpusztul, mert Isten 
szentségessége miatt nem férhet hozzá. 

A hírnök erre további bizonyságokat és ellenvetéseket sorolt fel, de nem 
ment velük semmire sem, ezért meghagyta nekik bizonyos esetekre a 
védekezés jogát, annál inkább is, mert a tíz, valamint az egész nép is nagyon 


barátságosan bánt vele. 

A Hanokba küldött hírnök nem talált ilyen barátságos fogadtatásra. Mielőtt 
a főpapok elé juthatott volna, a szokásos módon megrémíteni igyekeztek, 
midőn pedig előadhatta mondanivalóját a főpapoknak, börtönbe vetették, 
amíg kémek útján nem győződtek meg arról, hogy az, amit a hegységbe 
megtelepedettekről mondott, megfelelnek a valóságnak. 

Miután erről meggyőződtek, szabadlábra helyezték ugyan, de főpappá 
kellett lennie, akár akart, akár nem. Ez a hírnök tehát semmi eredményt nem 
ért el. 

260. Fejezet A bosszúvágyó főpapok 
eredménytelen tanácskozása, 
a hegyvidéken 
megtelepedettek elleni 


támadás végett 


A hanoki főpapok egy évig eredménytelenül tanácskoztak, miként lehetne 
a tíz árulót a hegyvidéken megtámadni, ez a tervük legyőzhetetlen 
nehézségekbe ütközött. Ehhez leginkább az újonnan kinevezett főpap járult 
hozzá, mert elvezette őket a helyszínre, s ott győzte meg őket arról, hogy 
tervük kivihetetlen. 

A főpapok azonban nem nyugodtak bele ebbe, hanem erőszakolták, adjon 
nekik tanácsot, miként bosszulhatnák meg magukat a gyalázatos árulókon, 
mire az új főpap így szólt: A helyes útra már kezdetben rámutattam, s ez az 
egyedüli lehetséges út! Ha ezt követitek, akkor részesültök a hegylakók nagy 
kincseiben a barátság által. Ha ezt semmiképpen sem akarjátok követni, 
semmire sem mentek velük. 

Ha nem akartok nekem hinni, vonuljatok ellenük, s ha legderekasabb 
harcosaitok százezreit halva látjátok magatok előtt, akkor más véleményre 
tértek. 

A főpapok nem tudták mihez fogjanak, mire egyikük így szólt - ez a tíz 
lator furfanggal vezetett bennünket félre. Nekünk is ugyanezt a fegyvert 
kellene ellenük felhasználni! Nem tételezhető fel, hogy egész Hanokban ne 
akadna egy olyan ravasz fickó, aki nem tudna túltenni ezeknek a 
gazembereknek a furfangosságán? Szólítsuk fel a legfurfangosabb fickókat, 
jöjjenek ide és keressük ki magunknak a legmegfelelőbbet. Ígérjünk neki nagy 
előnyöket, ha ravaszsággal le tudja győzni ezt a tizet, akkor nyert ügyünk van. 

Az új főpap azonban így szólt: igen ezzel reálépnétek arra az útra, amely 
biztos pusztulásotokhoz vezet! Ha a Hanokbeli latrok előtt leleplezitek 
gyöngeségeiteket, ezzel csak az ő malmukra hajtjátok a vizet! 

Úgy vélitek, ezzel majd kockára teszik értetek életüket? Ellenkezőleg! 
Megcsalnak és a saját javukat tartják szemük előtt. Ha egyikük elmenne a 
tízhez, nem lesz olyan bolond, hogy visszajöjjön hozzátok, ha ott kedvezőbb 
helyzetbe került és elárul benneteket. 

Cselekedjetek, ahogyan akartok, én már megmondottam a magamét. 


Ezután majd tapasztalatokból fogtok tanulni. 
261. Fejezet A főpapság és az alsópapság 
újabb tanácskozása. A 
furfangos alpap terve a 
hegységbeliek ellen. 


Midőn harmadnapon az egész papság nagy tanácskozása megkezdődött a 
főpapok egyike így szólt az összegyűltekhez: hallgassatok meg, kik velem 
együtt az Istenek szolgái vagyunk. Azt már mindnyájan tudjátok, milyen 
égbekiáltó gonosztettet vitt véghez ellenünk a tíz lator! Most tehát meg kell 
találnunk a módját, hogy ezt a tíz elvetemültet, a követőikkel együtt a 
legkegyetlenebb,  legkíméletlenebb módon  megfenyítsük. Ha ugyanis 
büntetlenek maradnának, akkor hamarosan más hasonló gazfickók is hasonló 
dolgokat kísérelnének meg országunkban. 

Minden gondolkozásunk és igyekezetünk arra irányuljon tehát, hogy 
megbüntessük ezeket a latrokat, hogy az egész földkerekség megborzadjon, 
még azok a hegyek is sírjanak, amelyek most biztos búvóhelyül szolgálnak 
nekik! Aki közülünk egy ilyen hatásos bosszútervet tud kovácsolni, az nyerje 
el az egész Föld feletti egyeduralmat! 

Szóljon tehát az, aki ilyesmit tud. 

Erre egy nagyon furfangos észjárású alpap állott elő, s miután engedélyt 
kért és nyert a beszédre, így szólt: hallgassatok meg engem, mindenható 
szolgái az Isteneknek! Én a ti legutolsó, legméltatlanabb szolgátok, arra 
bukkantam hitvány agyvelőmben, s úgy vélem, ha ezeket felhasználjuk a 
hegységbeliek ellen, akkor a magas hegyek sem védenék meg őket a ti 
tulajdonképpeni jogos haragotoktól. 

Mivel a léghajózásban járatosak vagyunk, nem tudnánk-e megközelíteni a 
hegycsúcsaikat, s megszállni? Milyen előny volna ez számunkra? Jártasak 
vagyunk továbbá földalatti utak készítésében, s ezeken keresztül át tudnánk 
hatolni hegyeiken, éjszaka megrohanhatnánk és elpusztíthatnánk őket! Végül 
furfangos politikusok is vagyunk, így hálónkba keríthetnénk ezeket a 
fenevadakat színlelt barátsággal, s akkor ki lennének bosszúnknak 
szolgáltatva. 

Ezek azok a ragyogó eszmék, amelyeket hitvány agyvelőmben találtam, s 
nagyon boldog lennék, ha egyet ezek közül fel tudnátok használni. 

Erre viharos tetszésnyilvánítás következett. Egyik főpap felsőruhájának 
egy darabját a szónok ruhájára tűzte, ami a legnagyobb kitüntetésnek 
számított. Mindhárom eszme kitűnő szólt a főpap, s először az utolsó 
kíséreljük meg. Ha sikertelen maradna, ami nem valószínű, akkor még mindig 
megkísérelhetjük a másik két, persze jóval költségesebb utat is. 

Ezután az új főpapot is megkérdezték, mi a véleménye erről? Én csak 
annyit mondok, válaszolta, cselekedjetek, ahogyan akartok, sok szerencsét és 
szép időt kívánok nektek hozzá, s a többi majd magától adódik. 

Ezzel a válasszal az egész főpapság meg volt elégedve, és mindjárt meg is 


kezdődött a további tanácskozás a küldöttség kijelölésére vonatkozólag. 
262. Fejezet Az első politikai természetű 
vállalkozás a hegységbeliek 
ellen 


A tanácskozás során elhatározták, hogy a küldöttség vezetője ugyanazon 
furfangos alpap legyen, aki ezt a tanácsot adta. Nehogy azonban a tíz áruló 
nyomába léphessen, 30 megbízható alpapot osztottak be melléje. A küldöttség 
annyi arany, ezüst és drágakövekből álló ajándékot vitt magával, hogy 20 teve 
derekasan meg volt ezzel terhelve. 

A küldöttség vezetője titkon nagy megelégedéssel szemlélte a sok drága 
ajándékot, mert már készen volt a terve, miként használja fel azt. Indulás előtt 
figyelmeztették őt a főpapok, meg ne feledkezzen hűségéről. Könnyezve 
fogadkozott hogy hű marad esküjéhez, mire az őt kísérő, s a megbízható 
alpapok így szóltak: életünkkel kezeskedünk érte, mert ennek nincsen 
egyetlen egy rossz gondolata sem, ezt már könnyei is bizonyítják. Az összes 
mennyet és földet rábízhatjátok erre. 

A főpapok tehát a legcsekélyebb gyanú nélkül bocsátották a küldöttséget 
útnak. A vezető alpap azonban egészen másként gondolkozott, mint ahogyan 
külsőleg színlelte, mert már előre kitervelte miként fog eljárni. 

Miként a küldöttség harmadnapon a völgy főbejáratához érkezett, alaposan 
átkutatták, kikérdezték, majd őrséggel a tíz vezér elé kísérték. A merő 
aranynak tűnő hegyek láttán a vezető így szólt útközben társaihoz: barátaim! 
Úgy vélem, a mi ajándékunk itt csupán annyi, mint a vízcsepp a tengerben, 
hiszen minden oldalról tiszta aranyhegyek vesznek körül bennünket. De hát 
senki sem adhat többet, mint amennyije van! 

Társai igazat adtak neki, ő pedig így gondolkozott: úgy látom, a hitvány 
főpapság már a hálómba került! Most már csupán a tíz, velem barátságos 
viszonyban álló vezér beleegyezése szükséges, s nyert ügyünk van. 

263. Fejezet A Hanokiak küldöttsége a 
hegységbeliek tíz vezére előtt. 
A küldöttség 
eredménytelenül és vezetője 


nélkül tér vissza Hanokba 


A tíz vezér nagyon barátságosan fogadta a küldöttséget, s megkérdezte mi 
járatban vannak. A küldöttség vezetője kimutatott az ablakon át a megterhelt 
tevékre, s így szólt: kedves testvéreim, engem, mint békekövetet küldött a 
főpapság hozzátok, mert úgy ők, mint Hanok egész népe barátságot szeretne 
veletek kötni! Ennek jeléül küldték az ajándékokat is nektek! 

El akarják felejteni, hogy elárultátok őket, és azt szeretnék, hogy mint 
bajárjaik Hanokba jöjjetek és ott a legnagyobb megtiszteltetésben, volna 
részetek. 

Miközben ezt a küldöttség vezetője előadta, szemjátékával értésére adta a 


tíz vezérnek, hogy társai jelenléte miatt kell így beszélnie, s ha egyedül 
szólhatna hozzájuk, egészen másként beszélne. A tíz vezér meg is értette ezt a 
szembeszédet, s így szóltak: 

Magatok is meggyőződhettek arról, hogy semmi szükségünk nincsen, hogy 
ajándékot fogadjuk el a Hanoki főpapságtól, s az aranyhegyek tulajdonosaik 
megvetik azt az aranyat, amelyet véres kezekkel, csalással, hazugsággal 
zsaroltak ki a szegényektől. 

Az ajándékokat tehát nem fogadjuk el, valamint a nekünk most felkínált 
barátságot sem, mert nem vagyunk olyan együgyűek, hogy ne tudnánk, mi 
rejlik a barátsági ajándék mögött! Ha el akarnánk nyerni a főpapok barátságát, 
akkor először meg kellene szűnniük főpapoknak lenni, s aztán azt, akit a 
magaslatról küldtek hozzájuk, egyedüli királlyá és főpappá kellene 
felkenniük. 

Amíg ez meg nem történt, nem számíthatnak a mi barátságunkra, mert 
ördögökkel nem kötünk barátságot! 

Térjetek tehát vissza kincseitekkel együtt Hanokba, és mondjátok el ezt a 
főpapoknak, azoknak az igazi ördögöknek. Te a vezető, aki azelőtt is egy 
nézeten voltál velünk, itt maradsz, feleséged, gyermekeid nincsenek, s mi jól 
felhasználhatunk téged. Így legyen! 

A küldöttség vezetője nagyon megörült ennek, a többiek pedig hosszú 
orral tértek vissza tevéikhez, s indultak el hazafelé. 

264. Fejezet A harminc visszatért 
jelentése és annak hatása a 


főpapokra 


A hegységbelieknél maradt küldöttségvezető harminc kartársának távozása 
után természetesen mindent apróra elmondott a tíz vezérnek, amit a hanoki 
főpapok a barátság örve alatt terveltek ellenük. A vezérek ezt kellően 
értékelték, s megdicsérték egyszerű kartársukat ezért a tettéért. 

Midőn a visszatért harminc küldött a megterhelt tevékkel egyszerre 
megjelentek a főpapok előtt, ezek mindjárt megkérdezték - ti már ajándékokat 
is hoztatok magatokkal, viszonzásul a mi ajándékainkért? De hol van a 
vezetőtők, Gurát? 

Óh, hatalmas szolgái az Isteneknek, felelték a küldöttek, merő ellenkező a 
helyzet. A tíz vezér reá sem nézett ajándékainkra, hanem kereken 
visszautasította azokat! Gurátnál pedig nincsen nagyobb lator a világon! A mi 
jelenlétünkben híven közölte ugyan a ti akaratotokat a tíz vezérrel, de olyan 
arcjátékkal, ami az ellenkezőjét jelentette annak, amit ajkával mondott. 

Erre a kettős beszédre a tíz a következő gyalázatos választ adta nekünk: - a 
csalás, hazugság által a szegényektől kizsarolt aranyat, ezüstöt, drágakövet, 
amihez vér tapad, visszautasították, mert aranyhegyeik birtokában vannak, ezt 
magunk is láttuk, és nincsen szükségük aranyra. 

A felajánlott barátságot sem fogadják el, csak abban az esetben, ha a 
magaslatról ideküldött hírnököt teszitek meg egyedüli királynak és főpapnak 


egész Hanok felett! 

Azt tanácsolták nektek, semmiféle módon se közeledjetek az ő 
országukhoz, ha nem akartok nyomorultan elpusztulni! Pontosan ezt kellett a 
legnagyobb felháborodásunkra a tíz vezértől hallanunk! 

A főpapok erre mellüket verve esküdöztek az istenekre, hogy mindent 
elkövetnek, hogy a legrettentőbb módon bosszulják meg magukat a tíz vezér 
ellen. 

Utána egy hónapon át szórtak átkokat reájuk, azután leszaggatták a 
magaslatról hozzájuk jött, s általuk főpapi méltóságra emelt hírnök főpap 
ruháit, nyilvánosan megvesszőzték, s a városon kívül megkövezték. 

Végül elrendelték, mindenki köteles naponta egy órán át a tíz árulót 
megátkozni, s egyben kihirdették, hogy igen nagy jutalomban részesül az, aki 
valamilyen ördögi tervet tud a hegységbeliek rettentő megfenyítésére. 

Mindebből kitűnik, hogy az ítélet akkoriban már közel volt. 

265. Fejezet A tartományok elpártolása 
Hanoktól. Ötmilliós 
hadsereg szervezése a 
hegységbeliek ellen. 
Sikertelen támadások a 
hegységbeliek ellen. 


Az átkozódásra vonatkozó rendelt révén Hanok távoli tartományai is 
tudomást szereztek arról, milyen csúfosan megjárták a főpapok a rabszolgák 
megváltásával, ennek hatására fellázadtak a tartományok, s elszakadtak 
Hanoktól. 

Midőn ezt hírül hozták a főpapoknak, magukon kívül voltak dühükben, 
mert ezt is a hegységbeliek árulása következményének tartották. Egész napon 
át attól a kiáltástól visszhangzott Hanok - fel, fel, Hanok minden lakója 
százszoros bosszúra a hegységbeliek és mindazon tartományok ellen, amelyek 
a hegységbeliek üzelmei következtében fellázadtak ellenünk! 

A következő napon katonának soroztak be minden férfit a legfelsőbb 
nemesi osztály kivételével, majd a nőket is. Néhány nap alatt ötmillió harcost 
fegyvereztek fel dárdával, karddal, íjjal, sőt lőfegyverekkel is, mert a lőport 
már Dronel király idejében feltalálták, a nőket pedig könnyebb kardokkal, 
tőrökkel látták el. 

Midőn a hadsereg felkészült, a szintén fegyveres főpapok így szóltak: a 
hadsereg fele személyes vezetésünkkel a fellázadt tartományok ellen indul! 
Senki életét nem szabad megkímélni, s mindenkit tűzzel-vassal el kell 
pusztítani! Erre a parancsra kétmillió ötszázezer harcos a fellázadt 
tartományok ellen vonult fel. 

Ugyanilyen létszámú sereg a hegységbeliek ellen indult, a vezető főpapok 
úgy határoztak, hogy a hegyeken keresztül kell törni. Százötvenezer embert 
mindjárt munkába állítottak és ötszáz helyen igyekeztek a hegyeken át 
aknákat ásni, s néhány helyen el is jutottak a hegyvidék völgyéig. 


A hegységbeliek kémeikkel megfigyelték a hanokiak munkáját, s az ilyen 
áttört hegyeket megrakták fával, s azt meggyújtották mihelyt a hanokiak be 
akartak törni a völgybe. Így azután ezrek és ezrek pusztultak el a támadó 
hanokiak közül a füstben, a tűzben, közöttük néhány hadvezérnek felcsapott 
főpap is. 

A főbejáratot is háromszor megtámadták a hanokiak, de mindannyiszor 
visszaverték őket, s a hadsereg életben maradt részének szégyenkezve kellett 
kétévi sikertelen harc után hazatérnie. 

266. Fejezet A visszavert fópapi 
hadvezérek jelentése, 
egyenetlenség a fópapok 
között. A tartományokba 
küldött hadsereg árulása 


Az a néhány főpap, akik a hegyvidékiek elleni hadjáratból visszakerült, 
természetesen elmondotta az otthon maradt főpapoknak, milyen 
szerencsétlenül végződött ez a vállalkozásuk. Ezek az utóbbiak persze 
magukon kívül voltak ennek hallatára és becsmérelni kezdték őket, mint 
balkezes hadvezéreket, mire ezek így válaszoltak: 

Becsmérelni könnyebb, mint harcolni, a hadsereg harmadrésze megmaradt, 
induljatok el vele és harcoljatok. Ha azután hozzánk hasonlóan ti is dolgotok 
végezetlenül tértek ide vissza, akkor majd mi is ócsárolni fogunk titeket! 

Mi kb. 500 aknát ástunk a különben megközelíthetetlen hegyeken keresztül 
és győzelmet is arattunk volna, ha a hegységbeli gazfickók nem kémlelték 
volna ki rejtekhelyükről hova vezetnek aknáink, s nem torlaszolták volna el 
tűzzel, füsttel úgy, hogy ezren és ezren vesztették életüket az aknában a 
harcosaink. 

Midőn azután megtámadták a bejáratot a völgybe, háromszor is 
visszavertek bennünket, mert kőzáport zúdítottak reánk a magas falakról, s itt 
is sok ezer harcosunk pusztult el. A tapasztalataink alapján beláttuk, hogy az 
átkozott hegységbeliek sem furfanggal, sem más erőszakos módon nem 
győzhetők le. 

Ha annak a tanácsát követtük volna, akit megvesszőztünk, és 
megköveztünk, akkor jobban állanánk! Most még csak az hiányzik nekünk, 
hogy haderőnk másik fele része is ilyen sorsra jusson, akkor végünk van! 

Az otthon maradt főpapok még jobban felbátorodtak erre a kijelentésre, és 
végül fenyegetni kezdték a hadvezér főpapokat. Ezek azonban így 
válaszoltak: mit beszéltek ti? A hatalom a mi kezünkben van, ha nem fogjátok 
be a szájatokat, azonnal tapasztaljátok, milyen jól tudjuk forgatni 
fegyvereinket! 

A két főpapi párt erre hajba kapott, s úgy marcangolták egymást, mint a 
kutyák és a macskák, azután teljesen két pártra szakadtak, a főpapok és Hanok 
népei nem tudták hányadán vannak velük. Ezután három évig vártak a másik 
hadsereg győzelmére, de teljesen hiába, mert ez a hadsereg a felkelő 


tartományokhoz pártolt át, miután megölte hadvezéreit, s azok híveit. 
267. Fejezet A hegységbeli tíz vezér 
haditanácsa Hanok ellen. Az 
Úr hírnökének jó tanácsa. A 
hanoki ezer kém a 
hegységbelieknél 


Noé küldötte még mindig a hegységbelieknél tartózkodott és jó 
tanácsadója volt a tíz vezérnek. Gyakran a hanoki küldöttség vezetője Gurát, 
tanácsokkal szolgált nekik. 

Midőn a tíz vezér a Hanok elleni támadásról tanácskozott, megkérdezték 
Noé küldöttét is, aki így felelt: hagyjátok békén Hanokot, maradjon meg 
olyannak amilyen! Többé nem fog háborgatni titeket, mert tapasztalta, nem 
győzhet le benneteket sohasem! Zebaoth Isten nélkületek is meg fogja ezt a 
várost fenyíteni, hogy úgy megsemmisül, mint egy elkorhadt fa az erdőben. 

Ha olyanok maradtok, amilyenek most vagytok, az Úr megáld benneteket, 
annyira megnagyobbítja szép országotokat, hogy százmillió ember is 
bőségben élhet abban! Ha a Föld összes gonosztevőire is ítéletet küldene és 
megölné őket, titeket mindig megkímél, ha tanácsom szerint megmaradtok az 
Ő rendjében! Ha azonban háborúskodtok a föld többi népeivel, akkor ti is 
ítélet alá kerültök, a föld többi gonosz népeivel együtt! 

Ez volt az én utolsó tanácsom, mert időm lejárt, s vissza kell térnem oda, 
ahonnan jöttem. Szívleljétek meg ezt a tanácsomat, akkor kegyelemre leltek 
Istennél, ha pedig nem így cselekszetek, akkor majd az ítéletben ismertek fel, 
hogy igazi küldötte voltam és vagyok az örök Úrnak! 

E szavak után Isten ereje megragadta a küldöttet és a magaslatra Noéhoz 
vitte. A tíz vezér e hirtelen eltűnéséből felismerte, hogy a magaslatról 
hozzájuk küldött hírnök valóban Isten küldötte volt. Ezért mindazt, amit 
néhány évi hegységbeli tartózkodása alatt mondott, simára csiszolt 
aranylapokra írták fel, és törvényként tartották meg. 

Öt év nyugalomban telt el, s utána kissé próbára akarta tenni az Úr iránta 
való bizalmukat, s e próba hatására már teljesen megfeledkeztek eddigi 
számos erényükről. Ez a próba abból állt, hogy a hanokiak ezer kémet küldtek 
a hegységbeliekhez, akiket azonban ezek a főbejáratuk előtt elfogtak. 

E kémeknek azzal kellett volna nyíltan előállniuk, hogy Hanok barátságos 
tárgyalásokba kíván bocsátkozni a hegységbeliekkel. Titkon azonban az volt a 
megbízatásuk, hogy kikémleljék a hegységbeliek erőviszonyait, s hogy 
mennyiben van részük a hegységbelieknek abban, hogy a tartományok 
elpártoltak Hanoktól, sőt az odaküldött hadsereg is. 

A tíz furfangos vezér azonban könnyűszerrel megtudta a kémektől a titkos 
feladatukat is, s így szóltak hozzájuk: átlátunk rajtatok, ezért ne titkoljátok el 
igazi feladatotokat sem! Aki nem mondja meg közületek az igazat, azt 
letaszítjuk erről a magas hegyről, amelyen a mi városunk épült, s az a hegy 


PAR 


lábánál lévő feneketlen mély tóban leli halálát! 


A kémek tíz vezetője ragaszkodott ahhoz, hogy semmi titkos megbízatásuk 
nincsen, dacára annak, hogy egymás után háromszor is megkérdezték tőlük. 
Erre felvezették őket a várhegyre, s ott újra megkérdezték őket abban a 
hiszemben, hogy csupán üres fenyegetésről van szó, újra tagadták a titkos 
megbízatás létezését, mire egyiküket mindjárt letaszították a mélységbe. 

A többi erre megrettenve, bevallotta az igazat, mire elvezették, s alaposan 
kikérdezték őket Hanok felől. Így végül mindnyájan bevallották az igazat, 
mire tíz kivételével mindnyájukat letaszították a mély tóba. A többieket pedig 
azzal küldték vissza Hanokba, mondják el a főpapoknak, mi a sorsa a 
hegységbelieknél. 

268. Fejezet A hatalmon lévő párt 
tanácskozása és tervei 
Hanokban. Új küldöttség a 
hegységbeliekhez. Hanok 
önként aláveti magát a 
hegységbelieknek 


Midőn a tíz kém Hanokba visszatérve elmondotta a főpapoknak, mi történt 
az ezer kémmel és mit üzent a tíz vezér, akkor a főpapság két pártja egymás 
ellen támadt. Ezek a főpapok ugyanis, akik évek előtt már rosszul jártak a 
hegységbeliek elleni támadásnál, ujjongva e balsikerű kísérlet hallatán, mert 
tudták, hogy a tíz vezérnek most már hírül adták a főpapság közötti viszályt. 

Tanácsot tartottak tehát, s elhatározták, hogy Noé küldöttének tanácsa 
szerint fognak cselekedni, s így szóltak: a hatalom még a mi kezünkben van! 
Válasszunk tehát egy küldöttséget, s küldjük el azzal a tíz vezérnek, a nagy 
aranykulcsot, s Hanok ezer koronáját. 

Mert a javaslatot egyhangúan elfogadták, s egy jó szónoki képességű főpap 
vezetése mellett száz főpap elindult a hegyvidékiekhez, s az említett kincseket 
száz teve vitte utánuk. 

A hegységbeliekhez érkezve erős őrséggel a tíz vezér elé kísérték őket. 
Ezek először haragra lobbantak a főpapok láttára, s egyikük így kiáltott fel: - 
most kezünk között vannak, s kitölthetjük rajtuk a bosszúnkat! 

Ne így cselekedjetek, szólt a küldöttséget vezető főpap, mert miként 
hozzátok, úgy hozzánk is eljött egy, a békességet hirdető küldött, s csak 
tanácsára jöttünk most el hozzátok. Ezt a hírnököt a mi uralomvágyó 
főpapjaink pártja megölette midőn ti azt kívántátok, adjuk át neki az 
egyeduralmat egész Hanok felett! 

Akkor mi elváltunk ettől a főpaptól, s a hadsereg fele részét a fellázadt 
tartományok ellen küldtük, a sereg másik fele részével pedig ellenetek 
támadtak a főpapok, ami nagy veszteséggel járt számunkra. Így mégis elértük 
azt, hogy a hatalom a mi kezünkbe került és most már néhány év óta mi 
vagyunk az urak Hanokban. 

A velünk ellenséges viszonyban álló főpapok most titkos sereget 
gyűjtöttek össze, hogy megtámadjanak bennünket! Mivel még mindig teljesen 


Hanok urai vagyunk, s a kulcsok és a koronák kezünkben vannak, a 
magaslatról érkezett hírnök tanácsára elhoztuk ezeket nektek. Rajtatok múlik 
tehát, hogy királyt helyezzetek Hanok élére, s mi leghűségesebb szolgái 
leszünk! 

Ez az egész, száztagú küldöttség életével felel ezért, hogy a teljes 
igazságot mondottuk el nektek, és a tevék hátán megtaláljátok Hanok 
aranykulcsait, s az előttetek már ismert ezer koronát. 

A tíz vezér ennek hallatára nagy tanácskozást tartott, s ennek eredménye a 
következőkben mutatkozik meg. 

269. Fejezet A hegységbeliek 
tanácskozása. Gurátot 
Hanok királyának teszik 
meg. Hanok függősége a 
hegységbeliek országától. 


A tíz vezér a nép vezetőivel ezután arról tanácskozott, hogy a tíz vezér 
egyike vegye-e át az uralmat Hanok felett, vagy pedig Gurát bízzák meg 
azzal. 

Az általános szavazás azzal az eredménnyel járt, hogy a tíz vezér maradjon 
változatlanul minden időkre együtt, s ha egyikük meghalna, legidősebb fia 
lépjen a helyébe. A hanoki királyság maradjon meg örökletesen Gura 
családjában, s ha férfiutód nélkül halna meg, a főhatalommal rendelkező 
hegységbeliek jelölnek ki megfelelő királyt. 

A hegységbeliek főhatalmát azzal is elismerik Hanokban, hogy az arany 
kivételével minden fémből, állatból, be kell a tizedet minden évben a 
hegységbelieknek szolgáltatni, és minden fontosabb vállalkozás előtt ki kell 
kérnie a hegységbeliek tíz vezérének tanácsát. 

A pontos beszolgáltatás ellenőrzése végett Hanoknak meg kell engednie, 
hogy a hegységbeliek megbízottai Hanokban tartózkodjanak, köteles továbbá 
Hanok minden városában, tartományában ugyanazt az alkotmányt bevezetni, 
mint amilyen a hegységbelieknél van és lesz mindenkor érvényben, hogy a 
Föld népei barátságos egyetértésben éljenek. Ennek biztosítása végett a 
hegységbeli tíz vezér mindenkor szóval és tettel segítségére lesz szükség 
esetén a hanoki királynak. 

A tanácskozás befejeztével megkérdezték Gurát egyet ért-e mindezzel? 
Mindenben egyetértek, felelte Gura. Ha ti nem kötöttetek volna ki ilyen bölcs 
feltételeket, magam szabtam volna meg azokat! Mit kezdene egy hanoki 
király, ha nem lenne ilyen támogatásban része? Ilyen bölcs gyámság alatt 
azonban hatalmas nagy úr is megbízhat abban, hogy mindenkor jól uralkodik 
népei felett! Ebből a kijelentésemből is láthatjátok, hogy teljesen meg vagyok 
elégedve határozatotokkal! 

Csak azt fűzném hozzá az örökletes uralomhoz, hogy ha a király 
valamilyen okból nem alkalmas uralkodni, akkor a második fiú, ennek 
hiányában pedig az általatok kijelölt király vegye át az uralmat. 


Minden trónutód azonban nálatok járjon először iskolába, és csakis akkor 
nyerheti el a koronát, ha ti erre alkalmasnak találtátok! 

Gura e javaslatát a legnagyobb tetszéssel elfogadták, majd felkérték 
királynak, s átadták neki a kulcsokat, s az ezer koronát, amelynek mindegyike 
egy millió forintot érne manapság. Ugyan ilyen értékük van a kulcsoknak is. 

270. Fejezet A szent okirat aláírása. Gura 
ellenvetése, s annak 
megcáfolása. A hegységbeli 
ország erkölcsi, politikai 
viszonya Hanokkal szemben. 
Gurát király elvonul 
Hanokban 


Ezeket a határozatokat aranylapokra írták fel, s azután felolvasták a 
küldöttség előtt. Miután ezek teljesen egyetértettek, s e határozatokat 
aláíratták velük, ezeket az aláírt lapokat, mint szent okiratot a vezér őrizte 
meg. 

Ezután megállapították a határozatok áthágásáért járó büntetéseket, 
mégpedig annak hangsúlyozásával, hogy a  hegységbeliek minden 
rendelkezése csalhatatlannak tekintendő, mivel Noé küldöttét ők nem ölték 
meg. 

Gurát erre így szól a tíz vezér egyikéhez: barátom, amíg ti éltek addig 
bizonyára csalhatatlan marad a ti kormányzástok, ha azonban mások 
következnek utánatok, nem fogják-e ezek lábbal tiporni a ti törvényeiteket, s 
akkor is csalhatatlannak kell majd tekinteni a hegységbeliek minden 
rendelkezését? 

A kérdezett vezér így felelt: lásd, mindnyájan tudjuk, hogy ez akkor is 
hibázhat gyermekeivel szemben, de a gyermekeknek akkor nincsen joguk 
ahhoz, hogy felelősségre vonják atyjukat, s azt kérdezzék: - atyánk, miért 
teszed, vagy tetted ezt, vagy azt velünk! Még kevésbé van joguk a 
gyermekeknek arra, hogy a hibát elkövető atyjukat megbüntessék! 

Lásd nálunk is az atya és a gyermekek közötti viszony áll fenn, a ti 
atyáitok vagyunk, ti pedig a gyermekeink vagytok minden időkre! Ez a 
viszony helyes, mert hasonlatos az Istennel szembeni helyzetünkhöz, mert 
Isten is a mi örök mindenható atyánk és mi is örökre ebben a viszonyban 
élünk Vele. 

A tíz ugyanezen felfogású vezérnél különben is az a helyzet, hogy egyikük 
elhalálozása esetén az utódnak tökéletesen elődje nyomán kell haladnia, s nem 
vezethet be új rendet már csak azért sem, mert számolni kell a többi kilenc 
tapasztalt vezérrel is. 

Egyeduralom esetén könnyen keresztülvihetők a változások, de tíz 
uralkodó esetében sohasem. Az egyedül uralkodó a saját szeszélye szerint 
uralkodhat és hibákat is követhet el, ha nincsen az isteni bölcsességgel eltelve. 
Tíz uralkodó mellett ez el nem képzelhető, mert egyikük folytonosan ellenőrzi 


a másiakt! 

A tíz egyébként is az isteni rendszám, mert az isteni alaptörvény száma is 
tíz, így tehát a mi tíz személyünk kezességet jelent csalhatatlanságunkra 
nézve. Mint egy személy mindegyikünk hibázhat, de általános közös 
határozatainkban sohasem hibázhatunk! 

Gurátnak meg kellett ezzel a magyarázattal elégednie, átvette tehát a 
kincseket, s a főpap által vezetett tíztagú küldöttséggel elindult Hanokba. 

271. Fejezet Gurát fogadtatása 
Hanokban. Gurát jó 
törvényei Hanok számára. A 
lázongó főpapi párt és 
lecsillapítása a ravasz 
tanácsadó által 


Hanokba érkezve, a vezérlő főpapi párt ünnepélyesen fogadta az új királyt, 
mint egész Hanok egyedüli uralkodóját. Gurát bevonult a régi várba, 
elfoglalta Hanok egykori trónját, mialatt a látszatkirály az új arany várban 
lakott. 

Gurát magamellé vette ezeket a főpapokat az egész hadsereggel együtt, és 
jó törvényeket adott, megszüntette a tolvajlást, a rablási jogot, s akinek 
rabszolgája volt azonnal szabadon kellett azt bocsátania, máskülönben súlyos 
bírságot kellett aranyban leróni, másodízben pedig életfogytiglani fogság várt 
reá. 

Az ellenzéki főpapi párt erre felzúdult, összegyűjtötte harmincezer főből 
álló tartalékseregét és meg akarta támadni az ellenpártot. Egy józan alpap, aki 
közel volt a főpapi kinevezéshez, így szólt a zendülő főpapokhoz: 
hallgassatok meg Isten hatalmas szolgái! Mielőtt egy lépést tennétek, 
gondoljatok arra, mi harmincezer ember, egy millióhoz képest? Ha ezek 
keményen fellépnek, máris elvesztünk! 

Ne foglalkozzatok tehát a bosszú gondolatával, hanem vagy a 
menekülésre, vagy barátságos megegyezésre! Az az úr, akinek a kezében van 
a hatalom, vele szemben tehát vagy engedelmességről lehet szó, vagy pedig, 
ha ugyan még idő van rá, a menekülésről. Én okosabbnak tartom az előbbit, 
mert mint hallottam, minden kapunál erős őrség van, a magas várfalakon 
pedig alig lehetséges keresztüljutni. 

Az új királlyal szemben könnyen meg lehetne barátkozni. Ezt magamra 
vállalnám. Gurát kebelbarátom volt, jól ismer engem, s meg vagyok 
győződve, meghallgat, titeket pedig meghagy tisztségetekben, sőt még külön 
előnyökhöz is juttat benneteket. Ha azonban most lázongtok ellene, midőn a 
trónt elfoglalja, s a hatalom a kezében van, akkor ez mindnyájunknak életébe 
kerül. Azt kérdezem tehát, mire megyünk a bosszúállással? 

Hogyan is szállhatnánk mi szembe Gurát nagy hatalmával? Ha teljes 
hatalmával reánk támad, mindnyájan elpusztulunk! Ezért én a barátságos 
megegyezést tanácsolom nektek, de ennek ellenére tehettek, amit akartok! 


E szavak alaposan lehűtötték a dühöngő főpapokat, s a bosszú gondolatát 
elvetve, azt határozták, hogy meghódolnak Gurát előtt! Ezt bízzátok 
nyugodtan reám, szólt a tanácsadó alpap, holnap Guráthoz megyek, tárgyalok 
vele, s meg lehettek győződve, hogy csekély változtatásokkal meghagy 
benneteket tisztségeitekben. 

A főpapok ebbe belenyugodtak, s a tanácsadó alpap azonnal elment a 
királyhoz. 

272. Fejezet Az alpap sikeres 
megbeszélése Gurát királlyal 


Midőn ez az alpap némi fáradozás után bejutott a királyhoz, az nagyon 
barátságosan fogadta, s megkérdezte mi járatban van. 

Azt már tudod, felelte az alpap, hogy a hegységbeliek elleni sikertelen 
támadás óta a főpapság két egymással ellentétes pártra oszlott. Az egyik párt 
téged hívott meg királynak, a másik pedig haraggal van eltelve irántad. Ez az 
utóbbi párt harmincezer kipróbált harcost gyűjtött össze és ellened akart 
támadni. 

Mikor ezt meghallottam, így gondolkoztam: az én egykori barátom, aki 
most egész Hanok királya, majdnem ötvenszerte nagyobb hadsereggel 
rendelkezik ugyan, de az többnapi útra terjedő távolságra van az egész 
nagyváros területén széjjelszórva, s ezért a város egyes pontjai ellen intézett 
támadásnál alig tarthatná magát a harmincezer harcossal szemben. 
Elhatároztam tehát, hogy azt tanácsolom ennek a főpapi pártnak, óvakodjon 
az ilyen veszedelmes vállalkozástól. 

Ezt meg is tettem, s a főpapok elé tártam veszedelmes vállalkozásuk biztos 
eredménytelenségét és annak következményeit. A főpapok bosszúszomja erre 
lecsillapodott, s megbíztak engem, hogy veled tárgyaljak ez ügyben. Mint régi 
barátod, azt tanácsolom neked, hagyd meg ezeket a főpapokat, mint Isten 
szolgáit, némi változtatásokkal eddigi tisztségükben, mert a gyengébb fejűek 
között sok hívük van. Fogadd el ezt a tanácsomat, s meglátod, jól jársz vele! 

Ezt a beszédet a királypárti főpapok is végighallgatták, s mindnyájan jónak 
tartották ezt a tanácsot. A király pedig így szólt: 

Testvérem, kedves régi barátom! Nagy adósoddá tettél ezzel engem. 
Történjen tanácsod szerint! Mivel ilyen éles szemű férfiú vagy, téged bízlak 
meg a főpapi rendnél szükséges változtatások véghezvitelével. És majd utólag 
jóváhagyom azokat! 

Jól van, felelte a tanácsadó, most visszamegyek a főpapokhoz, s tárgyalok 
velük! Életemmel kezeskedek, de a változtatásokat úgy kell feltüntetni, 
hűségük biztosítása végett, mintha ők maguk kezdeményezték volna azokat! 

Gurát ebbe beleegyezett, s a tanácsadó visszatért a főpapokhoz. 

273. Fejezet A király által megbízott 
alpap lóvá teszi a lázongó 
Jfőpapokat 


Midőn a tanácsadó alpap visszatért a főpapokhoz, ezek mindjárt ezernyi 
kérdéssel ostromolták, de ő szerencséjére oly gyorsan tudott beszélni, hogy a 
legtöbb kérdésre azonnali választ adott. Ezekből azonban persze alig értettek 
meg valamit a főpapok, ezért felszólították, beszéljen érthetően. 

Hagyjatok ehhez időt, felelte, s ne egyszerre kérdezzetek mindnyájan, 
akkor majd érthetően elmondom nektek, Gurát király kedvező válaszát. 

A főpapok erre megnyugodtak, s azt kérték, mondja el nekik világosan, 
érthetően a király válaszát. 

Halljátok tehát Istennek szolgái, szólt az alpap, a király kedvesen, 
örömmel vette tudomásul a békés egyezségre vonatkozó javaslatot, s 
véleményem szerint meghagy benneteket tisztségeitekben! Természetesen le 
kell mondanotok a világi uralomról, mert erre egyedül ő hivatott, mint Hanok 
és összes tartományainak ura és királya. 

A látszatkirály udvartartásában szereplő főpapoknak is rendes papokká kell 
válniuk, vagy a látszatkirállyal együtt az ő tisztségük is megszűnik, mivel a 
király csakis rendes főpapokat és alpapokat fogd. Az is a király akarata, hogy 
a lakosságnak osztályokba való elkülönülése teljesen megszűnjön, továbbá az 
is törvény, hogy minden világi és papi tisztséget ő tölt be. 

Palotáink aranyát, kincsét az állam részére foglalja le, ezzel szemben az 
ország minden világi és papi tisztségviselőjének illő fizetést biztosít! Azt is 
ugyanolyan jól tudja, mint mi, hogy az istenek szolgálata, amit mi most 
végzünk, merőben szemfényvesztés. Ezért fenntartja magának azt a jogot, 
hogy azt is ő vezesse, hozzátok intézett titkos parancsai által, s nektek akarata 
szerint kell ebben is cselekednetek. 

Végül kijelentette, hogy egy legfelső főpapot nevez ki, s mi valamennyien 
ennek leszünk alárendelve. Mindez az ő szilárd akarata. Meg vagytok ezzel 
elégedve? 

Először mindenki néma maradt, de némi idő múlva mindnyájan beszélni 
kezdtek, s dühükben szinte magukon kívül voltak. 

Ez most már mit sem használ, szólt az alpap. Tudtok-e változtatni ezen? 
Ha kedvetek van hozzá, lázadjatok fel a hatalom ura ellen, hogy azután elsők 
gyanánt szúrjanak le és süssenek meg benneteket. Ezzel fenyegetett meg 
engem ellenállás esetére! 

A főpapok ennek hallatára lecsillapodtak és minden feltételeket írásba 
kellett foglalniuk, mintha mindezt ők maguk határozták volna el. Midőn ez az 
okirat elkészült, az alpap átvette, s elvitte a királyhoz. 

274. Fejezet Az új udvari tanácsos 
jelentése, s a király 
jóváhagyása. A tanácsadó 
alpap kinevezése a legfelsőbb 


pappá 


Midőn a tanácsadó alpap Gurátnál ismét megjelent, az megkérdezte őt, mit 
végzett a főpapokkal? 


Uram, királyom és barátom, felelte örömet sugárzó arccal az alpap, csak 
annyit mondok, hogy a legjobb eredménnyel jártam! Úr vagy mindnyájunk 
felett! Minden vagyonunk a tiéd, az ezer palota, amelyekben százezer font 
arany, kétszerannyi ezüst és felbecsülhetetlen mennyiségű drágakő, értékes 
tárgyak, fegyverek, élelmiszerek vannak felhalmozva. Azt kérdezem tehát, 
meg vagy-e elégedve? 

Ha ez így van, akkor ezt a te ékesszólásodnak köszönhetem, s ezentúl te 
vagy az én első udvari tanácsosom! De mondd el tovább, mit végeztél velük 
még? 

Uram, királyom és barátom! Felelte az alpap, erről már felesleges volna 
tovább beszélnem, mert az egész megállapodás erre az aranylapra van felírva, 
amelyet a főpapok mindnyájan aláírtak! Vedd át tőlem ezt a fontos okiratot, 
olvasd el, s úgy vélem meg leszel velem elégedve! 

A király erre átvette az aranylapot, s felolvasta a jelenlévő királypárti 
főpapok előtt, akik tapsoltak, ujjongtak, amiért a ravasz alpap ilyen győzelmet 
aratott az ellenséges főpapi párt felett. 

Barátom, szólt a király az alpaphoz, úgy látom ezeket a feltételeket te 
magad diktáltad a főpapoknak, s ők kényszerből fogadták el ezeket! De meg 
vannak-e a főpapok ezekkel a feltételekkel elégedve? 

Ha azt várod, felelte az alpap, hogy a főpapok meg legyenek elégedve, 
akkor mondj le a királyságodról és ölesd meg a barátaidat! A győző sohasem 
kérdezte a legyőzöttől: - meg vagy elégedve a feletted aratott győzelemmel, 
mert a legyőzött soha sincsen megelégedve vereségével. A győzőnek tehát azt 
kell mondania, így akarom, így legyen, s a legyőzött számára csak a kérelem 
joga marad meg. 

Ezt a beszédet általános helyeslés kísérte. Gurát pedig a legfelsőbb 
főpappá és első titkos tanácsossá nevezte ki az alpapot. 

275. Fejezet A legfelsőbb fópap a 
főpapoknál. A lázongók 
sikertelen támadása és 
alpapokká való lefokozásuk. 
Az alpapok fópapokká való 
előléptetése 


A király erre illő főpapi ruhát készíttetett, az új legfelsőbb főpapnak és 
aranylapra sajátkezűleg írta, okirattal erősítette meg tisztségében, s ezt a többi 
királypárti főpap is aláírta. Az alpap ekkor a legfelső főpapi díszöltönyben az 
aranylappal a másik párthoz tartozó főpapokhoz ment. Midőn csak 
megpillantották haragra lobbantak, s így kiáltottak: tehát te is árulónk voltál! 
Történjen bármi, ezért halállal kell bűnhődnöd! Ti hozzánk hűséges 
alpapjaink ragadjátok meg ezt a fenevadat és vessétek legfelsőbb főpapi 
ruhájával együtt a tüzes mélységbe! 

Az új legfelsőbb főpap azonban így mennydörgött: megálljatok, ti 
ördögök! Még ez az ítélkezésetek hiányzott csak a teljes pusztulásotokhoz! Itt 


van nálam a király és a veletek ellenséges főpapok által aláírt okirat, s ennek 
alapján vagyok a ti uratok! Ruhám alatt pedig a király kardját hordozom, 
annak jeléül, hogy ördögi életeteket az én kezembe helyezte! 

Odakint négyezer fegyveres harcos áll, s egy intésemre darabokra vagdalva 
hevertek ebben a teremben, amelyben már annyi förtelmet vittetek véghez. 
Mint alpap, végig kellett néznem ördögi üzelmeiteket, de most már végleg 
eljátszottátok ördögi szerepeiteket, s ezentúl másként lesz minden! 

Erre kirántotta kardját, jelt adott, s abban a pillanatban minden oldalról 
fegyveresek nyomultak a terembe! 

A főpapok veszett dühét halálfélelem váltotta fel, s elveszettnek tartották 
magukat, de az új főpap így szólt: ha nem volnátok ennyire aljasak, kardélre 
hányattalak volna titeket, de ti nem ezt a halált érdemlitek! Titeket lefokozlak 
alpapokká, s hűséges alpapjaitokat főpapokká nevezem ki. Így legyen! 

A főpapok erre jajgatásba, az alpapok pedig ujjongásba törtek ki, s ez 
utóbbiak dicsőítették az új legfelsőbb főpapot. A főpapoknak ekkor fel kellett 
cserélni ruhájukat az alpapok ruháival, s ezek lakásaiba kellett költözniük, 
míg az új főpapok a lefokozott főpapok lakásaiba vonultak be. 

276. Fejezet A legfelsőbb fópap a 
látszatkirály várában. A 
főpapok támadásának véres 
legyőzése, s a látszatkirály 
trónfosztása 


E művelet után az új legfelső főpap néhány derék harcos kíséretében a 
látszatkirály várába ment, ahol az úgynevezett mindentudó főpapok is laktak 
és követelte, hogy bocsássák be azonnal a látszatkirályhoz. 

A főpapok mit sem tudva arról, milyen változások mentek végbe 
Hanokban, megtagadták ezt, mire a legfelső főpap azzal fenyegette meg őket, 
hogy darabokra vagdaltatja őket harcosaival. A főpapok erre kirántották 
ruhájuk alatt hordott tőreiket, s ezzel a kiáltással rohanták meg az új legfelső 
főpapot: bosszuljuk meg a király istenségének megszentségtelenítését! 

A legfelső főpap hátralépett, s megparancsolta harcosainak, csapjanak le a 
főpapokra, mire ezek három főpapot kettéhasítottak kardjukkal, hetet súlyosan 
megsebesítettek. A többi harminc ennek láttára leborulva kíméletért esedezett. 

A legfelső főpap így szólt: tegyétek le fegyvereiteket és nyissátok meg a 
királyhoz vezető ajtót. A többit majd a király szobájában tudjátok meg. A 
főpapok erre eldobták tőreiket és kitárták a terem ajtajait, ahol az aranyruhás 
király éppen akkor helyezkedett el a trónon, hogy az élenjárókat fogadja. 

Midőn a legfelső főpap a trón lépcsőjéhez lépett, a merészségén ámuló 
király megkérdezte őt: ember, te halandó állat! Mit akarsz te örök uradtól, 
Istenedtől, ilyen vakmerően? Kegyelmet vársz tőlem; vagy büntetést? 

Óh Isten, úr és király, felelte gúnyosan a legfelső főpap, sem többet, vagy 
kevesebbet nem akarok, csak azt, hogy mondjál le istenségedről és légy 
hozzánk hasonló polgári emberállat! Ez a vár, s ez az arany trón most már 


másé! Szállj le tehát trónodról, cseréld le arany ruhádat polgári ruhával, és 
eredj a tieiddel együtt a friss levegőre! 

Távozz innen, távozz innen, szólt haragra gyúlva a király, másként tűzesőt 
bocsátok alá a mennyekből! 

Kár lenne ezt megtenned, felelte mosolyogva a legfelső főpap, hanem lépj 
csak le szépszerével a trónról, különben lehúzatlak. 

A király ekkor haragosan toppantott lábával, mire a trón mögött rejtőző 
varázslók füstöt gerjesztettek és izzó parazsat dobáltak fel a levegőbe. A 
legfelső főpap erre nevetve parancsolta meg harcosainak, emeljék le a királyt 
a trónjáról. Ez azonnal meg is történt, a kontár varázslók gyorsan 
elmenekültek izzó szénnel telt serpenyőikkel együtt. 

Ez a trónfosztás általános nevetség tárgya volt az egész városban. 

277. Fejezet A harminc fópap 
kihallgatása a legfelső főpap 
által, s ezek 
megkegyelmezése 


Miután a király a polgári öltözéket felöltötte magára, a legfelső főpap a 
harminc főpaphoz fordulva így szólt, íme: Istenetek és királyotok már meg 
van fosztva trónjától, most ti kerültök sorra! Egy kérdést intézek hozzátok, s 
az erre adandó válaszotoktól függ, mi történik azután veletek! 

Tudatosan, vagy öntudatlanul csaltátok meg a népet, s ezt az általatok 
választott királyt? Komolyan hittetek egy vagy több Istenben? Vagy sohasem 
hittetek ebben, s a saját hitetlenségetek mellett gyalázatosan félrevezettétek a 
népet? 

Erre lelkiismeretes választ adjatok nekem! Másként karddal fenyítelek meg 
benneteket! 

A 30 főpap erre megrettent, s egyikük így szólt: hatalmas legfelsőbb 
főpap! Mint egykori alpap tudod, kik voltak az urak felettünk. Mit használ 
nekünk a mi lelkiismeretünk? A legnyomorultabb lelkiismerettel is lehet élni, 
de üres gyomorral nem lehet! 

Te is tudtad, mint alpap, mennyi volt az igazság a mi istentanunkban, s jól 
tudtad, hogy ez a nép gyalázatos félrevezetése volt! A saját bőröd épségének 
érdekében te is óvakodtál attól, hogy a főpapok elé tárjad égbekiáltó 
igazságtalanságaikat! 

Gyakran mondogattuk egymás között gyalázat, hogy így csaljuk meg a 
népet! De mit használt ez? Meg tudtuk mi ezt változtatni? Ha neked sikerült a 
főpapság hatalmát megtörni és most úrrá lettél felettük, gondolj arra, hogy mi 
is emberek vagyunk, és csak azt cselekedtük, amire kényszerítettek 
bennünket! 

A legfelső főpap erre így szólt: igazat mondtatok, tehát megkíméllek 
titeket! Gurát királytól nyert hatalmammal alpapokká fokoztam le a 
főpapokat, s az alpapokat főpapokká neveztem ki! Mint legfőbb főpap titeket 
is alpapokká fokozlak le. Így legyen! 


A halálra már elkészült főpapok erre belenyugodtak és mindjárt át is lettek 
költöztetve az alpapok lakásába. 
278. Fejezet A legfelső fópap további 
tárgyalása a trónjától 
megfosztott látszatkirállyal és 
ennek ostoba beszéde. A 
látszatkirály erőszakos 
eltávolítása, s a vár átadása 
Gurát királynak 


A legfelső főpap ezután a látszatkirályhoz fordulva így szólt: ebben az 
egyszerű ruházatban, első ízben vagy életedben valóság, mert mint király csak 
gyalázatos eszköz voltál a papok kezében és még csak a szabad levegőre sem 
járhattál ki. 

Most, mint Hanok szabad polgára egy házat építhetsz magadnak, vagy a 
város falain belül, vagy a tíz előváros egyikében! Nyilatkozz erre nézve. 

Hogyan kérdezhetitek ezt tőlem ti, szentségem elleni gonosztevők, felelte 
haragosan a látszatkirály. Én, akinek a Menny és Föld a tulajdona, egy 
jelentéktelen házba vonuljak vissza? Hiszen még ez az aranypalota is csak 
nyomorúságos lakóhely az én számomra! 

Én tehát nem fogadok el semmiféle polgári házat, sem a városban, sem a 
városon belül, sem azon kívül, hanem örökre elhagylak titeket, s a 
legirgalmatlanabb bűntető ítéletnek szolgáltatlak ki benneteket. Te karddal 
lépsz fel ellenem, s úgy véled, egy istennek szüksége van fegyverekre, hogy 
terveit véghez vigye? Nem, mert egyetlen intésemre megszűnik létezni a Föld 
és a Menny! 

Az istenkirály ezzel befejezte beszédét, amelyet Kinkár könyveiből tanult 
be, de ez mit sem segített rajta! A legfelsőbb főpap arcába nevetett, s így 
szólt: ne légy ilyen rossz, s ne makacskodj, másként megveretlek! 
Engedelmeskedjék tehát szépszerével, mert semmi egyebet sem tehetsz! 

Ezzel megparancsolta harcosainak, ragadják meg, és erőszakkal hurcolják 
ki az eddigi királyi várából. 

A harcosok a minden erejével ellenkező királyt ekkor kivitték a palotából, 
s mivel még tovább is dühöngött, a legfelsőbb főpap huszonötöt veretett rá a 
mezítelen testére. Az isteni-király erre lecsillapodott, s megnyugodott 
sorsában. 

A legfelsőbb főpap három napon át tisztogatta az arany várat, azután átadta 
annak kulcsait Gurát királynak és mindenről jelentést tett neki, s hogy a király 
mindennel meg volt elégedve, azt alig szükséges megemlíteni. 

279. Fejezet Az új papi intézmény 
vizsgálata Gurát által. Gurát 
találkozása a papokkal. Az 
egykori főpapok dacos, de jó 


és intő beszéde. A főpapok 
száműzetése 


Gurát azután elrendelte, hogy a hetedik napon meg kell vizsgálni egész 
újjáalakított papi rendszert. Ez a király és az egész udvartartása, valamint a 
legfelsőbb főpap jelenlétében ment végbe a papság rengeteg nagy palotájában, 
amelyben ötszázezer embert is el lehetett helyezni. 

Midőn Gurát ebbe az általa jól ismert palotába belépett, az új főpapok 
hódolatteljesen üdvözölték és szerencsét kívántak neki, az új alpapok azonban 
még arcukat is elfordították. Ez Gurátnak is feltűnt, ezért keményen 
megkérdezte az alpapokat, miért dacoskodnak vele szemben, miután tudják, 
hogy ő az egész ország uralkodója? 

Mi nem ismerünk el téged urunknak, felelték az alpapok, hanem csak 
lázadónak tartunk, a mi, az istenek által elrendelt uralmunk ellen. 
Engedelmeskednünk kell neked, mivel minden hatalmat magadhoz ragadtál, 
de tisztelni sohasem fogunk, s még kevésbé felkenni és megkoronázni! 

Megtesszük, amit elrendelsz, de arcunkat örökké elfordítjuk tőled, s 
szívünk örökké megvetéssel lesz eltelve irántad! Miként mi, ugyanúgy 
viselkedik majd veled szemben főistenünk a kilenc istennel együtt. 

Az ő rendjük szerint uralkodtunk a nép felett. Elvettük tőle az aranyat, ami 
megmérgezte volna benső életét, s megaláztuk a gőgöseket a rabszolgák 
láncával, s a nyelv megbénításával. Hibát csak azzal követtünk el, hogy a 
sárga mérget, az aranyat magunknak tartottuk meg. Ez azután megmérgezett, 
elvakított bennünket, úgy hogy nem tudtunk keresztül látni ellenségeink 
tervén. 

Ezért sínylődünk most, mint a régi Isten örök céljainak rossz szolgái! Azt 
azonban meg is érdemeltük, s örvendünk, amiért Isten ilyen kegyelmesen 
meglátogatott bennünket, te azonban teljesen elszakadtál Istentől és nem is 
közeledhetsz többé Hozzá! 

Nem a dicsőségünk elmúlása bánt bennünket, hanem az, hogy fele útján 
megölettünk, midőn a népet ismét vissza akartuk a régi rendbe terelni. Most 
már ez megtörtént, mert te minden szellemit megöltél az emberekben és 
csakis a természeti erő élteti őket, amit te Istennek tartasz! 

Az edény, amelyről egykor Káin hallott, s amelyről Farak prófétált, már 
megtelt, s Isten ítélete már utolért bennünket, ezért áldás helyett megátkozunk 
téged! Ez a mi, hozzád intézett utolsó szavaink! 

Ez a fogadtatás semmiképpen nem volt Gurát ínyére. Haragra gyúlva 
megvesszőztette az alpapokat, a tenger távoli partjaira száműzte őket és más, 
hozzá hűséges alpapokat nevezett ki. 

Ezzel a művelettel az egyedüli igaz Istennek még a nyomát is eltüntették, s 
a legsötétebb pogányság vette kezdetét. Ezek a régi papok ugyanis még 
ismerték az Urat, legalábbis a maguk számára. Az új főpapok semmit sem 
tudtak az Úr felől. 


280. Fejezet A tanács 


Mindennek megtörténte után Gurát papi tanácsot hívott össze a népnek 
hirdetendő új istentan megállapítása végett. Utána tanácstagjai a király 
várában összegyűltek, s a legfelsőbb főpap így szólt: Uram és királyom! 
Engedd meg, hogy szót emeljek ebben a fontos ügyben, melytől a jóléted és 
mindnyájunk jóléte is függ! Mert ha az Istentant minden pompa és dísz 
nélkül, egyszerűen és otrombán állapítjuk meg, akkor az mit sem érne! 

Ezért a nép előtt már eddig ismeretes isteneken kívül új isteneket is kell 
nekünk hirdetni. Titokzatos és ijesztő helyeken nagy templomokat kell 
építtetnünk, s az istenséget óriási alakban kell ábrázolnunk, mert az óriási 
nagyság megrendítő hatással van a szemlélődő emberre. 

Minden istenség számára külön papokat kell kineveznünk, de ezek 
furfangosak legyenek és természetszerű varázslattal csodákat kell 
műveltetniük az istenségekkel. Ezért járatosaknak kell lenniük a 
mechanikában és a kémiában. Ezeket a papokat azonban nem az állampénztár 
fizeti, hanem a templom tartja el őket. A papoknak nagyon tartózkodóaknak 
kell lenniük a közönséges emberekkel szemben, s ha beszélnek is velük, 
lehetően nehezen érthető módon fejezzék ki magukat, mert amit a közönséges 
ember megért, azt nem tartja isteninek. 

Minden templomnál egy jó szónoknak is kell lennie, akinek alaposan 
érteni kell az istenség csodatetteinek feldicséréséhez, s erre a célra egy külön 
iskolát kell Hanokban szervezni. Ha mindent így rendezünk be, akkor minden 
időkre gondoskodtunk, s nem kell egyenes adókat bevezetnünk, mert a 
templomok a legártatlanabb módon kiszedik az emberektől az adót, s 
uralmunk a legjámborabbnak fog feltűnni. Régtől fogva ismeretes, hogy a 
világot meg kell csalni, csaljuk meg tehát! 

Azt azonban nem látom be, miért kellene neked király a hegységbeliek 
fennhatóságát elismerni, mikor mi még szilárdabb alapon állunk, mint a 
hegységbeliek! 

Romboljuk le a hegységbeliekhez vezető lépcsőzetes feljáratokat, száz 
embermagasságnyira, azután szerezzenek maguknak a hegységbeliek 
szárnyakat, ha hozzánk akarnak eljutni. Többet egyelőre nem is mondok, 
hanem minden továbbit reád bízok, óh király. 

Ezzel a tanáccsal, a királlyal együtt mindenki egyetértett, s a következő 
napra már össze is hívták az építészeket, kőfaragókat, aknászokat ennek a 
tervnek a megvalósítása végett! 

281. Fejezet A hegységbeliek elszigetelése 
a feljáratok lerombolása 
által. Az új pogány 
templomok építése 


Az aknászokból kétszázezren fogtak munkához, miután a mérnökök 
megállapították, hogy a hegységből ötven különböző helyen lehet lejárni a 
síkságra. A síkságbeliek kötélhágcsókkal fel tudtak jutni a toronymagasságú 
falakra, s onnan a levezető árkokba, s a mély utakba. Ez utóbbiakat 


járhatatlanná tették, s a feljáratokat kétszáz embermagasságnyira leromboltak 
minden egyes helyen 400 öl hosszúságban. 

Ezzel lehetetlenné tették, hogy a  hegységbeliek Hanok felé 
leereszkedhessenek a síkságra. Ezt a nagy munkát, amelyhez a mai időkben 
néhány év lett volna szükséges, rövid idő alatt befejezték. Az ősi népek 
sajátosságához tartozott, hogy az előre jól kitervelt munkánál olyan nagy erőt 
használtak fel, hogy azt a legrövidebb idő alatt be is fejezték. 

Azt tartották ugyanis, mindegy, ha kevesebb munkással hosszabb ideig 
dolgozunk egy munkánál, mintha sok munkással dolgozunk rövidebb ideig. A 
második esetben azonban időt nyertünk és előbb vesszük hasznát a munkának. 
A világi vonatkozásban ez helyes, sőt az is jobban járna, aki a szellemi 
dolgokban is ezt tartaná szem előtt a lanyha késedelmeskedés helyett! 

A templomok felépítésére ezen elv alapján kb. kétmillió munkást rendeltek 
ki, s így egy év alatt ezer templom, minden melléképülettel együtt teljesen 
elkészült. 

282. Fejezet Néhány új pogány templom 
leírása. Az ökör templom. 
Vázlatok a bálványok csodás 
ábrázolásairól a 
templomokban. 


Egy mély hegyzugban nagy félkör alakú templomot építettek. Egyenes 
homlokzata félhenger alakban végződött, s ahhoz hozzáépítették a papság 
lakását. A templom homlokzatán két nagy és kerek ablak volt, azaz az ökör 
szeme. A másfél öl magas feketére festett kapu messziről úgy tűnt, mintha egy 
ökör szája volna, s az egész homlokzat úgy volt befestve, mint egy ökör feje. 

A templom belseje sötétvörös volt, s a háttérben egy rézlemezekből készült 
szörnyű nagy ökörállat. Hátsó lábai olyan vastagok voltak, hogy ezeken egy 
létrával az ökör hasába lehetett feljutni, s ott mindenféle szemfényvesztést 
lehetett véghezvinni. 

Ez abból állott, hogy a zarándokok tömeges megjelenésekor emeltyűvel 
mozgatták az ökör hatalmas nagy fejét, a hasában elhelyezett fujtatóval pedig 
füstöt és lángot hajtottak ki az ökör száján, miközben mennydörgés is 
hallatszott az ökörből. 

A mennydörgés megszűntével az ökör hasában rejtőzködő szónok nagy 
szócsövön keresztül néhány összefüggéstelen szót intézett a néphez. Azután 
elcsendesedett az ökör, a főpap pedig belépett a hátsó ajtón, füstöt gerjesztve, 
s meghatározta a nép számára a legközelebbi áldozat bemutatásának 
időpontját. 

Akinek marhája volt, fel kellett itt áldoznia, másként csakhamar 
megbetegedett, s végül elhullott a marhája, ami természetesen a templom 
szolgálattevő szellemeinek a műve volt. 

283. Fejezet A templom, s az ottani csalás 


Déli irányban egy jó napi járóföldre Hanoktól, sziklahegyen a Nap 
tiszteletére épült templom emelkedett. 

Ennek a templomnak az alapja teljesen kerek volt, egyik részről szilárd fal 
képezte, a másik felén pedig hat oszlop tartotta a kapualakú tetőt, a nyugat 
felőli elfalazott részéhez hozzá volt építve a papok lakása, tíz ölnyi 
magasságban, s ebben az épületben száz pap számára volt hely. 

A templom szilárd fala közepén két öl átmérőjű homorú tükör van 
felszerelve, olyan ügyesen, hogy minden oldalra forgatni lehet. Ettől tíz öl 
távolságban, öt láb magas és négy láb átmérőjű kerek áldozati oltárok voltak 
felállítva. A papi lakástól földalatti folyosó vezetett az öt oltár közötti középső 
oltárhoz. 

Ez az oltár belül üres volt, s egy emelőgép volt benne. Ha az áldozatot 
bemutató pap meg akart a nép előtt jelenni, a földalatti folyosón behatolt az 
oltárba és az emelőgépezetet működésbe hozva, aranyos ruhájában 
felemelkedett az oltár fölé, arany kalapáccsal kezében. Azt a látszatot keltette 
a tudatlan nép előtt, mintha a pap magasabbrendű lény lenne. 

Ha azután a pap háromszor kopogtatott az oltár fedelén, megjelent egy 
másik pap is, füstölővel kezében. Ez a művelet háromszor megismétlődött, 
majd füstölő anyagot helyezett a négy pap a négy mellékoltárra. A papok erre 
imádták a tükröt, s a tükör a főpap jelére úgy fordult, hogy gyújtópontja az 
egyes oltárokra volt irányítva, mire az azokra helyezett füstölő és nagyon 
gyúlékony anyag elégett. 

Miután ez megtörtént, egy szónok jelent meg a középső oltáron, szörnyű 
dörgedelmes beszédet intézett a néphez, s kijelentette, hogy a Nap teljesen a 
templom hatalmában van, a népnek tehát sok áldozatot kell bemutatnia, ha 
kedvező időjárást akar. Minden gondolkozó beláthatja, hogy az emberre 
milyen hatással volt az ilyen szemfényvesztés és csalás különösen a 
sötétségben tartott népre. 


284. Fejezet A széltemplom 


Hegyes vidéken, közepes magasságú hegység emelkedett. Ennek négy 
egyenlő magasságú, kupalakú csúcsa volt, s ezek kissé ferde négyszög 
alakban csoportosultak. A négy hegy között jelentékeny nagyságú tó terült el, 
négy lefolyással a négy völgybe. 

Mindegyik hegycsúcson egy-egy oszlopos, nyitott templomépület, 
templomok alatt majdnem a tó partján a papi lakásokat építették fel. Ezeknek 
nem voltak ajtajai, hanem földalatti folyosón voltak megközelíthetők, s 
ugyancsak földalatti folyosó vezetett a lakóépületekből a templomokba. 

Minden templom közepén egy négyszögletű oszlop volt felállítva, s az 
oszlop minden oldalába egy hatalmas ércből készült fej volt befalazva. A fej 
szája nyitott volt, átmérője pedig kb. kétlábnyi. Az oszlop alatt két láb 
átmérőjű cső vezetett egy mesterséges barlangba, ahol vízikerék által működő 
fujtató volt elhelyezve. 

Évente négyszer nagy áldozati ünnepséget tartottak ezen a helyen, négyféle 


szél tiszteletére, s mindenkinek bőséges áldozatot kellett bemutatni, másként 
borzalmas viharokat várhatott. A meghatározott áldozati napon tehát sok ezer 
zarándok jelent itt meg, áldozat bemutatása végett. 

Midőn a zarándokok már összegyűltek, rejtett ajtókon keresztül 
megjelentek a papok a templomokban, jelt adtak a fúvószerkezeteket 
kezelőknek, mire a szörnyű nagy fejek nyitott szájából olyan hatalmas erejű 
légáramlás keletkezett, hogy még húsz ölnyi távolságban is nagy hatása volt. 

A fujtatókat más csöveken át a tó felszínére is lehetett irányítani, mire a tó 
vize erősen hullámzott. Mindenki elképzelheti, milyen hatással volt ez a 
szemfényvesztő művelet az ostoba népre. 

285. Fejezet A vízi templom 


Szintén hegyes vidéken, északkeleti irányban kétnapi járóföldre Hanoktól, 
a víz istenének emeltek templomot. Meredek hegyektől határolt völgybe egy 
harmincmérföldnyi területű tóba, szirtekkel teletűzdelt sziget, amelyen 
számos forrás is fakadt, széles vízárokkal körülvett vár emelkedett. Ennek 
közepén állott a templom. 

A templom közepén kőből faragott nagy kagylóban aranyozott 
rézlemezből készült hatalmas vízi-sárkány állt, s ennek hátán egy szintén 
hasonló anyagból készült emberi alak állt, folyton fejét mozgatva, s jobb kezét 
időnként felemelve. 

Valahányszor felemelte kezét, hatalmas vízsugár lövellt ki a templom 
tetejéig vezető csőből, kb. tizenkét ölnyi magasságra. Azonkívül számtalan 
szökőkút is működött a szigeten. 

Ennek a vízi istennek évente tizenkét ünnepnapjuk volt, aki Hanok 
országaiban valahol egy kutat fúratott köteles volt előzőleg áldozatot 
bemutatni, valamint az is, aki fürdött, vagy mosott, de a hajósok és a halászok 
15. Az ünnepnapokon szinte nyüzsgött a nép ezen a szigeten. 


286. Fejezet A tűz templom 


Egy másik, forrásokban gazdag hegyvidéken, szintén egy nagy templomot 
építettek. Ennek a templomnak nem volt ablaka és csak földalatti folyosón 
lehetett megközelíteni. A templom nagyon tágas volt és földszintjén, s 
karzatain húszezer ember is jól elfért. Számos kerek kupolából álló tetőzetét 
hatalmas oszlop hordozta, s minden kupolából nyílás vezetett ki. 

A templom fülkeszerű hátterében négy öl átmérőjű kőalapzaton, 
rézlemezekből készült óriási, egy teljesen mezítelen embert ábrázoló szobor 
volt, ülő helyzetben felállítva. A szobor belsejébe ötszáz ember fért, s ezek az 
évente kétszer tartott ünnepségeken mindenféle varázslatos dolgot vittek 
véghez. 

A szobor körül kétszáz, egyenként egy öl magas és két láb átmérőjű oltár 
volt felállítva és naftaforrás volt az oltárok alá vezetve. Az oltárok zsírkővel 
megtöltött rézhengereket tartalmaztak, ami magába szívta a naftát, s 
meggyújtva, a bengáli fényhez hasonló fehér lánggal égett. 


Az égő oltárok úgy megvilágították a hatalmas nagy templomot, hogy 
nappali fénynél is erősebb világosság volt benne, karzatokra is naftával telt 
rézcsövek vezettek fel és az ünnep alkalmával azokat is meggyújtották és 
azon kívül mindenféle tűzijátékot is rendeztek ilyenkor. 

A templomban a bálvány tartott beszédet, a templom körül pedig a papok. 
Ezeken az ünnepségeken a legmagasabb rangú személyiségek is résztvettek, 
sőt maga Gurát is megjelent kíséretével azokon. 

287. Fejezet A hanoki Vénusz templom és 
kertje 


Hanokban egy állandóan nyitva álló csodás templomot építettek, de az ide 
belépőknek busás áldozatot kellett juttatniuk, a szépséges papnőknek, a 
félistennőknek, s különösen az istennőknek. 

Kinkár könyveiben megtalálták Naéme szépségének részletes leírását, s 
ennek a Naémének szentelték ezt a templomot. A templom kerek alakú és 
nyitott volt, harminc oszlop tartotta kívül és tíz oszlop belül. A templom körül 
három palotát építettek, egyet a papnőknek, egyet a félistennőknek, s egyet az 
istennőknek. 

A templom közepén fehér márványból készült művészies kivitelű oltár 
volt. Naéme aranyozott és óriási méretű szobrával, az oszlopoknál pedig 
mezítelen férfiakat ábrázoló arccal, Naéme felé forduló, sóvárgó kifejezésű 
szobrok voltak alacsony alapzaton. 

A templom és a paloták körül rettentő nagy és pompás kert terült el és 
három részre oszlott, s az első tetszetős kerítésekkel egymástól elválasztott 
tévutakból állt, úgy hogy egyik útról át lehetett látni száz másik útra. 

A papnők színes öltözéket viseltek, a félistennők csupán arasznyi kötényt, 
arany karpereceket, drágakővel, és arany sarukat. Az istennők teljesen 
mezítelenek voltak, kivéve az arany sarukat a lábukon. Ezek tökéletes 
szépségek voltak, arany hajjal és tökéletes testtel. 

Ha az istennők sétára indultak a kert megtévesztő utain, egy papnőnek 
kellett előttük menni, hogy az út szabad és tiszta legyen, utánuk pedig egy 
félistennőnek kellett haladnia, hogy egy farkas, vagy rókafarkkal a legyeket, 
darazsakat távol tartsa az istennő testétől. 

A kert másik két részén, ahol fasorok, virágágyak, kerti házacskák 
váltakoztak, a papnők szabadon érintkezhettek férfiakkal, a kert előbb említett 
részében, ahol számos kicsiny templom is volt, csakis az istennők és néha a 
félistennők tehették meg ezt. 

A szépség istenségének nem voltak meghatározott ünnepnapjai, de a 
templom éjjel-nappal nyitva volt. Kezdetben csak háromezer nő tartózkodott 
itt, mint papnő és istennő. Három év múlva azonban már harmincezerre kellett 
emelni a létszámukat. Gurátnak ugyanis sokkal több jövedelme volt ebből a 
templomból, mint az összes többi templomból, mert a kert éjjel nappal 
hemzsegett az istennők és félistennők imádóitól. 

288. Fejezet Az érctemplom 


Nem messze Hanoktól, ott ahol Lamek ideje óta az ércművek voltak, 
szintén egy pompás templomot építettek. Az is nyitott volt, s nagy kerek 
tetőzetét néhány száz vasoszlop hordozta. 

A templom hátterében egy nagy tömör háromláb állt, magassága 2-3 öl, 
kerek felső lapja pedig 3 öl átmérőjű volt. Ezen a felső kerek lapon vastag 
rézlemezből művészien kiformált óriási kovács állott egy hatalmas üllő előtt, 
amelyen nagy érctömb hevert. Jobb kezében hatalmas kalapács, baljában 
pedig nagy fogóval tartotta az érctömböt. 

A kovács szobra körül még egy sereg kisebb, ugyancsak rézlemezből 
készült szobor volt elhelyezve, azokkal a szerszámokkal, amelyeknek első 
mestere Tubalkain volt. 

A templom mögött nagy palota emelkedett, ez száz pap lakásául szolgált, 
akik az ércek istenének bemutatott bőséges áldozatokból éltek. 

Ennek az istennek csak három ünnepe volt évente. Ilyenkor egy ökröt 
vágtak le a papok az istenség szobra előtt. Ezután heves lángok csaptak fel a 
három láb alól, mindaddig, míg az ökör hamuvá nem égett. Az óriási kovács 
eközben folyton kalapácsolt, s ezt, valamint a tüzet is rejtett szerkezet és 
fujtató működtette 

Ezután beszédeket tartottak a népnek, a fémek hasznát, s azok istenét 
dicsőítették. Utána beszedték az áldozatokat, s a zarándokok megtekinthették 
a közeli királyi bányát is, kellő adományok ellenében. Azt nem is szükséges 
megemlíteni, hogy ezt a templomot is sűrűn látogatták. 

289. Fejezet További templomok 
Hanokban, s környékén. Az 
adómentesség Hanokban. Az 
elzárt hegységbeliek kivezető 
utat keresnek a síkságra. 
Gurát munkásságának 
nyomai Tibetben. Noé újabb 
küldötte a tíz vezérhez 


Ezeken kívül még egy egész sereg istennek építettek templomokat. Külön 
temploma volt minden városban a természetnek, a felhőknek, a Holdnak, a 
csillagoknak, bizonyos állatoknak, a fáknak, forrásoknak, folyamoknak, 
tavaknak, tengereknek, hegyeknek, és különféle fémeknek, s egyúttal persze 
külön papjaik is voltak. Úton-útfélen templomra lehetett bukkanni, s 
mindezek az említett templomoknak voltak alárendelve. Fennállt ugyan a 
Lamek által épített templom is, de ezt a királyon és a legfelsőbb főpapon és 
még néhány más főpapon kívül senki sem közelíthette meg, halálbüntetés 
terhe mellett. Ez a templom még a villám és menydörgés régi istenének volt 
szentelve. 

A kígyók hegyén épült bölcsesség temploma szabad maradt, de bölcsesség 
ott már nem volt található, hanem csupán rejtelmes varázslat, s egy jóshely, 


ahol némi pénzért mindenki annyi hazugságot hallhatott, amennyit csak akart. 
Az egyszerű emberek azonban mindent készpénznek vettek. 

Ezzel a templomi rendszerrel Gurát öt év alatt elérte azt, hogy a népet 
felmentette az adózás alól, mert úgyis rengeteg nagy összegekhez jutott, annál 
inkább, mert az előzőleg Hanoktól elpártolt tartományok újra Hanok 
fennhatósága alá helyezkedtek, és szívesen áldoztak az isteneknek. 

Az emberek nagy kegyelemnek tartották, ha valahol egy új templomot 
építhettek, s így minden faluban a további tíz év alatt majdnem ugyanannyi 
templom volt, mint lakóház. A falvak, városok egymással versenyeztek, 
melyik tud több áldozatot juttatni a királynak, mert a király szinte az istenek 
helyettese volt, s ezért az összes istenek szolgájának is nevezték. 

De mit cselekedtek az elzárt hegységbeliek, midőn felfedezték, mit tett 
velük Gurát, fennhatóságuk elismerése helyett? 

A tíz vezér először pontosan átvizsgáltatta az egész hegyvidéket, nincs-e 
valahol egy kivezető út. Ez a vizsgálódás egy évig tartott, de teljesen 
eredménytelen volt. Gurát különben is még tovább dolgoztatott a hegyvidék 
teljes elzárása céljából és erős őrséget is rendelt ki annak ellenőrzésére. 

Gurát e munkájának nyomai itt-ott még láthatók a mai Tibetben is. A tíz 
vezér közben folytonosan tanácskozott miként bosszulhatnák meg magukat, s 
végül azt határozták, hogy új törvényeket hoznak a gyermekek nemzésének 
korlátozására, másként az egyébként oly termékeny ország hamarosan szűk 
lesz számukra. 

Midőn azonban ezt a törvényt életbe akarták léptetni, Noé egy újabb 
küldötte jelent meg náluk, s megakadályozta ennek a törvénynek a 
megvalósítását. Hogy miként ez a következőkből derül ki 

290. Fejezet Noé küldötte a 
hegységbelieknél. Az ítélet 
kihirdetése. Az Úr felszólítja 
Noét, építsen bárkát. Húszévi 
határidő. 


A tíz vezér nagy ünnepélyességgel fogadta Noé követét, s megkérdezték 
alkalmazzák-e az új törvényt, vagy nem? 

Hagyjátok el ezt a törvényt, válaszolta a követ, mert minden út nincsen 
elzárva a ti országotokból, hiszen én is hús és vérből való ember vagyok, és 
mégis megtaláltam az utat hozzátok, hogyne találnátok meg tehát ti is ezt az 
örökké elpusztíthatatlan utat! 

A ti országotok egyébként is oly nagy, hogy a mostani népességnél 
ezerszer nagyobb számú népet is eltarthat. Ti még országotok határait sem 
ismeritek, s még közületek senki sem látta ennek az országnak határait. 
Nekem azonban meg lett minden mutatva és kelet felé ötven, észak felé pedig 
tíz járóföld nagyságúnak láttam. 

Igaz, hogy Gurát hétmillió emberrel és nagy költséggel majdnem minden 
oldalról elzárta országotokat tízévi munkával, de egy kijárata mégis van 


országotoknak, Noénak az én uramnak a magaslatára. Onnan nyugati irányba 
még nagy országok terülnek el, s ezek többnyire lakatlanok, így tehát 
bármennyire is szaporodnátok, bőven van helyetek. 

Én azonban nem azért küldettem hozzátok, hogy ebben a dologban 
megnyugtassalak benneteket, hanem hogy kihirdessem nektek Isten közelgő 
ítéletét a Föld összes embereire, akik nem fordulnak Hozzá, nem tartják meg 
törvényeit, amelyet már kezdetben megadott az atyáknak a magaslaton, és a 
királyoknak a síkságon. 

Isten, az Úr így szólott száz év előtt az én uramhoz: az emberek nem 
engedik magukat szellemem által vezettetni, mert merőben testükben élnek. 
Százhúsz évig még várok! Azután újra szólott az Úr: Noé, küldj hírnököket a 
világ minden tájékára és fenyegesd meg az embereket az Én ítéletemmel! 

Noé, az én uram, ezt meg is cselekedte, de a hírnökök legtöbbjét megigézte 
a testiség, és nem juttatták el az emberekhez ezt a hírdadást. Tíz év előtt egy 
testvérem járt nálatok, s egy másik Hanokban. Tőletek visszatért testvérem, a 
másikat azonban megölték Hanokban. 

Noé ezután minden évben egy hírnököt küldött titkon Hanokba és 
harmincat a többi városba, de Hanok bálványai elvakították ezeket és a 
testiség rabjaivá váltak. 

Az Isten, az Úr türelmének ezért vége szakadt, s három nap előtt így szólt 
Noéhoz: Noé, menj embereiddel az erdőbe, vágass ki ezer egyenes fenyőfát, 
faragtasd ezeket négyszögletűre, rakasd össze, s várj öt évig! Azután 
megmondom, mit kell tenned! 

Száz év már letelt, még húsz van hátra! Forduljatok tehát keményen az 
Úrhoz, ha meg akartok menekülni az ítélettől. Ha mától számított húsz év 
eltelik, az Úr megnyitja a zsilipeket és ablakokat, s a nagy vízáradat minden 
testet megöl a Földön! Ezt hirdetem most nektek, s ugyanazt hirdetik most 
testéveim Hanokban! Aki ezt megszívleli, annak javára válik! Amen. 

291. Fejezet A tíz hegységbeli vezér 
rémülete. A követ válasza - 
vagy - vagy! A nép 
vezetőinek istentelen 
tanácsa. A kecskefű keresése 


Midőn a tíz vezér ezt hallotta Noé követétől, megrémülve mondották: 
Barátom, te borzalmas dolgokat mondottál, hiszen a világ pusztulását hirdeted 
nekünk! 

Mit kell tennünk, hogy az ítélet alól mentesüljünk! Mit gondolsz, mire kell 
Noénak az ezer fenyőgerendát felhasználni? 

A küldött így felelt: Első kérdésetekre azt mondom, ti olvastátok Kinkár 
könyveit, amelyekben fel van jegyezve, hogy atyáitok gyakran beszéltek a 
régi Istennel, azon kívül ezernyi szájhagyományból is jól tudjátok, mi a célja 
ennek az Istennek velünk, miként kell élnünk és mi a kötelességünk! 

Mindezt az én elődöm is közölte veletek tíz év előtt, ezért csak azt 


mondom nektek, cselekedjetek e szerint, akkor mentesültök Isten ítélete alól. 
Ha azonban nem követitek ezt és minden isteni szeretettel, és az örök renddel 
ellentétes törvényeket adtok a népnek, akkor kikerülhetetlenül utolér 
benneteket az ítélet! 

A második kérdésetekre azt válaszolom, hogy már megmondottam. Isten 
majd egy meghatározott időben tudatja Noéval a fenyőgerendák rendeltetését. 
Egyebet erről tehát nem mondhatok! Ha Noé utasítást nyer az Úrtól erre 
nézve, akkor ismét eljövök hozzátok, s hírül adom azt nektek! 

Most azonban el kell, hogy hagyjalak titeket, szívleljétek meg ezt a 
híradásomat. Amen. 

E szavak után oly hirtelen eltűnt a küldött, hogy senki sem vette észre 
távozását. A tíz vezér ezután gondolkozni kezdett a teendők felől, de nem 
tudtak megegyezni. Erre összehívták a nagy tanácsot és tanácskoztak a küldött 
híradásáról. 

A nép vezetői azonban így szóltak: nekünk az a véleményünk, hogy a régi 
Istent csak a politika találta fel! Az öreg varázsló a magaslaton elvesztette 
egész népét, mivel újra hatalmas uralkodó akar lenni, bennünket szeretne a 
maga számára megnyerni. Mi azonban sokkal felvilágosodottabbak vagyunk, 
hogysem megtéveszteni engednénk magunkat! 

Maradjunk meg tehát első elhatározásunknál, rendeljük el a törvényt, s a 
dolog majd Isten és Noé nélkül is megy! A küldött hirtelen eltűnésének a 
magyarázatát is tudjuk, mert ismerjük a fecskefű varázslatos hatását. Aki 
ugyanis egy keveSét lenyel belőle, az láthatatlanná válik. Ha mi reá 
bukkannánk itt erre a fűre, mi is hasonlóképpen cselekedhetnénk! 

A tíz vezér egyetértett a nép vezetőivel. A törvényt tehát kihirdették a 
népnek, s a fecskefüvet ezer, a füveket ismerő emberrel kerestették. 

292. Fejezet Noé követe Hanokban a 
legfelsőbb pap előtt. Ennek 
válasza. Az értelmen alapuló 
állam 


A Hanokba küldött követet azonnal a legfelsőbb főpap elé vezették, aki őt 
nagyon előzékenyen mindjárt fogadta, s megkérdezte mi járatban van. A 
követ erre nyíltan elmondotta ugyanazt, amit társa mondott a 
hegységbelieknek. 

Nagyra becsült barátom, felelte a legfelsőbb főpap, úgy látszik még csak 
kezdetén vagy a bölcsességnek és nem vagy képes mélységesebb 
gondolkozásra! 

Lásd, Istentől, ítéletről, s a világ pusztulásáról beszélsz, s azt mondod, 
Isten már száz év előtt és most újra szólott erről Noéhoz! Milyen ostobának 
kell lenned, ha hiszel ebben. 

Gondolkozz csak kissé! Azt mondod Isten ítéletét hirdeted, amit Isten 
maga közölt volna állítólag Noéval. Ha létezne egy mindenható, mindentudó, 
mindenekfelett bölcs Isten, a legnagyobb szégyen lene reá nézve, ha nem 


látná be, hogy egy olyan küldött, mint amilyen te vagy, csupán annyi hozzánk 
képest, mint egy harmatcsepp a végtelen tengerben! 

Azon kívül sokkal fontosabbnak kell lennie egy hatalmas népnek Isten 
számára egy sziklás dombon lakó embernél! A te Istened azonban éppen 
ehhez az egy emberhez jő el! Milyen Isten az, aki nem jelenik meg népeinek 
uralkodóinál, és nem tanítja őket arra, hogy helyesen vezessék a népeket! 

Azt mondom neked, nagyra becsült barátom, az öreg Noé ugyanúgy nem 
látott valamilyen Istent, min én. Némi varázslatos szemfényvesztéssel meg 
szeretné magának szerezni az uralmat, elődeihez hasonlóan, a Föld népei 
felett, s ezt politikai fogásokkal akarja elérni! Ahol azonban már új politika 
honosodott meg, ott már semmire sem lehet menni a régi politikai fogásokkal! 

Láttad, hallottad te már valaha Istent? Hallottad, hogy Noé Istennel 
beszélt? Vagy valamilyen csodás erővel ruházott fel téged Isten? Erre nemet 
mondasz! 

Mit gondolsz, egy igaz bölcs Isten egy ilyen nyomorúságos hírnököt 
küldene el a nagy Hanok népéhez, hogy a világ pusztulásával megfenyítse? 
Nem kellett ennek az Istennek már sok ezer év előtt előre látni, hogy az ilyen 
hírnököt az ország ötszázmilliónál is számosabb, felvilágosult népe csak 
sajnálkozva kineveti? Nem tudná-e az igazi Isten azt, hogy egy légy sohasem 
képes arra, hogy egy hegyet ledöntsön? 

Lásd, kedves barátom, milyen ostoba egy dolog ez a te küldetésed. Ha 
valóban létezik egy mindenekfelett bölcs, mindenható és mindentudó Isten, 
akkor bizonyára hatásosabb, s egy nagy néphez méltóbb eszközökhöz nyúl, 
nem pedig ilyen ócska fogásokhoz, amelyek nálunk már régen elavultak! 

Lásd, mi a legnagyobb rendben élünk! Nem viselünk háborút, nem 
követelünk adót, rabszolgáink nincsenek, törvényeink enyhék, s oly 
egyetértésben élünk, mintha millióknak egy teste-lelke lenne. Mindezt 
törvényeinknek köszönhetjük. Mondd, tudna-e Isten még ennél is üdvösebb 
rendet bevezetni? 

Minden törvényünk megfelel az emberi természetnek, ezért mindenki meg 
is van azokkal elégedve! Nálunk senki sem szenved ínség, szegénység miatt. 
Mondd meg nekem tisztelt barátom, létezhet-e ennél is jobb uralom és rend? 

A küldött erre megdöbbenve hallgatott, a legfelsőbb főpap pedig így szólt: 
lásd, te igen derék és tehetséges ifjúnak látszol, ezért azt ajánlom neked, 
maradj itt! Kiképzésedről magam gondoskodok és jó helyzetbe foglak 
helyezni, erről biztosítlak! 

Kényszeríteni nem akarlak, s ha vissza akarsz térni hegyeidhez, ezt is 
megteheted! Előbb azonban győződj meg, milyen kitűnő a mi uralmi rendünk! 
Kövess tehát engem a királyhoz. 

293. Fejezet Noé követe Gurát király 
előtt. Az elcsábított követ 
Hanokban marad. A küldött 


vágyakozása nővére után 


Nagy király, felelte a követ, nem az volt a megbízatásom, hogy a 
legfelsőbb főpappal beszéljek. Neki már el is mondottam küldetésem célját, 
mire ő bámulatos bölcsességgel reámutatott küldetésem semmisségére, ezért 
nem is szeretném azt mégegyszer megismételni! 

A király ebből felismerte, hogy a követ értelmes ember, s így szólt: 
hallgass meg engem fiam! Látom, hogy értelmes és tehetséges ifjú vagy, ezért 
házamba fogadlak, és tanítókat adnék melléd, akik azután az olvasásban, 
írásban, számolásban és a tudományokban oktatnának téged! 

Ilyen képzettséggel úrrá teszlek téged nagy birodalmamban, jól fogsz élni, 
tekintélyhez jutsz, s az emberek tenyerükön hordoznak, ha hasznukra tudsz 
lenni! Meg vagy ezzel az ajánlatommal elégedve? 

A követ örömmel mondotta, óh nagy király mivel ilyen jóságos és bölcs 
vagy, egy kérelemmel fordulok hozzád. 

Miután a király ezt megengedte, a követ így szólt: óh király, az én atyám 
neve Mahel és Noé egyik testvére. Habár már ötszáz éves, olyan erőteljes, 
mintha csak ötven éves volna. Én a legfiatalabb fia vagyok, hetven éves 
korommal és sok fivérem, nővérem van. 

Egyik nővéremet különösen a szívembe zártam. Egy évvel idősebb nálam, 
s ha ő is itt lehetne velem, ezerszer szívesebben maradnék itt, mint ezen isteni 
nővérem nélkül! 

A király mosolyogva mondotta - te hetven éves létedre még inkább csak 
egy ifjú vagy, mint sem férfiú, mondd nővérednél is úgy van ez? 

Óh király, felelte a követ ő még olyan üde és szép, mintha csak hét éves 
volna! 

A király erre így szólt a legfőbb főpaphoz: ez a dolog érdekel engem. 
Gondoskodj róla, hogy ennek a nővére is ide kerüljön, s fivére majd 
segítségére lesz ebben. Jutalom ezért nem marad el! 

A legfőbb főpap erre kémeket hívott össze, megbeszélte velük ezt a dolgot 
és másnap már ravaszul keresték az ifjú nővérét. 

294. Fejezet Az egyik bérenc furfangos 
terve, Valtár nővérének 
elfogására. Agla, fivérét 

Valtárt keresi 


A követnek át kellett adni ruházatát egy halálra ítélt gonosztevőnek, akinek 
a legfőbb főpap kegyelmet ígért, arra az esetre, ha a magaslatról elhozza a 
királyhoz a követ nővérét. Ezt a furfangos fickót már halálra ítélték, mert 
tetten érték midőn a királyi kincstárból lopott. 

Midőn meghallotta, hogy mentesül a halálbüntetés alól, örvendezve 
mondotta: akár ezret is elhozok a magaslatról ide. De milyen távol van ide az 
öreg varázsló lakhelye? 

Azt felelték kétnapi járásnyira, visszafelé pedig másfélnapi járásnyira. 

Adjatok mellém két embert, akik az utat jól ismerik, mondotta a halálra 
ítélt, nehogy eltévedjek, akkor három nap alatt itt leszek a zsákmánnyal! 


Erre az utat jól ismerő fegyverest adtak melléje, s rögtön útnak is indult 
kísérőivel. Útközben így szóltak hozzá kísérői: mi lesz velünk, ha 
megközelítjük az öreg varázsló lakhelyét, észrevesz és elpusztít bennünket! 

Bízzátok ezt reám, felelte a halálraítélt, én majd kijátszom a sátánt! Ha már 
annyira közel leszünk, hogy az emberi hang hallgató legyen, kiabáljátok a 
Valtár nevet, mert így hívják az általunk keresett leány fivérét! Nagyon szereti 
fivérét, s ha hallja követni fog bennünket, mert fivére ruháját látja rajtam! 

A varázsló azután mit sem tehet ellenünk, mert a leány önként jött utánunk 
fivére miatt, s ilyen esetben semmi hatalma sincsen a varázslónak. 

Erre a fogásra azonban nem is volt szükség, mert Agla maga indult el 
Hanok felé vezető úton fivére keresésére. Fele úton találkozott a négy 
emberrel. Ezek elmondták neki, hogy fivére keresteti, s Agla örömmel 
folytatta útját velük együtt Hanokba. 

295. Fejezet Gurát feleségül kéri Aglát. A 
csalódott Valtár kijelentése. 
Agla asszonyi furfangja. A 
megcsábított Valtár 


Midőn a király elé vitték Aglát, fivérét hivatta, hogy megbizonyosodjon 
felőle, hogy valóban a nővére-e? Valtár könnyes szemmel ölelte és csókolta 
szeretett testvérét, mire a király így szólt: 

Halljad Valtár, nővéred egy világcsoda! Szépsége meghaladja minden 
eddigi fogalmamat, s ha meggondolom, hogy hetven éves, akkor nem is 
emberi lénynek tűnik fel előttem, hanem olyan mennyei istennőnek, aki 
sohasem öregszik, hanem örökké ifjú marad. 

Eddig nem vettem magamhoz feleséget, s egy leány fejére sem helyeztem 
a királyi koronát, ezt a nővéredet azonban azonnal feleségül veszem, királynői 
ruhába öltöztetem, és a legnagyobb koronát helyezem a fejére! 

Mit szólsz Valtár ehhez az ajánlatomhoz? És felismered-e milyen nagy 
előnyt jelent számodra, ha nővéred ennek a hatalmas országnak királynője 
lesz? 

Valtár erre megdöbbenve hallgatott, mert nem tudta, mit feleljen erre az 
ajánlatra. Aglának azonban tetszésére volt, s ezért így szólt fivéréhez: áldj 
meg engem a király számára, s ne taposd lábbal a saját előnyödet! 

Midőn Valtár ezt hallotta szeretett nővérétől, haragosan kiáltotta: - nem 
áldalak meg, hanem megátkozlak, amiért irántam, ki érted a halálba mentem 
volna, szeretetem oly könnyen eltűnt szívedből! 

Óh király, vedd csak magadhoz ezt a hűtelent. Lemondok róla és 
megáldom őt számodra, mert én már annyira sem becsülöm, mint a lábamhoz 
tapadt port. Megáldom tehát őt számodra, de szívemben elátkozom őt! 
Engedd most meg, hogy visszatérhessek a magaslatra, s ott kisírhassam 
magamat. 

Ne így legyen Valtárom, felelte a király, téged is királyi ruhába öltöztetlek, 
és magam vezetlek el istennőim templomába. Egyikük biztos megtetszik majd 


neked, és mint alkirály nálam maradsz! Ha azonban mindebben sem leled 
tetszésed, visszatérhetsz zord hegyeidre. 

Valtár ebbe beleegyezett, Agla azonban megdöbbent, mert Valtár iránti 
szeretete még nagyon erős volt, s a király ajánlatát inkább csak azért fogadta 
el oly hírtelen, hogy Valtárt próbára tegye, Valtár azonban meg volt elégedve, 
mivel így megbosszulhatta magát Aglával szemben. 

Gurát erre mindkettőjük számára királyi ruhákat hozatott, hogy magukra 
öltsék azokat. 

296. Fejezet Gurát király és sógora, 
Valtár a Vénusz 
templomban. A szépség hét 
istennője, mint Valtár 
feleségei 


Gurát magához hívatta a legfelsőbb főpapot és egész udvartartásával, 
szolgáival és a királyi ruhába öltözött Valtárral együtt a Vénusz templomba 
ment. 

Előzőleg már hírnököt küldött oda, s így megérkezésükkor már a 
legcsábosabb istennők várták őket a kertben. 

Száz és száz ilyen istennő járt kelt a kert megtévesztő útjain a félistennők 
kíséretében, sokan közülük táncoltak, mások énekeltek, néhányan pedig 
nyugodtan sétálgattak. A  hevesvérű Valtár ennek láttára egészen 
megzavarodott, s azt sem tudta hányadán van. 

A király örömmel észlelte, s így szólt: barátom, úgy látom, hamarosan 
elfelejted szép nővéredet. Választottál-e már egyet ezek közül az istennők 
közül? Ha választottál, azonnal feleségül adom hozzád félistennőivel együtt! 
Ha pedig több is megtetszett neked közülük, mutass csak rájuk, s neked adom 
őket. Az én országomban több feleséget is tarthat magának egy férfi, bár én 
úgy vélem, egy istennővel, s annak félistennőivel is eleged lehet! 

Valtár erre még jobban szemügyre vette az előtte járó-kelő istennőket, s 
mivel egyiket bájosabbnak találta a másiknál, így szólt: óh királyom, nem 
egyet, vagy százat akarok bírni közülük, hanem valamennyit. Sokkal szebbek, 
hogysem választani tudnék közülük, ezért add nekem valamennyit, nehogy 
egy is megsértődjön, hogy nem reá esett választásom. 

Nagyra becsült barátom, felelte a király, fogadd meg azt, amit mondtam, s 
egyelőre maradjunk meg annál! Egyelőre tehát hét nőt adok neked, ezekkel 
élsz egy évig az én palotámban. Ha ezután még többre is szükséged lesz, 
annyit adok még, amennyit akarsz. 

A hét nő mellett azonban annál könnyebben megmaradhatsz, mert mint 
alkirálynak valamennyi istennő úgyis rendelkezésre áll, akár naponta is némi 
áldozat ellenében. 

Valtár azonnal követte a király tanácsát, magához vette a hét istennőt, s 
hozzájuk tartozó félistennőkkel és boldogan vonult el velük a királyi palotába. 


297. Fejezet Agla uralomvágya, mint 


Hanok királynéja és bosszúja 
Valtár ellen. Valtár 
menekülése és halála 


Midőn Agla megtudta mit cselekedett Valtár, haragra gyúlva annál inkább 
törekedett arra, hogy mielőbb Hanok királynője legyen, hogy azután 
megbosszulja magát fivérén, s főleg az istennőkön. 

Mivel Gurátnak nagyon megtetszett Agla, nem is tétovázott, hanem 
harmadnap feleségül vette. Agla azután nagyon uralomvágyó lett, mint 
királynő, s megkívánta hogy mindenki földig hajoljon előtte. 

Ez bántotta Valtárt, s arra kérte a királyt, engedje el őt, hogy a 
hegyvidéken telepedhessen le. 

Gurát azonban már teljesen Agla hatása alatt állt, s semmit sem tett 
megkérdezése nélkül. Megkérdezte tehát Aglát, mit szól fivére szándékához? 
Agla erre elválasztotta Valtárt feleségeitől, és tömlőcbe vetette őt. 

A legfelsőbb főpap, ki kedvelte az éles eszű Valtárt, felháborodott, amiért 
Agla minden ok nélkül börtönbe vetette fivérét. Titokban közbenjárt a 
királynál, bocsássa szabadon Valtárt. 

A király hajlandó is volt erre, de kijelentette, annak a börtönnek a kulcsa 
Aglánál van és különösen megbízható őrökkel, őrizteti a börtönt. 

A legfelsőbb főpap azonban megnyugtatta a királyt azzal, hogy éjszakára a 
saját fegyvereivel megtámadja az őrséget és feltöreti a börtön kapuját. 

A király ebbe bele is egyezett, mire a legfelsőbb főpap ki is szabadította 
ilyen módon Valtárt. Azután oltalmába akarta venni, de Valtár ragaszkodott 
ahhoz, hogy elmenekülhessen, s a főpap azt meg is engedte neki. 

Agla azonban hamarosan megtudta, hogy Valtár elmenekült, utána küldte 
bérenceit, hogy fogják el és öljék meg. A bérencek utol is érték Valtárt, és 
megölték. Ez volt a kezdete a legkegyetlenebb uralomnak Hanokban. 

298. Fejezet A bérencek jutalma. Valtár 
feleségeinek legyilkolása 
Agla által. A király fél 
Aglától 


A bérencek, hogy biztosak legyenek a jutalom felől, levágták a halott 
Valtár fejét, s elvitték azt a királynőnek. A királynő először megdöbbent, majd 
így szólt: hűségeteket bebizonyítottátok!  Megöltétek legnagyobb 
ellenségemet, megérdemlitek jutalmatokat. Itt van nektek ezer font arany, ez a 
jól megérdemelt jutalmatok! 

A fejét azonban ássátok el a szépségkirálynők kertjében, hadd 
gyönyörködjön örökre azok látványában, akik többet jelentettek számára, mint 
én! Ha a fejet már elástátok, hozzátok elémbe a palota alsó részén lakó hét 
feleségét a tizennégy hozzájuk tartozóval együtt! Végezzétek el mindezeket, s 
jutalmatok nem marad el! 

A bérencek e parancs szerint cselekedve elásták Valtár fejét és az istennők 


ennek láttára megrettenve mondották: ez rossz előjel számunkra, s a legjobb, 
ha idejében elmenekülünk innen, nehogy mi is így járjunk. Néhányan közülük 
a legfelsőbb főpappal akartak beszélni, de az sokkal jobban el volt foglalva a 
királynő elleni tervével, hogysem fogadhatta volna őket, az istennők tehát 
rettegve várták az elkövetkezendőket. 

Valtár hét feleségét, a tizennégy félistennőkkel együtt a királynő elé 
vezették a bérencek. A királynő megkérdezte ezeket, nem akarjátok gyászolni 
Valtárt, akit én hatalmamból megölettem? 

A nők erre siránkozni, jajgatni kezdtek, mire a királynő így szólt: 

Úgy látom nagy a szeretetetek Valtár iránt. Ha annyira bánkódtok halála 
miatt, lássátok az én szeretetem is nagy volt iránta, mert szeretetből ölettem 
meg, hogy ne lehessen a tiétek! 

Látom, hogy szenvedtek elvesztése miatt, ezért végetvetek 
szenvedéseiteknek! Poroszlók vetkőztessétek le ezeket a nőket, s kössétek 
őket a palota oszlopaihoz! 

A poroszlók ezt azonnal meg is cselekedték, Agla erre kezében egy hegyes 
tőrrel az első nő elé állva kitapogatta a szív tájékát, s így szólt: Itt van tehát ez 
a szív, amely fivéremet szerette ! 

Ezzel szívébe döfte a tőrt, miközben ezt mondotta: ez legyen a te jutalmad 
nyomorult! Így ölte meg Agla mindnyájukat bosszújában. A király másnap 
megtudta ezt, de nem merészelte kérdőre vonni Aglát, mert szerette, s egyben 
félt is tőle. 

299. Fejezet A legyilkolt huszonegy nő 
holttestének közszemlére 
tétele a Vénusz templomban. 
A főpapok pártjának 
felháborodása Agla királynő 
kegyetlensége miatt 


Agla megparancsolta a bérenceinek, helyezzék el a megölt szépségeket a 
Vénusz-templomban, azután ássák el a templom kertjében. 

A bérencek azonban így szóltak a királynőhöz: hatalmas királynőnk, ezt 
nem merjük egykönnyen megtenni, mert a nép tömegei nagyon sokat tartanak 
ezen istennők felől! Ezért ennek nagyon gonosz következményei lehetnek 
reád is, hatalmas uralkodónőnk. 

Aki kegyetlenkedni akar, az ne feltűnően kegyetlenkedjen, másként 
nagyon nagy veszedelemnek teszi ki magát. Ezért engedd meg nagy 
uralkodónőnk, hogy a holttesteket valahol titokban elássuk, s akkor a nép 
tömegei nem vesznek tudomást erről! 

A bérencek e jóakaratú tanácsára Agla haragra lobbanva legyilkolással 
fenyegette meg a bérenceket, ha nem teljesítik pontosan parancsait. Ezeknek 
tehát engedelmeskedni kellett a királynénak, a mezítelen holttesteket 
kiállították a templomban. 


A legfelsőbb főpap tudomást szerzett Agla e cselekményéről, s rögtön egy 


nagy csapat harcost küldött az istennők védelmére. Ezek a harcosok útközben 
találkoztak a visszatérő bérencekkel, elfogták, és magukkal vitték a 
templomba. Az istennők kiállított holttesteinek láttára a csapat vezetője 
megkérdezte a bérenceket, ki ölte meg ezeket a gyönyörűséges nőket? 

A bérencek erre elmondották a történteket, mire a csapat vezére így 
kiáltott: az összes istenekre és az ősi istenekre! Ez a királynő maga a testet 
öltött Satana, akit Kinkár megemlít könyvében! 

De miként szabadulhatunk meg a kígyók kígyójától? Most a trónon az 
egész pokol felett uralkodik! Hamarosan olyan lesz az élet ebben a városban, 
hogy még a tigrisek és hiénák is elmenekülnek innen. Itt most már intő példát 
kell szolgáltatni! Hozzátok ide a bebalzsamozókat, ezeket a holttesteket 
bebalzsamoztatom, hogy ne induljanak oszlásnak, azután üvegkoporsóba 
közszemlére helyeztetem itt a templomban, azzal a felírással: - Ez a királynő 
pokoli műve! 

Ti bérencek azonnal ássátok ki Valtár fejét, azt is bebalzsamoztatom és egy 
üvegurnában feleségei koporsói fölé helyeztetem kellő felirattal. 

Mindez azonnal meg is történt a csapat vezérének parancsa szerint. 

300. Fejezet A holttestek bebalzsamozása 
és kiállítása 
üvegkoporsóban. Agla 
királynő terve az összes 
istennők meggyilkolására. 
Ennek meghiúsulása az 
istennők elmenekülése által 


Nyolc nap alatt bebalzsamozták az istennők holttesteit, valamint Valtár 
fejét. A csapat vezére ezután az istennők házába ment. Tudatta velük a 
történteket, s felhívta őket, tekintsék meg a bebalzsamozott holttesteket. Az 
istennők gyászruhában a templomba mentek, s ugyancsak elszörnyedtek a 
bebalzsamozott holttestek láttán. 

Némi szünet után a főistennő megkérdezte a csapat vezérét, ha ez a 
királynő műve, mi lesz hamarosan velünk. Mit tesz majd velünk ez a fúria? 

A bérencek egyike ekkor így szólt: engedjétek meg dicsőséges istennők, 
hogy beszélhessek! Amit e koporsóban láttok, azt lesz a ti sorsotok is! Mi a 
királynő ajkáról hallottuk, mi az ő szándéka, s a királynő dühe elől csak a 
menekülés menthet meg titeket! 

Ne higgyétek, hogy a legfelsőbb főpap ezt megakadályozhatja, mert a 
királynőnek olyan titkos utjai vannak, amilyeneket kívülről senki sem ismer. 
Ő már bizonyosan tudja mi történt itt a holttestekkel, az ő parancsa ellenére, s 
ezért senkinek sem tanácsolhatom, hogy továbbra is itt tartózkodjon, ha élete 
kedves neki! 

A csapat vezére igazat adott a bérenceknek, s így szólt: igaza van ennek a 
bérencnek, szedjétek tehát össze magatokat, hogy a mi biztos kíséretünk 
mellett elvigyünk titeket oda, ahol a királyné dühe nem érhet benneteket! 


Ellátásotokról gondoskodva lesz, mert minderre már utasítást kaptunk a 
főpapoktól! 

Az istennők ebbe mindjárt beleegyeztek, magukhoz vették kincseiket, és a 
csapattal és a bérencekkel együtt útnak indultak. 

Egy óra sem múlt el, s máris egy erős fegyveres csapat érkezett a 
templomhoz a királynő bizalmas szolgáival együtt, azzal a megbízással, hogy 
a legfelsőbb főpap által kirendelt védőcsapatot semmisítsék meg, az 
istennőket szintén gyilkolják le és helyezzék Valtár feleségei mellé. 

Ezúttal tehát nem sikerült a királynő terve, hogy erre mit cselekedett, az a 
következőkben tűnik ki. 

301. Fejezet A királynő dühe, a ravasz 
százados lecsillapítja a 
királynőt 


Midőn a királynő bizalmas emberei a harcosok csapatával együtt üresen 
találták az istennők lakásait, visszafordultak és jelentették azt a királynőnek. 
A királynő ennek hallatára, szinte magánkívül volt dühében, s megesküdött, 
hogy kegyetlenül megbosszulja ezért magát a legfelsőbb főpapon! 

A királynő embereinek kapitánya, aki igen szép férfiú volt, s titokban a 
királynő kegyeit élvezte, azt kérte a királynőtől, hallgassa meg őt 
négyszemközt. A királynő ezt szívesen megengedte kedvencének, s egy 
oldalszobájába vezette. 

A kapitány ide belépve teljesen levetkőzött, s így szólt: - életem és halálom 
úrnője, csak ebben az állapotban beszélhetek veled, mert amilyen mezítelen 
állok előtted, ugyanolyan mezítelen igazság az is, amit mondok neked! 

Arra kérlek téged drága királynőm, aki keze által meghalni a legnagyobb 
gyönyörűség lehet, aki legdrágább vagy nekem ezen a világon és te az én 
üdvösségemért ne foglalkozzál tovább bosszútervekkel, a legfelsőbb főpap és 
a papság ellen, mert bármihez fognál is, mindenütt elkésnél. 

Úgy véled királynőm, férjed kezében van talán a hatalom? Óh akkor nagy 
tévedésben vagy. Gurát csak névleg király és csak azért van tekintélye, mert a 
legfelsőbb főpap kebelbarátja! Óvakodnunk kell attól, hogy a legfelsőbb 
főpap ellenségünkké váljon! 

Ha ez bekövetkezne, akkor a királlyal együtt mindnyájan elvesztünk. Már 
most is kb. 5000.000 ezer harcosa van készenlétben a legfelsőbb főpap 
palotája körül, és csak egy intésére van szükség, s mi egy óra alatt már nem 
létezünk. 

Már napok óta nem látogatta meg a királyt, és teljesen elzárkózik előle, 
pedig a király már többször megkísérelte, hogy megnyerje őt magának, sőt 
arra is hajlandó, hogy téged a főpapnak ajándékozzon, csakhogy barátságába 
fogadja. 

Ebből láthatod, óh királynő, milyen nagy a legfelsőbb főpap hatalma és 
milyen veszedelmes dolog bosszút forralni ellene! Ölj meg engem, óh 
királynő, ha megsértettelek azzal, hogy a mezítelen igazságot mondottam el 


neked, de az irántad való szeretetem arra késztetett, hogy megóvjalak téged 
attól, ami vesztedet okozná. 

Erre a királyné is megrémült, s így szólt: köszönöm neked ezt az 
intelmedet. De egyben arra kérlek szólj, mit tegyek, hogy ne kerüljek a 
legfelsőbb főpap hatalmába. 

Óh királynő, felelte a százados, hagyj nekem mára gondolkodási időt, 
holnapra majd találok számodra kivezető utat! 

Erre megölelte a királynőt, felöltözött és visszatért a nagyterembe, a 
királynő pedig komornáit hívatta. 

302. Fejezet Dreuhit százados Gurát 
királynál, ravasz tanácsa. 
Gurát és Agla beleegyezése 


Dreuhit erre a királyhoz ment, és részletesen elmondotta neki hányadán 
van a dolog a királynővel, s mit tervez a legfelsőbb papság, ill. a főpap Fungár 
Mellán a királlyal és a királynővel, továbbá, hogy lehetetlenség volna Fungár 
Mellánnal szembeszállni, mert minden hatalom az ő kezében van. 

Igen barátom, igazad van felelte a király, s tudom mi a helyzet Fungár 
Mellánnal, de mit tehetnék? Már tíz nap óta teljesen hozzáférhetetlen, mert 
nem szolgáltatom ki neki Aglát, hogy megbosszulhassa kegyetlenkedését és 
fivérének meggyilkolását feleségeivel együtt. 

Utolsó szavai ezek voltak: - Jól van! Ha nem szolgáltatod ki nekem Aglát, 
mint barátodnak, akkor, mint ellenséget erőszakkal ejtem hatalmamba. Ezzel 
elhagyott, s mindeddig sem tudtam meg, mit forral ellenem. 

Végül nem tudom másként, mint barátot megnyernem, csak azzal, ha 
Aglát, ezt a legszépségesebb asszonyt kiszolgáltatom neki! 

Óh király, szólt Dreuhit, itt csak két út lehetséges. Vagy elmenekül a 
királynő az én vezetésemmel, vagy ki kell őt szolgáltatni. Mindkét ügy 
egyaránt veszedelmes. Egy fortéllyal mégis ki lehetne ezt a két utat kerülni, 
hogy Fungár Mellán újra barátoddá válna, te pedig továbbra is király maradsz. 

Ez a fortélyos megoldás pedig a következő: Agla öltözzön fel a lehető 
legcsábosabban, én pedig közben Fungár Mellánhoz megyek és így szólok: a 
szépséges Agla, akire már gyakran tekintettél, megtudta, hogy haragszol reá. 
Arra kér tehát, hallgasd meg őt, hogy megnyugtató magyarázattal 
szolgálhasson rejtelmes kegyetlenkedése felől! 

Erre biztosan idejön, habár erős fegyveres kísérettel. Közben Aglát kellően 
kitanítom mondanivalójára. Engedd meg, hogy Agla egy írást adjon nekem 
annak igazolására, hogy ő küldött engem Fungár Mellánhoz. Meg vagyok 
győződve, hogy a szépséges Agla láttára Fungár Mellán alkudni enged 
magával! 

Gurát ebbe mindjárt beleegyezett, mire Dreuhit Aglához ment, beavatta őt 
mindenbe, s Agla készségesen vállalkozott erre a szerepre. 


303. Fejezet A pokoli cselekszövény 
folytatása. Fungár Mellán a 


hálóban 


Miután Dreuhit alaposan kioktatta Aglát, Fungár Mellán palotájába ment, s 
némi fáradozás árán be is jutott hozzá. 

Fungár Mellán haragosan kérdezte: - honnét kerülsz ide te vakmerő áruló? 
Miféle küldetésben jársz itt? Gyorsan szólj, míg a halál nem ér utol! 

Dreuhit az első pillanatban megijedt a barátságtalan fogadtatáson, de 
csakhamar összeszedte magát és így szólt: - barátom, ha így fogadsz, ki 
mindenkor a legbizalmasabb barátom voltál, s az udvarnál is te helyeztél 
mostani állásomba, akkor egy szót sem szólok rendkívül fontosságú 
küldetésemről, habár a te üdvöd is forog most kockán! Akkor mindjárt meg is 
ölhetsz, és küldetésem titok marad az egész világ előtt. 

Barátom, felelte most enyhébben Fungár Mellán, nyugodj meg, csak első 
izgalmamban beszéltem így. Most már felismerlek, mint barátomat, aki már 
sok hasznos szolgálatot tett és talán még tesz is nekem! Kérlek, beszélj tehát, 
én hallgatlak. 

Jól van, válaszolta Dreuhit, hallgass meg tehát engem. Lásd, te haraggal 
vagy eltelve első barátod Gurát iránt és a királynő életére törsz. Mióta a 
földön emberek és állatok élnek, még nem fordult elő nagyobb 
igazságtalanság és hálátlanság, mint amilyen a te viselkedésed a király és a 
királynéval szemben! 

Mondd meg nekem, mivel tartozik a megmentett az életének megmentője 
iránt? Most egyelőre nem kérdezek mást tőled, csak ezt mond meg nekem. 

A legfőbb főpap nagyot nézett, majd felindulva mondotta: - Beszélj 
világosabban, magyarázd meg, amit mondtál, hogy életem megmentőjéhez 
siessek és imádjam őt 

Egyelőre csak annyit mondok neked szólt Dreuhit, a te életed megmentője 
a királyné, aki úgy szeret téged, mint az életét, s akit te meg akarsz rontani. 
Többet nem mondok! Menj hozzá, s tőle megtudhatod mit tett már eddig 
éretted, és azután megölheted, ha szíved lesz ehhez! 

Ha mindennek ellenére gyanakodsz, vigyél őrséget is magaddal. Azon 
kívül átadom neked a királynő írását, s ebből is láthatod, hogy nem vagyok 
áruló. 

Fungár Mellán erre így kiáltott fel: óh Agla mennyire félreismertelek! Óh 
te gondolataim nagy királynője! Megérthetetlen kegyetlenkedéseiddel 
mentettél meg! Mindjárt hozzá megyek, hogy ez megvilágosodjon előttem. 

Erre magához szólította díszőrségét és a királynőhöz sietett. 


304. Fejezet Szívélyes fogadtatás a 
királynál. Gurát, Fungár 
Mellán, Dreuhit a 
királynőnél. Agla 
eredményes szerelmi 
vallomása Fungár 
Mellánhoz 


A király és királynő nagy örömmel látta a palota ablakából, hogy Fungár 
Mellán Dreuhittal, és számos főből álló díszőrségével a királyi palotába tart. 
Erre a király a saját fogadótermébe ment át a királynővel. 

Most itt vagyok, szólt Fungár Mellán Dreuhithoz a palota kapujánál, de azt 
mondom, ha legcsekélyebb gyanú merül fel, akkor pokol lesz a te sorsod. 

Magam ugrok le oda, felelte Dreuhit, ha nem a legnagyobb szeretettel és 
tisztelettel fogadnak téged mind a ketten, s be nem igazolódik minden, amit 
neked mondottam. 

Fungár Mellán erre díszőrségével felment a rettentő nagy palota második 
emeletére a királyhoz, aki tárt karokkal és testvérem, üdvösségem kiáltással 
sietett elébe. 

Ez a fogadtatás meghatotta Fungár Mellánt és megkérdezte a királyt, nem 
jobb-e a barátság, mint az ellenségeskedés? 

Óh barátom, felelte Gurát, ha te ellenségem vagy, akkor már nem vagyok 
király. Mindent csak neked köszönhetek, mert te vagy házam támasza és 
rendje. Hogyne vágyakoznék tehát barátságod után! 

Fungár Mellán ekkor megölelte régi barátját, s így szólt Dreuhithoz: - jöjj 
te is ide hozzám, mert beismerem, hogy őszinte javamat akarod. Légy tehát a 
harmadik a mi új szövetségünkben! De menjünk most Aglához, és lássuk, mit 
szól. 

Fungár Mellán erre a király és Dreuhit között díszőrségével együtt átment 
a királyné termébe, aki ugyancsak tárt karokkal lépett eléje és szeretetteljesen 
ölelte meg. 

Ez a váratlan fogadtatás olyan hatással volt Fungár Mellánra, hogy 
gyönyörérzésében szóhoz sem tudott mindjárt jutni. 

Agla pedig szeretetében reszketve így szólt hozzá: Óh Fungár Mellán, 
hogyan is törhettél te életemre, mikor szeretetem olyan áldozatokat hozott 
életed megmentésére, amilyeneket még egy istennek sem hozott volna. 

Igaz, embertelenül kegyetlennek kellett mutatkoznom előtted, ami szintén 
példa nélküli ezen a földön, de a föld bizonyára nem is ismert még olyan női 
szívet, amely ilyen nagy szeretettel lett volna eltelve, mint az én szívem 
irántad! De eddig még nem is akadt olyan női értelem, amely méltatni tudta 
volna egy Fungár Mellán nagyságát, magasztosságát! 

Én azonban ilyen értelemmel dicsekedhetek, s ez a magyarázata az én 
végtelen szeretetemnek irántad, valamint ama cselekményeknek is, amelyeket 
miattad, óh Fungár Mellán véghezvittem. 


Ez a nyilatkozat meglágyította Fungár Mellánt, és szelíden kérdezte: - óh 
Agla, mit kívánsz tőlem jutalmul e nagy szeretetedért? 

Szíved szeretete legyen jutalmam, de hallgass meg előbb, had 
magyarázzam meg előbb, miért cselekedtem mindezt, akkor majd belátod, 
jobban szeretnek életemnél. 

305. Fejezet Gurát és Dreuhit mindenhez 
jó arcot vág. Agla képmutató 
szavai Fungár Mellánhoz 


Gurátnak persze nem volt ínyéra Agla ezen Fungár Mellánhoz intézett 
szerelmi vallomása, de nyíltan nem árulta el ezt, mert mindenhez jó arcot 
kellett vágnia. Dreuhit is szívesebben hallotta volna, ha a királyné hozzá 
intézte volna e szavait, és nem Fungár Mellánhoz, de tudta, hogy életébe 
kerül, ha ezt leolvassák arcáról. Így mindketten barátságos arccal hallgatták 
végig Agla vallomását, s arcukról azt lehetett leolvasni, hogy szerencsét 
kívánnak úgy Aglának, mint Fungár Mellánnak. 

Agla mindjárt magyarázni kezdte kegyetlenkedésének okát, hogy ennek 
alapján Fungár Mellán megérthesse, hogy mindent csak őérette tett és így 
beszélt: 

Óh, szeretett Fungár Mellánom! Tudod, hogy fivéremet úgy szerettem, 
mint életemet, s azért hagytam el a magaslatot, és életemet kockára téve 
kerestem őt. Midőn idehoztak, a király magának akart, s rábeszélte fivéremet, 
hogy hagyjon el engem és ezért a szépségkirálynőket, és az alkirályságot adja 
neki. 

Mindjárt láttam, hogy fivérem ingadozik és rettentően bántott, hogy így 
viselkedik mikor én életemet tettem érte kockára. Hogy próbára tegyen 
irántam való szeretetét, azt tanácsoltam neki, fogadja el a király ajánlatát. 
Mivel a szeretete csekély volt, nem is habozott tovább, hanem elfogadta 
helyettem a legtisztább lény helyett a mindenki számára megvásárolható 
kéjnőket. 

Fivérem e gyalázatos viselkedése mélyen sértette szívemet, s akkor 
ismertelek meg téged Fungár Mellán és felismertem, hogy olyan nagy 
szellemiség vagy, hogy hivatva vagy milliók vezetésére. Azt is hamarosan 
láttam, hogy nem a király, hanem csakis te vagy Hanok és az egész nagy 
birodalom ura. 

Mikor már közel éreztelek téged szívemhez, azt is láttam, hogy fivéremet 
nagyra tartod miattam, és ugyanakkor felfedeztem fivérem gyalázatos 
összeesküvését ellened. Mivel élete drága volt előttem, börtönbe vettettem, 
mert ha ti tudomást szereztetek volna az általa tervezett merényletről, az 
életébe került volna. Naponta meglátogattam, s igyekeztem észre téríteni, de 
csak csekély eredménnyel, közben te megtudtad, hogy börtönben van és 
kiszabadítottad onnan őt, a legnagyobb ellenségedet, hogy véghezvihesse 
gonosz tervét a hegyvidékiek segítségével. 

Mivel tehát életről-halálról volt szó, kiküldöttem poroszlóimat, hogy öljék 


meg fivéremet, ahol érik. Ezért hoztam tehát ezt a nagy áldozatot, hogy egy 
még nagyobb szerencsétlenséget megelőzzek. Itéljetek tehát, hogy valóban 
olyan kegyetlen vagyok-e mint amilyennek ti tartotok engem. 
306. Fejezet Agla mesterien hazug 
beszéde kegyetlenkedéseinek 
igazolására 


Mielőtt fivérem elmenekült, felállította a szépségkirálynőket ellened, hogy 
igyekezzenek téged a királlyal együtt megölni, hogyha azután fivérem nagy 
sereggel visszatért, mindjárt elfoglalhassa a trónt! 

Valtár számára ez az út bezárult, de a nők midőn megtudták tőlem férjük 
halálát, megesküdtek, hogy téged, Gurát, s engem irgalom nélkül megölnek. 
Hogy miként? Jöjjetek csak velem a hét feleség titkos szobájába és 
győződjetek meg mindenről magatok! 

Miután Agla bevezette őket ebbe a szobába, kinyitott egy rejtett 
faliszekrényt, s egy kristálycsészére mutatva így szólt: - lássátok, ez a csésze 
telve van mérgezett tűkkel. Karcoljatok meg egy ilyen tűvel bármilyen állat 
bőrét, s győződjetek meg, hogy azonnal elpusztul! 

Erre odavezettek egy nagy borjút, megkarcolták hasán egy ilyen tűvel, s az 
állat rögtön élettelenül esett össze. 

Kíséreljétek meg más állatokon, folytatta Agla, vagy egy halálraítélt 
emberen, s pillanat alatt végük van! 

De Agla, kérdezte Fugán Mellán, honnan tudod te mindezt? 

Ezt a mi nagy barátunk és életmentőnk Dreuhit közölte velem, felelte 
Agla. S miután ezt megtudtam, kegyetlen bosszúra határoztam el magamat. 
Idehozattam a hét nőt, a kíséretükhöz tartózókkal együtt. Mezítelenül az 
oszlophoz kötöztettem őket, és mint királynő kitöltöttem rajtuk bosszúmat! 

Ha meg akarjátok tudni, hol szerezték ezek az istennők ezt a mérget, 
menjetek ki a kertbe, s annak egyik sarkában egy üvegházat találtok, abban 
láthatjátok azt a fácskát, amelynek törzsén gyöngyszerű cseppek vannak, ezek 
a cseppek tartalmazzák ezt a gyilkos mérget! 

Úgy vélem, ez elegendő magyarázat arra, miért kellett ezekkel az 
összeesküvő gonosz nőkkel ily módon elbánnom! 

Fungár Mellán a királlyal együtt egészen elsápadt, s egyikük sem tudta 
hányadán is van tulajdonképpen! 

307. Fejezet Fungár Mellán csodálkozó 
kérdései Dreuhithez. Dreuhit 


okos csillapító válasza 


Fungár Mellán ere így szólt Dreuhithoz: - te, úgy látszik, a jóságos régi 
Istennek és a harag Istenének a küldötte vagy, aki csak addig jóságos, amíg az 
ember az Ő akarata szerint cselekszik, vagy pedig a mélységes pokolé! 
Másként lehetetlen, hogy olyan titkokat fedezz fel, amelyről én mit sem 
tudtam eddig! 


Lásd, ebben a nagyvárosban, ennek százezernél is számosabb házában 
semmi sem történhet, amit én rögtön ne tudnék meg! Miféle sátán rendezte ezt 
az összeesküvést, hogy ez mindig rejtve maradt előttem, amíg most Aglától 
meg nem tudtam?! 

Hogyan is jöttél te ennek a borzalmas sátáni összeesküvésnek a nyomára? 
Mondd el ezt nekem, akkor megnyugszom és ha nem tudod ezt megtenni 
akkor oroszlánok, tigrisek, farkasok, hiénák, medvék közé kerülsz! 

Barátom, felelte nyugodtan Dreuhit, úgy beszélsz, mintha te naponta 
mindenen keresztül látnál, pedig csak álarcok mutatkoznak előtted és sohasem 
az, ami mögöttük rejlik. Ki árulhatja el neked az én gondolataimat? Nem 
beszélhetek-e és cselekedhetek-e úgy, hogy minden gyanús előtted, így 
gondolataimban csak javadra törekszem? 

Vagy úgy beszélhetek, cselekedhetek, hogy igaznak kell tartanod engem, 
míg titkos gondolataimban  romlásodat  készíthetem elő. Így a 
szépségistennőknél sem vetted észre, hogy a kert rejtett zugaiban mérgező 
hatású fácskákat tartanak romlásodra, és hogy látszatra jelentéktelen és annál 
hatásosabb gyilkoló eszközöket készítenek elő?! 

Azt kérdezed miért? Gondolj csak a reájuk újabban kirótt súlyos adóra és 
arra a törvényre, amely halállal bünteti őket, ha teherbe esnek, s akkor 
mindjárt felismered összeesküvésük okát! 

Miként Agla mondotta, úgy mondom én is, menj és győződj meg magad 
mindenről, s akkor majd belátod, oroszlánok és más fenevadak közé való 
vagyok-e? 

Fungár Mellán erre megdöbbent, s kijelentette meg akar mindenről 
győződni a szépségkirálynők kertjében, mire az egész táraság oda indult. 

308. Fejezet Fungár Mellán a 
szépségistennők kertjében. 
Gyanúja Agla ellen. Agla 
szépségének győzelme. Agla, 
mint Fungár Mellán neje 


A kertben Fungár Mellán mindent megvizsgált és igazolva látta, amit 
eddig hallott. A szépségistennők elhagyott házában sok mérgezett tűt talált, az 
üvegházban pedig a hírhedt méregtartalmú fácskát. 

Fungár Mellán erre megparancsolta embereinek pusztítsák el az üvegházat 
a fácskákkal együtt. Agla azonban így kiáltott fel - szeretett barátom nem 
engedem meg, hogy hozzányúljanak a halál e házához, mert nemcsak a 
munkásokat ölné meg, hanem mindenkit, három óra járásnyira a körzetben! 
Ha el akarod a fácskát pusztítani, rakass az üvegház körül gyantás fából egy 
nagy máglyát, s gyújtsd azt fel minden oldalról. Úgy minden veszedelmes 
következmény nélkül elpusztítja ezt a gyilkos növényt! 

E szavakra gyanú keletkezett Fungár Mellánban Agla ellen, élesen Agla 
arcába nézett, s így szólt: - asszony, mit beszélsz? Magyarázd meg nekem, 
honnan ismered ennek a növénynek a hatását ilyen pontosan? Ki tudja, nem 


magad ültetted-e ezt a fácskát? 

Hárítsd el, tehát magadról ezt az én alapos gyanúmat, másként rosszul 
jársz! Vesd le ruhádat, hogy mezítelenül valljad meg nekem a mezítelen 
igazságot! Gyanúm alapos és tovább már nem téveszthetsz meg engem! 

Agla e felszólításra sem vesztette el higgadtságát, s így szólt: Igen, 
levetkőzök, de nem e dögvészes ház mellett, hanem az istennők egyik 
termében! 

Erre az egész társaság bement az istennők lakóépületébe, s itt az egyik 
teremben Agla le is vetkőzött. Ekkor minden rejtett bája megmutatkozott, s a 
látvány hatására többen őrjöngeni kezdtek a jelenlévők közül, öten pedig 
holtan estek össze. 

Az erősen érzékies Fungár Mellán is megfeledkezett minden gyanújáról és 
csak Agla szeretetéért esedezve, mindent megígért neki, hogy annál méltóbbá 
váljon hozzá. Agla tehát teljes győzelmet aratott, s ennek örvendezett, míg 
Dreuhit és Gurát kényszerülve volt mindehhez jó arcot vágni, és szerencsét 
kívánni Fungár Mellánnak. 

A vizsgálat tehát azzal fejeződött be, hogy Fungár Mellán, mint feleségét 
vezette Aglát ünnepélyesen a palotájába, Gurát és Dreuhit pedig lehangolva 
tért haza. 

309. Fejezet Dreuhit és Gurát elbeszélése 
ágyasaiknak. A meghiúsult 
menekülés, Dreuhit és Gurát 
furfangja és képmutatása és 
kibékülése 


Midőn Gurát és Dreuhit hazatért a palotába, ágyasaik megkérdezték, 
miként végződött a rettenetes Agla ügye? 

Szeretett asszonyaim, felelte Dreuhit, bizony nagyon rosszul mindnyájunk 
számára! Agla elszakította a királyhoz fűződő házassági kötelékeket, s kezét, 
és szívét, akárcsak hajadon állapotban lenne, Fungár Mellánnak nyújtotta. 
Ennek a király szent jogai ellen lázadónak, ezzel régi vágya teljesült. 
Kamatozzon neki ez a mai napon elért nyereség úgy, miként a mi jó 
királyunknak kamatozott! Mást nem kívánok neki! 

Én azonban rettentően nagy szamár voltam, hogy majdnem életemet 
kockáztattam ezért a pokoli nőért! Ha lelepleztem volna Fungár Mellán előtt, 
akkor Agla már bizonyára nem is élne. Én azonban ostobaságomban, mint 
ártatlant és igazmondót állítottam őt oda. A királlyal együtt most az lesz a 
jutalmunk, hogy egy mérgezett tű hatására a fűbe harapunk, vagy pedig arra 
kényszerülünk, hogy Hanokot örökre elhagyjuk, s a tigrisek, hiénák és 
medvék között telepedjünk le valahol! Nos mi a véleményed Gurát, igazam 
van-e vagy nincsen? 

Nekem az a véleményem, barátom, felelte Gurát, a legjobb az volna, ha 
még ma összeszedjük minden értékünket, és még ezen az éjszakán kereket 
oldunk, holnap talán már késő is lenne! 


Beszélj tehát szolgáimmal, és utasítsd őket a legszigorúbb titoktartás 
mellett, hogy készüljenek fel. Száz teve vigye a kincseinket, száz az 
élelmiszereket, száz pedig bennünket, egész kíséretünkkel. Vonuljunk el a 
Föld valamelyik félreeső vidékére, mert ebben a nagy világbirodalomban mi 
már nem élhetünk. 

Dreuhit ekkor az ablakon kitekintve, észrevette, hogy Fungár Mellán 
Aglával együtt a palotához tart, s közölte ezt a királlyal, mire az felkiáltott - 
elvesztünk! 

Dreuhit azonban eltávolította a nőket a teremből, s utána így szólt: - 
barátom, most a furfang ment meg bennünket! Szaggassuk meg gyorsan 
ruháinkat, vessük magunkat a földre, s rettentően jajgassunk! Erre majd 
minden jóra fordul. 

Ezt mindketten meg is cselekedték, s alig kezdték el a jajgatást, Agla 
belépett a terembe Fungár Mellánnal. Agla megindulva szemlélte őket, majd 
először Guráthoz lépve megkérdezte mi a baja? 

Óh mennyei Agla, te hiányzol nekem, kiáltotta Gurát, s belepusztulok a 
fájdalmamba! Külsőleg el kellett válnom tőled, de szívem sohasem képes 
tőled elválni! Ne sírj ezért, csillapította őt Agla, majd Fungár Mellán nyakába 
borult, s azután Dreuhitot is felemelték. 

310. Fejezet Dreuhit képmutató beszéde 
Aglához. A sátáni Agla 
Dreuhit hálójában. Agla két 
nővérével kárpótolja Fungár 
Mellánt és Dreuhitot 


Midőn Dreuhit színlelt bánatából kissé magához tért, megcsókolta Agla 
ruháját, s mélységes hódolattal üdvözölte Fungár Mellánt, és így szólt hozzá: 

A már kétségbeesett Gurátnak vigasztalásként mondottam az előbb: - 
bízzál barátom az istenekben és legnemesebb, legőszintébb barátodban és a 
mennyei Agla szeretetében! Azután majd jóra fordul minden! De mindez nem 
használt semmit nála. 

Némi idő múlva így szóltam hozzá, barátom, e nagy ország királya 
hallgass meg engem! Nagyon tévedsz, ha a mennyei Agla jellemét hasonlónak 
tartod a mienkhez, mert ő egy férfiú leánya a szent magaslatról, ahol a Föld 
első emberei laknak, mi azonban nem is vagyunk emberek, hanem csak 
halvány árnyékai az emberiségnek. 

Gurát erre kissé megnyugodott, de csakhamar így kiáltott fel 
kétségbeesésében: - Agla az én szívem, Fungár Mellán pedig a fejem! Egyiket 
sem nélkülözhetem életem elvesztése nélkül. 

Ebből láttam, hogy minden vigasztalási kísérlet hiábavaló és rajtam is 
mélységes szomorúság vett erőt. 

Dreuhit e merőben hazug szavaira Agla meghatódott, hozzálépett, 
megfogta kezét, s azt szívére szorította, s mondá: mindig barátom voltál, s 
nagy kegyben volt részed nálam, de annyira még sohasem bizonyítottad be, 


mennyire az én igazi barátom vagy, valamint Gurát és Fungár Mellán barátja 
is vagy! 

Ezért úgy akarlak megjutalmazni, ahogyan még senkit sem jutalmaztam 
meg ebben a városban! Van még két nővérem, s ezek nem állnak mögöttem 
szépség dolgában. Elhozatom őket ide, s egyiket neked, másikat pedig Fungár 
Mellánnak adom, hogy én megmaradhassak Gurát mellett! Úgy vélem ez 
olyan kapcsolat lesz közöttünk, amelyet semmiféle hatalom nem semmisíthet 
meg. 

Ezzel az ajánlattal mindnyájan egyetértettek, s azonnal intézkedés történt a 
két nővér elhozatala miatt. 

311. Fejezet Az Agla által elindított 
karaván találkozása Agla 
atyjának, Mahalnak 
pásztoraival 


Ezer emberből álló karavánt indítottak útnak, hogy Pirát és Gellát, Agla 
két nővérét elhozzák Hanokba. Midőn a karaván a fél utat már megtette, egy 
szép hegyi legelőre érkezett, ahol fegyveres pásztorok nagy juh és 
kecskenyájat őriztek. 

A karaván vezetője megkérdezte az egyik pásztort, nem ismer-e egy 
bizonyos Mahal nevű férfiú Pira és Gella nevű leányait. 

Honnan jöttetek ti, szólt a pásztor, hogy uram két szépséges leánya felől 
kérdezősködtök? Uramnak három leánya és két fia volt, egyik fiát a síkságra 
kellett küldenie, hogy bűnbánatot hirdessen az embereknek, s ha nem térnek 
meg, akkor az ítélet bekövetkeztét. Ez a fia mindeddig még nem tért vissza. 

Azután leánya, a szépséges Agla is eltűnt, s a mai napig sem tudjuk, hol 
van. Mondjátok meg előbb, kik vagytok, s ki küldött titeket ide, akkor 
felvilágosítást nyertek Pira és Gella felől. 

Hallgassatok meg engem, szólt a karaván vezetője, uratok derék pásztorai. 
Maga Agla küldött bennünket ide, hogy két nővérét elvigyük hozzá. Agla 
királynő lett a síkságon egy nagy országban, s mi az ő szolgái vagyunk. Fivére 
Valtár meghalt, hogy miként azt nem tudjuk, feje azonban bebalzsamozva 
látható egy kristály urnában, Naeme istennő templomában. 

Ennek hallatára a pásztorok vezetője így szólt: - úgy látom beszédetekből, 
hogy igazat mondottatok! Maradjatok itt tehát holnapig, akkor Mahal is itt 
lesz két leányával, s vele megbeszélhetitek a leányok dolgait. Ma megtudja 
tőletek, hogy Agla leánya királynő a síkságon egy nagyvárosban, valószínűleg 
veletek megy, hogy meglátogassa leányát, akit annyira megsiratott, midőn 
elveszett. 

A karaván erre ott maradt a pásztoroknál, hogy találkozhasson másnap 
Mahallal és két leányával. 

312. Fejezet A pásztorok reggeli dicsőítő 
éneke. A magasságból 
hangzó szavak. A karaván 


találkozása Mahallal és 
övéivel 


Az éjszaka elmúltával, mialatt a pásztoroknak a ragadozó állatokkal kellett 
megküzdeniük, napfelkeltekor leborultak a pásztorok és dicsőítették, 
magasztalták Istent, amiért megsegítette őket a ragadozó állatok elleni 
harcukban és további segítséget kértek. 

Erre mennydörgésszerű hang hallatszott a magasságból: - hajtsátok haza 
ezt a kövér nyájat szolgáim, Noé aklába! Fivérének Mahalnak nem lesz többé 
szüksége a nyájra, mert ma elhatározta, hogy leányaival együtt az átkozott 
síkságra vonul le, hogy ott keresse boldogságát! 

Noé meg majd egy másik munkával bíz majd meg benneteket, amelyet Én 
tudatok vele! Ha ezt híven elvégzitek, nem ízlelitek meg haragomat az ítélet 
napján! Ha azonban zúgolódtok akaratom ellen, akkor a halál vár reátok! Így 
legyen! 

Midőn a pásztorok e szavakat hallották, leborultak a földre, imádták Istent. 
Miután felkeltek a karaván vezetője a pásztorokhoz lépve megkérdezte, 
milyen dörgés volt ez, s megértették-e azt, mert úgy látták, hogy nagy 
figyelemmel hallgatták? 

Ez nem közönséges mennydörgés volt, felelte a pásztor, hanem Isten 
haragja! Isten azt közöklte ebben velünk, hogy Mahal már nem lesz ezentúl a 
mi urunk, mert az átkozott síkságra költözik leányaival! Ha tehát itt 
várakoztok, csakhamar találkoztok vele és leányaival. 

A pásztorok ezután összeterelték a nyájaikat, s elindultak ezekkel Noéhoz. 
A karaván pedig Mahalt várta, de már majdnem az egész nap eltelt, s Mahal 
nem mutatkozott. 

A karaván vezetője végre így szólt - miért vagyunk oly ostobák, hogy 
hiába várunk itt Mahalra? Menjünk elébe, hiszen nem tudhatjuk, nincsen-e 
szükség a mi segítségünkre! 

Erre a karaván elindult és három órai út után egy társaság jött velük 
szembe, közötte Mahal két leányával és fiával. A karaván vezetője az első 
kölcsönös kérdezgetés után mindjárt tudatta Mahallal küldetésük célját. 

Midőn Mahal ilyen kedvező híreket hallott a karaván vezetőjétől, 
elbúcsúzott kísérőitől és vidáman folytatta útját a karavánnal a síkságra. 

313. Fejezet Mahal megérkezése a 
karavánnal a Vénusz 
templomhoz. Mahal és 
Kizerel csodálkozása. 
Fogadtatás a királyi 
palotában 


A hegységből levezető út a Vénusz templom mellett haladt el, ahol 
ekkoriban még több látogató fordult meg, mint máskor, mert az ott 
történteknek csakhamar elterjedt a híre. 


Mahal is kíváncsi volt a templomra, de a karaván vezetője figyelmeztette, 
hogy egy órába kerülne, amíg a nagy néptömegen keresztültörve 
bejuthatnának a templomba, ezért azt ajánlotta, hogy majd a király kíséretében 
tekintse meg a templomot, Mahal ebbe meg is nyugodott. 

A városba érkezve Mahal nem győzött eleget bámulni, minden palota előtt 
megállt, s nem tudott betelni annak látványával, valamint gyermekei és fia 
Kizehel többször meg is kérdezte, emberi művek-e ezek az épületek. A két 
leány figyelmét is nagyon lekötötték az árucsarnokok, s folyton kérdezgették 
meg lehet-e az ilyen szép dolgokat itt szerezni, úgyhogy a karaván vezetője 
már rekedtté vált a sok beszédtől és örvendezett midőn négy órai járás után a 
palota előtti térre érkeztek. 

A palota előtt a király és a királyné, Fungár Mellán, s az egész udvartartás 
a legbarátságosabban fogadta, s vezette be őket a palotába. Fungár Mellán itt 
mindjárt Pirához lépett, mert ennek szépsége az első pillanatban rabul ejtette. 
Különféle kérdést intézett hozzá, s a szépséges Pira őszinte válaszai nagyon 
kedve szerint voltak. 

Hasonlóképpen Dreuhitnek is nagy tetszésére volt a szép Gella. Agla 
közben atyját, s fivérét ölelgette, s alig tudott szóhoz jutni boldogságában. 
Gurát azonnal ünnepi ebédet rendelt és királyi ruhákat hozatott az újonnan 
érkezett rokonok számára. Így fogadták ezt a családot Hanokban. 

314. Fejezet Mahal elpusztíthatatlan 
ötszáz éves ruházata. 
Csökönyössége ruházata 
felcserélése miatt 


Midőn a királyi ruhákat elhozták, Gurát Mahalhoz lépve arra kérte vesse le 
nehéz hegyi ruházatát és öltse fel a finom és puha királyi öltözékeket. 

Mahal azonban Istenére gondolva így felelt: - fenséges vőm, magas 
életkorom alatt számos síkságbeli királyt éltem túl! Fivérem Noé, még tud 
Lamek idejéről, én is ismertem Uránielt, s tudok az ezer tanácsnokról, 
valamint Ohladról, aki újra megnyitotta Lamek templomát! 

Lásd, ez a ruha, amely most testemet befedi évszázadokon át szolgált 
nekem, s elpusztíthatatlan! Milyen nagy hálátlanság lenne Istennel szemben, 
ha ezt a ruhát, amely majdnem ötszáz év óta védi testemet, hideg és hőség 
ellen, most levetném s a finom királyi ruhát ölteném fel! 

Lásd, ez a ruha nem pompázatos és ragyogó, de mégis többet ér a te 
arannyal és drágakövekkel ékesített királyi ruháidnál! A te ruháid 
beszennyeződnek, s tisztogatni kell azokat, ez az én, majdnem ötszáz éves 
ruhám azonban nem szennyeződik, és tisztán tartja a testet, ezért én nem is 
veszek magamra más ruhát! 

Gurát elcsodálkozott ezen a csökönyösségen és titkon megkérdezte Aglát, 
mit kellene itt tenni? 

Engedj akaratának, felelte Agla, én ismerem őt, amit ma nem akar 
megtenni, azt holnap megteszi. Ő még sokat tart a régi Isten felől, de ha nagy 


önmegtagadásra kerül sor, ugyanúgy bűnözik, mint mi! Ma ne szólj neki 
többet erről, hanem helyeztesd a királyi ruhákat hálószobájába, s holnap majd 
magára veszi azokat, ha nem is testére, hanem elpusztíthatatlan ruhája fölé. 

Gurát azután megkérdezte Aglát, igaz-e az, amit Mahal rejtelmes magas 
életkoráról és ruhájáról elmondott? 

Minden szavát elhiheted, mert már majdnem 400 éves volt, amikor 
feleséget vett magához! Rajtunk, gyermekein is láthatod, hogy a ti életkorotok 
szerint már aggok vagyunk, de külsőnk emellett olyan, mintha zsenge 
ifjúkorúak volnánk! 

Igen, ez igaz, szólt Gurát, most már elhiszem. Ez valóban csodálatos! 
Talán a ruházatban rejlik ennek a magyarázata? 

Nem, felelte Agla, ennek a magyarázata az egyedüli régi Istenhez 
vezethető el! De most ne beszéljünk erről, mert itt az ebéd ideje. Holnap 
azonban majd az igazi oldaláról ismered meg a te Agládat! Menjünk tehát az 
étterembe. 

315. Fejezet Mahal család a királyi 
asztalnál. Mahal 
kérdezősködik Valtár felől. 
Valtár fejének befalazása. 
Mahal királyi ruhában 


Ezután az egész társaság asztalhoz ült. A legfinomabb ételeket hordták fel 
nekik, de Mahal alig fogyasztott ebből valamit, mert nem volt ínyenc és 
egészséges gyomra sem bírt el ilyeneket. Pira és Gella azonban annál jobban 
feltalálták magukat, s minden étket megízlelt, habár inkább csak 
kíváncsiságból! 

Étkezés után közömbös dolgokról beszélgettek. Közben Mahal Valtár felől 
15 érdeklődött, kérdezősködött, de Agla kitérő választ adott neki, úgy hogy 
nem tudta hányadán van Valtár felől. 

Agla néhány szolgáját titkon kiküldte, hogy falazzák be Valtár fejét a kert 
falának egy fülkéjébe, s ezt a szolgák azonnal meg is tették. Midőn ezt 
jelentették neki, halálbüntetés terhe mellett parancsolta meg nekik, hogy erről 
senkinek se szóljanak, még a királynak, Fungár Mellánnak és Dreuhitnak sem, 
a szolgák ezt meg is ígérték. 

Midőn ezután a társaság a király dísztermében újra összegyűlt, Mahal nem 
mutatkozott. Erre keresni kezdték, és csakhamar meg is találták szobájában, 
hol a királyi ruhát próbálta fel a régi, elpusztíthatatlan öltönye fölé. 

Erre dicsérgetni kezdték, s az étterembe kísérték, ahol már reggeli várt a 
társaságra. 

Így töltötte el Mahal és családja ezt és a következő napot, nagyon jól 
érezték magukat a királyi ruhában. 


316. Fejezet Fungár Mellán vágyakozása 
Agla mindkét nővére után. 


Fungár Mellán cseréje 
Dreuhittal. Dreuhit mint 
király. Agla mint Dreuhit 

felesége 


A reggeli után így szólt Fungár Mellán Aglához: - Agla a föld nőinek 
legszebbje. Csak két nővéred hasonló hozzád. Gella ugyanúgy tetszett nekem, 
mint Pira, s nagyon nehezemre esik közöttük választani! Legszívesebben 
mindkettőjüket magamhoz venném, mint feleségeimet! Ha Dreuhit ebbe 
beleegyezne, nagyon hatalmas barátot találna meg bennem, de csak szabad 
akarata döntsön ebben. 

Midőn Agla ezt hallotta, titkon így szólt Dreuhithoz: - szeretett Dreuhitom! 
Hallottad Fungár Mellán kívánságát. Mit szólsz hozzá? 

Sajnos, felelte Dreuhit, de mi egyebet lehet itt tenni, mint jó arcot vágni 
mindenhez! Csakis a te szereteted vigasztal meg engem, mennyei Agla, 
másként belepusztulnék bánatomba! 

Igen Dreuhit, válaszolta Agla, szeretetemben ezerszeres kárpótlást találsz 
mindenért! Menj Fungár Mellánhoz, egyezz bele kívánságába, és minden jóra 
fordul. 

Dreuhit erre Fungár Mellánhoz lépve így szólt - olyan súlyos árat kívánsz 
tőlem, amelyért az egész világot cserébe adom, de annak jeléül, hogy az egész 
világnál többet érsz nekem, meghozom ezt az áldozatot neked, legbensőbb, 
leghatalmasabb barátomnak. Lemondok tehát választottamról a te javadra, s 
megáldalak jövendő boldogságodra! 

Fungár Mellán ekkor megölelte, megcsókolta Dreuhitot, s így szólt: olyan 
biztosan, aminthogy Fungár Mellán vagyok, s a hatalom a kezemben van, 
jelentem ki neked, hogy ez az áldozatod olyan kamatot hoz majd neked, 
amilyenről eddig a világ nem is álmodott. 

Egyelőre csak azt mondom neked: - Te Dreuhit vagy a király, s Gurát egy 
jelentéktelen alak melletted. Agla tehát ezentúl a tiéd! Gurátot, aki időközben 
elbutult, elgyengült, hagyd jólétben élni és szerepelni a nép miatt, de a 
hatalom a te kezedben, s az én kezemben lesz! 

Ez csak az első fizetésem, s ami még ezután következik, arról majd 
meggyőződhetsz! 

Erre mindketten megölelték, megcsókolták egymást, Dreuhit teljesen meg 
volt elégedve, rögtön Aglához ment, s közölte mindezt vele. 

Agla ennek hallatára, keblére szorította Dreuhit kezét, s így szólt: Most 
beteljesült kívánságom! Most végre enyém vagy! 

317. Fejezet Mahal felvilágosítást kér. 
Agla válasza. Mahal 
felismeri Hanok pokoli 


állapotát 


Az öreg Mahal is hallott egyet s mást arról, amit itt határoztak és főleg azt, 


hogy két leánya egy férfi felesége lett. Ezért Aglához fordult és közelebbi 
felvilágosítást kért tőle. 

Halljad kedves atyám, felelte Agla, a zord magaslaton természetesen téged 
kellett volna elsősorban megkérdezni, feleségül veheti-e egy férfiú mindkét 
leányodat! Itt azonban más a rend, s ezért helyesnek kellene találnod, amit 
ennek a nagy birodalomnak első hatalmasai elhatároznak! 

Ezek a hatalmasok a következők: először is az a férfiú, aki két leányodat 
feleségül veszi, ami pedig kimondhatatlanul nagy szerencse számodra. Azután 
én a te Agla leányod, aki ennek a végtelen nagy országnak a királynője, s 
végül Dreuhit, ez a derék ifjú férfiú, aki most éppen Fungár Mellánnal beszél. 

A hatalom e három birtokosával mindenkor a legbarátságosabb viszonyban 
kell maradnod, s akkor gondtalanul és jól fogsz élni. Ellenkező esetben 
azonban amellett, hogy atyám vagy, nagy kellemetlenséggel, bajjal kellene 
szembenézned! Légy tehát csendben és nyilvánítsd Fungár Mellánnal 
szemben örömödet, hogy mindkét leányodat feleségül vette, mert ez által te 
magad is naggyá lettél! 

Midőn Mahal ezt hallotta leányától, sejteni kezdte hova került. Töprengett, 
majd halkan megkérdezte Aglát: látom, hogy itt ez a rend, s jó arcot akarok 
vágni mindenhez, te miattad. De mond meg nekem miután a király, te, Fungár 
Mellán és Dreuhit birtokoljátok a hatalmat, mint az ország első személyiségei, 
mi lesz itt a fiammal, Kizehellel? 

Gurát király gyenge és ostoba, felelte Agla, azért csupán a ruházata királyi, 
de királyi hatalma nincsen! Dreuhit a tulajdonképpeni király, én pedig a 
felesége vagyok! Reá kell tehát ezentúl hallgatnod, s azt kell követned, amit ő 
elrendel! 

Ha itt minden így van, szólt Mahal, hol marad akkor itt Isten hatalma? 
Istentől sohasem kértek itt tanácsot? 

Itt van Isten tanácsa felelte Agla, homlokára mutatva. Ezt kell fejleszteni, s 
a szerint kell cselekedni, s akkor mindig Isten tanácsa szerint cselekszik az 
ember. Te talán jobbat tudsz ennél? 

Mahal erre elrémült, mert most már világosan felismerte, hogy a síkságon 
már a pokol jutott uralomra. 

Agla ezután Fungár Mellánhoz ment és titkon beszélgetést folytatott vele. 

318. Fejezet Kizehel kinevezése a király 
székhely őrségének 
parancsnokává. Mahal 
prófétai kijelentése és 
gyásza, fia Valtár halála 
miatt 


Agla titkos megbeszélésének Fungár Mellánnal, az volt a tárgya, hogy 
Fungár Mellán ne helyezze fivérét, Kizehelt valamilyen titkos tisztségbe. 
Fungár Mellán erre azt mondotta, hogy a királyi székhely őrségének 
parancsnokává kell Kizehelt kinevezni, s ebből a tisztségből képességei 


szerint fokozatosan magasabbra is emelkedhet. 

Agla ezután ismét atyjához fordulva így szólt, mivel megkérdeztél, mi lesz 
Kizehellel, megmondom neked, hogy a királyi székhely őrségének 
parancsnoka lesz, ami itt nagyon magas tisztség. Ha Azután további ismeretre, 
tudásra tesz szert, még magasabb tisztséget nyer el, meg vagy ezzel elégedve? 

Leányom, felelte Mahal, én mindenbe belenyugszom, de valamit mégis 
meg kell mondani neked, ki bizonyára nem felejtetted el teljesen Ádám, Seth, 
Énok Istenét a magaslatról. 

Ti, akik ennek az országnak a hatalmasai vagytok, ne kovácsoljatok a mai 
állapotok közepette különös terveket, mert sokáig nem mehetnek így a 
dolgok! Ti mindnyájan elfordultatok Istentől, s merőben bálványozásra, 
emberimádatra tértetek át, azaz a legsötétebb világiasságba süllyedtetek! 

Azt mondom nektek, legfeljebb még tizenkét évig tarthat ez így, azután 
nyoma sem marad hatalmatoknak, városotoknak! Ezért elhagylak titeket és 
visszavonulok fivéremhez, Noéhoz. Csak Valtárt szeretném előbb látni, és 
beszélni akarok vele! 

Agla kissé megdöbbent erre, de hamar összeszedte magát és így szólt: - 
tégy amit akarsz, mi semmiben sem akadályozunk meg! Valtárt azonban 
aligha láthatod, mert új világok felfedezésére indult, s mindenkorra elhagyott 
bennünket, mivel én, mint nővére nem lehettem a felesége! 

Mahal erre felindulva mondotta: - Valtár tehát halott! Agla, Agla, az Úr 
súlyosan megbüntet majd téged! 

E szavai után Mahal elfedte arcát és siratta fiát. 

319. Fejezet Mahal fontos beszéde 
Fungár Mellánhoz, s ennek 
világi értelmen alapuló 
mentegetőzése 


Fungár Mellán észrevevén, hogy Mahal sír, hozzá lépett, s megkérdezte mi 
a bánata? 

Óh, te hatalmas ura ennek az országnak, válaszolta Mahal, amelyben Isten, 
az Úr annyi irgalomban, kegyelemben részesített mindenkor, ha te tudnád, 
amit én most tudok, te is velem együtt sírnál, jajgatnál! 

Lásd, az Úr most megnyitotta belső látásomat, s ebben látom a ti hibátokat 
Isten előtt és pusztulástokat is! Hogyne sírnék tehát, fiamat Valtárt, ki 
prófétának küldetett hozzátok, szellemben megöltétek, s ki tudja, nem öltétek- 
e meg testben is! 

Ha testileg ezerszer is megöltétek volna, csak nevetnék, mert Isten előtt élő 
maradt volna szellemben, mivel azonban szellemét öltétek meg, örökre 
meghalt és elveszett! 

De ugyanígy jár majd a többi gyermekem is! Agla már háromszorosan 
halott, s Pira és Gella az itteni viszonyok közepette ugyancsak hamarosan 
elvesztik életüket, ha nem léptek az előbbi királyok, Lamek, Tubalkain, 
Urániel nyomdokaiba, kik igazak voltak Isten előtt! 


Fungár Mellán elgondolkozott az Istentől megvilágosított Mahal szavai 
felett, majd így szólt: igazad van, mert magam is tudom, hogy a magaslat 
lakói még birtokában vannak az ősi bölcsességnek, ami nálunk sajnos 
veszendőbe ment! 

Ennek ellenére azonban mi sem bomlottunk meg teljesen. Nálunk ugyan 
elsősorban a bálványimádás van előtérben, de Istent sem veszítjük el szemünk 
elől. A bálványszobrokkal csak az egy Isten különféle hatóerejét jelképezzük, 
s tárjuk a nép elé, s ezért imádjuk azokat, mivel ezek mind isteni erők. Ezt 
pedig maga Isten sem tarthatja helytelennek! 

Ha egy nagy és szép épületet megcsodálsz, nem dicséred-e ezzel egyben 
annak építőmesterét is? Mit szólna azonban az építőmester, ha őt a saját 
személyében dicséred, műveit azonban becsmérled? Az ilyen dicséretet 
azonban aligha köszöni meg az építőmester. 

Jöjj velem, mindent megmutatok neked, amit mi cselekszünk, azután szólj, 
mi kifogást találsz! 

320. Fejezet Mahal bölcs válasza Fungár 
Mellánnak és bírálása a 
hanoki állapotokra 
vonatkozólag 


Úgy véled Fungár Mellán megmérkőzhetsz a külsőséges emberi értelem, s 
a szellem benső világosságának erejével? Beszéded értelmesen hangzott a 
világi fül számára, de mégis förtelmes a szellem fülének! Igen, ha ezt 
komolyan, mint tiszta igazságot mondtad volna, akkor még igazolható lenne 
mindez. Mivel azonban a népetek számára látszólagos üdvös állami 
berendezkedéstek alapja egészen más, mint ahogyan te azt feltártad, a ti 
állami rendetek semmiképpen sem igazolható a szellem ítélőszéke előtt. 

Megmutathatod nekem minden dolgotokat, de nem tévesztheted meg 
szellememet, mert a ti állami berendezésetek mögött mindenütt csak rothadást 
és halált látok. Hogy meggyőződj arról, hogy mindenen keresztül látok, azt 
mondom neked: - te Guráttal, Dreuhittal, s a többi ezernyi hatalmassal együtt 
sem a régi Istenben, sem egy új Istenben, valamint a test halála utáni életben 
nem hiszel, s egész istentanotok merőben csak a nép megtévesztésére szolgál. 

Igen, ha azt tanítanátok a népnek, amiben magatok is hisztek, akkor nem 
csalnátok meg a népet, s a nép is tudná, hányadán van! Ti azonban másként 
beszéltek, mint ahogyan gondolkoztok, s titkos célokra törekedtek, és ezek 
semmiféle összefüggésben sincsenek, külsőségesen megmutatkozó 
cselekményeitekkel. 

Azt kérdezem tehát tőled barátom, helyesnek találhatja ezt a 
mindenekfelett bölcs Isten, aki maga az örök szeretet, s ezáltal az örök igazság 
és rend? Ezért nem is kell itt semmit sem megtekintenem, mert bennetek is 
látom mindennek az alapját. 

Mahal e szavaira Fungár Mellán ugyancsak meghökkent, mert világosan 
felismerte, hogy Mahal keresztül lát rajta, azért csak annyit mondott - 


alapjában véve igazad van, de azért csak jöjj, szemlélj meg mindent, s akkor 
másként beszélsz. 
321. Fejezet A szépségistennők kertjében 
Mahal vezetésével. Fungár 
Mellán a Valtár fejét 
tartalmazó urna előtt 


Jól van barátom, válaszolta Mahal, veled megyek, s nem félek, mert az Úr 
velem van! De jaj neked, ha valami gonoszat forralsz ellenem szívedben, mert 
akkor hamarosan tapasztalni fogod, hogy a Menny és a Föld Ura velem van! 

Fungár Mellán erre egész kíséretével indulni akart, de eszébe jutott, hogy 
Mahal két leányát és fiát, Kizehelt is magával kellene vinnie, nehogy valami 
baj érje őket. Megkérdezte tehát erre nézve Mahalt. 

Ezt ugyan megteheted, szólt Mahal, mert nem volna tanácsos erre a 
testvérgyilkos nőre a többi testvérét is reábízni. 

Nekem az Úr mondja ezt, mondotta Mahal, ti azonban nem tudhatjátok, 
mert mélyen a világba, azaz a pokolba vagytok süllyedve! Oda pedig nem jut 
el az isteni világosság sugara, hanem csak Isten haragja, s a szellem éjszakája, 
s halála. De most odamenjünk, ahová most én irányítlak téged. 

Erre Mahal az egész társaságot, Pirával, Gellával, Kizehellel az egykori 
szépségistennők kertjébe vezette, s Fungár Mellán nem győzött csodálkozni, 
hogyan tud ez az idegen férfiú a város sok száz utcáján keresztül eligazodni! 

A kertbe érkezve Mahal egyenesen arra a helyre vezette a társaságot, ahol 
Agla az előző napon Valtár fejét befalaztatta. Bontasd ki ezt a falazást, de 
csak óvatosan, szólt Mahal, és lássad azután, hogy az isteni világosság többet 
lát, mint a te egész kémrendszered ebben a városban! 

Fungár Mellán azonnal kibontatta a falat és csakhamar előkerült az urna 
Valtár fejével. 

Az összes ördögökre, kiáltotta megrettenve Fungár Mellán, hogyan került 
ide ez a fej? 

Hogyan kérdezheted ezt, szólt Mahal, nem kellene-e minden titokról 
tudnod országodban? Nem tudtad, hogy Agla tegnap rendelte el a szolgáknak, 
hogy falazzák be a Valtár fejét? 

Fungár Mellán erre nagyot nézett, Mahal pedig felszólította őt, kövesse, 
mert más titkokat is le akar előtte leplezni. 

322. Fejezet Fungár Mellán a 
szépségistennők 
templomában Mahal 
vezetésével. A süllyesztő 


felfedezése 


Midőn a templomba bevezette a társaságot, reámutatott Valtár feleségeinek 
koporsóira, s így szólt - lásd, itt az igazi oka fiam halálának. Az én elfajult 
leányom, a féltékeny Agla, ezek miatt a boldogtalanok miatt megölette 


először a saját fivérét, majd saját kezével megölte ezeket, ugyancsak 
féltékenységében fivére miatt! 

Fungár Mellán ennek hallatára felháborodva kiáltotta, ha így van, ahogyan 
te mondod, s mindezt Agla cselekedte, akkor még ma meg kell a 
leggyötrelmesebb halállal halnia! 

Óh barátom, szólt nyugodtan Mahal, ne heveskedj addig, amíg nem tudtál 
meg mindent Agla cselekményei felől! Menjünk tehát tovább! 

Mahal erre felvezette a társaságot a lakóépület harmadik emeletére, s ott 
egy ajtó előtt megállva mondá: nyittasd fel embereiddel óvatosan ezt az ajtót. 
Az ajtót erre erőszakkal felnyitották, mire kiderült, hogy a kis szobácskában 
egyéb sincsen egy díszes nyugágynál. 

Fungár Mellán ennek láttára így szólt: itt valóban semmi különösebbet 
nem látok! 

Mahal erre egy lándzsát adatott magának, s annak nyelével megnyomott 
egy, az ágy lábánál látható gombot, mire a kis szoba talaj megnyílt, s egy 
mély és sötét üreg tárult a csodálkozó társaság elé. 

Mi ez, kiáltotta Fungár Mellán? 

Ez Agla legújabb műve! Felelte Mahal, a te biztos pusztulásodra! Ide akart 
téged csalni, s a kellő pillanatban megnyomta volna lábával ezt a gombot, s te, 
menthetetlenül a mélységbe zuhantál volna! Nos, hogyan tetszik neked ez a 
berendezés? 

Fungár Mellán ere szinte tajtékzott dühében és szóhoz sem tudott jutni. 

323. Fejezet Mahal és Fungár Mellán a 
kerti kéjházacskában. A trón 
mérgezett tűkkel tűzdelt 
párnái 


Fungár Mellán egy ideig elképedve tekintett le a számára előkészített 
mélységbe, majd felindulva mondotta: - Óh Mahal, óh barátom! Szólj, mi 
történjen ezek után Aglával a pokol e leányával? Nem érdemelné meg 
ezerszeresen a leggyötrelmesebb halált?! 

Barátom, szólt Mahal, azt mondom neked, az én Istenem és egyedüli Uram 
nevében: - csillapítsd le haragodat mindaddig, amíg mindazon cselekmények 
nem tárulnak eléd, amelyeket Agla eddig már elkövetett, vagy legalábbis 
előkészített, akkor lehet csak ítélkezni felette! 

Most azonban csak jöjj velem tovább, mert még nem láttad mindazt, amit 
Agla cselekedett és előkészített, mégpedig Dreuhit segítségével, akit ma 
királynak tettél meg! Kövess tehát engem! 

Mahal erre az egyik kerti kéjlakba vezette Fungár Mellánt, s ebben egy 
díszes trón és egy nyugágy volt. Mahal itt a trónra mutatva így szólt: - nézd 
csak meg, hány mérgezett tűnek a hegye látható a trón párnáiban, amelynek 
mindegyike halálthozó. 

Lásd, ez is Agla műve, s az a célja, hogy a neki nem tetsző személyeket 
gyorsan eltüntesse, s így téged is, aki a legnagyobb szálka vagy az ő 


szemében! Ezt a módszert Dreuhit találta fel, s ő ültette ezt a mérgező nedvet 
szolgáltató fácskákat is az üvegházba! 

De hogyan jutott hozzá annak a magvához, kérdezte Fungár Mellán? 

Ez a mag a pokol terméke, felelte Mahal. Midőn Dreuhit az egyik közeli 
hegyzugban épült bikatemplomot látogatta meg, egy idegen lénnyel 
találkozott, s ez adta neki a magot és oktatta ki a fácska nedvének 
használatára. Dreuhit ültette el azután a magot, és ő tanította meg Aglát a 
továbbiakra! 

Nos, hogyan tetszik neked az a dolog! Úgy látom, megnémultál 
borzalmadban és haragodban! De azt mondom, jöjj csak velem tovább, mert 
még különb dolgokra is bukkanunk! 

324. Fejezet Egy új felfedezés. Dreuhit 


titkos hadserege 


Miért menjek veled tovább, szólt ere Fungár Mellán, s miért szemléljem 
tovább Agla borzalmas előkészületeit az én elpusztításomra? 

Már az eddigiekből is meggyőződtem arról, hogy Agla még akkor is 
megérdemelné a halált, ha ezerszer is a te leányod volna! 

Most pedig okvetlen velem kell jönnöd, válaszolta Mahal, mert amit most 
mutatok neked, az nagyon is fontos megmentésed végett. Amit eddig láttál, az 
nagyobbrészt csak előkészület volt elpusztításodra, amit azonban most 
mutatok neked az egy csapásra megszünteti minden hatalmadat. Kövess tehát 
engem azonnal, nehogy elkéssünk, mert amit még meg kell mutatnom neked, 
az a város egy távoli részén látható! Induljunk tehát szaporán! 

Mahal e szavaira Fungár Mellán egész kíséretével követte őt. Útjuk a város 
külső részein át kétórai járás után egy nagy térségre vezetett, még a 
városfalakon belül. 

Ide érkezve Mahal figyelmeztette Fungár Mellánt, figyelje meg ennek a 
nagy térségnek egy távoli zugát. Fungár Mellán élesen szemügyre vette a 
nagy térségnek ezt a távol eső részét, és csakhamar felfedezte, hogy ott egy 
nagy hadsereg sorakozik fel. 

Barátom, szólt akkor Mahal, Fungár Mellánhoz, te mindent tudsz, ami egy 
nagy birodalomban történik, s arról mégsem tudtál semmit eddig, hogy ezen a 
helyen kb. egymilliónyi harcos gyakorolja magát állandóan a 
fegyverforgatásban, mégpedig ellened és Gurát ellen! 

Fungár Mellán erre elhalványodott, s megdöbbenésében szóhoz sem tudott 
jutni. 

Mahal azonban így szólt, nem szabad bennünket felfedezniük, másként el 
vagyunk veszve! Menjünk tehát vissza a városba, s még ennél is 
jelentőségteljesebb dogokat mutatok neked! 

Fungár Mellán összecsapta kezeit a feje felett, és szó nélkül követte 
Mahalt. 

325. Fejezet Hétezer legtekintélyesebb 
polgár összeesküvése 


Mahal most számos utcán át egy régies külsejű nagy épület elé vezette 
Fungár Mellánt, s így szólt: lásd, ez az épület egykor női szépségek ápolási 
intézete volt, most pedig a zendülők tanyája! Ez kedvező gyülekezési hely 
ellened és a király ellen a lázongók számára! Az összeesküvők kétszázezren 
vannak, de most csak a város 70.000 polgára tanácskozik itt ellened és Gurát 
ellen Dreuhit és Agla megbízottaival. 

Nem volna tanácsos, hogy magad is bemenj hozzájuk, de rejtőzzünk el a 
szembeni düledező várban. Innen majd megfigyelheted, midőn eltávoznak és 
számos ismerőst is látsz majd közöttük. 

Erre az egész társaság a szemközti romok között rejtőzött el, s félóra 
múlva megnyílt az épület nagy kapuja és kb. másfél órán át tódultak ki a 
tanácskozáson résztvevők, akik között Fungár Mellán számos ismerőst, sőt 
főpapot is fedezett fel. 

A távozók beszédéből Fungár Mellán a következőket hallotta: - már csak 
Fungár Mellán eddig még erős hatalmát kell leküzdenünk, ravasz róka, eddig 
még minden csapdát és halált kikerült, de azért nem menekül meg előlünk! A 
bölcs Agla keresztülvitte, hogy a legnagyobb ellenségét tegye meg királynak. 
Ez már szervezi hadseregét és tíz nap múlva, elintézünk mindent. 

Fungár Mellán ennek hallatára megölelte Mahalt, s így szólt: - most 
ismerlek fel téged, mint legjobb barátomat! Most már mindent tudok, csak ara 
kérlek, adj nekem tanácsot, hogy mit tegyek! 

Tanácsod majd adok, de előzőleg még valamit meg kell tekintened. Jöjj 
tehát velem, s győződj meg magad mindenről. 

Fungár Mellán erre követte Mahalt. 

326. Fejezet A várban és a legfelsőbb 
főpap lakásában. 
Megmérgezett üvegszilánkok 
a padlózaton 


Mahal először az alsó papok lakásába vezette Fungár Mellánt. Ezeket nagy 
munkában lepték meg, mert kardokat, lándzsákat élesítettek és megtüzesítve a 
már ismeretes méregbe mártották azokat. Midőn ezek előzőleg a főpapi 
tisztséget viselők Fungár Mellánt megpillantották, rémületükben mindent 
kiejtettek kezükből. 

Fungár Mellán mennydörgő hangon kiáltotta: - mi történik itt? Ki rendelte 
el ezt nektek? De senki sem merészelt válaszolni. Fungár Mellán erre 
megkérdezte Mahalt, mit cselekedjen? 

Itt már valóban cselekedni kell, felelte Mahal, tartóztasd le azonnal 
mindnyájukat, mert ezek a fő támaszai Aglának és Dreuhitnak, neked pedig 
legnagyobb ellenségeid! 

Ezek már számos főpapot is eltántorítottak tőled, s ők a titkos 
kezdeményezői ennek a mostani zendülésnek! A törvény teljes szigorával 
járhatsz el ellenük, a halálbüntetést azonban jól fontold meg! 

Fungár Mellán erre több ezer harcossal megkötöztette, a megmérgezett 


fegyvereket pedig összeszedette, és őrizet alá vétette. 

Mahal ezután Fungár Mellán lakosztályába vezette őt. Mielőtt oda beléptek 
volna, így szólt, először sepertesd, s tisztogasd ki szobáidat, mert másként 
minden egy lépés a halálodat okozza. Néhány, az alpapokkal egyetértő főpap 
ugyanis mérgezett üvegszilánkokkal szórta tele a szobád padlóját. 

Fungár Mellán erre azonnal tisztogattatta és söpörtette szobáit, de feltűnt 
neki, hogy ezek az emberek facipővel lábukon jelentek meg ehhez a 
munkához. 

Megkérdezte tehát őket, mikért húztatok facipőt lábatokra? Tudtátok mit 
szórtak el szobáimban? 

Az emberek azonban némák maradtak, s reszkettek ijedtségükben. 

Mahal erre így szólt Fungár Mellánhoz, csak kényszer hatása alatt állanak, 
légy tehát kegyelmes irántuk! 

Mondjatok el nekem mindent híven, szólt erre Fungár Mellán, s én 
megkíméllek titeket! 

Az emberek erre olyan dolgokat mondottak el, hogy Fungár Mellánnak az 
ég felé meredt a haja! 

327. Fejezet A tisztogató munkások 
vallomása. A mérgezett kút. 
A megmérgezett étkek és 
házieszközök 


A tisztogató munkások két vezetője erre így szólt: nagyhatalmú urunk! 
Mindent leleplezünk előtted, ha megvédelmezel bennünket ellenségeid 
dühétől. 

Ne aggodalmaskodjatok emiatt, felelte Fungár Mellán, mert akik halállal 
fenyegettek meg titeket, ha eláruljátok őket, már a legmélyebb tömlöcökben 
vannak. Ezért minden félelem nélkül mondjatok el nekem mindent, amit csak 
tudtok. 

Ha ez így van, szóltak a munkások vezetői, akkor tétovázás nélkül mindent 
elmondunk neked! Halljad tehát - az alpapok a te legádázabb ellenségeid, 
mióta főpapi tisztségről alpapi tisztségre fokoztad le őket, e rettenetes 
királynőben, s annak kedvencében, Dreuhitban a legjobb segítő társukra 
találtak! 

A királynő egyeduralomra törekszik, Dreuhit, az az érzékies bak pedig a 
legbájosabb asszonyra, a királynőre vágyakozik. Az alpapok mindenre 
megesküdtek nekik, hogy téged elpusztítanak, ha a királynő visszahelyezi 
őket főpapi méltóságukba. Ezért mindezek mindent elkövetnek, hogy téged 
megsemmisítsenek! 

Ha nem akarsz meghalni, ne igyál a te aranykutad vizéből, mert meg van 
mérgezve, valamint éléskamráidból se fogyassz semmit, mert ott is mindent 
megmérgeztek. Nyugágyaidra se pihenj le, ágyadba se feküdj, s ne ülj le a 
székekre, padokra szobáidban, mert minden tele van tűzdelve mérgezett 
tűkkel. A padlózat most ugyan meg van tisztogatva, de minden más használati 


tárgy meg van mérgezve. Most már mindent tudsz, légy tehát óvatos és 
megfontolt! 

Fungár Mellán ennek hallatára rettentő dühös lett, de Mahal így szólt 
hozzá: - barátom mérsékeld haragodat, mert a harag nem vezet okos 
cselekményekhez! A veszedelmet most már megismerted, tehát védekezhetsz 
ellenük. 

Hívd meg a mérgezett étkekhez ebédre összes ellenségeidet, akik azután 
vonakodnak az étkekből enni, azokat rögtön fogasd el, akik pedig ennének az 
étkekből, azoknak ne engedd meg, hogy fogyasszanak valamit. 

Amit mindezek után kell cselekedni, azt a kellő időben majd tudatom 
veled. Így legyen! 

328. Fejezet A szakácsok leleplezései. 
Mahal tanácsa a szakácsok 
számára. A megjelenni 
vonakodó meghívott 
vendégeket megkötözve 
viszik a vendégségbe 


Mahal tanácsa szerint Fungár Mellán azonnal hívatta szakácsait, 
étekmestereit, s elrendelte készítsenek nagy ebédet ezer személyre, helyezzék 
az arany evőeszközöket az étkező terem nagy vendégasztalaira és állítsák a 
legdíszesebb székeket, s nyugágyakat az asztalokhoz. 

A szakácsok, étekmesterek, s a felszolgálók erre elhalványultak, s 
elveszetteknek tartották magukat. 

Fungár Mellán ezt észrevevén, éles hangon mondotta: miért tétováztok, s 
miért vagytok annyira megrettenve? 

Urunk, urunk, felelte a főszakács, mi nem vagyunk bűnösök, mert el kellett 
tűrnünk, hogy az alpapok, s néhány főpap az aranykutat, az élelmiszereket, az 
asztali eszközöket a Dreuhit által nekik átadott új méreggel megmérgezik. 

Ki is próbálták a megmérgezett étkeket, annak hatását, s adtak is azokból 
néhány állatnak, s ezek azonnal kimúltak, mihelyt az étkeket lenyelték, s ha a 
meghívottak esznek ezekből, mindnyájan belepusztulnak! Mi pedig nem is 
merészeljük ezeket az ételeket megérinteni, és még kevésbé elkészíteni. 

Tudtam, szólt Fungár Mellán, amit most elmondottatok nekem, s ezért 
akarom ezzel az ebéddel megvendégelni az én jóakaróimat! Ez az én egyedüli 
jó barátom, ki a magaslatról jött, majd megmondja nektek, hogyan kell 
ezekkel a mérgezett étkekkel bánni, hogy meg ne ártsanak nektek! 

Mossátok le egész testeteket, szólt Mahal, ecettel és olajjal mielőtt 
hozzányúltok ezekhez az ételekhez. Ti szakácsok pedig kössetek egy nedves 
kendőt orrotok elé, s így elkészíthetitek az étkeket minden káros hatása 
nélkül. 

Ezt a tanácsot követték is az emberek, s rögtön munkához láttak. Fungár 
Mellán hírnököket küldött a meghívandó vendégekhez, s egyben parancsot 
adott, hogy egy nagy sereg harcos készen álljon. 


A meghívottak azonban megérezték a pecsenyeszagot, s kimentették 
magukat a meghívás alól. 

Küldj ki hozzájuk fegyvereseket, mondja Mahal, s ezek megkötözve 
hozzák őket ide az ebédhez! 

Fungár Mellán ezt a tanácsot is követte, s a harcosok egy órán belül 
előállították őket, az ezer vendéget, köztük Aglát és Dreuhitot is. Gurát király 
azonban önként megjelent az ebédnél. 

329. Fejezet Agla vakmerő kérdése 
Fungár Mellánhoz, s ennek 
világos válasza. Agla 
hiábavaló mentegetődzése. 
Agla és Dreuhit ketrecbe 


zárva a középső asztalon 


Midőn Agla Fungár Mellánt megpillantotta, bátran elébe lépett és szilárd 
hangon kérdezte: Fungár Mellán, mi jutott eszedbe, hogy engem, mint a 
legutolsó rabszolganőt, ide hurcoltattál? Az a szokás nálatok, hogy egy 
királynőt megbilincselve hurcolnak el? 

Fungár Mellán kedélyes hangon felelte: - legbájosabb, legkedvesebb 
királynő, tudod, hogy ma tartom a lakodalmat két nővéreddel, akiket feleségül 
vettem! Nálunk az a szokás, hogy az ember meghívja ilyenkor rokonait, 
barátait. Heroldok által meghívtam a vendégeket, de érthetetlen módon 
mindnyájan elhárították azt a megtiszteltetést, hogy nálam ebédeljenek! 

Ez azt a látszatot keltette bennem, mintha legbensőbb barátaim 
összeesküdtek volna ellenem, ezért másodszor már kevésbé udvariasan 
hívtam meg a vendégeimet. Az én konyhám a legelső ebben az országban, s 
eddig nem is vetették meg barátaim. Mondd meg legszépségesebb királynő, 
volt-e neked valami különös okod, amiért visszautasítottad meghívásomat? 

Ezek a szavak semmiképpen sem voltak ínyére Aglának, valamint 
Dreuhitnak sem, ezért Agla így válaszolt: Fungár Mellán! Ha csak 
valamennyire is becsülnél engem, nem hurcoltattál volna ide ebédre. 
Különben sem érzem jól magamat, s a legjobb étkekből sem lennék képes 
enni! 

Ah, szólt Fungár Mellán, akkor bocsánatot kell kérnem tőled. De miért 
nem üzented ezt meg nekem az első meghíváskor a Herolddal? 

Agla erre ájulást színlelve összeesett, mire Fungár Mellán így szólt 
szolgáinak - hozzatok gyorsan vizet az én aranykutamból, hogy magához 
térítsük a királynőt! 

Agla azonban egyszerre felugrott ennek hallatára, s így kiáltott fel: - csak 
vizet ne adjatok nekem, mert ez egy pillanat alatt megölne! 

Jól van, mondotta erre Fungár Mellán, hagyjátok a vizet, de hozzatok ide 
helyette az én nagy aranykalitkámat, abban majd egészséges lesz a királynő. 
Egy másik vaskalitkát pedig Dreuhit számára hozzatok, mert úgy látom, ő is 
rosszul érzi magát! 


A két kalitkát rögtön behozták, s Fungár Mellán szólította Aglát, lépj be 
önként ebbe a díszes házacskába, másként erőszakkal helyeztetlek be abba! 
Dreuhit lépj be szintén te is a kalitkádba! 

Mindketten vonakodtak a kalitkába belépni, mire erőszakkal tuszkolták be 
őket, s a két elzárt kalitkát az étteremben a középső asztalra helyezték el. 

330. Fejezet A főpapok megkegyelmezése, 
s az ezer alpap feletti rettentő 
ítélet az étkezőteremben 


Miután Aglát és Dreuhitot, Fungár Mellán ily módon elintézte, a 
főpapokhoz fordulva így szólt: barátaim és testvéreim, az étkeket már 
felhordták, menjünk tehát a nagy terembe, hogy két tanítványotok, kik reátok 
várnak az étteremben, ne maradjanak társaság nélkül! 

Erre a halált jelentő felhívásra az egyik főpap így szólt: - legmagasabb 
rangú testvérünk és barátunk. Fenyegetésekkel félrevezettetni, és hibákat 
elkövetni még emberi dolog, de a hibákban csökönyösen megmaradni már 
pokol! Bennünket ezek a furfangos alpapok vezettek félre és fenyegettek meg. 
Azt is állították, hogy te már fogoly vagy, s az egész ország ellenségeid 
kezében van. 

Ezért el kellett tűrnünk, hogy ellenségeid egy új méreggel egész 
lakosztályodat megmérgezzék. E munka során száz munkás életét vesztette, s 
ezeket zárt járműveken szállították el innen! Bocsásd meg tehát nekünk, amit 
kényszer hatása alatt követtünk el ellened, s légy meggyőződve, hogy ezentúl 
leghívebb barátaid leszünk! 

Fungár Mellán erre Mahalhoz fordulva megkérdezte, mit tegyen? Bocsáss 
meg nekik, szólt Mahal, hogy te is bocsánatot nyerj! A börtönbe vetett 
alpapokat azonban vezetesd ide, ültesd asztalodhoz, hogy egyenek a 
megmérgezett ételekből, s a halálukat nyerjék gonosztettükért. Aglát, 
Dreuhitet hagyjad az ebéd alatt az étteremben, hadd lássák, miként bosszulja 
meg magát a gonoszság! 

Fungár Mellán ezúttal is Mahal tanácsa szerint cselekedett. Kb. egyezer 
alpapnak az asztalhoz kellett ülnie. A legtöbben közülük már erre 
elpusztultak, rettentő görcsök közepette és csak néhányan haltak meg a 
mérgezett étkek fogyasztása közben. 

A kalitkába zártak eszméletüket vesztették az eléjük táruló borzalmas 
látvány hatására, mire a szabadba vitték őket, s ecettel magukhoz térítették 
őket. 

331. Fejezet A főpapi palota felgyújtása 
Mahal felszólítására 


Mindezek után megkérdezte Fungár Mellán Mahalt, mi történjen azokkal, 
akik már halállal bűnhődtek gonoszságukért, és mi legyen a kalitkába 
zártakkal? 

Szállíttasd el azonnal minden kincsedet a palotából, azután pedig gyújtasd 


fel minden sarkát, 3 óra alatt ki kell ürítened a palotát, amit ezen idő alatt nem 
tudsz onnan elszállítatni, az a lángok martaléka legyen! A kalitkába zártakat 
vitesd a királyi palotába, s onnan szemléltesd velük a tűzvészt. Gyakorolják 
magukat közben a türelemben és alázatban, s ítéletük majd azon múlik, 
milyen mértékben fordították lelkük üdvére ezt a megalázó próbát. 

Azt azonban megmondom neked Fungár Mellán és neked Gurát király, 
eszetekbe se jusson, hogy még egyszer királynőnek tegyétek meg azt az 
elfajzott Agla leányomat, mert akkor súlyos ítélet zúdulna le reátok! 

Mahal e szavaira Fungár Mellán azonnal elrendelte, hogy szolgái, valamint 
a közben újra szabadlábra helyezett főpapok szolgái, összesen kb. tízezren 
minden értéket hordjanak ki a főpapi palotából és vigyék át a királyi várba és 
három óra múlva, gyújtsák fel minden oldalról a főpapi épületet. 

A szolgák mindezt véghez is vitték, sok ezer mázsányi aranyat, ezüstöt, s 
egyéb drágaságot szállítottak át a királyi várba, s 3 óra múlva ezer és ezer 
szolga járta be égő fáklyával az épületet, s csakhamar oly magasra csaptak fel 
a lángok, hogy egész Hanokot rettegés töltötte el. 

332. Fejezet A nép különféle vélekedése a 


palota felgyújtásáról 


Az égő palotát őrség vette körül és senkit sem engedtek a palota közelébe, 
s akik az oltásra összegyűltek, azoknak a közeli házakat kellett a szertehulló 
szikráktól megvédelmezni. 

A hanokiak ugyancsak törték a fejüket, mi lehetett az oka a palota 
felgyújtásának? Némelyek úgy vélekedtek, Fungár Mellánt akarták ellenségei 
ily módon elpusztítani. Mások azt mondották Fungár Mellán a palotába csalta 
ellenségeit, azután lezáratta az ajtókat, és reájuk gyújtotta az egész épületet. 
Ismét mások azt hangoztatták, hogy ismét egy tűzpróféta jelent meg a 
magaslatról, s a régi Istentől eltért papság megtérítése végett művelte ezt a 
csodát a tűzzel. 

A valóságról azonban senki sem tudott, s ez annyira nyugtalanította a 
polgárságot, hogy valóságos zendülés keletkezett. Fungár Mellán erős sereg 
élén jelent meg a zendülők előtt, s így szólt: - mit akartok elérni ezzel a 
lázongással? Oszoljatok békességben széjjel, másként kardélre hányatlak 
benneteket! Ennek a háznak én vagyok az ura, s azt tehetek vele, amit akarok! 
Semmi közötök sincsen tehát ahhoz, miért gyújtottam fel azt! Vonuljatok 
azonnal vissza, ha nem akartok magatok is a lángok között elpusztulni. 

Fungár Mellán e szavai kellő hatással voltak a zendülőkre. Szétoszlottak, s 
csupán néhány ember szemlélte a nagy tüzet. 

333. Fejezet Fungár Mellán incselkedő 
szavai a ketrecbe zárt 
szabadon-bocsátását kérő 
Aglához 


A tíz napig tartó palotaégés alatt Fungár Mellán többnyire a királyi 


palotában tartózkodott és gyakran megfordult abban a teremben is, amelyen a 
két, kalitkába zárt volt elhelyezve, így Agla több ízben felhasználta az 
alkalmat és szólt, hogy ölje meg, mert ez a rabság elviselhetetlen számára! 

Fungár Mellán mindannyiszor így ingerkedett vele: csodaszép kis madár 
vagy ugyan, de gonosz és veszedelmes! Szépséged miatt nem öllek meg, 
hanem ebbe a díszes kalitkában tartalak, mint az olyan madarakat, amilyenek 
gonoszok és veszedelmesek, ha szabadon vannak, de kalitkába tartva 
megszelídülnek! Ki tudja, nem lesz-e reád is ilyen hatással ez a rabság? 

Lásd, amíg szabadon és dicsőségben éltél, csak azon törted a fejedet, 
miként pusztíthatnád el mindazokat, akik nem voltak tetszésedre, s mivel én is 
azokhoz tartoztam, mindent megkíséreltél, hogy a másvilágra küldj! Az igaz 
Isten úgy látszik mégsem akarta, hogy ellenem kieszelt gonosz cselvetéseid 
sikerüljenek! 

Lásd, én még mindig az vagyok, aki voltam, te azonban már nem vagy az, 
aki voltál, hanem csupán az én kedves szépséges madárkám! Levágathatnám 
ugyan szép fejecskédet, vagy megkarcolhatnálak kissé egy megmérgezett 
tűvel, de nem vagyok oly gonosz és veszedelmes, mint te, s ezért nem is 
teszem meg ezt! 

Szabadon azonban mindaddig nem bocsáthatlak, míg teljesen meg nem 
győződtem arról, hogy egészen megszelídültél. Gondoskodtam arról, hogy 
semmiben se legyen hiányod, díszes kéjlakocskádban. Enni, inni bőven kapsz, 
vagy egy kényelmes nyugágyad is kalitkádban, s ha kedved van, sétálgathatsz 
is szép házacskádban! 

Mit kívánnál még mindezen kívül? Maradj tehát nyugton kalitkádban. 
Dreuhitnak nincsen ugyanolyan jó dolga, mint neked, de alapjában véve neki 
sincsen hiánya semmiben sem. 

Valahányszor szabadon bocsátását kérte Agla Fungár Mellántól, 
mindannyiszor ugyanezt a választ kapta tőle. Módfelett bosszankodott ezen de 
ezt elleplezte, hogy megtévessze Fungár Mellánt. Ez azonban nagyon is 
óvatos volt és mindenben Mahal tanácsa szerint cselekedett. 

334. Fejezet A megolvadt kincsek 
összegyűjtése a tűzvész után. 
Parancs a palota 
újjáépítésére. Titokzatos 
intelem a magasságból 


Midőn tíz nap múlva a papi palota égése megszűnt, Mahal így szólt Fungár 
Mellánhoz: - küldj most embereket a leégett palotába, szedesd össze az ott 
még található értékeket! Ezüstöt, aranyat, összeolvadt ugyan, de azért 
gyűjtesd össze, nem is értéke miatt, hanem más okból, amelyet azonban most 
még nem látnál be, s amelyet most még nem nevezhetek meg előtted! 

Fungár Mellán követte Mahal tanácsát, s kétezer embert küldött a leégett 
palotába, akik tíznapi keresgéléssel több, mint húszezer mázsa összeolvadt 
ezüstöt és aranyat találtak, azon kívül hihetetlen tömegű drágaköveket, s 


mindezt a királyi palotába szállították. 

Mahal Istenére, szólt Fungár Mellán ennek a sok kincsnek láttára, ki hitte 
volna, hogy ennyi kincs maradt még a palotában, amikor előzőleg 3 órán át is 
nagytömegű értéket hordattam át a királyi palotába! 

Fungár Mellán ismét elküldötte az embereket a romok átkutatására, ezek 
újabb tíz nap alatt még nagyobb mennyiségű megolvadt aranyat és ezüstöt 
találtak a romok alatt. 

Fungár Mellán nagyon csodálkozott ezen, mire Mahal így szólt: - most újra 
felépítheted a palotát, mert a falak még épek! 

Fungár Mellán mindjárt elrendelte az építőmestereknek, hogy építsék fel 
újra a palotát, és ezek azonnal hozzá is fogtak a munkához. De még 
ugyanezen a napon szózat hallatszott az egész városban: - ez hiába való 
munka! 

Senki sem tudta, honnan eredtek e szavak, s ezek hallatára még Mahal is 
meghökkent, de még inkább Fungár Mellán. 

335. Fejezet Mahal felvilágosítása e 
csodálatos hangra nézve. 
Fungár Mellán 
bosszankodása és 
vádaskodása Isten ellen. 
Mahal zavara a válasz miatt 


Fungár Mellán megkérdezte Mahalt, mit jelentenek e szavak? 

Barátom, felelte Mahal, hidd el nekem, ezek a szavak nem emberek szava, 
hanem Isten láthatatlan ajkáról erednek! Azt jelentik, hogy Isten rövid idő 
múlva olyan ítéletet bocsát alá a világra, amilyen még sohasem volt mióta 
csak emberek élnek a Földön! Ezért hiábavalónak látszik a palota építése. 

Fungár Mellán erre haragosan mondotta Mahalnak: - mit akar a te 
mindenkor mogorva Istened? Ha mi emberek nem vagyunk kedve szerint, 
mivel olyanok vagyunk, amilyeneknek ő megteremtett, akkor változtasson 
meg bennünket kedve szerint. 

Komolyan kijelentem neked, hogy Istened nagy gyengeséget árul el az 
ítélettel való folytonos fenyegetőzésével! Ha szabad lényeknek teremtett 
bennünket, miért köt meg bennünket olyan törvényekkel, amelyek annyira 
ellentétben állanak az általa nekünk juttatott természetünkkel, mint maga a 
halál. 

Ha azonban különféle körülmények miatt szinte lehetetlenség számunkra, 
hogy törvényeit megtartsuk, s ha szobrokkal ábrázoljuk, mivel sohasem 
mutatkozik, s így a népnek fogalma sem lehet felőle, s ugyanazzal a régi 
fenyegetéssel áll elő az ítéletről, amellyel már Káint is fenyegette! Nem 
találod ezt nagyon együgyűnek egy Isten részéről? 

Ha az én uralmam nincsen kedve szerint, jöjjön és mutassa meg nekem, 
hogyan akarná ezt, s akkor majd kívánsága szerint cselekszem. Ő azonban 
évszázadon át sem szól semmit, úgy viselkedik, mintha nem is létezne, vagy 


mintha aludna, s mindennel meg volna elégedve! 

Így azután, idők folyamán érzi, hogy sok elsikkadt az Ő valamikor 
kinyilvánított akaratából, ennek pedig Maga a Teremtő az oka! Ha egyik 
népnek megnyilatkozhat, mint bölcs tanító, miért nem tehetné meg ezt egy 
másik néppel is? 

Jöjjön tehát, és formáljon meg bennünket, vagy semmisítsen meg, de 
pillanatok alatt, hogy ez az ítélettel való nagyon is kellemetlen fenyegetés 
véget érjen, mert nekem ez már valóban nagyon terhemre van! 

Te persze azt mondhatod, az Úr többször küldött hozzánk hírnököket. Én 
azonban azt felelem, az ilyen hírnökök nem válnak becsületére egy Istennek, 
mert végül gyengébbeknek bizonyultak, mint mi, akikhez elküldettek! 

Nézzük például a hittársadat! Azt kérdezem, hogyan küldhetett egy bölcs 
Isten ilyen prófétát hozzánk, hanokiakhoz, hogy megtérítsen bennünket? 
Gyengeségében még bennünket is felülmúlt, pedig Isten küldötte, prófétája 
volt. 

Mondd meg nekem, hogyan egyeztethető össze a te régi, mindenható 
állítólagos mindenekfelett bölcs Isteneddel? 

Mahalt nagyon megzavarta ez a beszéd és nem is tudta mit feleljen erre 
Fungár Mellánnak, pedig ez komolyan megkövetelte, hogy válaszoljon neki a 
szavaira. 

336. Fejezet Mahal segítségért könyörgő 
imájának sikere. Mahal 
erélyes szavai, s a közeli 
ítélet hirdetése. Fungár 

Mellán félelme 


Midőn Mahal látta, hogy Fungár Mellán mind hevesebben követeli tőle a 
választ, így imádkozott: - Nagy Isten, nagy bajban van a Te öreg szolgád! 
Mentsd meg őt irgalmaddal, kegyelmeddel. Helyezz olyan szavakat szívébe, 
hogy megőrizhesse ezt a lázadót, aki ellened, a minden dicsőségek Ura ellen 
támad! 

Erre az isteni erő egy sugara járta át Mahal szívét, mire hálát adva 
Istennek, így szólt Fungár Mellánhoz: óh, földi ember, te tehetetlen féreg, te 
akarsz Istennel perbe szállni és csalóka értelmű okoskodásoddal, emberi 
gyengeségekkel vádolod meg a Legszentségesebbet, és Legfenségesebbet a 
gyenge világi értelmeddel Isten bölcsessége fölé akarsz kerekedni! 

Azt mondom neked, reszkess Isten érinthetetlen szentségessége elleni 
bűnöd miatt, mert a Föld talaja sem biztos már számodra, és Isten levegője is 
ellened támad, amiért meggyaláztad Isten szentségességét előttem. 

Ha csupán azt mondottad volna, Isten irgalmatlan és nem tanúsít szeretetet 
teremtményei iránt, az még megbocsátható emberi szemrehányás lett volna! 
Te azonban az isteni bölcsesség, s az örök rend ellen támadtál és esztelennek 
jelentetted ki Istent, akinek bölcsességét még egy egyszerű emberé is 
felülmúlja. 


Lásd, ez a támadás isteni szentség ellen, tehát megbocsáthatatlan bűn, s 
ezért még gyorsabban bekövetkezik Isten ítélete! Ha ebben az országban csak 
egyetlen egy emberi szív jobb volna a te szívednél, Isten ezért az egyért még 
száz évig megkímélné az egész országot az ítélettől. 

Mivel azonban még te voltál a legjobb, noha te is teljesen kívül álltál az 
isteni renden, ezért az ítélet már az ajtó előtt van! Azt mondom neked kétszer 
tíz év nem múlik el, s ez a te világod nem létezik többé! 

Ádám vétkezett isten ellen, s Isten ezért ítélettel sújtotta az egész 
teremtését. A Föld megszaggatott kőzete is bizonyság erre. Ohlad idejében is 
elpártolt ez az ország Istentől, mire Isten tüzes ítéletet bocsátott alá a Földre. 
Az embereket azonban megkímélte Isten és csak azt tárta ítéletében az 
emberek elé, milyen az isteni hatalom és mennyire semmis az ember Istenhez 
képest. Most azonban vízáradatba folytja Isten az emberiséget! 

Lásd, ez a válaszom, amit követeltél tőlem! Más választ nem adhatok, mert 
Isten csak ezt adta nekem számodra, s egész néped számára! 

Fungár Mellánt nagy félelem töltötte el e szavakra. Sokat tartott Mahal 
felől, s azon gondolkozott, miként tudná Istent és Mahalt is megbékíteni?! 

337. Fejezet Isten hatalmas szózata a 
bűnbánatra. Az igazi 
bűnbánat áldása. Borzalmak 
a síkságon. Isteni parancs 
Fungár Mellánhoz az összes 
bálványtemplomok 
lerombolására 


Miközben Fungár Mellán ezen gondolkozott, a következő hatalmas erejű 
szózat hangzott el a nagy trónteremben, ahol akkor Fungár Mellánon kívül 
Mahal, Gurát király, s az ország első miniszterei tartózkodtak: 

Akit igazi bűnbánat tölt el Isten iránti szeretetéből bűnei miatt, az ne essen 
kétségbe, mert Isten nem kérlelhetetlen, mint az ember, hanem megbocsátó! 
Aki tehát bűnbánattal és szeretettel közeledik Istenhez, annak nem kell félnie, 
mert megbocsátatnak bűnei! 

Ha az egész ország olyan volna, mint néhányan Hanok városában, akkor 
Isten még ezer évig is várna a nép javulására. De nézzetek csak körül 
hűbéreseiteknél, és a többi tizenkét városban, mindenütt olyan förtelmeket 
tapasztalhattok, amelyekről eddig mit sem tudtatok! A nép rendszeres 
megadóztatását megszüntettétek ugyan, de helyette meghatározatlan és szinte 
önkéntes adózást vezettetek be. Ezzel alkalmat adtatok hűbéreseiteknek, hogy 
folytonosan zaklathatják azokkal az önkéntes adókkal a népet. Ha valaki nem 
fizeti az ilyen adót, szörnyű fenyegetésekkel félemlítik meg, sőt végül meg is 
átkozzák. 

Az ilyenekre azután varázslókat uszítanak reá, s ezek aztán szünet nélkül 
gyötrik az ilyen embereket ezrével. Várhatja-e tehát Isten az ilyen emberi 
nemzedék javulását? Nem, mert az ilyen ördögöknek csak a pokol egyedüli 


javulási helyük! 

Isten a Menny és a Föld Ura, ma megparancsolta Noénak a magaslaton, 
hogy utasítása szerint készítse el a bárkát és Noé már hozzá is fogott ehhez a 
munkához. 

Aki közületek meg akar menekülni az ítélet alól, az bűnbánattal forduljon 
Istenhez, s másokat is indítson bűnbánatra, akkor kegyelemre talál Istennél, s 
a kellő időben kivezeti őt ebből a pusztulásra ítélt országból. 

Te pedig Fungár Mellán, romboltasd le az összes bálványtemplomokat, ha 
akarod, hogy Isten megbocsássa neked bűneidet, de óvakodj eközben a 
kegyetlenkedéstől! Amen. 

Ez a teremben elhangzott beszéd bámulatra, s egyben rémületre késztetett 
Mahallal együtt mindenkit. Fungár Mellán azonnal utasította seregének 
vezéreit, hogy 3 nap alatt, az egész hadsereg készenlétben legyen. Mahal 
kijelentette, hogy mindenüvé elkíséri őt, az Úr nevében! 

338. Fejezet A hadsereg mozgósítása. 
Gurát segítséget kér Fungár 
Mellántól az ország 
kormányzására. Rendelkezés 
a kalitkába zártak felől 


4.2 


A teremben lévő hadvezérek erre elsiettek, hogy a hadsereget készenlétbe 
helyezzék, Gurát pedig Fungár Mellánhoz fordult, s így szólt: 

Barátom és testvérem, te most esetleg éveken át távol leszel Hanoktól a 
hadsereggel, s nekem egyedül kell az uralkodás teendőit elvégeznem! Nem 
adhatnál át nekem a te kipróbált tisztségviselőid közül néhányat, hogy 
segítségemre legyenek, mert egy ember nem tekintheti át ezt a nagy országot 
és népet. 

Testvérem, felelte Fungár Mellán, a palotában tízezernél több magas és 
alacsony rangú tisztviselőd van! Ne hizlald ezeket hiába, serkentsd őket 
munkára, s majd elvégzik, amit parancsolsz nekik! 

Nem mennék velük semmire, válaszolta Gurát, mert mindnyájuknak üres a 
feje! Tudod, hogy a trón biztosítására az ország nagyjait fényes tisztségekkel 
bíztuk meg az udvarnál. Ezek már kezdettől fogva ostobák voltak, mi pedig 
meghagytuk őket ebben. Ezek segítsenek most nekem az ország 
kormányzásában? 

Mahal ekkor így szólt Fungár Mellánhoz, adj neki száz jófejű embert a te 
környezetedből, s ezekkel majd segítve lesz rajta a mi távollétünk alatt! 

Fungár Mellán ekkor száz főpapot osztott be Gurát mellé, hogy segítségére 
legyenek a kormányzásban. 

Ezután szóba került, mi történjen Aglával és Dreuhittal, mire Mahal így 
szólt: egyelőre úgy maradjanak, mint most vannak. Csakis betegség, vagy 
határozott javulás esetén bocsáthatók ki a ketreceikből. A termet azonban 
egyikük sem hagyhatja el a mi visszatérésünkig és semmiképpen sem 
maradhatnak egymás mellett! Így legyen! 


339. Fejezet Agla alázatos bűnbeismerése 
és kérelme, szabadság vagy 
halál. Agla megkegyelmezése 


Midőn Gurát és Fungár Mellán ezt hallotta Mahaltól, mindketten átmentek 
a másik terembe, amelyben a kalitkába zártak voltak kellő őrizet alatt 
elhelyezve. 

Agla megpillantva őket így szólt: óh első hatalmasságai ennek az 
országnak, s te atyám, Mahal! Nagy bűnös vagyok Isten és mindnyájatok 
előtt, mert Isten jogait akartam bitorolni, s ezért megérdemlem a halált! 
Beismerem, hogy a kalitkába zárás túlságosan enyhe büntetés számomra. 

De melyik fogvatartott bűnös nem vágyakozik szabadság után? Így vagyok 
én is, habár amellett beismerem nagy bűnösségemet. Szúrjátok át szívemet 
egy tőrrel, s boldoggá tesztek engem! Ne hagyjatok meg ebben a fogságban 
továbbra is, mert ez a kétségbeesésbe, s őrületbe kerget engem! 

Óh Mahal atyám, s ti kedves nővéreim, irgalmazzatok nekem, a 
legboldogtalanabbnak! Tekintsetek engem a pokol által elcsábított, elvakított 
lénynek, irgalmazzatok, s öljetek meg engem! 

Ne higyjétek, hogy újra veszedelmessé válhatok számotokra, mert aki 
összetett kezekkel könyörög a halálért, az örökké sem vágyakozik a trón után. 

Óh mindenható nagy Isten, ha nem lenne bűnöm oly nagy, Tőled kérném 
megváltásomat! Ehhez azonban nagyon is méltatlan vagyok, ezért nem is 
merészelek Hozzád, mindenekfelett szentséges, igazságos Atya, irgalomért 
könyörögni! Lágyítsd meg a szívét e hatalmasoknak, hogy megöljenek, s ne 
kelljen tovább elviselnem az őrök gyalázatos gúnyolódást! 

E szavak után ájultan esett össze Agla, mire Fungár Mellán kiemelte a 
kalitkából és fűszeres italokkal magához térítette őt. 

Midőn Agla újra eszméletre tért, Fungár Mellán megkérdezte őt: - Agla 
komolyan állítod, hogy inkább meg akarsz halni ahelyett, hogy a kalitkában 
élj tovább? Nézd, itt van egy tőr és ott a kalitka, válassz a kettő között! 

Agla erre felszakította ruháját keblén, és remegő hangon mondotta - itt 
dobog az én gyakran megcsalt szívem! Váltsd meg tehát a tőrrel! 

Fungár Mellán ekkor a tőrt eldobva így szólt Mahalhoz: én most mindent 
megbocsátottam Aglának, ítélj te felette! 

Ha te mindent megbocsátottál, felelte Mahal, én is megbocsátok neki 
mindent. Itt azonban nem maradhat, hanem velünk kell jönnie a hadsereggel 
együtt. 

Fungár Mellán ebbe beleegyezett, Agla pedig leborult atyja előtt és 
zokogva köszönte meg kegyelmét. A többiek is örvendeztek Agla kétségtelen 
javulása miatt. 

340. Fejezet Fungár Mellán rendelkezése 
Dreuhitra vonatkozólag. 


Agla igaz szavai atyjához 


Miután ily módon Agla megszabadult, Gurát megkérdezte Fungár Mellánt, 
hasonlóképpen járjanak el Dreuhittal is, ha megjavulna, mint Agla? 

Nem, felelte szilárd hangon Fungár Mellán. Dreuhit minden esetben 
maradjon mindaddig a kalitkában, amíg én, s ha meghalnék, utódom vissza 
nem tér ide. De hiánya ne legyen semmiben sem, s mindennel el kell őt látni! 

Ha egyik vagy másik feleségével akar időnként együtt lenni a ketrecben, az 
is megengedhető, de az őrség ügyeljen arra, hogy semmi titkos dolgot ne 
beszélhessen meg az asszonyokkal, s legjobb, ha a régi igaz Istenről beszél 
velük, akitől oly gyalázatosan elfordult. 

Mindent fel kell pontosan jegyezni viselkedéséről, hogy visszatértem után 
tudjam hányadán vagyok vele. Ha könyveket kérne a mi könyvtárunkból, azt 
is adhattok neki. 

Amen! Mondotta erre Mahal, így helyes, és így legyen! 

Gurát örvendezett ennek hallatára, mert éppen Dreuhit volt az, aki 
fondorlatai által majdnem megfosztotta őt a királyi koronától. 

Mahal, próbaképpen megkérdezte titkon Aglát, egyet ért-e Dreuhitra 
vonatkozó intézkedéssel? 

Óh atyám, felelte Agla, miért kísérted meg te is a te annyiszor megkísértett 
szerencsétlen leányodat?! Nem vagyok még eléggé boldogtalan lelkemben, s a 
világ előtt is? A világ előtt is a legmegvetettebb lény vagyok, akitől jobban 
félnek, mint a kígyótól, lelkemben pedig a legbűnösebb lény vagyok Isten 
előtt, mert fivérem általam kiontott vére bosszúért kiált! 

Ezért ne kísérts engem többé, mert ember még nem volt boldogtalanabb, 
mint amilyen én vagyok! Ha ti meg is bocsátottatok nekem mindent, fivérem, 
akit megöltem, sohasem bocsát meg és Isten sem bocsát meg! Nem soha! 
Ezért végtelen boldogtalan vagyok, s ne kísérts meg engem többé. 

Agla, e szavai nagy feltűnést keltettek és Mahal is megbánta, hogy ezt a 
kérdést intézte hozzá, ezért mindnyájan vigasztalgatták, és megerősíteni 
igyekeztek Aglát. 

341. Fejezet Dreuhit képmutató beszéde, s 
Fungár Mellán válasza. Agla 
szór-ruhában 


Erre Dreuhit, aki reá vonatkozó rendelkezést hallotta, szintén szeretett 
volna kiszabadulni ketrecéből és sírást tettetve kérte ezt Fungár Mellántól, aki 
azonban így szólt: Ennek a madárnak az énekét jól ismerem, s ez nem 
természetszerű, hanem mesterkélt. Olyan ez, mintha a ragadozó madár a kis 
madárkák énekét utánozza, hogy közelébe csalogatva megragadhassa őket 
karmaival. Mi azonban nem vagyunk esztelenek, s nem engedjük magunkat 
félrevezetni. 

Hadd siránkozzon, bent kell maradnia a vasketrecében úgy, ahogyan ezt 
elrendeltem. Ez úgyis túlságosan enyhe büntetés elkövetett bűneiért, s 
tulajdonképpen ezerszeres halált érdemelne! Csak Isten igaz prófétájának, 
Mahalnak köszönheti, hogy ilyen enyhe büntetésben részesül. 


Ha rajtam múlna, rögtön egy egészen más büntetéssel sújtanám, de itt most 
Isten akarata érvényesül, s ezt mától kezdve mindenekfelett tiszteletben 
akarom tartani. Meghagyom tehát ezt az enyhe büntetést neki, mert Isten 
prófétája így rendelte el! Semmi többet tehát erről. 

Ennek hallatára Dreuhit abbahagyta a siránkozást és bűneit sem ismerte be 
a teremben lévő jelenlévők előtt, ami ezekben nagy derültséget keltett, mert 
ebből látták, hogy Fungár Mellán helyesen ismerte fel Druhitet. 

Ezután Agla, ki még a királyi öltözéket viselte Fungár Mellánhoz lépve így 
szólt: óh, általam annyira félreismert, nemes férfiú! Lásd én, aki Isten, és 
mindenki előtt a legnagyobb bűnös vagyok, még mindig a királyi ruházatot 
viselem méltatlan testemen. Kérlek, vétesd le ezt tőlem, s adass nekem 
közönséges szőrruhát, mert ez illik egy bűnbánó nőhöz, s ez a fényes öltözék 
úgy égeti lelkemet, mint egy hatalmas tűz. 

Mahal ennek hallatára így szólt Fungár Mellánhoz: testvérem, add meg 
neki, amit kér tőled! 

Fungár Mellán mindjárt teljesítette Agla kérését és Agla azonnal át is 
öltözött a mellékszobában a szőrruhába, s így jelent meg az egész társaság 
előtt. 

Fungár Mellán nagyon örvendezett Agla teljes megtérése miatt, s a 
társaság többi tagja pedig dicsérte Aglát ezen elhatározása miatt. 

342. Fejezet Mahal Agla legsúlyosabb 
bűnét kérdezi. Agla helyes 
válasza a bűnbánatra. Mahal 
hálát ad Istennek. Agla atyja 
kebelén 


Mahal megkérdezte némi idő múlva a megjavult leányát Aglát, melyik 
bűnét tartja Isten, s az emberek előtt a legsúlyosabbnak - fivérének 
megöletését - a huszonegy nő legyilkolását - vagy a legfelsőbb pap elleni 
összeesküvésben való részvételét? 

Óh atyám, felelte Agla, te tudod a legjobban, melyik az én legnagyobb 
bűnöm Isten és az emberek előtt, én azonban nem tudom ezt felmérni! Csak 
annyit tudok, hogy minden egyes bűnöm megölte szellememet Isten előtt! 

Óh, bárcsak ne követtem volna el őket, s ne jöttem volna a síkságra, akkor 
még ma is ugyanolyan tiszta lennék, mint amilyen a magaslaton voltam! Most 
azonban mindez már megtörtént. Úgy vélem tehát, nagy dőreség volna 
részemről, ha azt kutatnám, melyik bűnöm a legnagyobb! 

Azt hiszem Isten minden bűnt egyenlőnek tart, amelyet az Ő szentséges 
rendje ellen elkövetnek és következményük is ugyanaz, azaz a szellem örök 
halála. Ha pedig a szellem tökéletesen halott szellemében, miként én, akkor 
már mindegy, mert a tökéletes halálnál már semmisem lehet rosszabb. 

Szellememet már az megölte, hogy megparancsoltam fivérem megöletését, 
azután csak testben éltem, s minden cselekedetem is szükségszerűen förtelem 
volt Isten előtt, valamint minden szellemben élő ember előtt. A további 


cselekményeim következményei ennek folytatása, s ha ezt nem követtem 
volna el, akkor a továbbiak sem következtek volna be. 

Már akkor vissza kellett volna fordulnom, midőn az első lépést tettem meg 
a síkság felé, akkor még olyan lennék, mint születésemtől kezdve voltam, s 
még mindnyájan élnének, akiket megöltem! Most azonban már egyéb nem 
marad hátra számomra, mint az első lépésem miatti bűnbánatom! 

E szavak után Agla keservesen sírni kezdett, Mahal pedig így fohászkodott 
fel: óh nagy Istenem minden erőmből köszönöm Neked, amiért ezt a már 
elvesztett leányomat újra visszaadtad nekem! 

Agla, jöjj, borulj atyád keblére, mert most újra felismertem benned 
leányomat. De fordulj szívedben Istenhez, s kegyelemre találsz Nála a jóságos 
szentséges Atyánál! 

Agla erre Mahal keblére borulva zokogott tovább, s szíve mindinkább 
megkönnyebbült hűséges atyjának keblén. 

343. Fejezet Fungár Mellán - úgy látszik 
az Úr szelleme szállt reád 


Ekkor Fungár Mellán lépett a zokogó Aglához, s így szólt: Agla, most 
jobban tetszel nekem, mint a királynő öltözékében, ami a pokol igazi 
szolgálóleányává tett téged! Maradj csak meg ilyennek, s bizonyára sokkal 
tetszetősebb leszel Isten előtt is, mint minden királynői pompádban voltál! 

Nyíltan kijelentem mindenki előtt, hogy ezután nyíltan ellensége leszek 
minden pompának. Aki barátom akar lenni, az vessen meg minden pompát, s 
járjon egyszerű ruhában! Az aranyat, ezüstöt hasznos érmeknek kell 
felhasználni a nép javára, nem pedig a ruhánk oktalan díszítésére! 

Amíg nem ékesíthetjük magunkat mennyei csillagokkal, annak 
dicsőségére, aki teremtett bennünket, addig semmiféle díszről nem lehet szó. 
Ami ugyanis nem önmagából fénylik, mint a nap, s a csillagok, az csak lopott 
fényesség, s rögtön megszűnik, mihelyt az Istenből eredő mennyei fényesség 
megmutatkozik! 

Használjunk fel mindent az emberiség javára, mert Isten bizonyára erre a 
célra teremtette azokat, s akkor bizonyára tetszését leli abban Isten. Ha 
azonban dőrén, értelmetlenül használjuk fel, akkor bizonyára förtelmesek 
Isten előtt, mert Isten maga az örök szentséges rend! 

Tűnjön el, tehát minden hitvány dísz a ruháinkról az egész országban. 

Fungár Mellán erre minden díszt és ékességet ledobott magáról, s ezt a 
példáját a király, s a többi magasrangú személyiség is követte. Az így 
összegyűlt aranyat-ezüstöt azonnal érmekké olvasztották be. 

Mahal erre dicsérően mondotta Fungár Mellánnak: úgy látszik az Úr 
szelleme szállt reád, mert szinte az öreg Énok szavát hallottam ajkadról! Ilyen 
bölcsesség nem lakozik az emberben. 

Mahal ezután hálát adott Istennek, hogy ilyen kegyelemben részesítette 
Fungár Mellánt, akinek bölcsességén mindenki csodálkozott, a főpapok pedig 
így szóltak, most vagy csak igazán a mi méltó legfelsőbb főpapunk! 


Erre mindenki Ament mondott. 
344. Fejezet Fungár Mellán elrendeli a 
hadseregnek a támadását az 
ércek és a kovácsok 
istenének temploma ellen 


A következő 3 nap alatt a vezérek rendbe szedték a hadsereget, s a 
harmadik napon jelentették a vezérnek Fungár Mellánnak, hogy a kétmillió 
főből álló hadsereg készen áll a harcra. 

Fungár Mellán erre így szólt a vezérekhez: adjátok tudtul a hadseregnek a 
következő parancsomat: 3 órával napfelkelte előtt elindul az egész hadsereg 
éspedig először az ércek és kovácsok istenének templomához. A 
munkásosztagok menjenek előre, és azonnal fogjanak hozzá a főtemplom, 
valamint minden bálvány elpusztításához! 

Ha az ottani papok, vagy emberek meg akarnák akadályozni ezt a 
műveletet, rögtön fegyveres csapatok lépjenek közbe és hányják kardélre az 
ellenszegülőket! Ha azonban nem állanak ellent a templom, s a bálványok 
megsemmisítésének, akkor az én sátramba kell a papokat kísérni, hogy 
kioktassam őket, mit kell ezentúl tanítaniuk, és hogy megtudják, milyen 
gondoskodás történik felőlük. 

A templomot háromszoros körben vegyék körül a harcosok és ügyeljenek, 
hogy senki se szökhessen meg a templomból. A templomban található 
aranyat, ezüstöt hozzám kell szállítani. A sereget kísérő pénzverő mesterek 
azonnal arany és ezüstérmeket készítenek az összegyűjtött nemesfémekből, s 
ezek a hadsereg zsoldjának fizetésére fognak szolgálni. 

Így kell mindennek történni! Ezt parancsolom én, Fungár Mellán és Gurát 
király. 

A vezérek azonnal közölték ezt a parancsot a hadsereggel. Gurát pedig 
ezer tevét szereltetett fel, s ezer pénzverőt vitt szerszámaikkal együtt magával, 
hétszáz tevét pedig Fungár Mellán és kísérete számára rendelt. 

Másnap, három órával napfelkelte előtt mindenki talpon volt, s a nagy 
hadsereg útnak indult! 

345. Fejezet Fungár Mellán előhada a 
kovácsok temploma előtt. A 
templombeliek 
ellenszegülése. A 
szemfényvesztő tűz 


Mielőtt a nagy udvari kíséret elérte volna a hadsereget, annak előhada már 
eljutott a Hanoktól nem távoli templomig, amelyet Tubalkainnak a fémek 
feldolgozása mesterének emlékére emeltek. 

Az előhad a templom előtt megállva, azt követelte a templom őreitől, 
azonnal nyissák meg előttük a templomot. 

Ezek azonban így válaszoltak: ebben az időben senkit sem engedünk be a 


templomba, és csak furfangos gonosztevők tehetnek ilyesmit! 

Mi pedig be akarunk hatolni a templomba, felelték vakmerően az előhad 
vezetői, mert Fungár Mellán parancsára le kell rombolnunk a templomot, s 
akik nekünk ellenállnak, azokat le kell kaszabolnunk. Ne tétovázzatok tehát, 
mert utánunk kétmillió főnyi hadsereg következik. 

Ha ez a helyzet, mondották már szelídebben az őrök, akkor először 
jelentenünk kell ezt a templom főpapjának, hogy méltóan fogadhassa a 
mindenható Fungár Mellánt! 

Az előhad vezetői erre így szóltak, a főpap addig nem tudhatja meg ezt, 
amíg mi a templomot teljesen le nem romboltuk! Nyissátok ki, tehát a kaput, 
másként erőszakkal hatolunk be. 

Óh ti gyalázatos gonosztevők, ti pokol söpredéke, kiáltották az őrök. El 
akarjátok a templom aranyát, ezüstjét rombolni! Óh, várjatok csak! Rögtön 
jelentjük ezt a főpapnak, s majd elbánunk veletek! 

Ezt rögtön jelentették is a főpapnak, aki erre összeszedte harcosait, s azon 
kívül működtetni kezdte a tüzet fejlesztő készüléket, úgy hogy a templom egy 
óra alatt izzó tüzessé vált. 

Közben a hadsereg zöme és az udvari kíséret is elérte a templomot, s 
Mahal így szólt, hagyjuk őket, had folytassák a mai napon ezt a 
szemfényvesztő tűzijátékot. Holnap majd megmutatjuk nekik, mit tudunk mi! 

Fungár Mellán erre parancsot adott az egész hadseregnek, hogy nézze 
nyugodtan végig ezt a ritka látványosságot! 

346. Fejezet A templom őrei elutasítják 
Fungár Mellánt. A templom 
körfalának felrobbantása. Az 
ötezer templombeli 
lekaszabolása 


U Z 


Másnap reggel, miután előző este a tűz megszűnt, Fungár Mellán 
kíséretével a templom nagy vasajtajához lépett, s bebocsátást követelt. Az 
őrök azonban azzal utasították el, hivatkozással a kora reggeli időre, hogy 
éjszaka minden bolond állíthatja, hogy ő Fungár Mellán. 

Jól van, szólt Fungár Mellán, de esküszöm nektek, hogy még ma behatolok 
a templomba, s titeket a főpappal együtt kardélre hányatlak. 

Fungár Mellán ekkor visszahúzódott a hadsereghez, hat aknát ásatott a 
templom körfala körül, robbanó anyagokkal töltette meg. Mire a nap felkelt, 
az aknák robbanóanyaggal megtöltve már készen állottak. Akkor 
meggyújtották a gyújtózsinórokat, s néhány perc múlva, borzalmas 
dörrenéssel a levegőbe repült a kőfal javarésze, s nyitva volt az út a támadó 
hadseregnek. 

A templom papjai és szolgái erre menekülni igyekeztek, de a harcosok 
elfogták, s Fungár Mellán elé vezették őket. 

Fungár Mellán halkan megkérdezte Mahalt, mitévő legyen ezekkel az 
ellenszegülőkkel? 


Ezek valóban pokoli természetű emberek, szólt Mahal, maradj meg tehát 
előbbeni fenyegetésednél, és vagdaltasd őket darabokra. 

Fungár Mellán erre parancsot adott a harcosoknak, azok egy osztagának, 
az ötezer fogoly lemészárolására, s ezek közül egy sem maradt életben. 
Azután megkezdődött a templom lerombolása, majd az ott talált arany és 
ezüst érmékké való feldolgozása, ami 3 napig tartott. 

347. Fejezet Az érceket megmunkáló 
küldöttségnek kioktatása 
Fungár Mellán és Mahal 
által. Az érmegmunkálók 
elutasító határozata az 
Istenhez való fordulásra 
vonatkozólag 


Midőn ennek a rombolásnak a híre a közeli ércbányákhoz eljutott, az 
ércmegmunkáló mesterek megborzadtak, s küldöttséget menesztettek Fungár 
Mellánhoz. Illő tiszteletadás után megkérdezték, mit jelentsen ez a borzalmas 
művelet? 

Fungár Mellán az igaz Istent hirdette nekik, s reámutatott arra, hogy miért 
kell a bálványokat lerombolni, mert másként Isten ítélettel sújtja a föld 
minden teremtményét, mivel a bálványozás a förtelmek förtelme az egyedüli 
igaz örök Isten előtt. 

Miután Fungár Mellán ezt megmagyarázta a küldötteknek, Mahal is 
Istenhez való megtérésre intette őket, s figyelmeztette a másként 
elmaradhatatlan isteni ítéletre, s egyben arra, hogyha megtérnek Istenhez, 
kegyelemre találnak nála, s megkíméltetnek az ítélettől. 

A küldöttek mindezt tudomásul véve visszatértek a megbízóikhoz és híven 
elmondották, amit hallottak. Uraik azonban szitkozódtak, átkozódtak, majd 
így szóltak: nézzétek csak ezeket a szeszélyes hatalmasokat. Folytonosan új 
törvényeket adnak, s új isteneket hirdetnek. Mennyibe került ugyanennek a 
királynak ezeknek a templomoknak a felépítése, s milyen nagy buzgalommal 
vitték ezt véghez! 

Alig múlt el az óta 10 év, és már meg is semmisítenek mindent, mert kevés 
volt a jövedelem, s a hatalmasok már nem nélkülözhetik azt a sok aranyat- 
ezüstöt, ami a templomokban felhalmozódott. 

Most azután újra a régi semmis Istennel állanak elő, mert az nem követel 
templomokat és pénzt, mivel nem is létezik! Ebben az évben lerombolják a 
templomokat, s a régi Istent vezetik be. A következő évben biztosan 
megjelennek az adószedők, és súlyos adókat követelnek a nagy király 
nevében! 

Nem tudnak ezek a nagyhatalmú semmittevők nyugton maradni, folyton 
zaklatják az embereket! Alig van egy ideig békesség, csakhamar megjelenik 
egy éhes és csaló próféta, néhány varázslóval és sima arcú nővel! Vakmerően 
megszédíti az ostoba hatalmasokat, s ezek azután úgy táncolnak, ahogyan ő 


dudál nekik. 

Mi azonban nem szegődünk többé a bolondjaikhoz és semmibe sem 
vesszük a semmis régi Isten fenyegetéseit az ítélettel! Megmaradunk azoknak, 
akik most vagyunk, s aki nem akar velünk tartani, az tartson, akivel akar. 

Ez a határozat volt az eredménye az igaz Isten hirdetésének számos 
ércmegmunkáló mesternél. 

348. Fejezet A bikatemplom elleni 
támadás és annak 
elpusztítása 


Miután Fungár Mellán ezt a küldöttséget elbocsátotta, parancsot adott az 
egész hadseregnek, induljon el a távoli hegyek közötti bikatemplomhoz, és 
ugyanazon műveletet végezze el, mint az ércek és kovácsok Istenének 
templománál. 

A hadsereg erre mindjárt útra kelt és kétszáz, egyenként tízezer emberből 
álló csoportban halad előre, 3 nap alatt elérkezett a sereg a templomhoz, s egy 
szabad térségen tábort ütött. Fungár Mellán is sátort emeltetett a maga és a 
kísérete számára, s a következő parancsot adta ki vezéreinek: 

Vegyétek körül háromszoros nagy körben a templomot, egy csapat pedig 
hatoljon be a templomba, rombolja széjjel alapjáig. Azután szedjétek össze az 
aranyat-ezüstöt, fogjátok el a papokat, s szolgákat, hozzátok mindet ide, 
azután majd meglátjuk, mi lesz a további teendő. Menjetek, s végezzétek el 
mindezt. 

Tíz perc alatt körülvették a templomot, de a rombolásra kirendelt csapatot 
az őrök nem bocsátották be a templomba. A fővezér erre kijelentette, ha nem 
engedik be a csapatot a templomba, senki sem marad életben a templombeliek 
közül. 

A papok ekkor megkérdezték, milyen célból kívánnak a templomba hatolni 
ilyen szokatlan időben, mire a fővezér nyíltan kijelentette az igazi okot. 

A templom ezerfőnyi személyzete erre köveket kezdett a templom 
körfaláról a támadókra dobálni. A támadók ekkor aknákat ástak a fal körül, 
robbantó anyagot helyeztek beléjük, s mire felvirradt, az egész templom falait 
felrobbantották. 

A csapat azután benyomult a templomba, s lerombolta azt és hatalmába 
kerítette a templom kincseit, s a papokat. 

349. Fejezet Fungár Mellán szavai a 
foglyokhoz, s szabadon 
bocsátásuk 


A templom lerombolása után Fungár Mellán így szólt: az elfogott és 
előállított templombeliekhez: Ki építette ezt a templomot? Nem én építtettem? 
Ha tehát én építtettem, és én vagyok a tulajdonosa, nincsen-e jogom a 
tulajdonomat bármikor elpusztíttatni? 


Mivel ehhez tagadhatatlanul jogom van, azt kérdezem tőletek, miért 


álltatok ellen az én rendelkezésemnek és miért dobáltatok köveket az 
embereimre, úgy hogy tizet megöltetek, és többeket megsebesíttettetek! 

Ha láttunk volna téged urunk, felelték a foglyok, akkor elhittük volna, 
hogy te parancsoltad meg ezt. Mivel nem láttunk, s jól ismert hangodat sem 
hallottuk, úgy véltük valamilyen idegen hatalom támad ellenünk gyalázatos 
hadifortéllyal, hogy  aranyodat-ezüstödet megszerezze, amit számodra 
gyűjtöttünk! 

A támadók ruházatát, felszerelését sem láthattuk éjszaka, s nem tudhattuk 
hanokiak vagytok-e vagy idegenek, azért védelmezni igyekeztünk 
tulajdonodat, s köveket dobáltunk a falakról! Nem hihetjük, hogy mi ezért 
büntetést érdemelnénk, hiszen a hűséges szolga, jutalmat érdemel, s nem 
büntetést. 

Jól van, felelete erre Fungár Mellán, ha irántam való hűségből 
cselekedtetek így, akkor jutalmat érdemeltek, büntetés helyett! Szabadon 
bocsátlak benneteket 3 napig pihenjetek, azután jöjjetek hozzám, hogy új 
tisztséggel bízzalak meg benneteket! 

A szabadon bocsátottak erre elszéledtek a hegyvidéken, Fungár Mellán 
pedig mindjárt kémeket küldött utánuk, hogy megfigyeljék, mit művelnek 
ezután. 

350. Fejezet A szabadon bocsátottak 
eltűnnek a sziklafal egyik 
titokzatos üregében. 
Visszatérésük és 
kihallgatásuk Fungár 
Mellán által 


A szabadon bocsátottak azután ott gyűltek össze, ahol ezelőtt a templom 
állott. A közelben egy sziklafal emelkedett, s ebben egy akkora nyílás volt, 
hogy azon egy ember, kissé meghajolva áthatolhatott. A kémek egész éjszaka 
figyelték ezt a nyílást, amelyben a templombeliek eltűntek, s külön őrséget is 
állítottak eléje, de három napon át senkit sem láttak a nyíláson keresztül 
eltávozni. 

3 nap múlva visszatértek a kémek Fungár Mellánhoz, s jelentették neki 
észlelésüket. Fungár Mellán nem tudta mit tegyen, de erre nem is volt 
szükség, mert a negyedik napon mindnyájan visszatértek a szabadon 
bocsátottak. 

Fungár Mellán ekkor így szólt hozzájuk: pontosan visszatértetek ugyan a 
kikötött időre, de ez nem elegendő ahhoz, hogy új tisztséget ruházzak reátok! 
Először híven meg kell mondanotok e 3 nap alatt mit műveltetek, s csak 
azután győződhetek meg hűségetekről. Beszéljetek tehát, de fontoljátok meg, 
hogy minden hazug szó a biztos halált jelenti számotokra! 

Az ekként megfenyegetettek ezt válaszolták: 3 napi pihenőt engedélyeztél 
számunkra, hogyan vonhatsz tehát bennünket felelősségre? Nem tehettük-e 
azt, amit akartunk? 


Éppen ezzel akartalak titeket próbára tenni, szólt Fungár Mellán, mielőtt 
fontos tisztséggel bíztalak volna meg titeket. Adjatok tehát választ előbbi 
kérdésemre, másként azonnal tízezer kard csap le fejeitekre! 

A megfenyegetettek erre meghökkentek, s egyikük így szólt: Urunk, ha 
már mindent tudni akarsz, tudd meg, hogy három napon át szigorú bűnbánatot 
tartottunk, amiért tudatlanságunk következtében megsértettünk téged. 

Fungár Mellán nevetve mondotta: ezt már szeretem hallani! De hol van 
vezeklésetek szentséges helye, hogy magam is megszemléljem, és irántam 
való hűségetekért egy emlékjelet állíttassak oda? 

A hamis vezeklők erre megszeppentek, s egyikük így szólt, az egy utálatos 
barlang a hegyekben, s oda nem való semmiféle emlékjel. 

Nem baj, felelte Fungár Mellán, menjünk csak oda, hadd lássam azt a szent 
helyet! 

A vezeklők erre elhalványultak és kénytelenek voltak Fungár Mellánnal, s 
kíséretével együtt elindulni a barlanghoz. 

351. Fejezet Fungár Mellán a 
sziklabarlang előtt. Mahal és 
a szabadon bocsátottak 
felvilágosítása a barlang 
felől 


A barlang nyílása elé érkezve a kémek vezetője Fungár Mellán elé lépve 
így szólt: Uram, ez az a nyílás, amelyről jelentést tettem neked, s amelyben az 
általad szabadon bocsátottak eltűntek. 

Fungár Mellán erre Mahalhoz fordulva megkérdezte nem adna-e neki 
közelebbi felvilágosítást erről a barlangról? 

Mi nem könnyebb ennél, felelte Mahal, lásd ez a nyílás nem 
természetszerű képződmény, hanem emberi kéz vágta ki, s ennek nyoma még 
most is világosan látható. Vagy a sziklás hegyvidéken vezet keresztül, vagy 
pedig földalatti helyiségekbe vezet, amelyekben ezek az állítólagos vezeklők 
súlyos aranytömböket rejtettek el! 

Vizsgáld meg magad ezt a dolgot. Először hallgasd meg a vezetőket, ha 
megmondják az igazat, kíméld meg életüket, ha azonban hazugsággal akarnak 
megtéveszteni, akkor falaztasd be őket ebbe a barlangjukba. 

A vezeklők erre így szóltak - urunk, ez a nyílás egy vezeklésre szolgáló 
barlangba vezet, s ennek keskeny kijárata van egy sivár sziklás vidékre, ahol 
vad bogyókon kívül semmi sem terem, s ezekkel táplálkoznak a vezeklők. 
Innét egy nagyon fáradtságos és veszélyes úton le lehet jutni a síkságra, s ezen 
az úton jöttünk ma ide, hogy vezeklésünk tökéletes legyen. 

Magad is meggyőződhetsz most, hogy ez valóban így van-e, s ha más 
egyebet találnál, tehetsz velünk, amit akarsz. 

Fungár Mellán ekkor így szólt az árkászokhoz: - hozzatok ide azonnal 
tízezer fáklyát, hogy megvizsgálhassuk ezt a nyalást. 


352. Fejezet A titokzatos barlang 


vizsgálata, s a titkos felső 
nyílás felfedezése 


Midőn a fáklyákat elhozták, Fungár Mellán ezer kipróbált emberének tíz- 
tíz darab fáklyát adatott, s így szólt: gyújtsatok be egy-egy nagy fáklyát és 
hatoljatok be óvatosan ebbe a nyílásba! Vizsgáljátok meg gondosan a talajt 
minden oldalról, nem találtok-e elfalazás nyomaira. 

Azután jöjjetek vissza, mondjatok el mindent, amit láttatok, hogy magam 
is meggyőződhessek mindenről. Ha jól végzitek munkátokat bőséges 
jutalomban részesültök! Induljatok tehát, és teljesítsétek parancsomat. 

Az ezer fáklyás erre behatolt a nyílásba, de kezdetben nem találtak 
egyebet, mint egy tekervényesen haladó kb. száz öl hosszú keskeny és 
alacsony folyosót, s ennek a végén egy tágas helyiséget, amelyben kétszáz 
ember is elfért. 

Innen egy keskeny nyílás vezetett ki a sivár és sziklás térségre, ahol 
valóban csak vad bogyókat termő bokrok voltak találhatók. A kutatók azután 
visszatértek Fungár Mellánhoz, s közölték vele a látottakat. 

Nem hihetem, hogy a vezeklők ilyen becsületesek szólt erre Fungár 
Mellán, adjatok nekem is egy fáklyát, hogy magam győződhessek meg 
mindenről. 

Fungár Mellán erre maga is behatolt a nyalásba az ezer emberrel együtt, 
egészen a nagy helyiségig. Itt azt mondotta, ez a helyiség nagyon magas, 
hozzatok egy bányalétrát, hogy felső részét is jól meglehessen vizsgálni. 

Ez rögtön meg is történt, s a további vizsgálat során három ölnyi 
magasságban tágas nyílást fedeztek fel, ahonnan emberi hangok is 
hallatszottak. 

Térjünk vissza, szólt ekkor Fungár Mellán, mert a további tartózkodás 
veszedelemmel is járhat! Itt majd a vezeklők lesznek a mi útmutatóink! 

Erre mindnyájan visszatértek és a szabadba érve, Fungár Mellán magához 
hivatta a vezeklőket, s megkérdezte őket, mi van azzal a felsőnyílással a tágas 
helyiségben? 

Ezek azonban tétováztak a válasszal, s egyikük most már így szólt: - 
elvesztünk! 

353. Fejezet A leleplezett vezeklők. Mahal 
tanácsa a haragos Fungár 
Mellán számára. A barlang 
felrobbantása. A vezeklők 
vallomása és 


megkegyelmezése 


Midőn Fungár Mellán ezt a lesújtó kijelentést hallotta az egyik vezeklőtől - 
most már elvesztünk, így szólt Mahalhoz: - tiszteletreméltó testvérem és 
barátom! Úgy vélem ezeknek a vezeklőknek a bűnössége most már 
bebizonyult, s a legjobb lesz, ha mindjárt lekaszaboltatom őket, a barlangot 


pedig kétszáz zsák robbanóanyaggal felrobbantom! Úgy hiszem, így majd 
felfedezzük ezeknek a gazfickóknak a titkait! 

Kedves barátom, felelte Mahal, igazad van ugyan, de még ezt vérontás 
nélkül is tisztázhatjuk, maradjon a kard a hüvelyben. A barlangot azonban 
minden esetre robbantsd fel, mert ezáltal fontos titkokra fogsz bukkanni! 

Fungár Mellán ennek hallatára azonnal kétszáz zsák robbantóanyagot 
hordatott a nagy földalatti helyiségbe, gyújtózsinórral felgyújtatta, s a 
fülsiketítő dörrenés után az egész hegy darabokra szakadt. Első pillanatban 
csak néhány aranytömb és széjjelszaggatott testrészek voltak láthatók a 
robbanás helyén. 

Háromnapi további vizsgálat során sem került egyéb elő, ezért Fungár 
Mellán maga elé rendelte a vezeklőket, s így szólt: szabadon bocsátalak 
benneteket, ha őszintén bevalljátok az okát annak, mire való volt nektek ez a 
barlang, és miért rejtegettetek abban aranyat? 

Uram, szólt erre egyikük, miattad való félelmünkben tettük azt, mert 
régóta sejtettük, hogy ez következik be, ami most történt. Ezért félretettünk a 
magunk számára is valamit, ha itteni tisztségünk megszűnik és jövedelem 
nélkül maradunk! 

Lásd, ez a magyarázata az egésznek. Azok az emberek pedig, akiknek a 
hangját hallottad a gyanús felsőnyílásból a mi testvéreink, őket már maga alá 
temette a hegy. Most tehát mindent tudsz, gondolj tehát arra, hogy mi is 
emberek vagyunk! 

Fungár Mellán erre ígérete szerint mindnyájukat azonnal szabadon 
bocsátotta. 

354. Fejezet A hadsereg elindul a 
Naptemplomhoz. Ennek 
harcnélküli átadása és 
lerombolása. A tűz és a 
széltemplom elfoglalása és 
lerombolása 


Fungár Mellán erre az ezer vezeklőt is besorolta hadseregébe, s a 
következő napon elindult a Naptemplomhoz. Itt semmi különös nem történt, 
mivel a templom papjai önként átadták a templomot, sőt segédkeztek is annak 
lerombolásánál, amit Fungár Mellán át is adott nekik. 

3 napi pihenés után, miközben a zsákmányolt aranyat-ezüstöt érmekké 
feldolgozták, a hadsereg útra kelt a tűz istenének templomához. 

Itt már negyven napig tartott az ostrom, mert a nagyszámú papság ellenállt, 
de végül mégis nagyobb vérontás nélkül foglalták el és rombolták le a 
templomot. Kivételt csak egy, sziklacsúcson épült melléktemplom képezett, 
amelyet fel kellett robbantani, mert papjai hallani sem akartak az átadásról. 
Ezek természetesen halálukat lelték a romok alatt. 

Az itt zsákmányolt kétmillió fontnyi arany, s ezüst feldolgozása után a 
hadsereg a szelek istenének templomához vonult. Ennek a papsága is 


ellenszegült. Fungár Mellán átadási parancsának, megnyitotta a tó zsilipjeit, 
vízzel árasztotta el az egész környéket, valamint villamos áramot is 
felhasznált az ostromlók ellen. Ezért hat hónapig tartott, míg Fungár Mellán 
ezt a templomot is birtokba vette, s leromboltatta. 

Innen a vizek istenének templomához indult a sereg. 


355. Fejezet Nehézségek a vizek istene 
templomának elfoglalásánál 


Midőn háromnapi menetelés után a hadsereg a nagy tóhoz érkezett, 
amelynek közepén, egy szigeten a templom emelkedett, a sereg a tó partján 
ütött tábort és három napig pihent. 

Fungár Mellán először a sokmérföldnyi terjedelmű tavat minden oldalról 
körül akarta fogni hadseregével, de a terep ezt lehetetlenné tette, mivel egyik 
oldalon meredek sziklafalak határolták a tavat, a másik oldalról messze 
terjedő mocsarak. 

Ezért hat hét alatt, húszezer tutajt készítettet, egyenként száz ember 
számára. Ezeket a tutajokat evezőkkel látták el, s ezek fogták körül az egész 
szigetet. Mikor az ostromlottak ennek célját kérdezték, azt felelték nekik a 
harcosok, alávetitek-e magatokat Fungár Mellán akaratának, akkor barátaivá 
váltok, ellenkező esetben azonban ellenségeivé, s kardra hányat benneteket! 

Midőn a templom papjai ezt meghallották, küldöttséget menesztettek az 
ostromlókhoz, s közölték, hogy azonnal teljesítsék Fungár Mellán akaratát, 
mire tízezer harcos megszállta a szigetet. Itt azonban nyomát sem találták a 
templomnak, hanem csak egyszerű falusi házacskákat láttak. 

Mire visszatértek, s jelentették ezt Fungár Mellánnak, aki nagyon 
csodálkozott ezen, s hamarjában nem tudta mitévő legyen. 

356. Fejezet Mahal felvilágosítása az 
eltűnt templomra, s a papok 
cselfogására vonatkozólag. 

Fungár Mellán magához 
hívatja a papokat 


Mivel Fungár Mellán Gurát királlyal együtt néhány évvel előbb itt járt, s 
így maga is meggyőződött a szigeten emelt templom létezéséről, nem tudta 
megérteni, hogyan tűnhetett el nyomtalanul ez a templom. Ezért megkérdezte 
Mahalt hányadán, van ez a dolog? 

Mahal erre így szólt: - hogyan képzelheted el, hogy ezek a ravasz papok 
mindeddig nem tudták volna meg a többi bálványtemplom lerombolását. Erről 
ők már a kovácsok istene templomának lerombolása előtt tudomást szeretek. 
Erre mindent leromboltak ezen a szigeten, lakóházakat építettek, s elosztották 
a földet, az aranyat-ezüstöt, s az idemenekült szépségistennőket egymás 
között, s már egy év óta jólétben, s világilag boldogan élnek itt! 

Szellemileg azonban teljesen élettelenek, mert az egy igaz Istenről már 
semmit sem tudnak. Itt tehát anyagilag értelmezett pogányság már nem áll 
fenn, de annál inkább szükséges a szellemi sötétség megszüntetése, ami 
teljesen úrrá lett ezen a különben szép és gazdag szigeten. 

Ezek a papok most templom hiányában, a tó vizét és forrásait imádják, a 
víz hatalmát hirdetik, mintha abban rejlene Isten igaz élő lényisége. A papokat 
tehát a helyes útra kellene terelni, másként az a veszedelem fenyegeti az 


emberi szellemet, hogy a vízben megsemmisül. 

Midőn Fungár Mellán ezt hallotta Mahaltól, kijelentette, hogy a szigetre 
megy, és maga oktatja a papokat. 

Barátom, felelte Mahal, te nem sokra minnél velük! De itt van az én 
szónoki képességű fiam, Kizerel, és ugyancsak ilyen a leányom is. Hivasd 
tehát ide a papokat, s majd meglátjuk, hogy mire megyünk itt velük. 

Fungár Mellán erre egy erős csapatot küldött a papokért, akik készségesen 
teljesítették is Fungár Mellánnak ezt a parancsát. 

357. Fejezet A papok ostoba beszéde 
Fungár Mellánhoz. A 
szépséges Agla kioktatja a 
papokat. A papok ostobasága 
és szerelme Agla iránt 


zzz 


Midőn a papok Fungár Mellán elé jutottak, feltűnő mélyen meghajoltak 
előtte, s egyikük így szólt: az istenek legfenségesebb, leghatalmasabb istene, 
minden fejedelmek fejedelme! Tudasd velünk, leghitványabb férgekkel 
akaratodat! 

Ez a módfelett ostoba beszéd nevetésre késztette Fungár Mellán egész 
kíséretét, és ő mindjárt Aglához fordulva ara kérte, győzze meg ezeket a 
bolondokat esztelenségükről atyja tanácsa szerint, s terelje őket a helyes útra. 

Agla erre előlépett szürke ruhájában, félresimította haját arcából, mire az 
érzékies papok szinte kővé váltak varázslatos szépsége láttára. Agla egy ideig 
végignézett a megmerevedett papokon, s így szólt: 

Mit álltok itt némán és ostobán? Mondjátok meg inkább komolyan 
vettétek-e amit a legfelsőbb főpapnak mondottatok! A nagy örök Isten 
nevében mondom nektek, szóljatok! 

A papokat azonban annyira elvarázsolta Agla édes hangja, hogy 
képtelenek voltak összefüggő beszédre és csupán egyes ah, ah, óh, óh-hoz és 
mondották, hogy hozzád hasonló nincsen, óh, minden szépség összessége, ki 
tud beszélni mennyei ajkadról elhangzott szavak után, óh te legszépségesebb, 
te mennyei és ezekhez hasonló szavakat tudtak csak hangoztatni, majd 
teljesen elnémultak túláradó lelkesedésükben. 

Fungár Mellán erre nevetve mondotta Mahalnak: mihez fogunk ezekkel az 
esztelenekkel? Agla egészen elvarázsolta őket. A kedves Aglát el kell tüntetni 
előlük, másként még őrjöngeni fognak, s meggyűlik velük a bajunk! 

Mahal ekkor magához szólítva Aglát így szólt: kedves leányom, ezekkel 
semmire sem mehetsz, rejtőzz el tehát, különben még gyalázatos botrány tör 
ki! 

Agla erre azonnal visszavonult, s Kizerel lépett elő. Mivel nagyon 
hasonlított Aglához, a papok úgy vélték, hogy maga Agla álruhában. Láttára 
még jobban el voltak ragadtatva, szólásra ő sem tudta bírni őket, s ezért neki 
is vissza kellett vonulnia. 


358. Fejezet Mahal felyilágosítja Fungár 


Mellánt. A papok 
eredménytelen oktatása, mint 
az isteni szeretet 
sikertelensége nálunk 
embereknél 


Fungár Mellán azt tapasztalva, hogy Mahal tanácsa ezúttal első ízben nem 
vált be, megkérdezte őt: testvérem az egy igaz Istenben, miként van az, hogy 
tanácsod ezúttal sikertelen volt? 

Testvérem, felelte Mahal, néhány pillanatig előttem is különösnek tűnt ez 
fel, mivel nem mondok egyebet, mint amit Isten szelleme juttat nekem! Most 
azonban már megértem, miért kaptam ilyen tanácsot, s miért kellett annak 
eredménytelennek maradnia. 

Lásd, ez az egész jelenség Istenünkhöz való viszonyunkat példázza. Ezek 
az érzékies, világias papok bennünket, mai embereket jelképeznek! 

Mi nagy hadsereggel jöttünk hozzájuk, miként kezdetben Isten is, mint 
kérlelhetetlen bíró lépett az első emberpár elé. Ez az emberpár azonban 
bűnbánatot tartott Isten ellen elkövetett bűne miatt, mire Isten jóságosan 
közeledett hozzá, s újra előbbi szellemi jólétbe helyezte vissza. 

Az ember azonban elfeledte az isteni haragot és vétkezett az isteni jóság 
ellen. Isten ekkor nem lépett fel haragosan az ember ellen, hanem még 
nagyobb szeretetet, irgalmat, kegyelmet tanúsított iránta, s szeretettel akarta a 
megromlott embert újra megnyerni magának. 

Isten szeretetének láttára és édes hangjának hallatára az emberekben heves 
viszontszeretet keletkezett, s ebben azt vélték felismerni, hogy Istenben oly 
végtelen nagy a türelem és elnézés, hogy szinte képtelen újra ítéletet bocsátani 
reájuk. 

Kezdetben oly hatalmas erővel szerették Istent az emberek, hogy mindazt 
részesítették tiszta szeretetükben, amit Isten teremtett. Idővel azonban 
mindinkább a látható teremtményekre irányult szeretetük, s megfeledkeztek 
az Isten iránti szeretetről. Odáig vitték ezt, hogy az isteni türelem megszakadt, 
s Tőle elfordult emberi nemet ismét egy általános ítélettel kellett sújtani. 
Ennek pedig annál inkább be kellett következnie, mivel az emberek most nem 
tudnak Istenről többet, mint amilyent Isten adott egykor az embereknek a 
Földön. 

Mivel ezzel a hatalommal visszaéltek, eljöttünk, hogy elvegyük azt tőlük. 
Ők azonban keresztülláttak ezen, s úgy rendezték el a dolgaikat, hogy mit sem 
tehetünk ellenük. Mi irgalmasok voltunk idehívattuk őket és szeretettel 
akartuk Agla és Kizerel által Isten megismeréséhez és szeretetéhez elvezetni 
őket. 

De milyen eredménnyel járt ez ezeknél a papoknál? Még érzékibbekké 
váltak, a szemünk láttára. Lásd, ilyenek vagyunk mi is Istennel szemben! 
Minél nagyobb szeretetet, türelmet tanúsít Isten irántunk, annál inkább kifelé 
fordulunk önszeretetünkben, öntelt szolgálásunkban, s végül csak 


önmagunkkal foglalkozunk, s nem Istennel! 

Ha ajkunkkal el is ismerjük Istent, minden cselekedetünkkel mégis 
megtagadjuk Őt. Isten teljesen megmutatja magát, minden kincsével eláraszt 
bennünket, mi azonban a legjobb esetben is csak a legcsekélyebb részt 
juttatjuk mindebből testvéreinknek, s a legnagyobb részt mindenkor 
magunknak tartjuk meg! 

Lásd, azért engedte az Úr ezt megtörténni szemünk előtt, hogy ebből 
felismerjük, hogy mi is ugyanúgy viselkedünk Vele szemben, mint ahogyan 
ezek a testvéreink viselkednek velünk szemben, hogy azután ne váljunk 
teljesen  őrjöngőként önzésünkben, Istennek ugyanúgy vissza kellett 
szeretetével vonulni, miként Aglának és fivérének is vissza kellett szeretetével 
lépnie a papok elől! 

Megérted most, miért maradt sikertelen a tanács? Azért, mivel az isteni 
szeretet sikertelenségét ábrázolja velünk, emberekkel szemben. 

359. Fejezet Fungár Mellán bírálja 
Mahal magyarázatát. Mahal 
szomorúsága és jövendölése 

a hegyvidéki áttörésre 
vonatkozólag 


Fungár Mellán, a számára kissé értelmetlen és hosszadalmas magyarázatra 
így szólt Mahalhoz: kedves barátom, lehet, hogy igazad van, de a tanácsod 
sikertelenségére vonatkozólag magyarázatod inkább bölcsen kieszelt 
mentegetődzésnek tűnik fel, mintsem tulajdonképpeni igazságnak! 

Lásd, én alaposan jártas vagyok a megfelelések tudományában, s jól 
tudom, mi rejlik egy természetszerű jelenség mögött, de mindezen tudásom 
alapján sem következtettem volna arra, amit te most nekem feltártál. 

Mivel tökéletesen megbízok benned, hasonlíthatatlanul kedvesebb lettél 
volna számomra, ha nyíltan beismerted volna, hogy ezúttal egyszer tévedtél 
ahelyett, hogy ilyen hosszadalmas bölcselkedéssel álltál volna elő, amit úgy 
értelmezhetek, ahogyan akarok, azaz hihetem is, nem is! 

Én azonban megmondom neked, mi a tulajdonképpeni oka a te tanácsod 
sikertelenségének. Lásd, te helyesen vélekedtél, hogy ezeket az elvakult 
papokat a leggyorsabban egy mindenekfelett szépséges női lény tudja 
megtéríteni, s ezért adtad nekem ezt a tanácsot. 

Nem számoltál azonban ezeknek a papoknak erős érzékiségével, s az volt 
az oka, amiért nem használt a tanácsod. 

Ez nem tesz semmit, azért legbensőbb barátom maradsz, csak szerettem 
volna, ha mindjárt a tiszta igazságot tártad volna fel előttem, hajánál fogva 
előhúzgált bölcselkedésed helyett! 

Most pedig arra kérlek, adj egy jó tanácsot, mi történjen ezekkel az érzéki 
bakokkal! Életben maradjanak-e vagy kardélre hányassam őket? 
Nyilatkoztasd ki Isten akaratát, s én a szerint cselekszem! 

Barátom és testvérem, szólt erre Mahal, némileg indulva, miért beszéltél 


így hozzám? Nem engem jelentettél ki szavaiddal hazugnak, hanem Istent! 
Lásd, ezért csakhamar nagy megpróbáltatást kell majd elviselned, mert Isten 
súlyosan megfenyít ezért! 

Mivel eddigi szelíd szavaimnak nem hittél, higgy abban, amit most 
mondok neked! Teljesen megfeledkeztél a hegyvidék lakóiról, s nem 
gondoltál arra, hogy ezek miatt még bajba kerülsz! Tíz, még élő vezérük 
idővel megszívlelte a magaslatról hozzájuk küldött hírnök intelmeit, 
visszavonták a nemzésre vonatkozó törvényt, s nagy jutalmat tűztek ki annak, 
aki kivezető utat tud nyitni a síkságra! 

Azt mondom neked, éppen most áll egy ember a tíz vezér előtt és felülről 
való sugalmazás útján juttatott tervet mutat be nekik. E terv szerint 
akadálytalanul el lehet jutni a síkságra. Holnap már hozzáfognak a terv 
megvalósításához, s te ezt semmiképpen sem tudod megakadályozni! 

Ez intelem lesz számodra, hogy magyarázatom nem az én kitalálásom volt, 
hanem Istenből eredő örök igazság! 

A papokra nézve azt mondja az Úr, hadd menjenek oda, ahonnan jöttek, 
mert szellemükön nem lehet változtatni, mivel élettelen, miként testük is a 
bujálkodás következtében. Midőn az áradat beáll, az elsők lesznek, akiket az 
elnyel! 

Fungár Mellán e szavak hallatára azonnal elbocsátotta a papokat, 
összeszedte hadseregét, s arra a helyre vonult, amelyet később Mahal, mint 
tervezett áttörés helyét jelölte meg. 


360. Fejezet Fungár Mellán táborozása a 
sziklafalak mentén. A 
kétkedő Fungár Mellán 
fenyegetése Mahallal 
szemben. Mahal prófétai 
intelme. A hegyvidékiek által 
aláaknázott sziklafal 
borzalmas összeomlása. 
Mahal tanácsa a békekötésre 


Az a hely, ahol a hegységbeliek utat nyitottak a síkságra, százmérföldnyire 
volt északkeleti irányban Hanoktól és harmincmérföldnyire volt a szigettől, 
amelyen a vízimádók laktak. 

Fungár Mellán százötven ölnyire, a hegységet elhatároló harminc öl 
magasságú sziklafaltól ütött tábort hadseregével, s így szólt Mahalhoz: 

Barátom, tanácsod szerint most itt táborozunk, de eddig még semmit sem 
tapasztalok, ami előbbi jövendölésednek megfelelne! Habár legbensőbb 
barátod vagyok, mégis azt mondom, ha hiába bolondítottál engem ide, akkor 
pórul jársz! 


Csak arra ügyelj, felelte Mahal, hogy te ne járj pórul. Én azonban már 
semmiképpen sem jövök számításba! 

Alig mondotta ki Mahal e szavakat, máris borzalmas dörrenés hallatszott a 
hegység felől. Folytonos dörrenés közepette ezernyi kő és földlavina zúdult 
alá, mire Mahal megkérdezte Fungár Mellánt, hogy mindezt csupán 
bolondításnak tartja-e? 

Óh te rettenetes próféta a magaslatról, szólt Fungár Mellán. Mindig 
borzalmas dolgokat jövendölsz, s ezek be is következnek. Miért nem 
jövendölsz jókat is, hogy azok is beteljesüljenek. Most azt mondd meg nekem, 
miként álljuk meg majd helyünket, mint győzők a bosszúvágyó 
helységbeliekkel szemben? 

Azáltal, válaszolta Mahal, hogy itt vagyunk! 

Ezzel azt bizonyítjuk előttük, hogy magasabb hatalom sugalmazásából 
tudjuk, hol akarnak ők a síkságra áttörni! Ezért félnek majd tőlünk és harc 
helyett béketárgyalásba bocsátkoznak velünk! 

Ha azonban lejönnek hozzánk, nem szabad ellenségesen fellépni velük 
szemben. Sátorodhoz pedig erős őrséget rendelj ki, hadd lássák, milyen 
hatalom van a kezedben! 

Fungár Mellán ezt azonnal megtette, annál is inkább, mivel a hegyvidékiek 
emberei már vizsgálgatták mennyiben nyílt meg számukra az út. 

361. Fejezet Fungár Mellán parancsa a 

védelmi állásra. A 

hegyvidékiek hadseregének 

felvonulása. A hegyvidékiek 

küldöttségének megöletése 
Fungár Mellán által. Mahal 
a hegyvidékiekhez megy át. A 

borzalmas csata 


Fungár Mellán ekkor elrendelte, hogy a hadsereg védelmi állást foglaljon 
el a hegyvidékről kivezető út körül. Alig foglalták el a csapatok ezt az állást, 
nagy tömegekben vonultak le a hegyvidéki kipróbált harcosok, s velük 
szemben elhelyezkedett hadsereg felé, úgy mintha ezek itt sem lettek volna. 

Fungár Mellán ekkor parancsot adott egy százezer főnyi seregnek, támadja 
meg a hegyvidéki harcosokat, mihelyt tízlépésnyi közelségre érkeznek 
hozzájuk. Az ellenséges harcosok azonban parittyahajításnyi távolságban 
megálltak. Három tagból álló küldöttséget menesztettek Fungár Mellánhoz. 

Ez a küldöttség azt kérdezte, mibe került Hanoknak a hegyeknek tíz év 
előtti lefaragása, mert ezt az óriási összeget először lefizetnék, s azután 
lerónák azt a tizedet is, amelyre szintén tíz év előtt egyeztek meg Gurát 
királlyal, s az akkori Fungár Mellán alpappal. 

Fungár Mellán felháborodva kiáltott fel e gúnyolódásra: - Fungár Mellán 
én vagyok, és most kétmilliónyi harcedzett hadsereggel állok itt! 


Én vagyok Hanok, s egész nagy birodalom tulajdonképpeni ura! Ti még 
gúnyolódni merészeltek azzal? A Menny és a Föld régi Istene mutatta meg azt 
a helyet, ahonnan ti a síkságra kitörtök, hogy azután elpusztítsalak, mint a 
sáskahadat. 

Nagy szavakat használsz, felelték a küldöttek, és a régi igaz Istenségre 
hivatkozol! Mi is megmondjuk neked, mit hirdetett ki nekünk ugyanaz az 
Isten prófétája: - ha kitörtök azon a helyen, amelyet megmutattam nektek, 
akkor Hanok egész seregével találjátok magatokat szemben, s ezt a haderőt a 
kezetekbe adom! 

Ha tehát el akarod kerülni a vérontást, add meg magadat nekünk önként, 
mert Noén és gyermekein kívül senki sem marad itt életben! 

Fungár Mellán e szavakra, olyan haragra lobbant, hogy sajátkezűleg ölte 
meg a három küldöttet. 

Ekkor Mahal övéivel együtt, magasabb sugalmazásra átment az 
ellenséghez. Ez jeladás volt a csata megkezdésére, amelynek során Hanok 
hadseregéből csupán ezer ember maradt életben a hegyvidékiek hárommillió 
főnyi seregéből pedig csak háromezer hétszáz ember. 

362. Fejezet Fungár Mellán menekülése 
és híradása Gurát királynak. 

Fungár Mellán négymillió 

főnyi új hadsereget állít fel 


Fungár Mellán két vezérével, s hadserege maradékával Hanok felé 
menekült, miközben nagy távolságon át a hegyvidéki hadsereg maradványai 
üldözték. Hanokba érkezve azonnal Gurát királyhoz sietett, ki tárt karokkal 
fogadta őt. 

Testvérem, mondotta Fungár Mellán, minden elveszett! A hegyvidékiek 
kitörtek a hegységből azon a helyen, amelyet Mahal, ez a gyalázatos gazfickó 
megmutatott nekem. Az ellenség egy millióval erősebb volt, mint mi! Rögtön 
azután, amint ő övéivel együtt teljesen érthetetlen módon hirtelen eltűnt, és 
mint áruló valószínűleg az ellenséghez pártolt és miután a három küldöttet 
sajátkezűleg megfojtottam, ezer pontról veszett dühvel támadt reánk az 
ellenség. 

Ez a gyilkos harc három nap és három éjszakán át tombolt, s a negyedik 
napon alig maradt ezer harcosom, ezért menekülnöm kellett, nehogy utolsó 
emberem is ott vesszen! Az ellenség is többet veszített kétmilliónál, s a 
harmadik napon már hullahegyeken harcoltunk. 

Az én harcosaim bátrabban küzdöttek, mert hárommillió embert öltek meg, 
de az ellenség annyira túlerőben volt, hogy nem tudtunk föléje kerekedni. 
Most sürgősen négymilliónyi hadsereget kell felállítani, hogy bosszút álljunk 
a gőgős hegvidéki vezéreken! De ennek gyorsan meg kell történni, másként a 
hegyvidékiek hamarosan a nyakunkon lesznek. 

Jaj nektek népem gyilkosai! Fungár Mellán az összes ördögök királya lesz 
felettetek. Olyan kegyetlenül bánok el veletek, hogy még a leggonoszabb 


sátán is megborzad. Ezerszeresen megátkozlak téged te Föld, minden 
teremtményeiddel együtt! Fel tehát, egy új hadsereget kell szervezni, egy 
rettenetes hadsereget! 

Gurát úgy megrémült e szavak hallatára, hogy szóhoz sem tudott jutni. 
Fungár Mellán pedig elsietett, s azonnal megkezdte a hadsereg szervezését 
úgy, hogy négy hónap elteltével négymillió főnyi hadsereg állt harcra készen 
Hanokban és környékén. 

363. Fejezet A hegyvidékiek kétmilliónyi 
hadereje, Mahal óva int a 
hanoki hadsereg elleni 
harctól 


Közben a hegyvidékiek is összegyűjtöttek egy, kétmillió harcosból álló 
hadsereget, s a tíz vezér azon tanakodott, miként kellene Hanokot 
megfenyíteni? 

Mahal, kit a tíz vezér családjával együtt a legbarátságosabban befogadott, 
így szólt: barátaim, népességtek száma majdnem hárommillióval csökkent, 
bőséges helyetek van, hegyvidékeiteken mindnyájatoknak jut elegendő 
kenyér. 

Hagyjátok tehát Hanokot! Tudom ugyan, hogy négymilliónál is nagyobb 
hadsereget állít fel, de ez a legkevésbé se zavarjon titeket! És ti ne vonuljatok 
le ellenük, ők az idők végeztéig sem fognak ide felvonulni, mert belátják, 
hogy hegyeitekben nem vehetik fel a harcot a tíz ellen. 

Ti tehát tökéletes biztonságban vagytok! Először is, bármily nagyok is a 
számuk, sohasem merészelnek titeket itt megtámadni, de ha akarnának, akkor 
sem tehetnék meg ezt, mert azokon a helyeken kívül, amelyeken ti kitörtetek, 
sehol sem juthatnak fel ide. A harcmezőn keresztül azonban óvakodni fognak 
áthaladni, mivel ott a pestis éri utol, s pusztítja el őket. Ez a hely tehát húsz 
évig sem számotokra, sem számukra nem lesz megközelíthető! 

Csupán a megszentelt magaslatokon keresztül juthatnának el ide, de ott a 
mindenható Isten oltalmában élő testvérem lakozik. Isten ellen pedig 
hiábavaló minden próbálkozás. Kövessétek tehát tanácsomat, s jól jártok! 

A tíz vezér megfontolta ezt a tanácsot, majd így szólt: jól beszéltél ugyan, 
de úgy véled Fungár Mellán békén hagyna bennünket, nagy dühében? Nem 
fog-e ez a rettentő vállalkozású szellemi ellenség mindent elkövetni, hogy 
ezernyi más ponton közelítsen meg bennünket, s ha egyszer már behatolt 
országunkba, mi lesz akkor velünk? 

Hagyjatok fel ezzel, válaszolta Mahal, már kezdetben megmondottam 
nektek, mit művel most testvérem Noé! Mielőtt sikerülne Fungár Mellánnak 
száz támadási pontot találni, addig Noé már régen elkészül bárkájával. Akkor 
pedig semmire sem mehet Fungár Mellán támadási terveivel, mert akkor 
maga az Úr támad az egész világ, s minden teremtménye ellen, az emberek 
nagy gonoszsága miatt! 

Mahal e bölcs szavainak hatására a tíz vezér elgondolkozott, s 3 napon át 


egy szót sem szólt - de Mahal tanácsát mégsem követte! 
364. Fejezet Gurát király szomorúsága 
Mahal távozása miatt és 
sejtelemmel telt beszéde 
Fungár Mellánhoz. Fungár 
Mellán okos válasza, s az 
ostromtorony építése 


Miután Fungár Mellán megszervezte az új és nagy hadseregét, számos 
építési szakembert küldött ki, hogy ostromtornyokat építsenek a meredek 
hegyoldalak mellé, azután Gurát királyhoz ment. Mivel szomorkodónak 
találta, megkérdezte, mi az oka szomorúságának? 

Kedves barátom, felelte Gurát, ha arra gondolok, hogy Isten embere már 
nem a miénk, nagy szomorúság tölt el, és az a felkiáltásod a vesztett csata 
után - elvesztünk! - mind élénkebben visszhangzik lelkemben. 

Mert lásd, mit használt volna minden elővigyázatosságunk, ha nem Mahal 
bölcsessége vezérelt volna bennünket, midőn Hanok az alpapok vezetésével 
összeesküdött ellenünk? Mivel te bizonyára tanácsával ellentétesen 
cselekedtél valamiben, elhagyott bennünket, s most a hegyvidékiek 
tanácsadója. 

Bármit tervezel is ezentúl a vezérek ellen, az ő nagy bölcsessége a távolból 
is keresztüllát mindenen és meghiúsítja terveidet. Ezért meg vagyok 
győződve, hogy a száz torony építése ugyanúgy nem használ semmit sem, 
mint az újonnan felállított rengeteg nagy hadsereg, ami naponta huszonötezer 
font aranyunkba kerül és semmi hasznunkra sem lesz. 

Ha újra a miénk lehetne Mahal, kedves gyermekivel együtt, akkor 
biztosnak érezhetnénk magunkat falaink között, de nélküle vakok maradunk, s 
nem láthatjuk hol tárul elénk egy mély szakadék! 

Fungár Mellán elgondolkozott ennek hallatára, s nem tudta mit válaszoljon 
a királynak. Némi idő után így szólt: királyom és barátom, igazad van, de ha 
már így porul jártunk, jobb, ha megteszünk valamit a saját biztonságunkért, 
mintha semmihez sem fognánk! 

Bosszút esküdtem ugyan a tíz vezérnek, s Mahalnak is, de most miután 
haragom lecsillapodott, nem ragaszkodom ehhez az eskümhöz. Mivel azonban 
nem tudhatjuk, mikor csap le reánk a hegyvidékiek hatalmas serege, nekünk is 
fel kell fegyverkeznünk, s készen kell állnunk! 

Ha Mahal most itt megjelenne, ugyanolyan barátságosan fogadnám, mint 
azelőtt a palotámban! Úgy vélem ennél többet nem tehetek! De miként 
jöhetne most ide? A harcmezőn keresztül nem jöhet, ezért sietve be kell 
fejeznünk az ostromtornyok építését, hogy az után hírnököket küldhessünk 
Mahalhoz, hogy jöjjön hozzánk, ha még életben van. 

Ezzel a nyilatkozattal Gurát megelégedett, s maga is ajánlotta legalább egy 
torony sürgős előkészítését. Fungár Mellán ezt meg is tette, s így harminc nap 
alatt egy ilyen torony el is készült. 


365. Fejezet Békeküldöttség a tíz vezérhez 
és Mahalhoz! A 
békeküldöttség vezetőjének 
beszéde a tíz vezérhez 


Midőn a torony már készen állt a hegyvidék sziklafala előtt, Fungár Mellán 
és Gurát a béke jeléül fehér ruhás küldöttséget indított el a hegyvidékiekhez. 
Ötnapos utazás után elérkezett a hegyvidék határához, ahol az őrség elfogta és 
a tíz vezér elé vezette. 

Ezek megkérdezték a küldöttséget, mi késztette őket arra, hogy a saját 
romlásukra, a hegyvidékre behatoljanak? 

A küldöttség vezetője így válaszolt: népetek fenséges és bölcs vezetői! 
Bennünket semmiféle gonosz szándék sem vezetett ide, nagy fáradalmak után, 
hanem a legjobb, legbékésebb szándék! Hadseregünket megvertétek, és mint 
győzők maradtatok a harctéren. Ezért jogotokban áll győzelmi adót követelni 
tőlünk! 

Tudjuk azonban, hogy ti is nagy veszteséget szenvedtetek, s ezért nem 
léptek fel ellenünk követelésekkel, mert mély bölcsességtek alapján bizonyára 
azt is tudjátok, hogy még mindig, kb. ötmillió főnyi sereggel rendelkezünk! 

Királyunk azért küldött bennünket ide, hogy megkérdezzük tőletek, mit 
követeltek tőlünk győzelmi adó fejében? Továbbá békét és barátságot ajánl fel 
nektek, s ezért száz olyan tornyot épít, amelynek segítségével mindenkor 
érintkezhettek Hanokkal. Mahal számára is volna egy búmegbízásunk, ha még 
nálatok tartózkodik! 

A tíz vezér erre megkérdezte a küldöttséget, mivel tudják a szavaik 
igazságát bizonyítani, mire csak így szóltak - ha Mahal még itt van nálatok, 
hívjátok őt ide, s ő majd bizonyságot szolgáltat felőlünk. 

A tíz vezér erre mindjárt Mahalt hivatta. 

366. Fejezet Mahal komoly és bölcs 
szavai a küldöttséghez, s a tíz 
vezérhez 


Midőn Mahal komoly arccal a tanácsterembe lépett a küldöttség tagjai 
megszeppentek, s mukkanni sem merészeltek. 

Mahal erre megkérdezte: - miért hívtatok engem? Talán különös állat 
vagyok, amelyet az állatszelidítők mutogatnak néhány rézpénzért? Szóljatok, 
mit akartok tőlem? 

A vezérek egyike így felelt: Isten férfiúja, ezeket az embereket a síkságról 
küldték ide. Mondd meg nekünk hihetünk-e szavaiknak? 

Igen, válaszolta Mahal, hihettek nekik, mert úgy van, ahogyan mondották! 
De küldetésük célja nem a hadiadó felajánlása, hanem én vagyok! 

Gurát király és Fungár Mellán, a legfelsőbb főpap azt szeretné, ha újra 
náluk tartózkodnék. Ezeknek a küldötteknek tehát erre kellene rábeszélni. 
Ezek, valamint akik elküldötték őket, nem tudják, hogy Mahal sohasem 


engedi magát emberek, hanem csakis Isten által vezettetni! 

Mondjátok meg tehát uraitoknak, hogy csak akkor megyek el hozzájuk, ha 
Isten, az Úr, erre felszólít. Mondjátok meg nekik azt is, hogy az Úr nevében 
arra ügyelek, hogy a tíz vezérnek tett kettős ajánlatukat valóban teljesítsék is! 

Mahal ezután a tíz vezérhez fordulva így folytatta: bocsássátok el 
békességben a küldötteket, mert békét kínáltak nektek, de ragaszkodjatok 
ahhoz, hogy bizonyos határidőn belül teljesítsék követelésteket. 

Ha ugyanis megígér valaki valakinek valamit, határidőhöz kell kötnie 
ígérete teljesítését, másként merőben csak hazugság ígérete. Ezt követeljétek 
meg ti is, egyébként, pedig mint már mondottam, bocsássátok el békességben 
a küldötteket! 

A tíz vezér így is cselekedett. Háromhavi határidőt szabtak meg a hadiadó 
beszolgáltatására, s ezután elbocsátották a küldöttséget. Az őrséget azonban 
mindjárt megerősítették a hegyvidék főbejárata előtt. 

367. Fejezet Fungár Mellán és Gurát 
zavara. Második küldöttség a 
hegyvidékiekhez, s ennek 
eredménytelensége 


Midőn a küldöttek Hanokba visszatértek és közölték eljárásuk eredményét, 
Fungár Mellán, Gurát Királlyal együtt savanyú arcot vágott. 

Kénytelenek vagyunk elfogadni követeléseiket, szólt Gurát és honnan 
veszünk százezer zsák búzát, ugyanennyi rozsot és árpát, húszezer tevét, 
negyvenezer ökröt, kétszázezer juhot! Honnan teremtsük ezt elő, ha csak nem 
akarjuk saját népünket kirabolni? 

Barátom és testvérem, felelte Fungár Mellán, úgy látom mi alaposan 
megjártuk! Én úgy vélem, hagyjuk Mahalt a hegyvidékieknél, a hadiadóval 
pedig maradjunk adósok. 

Ha aranyat, ezüstöt követeltek volna a hegyvidékiek, azt tízszer nagyobb 
mennyiségben is megadhattuk volna nekik, de ilyen sovány esztendő után 
ennyi gabonát és állatot képtelenek vagyunk nekik beszolgáltatni. 

Küldjünk hozzájuk újabb hírnököket, s kérjünk tízévi halasztást a hadiadó 
beszolgáltatására, ha ezt nem adják meg, akkor csináljanak, amit akarnak! 

Ezzel Gurát is egyetértett, s hamarosan egy újabb küldöttséget 
menesztettek a hegyvidékiekhez, de sajnos hiába, mert a tíz vezér 
ragaszkodott a hadiadónak a megjelölt határidőn belüli megfizetéséhez. 

368. Fejezet Fungár Mellán és Gurát 
haragja és bosszúterve a 
hegyvidéki határhegyek 

felrobbantására 


Midőn ez a második küldöttség eredménytelen tért vissza Fungár Mellán 
és Gurát haragra lobbanva elhatározták, hogy egy starter hadiadót se fizetnek 
a hegyvidékieknek. 


Jöjjenek el az adóért szólt Fungár Mellán és ha valóban, idejönnek a kellő 
módon fogadjuk őket! Mi Seth utódai vagyunk a hegyvidék rabszolganépe, 
azonban az elvetemült Káintól származik! Csak nem gyengültünk meg 
annyira, hogy nem tudnánk a gőgös rabszolganéppel elbánni! 

De tudod, mit tehetnénk még? Elküldhetünk újabb hírnököket a 
hegyvidékre azzal, hogy átadjuk nekik, persze csak színlegesen, az egész 
hanoki birodalmat azzal az indokolással, hogy képtelenek vagyunk tovább 
uralkodni, midőn a rettentő súlyos hadiadó behajtása miatt a nép fellázadna 
ellenünk és megölne bennünket! 

Ezért magas évjáradék fejében mindent békés úton átadunk nekik, s 
meghívjuk őket, jöjjenek Hanokba, vegyenek át tőlünk mindent! Nos mit 
szólsz ehhez a nagyszerű eszmémhez? 

Kedves barátom, felelte Gurát, gondolj csak arra, hogy Mahal ott van 
náluk, s így minden furfang hiába való. Én úgy vélem egyelőre semmit se 
tegyünk ellenük, s ha eljönnek, s alkudozni kezdenek velünk, akkor nagy 
erővel megtámadjuk, s megsemmisítjük őket. 

Közben pedig aknázzuk alá hegyeiket, töltsük meg az aknákat, tízezer font 
robbanóanyaggal, s robbantsuk fel a hegyeket. Ez nem csekély zavarba hozza 
a gőgös hegyvidékieket! 

Fungár Mellán ebbe beleegyezett, s Gurát tanácsa szerint cselekedett. 

369. Fejezet A hegységbeliek sikertelen 
tanácskozása és 
gyanakodásuk Mahallal 
szemben. Mahal válasza és 
jóslata. A tíz vezér 
hitetlenkedése 


ar: a 


A hegyvidéki tíz vezér tanácskozni kezdett, mi tévők legyenek, ha a 
hanokiak nem teljesítik a követeléseiket. Három hónapig tanácskoztak, s nem 
tudtak megegyezésre jutni egymással. 

Mahaltól nem kértek tanácsot, mert attól tartottak, hogy Mahal titkon a 
hanokiak pártján van, s olyan tanácsot adna nekik, amelynek következtében a 
hanokiak kezébe kerülnének. Ezt a gyanút onnan merítették, hogy Mahal a 
hanoki küldöttség szabadon bocsátását kívánta, ők pedig halálos ítéletet vártak 
tőle a küldöttek fejére. 

Mahal ezt észrevette, s magában méltatlankodott is ezért. Miután a tíz 
vezér három napon át eredménytelen tanácskozott, elhívatták Mahalt, ki egy 
kis hegyi városban elzárkózva élt, s kérték, adjon tanácsot, mit tegyenek a 
hanokiakkal, kik nem hajlandók a hadiadót megfizetni. 

Kedves barátaim, szólt Mahal, szívemből sajnálom, hogy ilyen későn 
kértek tőlem tanácsot! Ha nem tanácskoztatok volna 3 hónapon át 
feleslegesen, hanem mindjárt tanácsot kértetek volna tőlem, akkor tudtam 
volna jó tanácsot adni, most azonban már késő! 

Hosszas tanácskozástokkal időt engedtetek a serény hanokiaknak, hogy 


száz kedvező ponton ezer öl mélységű aknákat ássanak, azokat megtöltsék a 
legerősebb robbanóanyaggal, s a mai napon felrobbantsák hegyeiteket száz 
helyen! 

Ha meg akartok menekülni a hanokiak bosszúja elől, még ma 
meneküljetek el, mert holnap már későn lesz! 

A tíz vezér nevetett Mahal e szavaira, s így szólt: barátunk, ha egyéb baj 
nincsen, emiatt nyugodtan itt maradhatunk, mert jól tudjuk, milyen mélyre 
lehet ásni 3 hónap alatt! Ha negyven ölnyire tudtak lehatolni a sziklákba, az 
már igen nagy teljesítmény lenne, de ezer öl mélységről beszélni nem lehet. 
Mi tehát teljesen nyugodtak vagyunk! 

A tíz vezér ezután nevetve bocsátotta el Mahalt. 

370. Fejezet Mahal Isten iránti bizalomra 
inti gyermekeit. A 
síkságbeliek romlottsága. 
Mahal övéivel együtt a 
magaslatra költözik 


Mahalt megkérdezték gyermekei, mit kell tenniük, ha a hanokiak valóban 
megtámadják a hegyvidéket? 

Gyermekeim bízzatok Istenben és nyugodjatok meg, mert mi mindaddig 
biztonságban vagyunk Isten földjén, Amíg Isten az Úr velünk van! Ha 
szeretetét, kegyelmét, irgalmát eljátszottuk, akkor minden lény és dolog 
üldözni fog bennünket, ezért szilárdan ragaszkodjunk Istenhez, hogy biztosan 
járhassunk a Földön. 

Úgy mondom nektek kedves gyermekeim, ahogy szellemben látom, hogy a 
világ, amilyen már most, tíz évig sem állhat már fenn. Egyik ember, s egyik 
nép a másik ellen támad. Mindenki uralkodni akar, s nem akar elismerni 
senkit maga felett! 

Az egész hanoki birodalomban is csupa független uralkodó van, a király 
reszket városának polgárai előtt, hűbéresei is független uralkodók, s kényük, 
kedvük szerint uralkodnak! Mértéktelenül nagy adókkal nyomorgatják a 
népet, s a király és a legfelsőbb főpap mit sem tud erről. 

A hűbéres fejedelmek folytonosan háborúskodnak egymással, s már 
hosszú idő óta egy nap sem múlik el vérontás nélkül. Itt-ott fellázad a nép, s 
akkor mindenütt fosztogatnak, rabolnak, gyilkolnak és az újonnan uralomra 
kerülő kényurak még sokkal gonoszabbak az előzőeknél. 

A magaslatról a síkságra vándorolt gyermekek nem tekintik embereknek a 
síkságbelieket, hanem csupán értelmesebb állatoknak, s úgy is bánnak velük. 
Isten szellemétől már senki sem engedi magát vezettetni. 

Mondjátok meg nekem, meddig nézheti még el Isten az ilyen üzelmet, 
dühöngést, gyilkolást, rablást, rombolást, lopást, csalást, bujálkodást?! 

Mahal gyermekei megrettentek ennek hallatára, mire Mahal így szólt: még 
ma éjszaka elhagyjuk ezt a helyet, s Noéhoz megyünk fel a magaslatra, mert 
itt már nem maradhatunk. 


Mahal ezután összeszedte mindenét, s gyermekeivel együtt elindult a 
magaslatra Noéhoz. 
371. Fejezet Mahal Noénál. Mahal 
beszámol a síkságbeliek 
helyzetéről. Mahal és Noé 
szomorúsága 


Mahal tíz nap után felérkezett a még mindig felszentelt magaslatra, ahol 
Noé már jódarabon eléje ment. A két öreg testvér megölelte egymást, s 
mindketten örvendeztek, hogy  viszontláthatják egymást. Noé rögtön 
megkérdezte Mahalt, milyen a helyzet a síkságon, az Úrhoz fordultak-e az 
ottaniak, vagy inkább a világhoz? 

Óh, testvérem, felelte Mahal, a népeknek a hosszú utazásom alatt tapasztalt 
teljes istentelensége az oka annak, hogy most itt vagyunk. Telve voltam 
reménységgel, hogy Isten kegyelmével megnyerem az Ő számára királyuk és 
fejedelmeik útján a népeket. 

Tíz nap előtt azonban világosan feltárta előttem az Úr, mi a helyzet a Föld 
népével, s hogy már sem csoda, sem más eszköz által sem javulhat meg, mert 
annyira a világba süllyedtek az emberek, hogy szellemük már nem képes Isten 
befogadására. 

Ha csak néhány emberről lenne szó, akkor még lehetséges volna ezeket 
megtéríteni, de mit lehet a sok millió megátalkodott istentelen emberekkel 
kezdeni? Egy darabig csak meghallgatják az embert, azután hátat fordítanak 
neki. Ha jól megy, akkor kinevetik, kigúnyolják, ha pedig rosszul, akkor 
megvesszőzik, bezárják, sőt életét is elveszik. Azt mondom neked, a síkságon 
nem becsülik többre az ember életét, mint egy szúnyogét. Óh testvérem, 
megborzadok, ha a síkságra gondolok! A pokolban bizonyára jobb a helyzet, 
mint ott! 

Noé ennek hallatára mélyen sóhajtva így szólt: - igen, pontosan 
megmutatta nekem az Úr mindezt szellemben! Óh világ, miért - miért nem 
engeded, hogy Isten szelíd szelleme vezessen, miért rohansz inkább az 
ítéletbe, vesztedbe?! 

Erre némán folytatja útját a két testvér a magaslaton, és mindketten siratták 
az egykor oly dicsőségesnek tartott Földet. 

Mahal közben megpillantotta a már majdnem teljesen elkészült bárkát, s 
csodálkozott, hogy ilyen rövid idő alatt majdnem teljesen kész. 

372. Fejezet Mahal kérdezősködik a 
bárka felől. Noé elmondja a 
bárka keletkezését. Az 
emberek romlása, s az Úr 
nagy türelme 


Miután Mahal kívül-belül megtekintette a bárkát, megkérdezte Noét: 
mondd meg nekem testvérem, hogyan is rendelte el neked az Úr ennek a 


bárkának az építését? Valamit tudok ugyan erről, de nem vagyok vele teljesen 
tisztában, azért mondd el nekem világosan, hogy annak idején én is tudjam mi 
lesz a teendőm! 

Testvérem, felelte Noé, azt tudod, hogy az emberek idővel nagyon 
elszaporodtak a Földön Lamek ideje óta és nagyon szép leányaik voltak. 
Midőn ezt Isten gyermekei a magaslaton észrevették, leköltöztek a 
megszentelt magaslatról a síkságra, és a síkságbeli leányokat vették feleségül. 

Az Úr ekkor így szólt hozzám: lásd Noé, az emberek nem engedik, hogy 
szellemem vezesse őket, de Én még 120 évi haladékot adok nekik erre! 

Amidőn az Úr így szólt hozzám, még te is itt tartózkodtál, s tudod mi 
mindent megtettünk a közönséges világi emberekké vált istengyermekek, 
Isten akarata szerinti megtérésére, de minden maradandó eredmény nélkül. 
Mivel az Úr idővel azt látta, hogy különféle formában juttatott 
figyelmeztetései ellenére sem térnek meg az emberek, sőt még megerősödtek 
gonoszságukban, szomorúság töltötte el, s megbánta, hogy embereket 
teremtett a Földön! 

Körülbelül kétszer hét év előtt azután így szólt az Úr hozzám: - Halljad 
Noé, az Általam teremtett embereket elpusztítom a Földről állatokkal, 
férgekkel, s az Ég madaraival együtt, mert megbántam, hogy teremtettem 
őket! 

Én azonban kegyelemre találtam Isten előtt, mert engem nem számított a 
gonosszá lett emberekhez. Isten azonban még ezután is küldött hírnököket az 
elzüllött emberekhez, de a hírnökök süket fülekre találtak, s figyelemre sem 
méltatták őket. 

Rövid idő múlva letekintett az Úr a Földre, s így szólt hozzám: - Halljad 
Noé, minden szeretetem, fáradozásom hiába való! A Föld megtelt az emberek 
gonoszságával! Ezért el akarom őket pusztítani! 

Lásd, ekkor kellett a bárkához szükséges fákat az Úr utasítására kivágni, s 
a bárka most már majdnem teljesen elkészült! Ha tudni akarod az egész 
építési tervet, az Úr szavaival elmondom neked. 

Jöjj tehát a házamba, vegyünk magunkhoz némi erősítést az Úr nevében, s 
azután közlöm veled a bárka rendeltetését. 

Mahal erre Noé felhívása szerint cselekedett! 

373. Fejezet Noé ismerteti Isten tervét. 
Mahal szomorúsága a 
bárkából való kizárása végett 


Miután Noé feleségével, gyermekeivel, Mahallal és családjával a testi 
táplálékot magához vette, így szólt Mahalhoz: - nos Mahal testvérem, ha 
meghallgatsz, ismertetem veled Isten tervét ezzel a bárkával. 

Kedves testvérem, felelte Mahal, újra kérlek, tedd ezt meg, hogy én is 
tudhassam, mi lesz az én teendőm. 

Jól van, szólt Noé, halljad tehát. De arra kérlek, ne bosszankodj, másként 
önmagadat okolhatod, ha belépusztulsz haragodba. Midőn a fákat már 


kivágtam a bárkához, Zebaoth Isten, az Úr, így szólt hozzám: - készíts 
ezekből a fákból egy bárkát, elkülönített kamrákkal, s kívül belül tömítsd a 
réseket szurokkal. A bárka hossza háromszáz rőfnyi, szélessége ötven, s 
magassága harmincrőfnyi legyen. 

Csupán a tetején legyen egy rőfnyi nagyságú ablak. Kapuja az oldala 
közepén legyen, s maga a bárka 3 emeletes legyen! 

A bárka rendeltetése iránti kérelmemre az Úr így folytatta. Lásd Noé, 
hatalmas vízáradatot bocsátok a földre, hogy minden élő test elpusztuljon a 
Földről! Veled azonban szövetséget kötök. Feleségeddel, fiaddal, s azok 
feleségeivel költözz a bárkába, azon kívül minden állatfajtából egy hím és egy 
nőneműt helyezz el a bárkában, valamint minden féregből és madárból is. A 
magatok és az állatok számára szükséges táplálékot is gyűjts össze a 
bárkában. 

Erre leborultam az Úr előtt és sírva könyörögtem: Uram, hogyan képes egy 
gyenge embert ezt véghezvinni? Miként foghatok össze ennyi állatot, s miként 
szerzek nekik ennyi táplálékot, s mikor készülök el ezzel a nagy bárkával? 

Ne aggodalmaskodj Noé, szólt az Úr, hanem fogj munkához, s Én 
segítségedre leszek úgy, hogy könnyedén elvégzed ezt a munkát! 

Lásd testvérem, erre munkához fogtam, s minden szinte magától ment a 
legcsodálatosabb módon, s a bárka a felső ablak fedelén kívül már készen áll. 

Mahal ennek hallatára elszomorodott, mert nem hallott arról, hogy ő is 
beszállhat a bárkába. 

374. Fejezet Noé intelme fivéréhez. Az 
elvakult Mahal perlekedése 
az Úrral 


Noé csakhamar észrevette Mahal, valamint gyermekei szomorkodását, 
mert mélységesen megdöbbentette őket, hogy egyedül Noé talált kegyelemre 
az Úrnál családjával együtt. 

Ezért Noé így szólt Mahalhoz: testvérem, miért szomorkodsz? Nem tudod 
milyen jóságos az Úr? Nem ismered az Ő végtelen türelmét és határtalan örök 
irgalmát? Mondd meg nekem, mikor nem hallgatta meg az Úr azt, aki igazi 
szeretettel és bűnbánattal telt szívvel fordult Hozzá, mint a jó gyermek az 
igazi atyjához? Cselekedj te is hasonlóképpen, s akkor nem lesz okod 
szomorkodásra! 

Óh testvérem, felelte Mahal, mutass reá egy bűnömre, amelyet Isten, az Úr 
ellen elkövetettem, akkor egész életemen át sírok, és irgalmáért, kegyelméért 
könyörgök! Nem vagyok ugyanolyan tiszta, mint te, miért helyez az Úr 
engem is, mégis ítélet alá? Mit cselekedtem én Ellene, hogy kizárt a bárkából? 

Talán az volt a bűnöm, hogy meg akartam keresni gyermekeimet a 
síkságon, ahova Maga az Úr küldött el Valtár fiamért? Mikor bűnöztem 
Ellene, hogy ilyen keményen súlyt engem? 

Te azt mondottad, Isten megbánta, hogy embereket teremtett! Ha ez így 
van, mi akkor az ember? Azt mondom neked Isten bűne! Én azonban úgy 


vélem, Isten nem képes bűn elkövetésére! 

Mivel az Úr ilyen hűtlenül bánt velem, az igazzal, s bűnt követett el 
ellenem, most már elhiszem, hogy Isten is követhet el bűnt! Azt mondom 
tehát neked, Isten nem vádolhat engem bűnnel. Ő azonban bűnt követett el 
ellenem, aki mindenkor igaz voltam! 

Noé megrettent Mahal e szavaira. Mahal ezután felkelt és gyermekeivel 
együtt a középső magaslatra távozott. 

375. Fejezet Mahal és gyermekei a 
középső magaslaton. Kizerel 
komoly kérdése atyjához, 
miként vádolhatja Istent 
bűnnel. Mahal vádaskodása 


Isten ellen 


Miután Mahal haragjában a középső magaslaton letelepedett, Kizerel eléje 
lépett, s így szólt: Atyám, mondd meg nekünk gyermekeidnek, teljesen 
komolyan gondoltad-e azt, amit Noénak mondottál? Lásd, én nem tudom 
megérteni, miként vádolhatod te Istent azzal, hogy bűnt követett el ellened?! ! 

Hogyan lehetne Isten bűnös és miben, s ki ellen? Talán velünk szemben 
lehet bűnös, vagy önmagával szemben? De miként lehet azt elképzelni, mikor 
Isten minden dolgok alaptörvénye és ősforrása önmagában? 

Óh atyám! Gondolj arra, hogy Isten öröktől fogva mindenható, mi azonban 
tehetetlen férgek vagyunk Hozzá képest! Nem semmisíthet meg bennünket 
pillanat alatt, ha ellentétben állunk rendjével? 

Úgy beszélsz, ahogyan érted, felelte Mahal. Nem tudod, mi most Isten 
szándéka? Lásd, öt-hat év múlva az egész földet vízzel akarja elárasztani. 
Mindenki életét veszíti ebben a vízáradatban, csupán Noé marad életben 
övéivel, s a bárkába magával vitt állatokkal. 

Mondd, nem volna-e jobb, ha Isten csodatevő hatalmával felruházott 
tanítókat küldene a népek felébresztésére, ahelyett hogy sok millió embert egy 
csapással megöljön? Ki az oka annak, hogy az emberek megfeledkeztek 
Istenről, ha nem maga Isten? 

Ezer évben egyszer megmutatkozik ugyan néhány ember előtt, s a többivel 
nem törődik, és ha azután nincsenek az emberek kedve szerint, egyaránt 
ítélettel sújtja őket, akár tudnak már valamit, akár tudatlanok. Akár oktatásban 
részesültek, akár nem részesültek! 

Így tehát 6 év múlva vízbe fullasztatnak a vakok és látók egyaránt! Vajon 
miért? Azért, mivel Istenről csak keveset, vagy semmit sem tudnak, mert nem 
részesültek abban a szerencsében, hogy hallottak volna valamit Felőle. Sőt, 
még mi is vízbe fulladunk, habár ismerjük Istent, csupán azért, mert Istennek 
úgy tetszik! 

Ha kövek volnánk, jogosan tehetne velünk, amit akar. Bennünket azonban 
szabad lényeknek teremtett, s mégis romlásunkat kívánja. Általa juttatott 
szabadságunk ellenére is! Lásd, ez Isten bűne velünk szemben, vagy pedig az 


Ő bölcsességének és hatalmának a hibái, azaz bűnei vagyunk! Megérted most 
miben követett el Isten bűnt ellenünk? 
376. Fejezet Noé reá mutat fivérének, 
Mahalnak fő hibájára. Az 
önhittség, mint a gőg 
gyökere. Az Úr megjelenik 


Noé csakhamar utána ment testvérének a magaslatra és ott két 
gyermekével együtt magukból kikelve találta őket. 

Noé erre Mahalhoz lépve így szólt: hallgass meg engem testvérem! Lásd, 
te azzal vádoltad Istent, hogy Ő bűnt követett el ellened, mivel te a legigazabb 
férfiúnak tartod magadat az egész Földön! Lelkiismereted azt sugallja, hogy 
sohasem követtél el bűnt Isten ellen, mert törvényeit szigorúan betartottad! 

Ez a nagy tisztaságérzet egyben nagy diadalérzetet is keltett benned, s 
ennek alapján azt kérdezted önmagadtól tisztábban, igazabban élhet-e Isten az 
Ő rendjében, mint ahogyan én élek az én időmben? 

A te mindenkor diadalmaskodó lelkiismereted erre azt felelte, - nem. Isten 
sem lehetett sohasem tisztább az Ő viszonyai között, mint amilyen én vagyok 
az Istennel és az emberekkel szembeni viszonyban! Ez a diadalérzet azonban 
sokkal kevésbé tetszetős Isten előtt, bármilyen törvényellenes cselekedetnél, 
azaz bűnnél is. Ez ugyanis a gőg gyökere, s ennek el kell eltűnnie az 
emberből, ha tetszetős akar lenni Isten előtt! 

De nemcsak igaz voltod miatti diadalérzeted révén veszítettél sokat Isten 
előtt, hanem az abból eredő bölcsességeddel is, ami így szólalt meg benned: 
habár ugyanolyan tiszta és igaz vagyok, mint Isten, szent azonban nem 
lehetek, mivel Isten szentségessége érinthetetlen, azért az én korlátozott 
hatalmammal és emberi viszonyaim mellett is tökéletesebben akarok 
cselekedni, mint Isten! Teremtéséből látom, hogy Isten mindenkor tökéletlen 
módon cselekszik kezdetben és csak az ilyen sikertelenségek után jut el a 
tökéletességhez. 

Az egész Földön nincsen semmi tökéletes és egyetlen dolog sem hibátlan, 
a Nap sem teljesen tiszta, a Hold is tökéletlen, valamint a csillagok fénye is 
az. Ezért az én emberi szférámban minden cselekményemben túl akarom 
szárnyalni Istent, tehát cselekményeim is teljesen tökéletesek legyenek, 
utólagos javítgatások nélkül. 

Ha egy Isten által tökéletlennek teremtett anyag lehetetlenné teszi egy 
cselekmény teljes befejezését, az én gondolatomban és akaratomban 
bemutatkozzon, s ami emiatt az én cselekményemben tökéletlen, azt, mint 
saját hibáját, a Teremtő vállalja magára! 

Lásd testvérem, ilyen módon már régóta bűnösnek mutatkozott előtted az 
Úr, s ebből a gonosz magból sarjadt ki az, hogy most ellened elkövetett 
bűnnel vádolod Istent. Úgy véled, az ilyen vádaskodás nem bűn Isten előtt?! 

Lásd be testvérem, ezt a nagy tévedésedet, ismerd fel azt, mint legnagyobb 
bűnödet s tarts bűnbánatot, akkor az Isten nem zárja el előtted a bárkát az 


ítélet idején! 

Testvérem, felelte Mahal, veled nincsen miért perlekedni, mindenkor igazi 
testvéred gyanánt éltem melletted, s egy szóval sem támadtam ellened! 
Nekem Istennel van elrendezni valóm! Vele kell perlekednem, szentségessége 
mellett is be kell bizonyítania, mikor vétkeztem színe előtt! 

Erre heves vihar keletkezett, s az Úr láthatóan megjelent a magaslaton 
Mahal és Noé előtt! 

377. Fejezet Az Úr Mahallal beszél. 
Mahal kihívó kérdései, az Úr 
bölcs válasza. A vízözön 
természetszerű okai 


Mindnyájan megijedtek amidőn a vihar megszűnte után maguk előtt látták 
az Urat. Még Noé is nagyon megijedt, mire az Úr így szólt hozzá: 

Noé ne félj, mert nem azért jöttem, hogy feletted, vagy más valaki felett 
ítéljek. Mivel azonban testvéred Mahal bölcsességének ítélőszéke elé szólított 
és felelősségre von az ellene elkövetett bűnöm miatt, meg kellett jelennem, 
hogy megmentsem becsületemet előtted, gyermekeid előtt, valamint Mahal 
gyermekei előtt. Azután Mahalhoz fordulva így szólt: - fiam, Mahal! Mivel 
szerinted bűnt követtem el ellened, mutass reá arra a bűnre, s én kész vagyok 
ezerszeresen jóvátenni azt! Beszélj tehát Mahal fiam! 

Mahal erre komolyan szembe állt az Úrral, s így felelt: mondd meg Uram, 
miért bántad meg, hogy embereket teremtettél, hiszen örökkévalóságok óta 
tudtad, milyen lesz majd az ember! Ki kényszerített arra, hogy az emberrel 
bűnt vegyél magadra? 

Nem lett volna végtelenül jobb számunkra, Általad teremtett lények 
számára, ha sohasem jutottunk volna el az önálló léthez és számodra is jobb 
lett volna, mert nem kellett volna azt mondanod - megbántam, hogy embert 
teremtettem?! 

Csakis azon bánkódtam, hogy az ember tökéletlen megteremtésével bűnt 
követtél el önmagad és az emberek előtt, de különösen ellenem, mert én 
nyíltan azt kérdezhetem Tőled, mutass reá arra a pillanatra, gyermekkorom 
óta, amikor vétkeztem volna rended ellen, s akkor elátkozhatsz, miként 
egykor a kígyót is elátkoztad! 

Ha pedig ilyen bűnömre nem tudsz rámutatni, akkor mondd meg nekem az 
okát annak, miért akarsz csak felettem ítélkezni, s miért nem testvérem felett 
is. 

Óh Mahal milyen sötétségnek kell lenni bensődben, ha így beszélsz 
Velem, ahogyan még egyetlen lény sem beszélt eddig Velem! Mondd meg 
Nekem, miként lehetett volna még tökéletesebbnek teremteni az embert, mint 
midőn szabadon helyezte ki Mindenhatóságom, s ha most, mint te, miként egy 
második Isten perlekedhet mindenható teremtőjével? Most amidőn az ember a 
saját bírája és szabadon vétkezhet rendem ellen, minek az egész végtelenség 
alá van vetve! 


Mahal hallgatott, mert most belátta az ember tökéletességét, teljesen 
szabad állapotában. 

Az Úr ezután így folytatta: úgy véled, az Én bűnbánatom ugyanolyan, mint 
egy emberé, aki bűnt követett el? Óh, akkor nagy tévedésben vagy! Az Én 
bánatom a szeretetemből eredő fájdalom annak láttára, hogy az Általam oly 
tökéletesnek teremtett ember önmaga felett ítélve, önmagát dönti romlásba! 

Úgy véled, az a tervem, hogy valaha is ítélettel sújtsak egy embert, és 
tönkre tegyem? Lásd, éppen az ellenkezőjét cselekszem, nehogy az Én 
mindenhatóságom sújtsa ítélettel az embereket. Sajnos meg kell engednem, 
hogy az emberek erőszakkal megnyissák a Föld zsilipjeit, így hatalmas áradat 
tör elő a Földből, és ebbe minden élő belefullad a földnek e legsűrűbben lakott 
részén! 

Ezt előre láttam és azért intettem oly gyakran az emberiséget. Most 
azonban szinte háborút indítottak Ellenem az emberek, az egész Földet szét 
akarják rombolni, máris több hegyet a levegőbe repítettek és ez az ő saját 
ítéletük! 

Lásd, a hegyek alatt hatalmas vízmedencék vannak, több mint hárommillió 
kubikmérföldnyi vízzel telve. Ez a víz előtörve elárasztja a legmagasabb 
hegyeket, s olyan sűrű vízpáratömeggel telíti a Föld légkörét, hogy ez 
folytonosan esőzést idéz elő. 

Mondd, nem cselekedtem e helyesen, midőn az egyetlen, Nekem még 
engedelmeskedő Noéval egy bárkát építtettem legalább az ő élete megmentése 
végett, ha kívüle már más úgysem hallgatott Rám? De mondd meg Nekem azt 
is, mikor tiltottam meg neked, hogy a magad számára is felhasználd ezt a 
bárkát! Aztán majd tovább beszélek! 

Mahal azonban újra néma maradt! 

378. Fejezet Az Úr felhívása Mahalhoz. 
Mahal dóre kifogásai, s az 
Úr bölcs és szelíd válasza. 
Mahal kérdése a sátán 
eredetéről, gonoszságáról és 
az Úr világos válasza 


Az Úr ezután így folytatta: lásd Mahal fiam, te szigorúan felelősségre 
vontál Engem, most azonban hallgatsz, s nem tudsz Engem az egész 
emberiség ellen elkövetett bűnnel vádolni! Azt mondom tehát neked, jelentsd 
ki, amit helytelennek találsz teremtésemben! Én pillanat alatt változtatok 
azon! De alaposan indokolnod kell ám azt, mit rossznak, azaz elvetendőnek 
találsz teremtésemben! 

Mahal erre egy ideig gondolkozott, majd így szólt: Uram, bölcsnek 
tartanád-e azt, aki egy művészies kivitelű és mindenkor célszerű művet 
létrehoz, midőn azonban már egész tökéletességében készen áll előtte, 
összetöri, s egy gödörbe dobja, ahol azután elrothad és megsemmisül! 

Ha a mű mestere ezt céltalanul cselekedné, válaszol az Úr, akkor nyilván 


esztelen lenne, és kárhoztatni kellene e cselekményét. Ha azonban egy 
magasabb cél elérése végett cselekszi azt, amely ezen általad esztelennek 
tartott eljárás nélkül nem érhető el, akkor bizonyára bölcsen cselekszik, ha 
tökéletes művét elrothadni hagyja, mert ezzel egy magasabb és szentséges célt 
ér el! 

Lásd a mag bizonyára tökéletes és művészies alkotás, úgy anyagi részében, 
mint szerkezetében. Esztelenségnek tartod-e tehát, hogy először el kell 
rothadnia a földben, hogy a rothadásból százszorosan kelljen életre? Ha pedig 
a dolgok bölcs Mestere már a magnál így rendezte be a cél érdekében, úgy 
véled, hogy legtökéletesebb alkotását, az embert csupán szeszélyből ítéli arra, 
hogy a gödörbe dobja, hogy abban elrothadjon? 

Óh Mahal, milyen sötétségnek kell honolnia benned, ha Engem ilyen dőre 
Mesternek tartasz! Nem mondja a saját érzésed, hogy örökké élsz, és 
mélyebben bele akarsz pillantani végtelen sok művembe? Azt hiszed, élne 
benned ez az érzés, ha csupán időleges létre lennél teremtve. Én a Teremtőd 
mondom neked, akkor csak az időleges élet érzése töltene el, s nem az örök 
életé! 

Mivel azonban az örök élet érzését hordozod magadban és bepillanthatsz a 
végtelenségbe is, már ez is élő bizonysága annak, hogy a gödörbe nem azért 
rothadsz el, hogy mint az Én kezem műve megsemmisülj, hanem ellenkezőleg 
csakis arra szolgál ez az általad dőrének tetsző folyamat, hogy tökéletesen 
megvalósuljon benned az eddig csupán sejtelemszerű örök élet! Földi 
testednek tehát azért kell a földbe helyeztetni, hogy azután a szellemi, az 
elpusztíthatatlan tested egész teljességében feltámadhasson az örök életre! 

Hogy ez valóban így van, azt már földi életed alatt magad is 
tapasztalhattad, mert már sokakkal beszéltél, akiknek a teste előzőleg a földbe 
lett helyezve. Úgy vélem tehát, ez az Ellenem emelt kifogásod alaptalan. Állj 
egy másikkal elő, mert ezzel nem késztethetsz Engem arra, hogy kárpótoljalak 
téged! 

Az Úr e szavaira Mahal belátta, hogy az ő kifogása teljesen alaptalan, de 
eszébe jutott a sátán, s ezért így szólt az Úrhoz: Örökké igaz szavaidból 
felismerem, hogy műveid berendezése jó, s alkalmasak a legmagasabb célok 
elérésére! Ha azonban minden alkotásod tökéletes és annak is kell lennie, 
mondd meg nekem, óh Uram, honnan származik akkor a sátán és végtelen 
gonoszsága! Ki tehát a sátán Teremtője és Mestere? 

Az Úr erre így felelt: óh te vak védelmezője önzésed vak igazságának! Mit 
beszélsz te? Megfeledkeztél arról, hogy tökéletesnek teremtettem az embert, 
hogy mindenhatóságomon kívül, mint egy másik Isten szabadon cselekedhet 
azt, amit akar! Úgy véled a tökéletes szabadsággal felruházott sátán talán 
tökéletlenebb, mint te vagy? 

Ha te ezt cselekedheted Velem szemben, amit akarsz, rendemre való 
tekintet nélkül, úgy véled, ez lehetetlen a szabad szellemnek! 

Nem kellene-e megengednem, hogy tetszésetek szerint cselekedjetek, ha 
nem akarlak titeket ítélettel sújtani, mindenhatóságomból? Mondd meg 


Nekem, milyennek kellett volna teremtenem ezt az első szellemet, hogy teljes 
akarat szabadsága mellett is mindenben rendem szerint cselekedjen? Nem 
abban áll-e a lényeknek tökéletes akaratszabadsága, hogy szabadon 
cselekedhetnek rendem szerint vagy rendem ellen egyaránt? 
Mahal erre ismét elnémult, s nem tudta mivel álljon elő. 
379. Fejezet Az Úr további szeretetteljes 
szavai Mahalhoz. Mahal 
ellenvetései, bűntelenségére 
való hivatkozással. Az angyal 
és Valtár megjelenése. Az Úr 
eltűnése 


Mahal fiam, folytatta tovább az Úr, ha még valami panaszod van Ellenem, 
szólj, és Én szeretettel válaszolok neked! Azt látom ugyanis, hogy még 
mindig bántja valami a szívedet, s ennek el kell tűnnie belőle, mert Istenével, 
Teremtőjével szemben haragos szellem nem juthat el a megváltáshoz! 

Uram, válaszolta Mahal, elkövettem mindeddig egy bűnt a Te rended 
ellen? Te magad, valamint ez a Föld és a Menny is bizonyság ara, hogy eddig 
négyszázkilencven évi életem alatt sem Ellened, sem angyalok, emberek, de 
még állatok vagy kövek ellen sem követtem el bűnt! 

A síkságra gyermekeim miatt vonultam le, s ezt kötelességemnek 
tartottam, mert láttam szellemben, mi történik fiammal, Valtárral, és 
leányommal Aglával. Lásd, Valtárt leküldötted a síkságra, de ott magára 
hagytad, s azzal sem törődtél, hogy Agla a legmélységesebb pokolig süllyedt 
le. Mindezek láttára, aggastyán létemre is vállalkoztam erre a fáradtságos útra, 
hogy ha még lehetséges megmentsem gyermekeimet! 

Gyakran kértelek, óvd meg gyermekeimet, de nem hallgattál meg, s mire a 
síkságra lejutottam, Valtár halva, Agla pedig a pokolban volt. Én azonban 
akkor sem zúgolódtam Ellened, hanem szóval, cselekedettel dicsértem, 
magasztaltam szentséges Nevedet! 

Mialatt ilyen siralmas helyzetben voltam a síkságon, fivéremet utasítottad, 
építsen élete megmentése végett egy bárkát, engem, mint a leggonoszabb 
bűnöst ítéletre, pusztulásra ítéltél! Azt kérdezem tehát, milyen jog alapján 
cselekszel így! Mondhatsz, amit akarsz, de ez a dolog így van, s nem 
másként! 

Most ugyanazt mondottad - mikor tiltottam meg neked, hogy a veszedelem 
idején te is felhasználjad a bárkát! 

Az ilyen mentegetődzés semmit sem számít előttem, mert Te már azzal 
ítéltél felettem, hogy nem szólítottál fel arra, miként Noét, s ezzel elzártad 
előlem a bárkát, s a halálra ítéltél engem! 

Lásd Uram, ez a tulajdonképpeni bűn részedről, velem szemben, aki pedig 
sohasem vétkeztem Ellened! Azt mondom tehát, ezentúl bűnöket követek el 
Ellened, hogy okod legyen arra, hogy a bárkát elzárd előlem és négy 
gyermekemmel együtt elpusztíts. ezentúl nem fohászkodok Hozzád - Uram 


ments meg! - hanem - Uram semmisíts meg! 

Mahal e szavaira az Úr elszomorodott, s így szólt: Óh fiam, mivel nagyon 
szerettelek, azért akartalak téged mennyei fejedelemmé nevelni! Te azonban 
csak azt érezted meg szeretetemből, a te túltengő igazságodban, hogy 
elhanyagoltalak téged! 

Hogy azonban belássad, hogy ezt a bárkát nem csupán Noé, hanem 
mindenki számára készíttettem, ettől az órától kezdve, mennyei angyalaim 
szálljanak alá az emberekhez, óvják őket a bűnök elkövetésétől és szólítsák fel 
őket, szálljanak be a bárkába a veszedelem idején. 

Fiadat Valtárt is mindjárt látod, s beszélhetsz vele, hogy bizonyságot 
szolgáltasson valóban úgy elhagytam-e őt, ahogyan te vádoltál most Engem 
ezzel! 

Az Úr ekkor feltekintett, s abban a pillanatban sok ezer angyal jelent meg a 
magaslaton. Közöttük volt a fénylő ruházatú Valtár is, aki Mahalhoz lépve, 
megvigasztalta, s bizonyságot tett Isten végtelen jóságáról, szeretetéről, 
türelméről, irgalmáról. 

Mahal csak ekkor kezdett más belátásra térni az Úrral szemben, de az Úr 
eltűnt, nehogy Mahal ítélet alá kerüljön. Valtárt és az angyalok a magaslaton 
maradtak. 

380. Fejezet Mahal megkérdezi Valtárt az 
Úr eltűnésének oka felől. 
Mahal önmegismerése és 
bűnbánata. Az Úr 
megbocsátó szavai a világos 
felhőből 


Mahal ekkor megkérdezte Valtárt, hova tűnt el ily hirtelen az Úr, mire 
Valtár így felelt: Lásd ez is csak az Ő végtelen szeretetének, jóságának 
bizonyítéka! Ha ugyanis még láthatóan maradt volna előtted, akkor már 
látható jelenlétének hatalmából ítélet alá kerültél volna, mivel jelenlétének 
hatása alatt kimondhatatlan erő vonzott volna téged az Úrhoz. Ezzel pedig 
szabadságod tejesen megszűnt volna, és szellemed halála következett volna 
be. 

Az Úr ezt jól tudta, ezért tűnt el előled, mert a Teremtő és a teremtmény 
között végtelen nagy a különbség, akár az élet, s a halál, vagy a nappal, vagy 
az éjszaka között. A Nap az egész Földet élteti fényével, melegével, de mi 
történne, ha folytonosan delelőn maradna a Nap, a szükséges éjszakai 
nyugalom nélkül? Minden elszáradna, s kiégne a Földön, s ez a dolgok halálát 
eredményezné! 

Még veszedelmesebb volna azonban az Úr állandó látható jelenléte, mert 
emellett egyetlen lény sem maradhatna életben. Lásd, mi, akik Isten örök 
világosságában élünk szellemben, szintén nem láthatjuk állandóan az Urat. 
Láthatjuk ugyan világosságát, amelyben lakozik, de őt magát nem. 

Minden azonban az Úr végtelen jóságát és szeretetét bizonyítja. 


Szeretetével állandóan azon fáradozik, hogy gyermekeit úgy szilárdítsa meg 
és önállósítsa, hogy látható jelenlétét egykor minden károsodás nélkül 
elviselhessék! Mondd meg nekem, nem vagy megelégedve az Úr e 
rendelkezéseivel? 

Mahalnak erre szinte hályog hullott le a szeméről, felismerte az Úrral 
szembeni nagy igazságtalanságát és sírva kiáltotta: - Óh, örök jóságos Atyám, 
megbocsáthatod-e valaha is az én durva önhittségemet Veled szemben? 

Fiam, hallatszott erre egy világos felhőből, már sokkal előbb 
megbocsátottam neked, mielőtt vétkeztél volna Ellenem! Nyugodj meg tehát, 
és szeress Engem, szentséges Atyádat! 

A világos felhő erre keleti irányban eltűnt, a magaslaton pedig az angyalok 
és az emberek egyaránt imádták Isten nagy dicsőségét. 

381. Fejezet Valtár beszéde Isten utolsó 
kísérletéről az embereknek a 
vízözöntől való 
megmentésére. Mahal 
küldetése, s az angyalok 
távozása a síkságra 


A Legfenségesebb magasztos imádata után, Valtár így szólt Mahalhoz: - 
egykori földi testem atyja, most elérkezett az az idő, midőn elhangzott: - 
menjetek és teljesítsétek akaratomat! Neked nem kell külön hírül adnom, 
miért szólított ide bennünket az Úr a Mennyekből, mert neked már előzőleg 
kinyilatkoztatta ezt! 

Lásd, ez az utolsó kísérlet a Föld emberiségének megmentésére! Ha ez 
nem sikerül, akkor az Úr megengedi, hogy a gonosz emberek az általuk 
felidézett ítélet során megsemmisüljenek. Ez tanulságos lecke lesz számukra, 
legalább is az anyagba süllyedt szellemük számára, hogy az Istentől 
szabadsággal felruházott teremtmények soha többé ne támadjanak oly 
esztelenül és könnyelműen Isten rendje ellen! 

A hegyeket az Isten helyezte a Földre, ezernyi hasznos célra, s a hegyek 
alatt óriási vízmedencék rejlenek, százszor akkora vízmennyiséggel, mint 
amennyi az összes tengerekben. Ez a víz úgyszólván a Föld vére, mely széles 
csatornákon átjárja az egész Földet, s lehetővé teszi a Föld szerves életét. 

Most azonban ara vetemedtek az emberek, hogy rágcsáló férgek gyanánt 
ezer és ezer ölnyi mélyen aláaknázzák a hegyeket, szétdarabolják azokat, s 
ezzel megnyitják a Föld ereit. Mondd meg tehát kinek a bűne az ítélet 
előidézése, ami azután ezen elvadult esztelenek pusztulását vonja maga után. 

Ha egy vízzel telt tömlőt a férgek átrágnak, nem áradna-e a nyílásokból a 
víz és nem fulladnának-e bele a kártékony rágcsálók?! Lásd ugyanez az eSét 
áll fenn a Földön az emberekkel, valamint az állatokkal és dolgokkal! Lásd, ez 
a régen megjósolt edény, amely túlárad minden teremtmény ítéletére, ha betelt 
az emberek förtelmeinek mértéke! 

Te maradj itt és oktasd ki azokat, akik megmentésüket kérik, de a 


gonoszokat villámmal és jégesővel űzzétek el innét. Mivel már tisztán látod a 

helyzetet, ne perlekedj többé az Úrral, hanem maradj meg régi rendedben, 
akkor az Úr fivéredhez hasonlóan téged is megment bölcs terve szerint! 
E szavak után minden angyal áment mondott és elvonult a síkságra. 

382. Fejezet A tizenkétezer angyal 
működése a síkságon. Valtár 
Gurát királyt és Dreuhitot 
oktatja 


A tizenkétezer angyal először Hanokba ment, ott szétoszlott az egész 
nagyvárosban, százan pedig a királyi palotába mentek, ahol Gurát a már régen 
szabadon bocsátott Dreuhit társaságában fogadta, és udvariasan megkérdezte 
őket, mit kívánnak tőle? 

Valtár angyal ekkor előlépett, s megkérdezte Gurát, nem ismersz meg 
engem Valtárt, a meggyilkolt alkirályt, Agla fivérét? 

Erre Gurát Dreuhittal együtt megijedt. Mindketten felismerték ugyanis 
Valtárt, de nem tudták hányadán vannak vele. 

Gurát némi idő után megkérdezte Valtárt, óh Valtár, miként van ez? Nem 
öltek meg téged nővéred bérencei? Hiszen gyilkosaid elhozták fejedet 
Aglának, s ő bebalzsamoztatta azt! Miként lehetséges tehát, hogy te még élsz? 

Már pedig én ugyanaz a Valtár vagyok, felelte Valtár, most azonban egy 
új, elpusztíthatatlan szellemi testben élek! Isten küldötte vagyok a 
Mennyekből, valamint mindazok, akik itt vannak velem, s még számosan 
mások is, akik bejárják a várost, hogy hirdessék Isten közeli ítéletét, s neked is 
ezt hirdetjük, azzal hogy már majdnem teljesen elvesztetek! 

Háborút viseltetek a hegyvidékiek ellen, de vesztetekre szétromboltátok a 
hegyvidéket anélkül, hogy tudtátok volna, mi rejlik a hegyek alatt! Lásd, nagy 
víztömegek vannak a hegyek alatt, s miután a hegyeket leromboltátok, ezek a 
víztömegek feltörnek a Föld felszínére s legmagasabb hegyek csúcsáig, s 
mindnyájan belefulladtok az áradatba! 

Százhúsz mérföldnyire innen már egy nagy tavat alkot a síkságon a 
kiáradó víztömeg és ma még öt helyen fog feltörni és minden héten további 
más helyeken is! Nos, mondd milyen sors vár reátok? 

Gurát erre úgy megijedt, hogy szóhoz sem jutott. Valtár erre felszólította, 
ha meg akar menekülni, siessen a magaslatra. 

383. Fejezet A hitetlen Gurát elutasító 
válasza. Valtár utolsó 
intelme Guráthoz. Az 

angyalok sikertelen intelmei 
Fungár Mellánnál és Hanok 
vidéki népeinél 


Gurát így válaszolt Valtár figyelmeztetésére: barátom ki a Mennyekből, 


vagy talán valahonnan a Földről kerültél ide, tanácsod jó akaratú ugyan, de 
szavaidból az tűnik ki, hogy könnyen hívő vagy, társaiddal együtt, vagy pedig 
a hegyvidékiek küldötte vagy, de mennyei hírnöknek adod ki magadat, s el 
akarsz űzni engem Hanokból, hogy azután ti vegyétek át az uralmat. 

Kedves második Valtár, mi hanokiak nem vagyunk annyira ostobák, hogy 
ilyesmit mindjárt elhiggyünk a hegyvidéki csavargóknak! Először meg voltam 
lepődve, hogy te, mint Valtár állasz előttem, de azután ráeszméltem, hogy 
ikertestvérek és meglepő hasonlatosságok is előfordulnak az emberek között, 
így próbálsz te is fellépni, mint Valtár szelleme. 

Börtönbe vettethetnélek mindnyájatokat nagy vakmerőségetekért, de én 
sohasem voltam kegyetlen! Mivel barátságos intelmet intéztetek hozzám, 
elbocsátlak benneteket, de mindaddig nem hiszek nektek, amíg Hanok körül 
nem csónakon járnak az emberek! Akkor majd követem tanácsotokat! 
Távozzatok tehát békében! 

Gurát, felelte Valtár, én csak annyit mondok még neked, ha már csónakon 
járnak az emberek Hanokban a nagy város körül, és ha majd előzőleg azt 
látod, hogy mily nagyszámú állatot hajtunk fel a magaslatra Noéhoz, hogy 
azokat a bárkába elhelyezze, akkor már későn lesz számodra! 

Ha ugyanis a Föld belsejéből felszálló párák a levegőben megsűrűsödnek 
és hatalmas zuhatagként alázúdulva, elárasztják a földet, akkor Noé övéivel 
együtt már a bárkában lesz és senki oda nem fogadtatik be, aki pedig a 
bárkához közeledik, akkor azt a villám és jégverés űzi el onnan, s pusztítja el! 

Ezzel már mindent tudsz, s a mi küldetésünk számodra befejeződött! 
Tehetsz, hihetsz, amit akarsz, mert az az Úr akarata, hogy senkit se 
kényszerítsünk semmire sem! 

Az angyalok ekkor eltávoztak, s pillanatok alatt azon a vidéken jelentek 
meg, ahol Fungár Mellán működött. Őt is hasonló módon intették, de ő így 
válaszolt nekik: Noé nagyon magasan lakik, ezért a jövő évben majd 
alacsonyabbá teszem hegyeit, s akkor megtekintem a mentésre szolgáló 
bárkát! 

Az angyalok ezután egy szót sem intéztek hozzá, mert már alapjában 
gonosz és istentelen volt. Hanok minden népét felkeresték az angyalok, s 
hirdették az ítéletet, de csodatetteik ellenére sem találtak sem hitelre, sem 
meghallgatásra Ezért abba is hagyták a prédikálást, s az állatok 
összeszedésével kezdtek foglalkozni! 

384. Fejezet Az állatok összegyűjtése és 
élelmezése a bárka számára. 
A nagy katasztrófákat 

megelőző jelenségekről 


Magától értetődik, hogy ez a tizenkétezer mennyei küldött könnyedén 
összeterelte az állatokat és gondoskodott azok táplálékáról is. Ennek 
megemlítése a későbbi bírálgatók miatt szükséges, nehogy kételyek 
merüljenek fel, miként volt képes Noé ezt a rengeteg állatseregletet 


összeszedni, s kellően táplálni. 

Ha Nekem, az Úrnak könnyedén lehetséges a világ óriási állatseregletét 
napról-napra fenntartani, úgy akkor is lehetséges volt Számomra, hogy Noé 
állatseregletét kb. fél éven át fenntartsam! A teremtményeim fenntartásával 
megbízott angyalaim mindennap elvégzik ezt a munkájukat, a különbség 
ebben az esetben csak annyi volt, hogy ezúttal láthatón működtek. 

Ha az emberek olyan jámborak volnának, mint amilyen Noé volt, akkor 
gyakran láthatnák, miként működnek angyalaim az Én nagy állatseregletem 
fenntartásán. A mai emberek azonban, kik többnyire gonoszabbak a Noé 
idejében élt embereknél, így ezt sohasem láthatják a durva anyagi szemeikkel. 

Ha pedig valaki azt kérdezné, hogyan láthatták akkor ezt Noé idejében élt 
gonosz emberek is, akkor azt felelem: ezt mindenkor megteszem 
irgalmasságomból általános jellegű szerencsétlenségek előtt, amelyet az 
ostoba emberek maguk idéznek elő, mert teljesen tájékozatlanok a világ 
dolgai felől. 

Az ilyen természeti csapások előtt előzőleg bekövetkező rendkívüli 
jelenségek által figyelmeztetem az embereket, hogy hagyják el helyüket, s 
helyezzék magukat bizalommal az Én védelmem alá, ahol aztán semmi baj 
sem éri őket. Az emberek azonban vakok és süketek, gyakran ostobábbak az 
állatoknál, nem veszik figyelembe a jeleket, s nem helyezik magukat az Én 
védelmem alá. 

Ha pedig már kisebb helyi jellegű csapások előtt is jeleket juttatok, 
mennyivel inkább megteszem ezt világkatasztrófáknál, miként Noé idejében 
is. Ilyen előjele volt a vízözönnek az angyalok előzetes és látható 
tevékenysége. 

Az ilyen előzetes jelenségek is ítéletek tulajdonképpen az emberiség 
számára, de ha két baj között lehet választani, mindig a kisebbet kell 
választani, mert a kisebb könnyebben gyógyul, mint a nagy. Ezzel úgy vélem 
kellően megvilágítottam az agyalok látható szereplésének az okát, így tehát 
visszatérhetünk a további eseményekhez. 

385. Fejezet Az angyalok átvonulása 
Hanokon az összegyűjtött 
állatokkal. Az utolsó és 
eredménytelen intelem a 
hanokiakhoz, s királyukhoz. 
A mennyei hírnökök 
visszatérése a magaslatra 


Midőn a mennyei küldöttek négy év múlva átvonultak Hanokon az 
összegyűjtött állatokkal, ez nagy feltűnést keltett, annál is inkább, mert nem 
ketrecekben szállították az állatokat, hanem szabadon terelték a számtalan 
különféle fajú, nagyságú állatot, s ezek békés bárányok gyanánt 
engedelmesen, rendben vonultak kísérőikkel. 

Útközben így kiáltottak a hírnökök: - már csak rövid idő van hátra! 


Térjetek Istenhez, az Úrhoz és vonuljatok fel bizalomteljesen a magaslatra 
Noéhoz, akkor mindnyájan megmenekültök! 

Láthatjátok, hogy mi nem emberek vagyunk, ezért ezek a különböző 
természetű állatok mindannyian úgy engedelmeskednek nekünk, mint a 
bárányok, pedig az elefánttól az egérig a legádázabb ragadozó állatok is 
közöttük vannak! Nekünk tehát nagy hatalom adatott a Mennyekből! 

Noé egy nagy bárkát épített ezek számára, ti azonban nem férnétek el 
abban, mivel sokmilliónyi népességet alkottok, ez azonban nem akadálya a ti 
megmentéseteknek, mert ha visszafordultok Istenhez, mi pillanatok alatt még 
százezer bárkát építünk, s azokban sértetlenül eljuthattok majd a megújhodott 
Földre. 

Hallgassátok meg ezt a felhívást, mert ez Isten utolsó figyelmeztetése 
hozzátok! Szívleljétek meg ezt, hagyjatok itt mindent, mert mához egy évre 
háromezer ölnyi mélyen lesz országotok, s lakhelyetek a víz és iszap alatt! 

A felszólításnak azonban semmi eredménye sem volt, az emberek 
kinevették, varázslónak és állatszelidítőnek tartották a hírnököket, de 
egyébként békében hagyták őket elvonulni. 

A hírnökök utoljára még a királyt is felszólították, kövesse őket, de ő még 
választ sem adott nekik, mire a hírnökök szomorúan indultak el az állatokkal a 
magaslatra. 

386. Fejezet A küldöttek megérkezése az 
állatokkal együtt Noéhoz. Az 
angyalok utasítása az állatok 

elhelyezésére. Végső 
határidő a menekülni 
igyekvő emberek 
befogadására 


Midőn a hírnökök az állatokkal együtt megérkeztek a magaslatra. Noé 
testvéreivel, Mahallal együtt nem győzött csodálkozni, a nagy tömegű, 
különböző fajú állatokon. Az angyalok ekkor így szóltak: nyisd ki a bárka 
ajtaját, hogy az állatokat elhelyezhessük celláikban. Táplálékukat is a 
cellájukba tesszük, s benső ösztönük szerint annyit fogyasztanak majd 
azokból, amennyi fenntartásukra szükséges lesz! 

Neked csupán a vízről kell gondoskodnod, de ez könnyű lesz, mert a bárka 
a fele magasságig a vízbe merül. Fúrj tehát egy lyukat a bárka középső 
emeletétől a fenéken keresztül, helyezz abba egy csappal ellátott csövet, s 
mindig annyi vized lesz, amennyit csak akarsz. 

Amíg az Úr nem indítja meg az esőt, hagyd a bárka ajtaját nyitva, hogy az 
állatok ki, s bejárhassanak, és szabadon kereshessék táplálékukat, de mindig 
ugyanazon cellákba kell az állatokat beterelni. Az álaltok egyébként úgyis 
megismerik, saját helyüket az odahelyezett táplálékukról is. A cellák 
tisztántartásáról sem kell gondoskodnod, mert ezek a te fáradozásod nélkül is 
megtisztulnak. 


A tetőablakot hagyd állandóan nyitva, hogy a madarak ott berepüljenek. 
Táplálékukról majd gondoskodunk, neked csak vízzel kell ellátni őket. 

Az Úr majd közli veled, mikor kell a bárka ajtaját bezárnod és jól 
beszurkolnod. Ha az eső megindulása előtt keresnek emberek menedéket a 
bárkában, bocsásd be őket, ha azonban az első megindult, senkit sem szabad 
már bebocsátanod a bárkába. 

Ezzel már mindent tudsz! Az Úr legyen veletek. Amen! 

Az angyalok ekkor eltűntek, Noé pedig övéivel együtt dicsőítette és 
magasztalta az Urat. Mahal gyermekeivel együtt csak az állatokat nézegette és 
nagy örömét lelte az állatseregletben. 

387. Fejezet Mahal zúgolódása az Isten 
és az angyalok ellen vélt 
semmibevétele miatt. Agla 
oktató és vigasztaló szavai és 
hirtelen elszólítása Valtár 
angyal által 

Miután Noé Istent dicsőítette, magasztalta, bement a bárkába, a 
megszemlélte az állatok elhelyezését, ezután felment a bárka harmadik 
emeletére, ahol Mahal gyermekeivel találkozott. 

Mahal ugyanis nagyon megütközött és bosszankodott, amiért az angyalok 
egy szóval sem említették őt, s utasításokat adtak az állatok ellátása végett, de 
az ő ellátásáról valamint gyermekeiről egy szót sem szóltak. 

Noé jelenlétében, akit azonban nem láthatott, mert Noé egy cella oldalfala 
mögött állt, így folytatta: én talán kevesebbet számítok az Úr előtt, mint az 
állatok: Ezeknek megvannak a saját celláik, s a kellő táplálékukról is 
gondoskodva van és így fenntartásukról, de mi lesz velünk: 

Az angyalok mindig csak Noé és övéi eltartásáról beszéltek, de a mi 
fenntartásunkról egy szót sem szóltak. Ezzel értésünkre adták, hogy a bárka 
csupán Noé és övéi, valamint az állatok számára épült, s mi számunkra 
azonban nem! 

De már tudom, mit csinálok! Lássátok itt még nagy mennyiségű 
megmunkált fa van. Beszélek Noéval és szolgáival, hogy a mi számunkra is 
építsünk egy bárkát, s akkor Noé egyedül maradhat övéivel a bárkájában! 

Ha az Úr életben akar bennünket tartani, akkor jól van, ha nem akarná ezt, 
amint ez most látszik, én nem kérem ezt Tőle, mert az ilyen szorongattatással 
telt életet már meguntam! 

Óh atyám, szólt erre Agla, lásd, láttam Valtárt, ő is látott engem, de egy 
szóval sem vigasztalt meg. Én azonban még nem zúgolódok az Úr ellen! 
Miért zúgolódsz te, midőn magától az Úrtól részesültél vigasztalásban? 

Én azt mondom magamban, történjen velem, a legnagyobb bűnössel a Te 
irgalmad szerint! Ha a halál martalékává kell is válnom, áldassék, dicsőítessék 
azért az Úr! 

Mahal elcsodálkozott a síró Agla szavain, Noé pedig előlépve megdicsérte 


Aglát Isten előtt is igaz szavai hallatára. 

Akkor egy fényes külsejű angyal jelent meg Agla előtt, s így szólt: - Agla, 
nem leszel a halál martaléka, hanem az örök életé! Nyújtsad a kezedet, s 
kövess engem, Valtár fivéredet! 

Agla kezét nyújtotta az angyalnak, s abban a pillanatban eltűnt, csupán 
ruházata, s abban némi hamu maradt hátra belőle. 

Ez a jelenség mindenkit bámulatra késztetett és senki sem értette meg, 
miként ment ez végbe. Noé azonban arcra borult dicsőítette és magasztalta 
Istent. 

388. Fejezet Noé intő szavai a zúgolódó 
Mahalhoz. A kis bárka 
építése Mahal és övéi 
számára 


Testvérem, nem perlekednél-e azért is Istennel, az Úrral, amiért nagy 
kegyelmet tanúsított veled szemben? Te még mindig azon bosszankodsz, 
hogy az Úr engem jelölt ki a bárka megépítésére, s nem téged, valamint azért 
is, hogy nem vagy megemlítve minden alkalommal! Mivel senkivel sem 
perlekedhetsz, azért gőgős haragodban az Úrral szállsz szembe! 

Kérdezd meg önmagadat, illő és méltányos-e az ilyen viselkedés Azzal 
szemben, aki négy év előtt szeretetteljesen fiának nevezett téged? Úgy véled, 
elérsz valamint dacoskodásoddal az Úrnál? 

Lásd, a sátán már elképzelhetetlen hosszú idő óta dacol az Úrral. De mit 
nyert eddig ezzel? Akármit is akar, az Úr nem teljesíti, s így a sátán a saját 
konokságának rabszolgája marad, az Úr pedig örökké az Úr, azt cselekszi, 
amit akar, anélkül hogy törődne a világi esztelenek lármájával. 

Testvérem, oly nehéz e szentséges, legjóságosabb Atya előtt 
megalázkodni, és szentséges rendjébe illeszkedni? Az Úr kézzelfoghatólag 
rámutatott arra, hogy szeretetét, kegyelmét, irgalmát sohasem zárta el előled, s 
így bizonyára a bárkát sem! 

Ha pedig te titkos haragodban magad zárod ki önmagadat mindenből, azt 
hiszed az Úr hajadnál fogva húz majd Magához? Hagyj fel esztelenségeiddel, 
ne állítsd az Úr türelmét folyton újabb próbákra, akkor csakhamar találsz egy 
cellát a bárkában a magad számára is! 

Ennek, a jószándékú beszédnek azonban alig volt valami hatása Mahalra, s 
ragaszkodott ahhoz, hogy számára is épüljön egy bárka. 

Noé teljesítette fivére kívánságát, s egy négy öl hosszú és két öl magas 
bárkát építtetett számára, de cellák nélkül. 

389. Fejezet A kis bárka átadása Noé 
által Mahalnak. Mahal 
dacos követelése az Úrral 
szemben. Mahal 3 


gyermekének elvétele Isten 


haragja tüzében 


Midőn a Mahal részére a kis bárka elkészült, Noé így szólt Mahalhoz: nos, 
a megátalkodottságodból épült bárka elkészült! Arra törekedj, hogy az Úr 
megáldja azt számodra és három gyermeked számára, másként alig lesz 
nektek biztonságos! 

Én megáldottam ugyan építés közben, de ez az áldás mit sem ér, ha Úr 
áldása nélkül! Járulj, tehát az Úr elé imádkozz hozzá és kérjed áldását a saját 
biztonságodra. 

Te persze magad módján beszélsz, felelte Mahal, s nem ismered az én 
bajomat! Nem ugyanolyan ember vagyok, mint te? Nem egy atyánk, anyánk 
volt-e? Neked megparancsolta az Úr, hogy megmentésedre építsd meg ezt a 
bárkát, pedig te nem is kérted arra, én azonban kóboroljak a Földön 
gyermekeim miatt, mint egy vadállat, de azt nem mondotta nekem, hogy én is 
építsek magamnak egy bárkát a megmentésemre! Érzésemen keresztül szólt 
ugyan hozzám, s a síkságon megmutatta, mit kell tennem, és én a szerint 
cselekedtem is, de megmentésemről semmi határozottat nem mondott, noha 
ugyanolyan tiszta voltam, mint amilyen te vagy! 

Lásd, ez a baja az én szívemnek, én tehát semmit sem teszek, hanem 
várom az Úr határozott szavát! Kérelemmel, áldozattal nem akarom az Urat 
semmire sem késztetni, s inkább pusztuljak el, mielőtt az Urat megzavarnám 
szabad cselekvésében! 

Ha meg akarja áldani számomra a bárkát, akkor megteszi azt kérésem 
nélkül is, midőn kérésed nélkül rendelte el neked, hogy építsd meg a bárkát! 
Ha pedig ezt nem akarja, akkor nem használom fel a bárkát, hanem bátran 
osztozom enyéimmel milliók nehéz sorában, s tanúja leszek, miként 
bűnhődnek a gonosz emberek bűneikért! Amen. 

Mahal ere három gyermekével az erdőbe vonult, s ott várt az Úr szavára! A 
negyedik napon felhőkkel telt meg az égbolt, Mahal pedig zúgolódni kezdett 
az Úr ellen olyan hangon, amely sohasem ismétlődhet meg a Földön! 

Midőn Mahal már belerekedt az Úr szidalmazásába, tűz csapott le Mahal 
elé, s abból egy hang hallatszott: Mahal te elfajult! Elegem van a 
szidalmaidból! Ha már semmire sem becsülöd Istenedet, Uradat, akkor Én 
sem becsüllek annyira, hogy megmentselek! 

Maradj tehát itt és légy tanúja haragomnak a Föld miatt és miattad! 
Gyermekeidet azonban, mivel nem értenek egyet veled, Magamhoz veszem, 
hogy legalább haragomban ismerj meg Engem, ha szeretetemben nem akartál 
megismerni! Így legyen! 

A tűz ebben a pillanatban megsemmisítette a három gyermeket, s a 
borzadályban megrémült Mahal egyedül maradt. 

390. Fejezet Mahal menekülése egy 
magas sziklára, s Ádám 

barlangjába. Az Úr kegyes 

szava Mahalhoz. A sötétség 


kezdete és Mahal tévelygése 


Noé erre kerestette Mahalt, az Úr azonban nem akarta, hogy Noé 
mégegyszer megtalálja Mahalt a Földön. Mahal ehető gyökereket, kenyeret és 
sajtot vitt magával, s egy magas sziklán telepedett le, ahol egy forrás is volt, s 
így húsz napra el volt látva. 

Itt hét napig tartózkodott Mahal. Mivel az égbolt mindinkább megtelt sötét 
felhőkkel, a nyolcadik napon Ádám kunyhójába vonult vissza. Itt így szólt 
magában: öreg és fáradt vagyok, az Úr pedig elvette minden támaszomat! 
Talán ezért is hálálkodnom és dicsőítenem, magasztalnom kellene őt? 

Igen Uram! Most midőn arra késztettél, hogy bűnös legyek Előtted, folyton 
dicsőíteni és magasztalni akarlak! Midőn tapostál rajtam, nagy fájdalmat 
éreztem, s kunkorodtam, mint egy féreg, de most már érzéketlenné tett a nagy 
fájdalom! Már nem érzek fájdalmat, bánatot, sem haragot, sem 
bosszankodást, ezért újra dicsőíteni, magasztalni akarlak téged, óh Uram! 

Magasztallak, dicsőítelek, tehát mint Istenemet, Uramat és mindenkor 
szentséges Atyámat, Teremtőmet! Midőn fájdalmat éreztem, perlekedtem 
Veled, de többé nem teszem ezt, mivel nem érzek többé fájdalmat. 

Amíg a Mennyben voltam Nálad Noéval, addig nem éreztem fájdalmat, 
igaz voltam Előtted, s mindenkor dicsőítettelek, magasztaltalak. Midőn azután 
a pokolba taszítottál, harag és fájdalom töltött el és perlekednem kellett Veled. 
Most azonban újra mentes vagyok a fájdalomtól, s ezért dicsőítlek, 
magasztallak! 

Ne engedd meg tehát, hogy mégegyszer a pokolba kerüljek, ahol senki sem 
magasztalhat, dicsőíthet Téged, mert az csak haraggal, tűzzel, átokkal, 
fájdalommal van tele. 

Dicsőítlek, magasztallak, s arra kérlek, óh Uram, szólíts el engem erről a 
világról, hogy ne legyek tanúja haragod áradatának teremtményeiddel 
szemben! Legyen mindenkor a Te akaratod szerint! Amen. 

Mahal e szavaira a barlang mélyéből ez hallatszott: Mahal! 
Lecsillapítottam haragomat ellened, mivel kemény csapásaimra te is 
csillapítottad haragodat Ellenem. Neked azonban még vezekelned kell a 
Földön előző hibáidért, amíg majd befogadlak. 

Légy mindig türelemmel, viseld el, ami reád elkövetkezik! Nem akarlak az 
áradatba fullasztani, de lábaidat mégis nyaldosnia kell az áradatnak, amíg 
megszabadítlak testedtől! Így legyen! 

Mahal felismerte ebben az Úr haragját, s megnyugodott akaratában. Már 
hét napot töltött a barlangban, de a Nap többé nem volt látható, mert az égbolt 
sűrű felhőkkel volt borítva. 

Mahal ezért elhagyta a barlangot, s a világosságot kereste. De hiába 
tévelygett ide-oda a nagy sötétségben, utat nem találva. De azért nem 
zúgolódott, hanem nyugodtam várta azt, ami elkövetkezendő volt a Földön. 

Ez ugyanis már az az időpont volt, amikor az Úr felszólította Noét, 


vonuljon övéivel a bárkába. Ez megtalálható ugyan Mózes első könyvének 


hetedik fejezetében, de azért a következendőkben itt is megemlíttetik. 
391. Fejezet Az Úr vigasztaló szavai 
Noéhoz és mélységes 
szomorúsága az emberek 
miatt. Az Úr utolsó kísérlete 
a síkságbeliek 
megmentésére. 


Midőn az égbolt már annyira beborult, hogy a hegycsúcsok is éjszakai 
sötétségben voltak, az Úr szomorúsággal telten jelent meg Noé előtt, s így 
szólt: - Noé, ne félj, mert Én veled vagyok és megvédelmezlek minden bajtól, 
ami most majd a világot éri az emberek gonoszsága miatt! 

Lásd, milyen szomorúság honol most ezen az öreg Földön! Az emberek 
tudtuk és akaratukon kívül, a kellő idő előtt szabaddá tették mesterkedésükkel 
a Föld fogvatartott gonosz szellemeit, s ezzel a Menny is veszélyeztetve lenne 
ítélet nélkül, mert a Föld és a Hold közötti térség telve van ilyen szellemekkel. 

Ha helyenként nem mutatkoznának izzó felhők, amelyekben a felszabadult 
gonosz szellemek dühöngnek, tombolnak, olyan éjszaka állana be, hogy 
minden élet elhalna. A Napfény ugyanis nem képes ilyen felhő és 
páratömegeken áthatolni. 

A síkságon azonban mégsem félnek az emberek! Fáklyákkal és 
olajlámpákkal világítják meg városaikat, s vigadoznak, vendégséggel, 
játékkal, tánccal mialatt Én, a Teremtőjük szomorkodok miattuk, s nem 
segíthetek rajtuk, hogy szellemükben örökre meg ne semmisüljenek! 

Óh, Noé, siralmas állapot ez egy Atyának, aki a mélység szélén látja 
gyermekeit, és nem segíthet rajtuk másként, mint csak a következő ítélet által! 
A Föld távoli vidékein még élnek Káin utódai rendem szerint. Néhányan 
közülük, akiknek lelkiismeretét bűnök terhelik, kezüket tördelik a közelgő 
ítélet éjszakájában, s irgalomért könyörögnek Hozzám. Ezeken 
megkönyörülök, de itt, ahol az Én gyermekeim összevegyülve élnek a világ 
gyermekeivel, kérlelhetetlen ítéletet bocsátok alá. 

Mielőtt azonban a felhőkből alázúdul az áradat, hét napon át még különféle 
jelenséggel késztetem az embereket arra, hogy meneküljenek innen. Hét napig 
tehát maradjunk ebben az éjszakában, de közben egy gyenge fénysugár 
világítsa meg az utat innen Hanokig, s azon túl is, hogy senki se tévessze el az 
idevezető utat, aki menekülni akar, legyen az akár Fungár Mellán is és ezeket 
még be kell fogadni a bárkába! 

E szavak után gyenge fénysugár mutatkozott a magaslatról Hanokig, s 
azon túl is. Az Úr közben megnyitotta Noé szellemi látását, hogy Vele együtt 
figyelhesse a síkságot, de senkit sem lehetett látni, aki elindult volna a 
városból a magaslat felé. 

Közben mennydörgő erejű felszólítások hangzottak el, de senki sem 
törődött azokkal. Hanok városában több helyen tűz keletkezett, az emberek 
megrémültek ugyan, de senki sem mozdult ki a városból. Azután víz tört fel a 


város terein, s utcáin a talajból, embermagasságnyira elárasztotta azokat. A 
szegényebbek a közeli dombokra menekültek, a gazdagok azonban 
csónakokon, dereglyéken járták be a várost, s vigadoztak, de akkor sem 
lehetett látni, hogy valaki elmenekül a városból. 

Ilyen jelenségek közepette telt el a hét nap a síkságon anélkül, hogy valaki 
felfigyelt volna azokra. Erre vége szakadt az Úr türelmének, s bevezette Noét 
a bárkába. 

392. Fejezet Noé bevonul a bárkáva. Az 
Úr utasításai és 
magyarázatai. Az Úr 
becsukja a bárka ajtaját. A 
katasztrófa bekövetkezése 


Midőn az Úr Noéval a bárkához érkezett, így szólt: Noé most szállj be a 
bárkádba családoddal együtt, mert mindeddig csakis téged találtalak igaznak. 
Tiszta állatokból hetet, hetet helyezzél el a bárkában, a tisztátalanokból pedig 
egy-egy hímet, s egy-egy nőneműt, hogy fajuk megmaradjon a Földön. 

E pillalattól kezdve, negyven napon és éjszakán át, esőt bocsátok a Földre, 
hogy minden Általam teremtett élőlény elpusztuljon. 

Noé erre leborult az Úr előtt és imádta az iránta tanúsított nagy 
kegyelemért. Az Úr azonban felemelte őt, s mondá: azt mondtam neked, hogy 
a tiszta állatokból hét párat helyezzél el a bárkában. Ezt azért rendeltem így el, 
mert minden látásomat elfedve, így szóltam szívemben - talán mégis akadnak 
majd olyan emberek a síkságon, akik idemenekülnek védelmet keresve! 

Midőn azután letekintettem az emberekre, senkiben sem láttam az erre 
irányuló akaratot, mert szellemük már belesüllyedt testiségükbe, s a világba. 
Ezért rendeltem most el, hogy az alásüllyedt tisztátalan emberek helyett, több 
tiszta állatot vigyél magaddal, s ezek majd hasznodra lesznek az új Földön! 

Cselekedj tehát így, és vonulj be a bárkába! Mesterséges világító eszközt 
ne vigyél magaddal, mert Én magam világítom meg a bárkát! Amen. 

Noé mindenben az Úr parancsolata szerint cselekedett, s az Úr segítségére 
is volt abban. Azután beszállt a bárkába, hatszázadik életévében. Midőn Noé 
övéivel, s az állatokkal együtt elhelyezkedett a bárkában, az Úr Maga csukta 
be a bárka nagykapuját, s ezzel meg is áldotta, úgy hogy Noé biztonságban 
volt az Úr őrizete alatt. 

Az Úr ekkor felemelte mindenható kezét, mire zuhogni kezdett az eső, s a 
földalatti medencékből is mindenütt feltört a víz, s olyan gyorsan nőtt az 
áradat, hogy az emberek nem tudtak menekülni. Néhánynak sikerült ugyan 
kétségbeesett erőfeszítéssel a magaslatra menekülni, s a folytonos villámok 
fényénél megpillantották a nagy bárkát, és segítségért kiáltoztak. Az Úr 
hatalma azonban elűzte őket a magaslatról, mire a legmagasabb 
hegycsúcsokra igyekeztek vérző kézzel felkapaszkodni. A villámok azonban 
letaszították őket a mindinkább hatalmasabb áradatba. 

393. Fejezet Mahal mint a borzalmas 


jelenségek tanúja. Három 
menekülő a barlangban. Az 
Úr megjelenése a 
barlangban 


A folytonos felhőszakadás visszaűzte Mahalt a barlangba, s itt fel és alá 
járkálva, kétségbeesve, s egyben csodálkozva szemlélte a talajt is magukkal 
ragadó víztömegek áradását, amelyek sziklatömböket is letaszítottak a 
völgyekbe. 

Nagy természetimádó volt ugyan, de ez túlhaladta minden elképzelését, 
mert felismerte ebben a saját és a világ pusztulását. A különben oly hősiesen 
bátor Mahal most reszketett, s így szólt magában: 

Óh Uram, hatalmadat csak igaz haragodban lehet felismerni! Békédben is 
nagy, szentséges, fenséges vagy, de a megszokás folytán eltompult ember alig 
ügyel erre, sőt meg is tud feledkezni Rólad, óh Uram! De hatalmadnak ez a 
fenséges bizonysága még az ostobaságában gőgös földi férget is annak 
felismerésére készteti, hogy Te, óh Uram, végtelenül több vagy a békességben 
oly öntelt embernél! 

Ha nem lennék annyira egyedül, épületesebb volna számomra ez az elém 
táruló látvány, de így, elhagyatva rettenetes, a minden dolgok pusztulását és a 
saját pusztulásomat bevárni! Óh Uram, vigyél el engem erről a világról, hogy 
ne legyek tovább tanúja borzalmas ítéletednek! Történjen szentséges akaratod 
szerint! 

Ekkor három menekülő lépett be a barlangba. Mahal megkönnyebbülve 
vette ezt tudomásul, hozzájuk lépett, üdvözölte őket, s megkérdezte kicsodák? 

Mindhárman a legnagyobb esztelenek vagyunk a síkságról, felelték ezek. 
Néhány nap előtt még azt hittük, hogy Hanok, s az egész világ urai vagyunk, 
de a régi Isten most megmutatta, hogy egyedül ő az Úr! A borzalmas áradat 
elől menekültünk ide, s talán mi vagyunk az egyedüli élők Hanokból, mert azt 
már sok ölnyi magas víz és iszap borítja el. Nevünk: Gurát, Fungár Mellán és 
Dreuhit! 

Óh Uram, milyen csodálatos a te végzésed. Ide vezetted legnagyobb 
ellenségeidet, és szinte az én kezembe adtad őket! Tudjátok, ki vagyok? 
Mahal vagyok, aki előtt bedugtátok fületeket. Most ezután szemetek elé tárul 
a saját kezetek műve, Isten rettenetes ítélete! Hol van a ti hatalmatok és 
dicsőségtek? 

A három menekülő erre megijedve, ki akart rohanni a barlangból, de ebben 
a pillanatban megjelent az Úr és felismertette magát mindnyájuk előtt. 

394. Fejezet Mahal alázatos 
bűnbeismerése az Úr előtt. A 
szentséges Atya bizonysága 
szeretetéről, irgalmáról. Az 
ítélet, mint az esztelen 


emberek műve. A sátán 
megjelenik az Úr 
felhívására. Gurát, Fungár 
Mellán és Dreuhit a pokolba 
jut. Mahalt a bárkához vezeti 
az Úr 


Az Úr láttára Mahal, mint bűnbánattal telt vezeklő, arca borult, s így szólt: 
Óh Menny és Föld Ura, mindenható Isten, szentséges, szeretetteljes Atya! 
Súlyosan vétettem szíved ellen ezekben az utolsó napokban! Óh szentséges 
Atyám, Te örök Szeretet, kegyelemre találok-e hitvány nyomorult féreg 
legszentebb színed előtt? 

Mahal fiam! - szólt az Úr - kellj fel, te elvesztél, de megtaláltattál! Mint 
örök szentséges Atyád mondom neked, örök végtelen szeretetemből senki sem 
kerülhet oly messzire, hogy ne fogadnám be, ha bűnbánóan felismerve bűnét, 
Hozzám fordul. 

Aki azonban nem fordul Hozzám, az önmaga írta ítéletét homlokára, mert 
Általam juttatott szabad akarata ellenére senkit sem kényszeríthet semmire! 
Mint egyedüli örök Atya, felszólítom gyermekeimet - jöjjenek Hozzám, s 
boldogok, akik ezt meghallják, s követik! 

Majdnem kétezer év óta szólítom, tanítom, intem gyermekeimet, de nem 
hallgatták meg szeretetteljes felhívásomat, hanem a sátánra hallgattak, aki 
azután a romlás útjára vezette őket. Addig jártak ezen az úton, amíg elnyerték 
azt, ami most bekövetkezett a Földre! 

Nem Én idéztem fel ezt az ítéletet, hanem ez a három itt! Ezek akarták a 
Földet szétrombolni, és most szemlélhetik művüket! A sátántól vezetve, 
éppen azon a helyen fúrták meg a földet, ahol a föld ütőerei vannak. 
Robbanóanyagokkal felszakították az ereket védő talajt és most a mindent 
elpusztító áradat az eredménye pokoli munkájuknak! 

A három nagy bűnös ere reszketni kezdett, mert felismerték, hogy milliók 
halálát okozták és szinte egyedüli okozói ennek az ítéletnek. 

Az Úr ekkor a sátánt szólította, aki dühében izzóan, pillanat alatt 
megjelent, mire az Úr így szólt hozzá: nyomorult kísértője szeretetemnek, 
türelmemnek! Lásd, itt áll három leghívebb szolgád! Mesterien véghezvitték a 
tervedet, milyen jutalmat adsz ezért nekik? 

Amire szívük vágyódott, azt mind elnyerték a Földön - felelte a sátán. 
Milyen jutalom járna még nekik? A halál legyen a jutalmuk! 

Hallottátok, - kérdezte az Úr - hogyan jutalmazza meg mesteretek az ő 
szolgáit! Meg vagytok ezzel elégedve? 

Erre mindhárman siránkozni kezdtek félelmükben, s az Úr segítségéért 
könyörögtek. 

Erre csak a félelem késztet benneteket, - szólt az Úr - s nem a bűnbánat! 
Távozzatok tehát sátán szolgái, és vezekeljetek vele együtt gonoszságotok 
tűzében! 


Ekkor hatalmas villám csapott be a barlangba, agyonsújtva mindhármukat, 
s az Ur hatalma szellemüket a sátánnal együtt a pokolba űzte. 
Mahalt pedig elvezette az Ur a bárkához. 
395. Fejezet Az Úr üdvös szavai 
Mahalhoz. Mahalban 
fellángol a szeretet a 
szentséges Atya iránt. Mahal 
megváltása és 
megdicsőülése, mint a 
világosság angyala 


A bárkához érkezve Mahal testének halálát kérte az Úrtól, mert mint 
mondotta, elgyengült teste nem bírja elviselni a folyton alázúduló 
felhőszakadást, és már reszket a hidegtől. 

Mahal, hogyan panaszkodhatsz te, az Én rendkívüli jelenlétemben az eső, s 
hideg miatt? Nem Én juttattam-e a keruboknak, szeráfoknak a fényességet, s 
az összes Napoknak a világosságot és meleget Önmagamból? 

Úgy véled, akkor is fáznál ebben az esőben, ha szívedben teljesen Velem 
lennél? Semmiképpen sem! Minden esőcsepp felüdítene, miként erre a félig 
már élettelen Földre is azért kellett ennek a vízáradatnak elkövetkeznie, hogy 
ne pusztuljon el az emberek gonoszsága miatt! 

Ez az áradat meggyógyítja a Föld sebeit, s a meggyógyult Föld újra 
lakóhelyül szolgál majd az emberek, állatok részére. Ugyanígy kellene ennek 
nálad is véghez mennie. Szeretetedből, s ebből eredőleg bűnbánatodból olyan 
áradatnak kell megindulnia, amely meggyógyít, megmelegít a Belőlem való 
örök életre! 

Ha szereteted élővé vált, szellemed is élővé válik, s igazi melegség 
keletkezik benne, ami sohasem hidegülhet el! 

Óh mindenekfelett szentséges, legmagasabb fokú, szeretettel teljes Atyám 
- felelte Mahal, szívének fellobbanó szeretetében - milyen jóságosnak kell 
lenned, hogy olyan szeretetteljesen foglalkozol velem, hitvány bűnössel, 
mintha más lény nem is létezne az egész végtelenségben! Óh mennyire bánt 
engem, hogy annyira félreismertelek Téged, szentséges, örök Szeretet! Óh 
Atyám, Te örök Szeretet, lehetséges az, hogy megbocsátod az én bűnömet? 

Az Úr erre megérintette egy ujjával Mahalt, mire annak teste por és hamu 
alakjában omlott össze, megdicsőült szelleme azonban, mint ragyogó fényes 
szeráf állt az Úr mellett, dicsőítette hallhatatlan ajkával az Atya örök 
szeretetét, ami az ítéletben is ugyanolyan tökéletességű, mint az örök renden 
belül. 

396. Fejezet Mahal angyal, mint a bárka 
védőszelleme. Az áradat 
emelkedése. Az Aral és Káspi 


tó, mint az áradat 


maradványa és Hanok, az 
óriási város sírja 

Midőn az Úr megváltotta Mahalt testétől, már hetedik napja tartott a 
Vízözön, s a víz oly gyorsan emelkedett, hogy a hetedik napon már elérte azt 
a helyet, ahol az Úr állt Mahallal a bárka előtt. Ezzel beteljesedett az Úr azon 
jövendölése, hogy Mahal nem válik el addig testétől, amíg lábáig nem ér a 
VÍZ. 

Miután a megváltott Mahal dicsőítette az Urat, az Úr így szólt hozzá: első 
angyali szolgálatod abban áll, hogy ezt a bárkát vezeted az áradaton, s nem 
hagyod el mindaddig, amíg az áradat el nem vonul, s nem jelenik meg az új 
Föld felett a béke jele! Azután más szolgálattal bízlak meg! Akaratom legyen 
mindörökre a te erőd! 

Az Úr eltűnt, s Mahal más angyalszellemekhez hasonlóan csak a mennyei 
napot láthatta, amelyben az Úr megközelíthetetlen fényességben lakozik 
örökkévalóságok óta. 

Mahal ezután híven ügyelt a bárkára az Úr akarata szerint, hogy az az 
áradat hullámai ellenére is oly biztosan haladjon, mint a hattyú a tükörsima 
felületű tavon. 

Hét nappal azután a legmagasabb hegyek csúcsai felett is összecsapott az 
áradat, s a Himalája hegység legmagasabb csúcsaiból is csak tizenöt rőfnyi 
emelkedett ki a vízből, az alacsonyabb hegyeket pedig száz és száz ölnyi víz 
borította el. 

A vízözön főleg Közép-Ázsiát borította el és az Aral és a Káspi tó is a 
vízözön maradványa. A Káspi tó alatt terült el egykor az óriási és gőgös 
Hanok, s ott még ma is fellelhetők, persze ezer ölnél is nagyobb mélységben, 
ennek a városnak a maradványai. Az Aral tó helyén terült el egykor az a tó, 
amelynek közepén a már ismert szigeten a vizek istenének temploma állott és 
a Bajkál tó is hasonló vízözön előtti maradványokat rejt mélyében. 

Ezeknél a központi helyekről a legbőségesebben Szibériába áradt a víz, 
valamint az akkor még lakatlan Európába is. Egy része az áradatnak eljutott 
Kelet Indiába, s főleg Arábiába, de észak-Afrikába is, egész a hegységekig. 
Amerikát csak legészakibb részén, Szibérián keresztül érte el, déli része 
azonban teljesen mentesült a vízözöntől, úgyszintén a nagy tenger legtöbb 
szigete is. 

397. Fejezet Közelebbi a nagy áradatról. 
Utalás az erre vonatkozó 


íráshelyek megértésére 


Az áradat a sokfelé eljutott, amint már említve volt, de nem egyenlő 
mértékben, mivel mindenütt nem esett az eső, és mert bizonyos földrészeken 
nem is volt szükség a vízözönre. A rendkívül hideg sarkvidéken például nem 
is eshetett volna eső, mert ott még a levegő is megfagy. 

Nem volt szükség a vízözönre továbbá azokon a nagy terjedelmű 


vidékeken, ahol akkoriban sem állat sem ember nem lakott, s a világtengerek 
felett sem lett volna semmi értelme az esőnek, mert a halak úgysem fulladtak 
volna meg. Ha pedig az áradat magassága a Föld minden pontján például 
háromezer ölnyi magasságra emelkedett volna, s a talaj beszívta volna, ha ez 
lehetséges, akkor a világtengerek már utolsó cseppjükig kiszáradtak volna, 
mert azok együttvéve csak a tízezredik részét képezték annak a víztömegnek, 
amely háromezer ölnyi magasságban borítaná el az egész Földet. 

Ezen kívül figyelembe veendő, hogy az elpárolgással nem megy a víz 
veszendőbe, mert az elpárolgott víz újra összegyűl a felhőkben, és eső 
alakjában, ugyanazon mennyiségben visszahull a Földre. Ugyanezen eSét áll 
fenn a földbe szívódott víznél is, ez bizonyos medencéken összegyűl, és 
párák, vagy források alakjában tör elő a talajból. 

A vízözönnek tehát ott volt a legpusztítóbb hatása, ahol a megromlott 
emberiség lakott nagyobb tömegekben, s ezért Közép-Ázsiát kb. négyezer 
ölnyi magasságban borította el, s innen minden irányban még messze 
kiterjedt. 

Ha tehát az írásban meg van említve - a Föld összes hegyeit elborította az 
áradat, s a bárkában tartózkodókon kívül sehol sem maradt életben egyetlen 
lény sem a Föld kerekségén, akkor ez nem vonatkoztatható a természetszerű 
Földre. A hegyek alatt ugyanis csak a gőg és az uralomvágy értendő az ember 
részéről. Az a kifejezés pedig, hogy senki sem maradt életben a bárkában 
levőkön kívül, azt jelenti, hogy egyedül Noé maradt meg az Istenből eredő 
szellemi életben. 

Aki mindezt figyelembe veszi, az felismeri, hogy a vízözön nagy 
területeket árasztott el ugyan, de mégsem volt általános, mert a vízözönt 
tulajdonképpen a Közép-Ázsiában lakó emberek idézték fel, míg más 
világrészek lakóinál ez a szomorú eSét nem állott fenn. 

398. Fejezet A vízözön fizikai 
magyarázatának folytatása 


Már maga az áradat szó a helyi jelentőségű áradatot jelenti. Hanokból 
eredőleg, s nem a Föld állandó elárasztását. 

Hanok az elővárosaival együtt kb. nyolcezer négyzetkilométer sűrűn lakott 
terület volt, s felért egy mai királyság nagyságával. 

Uralmát és gonosz üzelmeit csekély kivétellel egész Ázsiára kiterjesztette. 

Ha erre a hatalmas nagy területre háromezer ölnél is magasabb víztömeg 
zúdul, mindjárt megmutatkozik, meddig terjedhet az áradat, tekintettel arra, 
hogy Közép-Ázsia a Föld legmagasabb fekvésű része volt, s főleg délkelet 
felé még ma is az. 

Erre azt lehetne ellenvetni, - ha a Noé idejében bekövetkezett vízözön 
csupán egy nagy területet elborító áradat volt, miként érhetett el a víz ilyen 
borzalmas magasságot anélkül, hogy minden irányban lefolyt volna 
százmérföldnyi szélességű folyamokban. 

Ennek az a magyarázata, hogy a negyvennapi eső egész Ázsiában, Európa 


nagy részén és észak-Afrikában is esett ugyan, sok völgyet elárasztott, de az 
utóbbi országokban nem törtek föl földalatti víztömegek, s így az áradat nem 
emelkedhetett oly magasra, mint Ázsiában, ahol éppen a földalatti víz 
feltörése okozta a legpusztítóbb áradatot. 

Biztosan feltételezhető tehát, hogy Ázsiában, ahol a legsűrűbben zuhogott 
alá az eső a felhőkből, még százezernyi szökőkútból is ömlött a víz, s ezek 
legkisebbjéből is percenként tízmillió köblábnyi tört fel a Föld felszínére. 
Ebből megérthető, hogy ilyen magasságot ért el a vízözön Ázsiában. 

Innen rettentő erővel ömlött minden világtájra, s így keletkeztek a 
vízözönkori képződmények, amelyek még ma is feltalálhatók. Ezek azonban 
nem tévesztendők össze ama képződményekkel, amelyek a tengerek időszaki 
helyváltozásainak a következményei. 

A vízözön nyomaira mutat a magaslatokon található hordalék, azután a 
vízözön előtti állatok megkövesedett csontjai, valamint a lekopasztott hegyek. 
Minden más képződmény a tengerek helyváltozásainak és a helyi jellegű 
tűzkitörések következményei. 

Miután ezzel a Noé korabeli vízözön fizikai vonatkozásait is feltártuk, 
térjünk vissza a vízözön tartamához és megszűnéséhez. 

399. Fejezet Az áradat tartama és 
megszűnése. A bárka az 
Ararát hegynél. A galamb az 
olajfalevéllel. Noé elhagyja a 
bárkát 


Az állandó magas áradat százötven napig tartott. A felhőszakadásszerű eső 
negyven nap múlva megszűnt ugyan, de az alulról feltörő víztömeg százötven 
napig magasan tartotta az áradatot. 

Az Úr csak százötven nap múlva tekintett le a földre, mire a földalatti 
csatornák eldugultak, s a víz feltörése megszűnt. Az áradat erre apadni 
kezdett, s a hetedik hónap tizenhatodik napján a bárka talajt ért Ararát hegyén, 
az Úr erejével Mahal által eddig vezetve. 

A víz a tizedik hónapban már csak a völgyeket és az alacsonyabb 
dombokat borította el. Negyven nap múlva, november 10-én első ízben 
nyitotta ki Noé a bárka ablakát, s egy hollót bocsátott ki. A holló egyik helyről 
a másikra röpködött, s nem tért vissza többé a bárkába. 

Noé ezután egy galambot bocsátott ki a bárka ablakán. Mivel még minden 
nedves volt, s a völgyben még nagy víztömegek áramlottak, a galamb 
visszarepült a bárkába. 

Noé ezután még hét napig várt, s a nyolcadik napon ismét kibocsátott egy 
galambot. Az csak este tért vissza, csőrében egy olajfa levelével, s ez annak a 
jele volt Noé számára, hogy az áradat már leapadt, s ezt az Úr tudtára is adta 
neki szívében. 

További hét nap múlva Noé egy harmadik galambot bocsátott ki, s ez nem 
tért többé vissza, mert elegendő táplálékot talált a már száraz és újra éledő 


Földön. 

Azután még a következő év első hónapjáig, azaz hatszázegyedik életéve 
betöltéséig várt Noé, midőn a Föld már teljesen mentes volt az áradástól és 
meleg déli szelek fújdogáltak. Noé ekkor kitekintett a bárka ablakán a 
megújhodott földre, s nem látott sehol sem vizet, de tovább várt az Úr 
felszólítására. 

Az Úr ekkor megjelent Noé előtt, s felszólította, hagyja el a bárkát, miként 
ez Mózes első könyvében a 8-dik fejezetben meg van írva. Noé erre kinyitotta 
a bárka ajtaját, családtagjaival együtt kiszállt és az állatok is csakhamar 
elszéledtek a megújhodott Földön, s az Úr gondoskodott mindeneknek 
táplálékáról. 

Noé tehát egy évet és tíz napot töltött el övéivel a bárkában. 

400. Fejezet Noé hálaáldozata, s az Úr 
áldása 


Miután a bárkából minden élőlény eltávozott, Noé sima kövekből egy 
oltárt állított fel fiaival, reá helyezte a bárka fedelének darabjait. Ezután 
levágott a tiszta állatokból egy-egy hímneműt, s az oltár tüzében áldozott fel 
mindent az Úrnak, miközben övéivel együtt dicsőítette és magasztalta Istent. 

Az Úrnak kedves volt Noé áldozata az Iránta való nagy szeretetük miatt, és 
így szólt Noéhoz: Többé nem átkozom meg a Földet az emberek miatt, mert 
szívük érzései alapjában véve gonoszok. Nem pusztítom el, tehát mindazt, 
ami él, s ne szűnjön meg ezentúl a mag, s az aratás, a hideg, a meleg, a nappal 
és az éjszaka! 

Ezután az Úr Noé fejére helyezte jobbját, s megáldotta őt egész népével 
együtt, majd így szólt: legyetek termékenyek, szaporodjatok és töltsétek be a 
Földet nemzetségetekkel, valamint szellemetekkel! Lényiségtek uralkodjon a 
Föld állatai, a madarak, a csúszómászók és a halak felett is! 

Mindaz, ami él és mozog a Földön, táplálékul szolgáljon nektek, miként 
minden zöld is. Az állatok vérét azonban ne fogyasszátok, mert a vér úgy 
embernél, mint az állatnál az Én haragom és bosszúm hordozója. Ezért ember 
testi életét megbosszulom az emberek miatt! Egyedül Én vagyok az Úr, tehát 
senki ne ontson ki embervért, s aki ezt megcselekszi, annak is ontassék ki a 
vére! 

Az embert a saját képmásomra teremtettem. Véréből származott a bűn, 
ezért rejlik a vérben a halál és az Én haragom és bosszúm, s ezért bosszulok 
meg ezentúl kiontott vért a testi halállal. Az állatokat a kezedbe adtam, hogy 
az ember lelke tökéletes legyen. Az ember azonban az Én kezemben 
maradjon, hogy szelleme romlásnak ne induljon. 

Legyetek tehát termékenyek és szaporodjatok el a Földön! Szövetséget 
kötök veletek, s minden utódotokkal! Ezt cselekszem miattatok, s minden 
állattal, amelyek a bárkában voltak veletek. Ennek a bizonysága legyen az, 
hogy többé nem bocsátok ilyen áradatot a Földre, mert a Föld már megtisztult, 
s a bűnös testek elpusztultak! 


Népesítsétek be, tehát újból a földet, mert mindent a kezetekbe helyeztem, 
hogy lelketek tökéletes maradjon és szellemetek el ne senyvedjen az En 
kezemben! 

401. Fejezet Az új szövetség látható jelei. 
Eriván ország. A szeretet új, 
de egyben régi törvénye. Az 

Úr, mint Melkizedek. 
Kánaán és Sálem 


Az Úr így szólt ezután Noéhoz: Lásd, most szövetséget kötöttem veletek 
arra, hogy ezentúl nem éri ilyen vízözön a Földet, amely mindent elpusztít a 
Földön! Ennek a szövetségnek látható jelét is meg akarom adni nektek, s ez az 
említett ív lesz az égbolton. Ez a felhőkben mutatkozó jel emlékeztessen 
benneteket a Velem kötött szövetségre ! 

Az Úr ezután egy nagyon termékeny vidékre vezette Noét, amelyet ma 
Erivának neveznek. Noé csodálkozva figyelte az érett gyümölcsökkel telt 
vidéket, az Úr pedig háromszor megáldotta ezt, s Noé gyermekei birtokába 
adta át. 

Noé dicsőítette és magasztalta ezért az Urat, s így szólt: Óh Uram, milyen 
szolgálatot kívánsz ezért tőlem, amely azután örökös legyen minden utódom 
számára is! 

Tudod, felelte az Úr, hogy azt mondottam Hanoknak - Nem kívánok 
egyebet az emberektől, mint azt, hogy mindenek felett - szeressenek - mint 
Istenüket, Urukat, Atyjukat! Ezt kívántam Hanoktól, s ugyanezt kívánom 
tőled, s utódaidtól! 

Még egyebet is kinyilatkoztatok neked, mivel tetszésemet találom ezen a 
Földön, mint a királyok királya, a fejedelmek fejedelme, egy lakóhelyet építek 
magamnak a Földön. Ott a közelben fogok egy várost építeni, s abban 
lakozom a nagy idők idejéig, amikor aztán testben járok igazi gyermekeim 
között! 

Midőn atyáidhoz jöttem le, látható voltam, utána újra láthatatlanná váltam. 
Te azonban látni fogod, amint mint ember járok a Föld talaján, nyugat felé 
egy országban, amelyet Kánaánnak, áldott országnak fognak nevezni. 

Hetvennapi utazással elérheted ezt a helyet. Ott építem fel a már említett 
várost, s ezt utódaiddal együtt Sálemnek nevezd. Az Én nevem pedig, mint 
királyok királya, s a fejedelmek fejedelme - Melkizedek lesz mindörökre! 

Te szabad vagy, utódaidnak azonban tizedet kell Nekem adni mindenből, 
aki pedig ezt vonakodna megadni, azokat el kell űzni az Én közelemből! 
Amen. 

Az Úr erre láthatóan elvonult nyugat felé, s Noé mindaddig imádkozott, 
amíg az Urat látta. 

402. Fejezet Noé letelepülése. Utasítás a 
földművelésre és 


szőlőtermelésre és Hám 
családjának elűzetése. 


Noé körülnézett ezen a vidéken egy kunyhó építéséhez szükséges fa 
végett. Ilyet azonban nem talált, mert az áradat eltemette az erdőket iszap és 
törmelék alá. Ezért az Úrhoz fordult, kérve Őt mutasson reá, hol találhat 
kunyhó építésére alkalmas fát. 

Ekkor egy hírnök jelent meg abból az irányból, amerre az Úr eltávozott, 
egy szép erdőbe vezette Noét, s így szólt: Lásd, Noé ezt az erdőt az Úr 
megőrizte a számodra! Itt telepedj le tehát, és ennek az erdőnek közelében 
építs magadnak megfelelő kunyhót. 

Fogj hozzá a talaj megmunkálásához, vesd el azokat a magvakat, 
amelyeket magaddal hoztál a bárkában. Nézd, itt van egy szőlőtő, ennek a 
vesszőit is ültesd el, s ezek édes szőlőt teremnek majd neked. Sajtold ki a 
szőlőt egy jól elzárható edénybe, s ha kiforrott és megtisztult, mértékletesen 
igyál belőle. Ez megerősít, és vidámmá tesz! Így akarja az Úr, cselekedj tehát 
akarata szerint, s egész életedre vidám leszel! 

A hírnök erre eltávozott, s Noé rögtön munkához fogott fiaival, Szem, 
Hám és Jáfettel. Hét évvel a vízözön után jó és szilárd lakóháza volt Noénak, 
sok szántóföldje, rétje, azon kívül szép szőlőskertje, de ez az Úr akaratából 
csak tíz év múlva vált termővé. 

Noé ekkor összegyűjtötte a szőlőfürtöket, kisajtolta egy cédrusfából 
készült edénybe, s miután a szőlő nedve kiforrott, s megtisztult, megízlelte 
ezt. Kitűnőnek találta, s ezért jócskán ivott belőle. Mivel még nem ismerte 
hatását, megittasodott, s mély álomba merült. Mivel teste átforrósodott az 
italtól, levetette köntösét és mezítelenül feküdt a pázsiton a nagy fügefa 
árnyékában, kunyhója előtt. 

Midőn Hám a kunyhóból kilépett, megpillantotta atyját, testvéreihez ment, 
s elmondotta nekik, hogyan látta őt. Szem és Jáfet erre egy köpennyel 
betakarták Noét, miközben arcukat elfordították tőle. 

Noé mámorát kialudva, megtudta, miként viselkedet legkisebb fia, s így 
szólt hozzá: átkozott legyen fiad, Kánaán, aki téged hozzám vezetett midőn 
aludtam! Maradjon minden időkre szolgák szolgája és a legutolsó a testvérek 
között, mivel elárulta neked mezítelenségemet! 

Majd másik két fiához fordulva, így folytatatta: - dicsőség Istennek. 
Szaporítsa meg Szem nemzetségét, s Kánaán legyen a szolgája. Ugyanúgy 
szaporítsa meg Isten Jáfet nemzetségét is, lakjon Szem kunyhójában, és 
Kánaán legyen szolgálja! 

Ezután megáldotta Szemet és Jáfetet, Hámot azonban kiűzte a kunyhóból, 
feleségével, gyermekeivel együtt. 

403. Fejezet Noé szavai Hám hamis 
bűnbánata felől. Noé három 
fiának beszédei. Hám nemes 


bosszúja. Az Úr tizedet kérő 


hírnöke Sálemből. 


Hám ezután belátta, hogy helytelenül és szeretetlenül cselekedett atyjával 
szemben, s nagyon megbánta ezt. A két megáldott testvér ezt észrevette, a 
megmondották Noénak, mennyire megbánta Hám ellene elkövetett bűnét. 

Halljátok szeretett fiaim, felelte Noé, látom hogy Hám sír, de nem az én 
atyai szívem, hanem szolgasága miatt! Igen megbánta bűnét, mert általa 
szolgaságra jutott, s nem azért, mert fájdalmat okozott atyai szívemnek! 
Maradjon tehát csak szolga, ha még azt sem tudja, hogy atyjának élő szíve 
magasabbrendű tényező a szolgaságnál. Mondjátok meg ezt neki. 

Szem és Jáfet meg is mondotta ezt Hámnak, aki ere így szólt: ha Noénak 
élő szíve lett volna, nem kárhoztatott volna engem örök szolgaságra! Azért 
cselekedte ezt, mert nincsen élő atyai szíve. 

Igazságtalan vagy az atyával szemben, felelte erre Szem, mert most csak 
az önszeretet beszél belőled! Akármilyen a szív, csak szívvel lehet megtalálni, 
és ha neked szíved lenne atyádhoz, megtalálnád szívét! 

Ezek az oktató szavak annyira elvették a kedvét Hámnak, hogy 
feleségével, gyermekeivel, néhány tehenével, ökrével, s juhaival a mai Szidon 
és Tyrusz környékére vonult el. Fia után nevezte el ezt a vidéket, s így szólt: 
Az Úr nevében ki engem is megáldott, szeretném látni, miként leszek én 
testvéreim szolgája! 

Fájdalmasan érintett atyámnak átka, habár megérdemeltem. Ezért 
megbosszulom magamat atyámon és testvéreimen, de nem gonosztettel, 
hanem áldással! Áldani akarom azokat, akik elátkoztak, s ez az áldásom izzó 
szén legyen a fejükön és a fiamról elnevezett ország ne az átok, és szolgaság 
országa legyen, hanem az áldásé! 

Nemzedékem sohase keressen szolgálatot testvéreim utódainál, de ők 
eljöhetnek ebbe a már megáldott országba, és lakhelyet foglalhatnak 
maguknak az én városaimban! 

Mikor egy hírnök jelent meg Sálemből Hám előtt mondván: ez az ország 
Sálemhez tartozik, s aki itt lakik az köteles a királyok királyának Sálemben 
mindenből tizedet adni! 

Uram, felelte Hám, vedd mindenemet, amim van, mert öröktől fogva úgyis 
csak a tiéd! 

Mivel ez a te akaratod, mondá a hírnök, áldott legyen ez az ország az Úr 
gyermekei számára, és légy azoknak hűséges szolgája! 

Ez tetszésére volt Hámnak, s rögtön megadta a tizedet mindenből. 

Ebben az országban azután zavartalanul éltek a hamiták és kánaiták, 
egészen Ábrahám idejéig, mivel Hám megáldotta azokat, akik megátkozták 
őket. 

404. Fejezet Noé családjának rövid 
története Ábrahámig. 


Utalások e mű fő céljára 


Hám gyermekei még Noé idejében elszaporodtak. Noé ugyanis még 
háromszázötven évig élt a vízözön után, így tehát 950 éves kort ért el. 

Hámnak egy Chus nevű fia volt, ennek fia pedig Nimród, a híres vadász, 
aki Bábel városát alapította. Nimród öt láb magas, a legnagyobb volt Chus 
gyermekei között, kik mindnyájan óriási nagyságúak voltak. 

Mivel Nimród nagyon hatalmas volt az emberek szemében és olyan 
jámbor is volt, hogy az emberek Isten vadászának nevezték el, s a még hosszú 
ideig élő Hám, így gondolkozott: kik lehetnek mások Isten gyermekei, mint 
csupán Chus gyermekei, és Kánaán szolgál majd nekik. 

Ekkor újra egy hírnök jelent meg Sálemből Hámhoz, s így szólt: Miért 
tartasz te annyit Nimród felől? Nem a te gyermekeid lesznek Isten gyermekei, 
hanem Szem és Jáfet gyermekei. 

Hám erre elszomorodott, mert ebből felismerte Noé átkának hatását. 

A hírnök ekkor így szólt Hámhoz: Sálem Ura nem olyan, mint az emberek, 
nem átkoz el senkit. Nem az átok miatt nem származnak tőled Isten 
gyermekei, hanem az Isteni rend miatt! Ha tehát nem is átkozott volna meg 
Noé Kánaánban, akkor sem tőled származtak volna Isten gyermekei, mert te 
nem vagy az elsőszülött. Szem azonban elsőszülött, Jáfet pedig az utolsó a 
vízözön előtt. Ezért az Isten gyermekek Szemtől erednek, Jáfettől pedig csakis 
a leányok. 

Te mindnyájuk szolgája vagy Isten rendje szerint, s ezért közelebb vagy az 
Úrhoz, mint testvéreid, s ezért erővel, bölcsességgel és szaporodással tünteti 
ki az Úr a te nemzetségedet! Ne hidd, hogy Szem és Jáfet valamennyi utóda 
Isten gyermekének fog neveztetni! 

Most leleplezem előtted Szem családfáját: Szem két évvel a vízözön után 
nemzette Arfazádot, mikor te is akkor nemzetted Kánaánt. Te már az első 
évben a két ikret, Chust és Mizralmot nemzetted, a második évben pedig 
Puthot és Kánaánt, s ki akartál tűnni testvéreid előtt. 

Nézd, ez nem volt tetszetős az Úr előtt, ezért Szem felé fordult, valamint 
Jáfet felé is és Szemnek Arphazádot adta, s megáldotta már az anyatestben. 
Arphazádnak Salahot adta, ennek Ebert, Ebernek Feleket, Feleknek Ragut, ki 
ma született. Ragunak Serugot adja annak Nahált, Nahálnak Tarahot, s belőle 
származik majd Ábrahám két testvérével. Náhor és Háránnal. 

Isten gyermekeinek tulajdonképpeni atyja Ábrahám lesz. Eddig 130 év 
múlt el a vízözön óta, s Ábrahám 229 évben születik a vízözön után. Így te 
még megismered Isten gyermekeinek atyját, mert mától számítva még 300 
évig fogsz élni. 

Lásd, így rendelte el ezt az Úr, s így jó lesz. Nyugodj meg tehát ebben, s te 
is elnyered a magad részét Istennél mindenkoron! Amen. 

A hírnök ezzel eltávozott Hámtól, ki ekkor Szidonban élt. Hám 
megnyugodott az Úr végzésében, s legyőzte önszeretetét, ami előzőleg 
utódainak hatalmi helyzete miatti aggodalmában nyilvánult meg. 

Ábrahámig ez volt tehát az Úr háztartási rendje, amiről e mű kezdetén 
említés van téve. Persze még ezen kívül is sok mindent lehetne feltárni a 


Noétól Ábrahámig terjedő időszakra vonatkozólag. Mivel azonban Mózes 
részletesen beszámol erről, s abban mindent megtalál, aki a megfelelés 
tudományában jártas, ezzel befejezzük ezt az egyébként is nagyon hosszúra 
nyúlt művet. 

Boldog lesz mindenki, aki az ebből a műből kivilágló szeretet törvényt 
élete alapjául fogadja el, mert akkor az örökéletet is megtalálja ebben! 

Aki azonban csak úgy olvassa el ezt a művet, mint egy más meseszerű 
történelmi könyvet, annak csak sovány aratása lesz ebből szelleme számára! 

Aki azonban kigúnyolja és elveti ezt a művet, az nem kerüli ki a biztos 
időleges és örök halált, mert váratlanul akkor ragadja meg az Úr, amikor 
legkevésbé várná azt. 

Ennek a műnek a nyilvánosságra hozatalára a kellő időben majd utasítást 
adok, egyiknek, vagy másiknak azok közül, akik már kezdetben megismerték 
ezt a művet a szellemek újjászületésére. 

Ezzel egyúttal leggazdagabb áldásomat, Atyai szeretetemet és 
kegyelmemet juttatom minden kedves gyermekemnek, barátomnak! Járjatok 
híven és rendületlenül az életnek ezen útján, s Én, mindnyájatok Istene, Ura és 
Atyja, magam vezetlek titeket házamba és senkinek egy hajszála sem 
görbülhet meg! 

Amen, Amen, Amen. 


Dicsértessék, áldassék és magasztaltassék a mi Urunk és jóságos mennyei 
Atyánk szent Neve, most és mindörökké! 


AMEN! 


FÜGGELÉK 


405. Fejezet A Föld alakzata a Noé ideje 
előtti korszakban 


A Föld alakzatának könnyebb megismerése végett elsősorban 
szükséges, hogy az akkori jelentékenyebb hegyláncokat leírjam nektek, úgy 
Ázsiában, mint Európában, s Afrikában, mert ezek közül soknak már nyoma 
sincs. 

A hegységek pusztulása részben tengerek helyváltozása, részben 
az időjárás hatására ment végbe. Ezek az elváltozások oly nagy mérvűek a 
Föld felületén, hogy aki pl. ezer év előtt élt a Földön és most megjelenne 
egykori lakóhelyén, alig tudná felismerni az akkori tartózkodási helyét, ahol 
esetleg egész földi életét eltöltötte. 

Elegendő azt a kőtörmeléket szemügyre venni, ami egy széles folyó 
medrében négyszáz öl mélységig a magas hegységből került bele a folyamba 
és máris érthető, hogy két-háromezer év múltán mennyire megváltozik a 
hegyek alakja. 

Kezdjük el észak Európában szemügyre venni a hegységeket, azután 
térjünk át Ázsiára, ennek Európa déli részeire, s végül Afrikára. 

A Svédországon és Norvégián keresztül vonuló hegységekből egy nagy 
hegylánc indult ki az Ural hegységig, száztól kétszáz német mérföld 
szélességben. Ennek kapcsolata volt Dánia jelenlegi hegységeivel, továbbá 
azzal a hegylánccal, amely többé-kevésbé még ma is összeköti Nyugat- 
Európa síkföldjét a svájci hegységgel. 

Az utóbbi tehát az ural hegységgel volt kapcsolatban, s általa közép- 
Ázsián át a magas Tibettel. Ennek alacsonyabb részei is 5-6 ezer lábnyira 
emelkedtek a tenger színe fölé. Anyaguk azonban nem volt egyenlő 
szilárdságú, ezért az akkor Földközi tenger, amely az akkori időben még el 
volt választva az Óceántól, áramlásaival keresztül tört a hegységeken és sokat 
elhordott azokból. 

Abban a korszakban két fő tenger létezett, mint Földközi tenger. Az északi 
Földközi tenger azt a nagy medencét töltötte be, amely a mai Fekete tengertől 
a mai európai Oroszország és szomszédos országai, valamint a mai európai 
Törökország helyén terület el, egészen az u.n. Vaskapuig, úgy hogy viharos 
időben Belgrádig és Zentáig felcsaptak hullámai. 

A második Földközi tenger, melynek ma is ez a neve, nem volt 
kapcsolatban más világtengerrel, s nem kevésbé volt nagy, mint az előbbi 
északi tenger. A mai Fiume vidékén egy hosszú és széles völgy nyílik meg 
Horvátországon át, több elágazásban a Száva medréig az ukrajnai hegység 
felé, ezt a területet a második Földközi tenger borította, valamint Venécia és 
Lombardia tartományt, s Afrikában a Nilus völgyét a mai nagy 
homoksivataggal együtt. 


Ennek a második Földközi tengernek maradványa a mai Fekete tenger, 
amelyet a mai Gibraltárnál magas hegylánc zárt el. Ennek a tengernek a 
szintje sok ölnyivel alacsonyabb volt az első, az északi Földközi tenger 
szintjénél. 

De ezeken kívül még egy harmadik Földközi tenger is létezett. Vessetek 
egy pillantást arra a területre, amelyen ma a Duna, Dráva, Mura és 
mellékfolyóik láthatók. Ez a kisebb Földközi tenger persze ismeretlen volt, 
mivel akkoriban egyetlen emberi lény sem lakott a mai Európa területén. 
Ellenben tömegesen voltak ott állatok, főleg óriási nagyságúak, amelyeknek 
megkövesedett maradványai még ma is találhatók hegyi barlangokban és 
hegyek törmelékeiben. 

A tengeren kívül még számos jelentékeny nagyságú tó is volt akkoriban 
Európában, s ezekbe számos folyó torkollott. A mai Rajna síkságai is egy 
tavat alkottak, s ennek a ma is létező laibachi mocsár a maradványa. A Dráva 
folyó, miután a hegységet elhagyta, szintén egy nagy tavat alkotott, Villachon 
túl terjedve, és sok kisebb tóval összefüggően, s ez a nagy tó a mai 
Bajorország, s Tirol egy részét is elborította. A mai Mura, valamint a Duna is 
a harmadik tengerbe torkollott. A mai Svájcban is számos kisebb tó 
képződött, s ezek maradványai most is láthatók. 

Vessünk ezután egy pillantást Közép-Ázsiára, főleg arra a főhegységre, 
amely Közép-Ázsiát Dél-Ázsiától elválasztja, s amely az adamiták 
nemzetségének tulajdonképpeni bölcsője volt. 

Mint már említve volt, az Uraltól egy hegylánc vonult a magas tibeti 
fennsíkig, akkoriban rendkívül termékeny völgyekkel megszakítva, s a 
hegyekből eredő folyókkal, amelyek többnyire észak felé kanyarodtak el. Ez a 
vidék Hanok idejében, s főleg Seth utódai által már benépesültek, a hanokiták 
azonban inkább a síkvidéken telepedtek meg. 

Mivel ezen utóbbiak azt látták, hogy a hegylakók előnyösebb helyzetben 
voltak, üldözni kezdték őket, s ezt a hozzájuk intézett intelmek ellenére sem 
hagyták abba, hanem robbanóanyaggal, ami a kínaiak lőporának elődje volt, 
rombolni kezdték a hegyeket. Ezzel az esztelen mesterkedésükkel 
felszakították a hegyek alatti vízmedencéket. Ennek következtében keletkezett 
az egykori Hanok helyén a mai Káspi tó, s oly óriási víztömegek törtek ki ott, 
hogy az áradat magassága hét-nyolcezer lábnyira emelkedett a tenger felszíne 
fölé. Az egész Közép-Ázsiában beállott hosszantartó esőzés pedig folyton 
táplálta ezt az áradatot. 

Ez a nagy víztömeg javarészben a mai Volga völgyében talált magának 
lefolyást és sok ölnyivel emelte ennek a tengernek a szintjét. A víztömeg 
nyomásának az amúgy is laza Konstantinápoly melletti földszoros képtelen 
volt ellenállni, mert közben pusztító tűzkitörések is bekövetkeztek ott. 

Hogy Közép-Ázsiában milyen magasra emelkedett az áradat, az is 
bizonyítja, hogy Noé bárkája az Ararát hegység egy magaslati fennsíkján érte 
a földet, s itt is rekedt meg. Ez a víztömeg javarészben észak és kelet felé 
folyt le, más része pedig déli és nyugati irányban. 


A második nagy Földközi tenger ezáltal annyira megduzzadt, hogy utat 
tört magának az Atlanti óceánba, s néhány évezred alatt annyira csökkent a 
szintje, hogy partjai mentén nagy földterületek kiemelkedtek a vízből, és mint 
termékeny földrészek csakhamar benépesültek. Ebben nagy szerepet 
játszottak az ázsiai magas hegységek vidékein élő népek, valamint az ural 
környékiek is, mert először ezek népesítették be Európa északi részeit, s ezek 
Stájerországig is eljutottak. Itt hosszú ideig zavartalanul éltek, amíg a 
nyereség és uralomvágyó rómaiak és görögök reájuk nem bukkantak. 

Azt a földes bércet, amely a vízözön idején Európát Ázsiával összekötötte, 
az ottani ősatya után, ki nyugat Ázsiában, mint próféta ismeretes volt, 
Deukálionnak nevezték, s ez az elnevezés néhány évszázadon át még Noé 
utódainál is fennmaradt, amíg a vízözön okai, s annak mellékkörülményei 
ismeretesekké nem váltak. 

Számos év után Közép-Ázsia nagy tavai kiszáradtak, s helyükön a mai 
napig is sivár és lakatlan földterületek keletkeztek és csak Kína, s a tibeti 
magas hegységek lábainál elterülő vidékek voltak termékenyek és lakhatók. 

Innen származnak az előttetek is ismeretes mongolok, hunok, tatárok, 
turkománok. Ezek a népek országaik túlnépesedése miatt csakhamar kelet- 
nyugat felé költöztek, s az ottani területeken már előtte letelepedett népek 
között sok bajt és ínséget okoztak. 

Keleten a régi sihiniták, Japánban a meduhiták szenvedtek a mongolok 
nyomásától, hatalmától, nyugaton pedig különösen a tatárokkal, s később a 
turkománokkal egyesült hunok nyomása vált érezhetővé. Ennek a 
következménye volt azután az előttetek ismert népvándorlás. 

A jelenlegi időben már gyakran kísérleteztek Közép-Ázsia sivár részeinek 
legalább részbeni termékennyé változtatásával, de még hosszú idő fog eltelni, 
míg ez a nagy sivatagos földrész újra visszanyerheti ezt a termékenységét, 
amellyel a Noé előtti korszakban meg volt áldva. 

Hogy milyen termékenyek voltak ezek a területek Szibéria nagy részével 
együtt, annak bizonysága az is, hogy még ma is találhatók ott mamut és egyéb 
növényevő állatok maradványai, így óriási szarvasok, óriás juhok, óriási ló, 
megkövesedett csontjai, főleg az Ural hegységben és Tibet északi részének 
barlangjaiban. 

Erre azt kérdezhetné valaki, miért nem találhatók főleg Szibériában emberi 
testek maradványai is. Ennek az a magyarázata, hogy az emberi testek sokkal 
éteribbek, s ezért sokkal könnyebben feloszlanak. Ez Ádám utódainak 
tekintendő emberekre vonatkozik. 

Az Ádám előtti u.n. állatemberek, megkövesedett maradványai azonban 
itt-ott megtalálhatók, valamint ezek utódai is, s ezek átmenetet képeznek Káin 
utódai és a ma is élő csimpánz, orángután, majomfajok között. 

Ezeknek az állatembereknek a legnagyobb ösztönszerű értelmi képességük 
volt, minden állatfajt felülmúlóan. Kezdetleges és egyforma lakhelyeket 
építettek maguknak, sőt egymásra rakott kövekből átjárókat is készítettek 
maguknak a folyók és patakok felett. Építményeik nyomai még megtalálhatók 


egyes helyeken, de ezek nem tekinthetők a szabad emberi értelem 
termékeinek, akárcsak a hódok által épített lakások se a folyók medrében. 

Más állatfajok is oly ügyesen és célszerűen építenek maguknak lakásokat, 
hogy az ember méltán csodálkozik ilyen építmények láttára. 

Az ilyen építmények azonban mégis csak állati művek, s egyik 
ugyanolyan, mint a másik, valamint anyaguk is ugyanaz, miként a pók is 
ugyanazon anyagból szövi a hálóját, valamint a méh a köpűt, s a csiga a házát. 

Ugyanezen eSét áll fent az úgynevezett paedamtáknál, akik itt-ott még 
feltalálhatók Afrika és Amerika erdeiben. Mindebből úgy vélem, kellően 
megismertétek az Ádám korabeli Föld alakzatát, s így erre nézve már alig 
lehet kérdeznivalótok. 

Végül még egy-két megjegyzésem van - az első az, hogy a Duna csak 
néhány évszázaddal később tört magának utat a Vaskapun keresztül, de 
később emberi kezek munkája tette lehetővé, hogy a Vaskapun nagyobb hajók 
is áthaladjanak. 

Hogy a már említett Mura folyó tavai miként jutottak hozzá a környéküket 
szegélyező emelkedésekhez, arra elegendő, ha szemügyre veszitek ezeket a 
dombokat, s a Mura folyómedrét. Az ott található törmelék elárulja ezt. Grác 
környékén már mázsányi kőtömböket találtok a Mura medrében, további 
folyásán még súlyosabb mészköveket, Radskerburgtól kezdve a Drávába 
torkolásáig pedig kőhordalékot. Ott ugyanis már kiszélesedik a Mura medre 
és esése is csekélyebb. 

Menjetek Egyiptomba, a vízesésig csak kevés kőhordalékot találtok a 
Nílus medrében, de annál nagyobb mennyiségű barna vagy fehér homokot. 
Ennek az a magyarázata, hogy ennek a folyamnak az esése a zuhatagokig csak 
igen csekély a Földközi tenger szintjéhez viszonyítva. Más folyamoknak 
erősebb az esése a tenger felé. Ez alól csak a Duna kivétel a Fekete tengerhez 
vezető folyása, a Volga a Káspi-tóba és az Amazon az Atlanti óceánhoz való 
torkolatánál. 

A második megjegyzés arra vonatkozik, hogy ennek a világrésznek őslakói 
között homályos mondák hirdetik az ottani, egykor végbement vízözönt. A 
vízözön idején ugyanis még víz borította a Mirák síkságait, csak idővel, a 
tenger alatti vízkitörések során emelkedett ki ez a világrész a tengerből. 

Ehhez hozzájárult az a nagyméretű természeti jelenség, hogy az őskorban a 
tengerek helyváltozásának törvénye szerint a tenger jobban az északi 
földrészeket borította el, s Afrika nyugati partjától egy megszakítás nélküli 
szigetsor létezett egészen Brazília keleti széléig. Ez elváltoztatta az Óceán 
északi részét a délitől, a két óceánrészt csak tengerszorosok kötötték össze 
egymással, s ezek legnagyobbja is alig érte el a Vörös-tenger szélességét. 

Ebben a korszakban, midőn a tengeralatti tűzhányói kitörések 
következtében, az akkori világrészek, különösen pedig a tengerfenék 
folytonos elváltozásoknak voltak alávetve. Elsüllyedt az említett szigetsor 
legnagyobb része, miként sok ezernyi kisebb, nagyobb más sziget is az 
Óceánba. Az Óceán északi része akadálytalanul egyesült a délivel, s ennek 


következtében számos sziget és földrész emelkedett ki a tengerből, főleg 
Észak-Amerikában. 

Ezzel szemben Afrikának messze a délisark felé nyíló csúcsát még most is 
tenger borítja el. Ezért még jóval a Jóreménység foka alatt, hegység nyúlik el 
a tenger alatt, s ezen a tengerrészen, különösen viharos időjárás mellett, 
veszedelmes a hajózás. A hajósoknak nagy kerülőt kellett tenni, hogy 
nyugodtabb tengerrészeken haladjanak el a Jóreménység foka körül. A mai 
gőzhajóknak persze mindez könnyebben megy. 

Ezzel lelepleztem előttetek az u.n. amerikai vízözönt, ne fürkésszetek 
tovább e közlemény alapján, másként az ősteremtési korszakokban, s a 
tengerek helyváltozásaihoz kellene titeket elvezetnem! Ezzel szemben nem 
mennétek többre, mint az az öregasszony, aki nem tudta megérteni, miként 
lett annyira ráncos öreg korára, mikor 20 éves korában a világért sem lehetett 
volna egész testén egetlen ráncot találni, s ő azóta is jámbor és 
önmegtartóztatóan élt. 

Egyebet erre nem lehet mondani, csak azt, az Úr úgy rendezte be, hogy az 
idők változzanak, s az idővel együtt az emberek is! Hagyjuk tehát nyugton a 
Földet, ezer év múltán úgyis más lesz az alakzata! 

Ezzel be is fejezzük ezt a közleményt, amelyet azért adtam nektek, hogy 
sok mást is könnyebben megértsetek az evangéliumokból és Mózes írásaiból! 


AMEN. 

mezítelen szegény Maga az Úr 
10. Fejezet Énok és az Úr, mint a szegény. A mindenható Istenség lényiségéről és az Atya 
szegénységéről 
11. Fejezet Énok meghatódása az Atya önkéntes szegénységének hallatára. Az Úr feltárja 
12. Fejezet Énok kétségei az Úr áldozatos halála miatt. Az Úr nagy leleplezése a szeretet és az 
élet lényegéről, a világosságról és Isten bölcsességéről. Jézusról, az Istenemberről, mint a testté vált 
isteni Igéről 
13. Fejezet Az egyes vendégek véleménye és kétsége a titokzatos szegény felől 
14. Fejezet A szegény vendégek bizalmatlansága Lamekkel szemben. Az Úr jó tanácsa és Lamek 
testvéri szavai a szegény vendégekhez 
15. Fejezet Lamek trónbeszéde a szentséges Atya jelenlétéről a szegény ember alakjában. A 
kételkedők fenyegető szavai. Az Úr komoly szavai a kételkedőkhöz 
16. Fejezet Lamek beszéde a kételkedőkhöz a szegény ember istenségéről. A kételkedők 
egyoldalú istenfogalma 
17. Fejezet Az Úr beszéde az értelmi tépelődőkhöz. Az alázatos Isten szeretet, mint a 
világossághoz vezető út. Az emberiség szellemi vezetése és az akarat-szabadságra való fejlődése 
18. Fejezet A kételkedők tanácskozása. Az egyik kételkedő bölcsességgel teljes beszéde, aki a 
szegény ember keblén felismeri az Atyát 
19. Fejezet A kételkedők mindnyájan felismerik az Atyát. Az Úr beszéde a különböző 
fogalmakról, s ezek okairól 
20. Fejezet A szellemileg vak, értelmi ember beszéde 
21. Fejezet Az Úr válasza: a kételkedő vakságának oka az alázat, a szeretet, a jóakarat hiánya. Az 
értelem útja nem vezet a világossághoz 
22. Fejezet Az Úr által útbaigazított kételkedő beszélgetése egy barátjával 
23. Fejezet A barátja által megtérített kételkedő az Úr megismerésének útján 
24. Fejezet Az újonnan megtért Terhád félelme. Az Úr világossággal és vigasztalással teljes 
szavakat intéz hozzá 
25. Fejezet A szeretettel eltelt Terhád tüzes szeretet vallomása az Úrhoz. Az Úr nagy ígérete a 
Föld szellemi küldetéséről 
26. Fejezet Az Úr jó bizonysága Terhád felől. Az ítéletről, s megelőzéséről. Terhád kirendelése a 
templom előterének őre gyanánt 
27. Fejezet Az elégedetlen kaján zúgolódók. Az Úr válasza a zúgolódóknak 
28. Fejezet Lamek köszönete Terhád tisztségéért. Az Úr terve a megtisztított kígyóhegyen 


sról. Az Ú hangja az emberi 


t n vendégek $ éj maki pihente Lamiek házában. A dicsőséges Atyai Ige Lamekhez az 
-beni benső csendről 
Enok reggeli imája és beszéde a testvérekhez. A reggeli égőáldozat a megtisztított 


y E szavai r eudi sse az Ur kereszt 
m bosszúra való felbuzdulása. 


: és beismeri fast nepali 
ek hazugsága. Satana ősalakja a női szépség. Az Ur 


miként Gaa hogy Satana, mint Istenből keletkezett lény, 


jezet Kenán több világosságot kér a tíz oszloppal kapcsolatos látomására. Az Úr bölcs 
tanácsa. Az Úr hirtelen eltűnik 
ha t _ Satana r ravasz terve hogy az embereket női szépséggel csábítsa el. Hang felülről. 


19. Fi Ten Hanokba. Az ottani PR emlékhelyek aai imádata, Fogadtatás 
amek paiiar: 


Enok sara a pinar való Lamekkel a jó rendről és a rossz emberi 
endről 

8 A második asztal elhelyezése a trónteremben. Az ünnepi ebéd. Az ismeretlen beszéde 

a második asztalnál 


Í t A term aon lelki é és szellemi jóllakás. Az unalom, mint a lélek éhsége, s a 
tudás gy, mint a szellem éhség 


] ő élő szívbe igéről. l 
R bélés 
Al S t 1 
A hamiskodó és kíváncsiskodó bíráló m mega atása. a ipe ATEI alkalmassága a 
Lamek RU párbe zane raae a ea szónokról. A templombelső megfelelése. 


le ÍS s célj ól. Az egész nép meghívása 
le e Lamek Ea az igazságról. A szív engedelmességéről és 


ek zavara a közelgő napnyugta miatt. A böl 
tanácsa és beszéde az igazi templomavatásról 


ángoló szeretete által. A 


| a templomba. A bölcs férfiú 
Z e Igéjéről, s az isteni sellem az peee Belé atott templomba 

zet A templomavatásnál mutatkozó jelenségek jelképes értelme. A szegénység, mint 
Tstemék tetsző ő állapot. La agy sej 


Lar k aras 
j Az Úr sz retettel fi 


Isten és az ember közötti viszony 


109. ! pA zet se o 


Énök beszéd 
Minden életviszony | 
jére s az ist i er 


nisíti a elkéne aingi 
A borzalmas külsejű sátán megjelenése. | Énok fe 


Piani a felső ea a pien zerű kilátás. Lamek ririk in az l Urat dicsőíti 
| megbeszélése 


Az Ádám barlang meglátogatása. Lamek csodálkozása és az Úr szeretetének 


Énok, bölcs élettapasztalatai az ember testi és világi szeretetére vonatkozólag 


c e ai kunyhójában. Puriszta panasza Mathael szerelmes leselkedése miatt. Énoknak, 
rőjének bölcs válasza 


: t pee Lan | 
amek elutasító válasza és jó tanács az Úrhoz való fordulásra. Az isteni és az emberi 


athael miatt, Énok megnyugtató 


ael várakozása az Úr szavára. Ádám bánatos ` 


Uranion, maii vendéglátó gazda. Mathael a magaslatra hívja Purisztát, Ádám 


te nagának igazolás 
Ádám és Éva megzavart nyugalma Uránion kunyhójában. Ádám kívánc. ságát Éva 


Az Úr búcsúbeszéde. Lamek király övéivel visszatér Hanokba. Az igazi 


Az első egyház, s az emberek későbbi romlása. Ádám búcsúszavai, végrendelkezése 


halála 
5 Noë születése. 


k telt válasza az Urnak 
Az Úr kajnöly rendreutasító szavai Lamekhez. Énok és Ádám szellemének 


j 


getés folytatása. Lamek megtérése és bűnbánó 
fájdalmáról, a gyermekek fenyítésénél. Lamek mint 


jeze ka Úr k záde a hűek. és shide lé VISÉGÉSŐL A szórakozni vágyók 
atlanságáról 

zet Lamek és Matusála párbeszéde. Aki a világban jobban szeret valamit Istennél, az 
nem a méltő Istenre 


A két hittérítő be: 
A két ta 


t számára a várba való belépésük előtt. A tíz küldött 
ben 
; a tíz küldötthöz. Az egyik küldött beszéde az ezrek 


öttek, mint igazi gondolatolvasók 


191. fejezet e ne taná Si mak tanácskozása, Egyik tanácstag bölcs beszéde és javaslata a 
kivándorlásra. T esap az í 
csos kivándorlása 
zamaradt száz 


t. Az Úr megjelenése, mint OI 
válasza 


ús 


vőjének okos ellenvetése az értelem, s a szaba 


Az élettelen és az isteni törvények közötti különbség. Ohlad rövid, de világos 

e a a99- -hez az Isteni ak iratról 
9 szó ek válasza és kifogásai 

; min inek tanácsa az ilyen értelmükkel, hősködökkel való 

yalások oeoa 

dete a 99 taná. 


bölcs a Bel 
220. Fejezet C 


ai 


Az Ur fontos intelmei, ahol ketten, hárman 


llel, s a tanácstagokkal. Dániel elcsodálkozik Isten 
nk aek azt, a nők azonban ellenkeznek. 

ást kérnek Dánieltől. el világos paei a semmitmondó 
koz Slag. ! Ezek káros hat 


me Bms ezi á 
renep La! tanácsa s szerint. ( 


[ 5 unk A pime álló : új városrész. A kezdődő 
nérdeken ay ltérések 
A rend fenntartása Hanokban Ohlad és a tíz miniszter haláláig, Ohlad fia, a király. 


y i a papok és a tíz küldött között, s ezek felvétele a papi osztályba 


A tíz követ titkos tanácsozása, és elhatározásuk ravasz eszközöket felhasználni, jó 


et i rany utá ) íC: 
s] A tíz hírvivő ellenkezése a pelissas az aranyhegy 


249. Fejezet A papok jehézségei a rabszolgák me: - gvásárlásánál és felszabadításánál. A tíz ravasz 
pap VERSRE ő 


> wiler a hegységben. A tíz tudatja a 
penna. 


- számos helyen Noé - vezeklést hirdető küldöttei a magasságbelieknél és a 
s AE e, sa küldöttek sorsa 


a. Gurátot Hanok királyának teszik meg. Hanok 


iae s annak meg áfolása. A hegységbeli ország 
ki 


ari tanácsos nees d sa király fodhein, A tanácsadó alpap 
a 


A pe pene beo 
A vízi ti mplom 


é sgbeliek kivezető utat keki a erena Gurát MAME MAE D N Tibetben. Noé ú pen 
tíz era 


ı tanácsa. A kecskefű 
ezet Noé követe Pancktai a legfelsőbb pap előtt. Ennek válasza. Az értelmen alapuló 


Noé követe Gurát király előtt. Az elcsábított követ Hanokban marad. A küldött 


t Agla uralomvágya, mint Hanok kirái 
és halála 


= Mahal bölcs válasza Fun gár Mellánnak és bírálása a hanoki állapotokra 


vonatko lag 
321. Fejezet A szépségistennők kertjében Mahal vezetésével. Fungár Mellán a Valtár fejét 
tarta lmazó uria előtt 

Fungár Mellán a szépségistennők templomában Mahal vezetésével. A süllyesztő 


I tődzése. Agla é és Dreuhit kéttecbes zárva | üközénső : as sailon 
e ér e isi feletti rettentő ítélet az étkezőteremben 


2 \ megolvadt rea Berii tése a ti 
sból 
ágosítása e csodálatos hangra nézve. Fungár Mellán bosszankodása és 


zvész után. Parancs a palota újjáépítésére. 


JIS. F ae j 


e magához eah | papokat 


et Mahal Agla ledsülyöszbő bűnét késelés; Agla helyes sdla La handon Mahal 
anek. Agla atyja kebelén 


nplom őrei elutasítják Fungár Mellánt. A templom körfalának felrobbantása. Az 
kaszabolása 
rceket ie kü Paer kioktatása Fungár Mellán és Mahal által. Az 


- mának elfoglalásánál 
az eltűnt templomra, s a papok cselfogására vonatkozólag. 


le TERR Mellánhoz. A szépséges Agla kioktatja a papokat. A 


t Fungár Mellán ús véka zavara. biisi ik er a aaa s ennek 
ytelensé 
Fungár Mellán és Gurát haragja és bosszúterve a hegyvidéki határhegyek 


Ma al Isten iránti bizalomra inti gyermekeit. A síkságbeliek romlottsága. Mahal 
tt a magaslatra 
Mahal Noénál. Mahal beszámol a síkságbeliek helyzetéről. Mahal és Noé 


irályt és Dreuhitot oktatja 
oz. Az angyalok 


len mew ungár Mellánnál és Hanok vidéki nëpeiněl 
Az aak összegyűjtése és élelmezése a bárka számára. A nagy katasztrófákat 


i ú és hirtelen diik a Valtár ap Pej 
i EEN M S A m ra patiria Mahal és övéi számára 


ek megmentésére. 


B b vonul a bárkáva. Az Úr utasításai és magyarázatai. Az Úr becsukja a bárka 


